Kumam: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹. Kitabu me jo akwari ka Yesu Kristo, wot ka David, Akwar Aburaam. ². Aburaamu onyalo Isaka, di Isaka oko nyalo Yakobo, di Yakobo oko nywalo Yudi, Imiegu kede Amiagu mege ace. ³. Di Yuda oko nyalo Peres kede Zeera, totogi obedo Tama. Di Peres oko nywalo Keseroni, Keseroni oko nywalo Aram.⁴. Di Aram oko nywalo Aminadab, di Aminadab oko nywalo Nakason, di Nakason oko nywalo Salamoni. ⁵. Di Salamoni kede dakomere Rakab oko nywalo Boasi, Boasi kede dako mere Lusi oko nywalo obed, di obed oko nywalo Yese. ⁶. Di Yese oko nywalo Daudi oko bedo Abaka, di Daudi obedo Abaka oko nywalo Salamoni kede dako oudo me ka Uria.⁷. Di Sulumani oko nywalo Roboam, di Roboam oko nywalo Abija, di Abija oko nywalo Asa. ⁸. Di Asa oko nywalo Yekosapati, di Yekosapati oko nywalo Yoram, di yoram oko nywalo Usia.⁹. Di Usia oko nywalo Yotam, di Yotam oko nywalo Akas, di Akas oko nywalo Esekia. ¹⁰. Di Esekia oko nywalo Manase, di Manase oko nywalo Amosi, di Amosi oko nywalo Yosia. ¹¹. Di Yosia oko nywalo Yekonia kede Imiegu mege tetu kare kame otero gi kede Babilon.¹². Di do otieko tero gi Babilon, Yekonia oko nywalo Salatiel, di Salatiel oko nywalo Serubabel. ¹³. Di Serubabel oko nywalo Abiuda, di Abiuda oko nywalo Eliakim, di Eliakim oko nywalo Asoia. ¹⁴. Di Asoia oko nywalo Sadoki, di Sadoki oko nywalo Akim, di Akim oko nywalo Eiud.¹⁵. Di Eliud oko nywalo Eriesa, di Eriesa oko nywalo Matani, di Matani oko nywalo Yakobo . ¹⁶. Di Yakobo oko nywalo Yosepu cwar Maria kame oko nywalo Yesu kame olwongo be Kristo. ¹⁷. Do jo akwari dedede cako ibut Aburaam paka tuno but Daudi tie jo akwari tumun kiwie ongwon, do cako kibut Daudi tuno kede tero jo Babilon oudo tie joakwari tomon kiine ongwon, kede geno likare kame oteragi kede Babilon tuno but Kristo tie jo akwari tomon kiwie ongwon.¹⁸. Nan epwore kame onywalo kede Yesu Kristo obedo me nyang. kame tot mere Maria Yosepu oudo otieko nero pi nyomo, di bwodi likame ibedo karacel, en ekongeno be eyac kede twer me tipo kacil. ¹⁹. Di do cware Yosepu, obedo icuo atimo gi kopore, di likame emito mine ebed me apor inyim lwak, eudo emito nyiko tenge kibute imung.²⁰. Di pwodi etie paro kop noni, malaika ka Rubanga oko neno but ki ilek kiwang ninodi ewaco be, Yosepu wot ka Daudi, kur lworo maki pi tero Maria bala dakoni, pien yac mere no tie me Tipo kacil. ²¹. Do en ebino nywako atin awobi, di oko lwongo nyinge be Yesu, pien en ebino lako jo kidub gi.²². Magi dedede ti more, me wek kop nono bin copere kame riki owaco ikom Rwot di kiwok kibut onabi di ewaco be, ²³. Neni ngo, Nyako kame pwodi likame ongeo icuo bino nyako atin, di atin nono tie awobi di oko lwongo nyinge be Emanuel kame dwong mere be Rubanga tie kede wa.²⁴. Kakame Yosepu olei kede kiwang nino eko timo bala kame malaika ka Rwot owaco ne kede dido eko tere bala dakomere. ²⁵. Likame eko nyene tuno kede ikare kame en etieko nywalo kede atin mere agege awobi di en eko cako nyinge Yesu.

Chapter 2

¹. Kakame otieko kede nywalo Yesu i Betelekemu ipiny me tetu kide oko bino Yerusalem, ². di kiwaco be, "Ngat kame onyalo pi bedo Abaka me Iyudayan tie tuai? Pien wan oneno acer mere i tetu kide en omio wan obino wore. ³. Kakame Erode owinyo kede ko[ noni, en eko udo par icunye, kede Yerusalem dedede karacel kede en.⁴. Do kakame ecoko kede jodongo me josaseredoti kede jopwany me iswil dedede karacel, en eko penyo gi be tuai kame oudo opoore nywalo iye Kristo. ⁵. Gin do iko waco ne be, i Betelekem me Yudea, pien enabi bin owandiko amanono. ⁶. Do wun, Betekem, i piny me Yuda in lika ibedo ngatel abino kwano jo na me Isirael oyaro wok ikom wun?⁷. Dido kame Erode dwongo kede jorieko i mung, eko udo ngec kibut gi ikom esawa kame acer oneeno kede. ⁸. Di eko cwano gi Betelekem di eyamo be "Otunu imounu atin atitidi no iber, do kame iudenu banu iyamanu, tetekeny ango da abin di ako wore.⁹. Kakame kiwinyo kop ka abaka kiko yai do acer kame oudo gin ineno i tetu kide oko ot di telo gi i anyim paka en tuno di eko cungo malo iwi kabedo audo atin tie iye. ¹⁰. Kakame ineno kede acer, kiko lelo kede yom cuny adwong adikinicel.¹¹. Do kame iwok kede i ot, kiko neno Atin kede Maria toto mere, kiko buto piny di kiko wore, Do kakame iyabo kede jame gi, kiko mine giamia, sabu bubani, kede mura. ¹². Dido kakame Rubanga okwenyaro kede gi i ilek be lika gi ipoore dok but Erode, gin iko dok i piny gi di kibeo iyongayo apat.¹³. Nan do kakame gin itieko kede yai neni, Malaika ka Rwot oko nyutere but Yosepu i ilek, di ewaco be, "Yai, ten atin kede toto mere, ikonu ringo i piny me Misiri, ikonu bedo kuno paka kame ango akelo ne kede kop: Pien Erode oyaro mono atino pi neke. ¹⁴. Kakame ecei kede eko kwanyo atin kede toto mere kiko yai ot Misiri. ¹⁵. Di eko bedo kuno paka Erode to, tetekeny wek kope kame Rwot oyamo di ebeo but enabi cobebere be: "Alwongo Woda i Misiri"¹⁶. Do Erode, nek me idwe ali kede bal kame eneno kede jorieko oko ngale, cunye oko wang adikinicel; di eko cwano kop pi neko idwe awobe dedede me mwakini are dwogo piny audo tie i Betelekem kede i adulio mege dedede, di lubere kede kare kame en eudo ibut jorieko.¹⁷. Dido kope kame enabi Yeremia owaco oko cobere. ¹⁸. Dwan oudo winyere i Rama koko, kok koko me to, Lakeri oudo tie koko pi idwe mege, di likame eyei dio cunye pien gin do idoko li.¹⁹

²⁰. Di ewaco be, "Yai kwany atin kede toto mere, di iko ot i lobo me Isirael, piento jo audo tie mono kuome atin nono otieko to. ²¹. Di do en eko Yai, ekwanyo atin kede toto mere, di eko ot i lobo me Isirael.²². Do kame en ewinyo kede be Arekelau oudo tie pugo Yudea kawang papa me Erode, en eko udo luoro me ot kuno. Do kame Rubanga okwenyaro kede en i wang ilek, en do eko parao ot i piny me Galilaya. ²³. Di do en eko bino di eko bedo i bomba kame olwongo be Nasaret, tetekeny kop kame inabin oyamo ko cobere be, "Kobino iwonge be dano me Nasaret.

Chapter 3

¹. Ikare nogo, Yokana nyaibatis oko bino, di epwonyo itim me Yudea, ². Di ewaco be, Swilanunu, pien ajakanut ka Rubanga otieko tuno. ³. Pien kop gi nki opieko waco di wok kibut enabi Isaya, ewaco be, Tie dwan ngatamoro kame tie lelemo itim, iikunu yoe wu ne Rwot, miunu yote bed di onere.⁴. Di Yokana nono oudo ngapo egoe me yer me aguragura, di rakobo me lau en kame etweo kede piere, di cam mere Oudo obonyo kede mokic me itela. ⁵. Ikano jo oko ot bute kobino Iyerusalem, kede Yudea dedede kede adulion dedede koluko Yorodan. ⁶. Di en eko batiso gi i Yorodan, kame gin oudo itieko tuco dubo gi.⁷. Do kame en eneno kede toto me Iparisayon kede sadukayon di bino bute udo batisimu, en eko waco ne gi kkwenyaro wu be isingunu tenge ki lilo kame tie bino? ⁸. ketuno do pimanoanyakini ariamo ked iswilar. ⁹. Di kur itamunu kenukenu be, wan otie kede Aburaam bala kwaru wa, Pi ango awaco ne wu, be Rubanga twero kwanyo kide gi di eko lko gi idoko ikwac Aburaam.¹⁰. Di nan da otieko keto le cuto k ga lias me yen, pimano yat moro ni kenekene kalikame nyako anyakini abeco ongole piny, di oko uce imac. ¹¹. Kiyateni ang abatiso kede pii en gianyuta me iswilar, do ngat kame tie bino icen ngea tiye kede twer kame wa, kame amuka mere da ango likame apoore mulo en eyaro batiso wu kede Tipo kacil kede mac. ¹². En oderu mere tie icinge, kame ebin yeko kede kiber idiakat mere di en eko wango cucuny kede mac kalikame to"¹³. Dido Yesu oko yai ki Galilaya eoto Yorodan but Yokana, me wek batiso en. ¹⁴. Do Yokana oko genge, di ewaco be, Ango amito in en ibatiso ango, di n=benyo komio itie bino buta? ¹⁵. Di Yesu oko dwokone di ewaco be, nginkino (yei) ber do etimere kamanono pi nan, pien eber ne wan cobo poore dedede, di do eko ngirikino (yei).¹⁶. Di Yesu, esawa kame otieko batiso en kede, di en eko wok idud pii, di malo oko yabere ne di eko neno tipo ka Rubanga di bino kimalo bala awele, di eko poto ikome. ¹⁷. Di dwan oko wok kimalo di waco be, man en woda kame amaro, ame ango cunya yom pire.

Chapter 4

¹. Dido Tipo oko teelo Yesu i wi itela me wek Sitani oot tame. ². Kakame en ekoo tieko kanyo kede kec, pi cengere ot ongwon kec oko do neeke. ³. Kakame do nga tam jo oko bino kede bute eko yamo ne be kame di yin ibedo wot ka Rubanga, cikakino kide gi wek ki dok kuon. ⁴. Do en eko dwooko di ewaco be, kowandiko be, dano liko oyaro bedo kuo kede kuon kenekene, do kede buli kop kame wok idog Rubanga.⁵. Dokon jwogi diko terre malo iwi bomba kacil, di ko keete iwi obibiru me tempulo. ⁶. Di eko waaco ne be, kame yin ibedo wot ka Rubanga, jal komi ipot piny, pien kowandiko be, en eyaro corakino imalaikan meege piri, di gin kiko gagao yin i cing gi, tetekeny wek kur yin iret tieni ikom engaru.⁷. Yesu diko waco ne be, dokon kowandiko be, kur yin itam Rwot Rubanga ni. ⁸. Dokon, sitani diko terre malo iwi moru ka bor twatwal, di eko nyunyuto ne ajakanuto me piny kede deyo gi. ⁹. Di eko waco ne be, gigi dedede ango ayaro miino butin, kame yin ibino poto piny di iko woora.¹⁰. Yesu diko waaco ne be, orwa tenge, yin sitani. pien kowandiko be, yin ipore wooro Rwot Rubanga ni, dokon en kenekene kame yin ipoore tic ne. ¹¹. Dido jwogi oko weeke, dokon, neeni, imalaikan oko bino, dido oko tic ne.¹². Nan do kakame Yesu bin owinyo kede be kokete Yokana i ot kol, en eko yai eoto Galilaya. ¹³. Dido en eweko Nasaret eko bino bedo i Kaperenaum, kame kiyo kede dog nam, iye ikor me Sebulun kede Naptali.¹⁴. Tetekeny wek kop kame bin enabi Isaiya oyamo twer cobere eyamo be, ¹⁵. Yin lobo me Sebulun, kede lobo me Naptali, kame tie iyongayo me nam, kame kalamo Yorodan, i Galilaya me Abilere. ¹⁶. JO kame obedo ipiny acol bino neno lero, dokon gin jo kame kibedo ipiny kede itipo me too, lero bino rieny ikom gi.¹⁷. Geeno ikare nono Yesu oko caako tuco ejiri di ewaco be, Swilaro nu, pien ajakanut me malo tie icing wa.¹⁸. Dido Yesu, tie oot idog nam me Galilaya en eko neeno imiegu are, Simoni ka,e kolwango be Petero, kede omimere Andrea di gin ki tie wucco bwoi ii pi: pien gin oudo bin kibedo jo cik. ¹⁹. Di en eko waaco negi, Lubunu ango di ango ako loko wu idokunu jo cik jo. ²⁰. Awaka awaka di gin weeko bwoini gi, di kiko lubo en.²¹. Dokon en eko meede kede oot inyime, en eko neeno imiegu icegun are, Yakobo wot ka Sebedayo, kede Yokana omimere, di ki tie ii ye kede papa gi, di kitie yiiko bwoini gi, di en eko iwoongo gi. ²². Awaka awaka di gin kiko weeko ye kede papa gi, di kiko lube.²³. Yesu oko rimaro Galilaya dedede, di epwonyo kii kacokeren gi, dokon di etuco ejiri me ajakanut, di ecango epone me tuere dedede kede aramo dedede kame oudo tie idier jo. ²⁴. Di rwonge mere di ko roomo piny me Siria dedede, jo diko keelo ne jo kame aramo kede lito me epone apapat odio kede jo kame jwogi omako, karacel kede jo ko poi, kede jo kame kom gi otoo, di en eko caango gi. ²⁵. Dido alule me jo katot kame owok i Galilaya kede Dekapoli, karacel kede jo kowok i Yerusalem, kede Judaya, kede ilobere kame kalamo Yorodan, oko lubbe.

Chapter 5

¹. Kakame Yesu oneno kede Alule me jo en eko yito malo iwi moru: eko bedo josiao mege oko bino bute: ². Eko yabo doge, en eko pwonyo gi, di ewaco be: - ³. “Kitie kede winyo jo can icunygi, Pien Ajakanut me malo tie mergi. ⁴. Kitie kede winyo jo kame tiwuro, Pien kobino dino cuny gi.⁵. Kitie kede winyo jo kame mwolere, Pien lobo lung bino doko mr gi. ⁶. Kitie kede winyo jo kame kec kede orio me poore omako, kobino mino gi kiyeng. ⁷. Kitie kede winyo jo kame timo kisa pien kobino timo gida kisa. ⁸. Kitie kede winyo jo kame cuny gi cil, pien kibino neno Rubanga.⁹. Kitie kede winyo jo kame timo mulem, Pien kobino lwongo gi be idwe ka Rubanga. ¹⁰. Kitie kede winyo jo kame kotidilo pi timo gi kopoore, pien Ajakanut me malo tie mergu.¹¹. “Itienu kede winyo ka jo cao wu, di kitidilo wu kede di kiwaco epone me kope kareco dedede me angalo ikomu pira. ¹². Lelunu di ikonu bedo kede yom cuny, Pien giamia wu me pwoc tie dwong imalo. Iye pone nono da en kame bin kotidilo kede inabino kame ogeo ne wun.¹³. Wun itienu munyo melobo, do kame munyo orwenyo mito mere etwero doko mit benyo? Udo bero mere odokoli kwanyo bwote tenge di jo ko nyonyonoen. ¹⁴. Wun itienu Lero me lobo, Bomba kame ogero iwi emukura likame kanere.¹⁵. Likame jo cwinyo tala, di oko ume kede ebukit, do kokete iye pir me etala, di eko mino lero but jo dedede kame tie iot. ¹⁶. Pi mano miunu Lero wu rieny ne jo dedede, tetekeny kinen tice wu di kiko pako papa wu kame tie malo.¹⁷. Kur iparunu be ango abino pi kwanyo iswil arabo inabino. Likame ango abino pi kwanyo, do pi cobo. ¹⁸. Ateteni awaco ne wu be, tek di malo kede Lobo pwodi tie, likame tie enyukuta moro ara wikop acel me gikame kowandiko iye iswil kame kobino kwanyo tenge, pakana gidedede cobere.¹⁹. Pi mano ngat kame turo acel ikom cik atitino gi, di eko pwonyo jo pi timo kamannon, en ebino bedo dano kalikame pire tek i Ajakanut me malo. Do ngat kame Lubo di eko pwonyo gi, ngat nono kobino lwonge be Ngadwong iye Ajakanut me malo. ²⁰. Pien awaco ne wu be, kalikame poore wu okalamo poore me jopwony me iswil kede Iparisayon likame ibinunu donyo i Ajakanut me malo Atwal.²¹. Bin iwinyunu di kowaco ne jo kariki sek be, kur ineko do ngat kame neko bino bedo ilieto me ngol. ²². Do awaco ne wu ne ngat kame doko ger ne omimere abongo kop moro bino bedo ilieto me ngol: kede ngat kame yeyeto omimere kobino tere inyim kansulo; do ngat kame waco ne omimere be imiming bino bedo ilieto me mac.²³. Pi mano kame itie tero giamia i alutari di ikanono iko yutuno be omini tie kede kop kedi; ²⁴. Wek giamia ni kanono i alutari, di iko ot, dwoko nywak ni kede omini, dido iko bino mino giamia ni.²⁵. Por kop kede ngat kame tie pidi awakawaka di pwodi itienu kede iyongayo tetekeny kur ngapido teru but ngangol kop, di ngangol kop ko mini icing sirikale, di oko bino tweni iotkol. ²⁶. Ateteni awaco ni be, likame ibino wok kikuno tuno kede di iculo sente kame kotangi kede me atiekini.²⁷. Bin iwinyunu di kowaco ne jo kariki sek be; kur itim adote. ²⁸. Do ango awaco ne wu be ngat kame neno dako di eko paro buto kede otieko timo adote kede icunye.²⁹. Aso ka wangi tetu cam en kame mi idubo, gole ooko iko uce tenge; ber ne in kei adul moro me komi akaka uco komi dedede imac kalikame to. ³⁰. Doko da ka cingi tetu cam en kame mi idubo, ngole di iko uce tenge. Eber ne in kei adul moro me kom akaka uco komi dedede imac kalikame to.³¹. Bin kowaco da be, ngat kame riamo dako mere poore emie balwa me gonyo nyom. ³². Do ango awaco ne wu kaman, ngat kame riamo dako mere, kwanyo ka pi kop me adote, emio mano odoko ngadote doko da ngat nono kame nyomo manono kame oriamo udo etimo adote.³³. Doko itiekunu winyo di kowaco ne jo kariki sek be, kur ilairo pi kop me abe, do poore in itim ne Rwot gikame in itieko cikere iye; ³⁴. Do awaco ne wu be; kur ilairo nu Atwal ara waco nying malo pien ebedo kom ka Rubanga. ³⁵. Arabo di iwaco nying lobo, piento en ebedo abanya kame en eteno iye tiene, amoto di iwaco nying Yerusalem, piento en ebedo Bomba me Abaka adwong.³⁶. Kur Ilairo kede wii, Pien likame in ikaruno mino yer wii acel doko tar ara col. ³⁷. Wek kop kame in iyamo bed be “Ee” arabo be li; pien kop kame kalamo magi udo owok kibut ngarac³⁸. Wun iwinyunu be bin kowaco be, wang pi wang kede lak pi lak. ³⁹. Do ango awaco ne wu be, kur inyang raco: do ngatamoro kame bapo lemi tetu cam lok na tetu cel da.⁴⁰. Doko ka ngatamoro opidi iye iswil, di eko tero ekoti ni, weke eter kiton esati ni da. ⁴¹. Doko ngatamoro kame dii pi ot mairo acel, otunu kede mairo are. ⁴². Mii but ngat kame kwai bobo da kibut ngat kame penyo kony kur ilok ne ngei.⁴³. Wun iwinyunu be bin kowaco be, mar ngakio ni, di iko dagi ngakwor ni. ⁴⁴. Do ango awaco ne wu be marunu jokwor wu miunu winyo but jo kame lamo wu, timunu bero but jo kame dagi wu, doko da ikounu lego pi jo kame tero wu kirac, di kitidilo wu. ⁴⁵. Tetekeny idokunu idwe ka papa wu kame tie malo, piento en emio ceng mere wok ne jo ka reco kede ne jo kabeco, di eko cwano kot ne jo kopoore kede jo kame likopoore.⁴⁶. Pien kame imarunu jo kame marou, iudunu giamia me pwoc nyo? Benyo mam jo kame raco esolo da timo kamanono? ⁴⁷. Doko kame imitunu imiegu wu kenekene, udo itimo nyo aber kalamo jo icegun? Benyo mani jo kame raro esolo da timo kamanono? ⁴⁸. Pi mano, bedunu jo kopoore, bala kite kame papa wu imalo opoore kede.

Chapter 6

¹. Giwokere kur imiunu gia mia u inyim jo, pi wek gin kinenu. Mano mio likame ludunu gia mia kibut papau kame tie malo. ². Pi mano kame itie nu mino gia ma u , kur ikutunu agara kinyimu Dala kame jo isidik timo kede ikacokeren kede lote kadong. Pi jo mino gi deyo. ateteni awaco neu de gin kitieko oudo gia mia gi.³Do kai itie mino gia mia, kur cingi me tetu ngoda ngeno gi ame cing me tetu cam tie timo. ⁴. Me we gia nin bed imung. di papa ni kame neni iimung kobino mini gia mia kaka ler.⁷⁵. Doko kame itie nu ilega kur ibedunu bala jo isidik. Pien gin kimaro ilega di kicinga acunga ikacokere, kede ikaka ogem me yole Adango me wek jo nen gi. ateteni awaco neu be gin kitieko oudo giamia gi. ⁶. Do un kame itienu ilega donyi iyi isenge ni kame icego ekoko ni leg but papa ni kame tie ii mung di papa ni kame neni ii mung diko dino mini gia kaka ler. . do kame itie nu ilega kur ibed nyogao kop dala kame jo kalika ngeo Rubanga timo kede, Pien gin kiparo be obino winyo gi pi yamo katot.⁸. Pi mano kur idedunu dala gin Pien papu ngeo gikame un imitunu di pwodi likame un ipenye nu. ⁹. Pi mano iye poneni legu kaman, papa wa kame tie imalo, nyingi bed me awora, ¹⁰. Ajakanut ni bin, mit ni timere ilobo kan bala kita kame tie kede imalo.¹¹. Mi iwa tin cam wa me buli ceng ¹². di iko sasiro banyi wa bala kame wada osasiro kede jo kame tie kede banyi wa. ¹³. Kur ijal wa iya tama, do ilak wa igi arac, pien ajakanut kede tuer kede deyo obedo merin nakakana Amen.¹⁴. Pien kame in isasiro jo ibud gi papa ni kame tie malo eyaro sasiro ida. ¹⁵. Do kame un lika isasiro nu jo kidub gi, papa u da likame bino sasiro u kidubu.¹⁶. Iye pone nono da kame itienu kanyo kec, kur ibedunu bala jo isidik, kame mio nyim gi bedo pek pien kirurujo nyum gi me wek gin kineno but jo bala gin kitie kanyo kec, atete ni awaco neu be gin kitieko gamo gia mia gi. ¹⁷. Do un kame itienu kanyo kec, sut wii kede moo diko iwoko nyimi. ¹⁸. Di li ikonu neno but jo bala itienu kanyo kec do but papau kame tie iimung, di papau kame nenou iimung diko minou gia mia kaka ler,¹⁹. Kur ikanu nu abarau ilobo kan piru, kakame ajekel kede nyal, tuero ngingido en kiye kede kakame jo kuo tuero turo diko kalo kiye. ²⁰. Do kanunu abarau piru kenu malo kakame ajekel kede nyal likame ngingido en kiyekede kakame jokuo likame tuero turo diko kwalo kiye. ²¹. Pien kakame abaru ni tie iye en kanono kame cinyi da bedo iye.²². Lero me kom en wang, pi kame wangi ler komi dedede bedo kede lero. ²³. Do kame wangi tie kede raco, komi dedede bedo di tie icolo, pi mano kame lero me ii odoko colo, colo no bino bedo dwong karama mene. ²⁴. Liame tie dano moro kame romo tie ne jo dongo are, pien ebino dagi ngat acel di eko maro ngat ocelu, Amoto ebino moko ikom ngat acel di eko cano ngat acel in likame ituero tic ne Rubanga kede ne abar.²⁵. Pi mano awaco neu be kur ibedunu kede par ikom kuo, pi gia me iyaro nu camo, kede gi ame iyarunu mato, akadi pi komu da pi gi ame nyarunu ngapo. benyo likame kuopire tek too cam, kede kon da pire tek loo angapito? ²⁶. nenunu winye kame por iwi yamo, pien ginlikame kicuo, liame kikao da. Likame kicoko idere da do pwodi papau kame tie imalo pito gi, benyo un likame ibeconu kalamo gin.²⁷. Ngai kikomu pi bedo kede par tuero medo ceng acel ikuo mere. ²⁸. Pinyo omio iparunu gia ngapa nenunu ature me obar, eopne kame gin ki dongo kede gin likame kitio Amosoko kitimo iguen. ²⁹. Do ango pwodi awaco neu be, akadi riki Solomon kidego mere dedede likame engapere bala acel kikomgi.³⁰. Pi mano kame Rubanga ngapo lum me itela kame bedo tin, di diki oko uco gi iya tukot, likame en ebino ngapou kalamo, okwe un jokame yeiu nonok. ³¹. Pimano kur bedunu kede par di iwaco be, wan oyaro camo nyo, Amoto wan pyaro mato nyo arabo oyaro ngapo nyo.³². Pien gigi dedede jo kalikamengeo Rubanga en kame meo, pien papau kame tie mala ngeo be un imitunu gigi dedede. ³³. Do me agege geunu mono ajakanut karubanga kede pore mere, di gigi dedede oko bino medo neu. ³⁴. Kur ibedunu kede par pi diki, pien diki ayaro paro jamini kame maken ikome, wek ceng acel acel bed kede peko mege kame make.

Chapter 7

¹. Kur ingol kop, me wek kur ngol ni da kop. ². Piento akodi kop kame in ingolo ne jo, en kame in ipimo kede, ida oyaro pimo ni kede.³. Doko da pinyo amio in ineno gi odonyo iwang omini, do di in likame itie paro pi gi odonyo iwangi ⁴. Ara bo, itwero benyo waco ne omini be, wek beu akwany gi odonyo iwangi , di bobo neni, lum aagirikin iwangi. ⁵. In nya isidik, meagege gei ber kwanyo lum odonyo iwangi tenge, tetekeny amio itwero neno kiber me woto lum opoto iwang omini.⁶. Kur imio gi acil oko ne igwogin, doko kur iucunu bira me wel ne ipegei, me kur ki nyonyono kede tien gi, kiko bobo lokere tojo uu.⁷. Kwai,oyaro mini moi, iyaro udo, gogoo, oyaro yabo ni. ⁸. Piento dano acel acel kame kwao omie dano kame moo, eudo, dano kame gogoo okeko oyabo ne. ⁹. Ara bo, ngai ino ibutu, kame wode penye mugati en eko bunyo mine engaro? ¹⁰. Ara bo, openye Aparogo, elunyo mine twol?¹¹. Do Kame ber uda jo areco, ingeunu mino idwe u gi amia abeco jo papa u kame tie malo bino do mino gi amia abeco arom kwene but jo kame kwae? ¹². Pi mano, gi dedede kame un imitunu be jo tim ne u, uda time nu gi amanono, piento kop ni tie i iswil, kede pwony me inabino.¹³. Ride nu me donyo iye ekeko adiding, piento erute alac, kede yongayo alabalaba, tero jo ito, doko jo kame lube tot. ¹⁴. Piento erute ca diding: doko yongayo da diding kame tero jo ikuo, jo anonok en aude¹⁵. gwokerenu ikom inabino me angalo. Kibino butu di kingapo engape me oromo, di igitie idiekon ager. ¹⁶. iyarunu ngeno gi kede anyakini gi jo twero gwedo anyakini me olok i okuto , ara oduro iye ekenep? ¹⁷. Ka manono da, yat aber dedede, etimo anyakini aber, yat arac da timo anyakini arac.¹⁸. Yat aber likame twero timo anyakini arac yar arac da kamonono likame timo anyakini aber. ¹⁹. Yat moro ni dedede, kame lika timo anyakini aber, otonge piny, di oko uce imac. ²⁰. Pi mano iyarunu ngeno gi kede anyakini gi.²¹. Likame jo kame waco na be Rwot, Rwot. en oyaro donyo i ajakanut me malo. do dano kame timo mit me papa kame tie malo. ²². iceng no jo atot bino wako na be, Rwot, Rwot wan nngoce li omurao kede nyingi? Likame oriamo jwogi kede nyingi? Likame otime otimo tice me aura kede nyingi? ²³. di ango ako bino waco ne gi be ango akwia uu orwa nu tenge kibuta, un jo tim tim areco.²⁴. Pimano dano moro no, kame winyo kop na gi, di eko timo gi, ayaro pore kede nya rieko, kame gero ode ikom lela: ²⁵. Kot di ko dipo cwei, alele di ko yesar, yamo di ko buko, ko dano ot, ot likame poto, piento udo ogere ilela.²⁶. Do dano moro dedede kame winyo kop kame ayamo dilikame eko timo gi, ayaro pore kede ngamingo kame gero ode i asinge. ²⁷. kot di ko cwei, alele di ko yesar, yamo di ko buko di ko dano ot, dieko poto, ebino poto, poto atek²⁸. Oko timere aman be, kame Yesu, otieko yamo kede kop gi jo di ke bedo kede ur ikom pwony mere. ²⁹. Piento oudo epwonyo gi bala dano kame tie kede akarinikin: do Likame bala jo apwonyo iswilia.

Chapter 8

³¹. Kakame Yesu owok kede piny ki uni moru ekodet me jo atot di ko lube. ². Menugo di ngat kame tie kede tuo me dobo oko bino di ko wore di ko walo it be Rwot kame imito ikaruno mina adoko cil. . Di Yesu oko keto cinge ikome eko waco be ango amito bed cil. Di cucuto nono di ngat kame dobo mako di ko doko cil.⁴. Yesu di ko waco ne be in nen be kiki malo ne ngatamoro do ot iyangayo ni di ko ngutere keni but esaserodot di iko mino giamia kame Musa riki ociko pi bedo ijura but gin.⁵. Kakame Yesu odonyo kede kapere naum di ngadulong oko bino bute di kwat. ⁶. Di eulalo ne be, Rwot ngatie na tie buto ipalo etuo, tuo onyonyongo kome kede aramo kalit. ⁷. Yesu di ko walo ne be ayaro bino di ako cange.⁸. Ngadulong oko ducoko di waco ne be ango likame amito be in pore donyo ioda do in yam kop alel kenekenedi ngatie na ko cango. ⁹. Pien ango atie dano kame kobo di bobo ango da atie kede isirikalen kame aloo kame awalo ne ngatamoro be oti eoto kame awaco ne dano ale be bia eda ebino. Kame awaco ne ngatie natimo gimoro etimo. ¹⁰. Kakame Yesu owinyo kede kop ni en eko uro di eko waco ne jo kame lube be ateteni ango liame audo yei adwong arom aman akadi isirael.¹¹. Ango awaco neu be jo atot oyaro yai kitu wok ceng kede kitua donyo ceng di kiko bedo piny kede Aburaam kede isaka kede Yakobo iajakanut me malo. ¹². Do idue me ajakanut ko bino uco oko kakacol en kakame kibino koko kede mulo do lak kiye. ¹³. Di Yesu oko waco ne ngadulong nono be ot ot ni, bala kame in iyei kede wek etimere kamanono, di do ngatie mere oko cango iesawa nono.¹⁴. Kakame Yesu oko donyo kede lot kapetero eko neno toto me dako kapetero di etie buto pien musaja oudo omake. ¹⁵. Di en eko mako cinge di musaja oko weke di en eko yai eko geno ne gi.¹⁶. Kakame otieno otuno kede jo bin di ko kelo ne jo kame julogi omako di en eko riamo cung kareco nogo kede kop mege di eko cango jo dedede kame bin tuo. ¹⁷. Wek kop kame bin enabi Isaya owaco cobere di ewaco be en kikome ekuianyo horowa di eko yeno tuo wa.¹⁸. Kakame Yesu oneno kede ekodet adwong oluke en eko ciko gi pi ot loka letuca. ¹⁹. Ngapwony moro me ijucil oko bino but Yesu di ko waco ne be nyapwony ango ayaro lubi ka dedede kame in iyaro ot iye. ²⁰. Di Yesu oko waco ne be ikween tie kede bure ame kidonyo iye, winy kame por iwi yamo da tie kede ude gi do wot ka dano likede kame epielo iye ulie.²¹. Di ngat acel kikom joor mege oko waco ne be Rwot me agege yei neango ber aot aik papama. ²².Do Yesu oko waco ne be luba wek jo oto ikere kengi.²³. Kakame en edonyo kede iemeri joor mege oko lube. ²⁴. Di do tiuon yamo adwong oko poto inam di ebuka mere oko um emeri do yesu oudo omino. ²⁵. Di joor mege oko bino bute ceene di kiwaco ne be Rwot lakwa ka igal otieko too.²⁶. Di en eko waco negi be pinyo komio itienu kede liuoro okwe un jo kame yeiu nonok? di en eko yai eko gengo yamo kede nam di yamo oko napakin. ²⁷. Do jo oko bedo kede ur di ki waco be dano me epone mene me ame ikon yamo kede nam da winye.²⁸. Kakame en etuno kede loka tetuca ilobo me Geresene en bin eko riamo kede jo are kame jwogi omako di kiwok iatesin oudo gin kiger ame dano moro liatwero beo iyangayo nono. ²⁹. BIn gin kiko donyo koko itek di kiwaco be nyo kame wan otimonin Yesu in wot ka Rubanga? In bino me mino wa alola di pulodi kare li otuno?³⁰. Oudo bin tie ekodet me ipegei kame tie cam kakabonor. ³¹. Di jwogi oko kwane di waco ne be iriamo wa yei ne wa ot ikom ekodet me ipegei. ³². Di en eko waco ne gi be otunu kakame gin kiyai kede kiko ot ikom ekodet me ipegei neni di do ekodet me ipegei oko ringo pipiny mam di kiger kiko to ipi.³³. Di jokame bin daro gi oko ringo buli dano omako yangayo me ot ibomba di kiko tatamo gi dedede kotimere ikom jokame bin tie kede jwongi. ³⁴. Neni do jo dedede me bomba oko bino pi riamakin kede Yesu kakame gin kiko nene gin kiko kwame be eyai tenge kilobo gi.

Chapter 9

¹. Di en eko donyo i emery en eko ngolo tetuca, di eko tuno ibomba gi. ². Neni, dido oko kelo bute icuo atuwo oneko kome, di buto ika buto: di Yesu oko neno yei gi eko yamo ne ngat atuwo oneko kome be, woda bed kede gen dub ni otieko sasaro in.³. Neni dido jo iwandik mogo oko donyo yamo idiere dieregi be, icuo ni nga acae. ⁴. Kakame Yesu ongeo kede tam gi eko yamo be, pinyo omio wun iparo nu gi arac icunyu? ⁵. Mene en ayot yamo be, dub ni osasiro in ara bo, yamo be yai i oti. ⁶. Do me wek wun ingeuni be wot ka dano tie kede twer ilobo pi sasaro dub ( di eko yamone ngat atuwo oneko kome) yai kwany kabuto ai di iko ot iodi.⁷. En eko yai di eko ot iode. ⁸. Do kakame iwak jo oko neno kede gin kiko uro, di kiko mino deyo but Rubanga ngat komio twer acal amano but jo. ⁹. Kame Yesu oko yai kede ikuno eko neno icuo anyinge Matayo, tie nedo iot me raro esolo, en eko yanio ne be, luba. Di en eko yai di eko lube.¹⁰. Kakame Yesu oko bedo kede piny pi cam iot neni jo ra esolo kede jodubo obino di ko bedo piny kede josiao mege. ¹¹. Kame Iparisayon oko neno kede amano, kiko yamone josiao mege, pinyo omio Ngadwong wun camo kede jo rar esolo kede jodubo.¹². Do kame Yesu owinyo kede amano, en eko yamo ne gi jogo jo ame tie iber liame mito emuron do jogo ame tuwo. ¹³. Do otunu ipwonyunu dwong kop noni abino bedo kede kisa do liame gia yala: pien liame ango abino pi lwongo jo opoore do jo dubo pi swilaro.¹⁴. Dido jo siao a Yokana oko bino bute, di yamo be, pinyo omio wan kede Iparisayon ori kec, do josiao ni liame ri kec? ¹⁵. Dido Yesu oko yamo negi be, kara iduwe me eteran twero tururo tek di eteran tie kede gi? Do ceng bino tuno kame okwanyo kede eteran tenge ki but gi, di gida iko ri kec.¹⁶. Liame tie dano aketo ecapa me egoe anyen ikom oti, pi wek mano ame oketo kur med nyilo oti di nyil mere ko bedo rac kalamo.¹⁷. Doko liama jo keto ebwini anyen icupa otii me wek kur ecupa bele, di ebwini ko mol oko di ecupo ko too; do gin ki keto ebwini anyen icupa anyen me wek gin ki gwokere.¹⁸. Kakame en etieko yamo kede kopegi but gi neni ngapug moro aciel obino oko mino wor bute di eyamo be, nyarango nan oto do bia di iko keto cingi ikome di en eko kuo. ¹⁹. Di Yesu oko yai oko lube dido josiao mege da oko lube.²⁰. Neni dako ame oudo tie kede tuwo ame omie onyo remo pi mwakini tomon iwie are, oko bino icien nge, di eko mulo lak egoe mere. ²¹. Pi en eyamo ibte kene be, kame ango atwero mulo egoe mere ango abino cango. ²². Do Yesu oko lokere kame en oko neno kede dako nono eko yamo be, Nyara bed kede kuwei yei ni otieko cangi. Di do dako noni oko cango geno i esawa nono.²³. Kakame Yesu oko oot kede iot me bgatel di eko neno jo kut bilo kede jo di tie lelemo, ²⁴. En eko yamo ne gi be, Wekunu kare, pien nyakoni likame oto, do enino, do gin iko nyere di icae.²⁵. Do kakame jo oto kede oko en eko donyo iot, di eko mako nyako noni icinge en eko yai. ²⁶. Di do rwonge noni oko sarakini ilobo noni lung.²⁷. Kakame Yesu oko yai kede ikano imeduka wot ka Daudi, kisa maki ikom wa. ²⁸. Do kakame en edonyo kede iot imuduka gi oko bino bute: di Yesu oko yamo negi be, iyeunu be ango atwero timo gigi? Gin kiko dwoko ne be, oyei Rwot.²⁹. En eko mulo wang gi, di eyamo be, bala ayei wu tie kede etimere ne wu amanono. ³⁰. Dido wang gi oko yabere di Yesu oko corakino gi di eyamo be, neni kur ngatamoro ngei kop ni. ³¹. Do gin kakame gin ki yai kede kiko sarakino kop noni ipiny noni dedede.³². Kakame gin ioto kede oko, neni gin kiko kelo bute icuo alebe oto ajwogi oleo. ³³. Do kakame oriamo kede jwogi tenge dano alebe oto oko yamo: di iwak jo oko iero, di kiyamo be, geno liame etimere Isirael. ³⁴. Do Iparisayon oko yamo be en eriamo jwogi kede twer me Ngadwong me jwogi.³⁵. Di Yesu oko ot di beo ibomban kede adulio di epwonyo isingogon di etito jiri me jago me ipolo, di ecango tuwo kede goro me kom apapat. ³⁶. Do kakame en eko neno kede iwak jo, en eko bedo kede kisa ikom gi, pien oudo kidong atatai, di kisarar, bala oromini ali kede akwat.³⁷. Di en eko yamo ne josiao mege be, kac ateteni dwong, do jo tic nonok. ³⁸. Pi mano kuwai nu Ngadwong me kac me wek ecwai jo tic bin kac.

Chapter 10

¹. Dido kakame en owudo elwongo bute josiao mege tomon kiwie Re en eko minogi twero ikom tipere areco, pi riamogi tenge cango tuere me iponeso apapat kede aramo dedede.². Nando nying joor tomon kiwie are en ige; me agege Simoni ame olwongo be Petero kede Anderea omimere; Yakobo wot ka Zebedayo kede Yokana omimere; ³. Pilipo kede Batalumayo; Tomasi kede Matayo nga rar esolo, Yakobo wot Alipasi kede Lebbaeus, kame nyinge me pene owudo obedo Tadeo. ⁴. Simeon me kanan kede Yuda Isikariot ame da oko Rupao en.⁵. Tomon kiwie are gi en kame Yesu oko cwano di eko cikogi di eyamo be otunu likame iyo me imo kede ii bomba me Samaria kur idonyunu iye: ⁶. Do otunu but oromini korwenyo me yiot kisirayiri. ⁷. Dokon ka iyotunu titunu di iyamunu be Ajakanut me malo otieko tuno.⁸. Cangunu jo tuo lonyunu jodobin yarununu jo koto riamunu jwogini tenge: Igamunu nono wuda miunu nono. ⁹. Kur imakunu sabu amotoko pesa arabo sente akaya iisaunwu. ¹⁰. Amotoko ikapu me sapali arabo ikotin are, amotoko amukai arabo ebelame komo ngatic opore kede cam mere.¹¹. Dokon iibomba kadwong arabo iiibomba katidi moro kame wun iyarunu donyo iye, pepenyunu ngai en kibecokina iye di ikounu dong kanono pakana kame iyaunu kede. ¹². Dokon kame wun ibinunu iyot moro Motunu jo me yii yot nono. ¹³. Dokon kame di iyot nono ibecokina, wekunu mulem wu bin iye do kame di en likame ibecokina wekunu mulem wu dwog butu.¹⁴. Dokon ka ngatamoro likame ogamo wu arabo winyo kope wu tetengunu adae me tienu kame di itienu yai ipaco nono arabo kiyi bomba nono. ¹⁵. Ateteni ango ayamone wu be, ebin tikatika ne lobome Sodoma kede Gomora ticeng me ngow kop lono ne bomba no.¹⁶Pimano bedunu riek bala twole, di imwolunu balan aweleko. ¹⁷. Do gwokere wunu kede jo pien gin kibino jalakino wu icing kansulon di gin kiko bino danu wu iyika cokerengi. ¹⁸. Dokon oyaro bino kelowu inyim jo pug karacel kede abakai pi nyinga pi bedo mujura but gi karacel kede but Abilere alikame Iyudayan.¹⁹. Do kame otero wu kuno kur iparunu epwone arabo gikame wun iyarunu yamo: pien oyaro bino mino wu gime ayama iye esawa nono. ²⁰. Likame wun en inonono ame yamo pien likame wun en kame iyamunu do cuny kapapawu en kame yamo ii wu.²¹. Dokon omin bino jalakino omin ito kede dokon papa bino jalakino atin dokon idwe bino yai malo pi yii kede jonywalgi di kiko mino onekogi. ²². Dokon jodedede oyaro dagi wu pi nyinga; do ngat kame kanyakino paka iya ajikini bino lakere. ²³. Do kame otidilowu iibomba ni ringunu ii ace; pi ateteni ango oyamo ne wube wun likame ibinunu rimaro bomban me isirayiri dedede wudo wot kadano otieko dwogo.²⁴. Nga siao likame dwong kalamo nga pwony mere arabo ngatic likame dwong kalamo Rwot mere. ²⁵. Etieko doromo ne ngasiao bedocal kede nga pwony mere kede ngatic bedo bala Rwot mere kame olwongo Ngadwong me ot be Beelzebub, epwone menedo ame oyaro lwongo kede jo me yii ode?²⁶. Pimano kur ilworunugi: pi likame tie gika me owumere ame likame oyaro yabo; kede kame okano ame likame bino ngiere. ²⁷. Gikame ango ayamonewu iicolo manono yamunu ilero kede gikame wun iwinyu nu iyitu manono titunu iwi wude.²⁸. Dokon kur ilworunu jo kame neko kom dodi likame kitwero neko tipo: ootikatika lworunu en ngat ame twero dudubo tipo karacel kede kom igiana. ²⁹. Benyo likame acilagwec are owilo kede kapu acel? Di acel ikomgi likame poto piny abongo ngiec kapapawu. ³⁰. Do yer me wiwu dede otieko maro. ³¹. Pimano kur ilworunu wun piru tek kalamo acilagwec atot.³². Pimano dano kame tuco nyinga nyimjo, angoda abino tucoen inyim papana kame tie ii malo. ³³. Do ngat kame dagango inyimjo, angoda amito dage inyim papana kame tie ii malo.³⁴. Kur itamunu be ango abino pi kelo mulem iwi lobo. Ango likame abino pikelo mulem do papa. ³⁵. Pien ango abino piketo adding idiere me icuo kede papa mere, kede ati nyako kede totomere, kede adding idiere, me dako kede totome cware. ³⁶. Dokon nyakwor adano oyaro bedo jo me yii yode.³⁷. Ngat kame maro papamere arabo toto mere kalamo ango likame ibecokina bedo mera. Dokon ngat kame maro wode arabo nyare kalamo ango likame ibeco kina bedo mera. ³⁸. Ngat kame lika tingo yat aria mere, di eko luba kede likame en ibecokina bedo mera. ³⁹. Ngat kame wudo ku mere bino rwenye kede ngat kame Rwenyo kuomere pira bino wude.⁴⁰. Ngat kame gamo wu wudo egamo ango, dokon ngat kame gamango, wudo egamo ngat ko cuao ango. ⁴¹. Ngat kame gamo enabi inying me enabi oyaro gamo epera me enabi; kede ngat kame gamo ngat opore inying me ngat kopore eyaro gamo epera me ngat kopore.⁴². Dokon ngat amoro kame mio ikopo me pi angic but jo atino gi inyingme nga siao ateteni ango ayamone wu be, en likame eyaro bino kei epera mere.

Chapter 11

¹. Di eko cobere, di Yesu otuno iatiekini me corakin jo siao tomicare mege, eko yai ot pwony kede tito kop ii bolabola gi. ². Nan di Yokana owinyo ii mabus tice ka Kristo ecwao jo are ikom jo siao mege. ³. Di waco nen be en ame pore bino awabo gimoi ace?⁴. Yesu oko dwoko but gi be, oot ikonu nyuton Yokana bobon gi ame itienu winyo kede neno. ⁵. Imuduka ogamo itien o gi kede jo ongwalo ooto jo ka tuo gwenyu olonyere kede edingo winyo jjo too oyaruno malo kede jo kan tie kede ejiri otito negi. ⁶. Winyo but en ngat morono ka likabino iworere ii ango.⁷. Dido gin gi yai Yesu diko geno waco but iwakkop amako Yokana, nyo ko teri oko iyi tela me neno atad ayamo tie yango? ⁸. Do nyo i oto oko pi neno? i cuo ongapo igwen kayom? Neni gin jo ka ngapo agwen ayom tie iyi wude abaka.⁹. Do nyo ain ioto oko neno? Enabi? Ebo, awaco but u, kede lono enabi. ¹⁰. Pi man en en, kame owandiko, Neni awaco aor na inyim u, ko yaro yiko yongayo di pwodi yin.¹¹. Ateteni awaco neu be, idyer gin kame onywalo ii dako lika me tie ngat ko kiarao kitek lono Yokana ngai batis: Dodi ngat kame coko ii ajakanut me malo tek lone. ¹². Geno ikare ka Yokana nga ibatis pakana nan ajakanut me malo neno atwom twomun, kede jo kager tero tetek¹³. Pi enabin dedede kede iswil kame okwongo pakana Yokana. ¹⁴. Kede kame iyaro game, man en Elias kame oudo pore bino. ¹⁵. En ngat kame tie kede ite me winyo wek ewinyi.¹⁶. Do twai non kame ayaro pore kede ikareni? Etie bala idwe obedo ia tale dgi iwongere but jo wot gi. ¹⁷. Be wan okute buti, do likame imielo wan okoko buti do likame ewaco.¹⁸. Pi Yokana obino dilikame etie ecamo arabo di emalo, gin giko waco etie kede jwogi. ¹⁹. ot kadano obino di ecamo kede di emalo, gin giko wa, neni icuo ngacam kede nga mere ngat wot jo rano esolo kede jo dubo. Do rieko neno idwe mege.²⁰. Dido en eko geno maro bomba kame tice mege me ur otimere iye, piento likame gi swilaro. ²¹. Ilam but u, chorazin! ilam but u, Bethsaida pi kame tice me wur, kame otimere iyi in oudo otimere tyke kede sidon, oudo gi yaro swilaro sek i pongu kede buru. ²². Do awaco neu eyar bedo diere diere ne tyre kede sidon iceng me ngolokop lono un.²³. Kede in Capernaum kame okiaraco but malo obino kelo piny i geana: Pi kame oudo tice me ur, kame otimo ii in, oudo otimo i sodom, oudo edong pakana ceng atini. ²⁴. Do awaco neu eyaro bedo pi lobo me Sodom i ceng me ngolokop lono un.²⁵. Esawa noni Yesu di ko disonko eko waco be, apwonyi, okwe papa, Rwot me malo kede piny. Piento in ame ikano gigi ibut jo ariek kede opore, di eko nyutogi but idwe. ²⁶. Kadi amago da, papa: Pi oudo eneno iber iwangi. ²⁷. Gi dedede omio buta me apapa: kede lika tie ngat angeo wod do papa; kede likatie ngat angeo papa, kwanyo wod, kede ngat kame wot oyaro nyoto en bute.²⁸. BI buta un dedede kame lole kede kame yei odio di ako mini wei. ²⁹. Ter alolana buti iko pwonyere ibuta, ien atie kede kisa kede cuny amwol: di iko wei ii tipo mi. ³⁰. Pien alola na yot kede yec nan wekeweke.

Chapter 12

¹. Ikare nono iceng sabato Yesu diko beo ngoto poto me engano en kede josiao mege do kec oudo oneko gi di gin kiko jaco wie engano me acama. ². Do kakame Iparisayon oneno kede gin kiko waco ne be neningo josiao nin timo gi kalikame upere kede iswil oceng me sabato.³. Do en eko waco ne gi be un likame isomunu giame Daudi otimo di kec oneke en kede jokame bin etie kede? ⁴. Epone kame en edonyo kede iot ka Rubanga di eko camo mugati kame oudo liame iswil yei ne gi camo en kede jo kame oudo etie kede kwanyo kenekene Isaseredotin?⁵. Arabo liame isomunu iswil kame waco be Isaseredotin oudo ceng me sabato ki itempulo do likame ok bunano gi? ⁶. Do ango awaco neu be ikabedo ni tie dano acel came dwong oko kalamo tempulo.⁷. Do oudo koto di ingeunu dwong me kop ni be ango amito kisa do liame gayala koto oudo likame ingolunu kop ne jo kame li kede calo. ⁸. Pien wot ka dano en ka tie Rwot me sabato.⁹. Kakame en eyai kede ikuno eko ot ikacokere gi. ¹⁰. Neningo oudo bin tie icuo moro kanono kame bede omito di gin kiko penyo Yesu di kiwaco be benyo iswil oyei ne in cango dano iceng me sabato? Tetekeny gin kiud kop kame kipide iye.¹¹. Di en eko waco negi be ngai adiere kame tie kede oromo acel ame ka epoto ibur iceng me sabato di liame eko mako eko woto oko? ¹². Benyo dano liame pire tek kalamo oromo? Pimano iswil yei pi timo bero iceng me sabato.¹³. Di en eko waco ne icuo nono be rien badi en eko rieno bade di ok doko rorom kede ocelu. ¹⁴. Di Iparisayon oko wok kiko ot bedo lekiko pi mono epone me make kede neke.¹⁵. Kakame Yesu ongeo kede en eko yai tenge kikuno ekodet adwong me jo di ko lube di en eko cango gi dedede. ¹⁶. Di en eko ciko be pore kur kimi en engere. ¹⁷. Tetekeny wek kop kame enabi isaya bin owaco cobere kakare.¹⁸. Nenunu epasoit nango ame ango ayero kame amaro doko cunye yom kide abino me jo aliame Iyudayan ngolo kop me ateni.¹⁹. En likame ebino yei ara koko arabo dano moro winyo dwane iyongayo. ²⁰. En likame ebino tino magada ka ogom likame ebino neko etala kame liel midimidi tino kede di en ecwao ngolo kopna mem me ateni. ²¹. Di jo kaliame Iyudayan kobino geno nyinge.²². Di oko kelo ne Yesu icuo moro kame iwogi omako wange olo lebe oto di en eko cange di dano kame wange oto lebe oto di ko yamo di eneno piny. ²³. Di jo dedede oko bedo kede ur di kiwaco be man li obedo wot kadaudi?²⁴. Do kakame Iparisayon ou=winyo kede kop ni gin kiko waco be ngawota wa ni liame riamo jwogi do tecro ka belsebut ko bedo Ngadwong me jwogi. ²⁵. Kakame Yesu ongeo kede tangi en eko waco negi be Ajakanut moro ni kame pokere kene epoto doko bomba ara ot moro ni kame pokere kene li ecingo.²⁶. Doko kame jwogi riamo jwogi wadgi udo kipokere epone mene kame Ajakanut gi cungo kede? ²⁷. Doko kame di ango ariamo jwogi kede teko ka belsebut idweu do riamo jwogi kede teko kangai? Piman gin kiyaro bedo ja kame ngolo neu kop.²⁸. Do kame di ango ariamo jwogi kede cuny ka Rubanga udo Ajakanut ka Rubanga otieko bino butu. ²⁹. Arabo epone mene kame dano donyo kede iot me dano atek di eko dudubo jamini mege kwanyo ber me agege etweo dano atek di do eko dudubo jamini me iode. ³⁰. Dano kalikame tie keda udo en etie kede kop ikoma doko dano kalikame coko keda en eketo gi aketa.³¹. Pimano ango awaco neu be epone me dub kede ayet dedede kobino sasaro iye jo do ayet kame koyeto kede cuny acil likame kobino sasiro jo kiye. ³². Ngat kame waco kop arac ikom wot kadano kobino sasaro en do ngat kame waco kop arac ikom cuny acil likame kobino sasaro akadi iloboni arabo ilobo kame tie bino.³³. Arabo mino yat bedo ber kede anyakini mege bedo ber arabo mito top di anyakini mege da ko top pien yat ngere kede anyakini mege. ³⁴. Okwe un idwe me twole benyo benyo kame ikarununu yamo kede kope kabeco di un jo areco? Pien kope atot kame tie icuny dano en kame doge waco. ³⁵. Dano aber kano jamini abeco icunye do dano arac kano jamini areco icunye.³⁶. Do ango awaco neu be kope me atatai kame dano yamo abongo gwokere iye en ebino dwoko dwoko gi iceng me ngolo kop. ³⁷. Pien kop nono en koyaro mino icuo kop doko kop nono koyaro mino kongolo kop ioi.³⁸Di jo mogo kikom kopwony me iswil kede Iparisayon oko dwoko ne be ngapwony wan omito be onen gianena moro kibuti. ³⁹Do Yesu oko dwoko ne gi be, “Jo me i kare ni kame timo tim areco kede kalikame yei Rubanga penyo pi mito neno gianena moro, do likame tie gianena moro kame kobino mino gi, kwanyo kenekene gianena kame bin otimere ne enabi Yona. ⁴⁰Pien bala kite kame bin Yona otieko kede ceng adek kede iwor adek ii eputa, kamanono da Wot ka dano bino bedo piny ii lobo pi ceng adek kede iwor adek.⁴¹I ceng me ngolo kop jo me bomba me Ninebe bino cungo di kiko mino kop lo jo me i kare ni, pien bin gin kiwinyo kop kame Yona opwonyo kiko swilaro ki dub gi; do nenunu, otienu kan kede gikame pire tek kalamo Yona.⁴²I ceng me ngolo kop abaka adako me tetu piny bino cungo kede jo me i kare ni di en eko pido gi, piento en bin eyai ki ajikini me lobo kakabor pi ot winyo kop me rieko kibut abaka Sulumani, do nenunu, otienu kan kede ngat kame pire tek kalamo Sulumani.⁴³”Ka tipo arac oyai ki kom dano, ebeo i adulion otuo di emo kakame eromo wei iye, do likame en eko karuno udo. ⁴⁴En eko bino waco be, ‘Abino dok i oda kame awok kiye.’ Kame en edwogo ebino udo ode no di koweo ie doko di koike kiber. ⁴⁵Di do en eko ot eko kelo tipere kanyaare icegun areco kalamo en, gin kiko donyo di kiko bedo kuno; di kuo me dano no ko doko rac kalamo kite kame oudo etie kede i agege. Aso, ebino timere kamanono da ne jo areco me i kare noni.”⁴⁶Kakame Yesu oudo pwodi tie yamo kede jo, toto mere, kede imiegu mege oko cungo ooko, di oudo kimito yamo kede Yesu. ⁴⁷Ngatamoro oko waco ne Yesu be, “Toto ni kede imiegu ni tie cungo ooko di kimito yamo kedi.”⁴⁸Do en eko dwoko ne ngat kame kocwao be, “Ngai en kame toto na, doko alu en kame imiegu na?” ⁴⁹En eko cimo josiao mege di ewaco be, “Toto na kede imiegu na gin ige! ⁵⁰Pien ngat kame timo gikame Papa na kame tie i malo mito, en kobedo omina, amina kede toto na.”

Chapter 13

¹Cenge nono Yesu oko yai i ot di eko ot bedo piny i dog nam. ²di ikodeta adongo me jo oko cokere bute, omio en eko donyo i yee di eko bedo iye, di ekodet me jo dedede oko dong cungo i dog nam.³Di en eko waco ne gi kope atot i agole, di ewaco be, "Nga cui kodi moro bin ooto cuno kodi. ⁴Kakame oudo etie cuc kede, kodi mogo oko poto iyongayo, di winy oko bino oko camarogi pit. ⁵kodi mogo oko poto ilobo kame obedo kidi kidi, kakame lobo oudo nonok ne gi iye, kiko susunyo tui pien lobo lia tut ne gi ⁶Do kakame ceng orieny kede, ceng oko wango gi, pien aliasin gi oudo likame odonyo piny iber kiko ner.⁷Di mogo oko poto idyere dyere me okuto, mago okuto oko susunyo dongo oko twilo gi. ⁸Apat oko poto i lobo aber kiko nyak, mogo wi gi tol acel, mogo wi gi ot kany, mogo wi gi ot adek. ⁹Ngat kame tie kede yite me winyo, wek ewinyi!?¹⁰Jo siao oko bino bute di iko penye be, "Pinyo omio in iyamo kede gi i agole?" ¹¹Yesu oko dwoko be, "pien otieko mino wi ngeno omung me ajakanut me malo, do Rubanga likame omio jo apat ngec nono. ¹²Pien ngat kame tie kede gimoro obino medo ne ace, tetekeny en eko bedo kede atot, ngat kame li kede gi moro, akadi atitidi kame etie kede da obino kwanyo ibute.¹³Pi mano ango ayamo kede gi i agole, pien gin ingongolo do li kame ineno, iciko yit gi do li kame itwero winyo, amoto niang. ¹⁴Enabi Isaya bin omurao ikom gi kakare kame ewaco be, "ibino winyo, do li kame iibino niang, ibino ngino do li kame iko neno.¹⁵Pien cuny gi odoko nwang, pien yit gi ocule me wek kur gi iwiny kop, doko imio wang gi da me wek kur ineni kede wang gi doko me kur iwiny kede yit gi, di iko lokere buta, di ango ako cango gi."¹⁶Do wang u tie kede winyo pien ineno, doko yitu da tie kede winyo pien iwinyo. ¹⁷Ateteni ango awaco ne wu be, bin inabin kede jo opoore atot oudo tie kede mit me neno gikame wun inenunu, do likame iko neno, doko oudo imito winyo gikame wun iwinyunu, do likame iko winyo.¹⁸Pi mano, winyu nu kop kame agole me nyacuc pwonyo. ¹⁹ka ngata moro owinyo kop me ajakanut ka Rubanga di likame eko niang, ngarac bino di eko wariso kop kame ocuo icunye, ngat nono cal bala kodi opoto iyongayo.²⁰kodi opoto ilobo obedo kidikidi, cungo pi dano kame winyo kop ka Rubanga, cucuto en eko gamo kede ilel, ²¹do kop noni likame ko keto aliasin ikuo mere, amio en eko kanyakino pi kare acecek. Aso, ka peko arabo itidil moro ko bino pi kop nono, en egete cucuto eko poto.²²Kodi opoto idier okuti, cungo pi dano kame winyo kop ka Rubanga, do pi paro kuo me piny kan kede angalo me abar ko twilo kop ka Rubanga ikuo mere, di ko mine likame enyako anyakini me tipo kacil ikuo mere. ²³Do kodi opoto ilobo aber cungo pi dano kame winyo kop ka Rubanga di eko niang, eko mio donyo ikuo mere en eko nyako anyakini bala kodi kame nyako nyige tol acel, moto ot kanyape kede apat ot adek."²⁴Yesu oko waco agole ace ne jo be, ajakanut me malo cal kede dano kame ocuo kodi abeco ipoto mere. ²⁵Do iwor acel di jo tie nino, nga kwor mere oko ot di eko cuno nyige me okitu i poto me engano nono, di eko ot gire tenge. ²⁶ikare kame engano odongo di ko suro, okitu da oko neno.²⁷Jo tic me won paco nono oko ot bute di iko waco ne be, "Adwong, mam bin in oudo icuo kodi abeco i poto ni? Doko okitu otuno iye benyo? ²⁸"En eko dwoki ne gi be, "nga kwor na moro en otimo gino! jo tic oko penye be, "Do nan imito be wan ooti opuputo gi?"²⁹Di en eko waco be, 'li. Pien kare kame wun itienu puputunu kede okitu, ibinunu puputo kiton engano da karacel kede go. ³⁰Wekunu gin ki mede dongo karacel tuno ikare me kac, ikare me kac ango abino yamo ne jo kac, "pi ber cako puputo okitu, di kiko twe tweo gi i arita pi wango gi, icen mere gin kiko coko engano kiko keto iderona."³¹Yesu bobo oko waco ne gi agole ace be, "Ajakanut me malo cal bala nyige me Karadali, kame dano okwanyo di en eko cuno ipoto mere. ³²en kodi kame ditileng kalamo kodere dedede. Do kama etui kede eko dongo, edoko dwong kalamo deke dedede kame jo pito ipoti, eko doko yat ojanyo kame mio winy me malo bino ko gero ude gi iye jange mege."³³Yesu bobo oko tatamo negi agole ace be, "Ajakanut me malo cal bala arup kame dako okwanyo, di eko nyalo kede alos aromo gi pim adek, tuno kede di en eko mino moko also lung buuno."³⁴Magi dedede bin Yesu owaco ne ekodet i agole, likame tie gi moro kame en epwonyo gi abongo tic kede agole. ³⁵tetekeny gi kame bin enabi owaco cobere kakare be, "abino yabo doga but gi i agole. Di a tuco gi omungere cako ikare kame ocweo kede piny."³⁶Yesu di ko peruno ekodet medo di eko ot i ot, Josiao mege obo bino bute, di ki waco be, "gony ne wa dwong me agole me okitu kame ocuo ipoto." ³⁷En eko dwoko eko yamo negi be, "ngat kame ocuo kodi kabeco en wot ka dano. ³⁸Poto en piny, kodi kabeco en idwe me ajakanut ka Rubanga, do okitu en idwe ka ngarac. ³⁹Ngakwor kame ocuo okitu en sitani. kac en ajikini me piny, kede jo kac en imalaikan.⁴⁰Pi manono bala kite kame ocoko kede okitu di oko wango imac, ebino timere amanono da i ajikini me piny ni. ⁴¹Wot ka dano bino ooro imalaikan mege, gin ibino coko tenge me ajakanut mere jame dedede kame timo gi tao ne jo dubo kede jo kame timo gi ka reco. ⁴²Di iko uco gi imac ko dop, kaka me jo bino koko kede mwodo lak gi iye. ⁴³Di jo opore ko bino rieny bala ceng i ajakanut ka Papa gi. Ngat kame tie kede ite, wek ewinyi.⁴⁴Bobo, ajakanut me malo cal bala abar kame okano ipoto. Kame dano oudo, eumo. Pi yom cuny adwong kame etie kede, eoto eko cato gi dedede kame etie kede, di eko wilo kede poto nono. ⁴⁵Doko, ajakanut me malo cal bala nga cat kame moo bira me wel. ⁴⁶Ikare kame en eudo kede bira acel me wel adwong, en eko ot cato gi dedede kame oudo etie kede, pi wilo kede bira nono.⁴⁷Doko da, Ajakanut me malo cal bala bwoi, kame oudo ouco inam di eko mako dek nam me epone dedede. ⁴⁸Kakame, oudo bwoi otieko pong kede jo oko wane idog nam, iko bedo piny yero dek name abedo di iketo ibukito, do iko uco areco mege tenge.⁴⁹Ebino timere kamano da i ajikini me piny. Imalaikan bino wok, di iko kekeo jo ka reco ikom jo opore, ⁵⁰di iko uco gi imac odop, kakame jo bino kok kede mwodo lak iye.⁵¹"Yesu oko penyo gi be, otiekunu mam do niang gi dedede?" gin kiko dwoko ne be, "ebo oniang, Rwot" ⁵²En eko waco negi be, "pi mano nga iwandik ace acel otyeko pwonyo kop me ajakanut me malo cal bala won paco, kamo woto gika nyen kede gi kacon kame ekano iye jame mege." ⁵³Kakame Yesu otieko mino pwony iye agole, en eko yai weko kuno.⁵⁴Di eko ot I bomba me tur gi, en eko cako pwonyo jo me kuno I sinagoga gi, gin iko uro di i waco be, "I cuoni oudo rieko kede tice me twer gi itwai? ⁵⁵Mam wot ka nga pac ine? Mam nying toto mere Maria? krfr Imiegu mege en Yakobo, Josefu, Simoni, kede Yuda? ⁵⁶Mam amiegu mege dedede tie kede wa karacel? Do en eudo gigi dedede ituai?"⁵⁷Gin dido cuny gi oko guikin ikome. Do Yesu oko waco ne gi be, "Jo me kabedo dedede woro enabi, kwanyo jo me adul me turgi kede jo me i ode." ⁵⁸En likame eko timo tice atot me twer ikuno pien oudo ili kede yei.

Chapter 14

¹. Ikare kame Erode kobedo ngapug owinyo kede rwonge ikom Yesu. ². Di en eko waco ne jo tic mege be man en Yokana nga ibatis en koyaruno kikom jo koto en omio tice adongo dongo tie nyutere kibute.³. Pien Erode bin oudo omio omako Yokana di oko tweno iot kol pi kop ka Erodia dako omimere Pilipo. ⁴. Pien Yokana bin oudo owaco ne be iswil likame yei ne in bedo kede dano nono. ⁵. Bed bala en oudo emito neke do oudo etie iworo ekodet pien gin bin kitere bala enabi.⁶. Do kakame ceng me yutuno ceng me nywalo erode otuno kede nyar kakerodia di ko miel inyim gi di eko yomo cuny Erode. ⁷. Omio en eko timo cikere kede kwong pi mine gimoro kenekene kame en ebino penyo.⁸. Do oudo toto mere otieko cike be mia wi Yokana nga ibatis isinia. ⁹. Di gin oko cobo cuny abaka do pi cobo kwong kede iworo jo kame bin tie bedo kede cam omio en eko ciko pi mine.¹⁰. Di en eko cwano di oko ngolo wi Yokana iot kol. ¹¹. Di oko kelo wi Yokana isinia di oko mino nyako noni di eko kelo ne toto mere. ¹². Josiao mege di kobino kwanyo kome tero ot yiko di kiko ot waco ne Yesu.¹³. Kakame Yesu owinyo kede kop nono di en eko kede ot itela kakame jo owinyo kede kop momo gin kiko lube kede tengi oko me bomba. ¹⁴. Di Yesu oko ot anyim eko neno ekodet adwong di en eko nyiko but gi kede kisa di eko cango jo tuo gi.¹⁵. Di otieno otuno josiao mege di ko bino bute di kiko waco ne be kan obedo itela doko esawa da okato sarakino ekodet me jo tenge kiot icalere ki wil cam gi kikomgi.¹⁶. Do Yesu di kowaco negi be liame gin kipore ot miunu gi gime acama. ¹⁷. Di gin kiko waco ne be wan otie kede mugan kany kede aporogon are kan. ¹⁸. Di en eko waco be kelunu gi bute kan.¹⁹. Di en eko ciko ekodet me jo pi bedo piny ilum di en eko kwanyo mugati kany kede aporogon are, di eko neno malo eko mino winyo di eko tuturo gi di eko mino mugati but josiao mege di do josiao oko mino ekodet me jo. ²⁰. Di gin dedede kiko camo di kiko yeng di kiko ooko ingidingidin kodong pong ibukito tomon kiwie are. ²¹. Jo ocamo dedede oudo romo jo tutumia kany di liame omaro mon kede idwe.²². Cucuto nono Yesu di ko mino josiao mege donyo iyee di gin kiko telo nen yongayo me ot loka tetuca en oudo edong cen pi peruno jo. ²³. Kakame en etieko peruno kede ekodet me jo di en eko ot iwi moru pi ilega di otieno otuno en oudo etie kuno kene. ²⁴. Do esawa nono yee oudo tie do idier nam di etie pumo ebuka me yamo pi yamo oudo tie buko kitek.²⁵. Kakame piny otuno kede obai Yesu di ko bino but gi di eoto iwi nam. ²⁶. Kakame josiao onene kede di etie ot iwi nam iworo di ko mako gi kiko waco be man obedo tipo di gin kiko donyo koko pi iworo. ²⁷. Do cucuto nono Yesu di ko waco negi be bedunu kede yom cuny ango inono ni kur ibedunu kede iworo.²⁸. Di Petero oko dwoko ne be Rwot kame di in wekada abin buti iwi pi. ²⁹. Di Yesu oko waco ne be bia do kakame Petero owok kede iyee di en eko cako ot iwi pi me ot but Yesu. ³⁰. Do kakame eneno kede yamo di tie buko iworo di ko make eko cako iwiny di eko cako koko di ewaco be Rwot laka.³¹. Cucuto Yesu diko rieno bade diko make di kowaco ne be okwe un jokame yei unonok, pinyo omio itie kede abuikin. ³². Kakame gin kidonyo kede iyee yamo oko kwei. ³³. Di jo oudo tie iyee oko wok di kiko wore di ki waco be me ateteni in en wot ka Rubanga.³⁴. Di gin kitieko ngolo nam kiko tuno ilobo me Genesaret. ³⁵. Kakame jo me lobo ongeo kede Yesu gin kiko sarakino kop but pinye koluko gi dedede di oko kelo ne jo tuo. ³⁶. Di gin kiko kwane be koto en eyei ne gin mulo lak egwe mere pien jo atot ame omulo egwe mere gin dedede kicango

Chapter 15

¹. Dido jo iwadik kedeiparisayon kame bin wok iyerusalem oko bino but Yesu di ki waco be; ². Pinyo komio jo siao nin turo itok me jodongo? pien gin likame kilwoko cing gi kame kicamo mugati. ³. En eko dwoko di ewaco negi be; Pinyo bo komio uda ituru nu iswil ka Rubanga pi kop me itok wu?⁴. Pien Rubanga ocikakino di ewaco be; Wor papani kede totoni, dokon ngat kame lamo papa mere ara bo toto mere; pore neke. ⁵. Do wun ikounu waco be; ngat kame yamo ne papa mere arabo toto mere be; Ameda kame koto yin iwudo kibuta, tie irabu ka Rubanga. ⁶. Dido liame en eko nyuto wor but papa mere ara bo toto mere. En epone nono kame wun imiunu kede iswil ka Rubanga teko mere odoko li pi wun lubo itokwu.⁷. Wun jo isidik, isaya bin omurao iber ikomu di ewaco be; ⁸. Jogi noka ngo kede dog gi, Dokon ki wora kede del dog gi bor keda. ⁹. Dokon wor gi buto, tie me nono Abunge megi kame gin kipwonyu obedo iswiliaka ka jo.¹⁰. Kakame en eko iwongo kede ekodet bute, eko waco negi be, "winyunu di ikounu niang!" ¹¹. Likame gikame donyo idog dano karuno munao en, do gikame wok kii dog dano en kame karuno munao dano¹². Josigo mege diko bino, di kiko waco ne be, Benyo, ingeo be iparisayon cuny gi oguikin, icen ngei gin Winyo kope gi? ¹³. Do en eko dwooko di ewaco be, gi apita moro ni dedede kame papa na me imalo liko opito, oyaro puttere tenge. ¹⁴. Wekunu gi kibedi, gin ki bedo jo tel kame wang gi otoo, dokon da, kame emuduk otelo emuduk, gin duc ki yaro poto ibur.¹⁵. Petero oko dwoko di waco ne be; tatamo ne wan agole noni. ¹⁶. Di Yesu waco be, uda dokon pwodi itieunu abongo niangi? ¹⁷. Liame iniangunu be gi kame donyo i dog dano beo ko kato ii ye, di oko teere icoloni?¹⁸. Do jamno kame wok beo ki dog dano becakino wokun kii cunye, en kame munao dano. ¹⁹. Pien ki i cuny dano par kareco wokuni ye, nek, adote, isapan, kuuo, mino mujura me abe, ayet; ²⁰. Magonogi en ojame kame munao dano; do cam kede cing alikame ko iwoko liame munao dano.²¹. Dido Yesu oko yai kikano, di eko oot i piny me Taya kede Sidon. ²². Ikanono, dako me Kano oko wok i piny acel nono, di oko koko bute di ewaco be, "bed kede kisa ikoma okwe Rwot, yin wot ka Daudi, nyara ngo jwogi tie tisilaro itek twatwal!" ²³. Do en likame eko dwoko ne kop moro, dido josiao megge eko bino di ko kwame di ki yamo ne be cwae tenge, pien etie koko di elubo wa.²⁴. Do en eko dwoko di ewaco be, ango likame ko cwa karamoro, do kwanyo but oromini ko rwenyo me ot me Isirael, ²⁵. Dido dako noni oko bino diko woore di yamo ne be, Rwot konya. ²⁶. Do en eko gamo doge di ewaco ne be, Liame etie gi ko opoore me kwanyo cam me iduwe dioko uco ne igwogin.²⁷. Dako noni di ko waco be, ki i atene, Rwot, akadi igwogin da, gida kicamo ngide kame popoto ki wi emesa me nga dwong gi. ²⁸. Dido Yesu oko gamo dog dako ni di ewaco ne be; Okwe dakoni yei ni dwong twatwal, wek do etimere bala kame yin imito kede. Dido nyare oko dooko ber i esawa nono.²⁹. Yesu dido ko yai ikuno, dido eko bino ka ki yapi kede dog nam me Galilaya; di eko yito malo iwi moru, eko bedo piny kunono. ³⁰. Ekodet me jo dido oko bino bute, li ki tie kede ingwalaca, imuduka, jo ko ngunngunun, idingoi kede jo ace kame tot twatwal, di oko keto gi itien Yesu, di en eko cango gi. ³¹. Itek twatwal di ekodet oko uro, kakame ki neno kede jo aleb gi oto di yamo, jo ko ngun ngunun di lot, ingwalasa di ooto, kede imuduka di neeno, gin kiko miino Rubanga me Isirael deyo.³². Yesu dido oko lwongo josiao megge nute di eko waco be; Ango atie kede kisa ikom ekodet, pien gin ki meede bedo keda pi cenge adek di likame ki camo gimoro, doko da ada lika karuno twaaro gi di ki tie kanyo kec, me wek kur ki oti ipoti iyonyayo. ³³. Josiao meege di oko waco ne be; Tuai en kame wan opoore udo ki ye can atot kame otwero pito kede ekodet kinangara kaman? ³⁴. Di Yesu oko waco ne gi be; itieunu kede ibunu me mugati adi? di gi kiko dwoko ne be; kany kaare, kede dek nam mogo anonok. ³⁵. En dido eko cikakino jo pi bedo piny iwi lobo.³⁶. En dido eko kwaanyu mugati kany kaare, kede dek nam, eko miino pwoc, eko tuturo gi, di eko miino gi but josiao meege, dido josiao oko gabo gi but ekodet. ³⁷. Di gin dedede kiko camo, di kiko yeng; dido kiko cooko ngide me cam kame odong, di oko pongo ibukito kany ka are, ³⁸. Aso jo kame ocamo cenge no oudo tie cuo tutumia ongwon, di likame ko maro mon kede idue. ³⁹. En eko do twaaro ekodet, dido eko yito i yee, eko ngolo loka Magdala.

Chapter 16

¹. Iparisayon da kede Isadukayon oko bine bute pi di kitame di be enyete gi gianena moro kame wok ki malo. ². En eko dwoko di ewaco negi be, kame otuno otien un iwacunu be, piny tin oyaro bedo beber pien malo kwar.³. Kede ki odiko, piny tin oyaro bedo yamo yamo; pien malo kwar dokon edou alyero pipiny okwe un jo isidik. Un itwerunu poko cal me malo do likame itwerunu poko gianena me kare? ⁴. Un iwak kame timo tim kareco me caro imounu gianena; likame tie gianena kame kobino minou ka pat kede me enabi Yona eko yai tenge, kibut gi.⁵. Kakame joor mege abino kede loka tung cel, wigi oudo owil kede mako mugati. ⁶. Dido Yesu oko waco ne gi be, gwokerenu kiye karub me Iparisayon kede Isadukayon. ⁷. Dikiko cako paro idiere gi ken gi ken gi diki waco be, etimere pien likame otero camoro. ⁸. Kakame Yesu oniang kede, eko waco ne gi be okwe un jo kame yei gi titidi, pinyo bo iparu nu idiereu kenu pien likame ikelunu mugati moro?⁹. Likame un pwodi iniangunu, akadi kono yutuno mugati kany ne tutumia kany kede ibukiti kame kocoko? ¹⁰. Arabo mugati konyaare ne tutumia ongwon kede adikame icokunu?¹¹. Benyo benyo kame likame itwerun kede niang be likame atie yamo kop ikom mugati igwokere nu ikom karub me Iparisayon kede Isadukayon? ¹². Dido kiko niang be ene likame oudo ewaco negi gwokere kie karub me mugati do me pwony me Iparisayon kede Isadukayon.¹³. Kakame Yesu obino kede iye adul me sisiria ipilipi, eko penyo joor mege be, jo waco be ango wat kadano abedo ngai? ¹⁴. Gin kiko waco be, mogo waco be in ibedo Yokana ngaibatis: Mogo waco be Eliya; mogo waco be Yeremia, arabo acel ikom inabin. ¹⁵. Do un iwacunu beango abedo ngai? ¹⁶. Simoni kame kolwongo be Petero oko dwoko di ewaco be, in ibedo Kristo, wot kaRubanga kakuo.¹⁷. Do Yesu oko dwokone di waco ne be itiee kede winyo in Simoni bar Jona: Pien likame kom kede remo en kame oys boni do papana kame tie malo. ¹⁸. Ango awaco ni be Petero, iwikidi abino gero iye kanisa na, do kame eke koros me to likame bino bwone.¹⁹. Dokon ayaro mini isumuliton me ajakanut me malo gikame ibinunu tweno kipiny kan. kobino tweno kimalo da; dokon gikame ibinunugonyo kiipiny kan kobino gonyo akadi kimalo da. ²⁰. Di eko ciko joor mege be kur kamekiwace ngata moro be en ebedo Yesu Kristo.²¹. Genoiierare nono ot anyim Yesu oko geno nyuto ne joor epone kame en epoore ot kede Iyerusalem di eko donyo iye aramo ikope atot beo kibut jo adongo, jo tel, isasirodotin kede jopwony me iswil di oko neke di eko yaruno bobon iceng me adek. ²². Dido Petero oko tere di bunano be kur iyamo be gino kur timere buti, Rwot gini likoyaro timere nin. ²³. Do en eko lokere, di eko waco ne Petero, bedwog cengea sitani in ibed isiki buta pien likame tami na wok kibut Rubanga do kubbut dano.²⁴. Yesu oko waco ne joor mege be kame ngatu moro mito luba ber edagere kene di eko tingo musalaba mere di eko luba. ²⁵. Pien ngat kame bino gwoko kuo mere ken bino rwenyo: do ko da ngat kame bino yei rwenyo kuo mere pira bino ude. ²⁶. Pien dano bino udo ameda nyo kame ebino udo jame me loboni di eko kei kuo? arabo nyo kame dano bino kwanyo me lako kuo mere?²⁷. Pien wat ka dano oyaro bino kiideyo mere kede imalaikan mege di eko bino culo bulidana di lubere kede tic mere kame etimo. ²⁸. Ateteni gwaco tie jo mogo kame tie kan kame likame bino bilo to tuno di kineno wot kadano di bino kiye ajakanut mere.

Chapter 17

¹. Ingei ceng kanykape Yesu oko tero Petero yako bo kede Yokana owiremere iwi moru kaka abor di eko ketogi tenge kibute. ². Di eko lokere kinyingi nyiwe di oko rieny balan cieng engape mere da oudo tar balan rieny.³. Nei inyingi Elia kede Musa oko neno di yamo kediri. ⁴. Petero oko dwoko ne be Rwot etie gika wie ber ne wan bedo tie kau akame liki paro wekwa otim tarbanakulo adek ikan, aciel weri aciel weka Musa kede aciel meke Elia.⁵. Dido oudo pwodi etie yamo neni polo arieny oko amogi dodi bobon kiko winyo dwan me twer di wok ki polo di yamo be man en woda me amara ame yia yom pire winye nu. ⁶. Do kakame josiao owinyo kede kiko popoto piny arieba cuny pien iworo omakogi. ⁷. Yesu oko bino di oko mulogi eko waco ne gi be yaanu malo do kur ibedunu kede iworo. ⁸. Do kakame kikiarao kede wangi kineno ngatamoro li kwanyo Yesu Kristo ngalak.⁹. Dido kiwok piny kii moru Yesu oko mino gi aminga cuny, di waco be kur iwacenu ngataworoo ayabayabani pakana kaka we wot ka dano yaruno kede bobon. ¹⁰. Josiao mege oko penye be pinyo kouno jodongo we iswil waco be Elia en kame pore dwogo me agege?¹¹. Yesu okodwoko negi be, Elia ateteni bino bino me agege de eko dwoko jame dedede kakare. ¹². Do awaco neu be Elia otieko dwogo cuto do gin likame kiko ngene, do kitimone gi kame kotere pire amanono da wot ka dano bino beo ipeko pir gi. ¹³. Josiao di oko tuno iniang be en oudo etie waco negi kop amako Yokana.¹⁴. Do kakame kibino kede but lwakunie jo ikanono icuo moro oko bino bute dieko rioudiko bute di ewacobe. ¹⁵. Rwot wii kica makipiwaobina piento etie kede tuo we ikwingkwing ame wie eneno can twatwal tien atot wie epoto imac kede ipi. ¹⁶. Ango akele but josiao wi do likame kiwtero cange.¹⁷. Yesu oko dwoko be, okwe un jo kame yei gi uouok, iwak wie ikarenu karenyo kame un imitanu atiek kede u? Karenyo kame imitanu abe kedeu ican piru kelenu buta kane. ¹⁸. Yesu oko coko jwogi di eko yai tenge kibute atim oko cango iye esawa nono.¹⁹. Josiao oko bino but Yesu omung diko penye be, ppinyo kowio likame wan otwero riamo cuny go tenge? ²⁰. Yesu oko waco ne gi be, pi abongo yei u pien ateteni awaco en be, kame itie kede yei kame titidi balan nyige me karadali oudo itwero pi waco we moru wi be yai inyiki tenge ika bedo wi di eko twero nyiko, pien likame tie gikame lika twerere ibutu inyinga. ²¹. Magi likame tiwere nono do ni kwanyo kiye ilega kede kanyo kec.²². Do kakame kituno kede Galilaya, Yesu oko waco negi be, wot kadano oyaro keto icing jo kwar. ²³. Do kibino neke do iceng wie adek ebino yaruno bobo da kiko dong kede winy kede cwer cuny alit kitek.²⁴. Kakame kituno kede Kaperenaum, jo kame oudo raro esolo oko bino but Petero eli iwaco be apwonyu wanu culo esolome Tempulo. ²⁵. Eko dwoko be ee, do kakame kituno kede iot Yesu oko genge di waco be, Simoni in iparabenyo abakai me piny kangamo esolo kibut anywali me piny kan arabo kibut jo kunibor.²⁶. Petero oko wacone be kibut jo kunibor, Yesu oko waco ne be awie nyutobe idwe we piny ogonyere kiculo esolo. ²⁷. Do wan likame omito wango cuny gi wi oti iyi nam iko uco iliket di iko kwanyo dek nam kame bino cako moko iko yabo doge ibino udo ogap iyi doge iko ot culo esolo amakango kede uda.

Chapter 18

¹. Lesawa nono josiao oko bino but Yesu di kiyamo be, ngai en ame dwong i ajakanut me malo? ². Dido Yesu oko iwongo atim atididi bute, di eko keto idiere diere gi, ³. Di eko yamobe, ateteni ayamone wu, kwanyo di ilokerenu, di ikonu doko bala idwe atino, likame itweronu donyo i ajakanut me malo.⁴. Pimano ngat kame mwolere itiemere bala atirini en manono bedo ngadwong i ajakanut me malo. ⁵. Do ngat kame gamo acal bala atin inyinga udo egamo ango. ⁶. Do ngat kame dubo cuny aciel ikom jo atino ame oyei ikomango, udo ber tweno kidi me riego di oko liero rimaro ngute, me wek da oko uce inam atut.⁷. Otakwei wi lobo pien gi adubo cuny jo! Pien pore gi adubo cuny jo bin, do atakwi but danono ame gi adubo cuny jo wok kibute! ⁸. Pimano kame cingi amoto tieni odubo, ngole tenge, di iko uco gi kibuti tenge, eber kede cungi are amoto tieni are di oko uci imac aliel nakanaka.⁹. Do kame wangi en odubo, gore oko, di iko uce tenge kibute, eber me in dongo ikuo kede wangi aciel, lono bedo kede are di oko uce igeana.¹⁰. Gwokerenu me wek kur icaunu aciel ikom magi, pien ayamone wu be, imalo imalaikan gi nakanaka neno wang papa na me tie imalo. ¹¹. Pi wot ka dano obino pien lako mago ame oudo orwenyo.¹². Wun iparomu benyo? kame dane tie kede mege tol aciel, di aciel ikom gi oko parao tenge, kara likame eweko ot kanyangon iwie ikanyangon, di eko ot iwi mori, di eko mono mano oparao tenge? ¹³. Do kame en eudo, ateteni ayamone wu, en elelo kitek pi oromono, lono pi ot kanyangon iwie kanyangon alikame oparao tenge. ¹⁴. Akadi bed bala likame ebedo mit ka papa ni ame tie imalo, be aciel ikom atino gi poore rwenyo.¹⁵. Do kame omuni okoso ibuti, oti iko yamone kosa mere idiere ni kede en kene, kame en ewinyo in, udo iudo omini. ¹⁶. Do kame li ewinye, iko ot kede ngagt aciel amotoko jo are, pien ijurak are amoto adek moko kop.¹⁷. Do kame edagi winyo gi, yam ne kanisa; do kame edagi winyo kanisa, mienu ebed kibut wu bala ngat kalikame oyei kede nga rar esolo.¹⁸. Ateteni ayamone wu be, kame jo are ikom wu owinyere ipiny kom ikom gikame gin ki pore penyo, papanna me imalo bino timo ne gi. ¹⁹. ²⁰. Pien kakame are amoto adek cokere iye inyinga kanono ango atie idiere gi.²¹. Dido Petero oko bino bute di eko yamo be, Rwot tien adi ame omina pore dubo kede ibuta, di ango asasiro en? tien kanyare? ²². Yesu di oko yamo be, ango likame ayamo ni be, tien kanyare, do tien ot kanyare tien kanyare.²³. Pi mano ajakanut me malo opore kede kabaka moro, ame omio sente but jo tic mege. ²⁴. Kakame en eko geno lwongo gi kede, ngat aciel oko bino bute, audo ogamo sente tutumia tomon. ²⁵. Do kakame oudo likame etwero calo kede,ngadwong mere oko corakino be pore cate, kede dako mere da, kede idwe mege da, kede jame kame en etie kede, me wek cul timere.²⁶. Pi mano ngatic oko poto piny, di ko mine wor, di eko yamo be, rwot, dire keda, di ango ako bino culi gi dedede. ²⁷. Dido rwot me ngatic nono oko bedo tie kede kisa di eko gonyo en, eko sasiro en kibanya nono.²⁸. Do ngatic nono eko ot tenge, eko udo aciel ikom jo tc wad gi, ame okopo sente tol aciel kibute en eko keto cing ikome di eko mako dwane di eyamo be, cul ango banya na ame ikopo. ²⁹. Do ngatic wadgi oko poto piny tiene, diko ngangao en, di yamo be, dire keda, ango abino culi gi dedede.³⁰. Do likame eko yei: do en eko oot paka keto en iot kol, paka tuno di eculo banya. ³¹. Aso kakame jotic wad gi oneno kede gi otimere gin kiko winyo kirac twatwal, di kiko oot yamo ne Rwot gi lung otimere.³². Do rwot mere, ingei mano oko lwonge, diko yamo ne be, pien in ngatic arac, ango asasiro in ikom banya dedede, pien in ikwao kibuta. ³³. Likame kara ida oudo pore bedo kede kisa ikom ngatic wad wu, bala kite kame ango atimo kede kisa buti?³⁴. Dido rwot mere oko doko ger, di oko mine but jo omie alola, tuno kede di eculo banya lung ame tie bute. ³⁵. Aso i epone nono papa na me tie malo timo kamanono butu, kame i cuny wu likame isasiro ngat aciel ikom imiegu ikom dub gi.

Chapter 19

¹. Kakame Yesu otieko yamo kede kope nogi, en eko yai ki Galilaya, eko ot i adul me Yudea kame tie loka tetuca me ecilet me Yorodan. ². Ikodete me jo atot oko lube, en eko cango jotuwo ki kuno.³. Iparisayon da oko bino bute, pi tame, gin di kiwaco be, Iswil yei ne icuo pi riamo dako mere pi kop moro ni kenekene? ⁴. En eko dwokone gi di ewaco be, likame itiekunu somo iwandik kame waco be, “En ngat kame ocweo gi ikare me agege; ecweo gi cuo kede mon⁵. Di eko Waco be, Pi mano, icuo bino weko papa kede toto mere, di eko ribere kede dako mere, gin are gi kobino doko kom acel? ⁶. Pi udo gin do likame bobo kitie are, do udo kidoko kom acel. Pi mano, gikame Rubanga otieko ribo kur dano moro poki.⁷. Gin kiko waco ne be, Pinyo do komio Musa bin oko mino cik be, kotwero wandiko ne dako baluwa me gonye, di en eko pokere kede me Atwal? ⁸. Yesu oko waco ne gi be, Musa oyei ne wu pokere kede mon wu pi tek wi wu: do cako ikare me agege me cwec, oudo likame ecal kamano. ⁹. Pi mano, ango awaco ne wu be, Ngatamoro ni dedede kame riamo dako mere, kwanyo kop me adote; di en eko nyomo dako ace, udo etimo adote.¹⁰. Josiao mege oko waco ne be, Ka kop cal amano i dyere me icuo kede dako mere, likame do ber ne icuo nyomere. ¹¹. Do En eko waco ne gi be, Cuo dedede likame bino yei kede kop noni, kwanyo jo kame oyabo ne gi kenekene. ¹². Pien jo mogo tie kame onywalo di kitie abwocin, kede tie jo mogo kame odoko abwocin kame jo en oloko gi doko abwacin, da tie mogo koyei bedo abwocin pi kop me ajakanut me malo. Ngat kame twero gamo mano, en miero egami.¹³. Di oko kelo ne idwe atino me wek eket cinge ikom gi di eko lego ne gi; do josiao oko donyo cokocoko gi. ¹⁴. Do Yesu oko waco be, Wekunu idwe atino bin buta, doko kur igengunu gi, pien Ajakanut me malo tie pi jo kame cal amano. ¹⁵. En eko keto cinge ikom gi di eko yai ikuno.¹⁶. Di do dano moro oko bino bute, di eko waco ne be, Apwony aber, nyo en kame ber kame poore na timo me wek aud kuo me nakanaka? ¹⁷. Yesu oko waco ne be, Pinyo komio in itie lwonga be aber? Likame tie ngat kame ber kwanyo ngat acel kenekene, en Rubanga: ka imito donyo ikuo me nakanaka, poore igwok iswilia mege.¹⁸. En eko waco ne Yesu be, mege? Yesu oko waco ne be, Kur ineko; Kur itimo adote; Kur ikwalo; Kur imio ijura me angalo; ¹⁹. Wor papa ni kede toto ni; In myero imar ngakio ni bala kame imaro kede komi keni.²⁰. Awobi nono oko waco ne be, Ango agwoko cik go dedede cako i eponga na: nyo en kame pwodi orem na? ²¹. Yesu oko waco ne be, ka imito bedo ngat kame opoore, ot iko cato gi dedede kame in itie kede, di iko mino but jocan; di iko bino bedo kede abar i malo: iko bino luba. ²². Do kakame awobi nono owinyo kede kop no, en eko ot di cunye likame yom: pien oudo en ebaro twatwal.²³. Di do Yesu oko waco ne josiao mege be, “Ateteni ango awaco ne wu be, ebino bedo tek twatwal ne ngabar donyo i Ajakanut me malo. ²⁴. Doko da, awaco ne wu be, eyoyot ne aguragura donyo iwang pisi akaka ngat kobaro donyo i Ajakanut ka Rubanga.²⁵. Kakame josiao mege owinyo kede kop noni, gin kiko bedo kede ur atek, di kiwaco be, Ngai do en kame bino udo alako? ²⁶. Do Yesu oko ngino gi di eko waco ne gi be, Man likame twerere kibut dano, do kibut Rubanga gi dedede twerere. ²⁷. Di Petero oko dwoko ne di ewaco be, Neningo, wan otieko weko gi dedede di oko lubi; Kamago tie da nyo do en kame wan obino udo?²⁸. Di Yesu oko waco ne be, Ateteni ango awaco ne wu be, Wun jo kame ilubanu gi, ikare kame Wot ka dano bino bedo kede ikom mere me deyo ipiny kanyen, ibinunu bedo ikomini me pug tomon kiwie are, di itie nu ngolo ne atekerin tomon kiwie are me Isirael kop.²⁹. Doko ngat acelacel kame bino jalo ude mege, imiegu arabo amiegu, papa arabo toto, dako arabo idwe mege kede lobo mere pira, ebino udo tol-acel okom tol-acel, doko en eko bino udo kuo me nakanaka. ³⁰. Do jo atot kame tie nan jo me agege bino bedo me ajikini; kede jo kame nan tie me ajikini bino bedo me agege.

Chapter 20

¹. Piento ajakanut me malo cal kede icuo won paco, odilo yai ot mono jo tic pi tic ipoto mere me oloki. ². Di en eko winyere kede jo tic nogi pi culo gi denari acelpi cieng acel, en eko cwano gi ipoto mere me olok.³. Tetu esawa adek me odiko di en eko yai ot, iye atale eko neno jo acie di tie cungo abongo tic moro. ⁴. Di en eko yamo ne gi be otunu wuda ipoto me olo, do gi aber ango abino mino wu. Di gin kiko ot.⁵. Di en eko yai bobo tetu esawa kanyaape kede doko iye esawa kanyaangon, di bobo ekotimo amanono. ⁶. Tetu esawa tomon kiwie acel, di en eko ot eko, udo jo acie tie cungo abongo tic moro, eko penyo gi be. Pinyo amio wun itienu cungi kan abongo tic piny yulu yul? ⁷. Gin kiko dwokone be, piento likame tie ngata moro omio watic. Eneko yamo ne gi be, Aso wuda otunu ipoto me olok, do gi aber ango abino mino wu.⁸. Dido otieno otuno, Ngadwong won poto me oloki oko yame ne ngakan mere be lwongi jo tic iko culo gi, igei kede jo me centuno kede but jo ogeotic. ⁹. Kakame jo ogeo tic iye esawa tomon kiwie acel obino kede ngat acel acel oko udo denari acel. ¹⁰. Kame jo ogeoo tic sek obino kede oudo gin igeno be kiyararo udo gi akalamo, do gida kiko udo denari acel acel buli dano.¹¹. Do kame kigamo kede di iko donyo piem kede won paco aber ca. ¹². Di kiyamo be, jo obino icen gi otio pi esaw acel kenekene, di in iko mino gi ibedo rorom kede wan, dodi wan obeo ipeko kede ilieto me cieng.¹³. Do en eko dwoko ne ngat acel kibut gi be, diera likame tie gi arac ame ango atimo ni, mam oudo iwinyere keda pitic ceng aciel di ako culi denarie acel? ¹⁴. Teri mano ametie meri, di iko ot, ango abino mino jo me cengi da di rorom kede wu.¹⁵. Likame atwerotic kede jame na iye epone ame amito kede? inena kede wangi arac pi ango aber. ¹⁶. I epone nono jo me ajikini bino bedo jo me agege kede jo me agege bino bedo jo me ajikini, pien olwongo jo atoti do oyero jo anonoki.¹⁷. Di Yesu tie ot Yerusalem, etero jo sia megetomon kiwie are kari gi kengi iyanga yo, di eko yamo ne gi be. ¹⁸. Winyunu, wan otienu ot Yerusalem, do obino rup ao wot adano but jo saseredoti adongo kede jo pwony me iswil, gin kibino ngolo ne en too. ¹⁹. Kikomino en icing imo, kame bino timo ne anyuar kede dane kiko gure do iceng me adek ebino ya runo bobo.²⁰. Di toto me idwe Asebedayo kede cwobe mege oko bino bute, diko mine wor, di ko kwane pi mine gimoro. ²¹. Yesu oko yamo ne be, Nyo kame in imito? Di en eko dwoko ne be, yei ne awobe na are gi acel bed Ibadi tu cam, cel da ibadi ngodal i Ajakanut ni.²². Do Yesu oko dwokone di ejamo be, wun ikwianu giame itienu penyo. Benyo wuda itwerunu matu ikopo ame ango abino matu, kede ibatis kame obino batiso ango kede? ²³. Di en eko yamo ne gi be wun ibinunu mato ikopo na ateteni, di oko batiso wu kede ibatis kame obatiso ango kede, do bedo ibad tetu cam amoto ngodal, liame ango ename amio, do obino mino but jo kame papa oiko negi. ²⁴. Kakame jo tomon owinyo kede gin kiko winyo irac kede imiegu aare nogi.²⁵. Do Yesu oko lwongo gi bute dieko yamo negi be, wun ingeunu be jo pug me imo pugo gi tetek, doko jo dongo gi datio kede twer ikom gi. ²⁶. Do likame ebino bedo amano ibutu wun, do ngat ame mito bedo ngadwong kibutu poore ebedi ngatic wu. ²⁷. Doko ngat kame mito bedo ngadwong kibutu, miero ebedi epasoit wu. ²⁸. Kamanono da wot adano likame obino pi jo timo ne tic, do pi timotic, kede jalo kuo mere pi lako jo atoti.²⁹. Kame kitie yai kede Ijeriko, ekodet me jo atoti oko lube. ³⁰. Do eko neno imudaka aare oudo tie bedo inget yong ayo, kame kiwinyo kede be Yesu oudo obeo kano, kiko ilelem be, kica maki butwa, okwe Rwot, in woti ka Daudi. ³¹. Ekodet me jo oko donyo cokocoko gi be kilingi. Do gin kiko medo ameda ilelem, di kiyamo be kica maki but wa, okwe Rwot, In wot ka Daudi.³². Yesu di oko cungo di eko iwongo gi di eko eko yamo ne gi be, Nyo kame imitunu atim ne wu? ³³. Gin kiko yamo ne be, Rwot yabi wang wa. ³⁴. Yesu oko bedo kede kisa but gi, di en eko mulo wangi cucuto no di wang gi oko yabere, di gin kiko lube.

Chapter 21

¹Kakame bin gin inoko kede Yerusalem, di do kituno i Betepage, i wi moru me Olibeti, Yesu oko cwano josiao are ²Di ewaco ne gi be, “Otunu i calo kame tie anyim wu ca, cucuto ibinunu udo punda kame otweo di etie kede atin mere i ngete: gonyunu gi di ikounu kelo buta. ³Do ka ngatamoro oyamo ne wu kop moro, wun wacenu be, ‘Rwot en kame mito gi’; awakawaka en ebino yei ne wu kelo gi.”⁴Magi dedede otimere me wek kop kame enabi owaco cobere kakare be, ⁵“Wacenu nyar ka Sion be, neningo Abaka ni tie bino buti; di emwol, da di etie wanano punda, kede atin me punda.”⁶Josiao oko ot di kiko timo bala kame Yesu oudo ociko ne gi, ⁷Di kiko kelo punda kede atin mere; kiko peto igoen gi ingei punda di kiko mine bedo iye. ⁸Di ekodet me jo atot oko peto igoen gi i yongayo, apat mege oko tongo ajange me yen kiko peto i yongayo.⁹Ekodet me jo kame oudo tie telo anyim kede kame oudo tie lubo Yesu ki cen oko cako ilelem be, “Osana but wot ka Daudi! Etie kede winyo, ngat kame tie bino i nying Rwot! Osana i malo twal.” ¹⁰Kakame Yesu odonyo kede Yerusalem, bomba lung oko yangere, di kiwaco be, “Ngai ine?” ¹¹Di ekodet me jo oko dwoko be, “Man en Yesu enabi owok i bomba me Nasaret, me Galilaya.”¹²Yesu di oko donyo i tempulo ka Rubanga, eko riamo ooko jo dedede kame oudo tie cato kede wilo jame i tempulo; di eko rereto imesai me jo kame oudo tie seso sente, kede gibedo me jo kame koudo tie cato amam. ¹³En eko waco ne gi be, “Kowandiko be, ‘Ot na kobino lwongo be ot me ilega; do wun ilokenu edoko kapwono me joyak.” ¹⁴Di imuduka kede ingwalasa oko bino bute i tempulo, en eko cango gi.¹⁵Do kakame jodongo me josaseredoti kede jopwony me Iswil oneno kede gi me aura kame en etimo, kede di idwe tie ilelem i tempulo di kiwaco be, “Osana but Wot ka Daudi,” cuny gi oko wang. ¹⁶Gin kiko waco ne be, “Mam itie winyo gikame gin kitie yamo?” Do Yesu oko waco ne gi be, “Ebo; wun likame i somo be, ‘Idog idwe kede imukerun kame adot in iyaro udo pak kopoore’?” " ¹⁷En oko weko gi, eko wok ki bomba eoto Betania, di eko buto kuno.¹⁸Odiko kakame en oudo etie dwogo kede i bomba, eko winyo kec. ¹⁹Kakame eko neno kede yat epigi ilak yongayo, en eko ot i dude, do likame eko udo anyakini moro iye kwanyo boke erume; di en eko waco ne yat nono be, " “Anyakini moro likame bobo bino wok ibuti cako nan Atwal:” Esawa nono di yat nono oko tuo.²⁰Kakame josiao oneno kede gikotimere, kiko uro twatwal di kiwaco be, “Benyo benyo komio yat ni osusunyo tuo?” ²¹Yesu oko dwoko ne gi be, “Ateteni awaco ne wu be, ka itienu kede yei di likame ibedunu kede gung, likame ibinunu timo gikame kotimo ne yat ni kenekene, do akadi ka iwaco nenu moru ni be, ‘Putere iot ipoti i nam’, ebino timere. ²²Doko gi dedede kame ilegunu di itienu kede yei, ibinunu udo.”²³Kakame en edonyo kede i tempulo, jodongo me josaseredoti kede joadongo me piny oko bino bute di oudo etie pwony, kiko penye be, “Akarinikin mene en kame in itimo kede gigi? Ngai en komii akarinikin nono?” ²⁴Yesu oko dwoko ne gi di ewaco be, “Ango da ayaro penyo wu gi acel, ka idwokonanu, ada ako bino waco ne wu kakame akarinikin kame ango timo kede gigi wok iye.²⁵Batisimu kame bin Yokana batiso kede jo, ewok ki malo arabo kibut jo?” Di gin kiko cako piem ken gi ken gi di kiwaco be, “Ka wan owacunu be, ‘Ewok ki malo,’ en ebino waco ne wa be, ‘Do pinyo komio likame ikounu yei en?’ ²⁶Do ka owacunu be, ‘Ewok kibut jo,’ otienu kede lworo but jo, pien jo dedede ngeo kiber be Yokana obedo enabi.” ²⁷Di do gin kiko dwoko ne Yesu be, “Wan likame ongeo.” Yesu oko waco ne gi be, “Akadi ada likame abino waco ne wu akarinikin mene kame ango atie timo kede gigi.”²⁸Wun iparunu benyo? Icuo moro oudo bin tie kede awobe mege are; en eko ot but awobi mere me agege di eko waco ne be, ‘Woda, ape tin itim na tic i poto me olok.’ ²⁹En eko dwoko be, ‘Ango likame ayaro ot’; do i cen mere en eko loko tam mere di eko ot. ³⁰En eko ot but awobi me are da di eko waco ne kop acel nono; di awobi oko waco ne be, ‘Adwong ayaro ot’; do likame en eko gire ot.³¹Ngai kikom awobe are nogi en kotimo gikame papa mere mito?” Gin kiko dwoko ne be, “Awobi me agege.” Yesu oko waco ne gi be, “Ateteni awaco ne wu, “Be jorar esolo kede malayan bino cako ot ne wu i Ajakanut ka Rubanga. ³²Pien Yokana bin obino butu di etimo ateni, do wun likame ikounu yei en, do jorar esolo kede imalayan oko yei en: do wun, kadi di bin itiekunu neno kede gikame gin kitimo, likame ikounu loko tam wu tetekeny ikounu yei en.”³³Winyunu agole ace bobo, Bin tie icuo moro kopuro poto me olok, di eko wano en rimaro, eko kunyo bur me bino bwini iye; da di eko gero ot ikiara malo me daro poto: en eko keto jo mogo daro ne poto nono, di en eko ot i piny abor. ³⁴Do kakame kare me ngwedo anyakini oko tuno kede, en eko cwano jotic mege but jodar poto pi omo ne anyakini moro iye.³⁵Do jodar poto oko daruno jotic mege nogo kiko bungo acel ikom gi, kiko neko acel, kede ocelu kiko didipo kede kide. ³⁶En bobo eko cwano jotic ace kame tot kalamo me agege; do jodar poto doko oko timo ne gi tim acel nono. ³⁷Me ajikini mere, en eko cwano wode but gi di ewaco be, ‘Kibino nyuto wor but woda.’³⁸Do kakame jodar poto oneno kede wode nono, kiko donyo pooro kop ken gi ken gi be, ‘Man en musika mere, bia onekenu, me wek wan osikao jame kame make.’ ³⁹Di gin kiko make, di kiko uce ooko me poto di kiko neke.⁴⁰“Nan do kame won poto me olok obino, iparunu be nyo kame en ebino timo ne jodar poto nogo?” ⁴¹Gin kiko waco ne be, “En ebino dudubo jo areco nogo iepone me to arac adikinicel, di eko bino keto poto me olok mere i cing jodar apat, kame bino mine anyakini i kare me ngwedo gi.”⁴²Yesu oko waco ne gi be, “Likame itiekunu somo iwandik kacil be, ‘Kidi kame jogedo odagi en kame oko lokere odoko kidi me esonda kame pire tek; man obedo iik ka Rwot, doko etie gi me aura i wang wan’?⁴³“Pi mano, ango awaco ne wu be. Kobino kwanyo Ajakanut ka Rubanga kibutu di oko mino but atekerin kame nyako anyakini kabeco. ⁴⁴Doko ngat kame bino poto i wi kidi noni ebino tuturun, do ka kidi noni opoto i kom ngatamoro, ebino nyinyito dano nono doko bala alos.”⁴⁵Kakame jodongo me josaseredoti kede Iparisayon owinyo kede agole nogi, gin kiko niang be Yesu oudo tie waco kop gi i kom gi. ⁴⁶Do kakame gin kiko tamo make kede, gin oudo kiko bedo kede lworo but ekodet me jo, pien jo oudo ngeo be Yesu obedo enabi.

Chapter 22

¹. Di dokon Yesu oko dwoko ne gi kop di yamo ne gi i agole be; ². Ajakanut me malo cacal kede abaka moro kame bin ioko nyom ka wode. ³. Di en eko ooro jo tic mege pi oot lwongo jo kame bin en emio kad pi bino inyom do gin likame kiko bino.⁴. Dokon en eko medo ooro jo tic apat, di ewoco ne gi be, wacenu jo kame ango amio kad be; Ango atieko iiko cam do otieko cek; bianu do inyom.⁵. Do gin kiko tero kop no kede itadal, di gin kiko yai oot iyote gi ka papat, ngati ooto ka oot mere, ngat ca da ooto cato wil mere. ⁶. Jo ace di ko mako jo kame abaka ooro ka di kiko donyo tidilo gi, di dokon kiko neneko gi. ⁷. Kakame abaka oko winyo kede rwonge go, cunye oko wang twatwal: di en eko cwano ikearin mege di oko oot neneko jo nek go, di kiko cwinyo mac ikom bomba gi.⁸. Di en eko yamo ne jo tic mege be, ebaga do otieko ikere, do jo kibecokina liame obino. ⁹. Pimano, apeunu do, i ooti cungunu i akakarame yongoyote Adongo, di ikounu lwongo jo dedede kame iudunu pi bino i ebaga me nyom ni. ¹⁰. Aso jo tic go diko oot, di kiko cungo i akakarame yote adongo di kiko cooko jo dedede kame gin ki udo areco kede abeco dedede dido ka nyom oko pon kede wele.¹¹. Kakame abaka obino kede pi neno wele, wange diko cop ikom dano moro kame liko ongapo egwe m nyom. ¹². Di en eko waco ne be, ngawota, epone mene en kame yin idonyo kede kane di liki ingapo egwe me nyom? Dano nono di ko ling alinga.¹³. Abaka diko yamo ne jo tic mege be; Tweunu cinge kede tiene di ikounu tere tenge, di ikounu uce oko kaka cel, en kunono kame koko kede rigao lak bino bedo iye. ¹⁴. Pien ko lwongo jo atot, do anonok en kame koyero.¹⁵. Iparisayon diko do oot bedo piny pi poro kop me udo epone me make kede yamo mere. ¹⁶. Di gin kiko ooro ne jo siao gi di upere kede jo ke Rode, di ki waco be, nga dwong, wan onge be yin ipwonyo yongayo ka Rubanga ki i ateni, dokon liki iparo kop kamako dano moro ni dedede; Pien yin liki iworo dano moro dedede. ¹⁷. Aso pimano, waco wa yin iparo benyo? Iswil yei jo culo esolo but Kaisari arabo li?¹⁸. Do Yesu oudo otieko ngeno tim arac kame oudo tie icuny gi di en eko waco be pinyo en ko mio un itamanu un jo isidik? ¹⁹. Nyuta nu sente kame jo culo nono. Di gin kiko kelo ne ogap acel.²⁰. En di eko waco ne gi be, cal angai ine kede inyukutan adong dongo gi mako ngai? ²¹. Gin kiko waco ne be, me Kaisari. Di en eko waco ne gi be, Pimano miunu Kaisari jamini kame mako Kaisari; di ikounu mino Rubanga da jamini kame mako Rubanga. ²². Kakame gin kiwinyo kede kope go, gin kiko bedo kede ur, diki ko yai tenge.²³. Isadukayon da diko bino bute iceng acel nono, kame yamo be iyarun lika me tie gida kiko penye. ²⁴. Di ki yamo be, nga dwong, Musa oyamo ne wa be, kame icuo moro oto, di likame enywalo idue, omi mere bino nyomo dako mere no di eko nywalo kede kodi kame mako omimere.²⁵. Nani oudo bin tie imiegu kanyaare karacel kede wa; awobi me agege onyomo dako eko too di likame enywalo atin moro eko weko dako ne omimere. ²⁶. Kop acel nono oko timere ne omimere olube no da, iton awobi me adek da, paka tuno but awobi me adek da, paka tuno but awobi me kanyaare. ²⁷. Me ajikini mere dedede, dako ni da diko too. ²⁸. Nando, dako ni do oyaro bedo me ka ngai ikom imiegu kanyaare gi, pien gin dedede ki bedo kede dako ni?²⁹. Yesu di ko dwoko di waco ne gi be: Wun ipacaru nu pien liki ingeunu gi awandik, ara bo twer ka Rubanga. ³⁰. Pien iceng me iyarun jo liko oyaro nyom arabo mino anyira gi inyom, do gin kiyaro bedo bala imalaikan ka Rubanga kii malo.³¹. Do pi kop kame mako iyarun me jo ko too, wun likame cabon isomunu kop kame Rubanga bin oyamo butu be, ³². Ango en Rubanga ka Buramu, kede Rubanga Isaka, kede Rubanga ka Yakobo? Rubanga liko obedo Rubanga me jo ko too, do me jo ka kuo. ³³. Kakame ekodet oko winyo kede kope go, gin kiko uro kite kame en epwonyo kede.³⁴. Do Kakame Iparisayon bin owinyo kede be en emio dog Isadukayon olingi gin kiko cokere karacel. ³⁵. Di ngatacel ikom gi kame bin obed ngat kangeo iswil, oko penye, pi tame di ewaco be. ³⁶. Nga dwong, icorakin mene en kame dwong kalamo ikom iswiliaka?³⁷. Yesu diko waco ne be, yin ipore maro Rwot Rubanga ni kede cunyi dedede, kede tipo ni dedede, kede tam ni dedede. ³⁸. Manoni en icorakin me agege di dokon en en edwong kalamo.³⁹. Kame lubo da dokon cacal kede, ewaco be, yin ipore maro nga kio ni bala kame imaro kede komi keni. ⁴⁰. Iswil dedede kede kope me inabino liero ikom icorakin are gi.⁴¹. Di pwodi Iparisayon tie karacel, Yesu oko penyo gi be. ⁴². Wun ber iparunu nyo ikom Kuristo? En ebedo wot ka ngai? Gin kiko waco ne be, wot ka Daudi.⁴³. En eko waco ne gi be, do epone nyo dokon en ko mio Daudi di oudo tie i cuny olwongo dokon be Rwot, di ewaco be, ⁴⁴. Rwot oyamo ne Rwot na be, bed ber kong yin icinga tu cam kan, tuno kede Kakame ango amio kede jo kwor ni doko bala abanya me keto tieni.⁴⁵. Benyo, kame dokon Daudi d lwonge be Rwot mere, epone mene doko kame en ebedo kede wode? ⁴⁶. Dano moro likame tie oko karuno dwoko ne kop akadi acel, akadi dokon penye peny moro geno cenge no oot anyim.

Chapter 23

¹. Di Yesu oko yamo but jo atot oudo tie kede josiao mege. ². Di ewaco be jopwony me iswil kede Iparisayon bedo ikom kam iisa ara kabedo ka Musa. ³. Ikom mogo dedede Lubunu gi kame gin kiwaco do kur itimunu kite kame gin kitimo kede kame kiyamo do likame kilubo kite kame kiyamokede.⁴. Gin kiketo yata pek iye epepet mejo icengun do cwao no ako di iwet gi aciel pi konyo gi tingo (kiarao). ⁵. Do tice igin kitimo pi mino jo neno pien gin kitimo (pulakateria) jaminigi di dong dongo kalamo. Doko ausin me lak ikanson me bin jo ngapo pi nyuto mii regi but Rubanga mergin oudo becobeco twatwal.⁶Doko gin kimaro kabedo me wor i ibagai kede komini kabeco kalamo i sinagogan. ⁷Kimito be di jo moto gi kede wor i atalen kede di kolwongo gi be ‘Apwony.’⁸Do likame poore lwongo ngatamoro kikom wu be ‘Apwony’, pien wun dedede itienu imiegu, doko itienu kede ngapwony acel kenekene ⁹. Cobon kur ilwong ngatamoro ipiny me cieng kan be papa piento papa ni tie aciel kenekene ame tie malo ipolo. ¹⁰. Ara lwongo ngatamoro ni be Ngadwong ni pien Ngadwong ni tie aciel kenekene en Rwot Yesu Kuristo.¹¹. Do ngat kame bino bedo ngat adwong idiere en kame bino bedo epasoit. ¹². Kede ngat kame tingere kobino dwoke piny do ngat kame mwolere kobino kiarao en malo.¹³. Do ibinne neno can un jo pwonye me iswil kede iparisayon un jo sidik piento igalaunu ne jo ajakanut me malo pient uda ikomu likame iyaro nu donyo iye doko likame itienu weko ne jo atie donyo kun donyo. ¹⁴. Ibinunu neno can un jo pwonye me iswil kede iparisayon un jo isidik piento icamunu ude me apuserun kede ilegunu ilega aboco me abee pimano iyarunu udo ngolo kop atek. ¹⁵. Ibinunu neno can un pwonye me iswil kede iparisayon jo isidik piento iririmunu name kede loberen pi loka dano iye edini do kame itiekunu loke ikounu mine edoko atin me geana tien me are aloo do paka uda.¹⁶. Ibinu neno can un jo tel kame tie imuduka kame yamo be dano kame lairo kede nying kanisa udo likame rac do dano kame lairo kede nying Zabu me kanisa udo etie kede banya ii ilair no. ¹⁷. Un jo mingo kede imuduka piento mene adwong zaabu ara kanisa kame gwoko zaabu.¹⁸. Kede bee dano kame lairo kede nying alutar likame etingo kop do dano kame lairo kede nying gi amia kame tie iwi aluta ren kame otingo kop. ¹⁹. Un jo mingo kede imuduka ber kong mene en adwong gi amia ara alutari kame gwoko gi amia?²⁰. Aso, ngat kame lairo I nying alutari udo etie lairo I nying alutari kede gi dedede kame tie i wie; ²¹. doko dano kame lairo kede nying tempulo, udo elairo kede nying tempulo karacel kede Rubanga, ngat kame bedo kuno. ²². Do ngat kame lairo kede i nying malo udo elairo i nying kom me Ajakanut ka Rubanga, kede ngat kame bedo iye.²³. Ibinunu neno can n jo pwonye me iswil kede iparsayon. Jo isidik piento ikwanyunu acel me tomon me minti kede me anisi kede me kumn do ikounu weko tenge kope apirgi tek me iswil ngolokop kisa kede yei mage en kame ipore nu mino timere, di likame ikoun weko ace do li otimere. ²⁴. Un jo tel kame tie imuduka, igwetunu tenge asisa ikounu lungo muonyo aguragura alwii.²⁵. Ibinunu neno can un jopwonyeme iswil kedeiparisayon jo isidik piento ilwokunu ngei ikope kede swani dicil do ii gi di opong kede cilo di ingorijij. ²⁶. Un iparisayon imudaka geunu kede iwoko ii ikope kede ii swani me tetekeny ngei gi da dok cil.²⁷. Ibinunu neno can un jo pwonye me iswil kede iparisayon jo isidik un icalunu bala atesin atar kame neno cil ioko mere do ie kuno opong kede cogeren me jo atoo kede gi dedede kalikame cil. ²⁸. Uda icalunu amano inyutere nu but jo bala jo opore ioko do iiu di opongkede isidik kede dub.²⁹. Ibinunu neno can un jopwonye me iswil kede iparisayon jo isidik piento igerunu atesin me inabino kede ikounu puco atesin me jo opore. ³⁰. Di iwacunu bee, koto oudo riki wan otie ikare me jo ka kwari wa, koto wan likame onywako kede gi ionyo remo me jo opore. ³¹. Pi mano un en kame imiunu ijura ikomu kenu be un ibedunu idwe me jo oneko inabino.³². Medere nu do tieko tic kame papi uu oweko odong. ³³. Un twole idwe me imosogan un itwerunu bwot benyo ingolo kop me Geana.³⁴. Pimano nenunu acwao nenu inabino kede jokariek kede jo apwonyo iswil mogo ikom gi iyarunu neko ikounu guro mogo iyarunu bungo ikanisan uu ikounu tidilo gi ibomba kede ibomban. ³⁵. Tetekeny remo me jo opore kame oonyo ilobo dwog iiwi uu geno ii remo Abel paka tuno ii remo ka Zekaria wot ka Baraki kame inekunu idierediere me Alutari kede kanisa. ³⁶. Ateteni awaco ne wu be, gigi dedede bino timere ne jo kame nan tie ikare ni.³⁷“Okwe in Yerusalem, Yerusalem, in bomba kame neko inabin doko ididipo jo kame Rubanga ooro buti! Tien atot ango oudo amito be koto acoko idwe ni karacel bala kite kame gweno rukumo kede imion mege i bwome, do in iko dagi na! ³⁸. Neningo, Rubanga otieko weko ni odi odong nono. ³⁹. En komio awaco ni be, likame bobo ibino nena tuno kede kakame ibino Waco kede be, ‘Etie kede winyo ngat kame bino i nying Rwot.’

Chapter 24

¹. Di Yesu uko wok oko di eyai itempulo, di Josiai mege oko bino bute pi nyillo ne gedo me tempulo. ². Do Yesu oko willo negi be, likame inenunu jigi dedede? Aliteni awaco newu be, Likame kobino weko ikome kidi moro acel di odokakin iwi ocelu kulikame obino reto piny.³. Do kukame ebalo kede iwi moru me olibiti, Josiao Oko bino bute imung di kiwalobe, wace wa awene en kame gigi bino limere kule doku nyo en kume bedo anyut me dwogo nin, kede ajikini me piny? ⁴. Do Yesu oko dwoko diewaco ne gi be, gwokere nu wek kur demo moro ngalu. ⁵. Pien jo atot oyaro bino inyinga di gin kiwaco be ango en Kristo doko kibino ngalo jo atot.⁶. Doko ibinunu winyo yii kule rwonge me yii do nenunu be kur anyu poti pien gigi dedede pure bino di kokato do ajikini udoo pwodi. ⁷. Pien pinye bino yii kede pinye doko ajakanuto da bino yii kede ajakanuto doko kel bino bado tie kede tuo doko ayayangun me piny bino bado tie ikabedo apapat. ⁸. Magi dedede bino bedo acakini me gwer any.⁹. Bobo gin kibino mino kotidilo wu bobo kobino neko wu, di oko bino dagi wu ipinye dedede pi iyinga. ¹⁰. Bobo jo atot ikomu kobine wango luny gi, di iko cako rupao dano ocelu doko kibino dagere kengi. ¹¹. Bado inabin atot me angalo oyaro bino, doko di kibino ngalo jo atot.¹². Do pien dub bino nyai, amara me jo atot bino doko ngic. ¹³. Do ngat kame bino canyakino tuno i ajikini, dano acal kamemono kobino lako. ¹⁴. Bado ejiri me ajakanut ni kobino tuco iwi lobo dedede bala ijura but pinye dedede dido ajikini kobino tuno.¹⁵. Kame ibinunu neno gime kwer kame bin enabi Daniel oyamo iye di tie ango ikabedo kacil jo kame tie somo milo kiniangi. ¹⁶. Di gin jo kame bedo yudaya kiringi imori. ¹⁷. Wek ngat kame tie iwi ot kur bobo wok piny pi Kwanyo gimoro iode. ¹⁸. Amotoko ngat kame tie ipoto bino kwanyo igwen.¹⁹. Do kitie kican gin jo kame tie kede idwe, kede but gin jo kame doto idwe iceng go. ²⁰. Do legunu wek kur ringo wu bed ikare me oro amotoko iceng me sabato. ²¹. Pien can bino dwong kalikame otimere guno acakini me lobo tuno ikareni, bobo likame ebino bobo timere. ²². Tuno kede di cengere go odwo dwoko, oudo likame dano kame bino udo alako, do pi jo kame oyero, kobino dwo dwoko cengere cengerer go²³. Do kame dano moro bino walo newu be, nenunu, Kristo ine amotoko kuno kur iyeunu. ²⁴. Pien jo pwonye me angalo kede inabin me angalo doko kibino timo gianena kede gime isur adongo me wek tetekeny koto kame twerere ki bin ingal kiton jo kame koyero. ²⁵. Nenunu ango atieko waco newa di pwodi.²⁶. Pimano, kame gin kibino waco newa be, nenunu, en etie i elet, kur iotunu kuno, amotoko be nenunu en etie kabedo me mung, kur iyeunu. ²⁷. Pien bala kame meny me kot yai kiwok ceng di eko runy paka tuni ipolo ceng bino me wot ka dano da bino bedo cal kamanono. ²⁸. Pien kakame kele tie ie kunono acut da bino cokere ie karacel.²⁹. Cuculo ingei itiecel me cengere go, ceng bino doko col di dwe da likame ko mino lero mere di acerin ko popoto kimalo di iwer me mulo kobino yangere.³⁰. Dido wol ka dano kobino neeno imalo, dido leb dedede me wi lobo koko bobo gin kibino neno wot ka dano di tie bino idoun me malo itwer kede dego adwong. ³¹. Bobo en ebino iwano imalaikan mege kede dwan me agwara adwaong, di gin kiko bino coko karacel jo mege kame koyero iacakini me lobo tomo kede ialiekini iwi yenuo me ongwon.³². Nan pwony agole me yut epigi, kame ajangi mege ogwer di eko ketp boke wun ingeunu be oro do odoko iyapi. ³³. Kamanono da, kame wun ibinunu neno gigi dedede, ngeunu do be edoko iyapi etuno do iekeko.³⁴. Atekeni awaco newube, iwak ni likame bino rwenyo kwanyo do gigi dedede ocobere. ³⁵. Mato kede lobo bino rwenyo do kope nango likame bino rwenyo taige.³⁶. Do kop amako ceng no kede esawa likame tie dano kame ngeo li likame paka imalaikan me medo da, kwanyo papa na kenene.³⁷. Do bala kite kame ceng ku naa otimere kede ebino bedo cil kumanono idwongo me wol ka dano. ³⁸. Do bala iceng kame di pwodi alele oudo kitle camedi kimato, kinyomere doko kimio anyira gi me anyoma tuno kede ceng kame nua odonyo kede iye. ³⁹. Doko udo likame kingeo gimoro tuo alele bino kwanyo gi tenge, kamanono da, dwogo me wot ku dano bino bedo cul kamanono.⁴⁰. Doko jo are bino bedo tie ipoto, ngatacel kobino kwanyo di oweko dano acel. ⁴¹. Jo are obino udo di kitie riego, kobino kwanyo acel di oweko dano ocelu. ⁴². Pimano gwokerene, pien likame ingeunu esawa kame rwot wu oyaro bino kede.⁴³. Do ngei mane be, kame dano kaber me ot koto ngeo esawa mene en kame nga kuwo oyaro bino kede udo koto di eneno me wek kur eyei ne ode turi. ⁴⁴. Pimano, bed ili iilee nu, pien kamanono esawa alikame itamunu en kame wot ka dano bino dwogo kede.⁴⁵. Ngai ini obedo ngalie ka genere di eicek, kame rwot mere amie twero ikom jo me iode, pi mino gi cam iesawa opore. ⁴⁶. Etie kede winyo nyatie no kame rwot mere bino dwogo ude di etie timo tie. ⁴⁷. Ateteni awalo ne wube, en ebino nuni ngatie nono bedo ngatpug me jamini mege dedede.⁴⁸. Do kame ngatie arac bino waco icunye be Rwot na ogal kede dwogo. ⁴⁹. Di eko cako guno bungo jotic wud gi ocelu di eko cako cani di emato kede jo amera. ⁵⁰. Rwot ka ngatic no oyaro dwogo iceng kame dano no likame tie nene kede doko i esawa kame en likame engeo. ⁵¹. Di en oko bino mine itillel katek di oko nyuto ne kabedo karacel kede jo ecuke kuno en kame bino bedo ka koko kede mwodo lak.

Chapter 25

¹. Ikore nono ajakanut me malo kobino poro kede anyiro tomon kalika me nyeo cuo, kame okwanyo italan gi, di kiko ot pi riamo kede eteran. ². Di kany kikom gi oudo riek, do kany oudo jomingo. ³. Jo oudo ming otero italan gi, di likame kimako motala ace. ⁴. Do ariek mege omako motala ace icupa kede le italan gi.⁵. Kite kame eteran okogal kede nino oko bwono gi di kiko nino. ⁶. Di idier iwor ilelem oko be tie. Binenu eteran otieko tuno, donyunu okko iriamu kede.⁷. Do anyira kalikame nyeo cuo ka dedede oko yai, di kiko iiko ausin me italan. ⁸. Di aming mege oko waco ne ariek, miunu wada motalo wu mogo pien italan wan oto. ⁹. Do ariek oko dwoko be, likame amono, pien cemogo likame ebino roma wa kede wu, do koto lotunu but jo kame cato, di ikonu wilo meru.¹⁰. Di gin ki oto pi wilo motala eteran oko tuno, di jo oudo oi kere oko donyo kede en ka nyom dido oko cego ekeko. ¹¹. I cen mere angira kany kalikame nyeo cuo icegu ka da oko dwogo, kiwaco be, Rwot Rwot, yab ne wada. ¹². Do eko dwoko di ewaco be. Ateteni ango awaco neu be, Ango akwia wu. ¹³. Pimano ngingi cunu, pien likame ingeo ceng, arabo esawa, kame wot ka dano bino kede.¹⁴. Pien ajakanut ka Rubanga cal bal icuo kame tie ot isapali ipiny abor, kame iwongo jo tic mege di eko keto jame mege icingi. ¹⁵. Di eko mino dano acel talanta kany, dano ace emio are, but dano alubo emiyo acel, But dano acel acel emio arom kede teko mere di en eko ot isapali mere. ¹⁶. Di ngat ogamo talanta kany oko ot di eko donyo timmo tic me cato wil kede, di eko timo ameda ace me talanta kany.¹⁷. Di kamanono da ngat ogamo are, eda emedo dokon udo are ace. ¹⁸. Do dano kaudo ogama acel eoto di eko kunyo piny ilobo di eko kano sente me nga dwong mere.¹⁹. Icen me kare alac, nga dwong me jo tic nogo oko dwogo, di eko mito maro kede gi. ²⁰. Di ngat kame oudo ogamo talanta kany, okobino di ekelo talanta kany ace, ewaco be nga dwong, in bin imiyango talanta kany, pi mano ango da amedo wudo talanta kany ace. ²¹. Ngadwong mere oko waco ne be, itimo kiber in nyatic aber, di igenere, itieko bedo ngat kame genere kede tice atitimo, abino mini ibedo ngatel me jame atot, donyi iot me wek kileli kede ngadwong.²². Ngat kogamo talanta are da oko bino, di ewaco be ngadwong ngoce imia talanta are pi mano, ango oudo ameda me talanta are ace medo kim maka. ²³. Nga dwong mere oko waco ne be, itimo iber in ngatic aber di igenere ibedo ngat kame genere kede tic , Abino mini ibedo ngadwong me jame atot, Donyi iyot me wek kileli kede ngadwong.²⁴. Do ngat ko gama talanta acel da oko bino di ewaco be, ngadwong, ango oudo angeo be in itie kede cung me icuo arac, ikao kalikame icuo, di icoko ika likame ipieto iye, ²⁵. Di ango ako doko lwor, di ango ako kano talanta ni ilobo neni gam gin ine.²⁶. Ngadwong meredi oko dwoko di ewaco ne be, in ngatic arac, doko inyap, in oudo ingeo be ango akao kame likame acuo, iye doko acoko ka likame apieto iye? ²⁷. Oudo ipoore keto sente na but jo kame loko loko sente, di kame adwogo ako gamo sente na kede ameda moro.²⁸. Gam talanta no kibute, di iko mino but ngat kame tie kede talanta tomon. ²⁹. Pien ngat acelacel kame tie kede kobino mine di eko oudo atot, do ibut ngat kame li kede gimoro, kobino kwanyo tenge kibute kame etie kede nonoda. ³⁰. Di okonu uco ngatic akony mere lino ooko kakacol, kakame jo bino koko kede mwodo lak kiye.³¹. Kare kame wot kadano oyarobino kede di imalaikan acil dedede tie kede, en eko bedo ikom mere me deyo. ³². Di inyime oyaro cokere atekerin dedede di en eko pokopoko gi acelacel, bala kite kame nga kwai romini pokopoko romini kede diegi mege. ³³. Di eko tero oromo eketo i ba de tetin am, do diegi ipade tetu ngodal.³⁴. Dido abaka kowaco ne jo kame tie ibade tetu cam be, bianu jo apapana omio winyo gamunu ajakanut kame oiko newu cako ki agege me cweno lobo. ³⁵. Pien oudo kec oneka, di in iko mina cam oudo orio oneka, di iko mina amato, oudo ango ngakumbor, di iko gwoka. ³⁶. Atie nono di iko ngapa, oudo atuwo, di iko bino nena, oudo atie i otkol di iko bino buta.³⁷. Dido jo kopore ko dwoko ne, di kiwaco be Rwot, awene kame wan oneni di kec oneki, di oko mini cam arabo di orio oneki di oko mini imato? ³⁸. doko awene oneni di in ngakimbor, di oko gami arabo di itie nono di oko ngai? ³⁹. Arabo oneni di ituwo, arabo di tie iotkol, di oko bino buti? ⁴⁰. di Abaka kobino dwoko di ewaco negi be, Ateteni awaco ne wu be, bala kite kame itimo kede no put ngatamoro ni kalikame pire tek ikom imiegu kede amiegu udo itimo ne ngo.⁴¹. Dido eko waco no jo kame tie ibade tetu ngodal irwanu tenge kibuta, wun jo kame kolamo, otunu imac kalikame to, kame oiko ne sitani kede imalikan mege. ⁴². Pien oudo kec oneka, di likame iko mina cam oudo orio oneka, di likame iko mina amato. ⁴³. Oudo abedo ngakumbor, di likame iko gwoka, atiye nono di likame iko ngapa, atuwo di atiye i ot kol di likame iko welao ango.⁴⁴. Dido gin di kiko dwoko ne, di kiwaco be, Rwot awene awan oneno kec oneki arabo orio oneki arabo in Ngakumbor, arabo itie nono, arabo ituwo arabo itie iotkol, di wan likame oko konyi? ⁴⁵. Dido en eko dwoko ne gi, di ewaco be, ateteni awaco ne wu be, bala kalikame bin itumu kede gimoro buut ngatomoro kalikame pore tek, likame udo itimo nada. ⁴⁶. Di gin kiko ot amanono paka i alola me nakanaka, do jo kopoore bino ot ikuo kame bedo nakanaka.

Chapter 26

¹. Nan do kare oko tuno, kame Yesu otieko kede yamo kope nogi, di eko waco ne josiao megebe, ². "Wun ingeuna be ebaga me bwot bino tie ingei ceng are , di oko mino wot ka done pi gure"³. Di jodongo me Jasaseredoti, jo pwony me iswil kede jodongo me jo ok cokere i paco me ngasaseredoti adwong, audo nyinge obedo kayapa. ⁴. di kiko iko tam me tero Yesu iyore me angalo di kiko neke. ⁵. Do kiko waco be, "LIkame i kare me ebaga, pien jo twero tany.⁶. Do kakame Yesu oudo tie kede Betania i ot me adobo anyinge Simon. ⁷. Dako moro oko bino bute di emako icupa me alabasita kame mo tie iye angare mit di wel mere dwong adikinicel, di eko onye itiene di ebedo inyim emesa. ⁸. Do kakame josiao mege eneno kede tim noni, kiko udo wang cuny kiko yamo be, "Pinyo komio odube aduba? ⁹. Pien oudo kono ocato mo noni pi udo sente atot di oko gabo ne jocan.¹⁰. Do kakame Yesu oudo aniang kede tim noni, Eko waco negi be, pinyo komio ilolunu dako ni? Pien etimo gi aber pira. ¹¹. Pien jocan tie kede wun nakanaka, do ango likame atie kede wu nakanaka.¹². Piento pi onyo mo angwe mit noni ikoma, en etimo amanoni pi aika na. ¹³. Ateteni, awaco newu be, ka dedede kame otito iye ejiri i wi lobo dedede, gikama dako ni otimo da obino yame pi yutuno iwie,¹⁴. Di do acel ikom toman iwie are gi, anyange Yudas Isikariot, oko ot but jotel me josaseredoti. ¹⁵. Eko waco be, "Wun imitunu mina nyo kame ango amie i cing wu? Di gin kiko marone siringi akaya ot adek. ¹⁶. Pimano cako i esawa no en do oudo etie mono winyo me turo ne raco.¹⁷. Nan do ceng me agege me ebaga me mugati kame arup li iye josiao oko bino but Yesu, di kiyamone be, "Tuai en kame in imito wan oik ni pi camo ebaga me Bwot? ¹⁸. Eko yamo be, "Otunu i Bomba but icuo moro, di ikonu wacone be, Apwony yamo be, "Esawa nango otieko tuno, ayaro bedo i ebaga me Bwot i odi kede josiao na," ¹⁹. Josiao do oko timo bala kite kame Yesu owaco ne kede gin: dido kiko iiko ebaga me Bwot.²⁰. Kakame piny oyuto kede, en eko bedo piny kede jo mege tomon kiwie are. ²¹. Nani do kakame kitie kede cam, eko yamo be, "Ateteni awaco ne wu be, ngat acel ikom wu bino rupao ango. ²². Di kiko bedo kede par adikinicel, di ngat acelacel ikom gi oko cako yamo ne be, "Rwot mam nat ango ino?"²³. En eko dwoko di ewaco be, "Ngat ko rwako cinge keda i bakuli en oyaro rupao ango. ²⁴. Wot ka dano ateteni oto do bala kite kame owandiko kede kop kamake, do can tie ikom dano no arupao wot ka dano! oudo kono ebedo ber pi icuo no kono di likame oudo onywale." ²⁵. Dido Yuda, audo tie rupao en, oko dwoko di ewaco be, "Rabbi ango man inonono?" eko waco ne be, "Iyamo amanono"²⁶. Do kame gin oudo itie kede cam, Yesu oko kwanyo mugati, eko lego winyo iye eko tuturo, di eko mino but josiao di ewaco be, "Gamunu, camunu mam en koma.²⁷. Di eko kwanyo ikopo, di eko mino pwoc di eko mino gi, di ewaco be matenu, wun dedede. ²⁸. Pien man obedo remo na me isikan anyen, kame oonyo pi jo atot pi sasiro dub. ²⁹. Do awaco ne wu be, ango lika abino mato i anyakini noni me yat cako tin paka tuno ceng no kame ango amato kede di enyen kede wun i ajakanut ka papa NA."³⁰. Do kakame kiwero kede wer, gin iko ot iwi moru me olibeti. ³¹. Di Yesu oko waco negi be, "Oyaro mino wun dedede getar pi ango owor noni, pien owandiko be: "Ango ayaro suro ngakwat, dido oromini me anok ko sarakin." ³². Do cen ngei ango yaruno, ango abino cako ot anyim wun Galilaya.³³. Petero oko dwoko di ewaco ne be, "Akadi bed bala omio jo dedede getar pirin, ango lika abino getar. ³⁴. Yesu oko waco ne be, ateteni awaco newu be iwor ni, di pwodi tong gweno liko akok, in iyaro daga tien adek." ³⁵. Petero oko dwoko ne be, "Akadi bed bala ango ato kedi, ango lika abino dagi! Di josiao dedede oko yamo amanoni.³⁶. Dido Yesu oko upere kede gin i kabedo kame olwongo be Getesemani, di eko waco ne josiao be, "bedunu ber kan di ango ako ot ilega tetu kuno. ³⁷. Di eko tero Petero kede awobe ka Sebedayo are, di en eko cako wudo cwercuny kede par atek. ³⁸. Di eko waco negi be, "Cunya tie kede par atek, pako tuno to. Bedun kan di ikiunu piny keda.³⁹. Eneko ot anyim momot di eko riebere piny, eko ilega, di ewaco be, o papa na, kame di twerere, wek ikopo ni bei ekati ekalamo ango: do, likame i mit nango, do i mit nin." ⁴⁰. Di eko dogo but josiao, eko udo gi di itie nino, di eko yamo ne Petero be, nyo ine Wun do oudo lika itwerunu neeno keda pi esawa acel? ⁴¹. Nenonu di ilegunu, tetekeny kur i potunu i atamo, cuny mito do kom nyap.⁴². Tien me are, bobo en eko ot tenge di eko lego di ewaco be, "O papana kame ikopo ni likame twere beno tenge ibuta kwanyo di amate, we mit nin timere. ⁴³. Di eko dwogo eko udo gi di itie nino bobo, pien wang gi oudo pek. ⁴⁴. En do eko weko gi, eko bobo ot tenge, eko ilega tien me adek, di ewaco kope nogo.⁴⁵. Di do eko ot but josiao mege di eko waco negi be, "wun pwodi itienu nino kede wei? Nenunu, esawa otuno, otie do rupao wot ka dono i cing jodubo. ⁴⁶. yaunu ootunu. Nenunu, ngat ka rupao cungo otieko tuno.⁴⁷. Do kakame oudo pwodi etie yamo kede, neni Yudas, acel ikom gin tomon kiwie are, di eupere kede ekodet adwong adikinicel di kimako ipimai kede akutai, oko bino di kiwok kibut jodongo me josaseredoti kede kibut joadongo me jo. ⁴⁸. Nan ngaerupe mere oudo otieko mino gin anyut, di ewace be, "Ngat kame ango amito en inonono, makenu.⁴⁹. Esawa nono di en eoto but Yesu di eko waco be, "Apwony, amoti" di eko note. ⁵⁰. Do Yesu oko waco ne be, "Ngawota, pinyo omio ibino ?" Dido gin iko bino di kiko mako Yesu kede tere.⁵¹. Dido ikanono, acel ikom jo audo tie kano kede Yesu oko neno cinge di eko woto epima mere eko tongo ngatic me ngatel me saseredoti, di eko ngolo yite tenge. ⁵². Do Yesu oko waco ne be, "dwoki epima ni ikabedo mere, pien jo dedede kame tio kede epima bino udo to me epima. ⁵³. Amoto iparunu be ango do nan likame atwero lego but papano, di en eko cwano na ikodeta me imalaikan akalamo tomon kiwie are. ⁵⁴. Dodo banyo kame kop acil kame owandiko bino cobere kede, be poore etimere amanon?⁵⁵. i esawa nono Yesu oko waco ne ekodet be, "Mam wun do ibinunu bala mako ngayak, di imakunu ipimai kede akutai pi tera? Ango lem abedo kede wu buliceng, di apwonyo i tempulo, do wun likame ikonu maka. ⁵⁶. Do magi dedede otimere pi mino iwandik kacil me inabin cobere" Dido josiao dedede oko jale di iko ringo.⁵⁷. Dido jo audo omako Yesu oko tere but kayapa ngetel josaseredoti, kame jopwony me iswil kede jodongo oudo ocokere iye. ⁵⁸. Do Petero oko bedo lube ika bobor tuno i diakal me ngatel josaseredoti. Di en eko donyo iiye di eko bedo.⁵⁹. Nan do oudo jodongome josaseredoti, joadongo, kede kansulo dedede oko mono kop me abe ikom Yesu pi neke. ⁶⁰. do likame iko udo kop moro. Akadi bed bala jo atot kame udo tie mino pido me abe oko bino likame iko udo kop moro. Do i ajikini do jo are ayamo kop me angalo oko bino. ⁶¹. iko waco be, "Loni owaco be, 'Ango atwero dudubo tempulo ka Rubanga di ako gero iwi ceng adek.⁶². Di ngatel me josaseredoti oko yai di eko waco ne be, "In do likame idwoko kop moro? Nyo ine kame jogi tie yamo kamaki?" ⁶³. Do Yesu oko ling alinga. Dingatel me josaseredoti oko dwoko di ewaco ne be, "Ango apenyi kede iliar inying Rubanga akuo: Waco wa kame in en Kristo wot ka Rubanga!" ⁶⁴. Yesu oko waco ne be, "it is as you said. Do kamago tie da awaco ni be, cake tin ibinunu neno wot ka Dano di bedo bad tetu cam me twer, di ebino i idouon me i malo.⁶⁵. Di ngatel me josaseredoti oko nyilo igoen mege di ewaco be, "Eyamo kop acao Rubanga!Pinyo kamio wan pwodi omito ijurak? Nenunu, nan do wun itiekunu winyo acae mere! ⁶⁶. Itamunu benyo? Gin iko dwoko di iwaco be, "En epoore to"⁶⁷. Dido kiko ngungulo ne lau di kiko bunge di jomogo babapo en kede dier cing gi. ⁶⁸. di iyamo be, "Muraw newa, Kristo! Ngai en obapi?"⁶⁹. Nan do Petero oko bedo oko i diakal di nyako ngatic acel oko bino bute di ewaco be, "ida oudo ibedo kede Yesu me Galilaya. ⁷⁰. Do en eko dagi kop gi inyim gin dedede, di ewaco be, "Ango likame angeo gikame wun itienu Yamo."⁷¹. Kakame do eoto kede oko idog erute, nyako ace bobo oko nene di eko waco ne jo audo tie kanono be, "Lo noni da oudo tie kede Yesu me Nasaret. ⁷². Do en bobo eko dagi kop nono di elairo be, "Ango lika angeo loni!"⁷³. Ingei esawa acecek jo kaudo tie cungo i kanono oko bino di iko waco ne Petero be, "Ateteni ida i bedo acel ikom gi, pien Yamo ni nyuti. ⁷⁴. Dido en eko cako lamere kede lairo di ewaco be, "Ango lika angeo icuo n! "Cucuto nono di tongweno kok. ⁷⁵. Di do Petero Yutuno kop kame Yesu oudo oyamo ne be, :di pwodi tongweno lika okok in iyaro daga tien adek. "En do eko donyo oko di eko kok itek.

Chapter 27

¹. Kakame piny oni kede, jo dongo me josaseredoti kede jo dongo me jo piny dedede oko cokere pi kelo tam arac ikom Yesu pi mito neke. ². Di gin itieko twene kiko tere tenge, di oko mine icng Ponyias Pilato kamp opedo nga pug adwong.³. Dido Yuda, ngat kame orupao en, kakame eneno kede be ongolo ne kop meto, eko swilaro en kikame, di eko dwoko bobo sente akaya ot adek nogo but jodongo me josaseredoti kede jo dongo me piny. ⁴. Di ewaco be, ango adubo pien ango arupao dano kame likede raco moro, di gin kiko waco be, mano nyo kibut wan? in do inyeo mago. ⁵. Di en eko kiro sente akaya piny itempulo di eko yai, di eko ot, di en eko dere.⁶. Di jodongo me josaseredoti okko kwanyo sente akaya nogo di kiwaco be, likame iswil yei ne wa keto mogi i isan kame okano iye sente, pien ebedo sente kame owilo kede remo. ⁷. Di gin kiko oro kop, di kiko wilo kede sente nogo poto kibut nga cwei agunne, pi bedo kakame koyiko iye jokumbor. ⁸. Geno ikare nono poto no kolwongo be poto me remo, paka tuno tin.⁹. Do eko cobo gikame riki kowaco di wok ibut Yeremia obedo enabi, di ewaco be, di gin kikotero sente ot adek akaya, wel kame oudo oyei culo ikome gin idwe me Isirael en oyei. ¹⁰. Di kiko wilo kede poto me nga cwei aejune bala kite kame Rwot onyuto na.¹¹. Di Yesu oko cungo inyim ngapug me Roma, di ngapug me Roma oko benye, di ewaco be, in en ibedo abaka me Iyudayan? di Yesu oko dwokone be. In en kiwaco. ¹². Di kite kame jodongo me Isaseredoti kede jodongo me piny opide kede, en likame eko dwoko kop moro. ¹³. Dido Pilato oko benye be, mam itie winyo kop atot kame kitie pi di tye? ¹⁴. Di likame eko dwoko ne kop moro, manono oko mino ngapug opedo kede ur adwong twatwal.¹⁵. Nan ikare me ebaga no, ngapug me Roma oudo onare gonyo ne jo Mabus acel, kame gin kimito be gonyi. ¹⁶. Di oudo tie mabus kame wie rac, kame nyinge Baraba.¹⁷. Kakame jo ocokere kede karacel, Pilato di oko penyo gi be, wun imitunu ango agony ngai ne wu? Baraba arabo Yesu kame kolwongo be Kristo. ¹⁸. Pien en oudo engeo be pi nyeho gi en komio otere bute. ¹⁹. Kakame Pilato otieko bedo kede ikom mere me ngolo kop, dako mere oko cwano ne kop, di ewaco be, kuu itim gimoro ikom dano amwol no, pien ango aneno can kede ilek atot iwor atin ni pi en.²⁰. Do jodongo me Josaseredoti kede jodongo me piny oko supo iwak jo be kipeny pi Baraba di oko neko Yesu. ²¹. Ngapug oko dwoko ne gi kop di ewaco ne gi be, ngai kikom jo are gi kame wun imitunu be agony ne wu> GIn kiko waco be, Baraba. ²². Pilato di oko penyo gi be Ango ako timo nyo kede Yesu kame kolwongo be Kristo? Gin dedede kiko waco ne be, wek gure ikom musalaba.²³. Di Pilato oko penyo be, Pinyo? Nyo karac kame en etimo do gin kiko medo kilelem kitek di kiwaco be "wek gure ikom musalaba. ²⁴. Kakame Pilato oneno kede be likame ekanuno? timo gimoro ace, do kwanyo gero en oko cako timere, en eko kwanyo pii, di eko lwoko kede cinge inyim ekodet di ewaco be" Ango alikede racomoro ikome onyo remo me dano amol ni, kop no mako wun.²⁵. Do dwok oko wok kibut jo dedede, di kiwaco be, Remo mere bed ikomwan, kede ikom idwe wa. ²⁶. Kikame eko gonyo negi Baraba eko mino gi, di eko mino kodao Yesu, en ekomine icing gi pi ot gure imusalaba.²⁷. Kikano isirikalen me nyapug oko tero Yesu iyot kame jo cokere kiye, di eko coko inyime isirikalen apat me kuno dedede, ²⁸. Di oko gonyo igoen mege, di oko ngapa ne ekauso akwarkwar. ²⁹. Di kame gin itieko cweno kede ocoro me okuto, gin kiko rwako ne iwiye, di oketo magada icinge tetu cam; di kiko donyo riondiko inyime, di ki nyware, kiwaco be, "yoga abaka me Iyudayan!"³⁰. Di ki ngungulo lan ikome, di kiko kwanyo magada, di iko jwato kede wie. ³¹. Di gin do itieko nyware, kiko gonyo ekanso tenge ikome, di oko ngapone igoen mege, di oko tere tenge pi ot gure ikom musalaba.³². Di oudo tie wok oko, kiko namo kede icuo moro me sirene, Simoni obedo nyinge, en kame gin kiko dino tetek yeno musalaba mere. ³³. Di kakame gin ituno kede kame kolwongo be Gologota, kame dwong mere be, kabedo me cogowic, ³⁴. Gin kiko mine bwini kame onyalo kede gi akec di kakame etieko bilo kede, likame eko mato.³⁵. Di gin kiko gure ikom musalaba, di kiko doko poko igoen mege, di kiuco alulu, me wek kop cobere bala kite kame riki enabi owaco kede, ki pokopoko igoenna bot gin kengi kengi, di kikom igoenna kiko uco alulu. ³⁶. Di kiko donyo bedo piny pi dare ikuno. ³⁷. Di oko guro kiwandik iwie malo me pide kame kowandiko be, MAN EN YESU ABAKA ME YUDAYAN.³⁸

³⁹. Di jo kame oudo beo kuno walone kop me anywar, di kiyayango wii gi. ⁴⁰. Di kiwaco be, ngat kame oudo waco be eyaro turo tempulo di eko gere pi ceng adek lak kuo ni kame in iwot ka Rubanga, wok pin ki musalaba.⁴¹. kama nono da jodongo me josaseredoti okodony nyware, kede jopwony me iswil kede jodongo me piny, di kiwaco be, ⁴². En elako jo apat, en kikome likame etwero lakere, kanu en abaka me Isirael, wek ewok piny nan ki musalaba, di wan oko yei en.⁴³. En oudo eketo gen but Rubanga, wek Rubanga nono lake nen, kame di etie kede, pien ewaco be, Ango wot ka Rubanga. ⁴⁴. Jo yak da, kame oudo kogure kede, oko donyo yeyeto en i epwone acel nono inyime kanono.⁴⁷⁴⁵. Do geno esawa me kanyape mere, colo oko romo piny iung paka tuno kede esawa me kanyangon. ⁴⁶. Di esawa me kanyangon iyapiyapi romo Yesu oko kok kede dwan amalo, ewaco be, ELI, ELI LAMASABA CHICHANI? kame dwong mere be, Rubanga na, Rubanga na, pinyo komio ijala? . JOmogo kikom gi kame oudo tie cungo kanono, kakame kiwinyo kede kiwa be, icuo ni tie lwongo Elia.⁴⁸. Di awakawaka ngat acel kikomgi oko ringo di eko kwanyo ecango, di en eko pongo iye bwini awac, di eko tweno i magada, di eko mino en emato. ⁴⁹. Do jo apat oko waco be, odamu, odar onenunu kame Elia oyaro bino lake. ⁵⁰. Yesu, dido bobo okomedo kok kede dwan amalo, eko omo cunye di eko to.⁵¹. Di kikano, egoe kame lem poko isenge me tempulo oko yec cako imalo paka tuno piny, di piny okoyangere, di lela oko barere. ⁵². Di atesini da oko yabere, di kom jo atot acil kame oudo onino oko cei. ⁵³. Di kiko wok ki atesin icen me kiyarun, di kiko ot ibomba kacil, di kiko nyutere but jo katot.⁵⁴. Bin di ngadwong me isirikalen kede jo kame oudo tiye kede en, pidaro Yesu, oneno yangere me piny kede giko timere, di iworo oko mako gi kitek, di kiwaco be, ateteni man oudo wot ka Rubanga. ⁵⁵. Di mon atot da oudo tie kuno di, icungo ikakabor kome olubo Yesu cako Igalilaya di kikunye. ⁵⁶. kikom gi oudo tie Maria Magadalina kede Maria toto me Yakobo kede Yosepu kede toto me idwe ka Sebedaya.⁵⁷. Esawa me piny oyuto kede, dido icuo kobare me Arimatea, anyinge Yosepu oko bino, kame eda bin ebedo ngasiao ka Yesu. ⁵⁸. En eko ot but Pilato, di eko kwano kom Yesu, di Pilato oko mino cik be mie kome.⁵⁹. Di kakame Yosepu otieko kwanyo kede kome, en eko bone kede esuka kacil. ⁶⁰. Di eko kete ei ates mere kame oudo pwodi nyen kame oudo pwodi eroko aroka ki iela, di en eko loro kidi ati idog ates di eko ot tenge. ⁶¹. Di oudo tie Maria Magadalina kede Maria ocelu, oudo tie bedo kuno inget ates.⁶². Do oru mere, kame lubo ceng me yikere jodongo me josaseredoti kede iparisayon oko ot karacel inyim Pilato. ⁶³. KIwaco be, adwong wan oyutuno be nga angalo no owaco, di pwodi en ekuo be, inei ceng adek, abino yamuno bobo. ⁶⁴. mi cik me wek dar ates kiber tuno kede iceng me adek tetekeny kur josiao mege bin iwor, di kiko kwalo kome di iko waco ne jo be, en etieko yamuo kikom jo oto, kop me ajikini noni bino bedo rac kalamo me agege.⁶⁵. Pilato oko waco ne gi be, temnu jo dar, dokunu do. Damun kuno bala kite kame itwemun kede. ⁶⁶. Gin kiko ot, di kiko yiko dog ates kiber, kiko mwono engaro kede alama di kiko keto jo dar.

Chapter 28

¹. Ii ajikini me ceng me Sabato, dido piny ogeo walar me donyo i ceng me agege me Sabiti, Maliamu Magdalina kede Maliamu ocelu oko bino pi neeno. ². Nenunu ayayangun adwong oudo otimere, pien malaika ka Rwot owokun i malo oko looro kidi tenge kii dog ates, di ekko bedo iwie.³. TUr nyime oudo rieny bala epie, di igoen meege tar bala akako. ⁴. Pi iworo oko miino jo kame tie daaro ates kom gi oko donyo miel, di kiko buto piny bala jo ko too.⁵. Malaika diko dwooko di eyamo ne mon gi be kur ilworunu, pien ango angeo be, wun itieunu mono Yesu, kame oudo ko guro. ⁶. Likame etie kaane, pien en eyaruno, bala kame bin eyamo kede. Bia nu inenunu kakame oudo ko pielo iye Rwot. ⁷. Di ikounu onyaro awaka, i oot iwacenu jo siao megge be en etieko yaruno ikom jo ko too, eoto inyimu i Galilaya; kunono en kame wun iyarounu neene iye: nenunu, ango atieko waco ne wu.⁸. Di gin kiko yai awaka awaka kii ates kede, iworo konyale kede yom cuny ka dwong; kiko ringo teero ne jo siao meege kop. ⁹. Dido gin ki tie oot pi teero ne jo siao meege kop, neni, Yesu oko riamo kede gi, eko waco be, Yoga nu dedede. di gin kiko bino, di kiko mako tiene, di kiko woore. ¹⁰. Yesu diko waco ne gi be, kur ilworunu, ootunu iwacenu imieunango be, gi ooti i Galilaya, en kunono kame gin kibino neenango kiye.¹¹. Dido gin ki tie oot, neni, mogo mogo ikom jo ki piny oko bino i bomba di kiko tatamo ne isaseredotin gi dedede kame oudo otimere. ¹². Kakame gin kiko cokere kede jo dongo, gin kiko udo acora di gin kiko kwaanyo sente katot twatwal kiko miino but ikean. ¹³. Diki waco negi be, ymunu be, jo siao meege obino i wor, di oko kwaale otere di wan onino.¹⁴. Dokon kame kop noni owinyere but gabuna wan omito napakino en, di oko gwooko wun. ¹⁵. Aso gin kiko gaamo sente, di kiko tiimo bala kame kocoro gi kede: dido yamo noni oko sarakin idiere me Iyudayan di eko dong iye paka tin.¹⁶. Jo tomon ki wie acel oko oot oot gi paka i Galilaya, imoru kame bin Yesu ocimo ne gi. ¹⁷. Kakame gin ki nene kede, gin kiko woore, do jo mogo mogo, oko buinikin¹⁸. Di Yesu oko bino diko yamo kede gi di ewaco be twer dedede me malo kede piny ko mio buta ngo. ¹⁹. Pimano, ootunu ipwonyunu atekerin dedede, di ibatiso nu gi kii nying papa kede me wod kede me tipo kacil.²⁰. PWonyunu gi pi rikito gi dedede kame ango atieko cikakino wu iye: nenunu ango atie kede wu didik, paka tunno i ajikini me piny Amanono.

Mark

Chapter 1

¹. Agege me ejiri ka Yesu Kuristo wot ka Rubanga. ². Bala kame ko wandiko kede iye itabun me inabino be; Nenunu ango acwao ngaor nanago inyima, oyaro iiko yonyayo nin inyim. ³. Dwan dano moro tie ilelem iwi itela di ewaco be, ikunu yongayo ka Rwot, miunu esokot mere cung di oriere.⁴. Yokana oudo tie batiso jo i e itela, di etito ibatisimu me iswilar pi udo isasir me gi kareco. ⁵. Jo dedede me piny me Yudaya kede me Yerusalem oko oot bute di en eko batiso gi, i etau me Yorodan, di gin kituco gi ka reco gi. ⁶. Yokana oudo bin ongapo yerme asigira di etweo piere kede iau: di oudo ecamo obonyo kede mo kic.⁷. En oudo etito di ewaco be, Tie dano moro kame tie bino icen ngea, en edwong eloa ango likame atwero iuro piny me gonyo kede mo kic. ⁸. Ango gira ii ateni abatiso u kede pii; do en eyaro batiso u kede Tipo ka cil.⁹. Kakame do mogo dedede oko kato kede icengere go, Yesu dido oko wok i Nasaret me Galilaya di Yokana oko batiso en ii Yorodan. ¹⁰. Awakawaka dido en ewok oko me pii, en eko neno malo di oyabere, di Tipo oko wokun imalo bino ikome. ¹¹. Di dwan oko wokun imalo di waco be, Yin en woda kame ango amaro, di dokon cunya yom ikomi.¹². Cucuto nono di Tipo ka cil kwanye tere iwi itela. ¹³. Di en eko bedo iwi itela kunono pi cengere ot ongwon, di Sitani tie tame, dokon oudo i eini me itela da tie kanono; do imalaikan oudo tie konye.¹⁴14. Nan do icen ngei rwako Yokana ijera Yesu oko bino i Galilaya, di etito ejiri me Ajakanut ka Rubanga. ¹⁵. Di ewaco be; kare do otieko romo dokon Ajakanut ka Rubanga otieko bino swilarounu do di ikounu yei ejiri.¹⁶. Kakame do en oudo etie oot kede idog nam me Galilaya, en eko neeno Simoni kede omimere Anderea di tie uco bwoni ii nam. Pien gin oudo kibedo jo cik. ¹⁷. Yesu di oko waco ne gi be; Bia ilubanu di ango ako loko u idokunu jo cik jo. ¹⁸. Cucuto nono, di gin kiko jalakino bwoini gi, di kiko lube.¹⁹. Kakame en enyimyiko kede anonok ikanono, en eko neno Yakobo wot ka Sebedayo kede omimere Yokana kame da dokon oudo tie ii ye di tie temuno bwoini gi. ²⁰. Cucuto nono di en elwongo gi; di gin ki weko papa gi ii ye kede nga tic kame bin ko pango di gin kiko lube.²¹. Gin di kiko donyo ipiny me Kaperenaum; di en eko donyo isinagoga iceng me Sabato kede geno pwony cucuto nono. ²². Di gin kiko uuro pwony mere. Pien en epwonyo gi bala dano kame oudo tie kede akarinikin, likame bala jo pwony me iswil.²³. Dokon kii sinagoga kanono oudo bin tie icuo kame oudo tie kede tipo ka rac: di en eko koko. ²⁴. Di ewaco be, yin ba, wek wan, nyo en kame wan opore timo niin, yin Yesu me Nasaret? Benyo, yin ibino me dudubo wan do atwau? Ango angeo ngai kame yin ibedo, yin ibedo acel acil ikom Rubanga. ²⁵. Yesu di ko juke di waco be, napakin di iko wok ikame tenge. ²⁶. Kakame tipo karac oko yayango en kede, di eko kok kede dwan alongo, eko wok tenge me kome.²⁷. Di gin dedede kiko bedo kede ur, pka tuno irom me donyo pepenyun ken-gi ken-gi di ki waco be, kop nyo ine? Pien kede akarinikin, en ecikakino paka tipere ka reco di gin kiko winyo dwane. ²⁸. Cucuto nono di rwonge mere oko sarakin irijonin ko liko Galilaya dedede.²⁹. Ikunono gin kiko wok oko me sinagoga di kiko donyo i ot ka Simoni karacel kede Anderea, Yakobo kede Yokana. ³⁰. Do toto me dako ka Simoni oudo tie buto pien tuo me musuja omake, di gin kiko waco ne kop kamako tuo nono. ³¹. En eko bino di eko mako cinge di eko kiarao en malo, cucuto nono di musuja oko weke, di en eko cako konyo gi.³². Kakame piny oyuto kede, dido ceng odonyo gin kiko kello ne jo dedede kame bin tuo omako, kede jo dedede kame jwogi odonyo ikom gi. ³³. Dokon jo dedede me bomba nono okko cokere i diakal kanono. ³⁴. Di en eko cango toto me jo kame oudo tie kede tuere ka papat, kede dokon riamo jwogi atot atota di likame en eyei negi yamo pien gin oudo ki ngee.³⁵. Kakame piny oru kede, di en eko yai i ot di piny pwodi col, di eko donyo kako ling, en eko donyo lego ikunono. ³⁶. Simoni karacel kede jo kame oudo tie kede oko lube. ³⁷. Kakame gin kiko ude kede, gin kiko owaco ne be, jo dedede tie moni.³⁸. Di en eko waco ne gi be, yaunu ootunu ibomban ki yapi yapi go da tetekeny wek ango atuc ejiri kunono da, pi tien kop nono en ko mio ango abino. ³⁹. Di en eko tuco ejiri sinagogan gi di enaparo Galilaya dedede, di eriamo jwogi tenge.⁴⁰. Adobo moro diko bino bute, di kwae, di yamo be, okwec kame imito, lonya da. ⁴¹. Di Yesu, oko pong kede kisa icunye, di eko cwano cinge, eko mule, di ewaco ne be, ango amito, aso lonyere. ⁴². Awakawaka kame en etieko yamo, cucuto nono di dobo rwenyo ikome tenge, di en eko lonyere.⁴³. Di en eko corakino en itek, di eko cwane tenge. ⁴⁴. Di ewaco ne be, Nen be liki yamo ne ngatamoro kop ni Atwal, do ape i ooti inyutere but esaseredot, di iko kwanyo irabu pi lonyere ni bala kame Musa bin ocikakino kede, pi bedo bala caden but gi.⁴⁵. Do en eko oot, di eko geno tatamo kope ka dedede obukui, paka tuno irom kame Yesu do likame twero donyo kede ibomba kaka ler, do oudo en do edong do bedo iwi tela, dido jo oko donyo bino bute di wok kii adulion dedede.

Chapter 2

¹. Didokon en eko donyo ii Kaperanaum Ingei cengere mogo, di kop oko ngiere be en owudo etie iyot. ². Awakawaka jo atot oko cokere karacel pakatuno kede kakame ogamo gi iye oko doko li Atwal paka iton iye ekeko di en eko tito kop butgi.³. Digin kiko bino bute diki kelo dano kame tuo oneko kome di icuo ongwon en owudo tinge. ⁴. Dokon kakame gin owudo likame kitwero tuno kede engete pi alule mejo, gin kiko yabo wiyot malo itu kame en owudo ecungo iye dido kakame gin kitieko ture kede gin kiko cuano dano kame tuo oneko kome nono kede kabuto mere piny.⁵. Kakame Yesu oko neno kede yei gi en eko yamo ne ngatuo be “wudo bal ni otieko sasaro in” ⁶. Do jomogo ikom jo awandik owudo tie bedo kuno gin kiko penyere iicungi be. ⁷. Pinyo bo omio icuo ni yamo acae amano? Ngai en kame twero sasaro bal apat kede Rubanga kenekene?⁸. Awakawaka kakame Yesu ongieo kede icunye be gin kitie pepenyun amanokii dieregi kengi en eko waco negi be pinyo bo en ko mio wun ipepenyunu gigi kii cunyu. ⁹. Oneko kome be Balni otieko sasaro arabo waco nebe yai, diikokwanyo kabutoni di iko ot?¹⁰. Do me wek wun ingiewunu be wot adano tie kede akamikin ipiny me timo kisa ikom bal, en eko yamo but dano kame tuo oneko kome be. ¹¹. Ango awaconi be yai kwany kabutoni di iniko oot ii odi. ¹². Awakawaka en eko yai eko kwanyo kabuto mere di eko oot kii nyimgi pakana mino gin dedede dong kede wur didokon kimio Rubanga deyo, di gin kiyamo be “wan geno likame oneno gimor acal kaman!¹³. Dokon en eko oot inget nam di alule mejo oko cokerere bute di en eko pwonyogi. ¹⁴. Dido en etie beo en eko neno lebi wot Alipasi kanyilo risit me esolo en eko waco yaidi en eko lube.¹⁵. Dido oko timere amane be di Yesu obedo piny pi cam iyode jo rar esolo atot, kede jo dubo da oko bedo karacel kede Yesu kede josiao mege pien owudo gin kitot digin kiko lube. ¹⁶. Dokon kakame jo iwandik kede Iparisayon oneno en di ecamo kede jo rar esolo kede jo dubo, gin kiko yamo ne josiao mege be, etie benyo omio en ecamo kede emato kede jo rar esolo kede jo dubo?¹⁷. Kame Yesu owinyo kede gino en eko yamone gibe jogo kame tie kiber likame mito dactale do jokame tuo: Ango abino likame pilwongo jokopore do pi lwongo jodubo iiswilar.¹⁸. Dokon owudo josiao ka Yokana kede me Iparisayon owudo onao kanyo kec: dido gin kiko bino kiko yamo nebe, pinyo bo omio josiao a Yokana kede me Iparisayon kanyo kec, do megin likame kanya kec? ¹⁹. Di Yesu oko waco negi be, “Benyo idue me ngat ka gwoko eteran kanyo kec di eteran tie kedegi? Likame kiyara bino kanyo kec pi kare dedede kame eteran tie kede gi.²⁰. Cengere bino tuno kame otieko cengere bino tuno kame otieko tero eteran tenge ibutgi dido gin kiko bino kanyo kec iiceng nogo. ²¹. Likame tie ngatamoro kame dapao iduku me egwe anyen ikom egwe oti iwudo be iduku anyen kame odapono bino mano kabedo me acon di eko nyilo iye epone arac adikinicel.²². Dokonda likame tie dano kame keto bwini kanyen ii icupan me bwini oti, iwudo be bwin anyen oyaro belo ecupan oti dibwini oyaro bino bwote piny di icupan kobino ngingidun. Do bwini anyen miero keti iicupan anyen.²³. Dido ekotime, be en ekoot di ebeo iipoto me bel iceng me sabato; di josiao mege oko cako dodoto wi bel digin kiooto. ²⁴. Di Iparisayon oko waco ne en be, Neni pinyo komiogin kitimo gikame iswil likame oyei iceng mesabato?²⁵. Di en eko waco negi be Benyo wun likame isomunu gikame Daudi bin otimo, kame en owudo etie kede rem, di en owudo kec oneke, en kede jo kame owudo tie kede? ²⁶. Epone kame en eoto kede iot ka Rubanga icengere Abiata esaseredot kamalo iswil likame oyei pi camo do ebedo me esaseredotin kenekene, di en eko mino da but jokame owudo tie kede en?²⁷. Dido en eko yamo negi be, ceng me sabato owudo bin otimo pi dano do likame dano otimo pi ceng me sabato. ²⁸Pimano wot kadano obedo Rwot da me sabato.

Chapter 3

¹. Di bobon eko donyo iyi ka cokere, di oudo tie icuo kuno kame tie kede cinge atie kede goro. ². Gin gi ko nene kame eromo cange iceng Sabiti, tetekeny giromo rucokino en.³. Di eko waco be ne icuo atie kede cinge atie kede gora be cung anyim. ⁴. Di eko waco but gi, etie ii swil ne timo gi kaber ceng Sabiti arabo timo raco? konyo kuo arabo neko? Do gin giko mako mulem gi.⁵. Di en etieko neno gi kede lilo bedo tururo pi tek me cuny gi, ewaco but icuo, Riei inyime cingi. Di eko riene inyime: Di cinge oko dwoko duc bala ace ca. ⁶. Dido Iparisayon oko oot inyime, di inononi giko penyo tam ibut Erodian, aroinikino en. epone kame giro mo totolo en.⁷. Do Kristo diko yai kede jo siao mege ot inam kede alule me joo katot me Galilaya di oko lube kede me Judea. ⁸. Kede me Jerusalem, kede me Idumaea kede tenge me Jordan, kede gin amako Tyre kede Sidon, alule me joo, di gin gi winyo nyo kadwong ame etimo, oko bino bute.⁹. Di eko waco ne jo siao mege, be yee atididi pore dare pi alule me joo, amamnat gi rida. ¹⁰. Pien oudo ecango atot. komio gin gi cwalere bute pi mule, pien atot udo tie kede tuo karac.¹¹. Kede tipo kalikacil, di gin ki nene, gi ko poto inyime, kede koko be yin ame wot karubanga. ¹². Di en esawanono eko kwenyaro be likame gin ki poore mine ngere.¹³. Di en eko oot malo iimoru, eko iwongo bute ame udo etwero, di gin giko bino bute. ¹⁴. Di en eko wiro tomon iwie are kede gin gi pore bedo kede en kede be en eyaro cwanogi tito kop. ¹⁵. Kede bedo kede teko me cango tuere riamo tenge jwogi. ¹⁶. Simoni eko cako nyinge Petero; Yakobo wot a Sebed iyo kede Yokana amime.¹⁷. Yakobo, eko cako nyinge Boanerges ame tie awobe me dwon adwong kede. ¹⁸. Anderia, Pilipo, Batolameo, Matayo, Tomasi, Yakobo, wot Alpaeus, Thaddaeusi Simoni me canan. ¹⁹. kede Judas Isikariot, ame bobon orupao en: gin gi ko oot iyi ot.²⁰. Di alule me jo oko cokere karacel bobon, tetekeny lika me gi twero camo sana kwon. ²¹. Di jo wolte owinyo, di gin giko wok oko make: Pien gi waco be, etie en kene. ²². Kede jo ka riek koyai piny ii Jerusalem diko waco be etie kede Belesebub, bobon kede prince me jwogi eriamo oko jwogi.²³. Di en eko lwogi bute, eko waco but gi iagole, epone mene kame nyakwor twero riamo oko nyakwor? ²⁴. Kede kame ajakanut opokpokun en kene ajakanut no lika cungo. ²⁵. Kede kame oot opokpokun en kene, oot lika cungo.²⁶. Kede ka nyakwor oyai malo pi en kene, di eko pokere, li kame ecungo do etie kede ajikini. ²⁷. Lika tie icuo adonyo ii ot angat atek di eko dubo jamini mege, kenekene epore ber tweno icuo atek dido en eko dubo ode.²⁸. Ateteni ayamo ne u, raco dedede oyaro timo kisa but awobe ka cuo kede yamo kali kede woro but ngat moro kene kene ame gi yamo ne yamo kali kede woro. ²⁹. Do ngat kame bino waco kop kalikede woro but tipo kacil i: kede kisa do etie irac pi wang me oko. ³⁰. Pien gi waco be etie kede tipo kalikacil.³¹. Di do kobino imiegu kede amiegu mege kede toto mere, di gi tie cungo oko, gi ko cwano kop bute, di gi lwonge. ³². Di alule me joo oko bedo ingete, digi ko waco bute, Neni totoni kede imieguni kede amiaguni oukotie moni.³³. Di en eko dwokonige, be, ngai en totona? arabonat imieguna ara amieguna? ³⁴. Di en eko ngongolo ngin audo tie bedo ingete, eko waco be, Neni totoni kede imieguna kede amieguna! ³⁵. Pien ngat moro kabino timo mit ka Rubanga calobala en etie onina kede amina kede totona.

Chapter 4

¹. Di en doko eko cako pwonyo gi idog nam ekodet me joa tot oudo ocokere bute. Di en eko donyo iye di eko bedo linam di ekodet dedede oko dong oko itela. ². Di en eko pwonyo gi jamini atot iye agole di en eko waco negi ipwony mere be.³. Winyunu neni ngacuc bin ooto cuno kodi. ⁴. Kakame en etie cuc kede mogo diko poto ingat yongayo winy me wiyamo diko bino diko camo gi. ⁵. Mogo diko poto ilobo me engaro kakame lobo nonok iye awakawaka di gin kiko susunyo tui pien oudo kili kede lobo apek.⁶. Do kakame ceng orieny kede oko wangi pien kita kame ili kede aliasin gi kiko ner. ⁷. Mogo kikom gi opoto idiere me okuto okuto diko dongo diko ridakino gi likame iko nyak.⁸. Di mogo oko poto ilobo aber diko dongo di kiko nyako anyakini atot mogo ot adek mogo otkayape mogo tol acel. ⁹. Di en eko waco ne gi be ngat kame tie kede it me winyo ewinyi.¹⁰. Di en etie kene jokame oudo tie kede en kede jo tomo iwie are diko penye iye agole. ¹¹. Di en eko waco negi be kibut unkomiou ngeno mung me Ajakanut karubanga. Do kibut gin jokame tie oko gigi dedede timere iye agole =. ¹². Tetekeny gin ki neni do likame kiko ngeno doko kiwinyo do likame kiiko niang me wek ikare moro gin kiko pore lokere di oko sasiro gi idub gi.¹³. Di en eko waco negi ne un li ingeunu agole ni? Epone nyo kame ibinunu ngeno kede agole dedede. ¹⁴. Ngacucu ocuo kop. ¹⁵. Jo ngat yongayo kakame ocuo iye kop. Do kame gin ki winyo sitani diko bino awakawaka diko kwanyo kope kame ocuo icingi nono tenge.¹⁶. Ecal acala da kede magi ame ocuo ilobo engaro engaro jo nogo kame gin ki winyo ki gamo awakawaka kede yom cuny. ¹⁷. Kita kame kili kede alias ikom gi mio gin ki kanyakino pi kare atididi iceri ngee kame cam amoso obino pi kop nono gin kipolo awakawaka.¹⁸. Do kodi kopoto idier okuto en jo kame winyo kop. ¹⁹. Do pi par me lobo ni kede maro abara kede mit me jamini ace ame tie iye ridakino kop kame tie li gi di likame iko nyak. ²⁰. Do kame ocuo ilobo aber en jo kame winyo kop di kiko game di kiko nyak mogo ot adek mogo ot kanyape kede mogo tol acel.²¹. Di en eko waco ne gi be benyo? Ocwinyo etala di oko ume kede ebukit arabo okede idud itanda likame kocibe igucungo me etala. ²². Pien likame tie giko kanere alikame bino ngere arabo gimoro kame okano imung kalikame obino yabo. ²³. Kame ngatamoro tie kede ite me winy epore ewinyi.²⁴. Di en eko waco negi be ketunu cunyu igi ame iwinyunu gikame ipimunu kede en kame obino pimo ne uda kede. Do ngat kame winyo obino mine akalamo. ²⁵. Pien ngat kame tie kede koyaro bino medo mine do ngat kali kede koyaro kwanyo paka ame etie kede tenge.²⁶. Di eko waco be Ajakanut karubanga cal kede ngat ot cuno kodi ilobo. ²⁷. En epore dok buto di eko yai iwor kede iceng doko kodi mere pore tui diko dongo iye pone kalikame en engeo kede. ²⁸. Pie lobo yako anyakini mere en kikome me agege egeo keto pote di eko keto wite Ingei mano dido eko keto nyige iwite. ²⁹. Do kame di anyakini ocek awakawaka en ekwanyo olwete mere udo kare me kac otuno.³⁰. Doko en eko waco bee opurunu Ajakanut ka Rubanga kede nyo, operenu kede agole mene? ³¹. Ecal kede nyige me kodi karadali kame opite ilobo en etididi kalamo kodere dedede me wi lobo. ³²Do ka kotieko pite, etui di eko dongo edoko dwong kalamo yen apita dedede. En eko keto ajange kiyayara, kame mio winy me obar bino ko gedo iye"³³Yesu bin owaco ne jo kope mege di etio kede agole atot apapat bala magi, bala kame oudo kiromo niang kede. ³⁴En bin emaro waco ne gi kope dedede i agole, do ka oudo edong kene kede josiao mege, en oudo eko donyo niango gi i gi dedede.³⁵Otieno me cenge nono, Yesu oko waco ne josiao mege be, " “Ongolunu ber nam ootunu loka tetuca.” ³⁶Di do gin kiko weko ekodet, kiko donyo ii yee kiko tero Yesu da karacel kede gi. Yede apat da oko upere kede gi. ³⁷Yamo atek oko cako buko, ebuka oko cako napunapun i kom yee di pii mogo lepar ii yee, kame oko mino yee oudo tie pong kede pii.³⁸Yesu oudo tie nino ii yee cen i ojwiny, di ebuto eteno wie. Josiao oko cene di kiwaco ne be, “Apwony, mam likame itie neno be oyapununu to?” ³⁹Yesu oko cei, en eko coko yamo di eko waco ne nam da be, “Kwei! Cungi!” Yamo oko cungo, nam da oko kwei cuu.⁴⁰Yesu oko penyo josiao mege be, “Wun ilworunu kamano pinyo? Mam wun pwodi iliunu kede yei?” ⁴¹Do gin kiko bedo kede lworo kede ur atek, di do kiko donyo penyere ken gi ken gi be, “Man do ngai, kame kiton yamo kede nam da winyo dwane?”

Chapter 5

¹Gin iko ngolo loka nam tung ca, i piny me Gerasenes. ²Ikare kame en etieko wok kede i oko me yee, cucuto nono en eko riamo kede i cuo oko wok i wi atesin kame oudo tie kede tipo arac.³I cuo noni oudo maro bedo i wi atesin, doko oudo likame tie ngata moro kame twero twene akadi kede irikoi. ⁴Pien oudo osingo twene kede lilim kede irikoi, do oudo ecocoto gi acocot, di etuturo lilim atutur i adulio, likame oudo tie ngata moro kame twero dare i paco.⁵Da iwor kede iceng en oudo ebedo i wi mori kede i wi atesin di ekok, doko di engongolo kome kede kide. ⁶Do kakame eneno kede Yesu i kakabor, en eko ringo bute di eko mine wor,⁷di ekok kede dwan amalo, be “Yesu, Wot ka Rubanga Ngamalo Twal! Nyo kame in imito timo nango? Akwai i nying Rubanga, kur icana.” ⁸Pien Yesu oudo owaco ne be, “In tipo arac, wok tenge kikom icuo no!”⁹Di Yesu oko penye be, “Nyingi ngai?” En eko dwoko di ewaco be, “Ango nyinga obedo Ekodet; pien wan otot.” ¹⁰En eko donyo bako doge kitek but Yesu be kur eriam gi tenge ki piny nono.¹¹Esipan me ipegei oudo tie kuno i bad moru di kitie cam. ¹²Di tipo areco nogo oko donyo bako dog gi but Yesu di kiwaco be, “Cwai wan i kom ipegei ka, wek ooti odony i kom gi.” ¹³Di do Yesu oko yei ne gi, di tipere kareco oko wok tenge kikom icuo nono kiko donyo i kom ipegei, di esipan dedede oko lor piny donyo i inam; wel me ipegei dedede kame oudo tie kuno oudo romo tutumia are, di gin kiko mwony i pii.¹⁴Jo kame oudo kwao ipegei nogo oko ringo di kiko tatamo ne jo kame oudo tie i bomba kede i calo gikotimere; di do jo oko bino neno gikame oudo otimere. ¹⁵Di do gin kituno but Yesu, kiko udo lo kame oudo jwogi opong i kome nono di bedo kuno, di engapo igoen, di wie odoko ber; lworo oko mako gi.¹⁶Jo kame oudo tie neno gini oko tatamo ne jo apat epone kame kocango kede icuo kame jwogi oudo tie ne nono, kede gikotimere ne ipegei da. ¹⁷Di do gin kiko donyo ngangao Yesu pi yai tenge ki adul gi.¹⁸Kakame Yesu oudo tie donyo kede ii yee, icuo kame oudo jwogi omako nono oko kwane be eyei ne eda upere kede. ¹⁹Do Yesu likame oko yei ne, en eko waco ne be, “Dok paco but jowoti, di iko tatamo ne gi giadwong kame Rwot otimo ni, kede epone kame kisa omake kede i komi.” " ²⁰Di do en oko yai ot Dekapoli, di eko cako tatamo ne jo giadwong kame Yesu otimo ne; di jo dedede oko uro gikotimere.²¹Kakame Yesu bobo ongolo kede nam tetuca kede yee, ekodet me jo oko cokere oluke i dog nam kuno. ²²Neni, icuo kame oudo obedo ngatel me sinagoga, kame nyinge Yairo oko bino, kakame eneno kede Yesu, en eko riebere piny itiene, ²³Di eko donyo bako ne doge itek di ewaco be, “Nyara atidi mere tuwo itek mito to: okwe akwai, bia idokakino cingi ikome me wek ecang di eko kuo” ²⁴Di Yesu oko upere kede en, ekodet me jo atot oko lube di kidire ikome ibad dedede.²⁵Di dako moro kame oudo tie kede tuwo me oonyo remo ikome pi mwakini tomon kiwie are. ²⁶Di ebedo neno can twatwal i cing imuroko, doko oudo etio kede gi dedede kame oudo etie kede pi udo amuket; do likame gimoro aber oko neno, do tuwo oudo mede ameda doko rac. ²⁷Kakame en ewinyo kede kop ikom Yesu, en eko bino eko ride icen ngei Yesu, eko mulo egoe ka Yesu.²⁸Pien en oudo eyamo be, “Ka koto amulo egoe mere kenekene da, abino udo cango. ²⁹Cucuto nono oony me remo mere oko cungo; di do en eko winyo ikome kene be oudo do ecango i tuwo ocane no.³⁰Di cucuto Yesu oko ngeno ikome be twer oudo oyai ki kome, en eko lokere di eko penyo be, “Ngai komulo egoe na? ³¹Di josiao oko waco ne be, In ineno kite kame jo tie dire kede i komi, di pwodi in itie waco be, “Ngai komula? ³²Do en eko donyo ngongolo jo pi neno ngat koudo otimo ginono,³³Do dako nono pi lworo kede mwel kom, kite kame oudo engeo kede gi otimere ne, eko bino riebere piny inyim Yesu, di eko tatamo ne gi dedede me ateni otimere ikome. ³⁴Di en eko waco ne be, “Nyara, yei ni ocangi; ot kede mulem di iko cango Atwal ican ni no.³⁵Di Yesu pwodi tie yamo kope gi, jo mogo oko bino ipaco ka ngatel me sinagoga, di kiko waco ne be, “Nyari otieko to, pinyo komio bobo itie meede lolo Apwony?”³⁶Do kakame Yesu owinyo kede kope nogo, en eko waco ne ngatel me sinagoga be, “Kur ibed kede lworo, do kenekene bed kede yei” ³⁷Yesu likame oko yei ne ngatamoro upere kede, kwanyo Petero, Yakobo kede omimere Yokana. ³⁸Kakame en etuno kede i paco ka ngatel me sinagoga, eko neno cwer cuny kede koko atek kame oudo tie;³⁹Di do en eko donyo i yi ot, en eko waco ne gi be, “Pinyo komio wun itienu ilelem kede koko kitek? Atin ni likame oto, do enino anina.” ⁴⁰Gin kiko bedo kede acae di kinyero. Do kakame en eko mino gin dedede donyo kede ooko, en eko kwanyo papa kede toto me atin kede jo kame en oudo eupere kede, kiko donyo i agola kakame oudo kopielo kom nyako iye.⁴¹En eko mako cing nyako di eko waco ne be, “Talita cumi; kame ogonyo be, “Atin nyako, awaco ni be, yai malo,” ⁴²Esawa nono, nyako noni oko yai malo di en eko cako ot: oudo en etie nyako me mwakini tomon kiwie are. Jo oko bedo kede ur adwong kakame gini otimere kede. ⁴³En eko ciko gi kitek be kur kimi ngatamoro ngei kop noni; di do en eko waco ne gi be poore mine gimoro ecami.

Chapter 6

¹. Kakame en ewok kede kuno en eko ot ilobo me turgi kikome di josiao mege diko lube. ². Di ceng me sabato otuno en eko cako pwony ikanisa jo atot kame oudo tie winye diko bedo uro. Diki waco be dano ni oudo gigi kituai doko rieko mene kame omie en omio tice adongo timere kicunge. ³. Likame en ebedo ngapac wok ka Maria kobedo omime Yakobo kede Yosa kede Yuda kede Simoni amiegu mege likatie kan kede wa? Di gin kiko cweno kop ikome.⁴. Do Yesu diko waco negi be, enabi oworo ilobere dedede do kwanyo ilobo me tur gi en ilikame owore iye kede idiere me jo cwade mege kede kiton jo me ode da kikome. ⁵. Di en likame eko karuno timo tice mogo atek kuno kwanyo kenekene eketo cinge ikom jo tuo mogo anonok di eko cango gi. ⁶. En eko uro gi pi lime yei di en eko ot di ebeo beo icalere di epwonyo.⁷. Di en eko lwongo jo tomon kiwiere are, di en eko geno cwano gi are, are pi telo ne en yongayo. Di en eko mino gi akarinikin ikom cenyere areco. ⁸. Di en eko ciko gi be gin likame kipore mako gimoro me ot gi. Kwanyo kenekene ebela kur kimaki ikapu amoto mugati amoso sente moro iye isau gi. ⁹. Di ki ngap amuka di likame kiko ngapo ikotin are.¹⁰. Di en eko waco negi be ikabedo kame ibinunu donyo iye iiot bedunu kamono tuno kakame iyaunu kede kiye. ¹¹. Do ngatamoro kalikame bino gamou arabo winyou kame di itienu yai ikuno tengunu adae me tienu pi bedo muijura ikom gi ateteni ango awaco neu be. Pien gikame bino timere ibomba nono iceng me ngolo kop, bino bedo rac kalamo kame bin otimere sodoma kede gomora.¹². Di gin kiko riamo tipere atot diko wiro jo tuo kede moo. Di kiko cengo. ¹³. Di gin kiko riamo tipere atot diko wiro jo tuo kede moo. Dikiko cengo.¹⁴. Kakame abaka Erode owinyo kede kop ikom en pien nyinge bin osarakin kakabor. Di en eko waco be ko yaruno Yokana ng ibatis kikom too pi mano en ko mio tice adongo dongo timere kibute. ¹⁵. Do joa ace waco be en ebedo Elia doko joa ace waco be en enabi arabo acel kikom inabino.¹⁶. Do kakame Erode owinyo kop ni eko waco be mane Yokana ngat kame bin ango angolo wie en kame oyaruno kikom jo koto. ¹⁷. Pien Erode kikom en kame bin ocwao jjo pi mako yokona di dako omimere pilipo kame en bin enyomere kede.¹⁸. Pien Yokana bin owaco ne Erode be iswil likame yei ne li bedo kede dako omini. ¹⁹. En kop no en komio bin kerodia olok kede Yokana di eparo kiton neke do likame eko karuno. ²⁰. Pien Erode bin lworo Yokana. Di en engeo be ebedo dano kame cil di epore en omio Erode bin gwoke kakame en ewiny kede be en etimo jamno atot. Di en eko winye kede yom cuny.²¹. Dido winyo oko make iceng kame Erode oyutuno kede ceng kame ko nywale kede en bin eko iiko cam ne rwode mege atimo kede jo tet isirikalen kede ijakai kabin pugo Galilaya. ²². Kakame nyako kobedo nyar kerodia obino kede iiot di eko mieto miel ko yomo cuny Erode kede jo kame bin en ebedo, Abaka diko waco ne nyako penye giame li imito kibuta ango ayaro miu.²³. En eko ilar di ewaco ne nyako nono be giamoro dedede kame iyaro penyo kibuka ayaro mini akadi adiu me piny kame ango apugo. ²⁴. Di nyako nono oko ot tenge di eko penyo toto mere be nyo kame ango apeny toto mere di ko dwokene be ot ipeny wii Yokana nga ibatis ²⁵. Di nyako nono oko bino iot awakawaka but abaka di eko penye anyo amito be imia wii Yokana nga ibatis ibakuli.²⁶. Abaka di cunye diko tur, do pien kita kame bin elairo kede kede pi jo ame bin etie bedo kede emio en likame eko karuno dagi kop me nyako. ²⁷. Dido abaka diko cwano nga nek awakawaka di ecike be eot ekel wii yokana di en eko oot di eko ngolo wie iot kol. ²⁸. di oko wie di tie ibakuli di eko mino nyako nyako diko mino toto mere. ²⁹. Kakame joor mege owinyo kede gin kiko bino kwanyo kome dikiko kiko piele iye ateso.³⁰. Dido jokame bin winye diko cokere karacel but Yesu diko wacone gi dedede kame gin kitimo kede ame gin kipwonyo. ³¹. Di en eko waco negi be bianu un ikomu iye elet kakame okonu wei iye pi kare anonok pien joa atot tie bino di yai en omio bin likame kikaruno udo kiton kare me cam. ³². Di gin kiko yai iye itela di gin kiko donyo iye imung.³³. Kakame jo oneno gi di kitie ot doko joa atot oudo nge en gi kiko ringo tien gi oko me bomba dedede di gin kiko bino inyim gi dikiko cokere karacel bute en. ³⁴. Di Yesu owok oko eko neno joa att di en eko ot but gi kede kisa adwong pien gin kitie bala oromini kame li kede ngakwat en eko cako pwonyi gi jamini atot.³⁵. Kakame me do ceng tie donyo kede dido josiao mege diko bino bute diko waco ne neni kan tie itela doko nam esawa da okato. ³⁶. Cwai jogi tenge tetekeny kiot ipinye me kio kede icalar diko wilo mugati pien kili kede gi me acama.³⁷. En eko dwoko di ewaco ne gi munu gi gime acama gi kiko waco ne bee benyo okaruno ot di oko wilo mugati me silingi tol are di oko mino di oko mino gi icami? ³⁸. Di en eko waco ne gi be itie nu kede mugati adi ot ber inenunu di gin kitieko ngeno di gin kiko waco ne be otie kede mugati kany kede aporogon are.³⁹. Di en eko ciko gi be miunu gin dedede kibed piny ilum iye ikodet. ⁴⁰. Di gi kiko bedo piny di lubere kede dongo gi ikodeta me jo tol acel kede me jo ot kany. ⁴¹. Kakame en eko kwanyo kede mugati kany kede aporogon are di eko neno malo di emino winyo di eko tuturo mugati di eko mino josiao mege pi keto inyim gi di en eko popoko me gin dedede aporogon are.⁴². Di gin dedede kicamo di kiko yeng. ⁴³. Di gin kiko kwanyo angidi ngidin kadong me mugati kede me aporogin ppong ibukito tomon kiwie are. ⁴⁴. JO kame bin ocamo mugati bin romo jo tutumia kany.⁴⁵. Dido awakawaka en eko mino josiao mege diko donyo iye dikiko ngolo nam loko tuca ibetesaida di pwodi en edong cwano jotenge. ⁴⁶. Di en etieko cwano gi teng di en eko ot iwi moru ilega. ⁴⁷. Di piny otuno atieno ye oudo tie idier nam, di en etie itela kene⁴⁸. Di en eko neno gi di kitie came kwany pien yamo oudo dwong negi bin oudo esawa tuno tomon me obayi di en eko bino but gi di eoto iwi pi kede tiene di en eko mito bala ebei ekat gi. ⁴⁹. Kakame gin kinene kede di etie ot iwi nam kede tiene gin kiko nene bala ebedo tipo moro di gin kiko koko. ⁵⁰. Pien gin dedede kinene di kom gi oko miel pi iworo awakawaka di en eko yamo kede gi di ewaco ne gi be man obedo ango kur ibedunu kede lworo.⁵¹. Di en eko ot but gi iye di yamo diko kwei. Di gin ikom gi kiko bedo ur adwong kame kalamo. ⁵². Pien gin likame kibedo kede iyutun ikom giaura me mugati pien cuny gi oudo nuang.⁵³. Kakame gin ki ngolo kede nam dikiko tuno ilobo me Genesaret di gin kiko donyo idog nam. ⁵⁴. Kakame gin ki wok kede oko me yee jo oko ngeno Yesu awakawaka. ⁵⁵. Di gin kiko ringo rimaro bomba dedede kame kio pi kelo jo tuo kede itandana gi kame Yesu tie iye.⁵⁶. Doko kabedere kame en edonyo iye icalere arabo bomban arabo ilobere jo oudo pielo jotuo gi ilak yoo di kikwae be kitwervmulo egue mere bala kita kame joa tot obedo mule kede di ki cango

Chapter 7

¹. Dido Iparisayon oko cokere bute karacel kede jo iwandik mogomogo kowok Iyerusalem.². Gin kiko neeno josiao meege mogo di tie cam kede cing opwokere dwongo mere be kede cing kalikame olwoko gin kiko wudo bal iye. ³. Pien Iparisayon kede Iyudayan kalikame olwoko cing gi cutucutu likame kicamo pi rikito itok me jo adongo gi. ⁴. Dokon kame kidwogo kii atale kwanyo di ki iwokere iber likame kicamo kede jame atot apapat kame gin kigamo pi rikito bala nat iwoko ikompen agunne kede jame me llime kede imesai.⁵. Dido Iparisayon kede joiwandik oko penye be, pinyo bo komio josiao nin likame upere kede itok me jodongo do gin kicamo cam kede cing lakikame kolwoko?⁶. Di en eko dwooko negi di ewaco be, Isaya bin omurao iber ikomun jo isidik bala kite kame owandiko kede be, jogi wora kede dek doggi do cuny gi bor keda. ⁷. Iton wor gi da tie me nono pwony gi da tie iswiliaka kame jo en omoko.⁸. Pien iketunu iswiliaka ka Rubanga tenge di ikounu maako itok me jo ajoa bala nat iwoko agune kede ikompen kede tim ace apapat kame wun imarunu timo. ⁹. Dokon en eko waco negi be, ikounu do becakino dogi iswil ka Rubanga tetekeny wek igwokunu itokuu. ¹⁰. Pien Musa owaco be, wor papani kede totoni dokon ngat kame lamo papa mere arabo toto mere wekenu etoi to.¹¹. Do un iwacunu be, kame dano bino wco ne papa mere kede toto mere be, gini obedo korban kame dwong mere be, gia mia kame koto in iudo kibuta ngo atie ko miino bala gia mia dido danono kobedo agonya. ¹². Di likame ikounu yei ne dokon timo giaber ne papa mere arabo toto mere. ¹³. Ikounu miino kop ka Rubanga doko yaga yaga beo kii itok wu kame un ikelunu dokon itimunu jame atot acal kamano.¹⁴. Dokon kakame en eko lwong kede jo bute ewaco negi be winyanu un dano acel acel ikomu di ikounu niang. ¹⁵. Liame tie gimoro kame wok ki oko me kom dano kame donyo ikome di ko pwokke do kamno kame wok ikome en gigo kame pwoko dano. ¹⁶. Kame dano moro tie kede yite pore ewinyi.¹⁷. Kakame eyai kede kibut jo di eko donyo iyoti, jo siao mege oko penye kop amako agole nono. ¹⁸. Di en eko waco negi be, benyo usa pwodi itieunu abongo niangi? likame ingeunu be gikame wok ki oko ko donyo ii dano likame twero pwoke. ¹⁹. Pien likame edonyo icunye do i aboi di oko cwane ooko i oduru kede yamo nono en eko iooyo cam dedede.²⁰. Dokon en eko waco be gi kame wok ikom dano en kame pwoko dano. ²¹. pien kii dano kii cunye wok iye tam kareco adote isapan nek. ²². Kuuo ingobelel jwok angalo mit karac wang ka rac acae ewaka mingo. ²³. Tim kareco gi dedede wok kii dano ko monao en.²⁴. Ikunono en eko yai di eko oot ipiny me Taya kede Sidon di eko donyo iot di oudo like mito ne dano ngeeno do en oudo like etwero pwono. ²⁵. Pien dako kame nyare oudo tie kede Tipo karac oko wiinyo kop ikome di eko bino di eko poto itiene. ²⁶. Dako nono oudo wok i Gurik kii ateker me Sairopoenisia di en eko cobuno bako doge ekwae pi riamo cen ikom nyare tenge.²⁷

²⁸. Di dako ni oko dwoko di eko waco ne be Eebo Rwot paka igwogin da idud emesa camo ngide ame poto icam me iduwe.²⁹. Doko en eko waco ne dako ni be pi kop iyamo no ooti jwogi otieko yai kibut nyari. ³⁰. Aso, kakame en ebino kede iode, eudo jwogi otieko yai tenge ikom nyare di etie buto iye itanda.³¹. En dokon eko yai ipiny me taya kede Sidon, di eko bino idog nam me Galilaya, di ebeo idier piny me Dikapolis. ³². Di gin kiko kelo ne dano kame yite oding di labe da oto, di kiko kwaane pi en keto cinge ikome.³³. Di en eko tere tenge me ekodet, di eko keto cinge iite dokon eko nguto iau di eko mulo kede lebe. ³⁴. En eko neeno malo eko oomo wei di eko yamo ne be "Epata" kame dwongo mere be "Yabere" ³⁵. Awaka awaka di ite yabere dokon iebe da oko gony di eko yamo iber.³⁶. Di en eko cikakino gi be kur kiyam ne ngatomoro kop noni, do kakame en ecikakino gi kede be kur kiyami en kakame gin ki tatamo kede kop kadedede. ³⁷. Doko gin kiko bedo kede ur kame kalamo di kiwaco be, en etimo gi dedede kiber. En emio edingo owinyo kede ebang oyamo.

Chapter 8

¹. Icengo di ekodet oudo obedo dwong, di kili kede gi me acama Yesu olwongo joor mege bute di eko waco ne gi be. ². Atie kede kisa kadwong but jo pien nan otie ko kede gi ceng adek di likame kicamo gimoro. ³. Nan kame ango awaco be acwaigi imiere gi dikitie rikac kec bino bwon gi iyo pien mogo kikom gi owok ikaka papat koboco. ⁴. Do joor mege oko dwoko ne be tuai ino kame dano twero pito kie ekodet me jo karom kan kiye itela kede mugati?⁵. En eko penyo gi be, itienu kede mugati adi? gin kiko wacone be, mugati kanyaare. ⁶. En eko ciko jo pi bedo piny, eko kwanyo mugati kanyaare di eko mino pwoc, eko tuturo gi, eko mino joor mege pimino jo gin kiko keketo gi inyim jo.⁷. oudo da kitie kede dek nam mogo anonok en ekomino winyo, di eko ciko gi pi keto gi inyimgi. ⁸. Gin kiko camo di kiko yeng: di kiko kwanyo ngide me nugati kodong kame romo ibukito kanyaare. ⁹. Pi jo kame oudo ocamo romo tutumia ongwon di en eko cwano gi tenge. ¹⁰. Awakawaka en eko donyo iyee kede joor mege kiko tuno iye adulio me Dalmanuta.¹¹. Di Iparisayon okobino do di kiko cako penye, di kimookibute gianena kame yai kimalo di ki tame. ¹². Nando en eko oomo cunye kitek di eko waco be pinyo bo kamio iwakni moo gianena? Ateteni awaconeu, likame tie kanen kame obino mino iwak ni. ¹³. En eko yai weko gi di eko donyo iyee bobo eko ot loka tucel.¹⁴. Nan joor mege wigi oudo owil mako mugati do koda likame oudo kitie kede mugati iyee kame kalamo acel. ¹⁵. En eko kwenyoro gi di ewaco be winyunu kwekerenu ikom Arub me Iparasayon kede Arup Erode.¹⁶. Gin kiko gene paro ken gi, di kiwaco be, man otimere pien wan olikede mugati. ¹⁷. Kakame Yesu ongeo kede ewaco negi be, pinyo bo komio Iparerenu pi mugati lineu? pwodi likame itwerunu ngen akidi koto niang? Pwodi cunyu nuang?¹⁸. Itienu kede wangu, do likam inenunu? da itien kede itu do likame iwinyunu? da likame iyutunun? ¹⁹. Kakame agabo kede mugati kany ne jotutumia kany, ibukito adi pong me ngide kame icokunu? gin kiko waco ne be tomon kiwie aree.²⁰. Kakame agabo kede ne jo tutumia ongwon, ibuito adi pong me ngide kame ikoun coko? Gin kiko waco be kanyaare. ²¹. En eko waco ne gi be, Benyo Benyo kame miou likame itweru niang?²². En eko bino i Betesaida dikiko kelo ne atowang moro bute, kiko kwane pi keto cinge ikome. ²³. En eko mako ato wang kede cinge, eko wok kede ok me bomba, kakame enguto kede lau iwange di eko keto cinge likame, eko penye kame di eneno gimoro.²⁴. Eko neno malo, di eko waco be aneno jo bala yen di kitie ot. ²⁵. Ki cen mere eko keto cinge bobo iwange, di eko mine neno malo: wange di oko neno, eko do neno buli dano kiber. ²⁶. Dido eko cwane tenge paco mere di ewaco be, kur ioti ibomba doko kur iyame ngat anoro ki bomba.²⁷. Di do Yesu oko ot tenge, kede joor mege ibomba me sisira ipilipi: iyongaya eko penyo joor mege di ewaco be, jo waco be ango abedo ngai? ²⁸. Gin kiko dwokone be Yokana ngaibtis do mogo waco be Eliya; kede mogo be acel ikm inabin.²⁹. Eko waco ne gi be, do wun iwacunu be ango abedo ngai? do Petero oko dwok di waco ne be, in ibedo Kristo. ³⁰. En eko ciko gi be kur kiyame ngata mero be ngai nen bedo.³¹. En ocako pwonyo gi be wat kadano poore beo iye aramo igiatot di jo dongo jo tel isasirodoti kede jo pwony me iswil di oko bino neke, do icen ngei ceng adek eko bino yaruno bobo. ³². Eyamo mano kakaler, Petero oko kwanye di ewaco ne be gimoro liko yaro timereni di bunano en.³³. Do en eko lokere di eko neno joor mege di eko bunano Petero di ewac be, dwog cen ngea in Sitani! pien likame tam ni wok ki but Rubanga do ewok kibut dano. ³⁴. Kakame elongo kede jo bute joor mege da, en eko waco negi be, ngat kame mito luba ber edogere kene ekwany musalaba mere di eko luba.³⁵. Pien ngat kame bino gwokokuo mere kene bino ruenye, do ngat kame bino yei ruenyo kuo mere pira kede pi kop me ejiri ebino lake. ³⁶. Pien dano bino udo ameda nyo, kame di ebino udo jame me lobo lung, di eko kei kuo mere kiko me? ³⁷. Arabo nyo kame dano bino mino pi seso kuo mere?³⁸. Pi mano, ngat kame lewic bino make kede arabo pi kopena idiere me iwak odubere kede caro ni ada wot kadano da bino make kakame ebino dwogo kede ideyo kapapa mere kede imalaikan kacil.

Chapter 9

¹. Do eko waco negi be; ateteni ayamo neu be tie jo mogo kibutu kame nan cungo kar kame likame bino bilo to pakana kakame kibino neno kede jago ka Rubanga di bino kede twer. ². Do ingei ceng kanyape Yesu ako tero Petero kede Yakobo kede Yokana di eko telo negi yongayo pi ot malo me wii moru kangi kengi, kom Yesu ako lokere inyun gi ka nono. ³. Engape mere oko lokere odoko tar liama lianu di en eede ame eda kede tara balan akako ka likame tie ngatamoro kilobo karia ame twero iwoko egoe pakana tar kamanono.⁴. Idieregi Elia kede Musa diko neeno da oudo gi kitie yamo kede Yesu. ⁵. Petero oko dwoko ne Yesu be nga dwong eber twatwal ne wan bedo tie kame da wek oger tarbanakulon adek kari aciel meriwi aciel me ka Musa kede aciel meka Elia. ⁶. Do Petero oudo likame ngeo kame eyami piento iworo otieko wako gi itek.⁷. Do oudo tie polo me owinyo gi, do dwan oko wokun kipo lo diyamo be man en wodo ame amaro winyenu. ⁸. Do kame kingi ngico kakame kitie iye rimaro, likame kineno ngatamoro kwanyo Yesu ken ename tie kedegi.⁹. Dido kitie wor piny, kiwimoru eko minogi aninga cuny be likame kipore waco ne ngatamoro gikame kineno pakana kaka wie wot ka dano bino yaruno kede. ¹⁰. Gin kiko daro kope nogo idieregi di kipe nyere kengi kengi dwongine kop me iyarun.¹¹. Di kiko penye eli kiwaco be pinyo be komio jo pwony me kiswil waco be Elia en kame pore dwogo me agege? ¹². Eneko dwoko di ewaco negi be Elia ateteni bino me agegedi eko dwoko jame dedede kakae kede epone kame kowan diko kede kop ka wot kadano be ebino beo iye acano me jame katot meda kotie ko yiko iye esawa kalikangere. ¹³. Do ayamon en be ateteni Elia oyaro binodo kitieko ti more macalo ko tero gi kede di lubo iwandik kame kowan diko kede pire.¹⁴. Do kakame ebino kede but josiao mege eko neno iwak me jo kibut gi di jome iswil tie pepenyo gi. ¹⁵. Ikanono cucuto kakame kimake kede iko bedo kede ur adwong twatwal di kiringo bute kede muine wor. ¹⁶. Eko penyo jo adongo me iswil be apwony nyo kame un itienu kede bute?¹⁷. Aciel ikom iwak oko dwoko di waco benya dwong ango akeloni atin awobina ame tie kede tipo u arac agenge yamo. ¹⁸. Do kakame tipo woni binone kede rete piny di buo ko donyo kuao idoge en eko dienyo ngururo di ewmodo lake di eko tegerero ngute, ako kwano josiao ni be koto kiriam tipo karac no tenge do likame kiko twero. ¹⁹. Eko dwoko negi di ewacobe okwe un iwakali kede yeini kare karoni nadi ame iunitaun abed kedeu, bobo imitanu angirikino kedeu pikare karom nadi? Kelenu buta.²⁰. Kiko kelo awobinu bute do kakame eko nene kede awaka di tipo canyingi len di eko poto piny ilobo di eko bebelo di buo wok kidoge. ²¹. Eko penyo papani ere be etero kare karom nadi di ginoni timere ne? Eko dwokone be kom cako di pwodi en atin. ²². Do didik rwaco imac kede ipi pi dudubo eudo akwai iuni kica waki kede wa di iko konyawa.²³. Yesu oko waco nebe kame itwero yei gi dedede twerere ibut ngato ngat kame yei. ²⁴. Awakawaka di papame atin kok di eko yamo kede pige wange di mol be Rwot ayei do konya ikom bongo yei na. ²⁵. Kakame Yesu oneno kede be jo dedede tie riuginikaraciel, eko retakino tipo karaca di²⁶. Cuny diko koko di kidwilao di iko wok kibwe eko dong di ewile ipiny ameda toto me jo ogeno be eto. ²⁷. Do Yesu oko make (kwanye) icinge di eko kiarao en malo do eko yai.²⁸. Do kakame ebino kede iot josiao mege oko penye iye owang, be pinyo komio likame wan otwero riamo tipo tenge? ²⁹. Eko waco negi be, magi likame timere atatai, do kiyei iyi lego kede kanyo kec.³⁰. Dido kiko pokere, di kiko ot pakana Galilaya dodi likame emito ngata moro ngei. ³¹. Pien epwonyo josiao mege di ewaco negi be, wot ka dano oyaro keto icing jo kwor da kibino neke, do kame kotieko neke, ebino yaruno iceng me adek. ³². Do likame kiko niang dwong kop no da kiko bedo lwor pi penye.³³. Dido ekobino kopere naum din audo etie i ot eko penyogi be, nyoimonono kame un uodo itienu yamo kenu kenu iye omiang? ³⁴. Do gin kiko dino cuny gi kede omung gi pi en oyongoyo oudo gi kipenyere kengi ke ngi be ngae en kame pore bedo nga dwong? ³⁵. En ekobedo piny di eko lwongo josiao tomon kiwie are di eko waco ne gi be, kame dano woro winyo icunye pi bedo dano me atiek iwi di bobo etie ngatic me atiekinu.³⁶. Di eko kwanyo atin di eko kete diere gi kaka me eketo kede icinge eko waco negi be. ³⁷. Ngat kame bino atin acel iye epone ka me cal balan wan inyingango udo egawango dongat kame gawango do ngat ngat kame owaango (ogamango).³⁸. Yokana okodwokone di eyamo be ngadwong wan oneno dingatamoro riamojwogi inyingin do likame elubo wada wan oko uwine piento lie lubowa. ³⁹. Do Yesu oko waco be kur ikwienu, pien lika me tie dano moro kame bino timo tangu inyingango cera ame bino tamakino yamo bal moro inyingango.⁴⁰. Pien ngat kalikame dagango udo etie merwa. ⁴¹. Pinga kawe wii ikopowe pime amata inying ango udo etie meka Kristo ateteni awaco ueube likame ebino kei neusala mere.⁴². Do ngat kame bino wango yi atin moro katitidiawe pyeeiango udo ber komo tweno kede ingate di oko uce idier nan. ⁴³. Do kame cingi wango yii tonge tenge pien ber in donyo ikuo kalika tiek abongo cingi tetuciel akaka wiuni donyo imac kalika tier awe likame twero pi nekere. ⁴⁴. Kakame kudiling likame to kiye kede mac da likame to.⁴⁵. Bobon da akame tienu nei awanga ic tonge tenge pien ber in donyo yagoo kalika tiek akaka aine tiek da bobo likame eto. ⁴⁶. Kame kudiling likame to kiye bobon wac were da likame to.⁴⁷. Bobo da akame wangi wango yii ber ingare tenge, pien ber in donyo yag ka Rubanga kede wangi aciel akaka wangi are di eko teri iwac kalika to awoto igeana. ⁴⁸. Ame kudiling da likame to kiye bobon mac mere da likame nekere.⁴⁹. Pien buli dano acielaciel kobino lonyo kede wunyo, da bobo bali giayala moro kobino lonyo kede mienyo. ⁵⁰. Kado ber do ce kame kado okei bero mere epone mene kame bobo in ibino mine bobon bed kede mulem diere diere u (ken u ken u).

Chapter 10

¹Di Yesu oko yai ki kuno, eko ot i adul me Yudea, loka tetu ecilet me Yorodan: di bobo jo atot oko cokere bute, bala kite kame oudo enare timo kede en eko pwonyo gi. ²Di Iparisayon mogo oko bino bute di kiko penye be, “Iswil yei ne dano riamo dako mere?” man gin oudo kitie timo pi kino doge. ³Do en oko dwoko di ewaco ne gi be, “Nyo en kame bin Musa ociko ne wu?” ⁴Gin kiko dwoko be, “Musa bin oyei ne icuo wandiko baluwa me gonyo nyom di en eko pokere kede dako mere.”⁵Yesu di oko dwoko ne gi be, “Pi nuang me cunyu Musa bin oko wandiko Iswil noni. ⁶Do cako ki agege, i kare me cwec, ‘Rubanga ocweo gi icuo kede dako.. ⁷Pi kop noni, icuo bino weko papa mere kede toto mere, di eko ribere kede dako mere; ⁸Di gin are gi kiko doko kom acel: udo bobo likame kitie jo are do kop acel. ⁹Pi mano, gikame Rubanga otieko ribo karacel, kur ngatamoro poki.”¹⁰Di do kitie i ot, josiao mege oko bobo penye i kom kop noni. ¹¹En eko waco ne gi, “Icuo moro kenekene kame bino riamo dako mere di eko nyomo ace, udo etimo adote ne dako mere. ¹²Kamanono da, dako kame pokere kede cware di eko ot nyomere kede icuo ace, udo etimo adote.”¹³Jo oko donyo kelo idwe atino bute, me wek eket cinge i kom gi, do josiao oko donyo cokocoko jo nogo be iweki. ¹⁴Do kakame Yesu oneno kede tim no, cunye likame oko bedo yom, di en eko waco ne josiao mege be, “Yei nenu idwe atino bin buta, kur igengunu gi, pien Ajakanut ka Rubanga tie pir jo kame cal bala gin.¹⁵Ateteni awaco ne wu, ngat kalikame gamo Ajakanut ka Rubanga bala atin atitidi, likame ebino donyo iye.” ¹⁶En eko tingo gi egongo i kore, eko keto cinge i wi gi, di eko mino gi winyo.¹⁷Di en oudo tie yai ot, icuo moro oko ringini di eko riondiko i nyime, di eko penye be, " “Apwony aber, atim nyo me wek adony ikuo kame bedo nakanaka?” ¹⁸Di Yesu oko waco ne be, “Pinyo komio in itie ilwonga be ngat aber? Likame tie ngat kame ber kwanyo ngat acel kenekene, en Rubanga. ¹⁹Do in ingeo cik gi: ‘Kur itimo adote, Kur ineko, Kur ikwalo, Kur imio ijura me abe, Kur isero, Wor papa ni kede toto ni?’²⁰Lo nono oko dwoko be, “Apwony, abedo gwoko mago dedede cako di pwodi atie eponga.” ²¹Di Yesu oko ngine eko bedo kede amara bute, di eko waco ne be, “In irem kede gi acel kame ipoore timo; oti icat jame dedede kame itie kede, di iko mino but jocan, di iko bino bedo kede abar i malo, di iko riongo musalaba iko luba.” ²²En eko jul pi kope go, di eko ot tenge di cunye otur, pien oudo ebaro twatwal.²³Yesu oko neno tie mere, eko waco ne josiao mege be, “Ebino tin bedo tek benyo ne jo kobaro donyo i Ajakanut ka Rubanga.” ²⁴Kop noni oko neko kom josiao. Do Yesu bobo oko waco ne gi be, “Idwe na, donyo i Ajakanut ka Rubanga tin bino bedo tek benyo ne jo kame geno abar. ²⁵Ebino bedo yoyot ne aguragura donyo ki wang piso kalamo ngabar donyo i Ajakanut ka Rubanga.”²⁶Man oko medo neko kom josiao itek, kiko penyere kengikengi be, “Ngai do kame bino udo alako?” ²⁷Yesu oko ngino gi di eko waco be, “Man likame twerere kibut dano, do eyoyot kibut Rubanga: pien kibut Rubanga gi dedede twerere.” ²⁸Di Petero oko cako waco ne be, “Neningo, wan oweko gi dedede di oko bino lubi.”²⁹Yesu oko dwoko be, “Ateteni awaco ne wu be, “Likame tie dano moro kame oweko paco mere, imiegu kede amiegu mege, amotoko toto kede papa mere, dako arabo idwe mege kiton poti mege pira kede pi ejiri, ³⁰Do en ebino udo tien tol acel i kare noni, ude, imiegu kede amiegu, joatoti, idwe kede poti karacel kede itidil da, kede ilobo kame tie bino en eko bino udo kuo kame bedo nakanaka. ³¹Do jo atot kame nataman tie me agege bino bedo me ajikini, kede jo kame tie me ajikini bino bedo me agege.”³²Di do gin oudo kitie i yongayo me ot Yerusalem, en oudo eko ot anyim. Gin kiko uro adikinicel: kakame gin oudo kitie lube kede, gin oudo ilwor. En doko eko tero josiao tomon kiwie are kargi ken gi, di en eko cako tatamo ne gi kop i kom gikame oudo oyaro timere ne ³³di ewaco ne gi be, “Nenunu, wan otienu ot Yerusalem, do kobino mino Wot ka dano i cing jodongo me josaseredoti kede but jopwony me Iswil: gin kibino ngolo ne kop me to, di kiko mine i cing jo kalikame Iyudayan, ³⁴Di gin kiko bino timo ne tim me acae kede ngungulo lau i kome di kiko dane di kiko neke da, do i ceng me adek en ebino yaruno.”³⁵Di Yakobo kede Yokana, awobe ka Sebedayo oko bino but Yesu di kiko waco ne be, “Apwony, wan okwao be itim ne wa gikame omito.” ³⁶Yesu oko penyo gi be, “Nyo en kame wun imitunu be ango atim ne wu?” ³⁷Gin kiko waco ne be, “Okwai be imi ngat acel kikom wa bed i badi tetu cam kede ngat ocelu i badi ibadi tetu ngodal i deyo me ajakanut ni.”³⁸Do Yesu oko waco ne gi be, “Wun likame ingeunu gikame itienu kwano; benyo, itwerunu uda mato ikopo kame ango miero amati, arabo, ikounu udo batisimu kame miero batiso ango kede?” ³⁹Gin kiko waco ne be, “Wan otwero.” Di Yesu oko waco ne gi be, “Ateteni ibinunu mato ikopo kame ango miero amati, doko da kobino batiso wu kede batisimu kame miero batiso ango kede. ⁴⁰Do mino ngatamoro bedo i bada tetu cam amotoko tetu ngodal, likame ango en kame amio; do kobino mino but jogo kame kotieko iiko ne gi.”⁴¹Kakame josiao icegun tomon oko winyo kede kop noni, gin kiko lilo kede Yakobo kede Yokana. ⁴²Do Yesu oko lwongo gin bute, di eko waco ne gi be, “Wun ingeunu be jo kame poore pugo jo kalikame Iyudayan kipugo gi tetek, doko da jodongo gi tie kede akarinikin i kom gi.⁴³Do man likame epone kame miero ebed kede i diere wu; do ngat kame mito bedo dano kame pire dwong kikom wu, miero ebed ngatic wu, ⁴⁴doko ngat kame mito bedo dano me agege i diere wu, miero ebed epasoit me jo icegun dedede. ⁴⁵Pien Wot ka dano da likame obino pi jo timo ne tic, do en ebino pi timo tic ne jo icegun kede pi jalo kuo mere pi kelo alako but jo atot.”⁴⁶Di do gin kiko tuno Jeriko: kakame Yesu kede josiao mege oudo tie yai kede ki Jeriko karacel kede ekodet adwong me jo, emuduk moro kame oudo maro kwac kame nyinge Batulumayo wot ka Timayo oudo tie bedo i nget yongayo. ⁴⁷Kakame ewinyo kede be oudo Yesu me Nasaret inonono, en eko cako lelemo di ewaco be, “Okwe Yesu Wot ka Daudi, mi kisa maki keda!” ⁴⁸Jo atot oko donyo cokocoko en di ki waco ne be elingi, do en eko meede ameda ilelem di ewaco be, “Okwe Wot ka Daudi, mi kisa maki keda!”⁴⁹Di Yesu oko cungo, di eko waco be lwonge ebin. Di do gin kiko lwongo emuduk, di kiwaco ne be, “Mii cunyi bed nwang, yai malo, en etie lwongi.” ⁵⁰En eko uco egoe mere kame oudo erwao, eko yai malo di eko ot but Yesu.⁵¹Yesu oko penye be, “Imito be atim ni nyo?” Emuduk oko dwoko ne be, “Rwot, mi wanga nen piny.” ⁵²Di Yesu oko waco ne be, “Yai i ot; yei ni otieko cangi.” Cucuto nono wange oko cako neno piny di do en eko upere kede Yesu.

Chapter 11

¹Kakame gin kinoko kede Yerusalem, di kitie Betepage kede Betania tetu moru me Olibeti, En eko cwano josiao mege are, ²Di eko waco ne gi be, otunu icalo kame tie inyim wu no; cucuto di itienu donyo iye, ibinunu udo atin me Punda di kotweo, kame dano moro likame obedo iye; gonyenu ikounu kele. ³Do ka dano moro openyo wu be, Pinyo komio itienu timo kamanono? Wacenu be, Rwot en kame mite; awakawaka en ebino mine kodwoke kan.⁴Gin kiko ot, di kiko udo atin me punda di kotweo inget ekeko kakame oudo yote are riamo iye; di gin kiko gonye. ⁵Di jo kame oudo tie cungo kanono oko penyo gi be, Itienu timo nyo, gonyo atin me punda? ⁶. Gin kiko dwoko ne gi kop bala kame Yesu oudo ociko gi kede: di jo nogo oko yei ne gi ot.⁷Gin kiko kelo atin me punda but Yesu, kiko peto ne igoen gi, di Yesu oko bedo iye. ⁸. Di jo atot oko peto igoen gi iyongago; mogo ikom gi oko tongo boke me yen di kiko donyo yaro iyongayo. ⁹. Jo kame oudo telo anyim kede kame oudo lube icen, oko donyo ilelem di kiwaco be, Osana! Tie kede winyo ngat kame tie bino inying Rwot. ¹⁰. Winyo bed i Ajakanut ka papa wa Daudi, kame tie bino inying Rwot: Osana i malo twal.¹¹. Yesu oko donyo Yerusalem, di eko donyo i tempulo, kakame eko tieko ngingico kede jame dedede. Do bala kame piny oudo oyuto kede, omio en eko ot Betania kede josiao mege tomon kiwie are. ¹². Odiko mere, kakame gin idwogo kede yai i Betania, eko mito cam:¹³. Di eko ngoloro yat epigi ikakabobor kame boke oudo oumo, en eko nyiko ikome pi neno ka oudo etwero udo anyakini mogo iye; do kakame etuno kede kuno, en eko udo be yat nono oudo li kede anyakini kwanyo boke en oume, pien kare me nyak gi oudo pwodi likame otuno. ¹⁴. Di Yesu oko waco ne yat be, “Ngatamoro kur bobo cam anyakini ni!” di Josiao mege oko winyo kop noni.¹⁵. Gin kiko tuno Yerusalem, Yesu oko donyo i tempulo eko cako riamo jo kame oudo tie cato kede wilo jame i tempulo ooko, di eko rereto imesai me jo kame oudo seso sente kede gibedo me jo kame oudo cato aweleko iwongiwong. ¹⁶. En likame eko yei ne ngatamoro yeno tero gimoro i tempulo ooko.¹⁷. Di do en eko cako pwony di ewaco be, “Mam owandiko itabu kacil be, Atekerin dedede bino lwongo oda be ot me ilega? Do wun ilokenu edoko kapwono me joyak”. ¹⁸. Kakame joawandiko iswilia kede jodongo me josaseredoti oko winyo kede kop nono, gin kiko cako mono epone me neko Yesu, pien gin oudo kitie kede lworo ikome; pien jo atot oudo ouro pwony mere. ¹⁹. Otieno di ceng tie donyo, Yesu oko yai tenge i bomba.²⁰. Odiko sek kakame gin kitie beo kede iyongayo, kiko neno yat epigi ca otieko tuo cako i aliasin mege. ²¹. Kakame Petero oko yutuno kede gi otimere, eko wacone Yesu be, “Apwony, neningo yat epigi kame in ilamo ca otieko tuo”²². Yesu oko dwokone gi be, “Bedunu kede yei but Rubanga. ²³. Pien ateteni ango awacone wu be, “Ngat kame wacone moru ni be, Mukere iko ot poto i nam di likame ebedo kede gung icunye; do di eko yei be gikame en ewaco go bino timere, gikame en eyamo bino timere ne²⁴. Pi mano, ango awacone wu be, “Gi dedede kame imitunu, ka ilegunu, di iyeunu be itiekunu udo gi, ibinunu udo gi. ²⁵. Doko kame itie cungo di ilego, sasiro ngatamoro kame in itie kede kop moro; me wek Papa ni kame tie malo da kobino sasiro in ikom gikareco ni. ²⁶. Do kame in likame isasiro, Papa wu me i malo likame bino sasiro wu gikareco wu.²⁷. Bobo gin kiko dok Yerusalem kakame En etie ot kede itempulo, jodongo me josaseredoti kede jopwony me iswil karacel kede joadongo me adul, ²⁸. Gin kiko penye be, Akarinikin kangai en kame in itimo kede gigi? Ngai en komi akarinikin nini me timo gigi?²⁹. Yesu oko dwoko di ewaco ne gi be, Ango da ayaro penyo wu peny acel, ka imianu adwokini, ango da abino wacone wu tuai kame ango audo kede akarinikin me timo gigi. ³⁰. Wacanu, Ibatis ka Yokana, eudo twero mere kibut jo arabo ewok ki malo but Rubanga³¹. Gin kiko geno tamo epone me dwoko, di kiwaco be, kame wan owaco be ewok imalo, en ebino waco be, Pinyo bo komio wun likame ikounu yei en? ³². Do ka owacunu be, Ewok kibut jo, gin oudo ilworo jo, pien jo dedede oudo woro Yokana be ebedo enabi ikokome. ³³. Omio gin kiko dwoko ne Yesu be, Wan likame ongeo, Yesu oko dwoko ne gi di ewaco be, Akadi ada likame abino waco ne wu kakame ango audo iye akarinikin me timo gigi.

Chapter 12

¹. Di en eko geno yamo kede gi i agole be, icuo moro opito poto me olok di eko gwano, di eko kuny but me bino, di eko gero apama, di eko weko but jo pur, dien eko ot ipiny abor. ². Kakame kare otuno kede di en eko cwano ngatic mere but jo dar poto pi gamo ne anyakini me poto. ³. Do gin kiko make di kiko bunge, di kiko riame abongo mine gimoro.⁴. Di en bubo eko cwano ngatic mere acie but gi, do gin kiko didipo kede kide paka aporeso tu cutu cun iwie di kiko timo ne tim me ieuci di kiko riamo. ⁵. Di bobo en eko cwano ngatic mere acie, di gin kiko neko, kede acie atot, mogo kibungo, do apat kineko.⁶. Oudo pwodi edong kede atin mere aciel, ame emaro twatwal, Iye ajikini mere en eko cwano wode nono. di etamo be kibino bedo kede wor but woda. ⁷. Do dar poto oko donyo yamo kengi be, man en musika mere bia onekenu weki jame ame en epoore sikia go doki megi wan.⁸. Gin kiko teere di kiko make, di kiko neke, dikiko uce ooko me poto. ⁹. Nyo do kame won poto no poore timo? En eyaro bino di eko neko jo da potot, di eko mino potot but jo apat.¹⁰. Do likame wuo isomunu iye iwandik ame waco be, kidi ame jo gedo oko dagi, en oko doko kidi adwong me esonda. ¹¹. Manoni en obedo tim ka Rwot, di etie gi me aura iwang wa. ¹². Gin kiko tamo pi make, do oudo iiworo jo: pien oudo gin ingeo be en oudp eyamo agole noni ikom gin, oko mino gin kiweke di kiko ot tenge.¹³. Di gin kiko cwan iparisayon mogo bute kede jo me ekodet Erode pi ot kino kop awok idoge. ¹⁴. Kame kiko bino kede, di gin kiko yamo ne be, ngadwong, wan ongeo be in itie dano me ateni doko likame iiworo ngat moro pien in likame ineno dano ical mere me oko, do in ipwonyo jo yangayo ka Rubanga i ateni iswil yei ne wa culo esolo but kaisar ara bo li? ¹⁵. Oculi arabo kur oculi? Do kite ame en engeo kede ecuke gi, di en eko yamo negi be, pinyo komio itamanu? kela nu sente wek aneni.¹⁶. Gin kiko kelo ne. Di en penyo gi be cal angai ine kede nying ngai kame tie iye? Gin kiko dwoko ne be, me ka kaisar. ¹⁷. Yesu oko dwokone gi gi eyamo be, miunu but kaisar jame ka kaisar, ikounu mino Rubanga da jame ka Rubanga.¹⁸. Isadukayon oko bino bute, jo ame yabo be iyarun li, di gin kiko penye di kiyamo, ¹⁹. Ngadwong, Musa owandiko ne wan be, kame omine dano oto, do di eweko dako mere di likame enyaiwal kede, ominere tero dako nono, di eko nyuwalo ne kede idwe.²⁰. Aso oudo tie imiegu kanyaare, me agege okonyomo dako, di eko toodi likame eweko kodi moro. ²¹. Me aare da oko tero dako nono, di eko to di likame eweko kodi moro, me adek da amanono. ²². Kanyaare do dedede obedo kede, do likame kiweko kodi moro i ajikini dako nono da oko to. ²³. Nan do iceng me iyarun, kame gin ibino iyarun kede en ebino bedo dako angai i but gi? Pien jo kanyaare no gi dedede obedo kede en bala dako.²⁴. Yesu oko dwoko ne gi di eyamobe mere kop ni en omio wun irwenyo nu pien wun ikwianu giame owandiko, akadi twer ka Rubanga. ²⁵. Pien kame jo bino yaruno kede itoo, likame jo bino nyomere amotoko bobo mino jo inyom, di kibino bedo cal kede imalaikan atie malo.²⁶. Do kop amako jo otoo yaruno, likame isomunu iye itabu Amusa, ekite ka Rubanga oyamo ne kede iye abum di eyamobe.Ango en Rubanga Aburaam, Rubanga Isaka kede Rubanga ka Yakobo? ²⁷. En likame Rubanga me jo otoo, do en Rubanga me jo akuo. Wun irwenyo nutwatwal.²⁸. Ngat aciel kikom jo awandiko iswil oko bino di en eko winyo gi di kitie pien karaciel. Kakame en eko niang kede be Yesu odwoko penyi gi kiber, di en eko penyo be, cik mene en me agege imago dedede? ²⁹. Yesu di oko dwoko ne be, i cik dedede en ine be, winyi in Israel! Rwot Rubanga wa tie acel. ³⁰. Do poore, Maro Rwot Rubanga ni kede cunyi dedede, kede tam kuo ni dedede, kede tami dedede, kede tero ni dedede man en cik me agege. ³¹. Me are yamo kamane. Mari ngakioni bala ekite kame imaro kede komi keni likame bobo tie cik moro kame pire kalamo magonogi.³². Ngai iwandik me iswil nono okko yamo ne be, ngadwong iyamo kop me ateni, pien Rubanga tie acel, doko likame tie Rubanga moro acie. ³³. Doko be mari Rwot Rubanga ni kede cunyi dedede, kede tami ni dedede kede teko ni dedede, di kiko maro ngakio ni bala ekite imaro kede komi keni, man kalamo gi amia me awanga kede giayala. ³⁴. Kakame Yesu oneno kede be, edwoko kede rieko en eko yamo ne be, in likame ibor kede Ajakanut ka Rubanga, ingei mago likame bobo tie ngatamoro oko penyo kop moro.³⁵. Yesu di oko dwoko di etie pwony itepulo di eyamo be epone mene ame jo pwony meiswil yamo kede be Kristo en wot ka Daudi? ³⁶. Pien Daudi da kikome oyamo i Tipo acil be Rot Rubanga oyamo ne Rwot na be, Bedi ibala tetu cam tuno di ango amio jo kwor ni obedo piny me tieni. ³⁷. Daudi da kikome iwonge be Rwot nan do bobo eko twero bedo wode benyo? Ekodet me jo atot oko winyo kede yom cuny.³⁸. Di en eko yamo ne gi ipwony mere be, gwokunu jo pwony me iswil ame maro ot di kingapo igoen kaboco doko di kimaro be di omoto gi iye atalen. ³⁹. Di doko kimaro kabedo adongo isinagoga kede kabedo me malo iye ibagai. ⁴⁰. Gin kiyako jame me mon eka jwogi oto, do pi ecuke gi kiko lego ilega kapor, do gin kibino udo ngal alkalamo.⁴¹. Yesu oko bedo di epimoun kede kame jo keto iye irabu, en eko neno ekite me jo obaro keto atot kede. ⁴². Di dako acware oto, moro anga can da oko bino di en eko kwanyo kapu are kenekene kame rom kede abola aciel.⁴³. Di en eko longo jo pwony mege bute di eko yamo ne gi be dako acware oto ni ateteni en komio irabu atot kalamo jo dedede oketo sente gi. ⁴⁴. Pien jo kobaro okwanyo gi atot kiabar gi, do dako acware oto ni, i can mere ekwanyu gi dedede kame etie kede kame epoore kuo kede.

Chapter 13

¹Kakame bin Yesu tie wok kede i tempulo, ngasiao mere acel oko waco ne be, “Apwony, neningo twon kide kede twon gedo gi!” ²Yesu oko dwoko ne be, “Mam in itie neno twon gedo gi? Likame tie kidi akadi acel moro kame bino dong cungo i wi kidi ocelu; kame likame kobino reto piny.”³Di bin Yesu tie bedo i wi moru me Olibeti, kame oudo pimere kede tempulo, Petero, Yakobo, Yokana kede Anderia oko bino bute gin kiko penye i mung be, ⁴“Wac ne wa, awene en kame gigi bino timere kede, doko nyo en kame bino bedo gianena kame bino nyuto be kare noni do oyapuno tuno?”⁵Di Yesu oko cako waco ne gi be, “Gwokerenu me wek kur ngatamoro rweny wu. ⁶Pien jo atot oyaro bino i nyinga di kiwaco be, ‘Ango en Krisito!’ di gin kiko bino rwenyo jo atot.⁷Doko kame iwinyunu kop me yi, kede rwonge me yi, kur cunyu poti, pien manoni miero ber timere, do udo ajikini likame pwodi otuno. ⁸Pien ateker bino yi kede ateker ace, doko ajakanut acel da bino yi kede ajakanut ocelu; doko yangere me piny bino bedo tie kabedo apapat doko kec kede can bino bedo tie: da magi tie agege me aramo me can.⁹“Do gwokerenu; pien kobino pido wu i nyim kansulon, kede kobino bungo wu i sinagogan, doko kobino tero wu cungo i nyim jopug kede i nyim abakai pira, pi bedo ijura but gi. ¹⁰Do me agege miero ber tuc ejiri ne atekerin dedede.¹¹Do kame gin kimako wu di iko tero wu pido wu i nyim kansulon, kur igeunu bedo kede par pi kop kame ibinunu yamo; do kame esawa oromo, wacunu kop kame kobino keto i dogu: pien kop kame ibinunu yamo likame bino bedo megu do kame wok kibut Tipo Kacil. ¹²Pi mano, omin bino mino rupao omimere di oko neko, papa da kamanono but atin mere, kede idwe da bino dagi jonywal gi, di kiko mino koneko gi. ¹³Da jo dedede bino dagi wu pira, do ngat kame bino kanyakino tuno i ajikini bino udo alako.¹⁴“Do kame inenunu gikame munao kabedo kacil me ka Rubanga kame Daniel enabi oyamo di kosipo ikabedo kalikame oudo epoore bedo iye (miero ngat kame tie somo niang dwong mere), jo kame tie Yudea miero do ringi i wi mori. ¹⁵Doko dano kame tie i wi ot kur wok piny pi donyo i ot, amotoko edonyi i ot pi kwanyo gimoro. ¹⁶Doko ngat kame tie i poto kur edok ipaco pi omo egoe.¹⁷Otukwi mon kame oyac kede kame doto idwe i ceng nogo! ¹⁸Legunu, me wek ginogi kur timere i kare me ngico. ¹⁹Pien ceng go can adwong bino bedo tie kame epone mere lem pwodi likame otimere cako Rubanga cweno piny tuno nan, doko da likame ebino timere. ²⁰Doko ka koto Rwot likame omio wel me ceng nogo, koto likame ngatamoro obwot. Do pi jo mege kame en eyero, omio Rwot odwodwoko ceng nogo obedo nonok, oudo koto likame tie dano more odong di kuo: do pi jo kame oyero, kame en eyero; omio en edwodwoko ceng go dong nonok.²¹I kare nono ka ngatamoro owaco ne wu be, ‘Neni, Krisito ine kan arabo be, ‘Neni, en ica kuca; kur iyeunu. ²²Pien jo kame bino cuko be gin kibedo Krisito, kede inabin me angalo oyaro neno, kibino timo gianena kede gi me aura pi ngalo cuny jo, ka koto twerere kiton jo kame oyero da. ²³Do gwokerenu, pien ango atieko waco ne wu gi dedede di pwodi kare gi likame otuno.²⁴Doko i kare nono di do itidil nono otieko timere, wang ceng bino doko col, duwe likame bino rieny, ²⁵acerin bino popoto ki malo, akadi twer kame tie malo bino yayangun. ²⁶Di do gin kiko bino neno Wot ka dano di bino i idoun kede twer adwong kede deyo. ²⁷Di en eko bino cwano imalaikan mege, gin kiko coko jo kame koyero kame tie i bad ongwon dedede me wi lobo, cako ki agege me lobo tuno i ajikini me malo.²⁸Pi mano, siaonu itatam kame yai ki kom yat epigi; Kame ajange mege yoyom di pote ko cako lot, ingeunu kiber be kare me iporo do otuno. ²⁹Iepone acel nono da, kame inenunu gigi tie timere, ngeunu be en do etieko doko iyapiyapi, kom udo do etuno i okeko.³⁰Ateteni ango awaco ne wu be, lwak ni likame bino to dedede, tuno kede di gigi otieko timere. ³¹Malo kede lobo bino rwenyo, do kop nango likame bino rwenyo. ³²Do ikom kop me ceng kede esawa, likame tie dano kame ngeo, akadi imalaikan kame tie i malo, akadi Wot, kwanyo Papa en kame ngeo.³³Gwokerenu, kiunu piny di ilegunu; pien likame ingeunu awene en kame ebino timere kede. ³⁴Pien me ka Wot ka dano bino bedo cal bala dano moro kame tie ot i piny abor, di pwodi likame eyai, eko mino jotic mege tic: ngat acelacel gikame poore en timo, di en eko ciko ngadar adwong pi bedo di ekio piny.³⁵Pi mano, uda bedunu di ikiunu piny, pien likame ingeunu awene kame won ot oyaro bino kede, cengemogo eyaro bino otieno, arabo i dier iwor, arabo tetu obai di tongwen tie koko amotoko odiko. ³⁶Kur bino mere ngoole angola di eko udo wu di ininunu. ³⁷Gikame ango atie waco ne wu, en kame da atie waco ne jo dedede be: kiunu piny!

Chapter 14

¹. Icien ngei ceng are oudo ebaga me kalamo kede ebaga me ocamo iye mugati ame anip likame tie ie: jo saseredoti kede jo iwandik oko paro epone kame ki pore make kede ki rieko di kiko tuno neke. ². Do gin kiko yamo be, likame iceng me ebaga, me wek kur jo lokere ne wa.³. Di en eko bedo tie Besani iot Asimoni adobo, kakame en eko bedo kede piny pi cam, dako moro oko bino di emako sanduku me alabasita me moa wel mere tek twatwal, en eko yabo sanduku, di eko onyo mo nono iwi Yesu. ⁴. Do jo ace ame tie kede cuny arac ikom gi oko yamo be, pinyo omio odudubo tie me moni? ⁵. Pien oudo opore koto cate kalamo siringi tol adek di koto oko mino but jo can Gin kiko dony ngur ikome.⁶. Do Yesu oko yamo be, wekunu en kene pinyo omio itienu lole? En itimo tic aber ikoma. ⁷. Pien wun itie nu kede jo can kede wu naka naka pi wun itwerunu timo negi bero do ango likame atie kede wu nakanaka. ⁸. En etimo gi ame etwero, en ebino sek pi wiro koma pi tuno iye aika. ⁹. Ateteni ayamo ne wu, ejiri ni obino tuco iwi lobo dedede, mane ame en etimo obino yamo di oyutuno en kede.¹⁰. Dido Yuda Isikariot ngat aciel ikom jo tomon iwie are, oko ot but jodongo me Isaseredootin pi rupao en but gi. ¹¹. Kakame gin ki winyo kede kiko bedo kede yom cuny, di kiko ciko en pi mine sente. En eko paro epone me cikere kede ikite me jale icing gi.¹². Icieng me agege me mugati arup ti ie kakame ki tieko kede ebaga me kalamo, josiao mege oko yamo ne be twai ame in imito ot oyiki me wek ocami iye ebaga me kalamo? ¹³. En eko cwano josiao mege are, di eyamo ne gi be, otuno ibomba, ikuno icuo ayeo jagi me pi bino riamo kede wu: lube nu. ¹⁴. Kakame en bino donyo iye yamenu won ot aber no be Ngadwong yamo be, agola me wele tie twai, kame ango abino camo iye ebaga me kalamo kede josiao na?¹⁵. En bino nyuto ne wu agola me malo alac ame otieko yiko iber: kanono yikunu pir wa. ¹⁶. Dido josiao mege oko ot, di kiko tuno ibomba di iko udo bala kite kame en eyamo ne gi kede: di gin kiko yiko iber cuto pi ebaga me kalamo.¹⁷. Dido iye sawan me otieno en eko ot kede josiao tomon iwie are. ¹⁸. Kakame gin kibedo kede pi cam, Yesu oko yamo be, ateteni ayamo ne wu be, ngat aciel ikom wu ame tie cam beda omito rupao ango. ¹⁹. Gin di iko geno bedo kede por di iyamo but gi kengi kengi, kara ebedo ango? Bobo dano aceda di yamo be kera ebedo ango?²⁰. En eko dwoko di eyamo ne gi be, ebedo dan aciel ikom jo tomon iwiye are, ameribo kede. ²¹. Wot kadano ateni bino ot, bala kite kame owandiko: do can bino bedo but ngato ngat orupao wot kadano eber oudo kame danono likame onywalo.²². Do kakame ki tie kede cam Yesu oko kwanyo mugati eko mino winyo en eko turo, di eko mino but gi, en eko yamo be, gami cami man en obedo koma. ²³. Di eko kwanyo ikopo, do kakame en etieko kede mino pwoc en eko mino but gi di gin dedede iko mato iye. ²⁴. Di en eko yamo ne gi be, man en remo na me cik ka nyen ame ony pi jo atot. ²⁵. Ateteni ango ayamo ne wu, likame abino mato bobo iye anyakini me olok, tuno kede icengeno ame abino mato kede anyen ijago ka Rubanga.²⁶. Do kama gin kitieko kede wero wer me wor gin kiko ot imoru ne olibeti. ²⁷. Di Yesu oleo yamo ne gi be, wun dedede iyaronu winyo irac pirango iwor atini: Pien owandiko, abino jwato akwat di oromini ko sasarun.²⁸. Do icien mere kame ang ayaruno abino ot ne wu anyim tuno Galilaya. ²⁹. Do Petero oko yamo ne be, akadi bed bala jo dedede winyi kirac do ango liame abino winyo irac.³⁰. Di Yesu oko yamo ne be ateteni ayamo ni be ceng atin di bobo iwor noni di pwodi tong gweno li okok tien are, in ibino dag tien adek. ³¹. Do en eko medo yamo atot kede teko be ame pi ango to kedi likame abino weki iye yamo amanono.³². Di gin kiko tuno ikabedo ame olwongo be Getesemani: di en eko yamo ne josiao mege be dongunu kane wek anho alegi. ³³. Di en eko tero Petero kede Yakobo kede Yokana, di eko geno bedo kede lito atek kede peko adwong. ³⁴. Di eko yamo ne gi be, kuo na tie kede iturur tuno ito darunu ikan di inenonu.³⁵. Di en eko ot inyime anonok di eko poto piny, di eko lego be, kame oudo twerere esawani koto okato ibuta. ³⁶. En eko yamo Abba papa jame dedede twerere ibutin, kwany ikopo ni ibuta tenge do likame ekite amito kede do bala kame in imito kede.³⁷. Di en eko dwogo eudo gi kitie nino en eko yamo ne Petero Simoni wun inino nu? Kara wun likame itwerunu cei pi esawa aciel? ³⁸. Cei wumu di iko nu lego me wek kur idonyunu iye atama. Cuny ateteni mito, do kom nyap. ³⁹. Di bobo en eko ot tenge, di eko lego, di eyamo kope nogo.⁴⁰. Do kakame en edwogo kede, en eko udo gi inino bobo (Pien wang gi oudo pek) akadi koto ngeno giame ki pore dwoko ne. ⁴¹. Di bobo en eko dwogo tien me adek, di eko yamo negi be, mede nu nino nan, di iko nu wei eromo do esawa otuno; neni wot ka dano obino jalo icing jo dubo. ⁴². Yai wunu malo otunu, neni, en ngat ame tie jala otieko do tuno.⁴³. Di do awakawaka di pwodi en itie yamo Yuda di bino aciel ikom jo tomon iwiye are di etie kede kiwak jo atot kede epimai kede akutai owok ibut jo dongo me Isaseredotin kede jo iwandik kede jo adongo me piny. ⁴⁴. Do ngat kame orupao en oudo otieko mino gi anen, di yamo be, ngalo ngat ame ango ayaro noto leme en dano nono udo ino mke nu di iko nu tere tenge iben. ⁴⁵. Dido kame en eko bino kede awaka eko ot paka bute di eko yamo be Ngadwong Ngadwong. Di eko noto leme. ⁴⁶. Di gin kiko make di oko tere tenge.⁴⁷. Di ngat aciel ki kom gi ame oudo cungo ingete di ko woto epima di eko tongo nga tic ka esaseredoti adwong di eko ngolo yite tenge. ⁴⁸. Yesu di ko dwoko di yamo ne be in ibino buta bala but akuo kede ipimai kede akutai pien maka? ⁴⁹. Oudo ango atie kedi buli ceng itempulo owandiko mier cobere. ⁵⁰. Di gin dedede kiko weke di iko ringo.⁵¹. Di atin awobi moro oko lube di etie kede esuka awobi nono oko make: ⁵². Di en eko weko esuka di eko ringo ki but gi nono.⁵³. Gin kiko tero Yesu tenge tuno but Ngadwong me josaseredoti ame oudo ocokere karacel kede Isaseredotin kede jo dongo me piny kede jo iwandik. ⁵⁴. Di Petero oko lube icien kakabor paka tuno idikal me Ngadwong me josaseredoti di en eko bedo kede jo tic di ki yo mac.⁵⁵. Di josaseredoti kede kansulo lung oko paro pi udo ijura ikom Yesu pi mito neke; do likame kiko twero udo moro. ⁵⁶. Pi jo atot mio ijura me abe ikome do bobo ijurak di ga likame riamo karacel.⁵⁷. Dido ngatamoro oko yai diko mino ijura me abe ikome di eyamo be, ⁵⁸. Wan owinye di eyamo be, Abino reto tempulo ni ame otimo kede cing, do iceng adek abino gero ace ame likame otimo kede cing. ⁵⁹. Do akadi da likame ijura gi riamo karacel.⁶⁰. Dido Ngadwong me josaseredoti oko cungo idiere gi, di eko penyo Yesu, di eyamo be in likame iduwoko gimoro? Nyo ine ame gin ki yamo ikomi? ⁶¹. Do en eko dong kede kwei, di liame eko dwoko gimoro. Bobo Ngadwong me josaseredoti oko penye, di yamo ne be, in en ibedo Kuristo wot anga winyo? ⁶². Di Yesu oko yamo be, Ango da ibino neno wot ka dano di bedo ibad tetu cam me cing metwer, da di ebino idowun me malo.⁶³. Dido Ngadwong me josaseredoti oko nyilo egoen mege, di eyamo be, ijura nyo ace ame wan bobo omito? ⁶⁴. Wun itieko nu winyo acae mere, wun iparunu benyo? Di gin kiko ngolo ne be epore to. ⁶⁵. Dido jo ace oko geno ngulo lau ikome di oumo wange, di obape di oyamone be, waci ngai en obapi di jo tic da oko donyo babapo en kede ngei cing gi.⁶⁶. Do kame Petero oudo tie kede idiakal atin nyako aciel ikom jo tic anga dwong me josaseredoti oko bino. ⁶⁷. Do kakame eneno kede Petero di yo mac, en eko ngino di eyamo be ida oudo itie kede Yesu me Naseret. ⁶⁸Do en eko dagi di eyamo be, ango liame ange akadi kolo niang gi are in iyamo. Dido en eko ot orute tong gweno oko kok.⁶⁹. Di bobo atin nyako nono oko nene di ko geno yamo nejo acungo inget gi, eda ngat aciel ikom gi. ⁷⁰. En bobo eko dagi, di do Ingei kare acecek, jo atie cungo inget Petero oko yamo be, ateteni in ngat aciel ikom gi: pien in e Galilayat, da yamo ni nyuto.⁷¹. Do en eko geno lamere kede ilair di eyamo ango liame angeo icuo ni ame wun iyamunu. ⁷². Di tong gweno oko kok tien are, di do Petero oko yutuno kop ame Yesu oudo oyamo ne be di pwodi tong gweno li okok tien me are in ibino daga tien adek kame en eyutuno kede amano eko kok.

Chapter 15

¹. Odiko sek di piny otieko ru jo dongo me Isaseredotin oko ariamakin kede oadongo me piny karacel kede joadongo me iswil karaciel kede kansulo lung, kiko tweno Yesu kiko tere iko mine icing Pilato. ². Pilato oko penye be, “In en ibedo abaka me Iyudayan? Di Yesu oko dwoko ne be, “In en iwaco. ³. Jo dongo me Isaseredotin oko pide kede kope atoti, do en likame eko dwoko kop moro.⁴. Pilato bobo oko medo penye be, “Likame tie kop moro kame iromo dwoko? Winy ber kong twon kop kame otie pidi iye” ⁵. Do Yesu likame oko dwoko kop moro, omio do Pilato oko uro.⁶. Bin ikare me ebaga nono oudo en egonyo negi mabus aciel, kame jo mito be egonyi. ⁷. Ikare nono oudo tie dano moro anyinge Barabasi kame oudo omako karaciel kede jo oudo otimo nek ikare me logologo oudo otimere kede ipiny. ⁸. Ekodet me jo oko cokere, di kilelemo itek kiko penyo en pi timo ne gi bala kite kalem etimo negi kede sek.⁹. Pilato oko penyo gi be, imitunu agony ne wu Abaka me Iyudayan? ¹⁰. Pi en oudo engeo be jodongo me josaseredoti omio Yesu bute pi nyeko. ¹¹. Jodongo me josaseredoti nogo oko donyo supo cunyi ekodet pi en gonyo ne gin Barabasi.¹². Pilato bobo oko medo penyo ekodet be, Nyo ame wun imitunu be ako timo ne ngat ame wun ilwongunu be Abaka me Iyudan? ¹³. Gin kiko dwoko di kilelemo be, gure iyat aria.¹⁴. Pilato bobo oko penyo gi be, Pinyo nyo araci kame en etimo? Do gin kiko mede kede ilelem itek gure iyat aria. ¹⁵. Do pi kite kame Pilato oudo mito kede yomo cuny jo omio en eko gonyo ne gi Barabasi, di eko mino kodao Yesu, di eko mino icing isirikalen pi ot gure.¹⁶. Isirikalen oko tere i ot adwong me apugan kiko lwongo isirikalen icegun dedede. ¹⁷. Kiko ngapone ekanso akwakwar di kiko dolo okuto kiko ngapone iwie. ¹⁸. Kiko cako mote be, yoga abaka me Iyudayan.¹⁹. Gin kiko jwate iwie kede ebela, di iko ngungulo lau ikome, di kiriondiko piny di kimie wor. ²⁰. Kakame gin kitieko timo ne kede tim me anywar nogo, kiko gonyo egoe akwakwar nono, di kiko ngapo ne igoen mege dido kiko tere ot gure. ²¹. Kiko dino icuo anyinge Simoni pi yeno bat aria ka Yesu. En oudo eyai kipaco etie ot ibomba Simoni oudo obedo papa me Alekesanda kede Rupus.²². Kikotero Yesu kabedo kame kolwongo be Gologota kame dwong mere be, “kabedo me cogo” ²³. Gin kiko mine bwini kame konywalo kede maya doen gire eko dagi mato. ²⁴. Kakame gin kiko tieko gure kede iyat aria di kiko popoko igoen mege di kiuco, alulu pi neno gikame ngat acelacel poore tero.²⁵. Kiko gure iyat aria iye esawa adek me odiko. ²⁶. Iwandik kame oketo malo iwie kame nyuto kop kame kopide iye yamo be, “Abaka me Iyudayan.” ²⁷. Di doko iko guro jo kuo are da kede acel ibade tetucam kede acel ibade ngodal. ²⁸. Dido iwandik kacil kame yame be, okomare di oribe ikom jo tur iswil oko cobere.²⁹. Jo kame oudo beo kuno yayango wi gi ki yamo ne kop me anywar be, Ee in oudo iyamo be iyaro tuturo tempulo di bobo iko gere pi cieng adek. ³⁰. Nan do lakere keni di iko wok piny ki yataria.³¹. I epone acel nono da jodongo me josaseredoti karacel kede jopwony me iswil oudo yamo kengi kop me anywar be, En leme lako jo apat do likame etwero pi lakere kene. ³². Ber kkong Kuristo abaka me Israel wok piny nan, ki yat aria, wek wan oneni di oko yei” jo kame kogure kede da oko donyo cane.³³. Iye esawa kanayape me icieng piny lung oko doko col tuno iye esawa kanyangon me otieno. ³⁴. Iesawa kanyangon Yesu oko kok kede dwan amalo di be “Eloi Eloi, LEMASABACHTHANI” kame dwong mere be, Rubanga na, Rubanga na, pinyo komio ijala? ³⁵. Jo mogo oudo tie cungo kun oko winyo kope gi kiko yamo be “Winyunu etie iwongo Elia”³⁶. Dano aciel ikom gi oko ringo di eko rwako ecango ibwini awac, di eko rwako iwii atadi di eko mino bute be emati, di eko yamo be wek onenunu kame Elia oyaro bino kwanye iyat aria. ³⁷. Yesu oko kok kede dwan amalo eko omo cunye di ko to. ³⁸. Di egoe kame oudo poko isenge me tempulo oko yec tien aare cako kimalo tuno piny.³⁹. Kakame Ngadwong me isirikalen kame oudo tie cungo ingete tucel owinyo kede koko mere kede ekite eto kede eko yamo be ateteni icuo obedo wot ka Rubanga. ⁴⁰. Mon mogo oudo tie kuno kame oudo tie nene kitenge kikom gi oudo tie iye Maria Magadalina, Maria toto me Yakobo, atidi kede Jose kede Salume. ⁴¹. Kame bin oudo etie kede Galilaya, oudo mon nogi obedo jo kame lube, di kikonye karacel kede mon acie atot kame oudo oupere kede en tuno Yerusalem.⁴². Di piny oyuto piento oudo ebedo cieng me likere cieng kalubo Sabato. ⁴³. Yosepu me Arimatea obedo dano me kansulo kame oworo kame oudo tie kuro pi bi me Ajakanut ka Rubanga, oko bino di eko bedo kede nwang cuny di eko ot but Pilato di eko penyo kom Yesu. ⁴⁴. Pilato oko bedo kede ur kame ateteni Yesu otieko to. En eko iwongo Ngadwong me isirikalen di eko penyo kame Yesu otieko to.⁴⁵. Kakame eudo niang kibut Ngadwong me isirikalen be Yesu otieko to, en eko mino kome but Yosepu. ⁴⁶. Di en eko wilo igwen acil eko kwanyo kome piny di eko bono kede igwen nogo di ekotero di eko pielo iye atesi kame oudo oroko ilela. En eko loro kidi eko umo kede dog atesi nono. ⁴⁷. Maria Magadelena kede Maria toto me Jose oudo tie neno kame otie keto iye kome.

Chapter 16

¹Kakame ceng me Sabato okato kede, Maria Magdalina kede Maria toto me Yakobo kede Salome di kiko wilo moo kame ngece kur me wek tetekeny gi ibin iko wiiro kede Yesu. ²Odiko sek i ceng me agege me sabiti, di gin kiko bino i ates di ceng tie malo wok.³Gin kiko cako penyere kengi di kiwaco ebe, Ngai kame bino loro ne wa kidi tenge i ates? ⁴Do kakame gin kiko neno kede, kiko neno ebe oudo otieko loro engaro tenge idog ates, pien kidi nono oudo dwong twotwal.⁵Do kakame gin kiko donyo kede i ates, gin kiko neno icuo awobi di tie bedo ibad tetu cam di engapo egwe abor atar, di lworo oko mako gii. ⁶Di dano noni oko waco negi ebe. kur ibedunu kede lworo, wun itienu momo Yesume Nasaret kame koguro. En eyaruno, En likame etie kan, bianu inenunu kakame gin bin ipiele iye ine. ⁷Do yanunu iotunu di ikonu waco ne josiao ace kede Petero be, en etieko telo newu anyim Galilaya, ibinunu ikunono bala kame en oudo ewaco newu.⁸Di gin kiko wok oko awakawaka iko ringo tenge i ates pien kom gi oudo tie miel doko lworo oudo omako omio likame kiko waco kop moro ne ngata moro pien oudo loworo omako gi.⁹Do kakame Yesu oyaruno kede odiko sek iceng me agege me sabiti, en eko geno nyutere but Maria Magdalin kame bin en eriamo tipere kanyare ikome. ¹⁰DO en eko ot tatamo ne jo kame Yesu udo bedo kede pien oudo kitie iturur kede kok. ¹¹Do kame gin kiwinyo be Yesu kuo, kede da be Maria Magdalin onene, gin likame kiko yei.¹²Ingei man Yesu bobo diko nyutere but jo are kikom gi ical apat di oudo kitie ot icalo. ¹³Do gin kiko ot kiko waco ne jo icegun kame oudo odng do gin likame kiko yei kot gi.¹⁴Ingei mano Yesu bobo oko nyutere but josiao tomon kiwie acel di oudo kibedo cam. en eko bunano gi pien gin bin kili kede yei bobo cuny gi nwang pien bin likame kiko yei kede kop me jo konene kakame en eyaruno kede. ¹⁵Di eko waco ne gi be, otunu iwi lobo dedede di iko tuco ejiri ne gi acwea dedede. ¹⁶Ngat kame bino yei di oko batiso en, ebino udo alako do ngat kalikame bino yei kobino ngolo kop loe.¹⁷Do gianena gi bino lubo jo kame bino yei beo inyinga gin kibimo riamo jwogi, gin kibino yamo kede leb kanyen. ¹⁸Gin kibino mako twole doko akadi gin kimato gimoro kame neko, likame bino mino gin awanon gin kibino keto cing gi ikom jo tuo di iko cango.¹⁹Dido Rwot bin otieko yamo kede gi, oko tere malo di eko bedo ibad tetu cam ka Rubanga. ²⁰DO gin kiko mede ot di ki tuco ejiri kadedede, oudo Rwot tie kede gi di emoko kop gi beo igianena.

Luke

Chapter 1

¹. Bala kite kame jo atot akwany kede kare diki koketo kakare tuco kede keto kakare jamini kame wan oyei kiber idiere wa. ². Akadi bala kame gin kimio wan, kame iye agege obedo ijurak kame onono kede ang gi di bobo kibedo jo tic me kop. ³. Ebedo ber na aba di audi niang ateni me jame dedede iye agege me wandikoneu kakare di eber kiber beo kibut Teopilo. ⁴. Me wek un nyero ingeunu amok me jamini go kame oudo acorou iye.⁵. Oudo tie iikare kerode kabaka me Yudaya nysasirodot moro kame nyinge sakaria kame oudo tie kame Abija telo kame dako mre oudo obedo acel ikom anyira karoni kame nyinge oudo Elisabeti. ⁶. Gin dedede oudo kipoore inyim Rubanga doko di lilubo cik dedede kede iswiliaka diki li kede kopmoro kame ko caoi iye. ⁷. Gin oudo likame kitie kede atin moro, pien Alisabeti oudo obedo adonge, doko oudo gin kiti da.⁸. Kare di kotuni kame en oudo epore timo kede tic mere me nyasasirodot inyim Rubanga wange mege. ⁹. Di lubere kede itok me wang tic me nyasasirodot kare mere en oudo otuno me mino mot awanga itempulo kaRwot. ¹⁰. Ekodet me jo dedede oudo tie ilega ioko iye esawa a me mino giamia awanga.¹¹. Dido ikanono malaika ka Rwot di koneeno ne di itie cungo icinge tetu came alutari me wango giamia. ¹². Kakame sakaria onene kede kome oko to lworo di ka poto ikome. ¹³. Do malaika di ko waco nebe kur ilwori sakaria: Pien lego ni kowinyo; pi mano dakoni Elisabeti oyaro nywaloni atin awobi in iyaro cakone nyinge be Yokana.¹⁴. In iyaro udo yom cuny kede kilel jo atot bino lelo pi nywalere mere. ¹⁵. Pien ebino beda dwong inyim Rwot likame ebino mato gimoro kame mero aledi giamata moro kame kec. Do en ebino pong kede Tipo kacil cako kiitoto mere.¹⁶. Dokon da en bino loko idwe me Isirael but Rwot Rubanga gi. ¹⁷. En ebino telone yoo i Tipo kede teko Elia pi loko cuny jo nywal but idwe gi kede jo kalikame wor dwoko gi iyangane Rwot.¹⁸. Sakaria oko waco ne malaika be, abino ngeno kop gi benyo? Pien ango abedo dano atii, dakona da mwakini mege okato. ¹⁹. Nando malaika oko dwokone di wace be ango Gabriel kame atie cungo inyim Rwot Rubanga kocwaa pi bino yamoni kede nyuto kop gi me yom cunu. ²⁰. Dokon neni in Lebi oyaro too likame itwero yamo tuno kede ceng kame kop gi oyaro bino cobere kede pien in likame iyei kede kop na kame ayaro bino cobere kare gi otuno.²¹. Nando jo oko bedo daro Sakaria diki dong kede ur pien egal pi kare alac Itempulo. ²². Kakame edwogo kede oko likame ekotwero yamo kede gi gindi kiko niang be eneneno gianyuta itempulo. Pien ebedo pooro negi apora di li etwero yamo. ²³. Nando kare oko tuno bala kite kame kare me tic oko tiek en do eko yai dok ture iode ikome.²⁴. Icen me ceng go dako mere Elisabeti di oko yac di eko ot pwono pi twete kany di ewaco be ²⁵. Buu okwe nado Rwot otio ikoma ikare kame enena kede pi kwanyo acae na kiut jo.²⁶. Itwete kanyape malaika Gabriel Rubanga oko cwene ibomba me Igalilaya kame olwongo be Nasaret. ²⁷. But nyako kame anero nyom kede awobi kame nyinge Yosepu kame wok ki Degele ka Daudi nying nyako apunga nono oudo Maria. ²⁸. Malaika oko bino bute di eko wacone be yoga Maria Rwot tie kedi in nyawinyo Rwot ogamiin idyer mon. ²⁹. Kakame eneno kede kop nono oko neko kome en eko donyo paro dwong kop nono en eko keto kop nono icunye epone amot kame omote kede be man dwong mere nyom.³⁰. Malaika di ko waco ne be kur iwori Maria pien Rubanga ogami. ³¹. Nan neni in iyaro yac iye auris ni di ikonywalo katin awobi di iko cako nyinge Yesu. ³². En eyaro bedo dwong di oko bino lwongo nyinge be wot kanyamalo twal: Do Rwot Rubanga bino mine kom kakwarumere Daudi. ³³. En ebino pugo iiyot kayakobo mwaka kede mwaka. Di Ajakanut mere bino bedo likede ajikini.³⁴. Maria diko waco ne malaika be, man bino timere benyo neni ango pwodi likame abuto kede icuo. ³⁵. Di malaika oko dwokone be Tipo kacil oyaro bino donyo ikomi kede twero me mato oyaro umii pi mano da giacil na kame iyaro nywalo kobino iwonge be wot ka Rubanga.³⁶. Neningo ber nyar kaneri Elisabeti eda eyac awobi imwakini me dongo kame nando etie kede twete kanyape en ngat kame oudo kolwongo be adonge. ³⁷. Pien kibut Rubanga likame tie gikame liatwere. ³⁸. Nando Maria diko waco be, neni nyako nyatic ka Rwot wek ebedi bala kame kop ne waco kede malaika di ka yai tenge kibute.³⁹. Maria di koyai icengo eko ot iye adul kimukurur i bomba me Yuda. ⁴⁰. Di eko donyo iyot Asakaria di eko moto Elisabeti. ⁴¹. Kare di kotuno kam Elisabeti owinyo kede amot kamaria atin diko somo iiye pi kilel iye auris mere di Elisabeti oko pong kede Tipo kacil.⁴². En eko yamo kede dwan amalo di ewacobe itie kede winy in idyer mon, da tie kede winyo kadi me ii auris ni. ⁴³. Man en nyo kibita, me toto me Rwot na bino buta? ⁴⁴. Pi neni awakawaka iye esawa kame awinyo kede dwan me amot koyai ibuti atin di ko somo iiya ki iiya auris na pi kilel. ⁴⁵. Da tie kede winyo en ngat kame oyei be gikame Rwot oyamone bino cobere ikome.⁴⁶. Maria diko waco be cunya miyo Rwot dwongo. ⁴⁷. Cunya olelo i Rubanga nyalak na.⁴⁸. Pien en eneno kede kisa ruom kapiny kame ango apasoit mere atie iye: pi mano neni geno nan kede ikare kame bino tiek iwak dedede bino iwogabe ango nyawinyo. ⁴⁹. Pien wan akarunikin otimona jamini adongo nyinge cil.⁵⁰. Kisa mere tie but jo dedede kame iwore ilwak kede iwok. ⁵¹. En enyuto teko mere kede bade; eko sarakino jo ewaka itam me cunyigi.⁵². Ekwayo di eketo piny wegi akaruni kin yai ikomini gi di eko kiarao jo me ruom apiny. ⁵³. Epito jo akec oneko kede jamini abeco; jo abara di eko riamogi tenge kede cinggi nono.⁵⁴. Ekonyo Epasoit mere Isirael kiye kiyutun me kisa mere. ⁵⁵. Eyamo kede jo apapi wa, Abraham kede kodi mere mwaka kede mwaka.⁵⁶. Maria oko bedo kede tieko dwete adek dido eko dwogo iyode ikome. ⁵⁷. Nan do Elisabeti kare mere me nywal oko tuno eko nywalo atin awobi. ⁵⁸. Di do jo kio mege kede jo awade mege kakame kiwinyo kede kite kame Rubanga omio kede kisa mere adwong bute kinywako lelo kede karacel.⁵⁹. Dido kare arom ceng kanyauni kikelo atin pi akepo di kicako nyinge be sakaria bala papa mere. ⁶⁰. Toto mere oko dwoko di ewacobe liame amano do kobino iwonge be Yokana. ⁶¹. Gin kikowacone be likame wadu moro kame kolwongo kede nying no.⁶². Di kiko mino papa mere anyut me pone mekite kame epore lwonge kede. ⁶³. En eko penyo pi mine giame en opoore wandiko iye di eko wandiko iye be nyinge Yokana gin dedede kiko uro.⁶⁴. Lebi koyabere iye esawanono awakawaka dido eko cako do yamo kede do pako Rubanga. ⁶⁵. Lworo di ko poto ikom jo dedede kame oudo obedo rimaro gi Rwonge ni di oko sarakin romo pi dedede me Judea. ⁶⁶. Ikede jo dedede kome awinyo gi oketo gi icunygi di ki waco be epone me katin me ine di cing Rwot oko be tie ikome.⁶⁷. Di papa mere sakaria oko pony kede Tipo kacil di ekotiet di ewaco be. ⁶⁸. Deyo bed but Rwot Rubanga me Isirael pient ewelao kede lako jomege.⁶⁹. En ekiarao malo tung me alako pirwa kiot me Epasoit mere Daudi. ⁷⁰. Bala kite kame eyamo kede idog inabino mege kacil kame oudo obedo tie geno gere me lobo. ⁷¹. Me wak wan olakere icing jo kwar wa dedede kede kicing jo dedede kame dagi wa:⁷². Picobo kisa me isikan kame ecikere kede papiwa. Kede pi yutuno isikan mege kacil. ⁷³. Ikwong kame en ekwongo kede papawa Abraham. ⁷⁴. Be eyaro mino wa be wan pore bwot kicing jo kwor wa me wek wan otine abongo tworo. ⁷⁵. Iicilo kede poore inyime ikare dedede me kuo wa.⁷⁶. Iin atin kobino lwongi be enabi kawan akarunikin: pien in kame ibino geno telo ne Rwot yoo pi iiko yote mege ⁷⁷. Pi mino ngec me alako but jo mege pi kwanyo gikare cogi.⁷⁸. Pi mino cuny me kisa ka Rubanga kame lia jik komeruu me piny acel acel kelo pi welao wa. ⁷⁹. Pi mino lero but gi jokame bedo icolo kede itipo me too, pi gwoko tien wa iyongayo me mulem.⁸⁰Atin oko dongo di eko mete bedo tek icuny iye itela paka tuno kede kare mere me nyutere iye Isirael.

Chapter 2

¹. Ikare no Kaisari Agusito oudo owoto iswil be pore wandiko nying jo dedede kame tie ippiny kame en epugo. ². Wandiko nying jo ni kotimere di kririno en oudo obedo ngapug me Siria. ³. Di do jo dedede oko ot pi wandiko nying gi, ngat acelacel ibomba me turgi.⁴. Yosepu da di ko yai ki bomba me Nasaret kame tie i ppiny me Galilaya en eko oot ibomba aka Dauidi ilobo me Yudaya ame olwongo be Betelekem. En kakame bin oudo onywale iye doko da oudo eda dano me ekeko nono doko akwar aduadi. ⁵. En oudo eoto pi wandiko nyinge kede wandiko nying Maria dako kame oudo ecikero kede pi nyomo, do Maria oudo oyac.⁶. Ikare kame oudo gin kitie kede ki ber elekem ceng mege me nya=wal oko tuno. ⁷. En eko nywalo atin awobi kao mere di en eko ume kede igoen me mukeru di eko piele ia atuba me cam me dok, pien gin do oudo likame ki Sobolo udo kabedo iot me wele.⁸. Bin jo kwat oudo tie ipiny nono kame oudo tie ibar gwoko Romingi iwor nono. ⁹. Malaika ka Rwot oko neeno but gi, di deyo ka Rwot oko rieny olukogi, lworo oko mako gi kitek twatwal.¹⁰. Di do ibedunu kede lworo, pien akelo newu kop aber me kilel adwong, kame oyar bino but jo dedede. ¹¹. Pien tin konywalo ne wu ngalak ibomba ka Daudi, en Kristo Rwot gi kame bino nyuto ne wai en ime. ¹². Ibinunu oot iko nu udo atin di koumo kede igoen me mukeru di etie buto iatuba me cam me dok.¹³. Cucuto nono di ekodet kame oyai ki malo oko neeno karacel kede malaika nono di ki pako Rubanga di ki waco be. ¹⁴. Deyo bed but Rubanga kame tie imalo twal kede mulem bed ilobo but jo dedede kame cunye yom ikom gi.¹⁵. Kaka me bin imalaikan nogo oyai kede tenge geno yamo kengi ken gi be "ootunu wada ber Beteleke, onenunu gikame otimere noni kame tin Rubanga omeowa ongeo. ¹⁶. Gin kiko oot awaka awaka di kiko udo Maria kede Yosepu di atin tie buto iatuba me cam me dok.¹⁷. Kakame ki neno kede atin, ki ko tatamo gi dedede ka me malaika owaco ne gi ikom atin nono. ¹⁸. jo dedede kome bin owinyo kope nego oko ura twatwal gi kame jokwat owaco negi. ¹⁹. Do Maria oko kaano kope nogi dedede di eparogi icunye. ²⁰. Jokwat oko dok di kimio deyo but Rubanga di pake pi gi dedede. Kame oudo kiwinyo kede kame nineno, bala kite kame imalaikan oudo owaco ne gi kede.²¹. Di do ceng kanyauni oromo, pi kepo atin, oko cako nyinge, nying kame oudo malaika bin ociko di likame pwodi koyace be cak ne.²². Dido kare me lonyere mere oromo bala kito kame iswil ka Musa oudo mito kede, Maria kede Yosepu di ko tere Iyerusalem pi mine i cing Rwot. ²³. (Bala kite kame owandiko kede iswil ka Rwot be"buli atin kao dedede kame yabo yic kobino mino gi bala gi ka cil Rwot"). ²⁴. Di gida kiko mino giayala bala kite kame oudo iswil ka Rwot waco kede be" Aman are arabo ilukeu atitino are."²⁵. Ikare nono oudo tie icuo moro Iyerusalem ame nyinge Esimoni. En oudo icuo kopere doki di eketo kwo mere iworo Rubanga, di ekuro neno epone kame Rubanga bino kweno kede cuny jo me Isirael en oudo epong kede tipo kacil. ²⁶. Tipo kacil ooudo otieko mine ngeno be likame ebino to tuno kede di eneno Kristo ka Rwot.²⁷. Tipo kacil oko telo Esimoni itempulo kakame jo nywal me atin Yesu okele kede itempulo pi timone gikame iswil mito. ²⁸. Esimoni oko tingo atin di eko mino pwot but Rubanga di ewaco be. ²⁹. Rwot nan do itie mino nyatic ni ooto kede mulem bala kame bin iwaco kede.³⁰. Pien wanga otieko neno alako ni. ³¹. Kame in itieko iko di do dedede neno. ³². Lero kame nyuto mit nin but jo kam likame Iyudayan kede kame kelo deyo but jo ni me Isirael.³³. Yosepu kede toto mere oko bedo kede ur adikinicel pi gikame Esimoni owaco ikom atin. ³⁴. Esimoni oko lamo ne gi winyo di ewaco ne Maria toto me atin be "Neningo atin noni oketo pi kelo poto kede akiar me jo atot Irirael kede pi bedo gianena ka Rubanga kame jo atot bino yamo kop atot areco ikome. ³⁵. doko ida epima bino cobo cunyi pelao tetekeny par me cuny jo atot oko bino nyutere kakaler.³⁶. Bin tie enabi moro acel adako kame nyinge Aana, en oudo nyar ka Panueli, me ateker me Aser. En ooudo etieko ti adikinicel, ingei bedo kede cware pi mwakini kanyaare cako ikare kalikame oudo pwodi engere kede icuo. ³⁷. Dako ni oudo obedo apuserut pi mwakini ot kanyauni kiwie ongwon. En oudo likame eyai tenge ki Tempulo di eworo Rubanga kanyo kec kede ilega iwor kede iceng. ³⁸. Esawa nono en eko bino di eko mino pwot but Rwot, di eko donyo yamo kop ikom atin but jo dedede kame oudo tie daro kare kame Rubanga bino lako kede Yerusalem.³⁹. Dido kitieko timo gi dedede bala kame iswil ka Rwot mito kede gin kiko dok Galilaya ilobo me turgi ibomba gi me Nasaret. ⁴⁰. Atin okko dongo di etek, di epong kede rieko, doko kisa ka Rubanga oudo tie kede en.⁴¹. Mwaka acel acel jo nywal ka Yesu oudo bedo ot Iyerusalem ikare me ebaga me bwot. ⁴². Ikare kame oudo mwakini me dongi ka Yesu oromo kede tomon ki wie are kiko ot i ebaga Iyerusalem bala kite kame lem kinare timo kede. ⁴³. Kakame ebaga otiek kede di gin kitie dook paco atin awobi Yesu oko dong cen Iyesrualem, do Yosepu kede toto mere Maria oudo liangeo. ⁴⁴. Gin ooudo kiparo be Yesu da oudo tie idier jo kame oudo tie upere kede gi kiko ot pi ceng acel lung di kiko cako mone idier jo awadegi kede jo kame kinao kede.⁴⁵. Kakome gin likame ki ude kede kiko dok bobo Yerusalem di kimoe. ⁴⁶. Ingei ceng me adek kiko do ude itempulo di etie bedo kede jo pwonye me iswil di ewinyo kopegi kede di epepenyogi. ⁴⁷. JO dedede kame oudo winyo yamo mere oko bedo kede ur ie epone me niang mere kede kite kame edwoko kede peny.⁴⁸. kakame ke nene kede kiko uro adikinicel Di toto mere oko waco ne be woda itimone wa kamano pinyo? Neningo ango kede Papapni otie moni kede par atek. ⁴⁹. En eko dwoko ne gi be :Pinyo komio un oudo itienu mona? Mam oudo likame inger nu be ango poore abed i ot ka papana? ⁵⁰. Do gin likame ki ko niang kop kame en ewaco negi nono.⁵¹. Di do en eko upere kede gi kiko dok Nasaret, di en eko donyo bedo kede wor but gi. Do toto mere oko kano kope nogi lung icunye. ⁵². Di do Yesu oko meede dongo irieko kede ikome di etie kede kisa ka Rubanga do di jo mare.

Chapter 3

¹Nan oudo mwaka me tomon iwie kany me apugan a Tiberio Kaisari - Ponsio Pilato en oudo pugo Yudea, di Erode en kame oudo pugo Galilaya, kede omimere Pilipo kame oudo pugo Turea kede Terakoniti, di Lusania en kame oudo pugo Abilene, ²Annas kede Kepas en kame oudo obedo jotel me isaseredotin - kop ka Rubanga di ko bino but Yokana wot Sakaria iye itela.Eko bino iya adul me Yorodan, di etuco Ejiri me Batisimu me Iswilar kede me udo kisa ikom bal.Bala kitekame owandiko kede iye itabu me enabi Isaya, di waco be, "dwan dano moro tie kok iye itela, be yikunu arwo, di ikounu mine bedo di eriere.⁵Aditot dedede bino pong, kede mori da bino dwogo piny, ka ogogomun da bino riere, kede yote agwai da bino doko pwot, ⁶di jo dedede ko neno alako a Rubanga."Di Yokana oko waco ne ekodet kame oudo bino bute pi en batiso gi be, "wun idwe me twole! ngai okwenyaro wu pi ringo tenge ikom alilo a Rubanga atie bino?kelunu anyakini abeco me iswilar, di likame ikounu geno yamo ikom wu be, 'wan Aburaam en Papa wa,' pi ango ayamo butu be Rubanga twero mino ingaroi gi doko idwe Aburaam.Kede nan da lee tie idud yat kame likame oyaro nyako nyige abeco. Obino tonge di oko uce imac."¹⁰Jo diko penye, di waco be, "otim benyo?" ¹¹Di eko dwoko negi aman, "ngat kame tie kede ikotin are, emi dano kame lii kede acel, kede ngat atie kede cam da amanono."¹²Jo araro esolo da oko pi udo batisimu, di iko waco ne be, "ngatel, otim benyo?" ¹³En eko waco ne gi be, "kur irarunu gi kame kalamo gi kame onyuto ne wu."Isirikalen da di ko, penye be, "do wan? otim benyo? di eko waco ne gi be, "kur iyakunu jo, ara ronikino jo igi kame likame itimo. Do miunu musala wu rom wu."¹⁵Kame jo oudo tie kede gen me tuno a Kristo, di gin dedede iparo icuny gi ikom Yokana, arabo en ebedo Kristo. ¹⁶Yokana di ko dwoko ne gi dedede, di waco be, "ango, abatiso kede pii, do tie dano atie bino kame kame tek kalamo ango, ango likame atwero gonyo atwec me amuka mere. En ebino batiso wu kede Tipo Kacil kede mac.Kame oderu mere tie icinge, en ebino kuto cucung di eko coko kal iye idero. Cucung ebino wango kede mac.¹⁸Di eko medo tuco Ejiri me ajakanut but jo. ¹⁹Do Erode kame oudo pugo Galilaya kame en eyamo ikome pi bal me nyomo Erodia kame oudo obedo dako omimere Pilipo, kede jame areco kame Erode oudo otimo, ²⁰medo ikop go, en eko cego Yokana i ot kol.²¹Nan kame jo dedede obatiso kede, kame oudo etie batiso kede Yesu, di oudo etie ilega, malo di ko yabere, ²²di Tipo Kacil oko bino ikom ical me awele, dwan di ko yai imalo di waco be, "Yin en woda kame amaro. Kame cunya yom ikome."²³Yesu ikome di ko cako tic, di etie kede mwakini ot adek me dongo. En bin ebedo wot (bala kitekame otamo kede) Yosefu, wot ka Keli, ²⁴wot ka Matat, wot ka Lebi, wot ka Melki, wot ka Yanai, wot ka Yosefu.²⁵Yosefu oudo bedo wot Matatia, wot Amosi, wot Nakum, wot Esili, Wot Nagai, ²⁶wot Mat, wot Matatia, wot Semei, wot Josek, wot Yoda.²⁷Yoda obedo wot ka Yoana, wot Resa, wot Serubabel, wot Selatiel, wot Neri, ²⁸wot Melki, wot Adi, wot Kosam, wot Elamadam, wot Er, ²⁹wot ka Yosua, wot Eliesa, wot Yorim, wot Matat, wot Lebi.³⁰Lebi oudo obedo wot Simioni, wot Yuda wot Yosefu, wot Yonam, wot Eliakimu, ³¹wot Melea, wot Mena, wot Matasa, wot Nasan, wot Daudi, ³²wot Yese, wot Obed, wot Boasi, wot Salamoni, wot Nakason.³³Nakason oudo obedo wot Aminadabu, wot Adimini, wot Arani, wot Keseroni, wot Peresi, wot Yuda, ³⁴wot Yakobo, wot Isaka, wot Aburaam, wot Tera, wot Nakori, ³⁵wot Serugu, wot Reu, wot Peleg, wot Eber, wot Sela.³⁶wot Kaina, wot Arupakasad, wot Sem, wot Nua, wot Lamek, ³⁷wot Metusela, wot Enoka, wot Yaledi, wot Makalalel, wot Kainan, ³⁸wot Enosi, wot Set, wot Adamu, wot Rubanga.

Chapter 4

¹. Dido Yesu opony kede Tipo ka cil eko dwogo ki Yorodan, di tipo oko tele ot iwi itela? ². Etieko ceng ot ongwon di oudo jwogi tie tame. Do i ceng go en likame eko camo gimoro. Kakame ceng go eko tiek kede, kec oko neke.³. Dido jwogi oko yamo ne be, kame in ibedo wot ka Rubanga cikakino kidi ni me wek edok kwon. ⁴. Yesu oko dwoko ne be, owindiko be, Dano likame oyaro kuo kede kwon kenekene do kwanyo kede buli kop Rubanga.⁵. Dokon jwogi oko tere malo iwi moru kabor, eko nyuto ne ajakanuto me piny dedede ikare acecek. ⁶. Jwogi oko waco ne be, twer me gigi dedede ango ayaro miini, kede deyo gi, pien bin ko keto gi icinga; ango da atwero keto gi icing ngat kame ango amito. ⁷. Aso pimano, kame in ibino worango, gin dedede ki yaro bedo megi.⁸. Yesu oko dwoko ne di waco be; dwog cen ngea yin Sitani. Pien kowandiko be Yin ibino woro Rwot Rubanga ni, da di en kenekene kame iko tic ne.⁹. Dokon en eko kele i Yerusalem di eko kete iwi obibiru me wi tempulo, di eko waco ne be, kame di in bedo wot ka Rubanga jal komi piny ikano. ¹⁰. Pien owandiko be, en eyaro cikakino imalaikan piri di gin kiko gwoki. ¹¹. Di gin kiko tingi icing gi, me wek kur iret tieni ikom engaru iye sawa moro kenekene.¹². Di Yesu oko dwokone be, ko waco be, un liki tamo Rwot Rubanga wu. ¹³. kakame jwogi otieko kede atama dedede, eko yai ki bute tenge pi kare moro.¹⁴. Di Yesu oko dwogo i Galilaya di etie ii twer me Tipo kacil di rwonge mere oko sarakin ipiny dedede koluko gi. ¹⁵. En eko pwony i ka cokeren di jo dedede oudo keto deyo ikome.¹⁶. Di eko bino Nasaret kakame bin en edongo ki ye, bala kame oudo obedo kede epone mere, en eko ot kacokere iceng me Sabato, di eko cungo malo pi isoma. ¹⁷. Ikunono di oko mine itabu me enabi Isaya, kakame en eyabo kede itabu, en eko udo dul kame owandiko be,¹⁸. "Tipo ka Rwot tie ikoma, piento en ewira pi tuce ejiri but jo can, en eora pi cango jo ame cuny gi otur, pi tuco alako but jo kame otero bedo ipasoi kede dwoko ne imudu ka wangi,pi kelo mulem but jo kame owandikino. ¹⁹. Pi tito mwaka kame Rwot oyei kede.²⁰. Dido en eko cego itabu di eko dwoko ne ngatic di eko bedo piny. Di jo dedede me kacokere oko keto wangi ikome. ²¹. En eko geno yamo ne gi be, ceng atini, en kame gi awandik ni ocobere kede iyit wu" ²². Di jo dedede oko moko mujura ikome, di ki surao kope me kisa kame oudo wokun ki doge "Di kiwaco be benyo man liko obedo wot ka Yosepu?"²³. Di dokon en eko waco ne gi be, iye ateni wun iyaro nu yamo agole in buta. Emuron, cangere keni gikame wan owinyo be in itimo Kaperenaum timgi ipiny wu kane da. ²⁴. En eko dokon waco be ateteni ayamo ne wu likame tie enabi moro kame oyei kede ki piny gi.²⁵. Do ango ayamo neu ateni be, oudo bin apuserun tot i Israel ikare ke Elia kakame malo oudo ocegere kede pi mwakini adek kede dwete kany ka pe, di kec kadwong oko poto ipiny no dedede. ²⁶. Do likame oko cwano Eliya but moro kikom gi, kwanyo kocwae iseepta ibomba kadwong me Sidon but dako kobedo apuserut. ²⁷. Dokon bin oudo jodobini tot i Israel ikare ke enabi Erisa, do likame tie acel moro kikom gi oko lonyere kwanyo na aman me Siria.²⁸. Jo dedede kame oudo tie ikacokere oko pony kede lilo kakame kiwinyo kede kope gi. ²⁹. Di kiko yai malo di kiko pumaro en oko me bomba di kiko tere malo me emukura kame kogero iye bomba gi, me wek remuro en di eko poto adiri. ³⁰. Do en eko beo idiere gi di eko ot mere.³¹. Eko bino piny ikaperenaum ibomba me Galilaya, di eko pwonyo gi icengere me Sabato. ³². Gin kiko bedo kede ur ikom pwony mere pien kop mere oudo tie kede twer.³³. Doko ika cokere oudo bin tie icuo moro kame oudo tie kede tipo me jwogi karac, en eko geno keko kede dwan amalo. ³⁴. Di ewaco be, wek wan ken wa, nyo do ber en kame wan opore timo kede in Yesu me Nasaret? Benyo, in do ibino pi dudubo wani? Ango angeo ngai en kame in ibedo in ibedo ngat acil acel me ka Rubanga ka malo.³⁵. Di Yesu oko juke, di waco ne be; napakin, di iko wok oko ikome. Aso kakame do jwogi oko uce kede piny idiere me jo, eko wokun oko ikome, di likame eko musungo en. ³⁶. Dido gin dedede kiko bedo kede ur di ki yamo ken gi ken gi be, kop me epone mene ine pien kede akarinikin kede twer, en ecikakino tipo kareco di gin kiko wok oko. ³⁷. Di rwonge mere oko srakin kadedede me piny nono.³⁸. En eko do yai ika cokere, eko donyo i ot ka Simoni toto me dako ka Simoni oudo musuja atek omako di gin kiko kwane pire. ³⁹. En eko cungo kawiye, di eko juko musuja, di musuja oko weke awaka awaka di eko yai cake konyo gi.⁴⁰. Nan do kakame do ceng tie donyo kede, jo dedede kame oudo tie kede jo tuo me iponeso ka papat, oko kelo gi bute, di en eko ke eto cinge ikom buli dano, di eko cango gi. ⁴¹. Jwogini diko wokun ikom jo atot kede koko di kowaco be, "in en kame Kristo wot ka Rubanga. En eko juuko gi di likame eyei ne gi yamo pien gin oudo ki ngeo be en ebedo Kristo.⁴². Kakame do piny otuno kede iceng en eko yai di eko ot i tela, dido jo oko donyo mone, dikiko bino bute, kiko genege be kur eyai tenge kibutgi. ⁴³. Dido eko wano negi be, ang apoore tito ajakanut ka Rubanga ibomba ace da, pi tic nono en komio ko cwa. ⁴⁴. Dido en eko tuco jiri ika cokeren me Galilaya.

Chapter 5

¹. Nande kere oko kato, bala kame jo oudo dire kede bute pi winyo kop ka Rubanga, en oko cungo i dog nam me Genesaret, ². En eko neno yede are di tie cungo i dog nam: do jo cik oudo ooto tenge kie oudo kitei iwok bweni gi. ³. En eko donyo iye acel ikom gi kame oudo obedo me ka Simoni, en eko kwane be, koto en eremaro en kaka bobor anonok yai kioko di eko bedo piny; di eko cako pwonyo jo kame oudo tie ooko me yee.⁴. Nando kakame oudo eweko kede yamo, eko waco ne Simoni be ot kaka tut di ko uco bwoini ipi katut me wek imak dek. ⁵. Simoni oko wacone be, Rwot, wan olole kiwor kia, do likame omako gimoro: dodo pikop nin ayaro uco bwoi ipi. ⁶. Nando kakame man atieko timere kede kiko coko akedet me dek adwong bwoigi oko nyii. ⁷. Kiko cako gwegweto jo cik wad gi kame oudo tie iye kapat, me wek kibin i konygig, di gin kiko bino di kiko poongo yede are dedede paka tuno kede gin geno iwiny.⁸. Kakame Simon Petero oneno kede, gino eriebere piny itien yesu di ewaco be, yai tenge kibuta pien ango abedo dano anyadubo o kwe Rwot. ⁹. Pien ebedo kede ur, kede jo kame oudo eciko kede pi toto me dek kame oudo gin kimako. ¹⁰. Yakobo do kede Yokana kame obedo awobe ka Yebedayo jo cik wadgi Simon oko ur o Yesu oko wacone Simoni be, kur ilwori: geno nan ot anyim in iyaro bedo ngacik jo. ¹¹. Kakame kiwoto kode yede gi oko, kiko weko gi dedede dikiko lube.¹². Di kare oko kato kakame en oudo etie kede ibomba moro, icuo moro kame dobo pony ikame: kakame eneno kede Yesu eko riebere piny inyime di eko kwaane di ewaco be Rwot kame imito itwero longa. ¹³. EKo rieno cinge di eko mule di ewaco be amito lonyere. Awaka awaka dobo oko yai tenge ikome.¹⁴. Eko cikakino en be kur eaco ngata moro do ooti iko nyutere but Esasirodot, di iko mino giamia me lonyere nin di lubo iswil kame riki musa ociko pi bedo mujura but gi.¹⁵. do rwonge mere oko sara kin obukui kitek twatwal paka mino ekodet me jo oko bino pi winyo kop mere kede pi udo cango ikam goro kame kitiekede. ¹⁶. En eko lukunyo iwi itela pi ilega.¹⁷. Kare diko kato, iceng moro di en oudo etie pwany Iparisayon kede idaktalen me iswil owok kii bomba dedede me Galilaya, Yudaya kede Yerusalem oudo tie pi cango gi.¹⁸. Dokon neni, jo oko kelo dano akome otoo di kopielo iye itando kiko moono epone me dele iye kede me piele inyime. ¹⁹. kakame likame kitwer udo kede epone me kele iye, pi kop me ekodet kiko ot malo iwiot di kiko cuane piny beo kimategula kede kitande mere di kiko yololo en diere inyim Yesu.²⁰. Kakame eneno kede yei gi, eko waco ne be icuo gikareco ni kasasiro in. ²¹. jo igigir kede Iparisayon oko cako tom otam, di kiwaco be ngai ine kame yamo ayet ikom Rubanga? ngai kame twero sasiro gika reco kwanyo Rubanga kene?²². Do kakame Yesu oniang kede tam gi, edwoko di ewaco negi nyo kame un itienu tamo kii kuou? ²³. Benyo, eyoyot me waco be gi kareco ni kisasiro arabo me yamo be, Yai malo di iko oot? ²⁴. Do wek un ingeu nu be wot ka dano tie kede tweri wilobo me sasiro gika reco, leko waco ne dano kame tuo oneko kome Awaco ni be yai di iko tingo kabuto ni, di iko oot iodi.²⁵. Awaka waka di en eko yai ki nyim gi, eko kwanyo giame oudo ebuto iye, di eko ot iyode di emio Rubanga deyo. ²⁶. Gin dedede kiko bedo kede ur gin kiko min Rubanga deyo, kiko pong kede luoro, di kiwacobe wan oneno giapapat tin.²⁷. Icen me gigi en eko ot anyim, ekoneno nga rar esolo kame nyinge Lebi, di ebedo ikanyilo tikiti me solo di en eko wacone be, Luba. ²⁸. en eko weko gi dedede, eyai malo, di eko lube.²⁹. Lebi di ko tedo ne ebaga ka dwong iode: nando oudo tie ekodet me jo rar esolo kede jo atot kame oudo obedo piny kede gi. ³⁰. Do jo iwandik kede Iparisayon gi oko geno ingungur ikom josiao mege, di ki waco be, pinyo kame mio in icamo di imato kede jo rar esolo kede jo dubo? ³¹. Do Yesu oko dwoko di ewaco ne gi jo akom gi yot likame mito daktale; do jo go kame kom gi lit en kame mito. ³². likame ango abino pi lwongo jo kepore, do jo dubo pi bina iswilar.³³. Di gin kiko wcone be, pinyo bo komio jo siao ka Yokana ri kec nakanaka di kitengo dokon da jo siao me Iparisayon da timo kamanono, do megin camo di ki mato? ³⁴. Do en eko waco ne gi be in itwero mino idwe me paco me eteran kanyo kec di pwodi eteran tie kede gi? ³⁵. Do ceng oyaro bino tuno kame eteran kobino kwonyo kede tenge ikom gi dido gida kikobino kanyo kec ikare nogo.³⁶. Di dokon en eko yamo ne gi agole be, liame tie ngata moro kame dapo iduku me egoe kanyen ikom ogoe kacon kame di kamanono, gin are dedede kinyil di adul kame akwanyo kiye adul anyen liame koyei upere kede adul acon.³⁷. Likame tie ngato kame keto Bwino kamyen i cupa ka con; me weki bwino kanyen kur bel cupa di eko oony piny di cupa kotoo. ³⁸. Do bwino konyen kopoore keto icupa kanyen gin duo kiko gwokere. ³⁹. Likame tie dano do koda kame icen me mato bwino kacon awakawaka mito bobo kanyen: pien awaco be, kaconi ber.

Chapter 6

¹. Dido eko bino Isabato me are ingei me agege, di eko ot beo ipoto me Mudunga peluno tetung ca, jo or mege oko cocotoyit mudunga eli kicamo, di daki nginginyo gi icung gi de kicamo. ². Iparisayon mogo oko waco timo gi kame Kiswil dagiceng Sabato?³. Yesu di dwokonegi eyamo be; Likame pwodi wun isomunu gi kame riki Daudi otimodi bin en oudo kikome keconeke kedojo kame oudo etie kedegi? ⁴. Epone kame eoto kede iyot ka Rubanga di eko tero eko camo mugati kame oudo tie giayala but Rubanga, di eko mino jomege da dodi iswil walikame yei ne ngata moro camo mugati kwanyo kenekene josaseredoti. ⁵. En eko waconegi be wot kadano da bobon tie Rwot me ceng Sabato.⁶. Kare oko tuno kato me bobon Sabato ame en edonyo iyi inagoga di eko pwony, do oudo tie icuo ame bade tetu cam omito. ⁷. JO wadik kede Iparisayon obedo ngice ara ecang dano ceng Sabato, me wek moto kiudi kop moro kame kotwero pide kede. ⁸. Do en eko ngeno omung me tamgi eko yamo ne dano kame cinge omito yai malo di iko cungo a nyim diere, en eko yai di eko cungo anyim diere.⁹. Yesu oko waco negi be, abino penyon giaciel, etie me iswil timo giabe ceng Sabiti ara bo timo bal? Pi gwoko kuo arabo pi dudubo en. ¹⁰. Kede neeno kwogirimaro lung, eko yamo ne icuo ca be rie cingi anyim, eko timo kamanonodi cinge oko yikere iber balan acel da. ¹¹. Kiko pong kede cuny me poyodi kiko donyo poro kop kengi gikame kipore timone Yesu.¹². Dido kare okatoicen go en eko ot walo iwimoru ilega, eko mede iwor kia kia ilega but Rubanga. ¹³. Kakame etuno kede iceng; eko lwongo jo pwony (siao) mege di eko yero tomon kiwie are ameda eko lwongo be jo or.¹⁴. Simoni aweda bobo elowongo be Petero kede Auderia owiwere, Yakobo kede Yokana, pilipo kede Katulumayo. ¹⁵. Matayo kede Tomasi, Yakobo wot ka Alipayo kede Simoni ame olwongo bejo pien me apugan nono. ¹⁶. Kede Yuda owinye Yakobo kede Yuda Isikariot aweda oudo bobo tie nga erupe Yesu opwonyo kede ecango jo.¹⁷. Eneko bino piny kede gi di eko cungo kakaler kede jo aupa mege jo pwony (siao) kede lwakime jo iyiliyili ipiny me judea, Jerusalem kede idog nam me tyre kede Sidom ame obino ingete pi udo cango me tuere katie negi. ¹⁸. JO koudo tie kede cwinyere kalikacil oko udo cango. ¹⁹. Lwakwe jo katot lung oko bedo kede winy me mule pien twero oko yai tenge kibute.²⁰. Eneko kiarao wange malo but jo wony (siao) mege eko yamonegi be, winyobed butin ngacan pien jagome yi malotie meri. ²¹. Winyo bed but jo kame kec oneko nan pien obino yengogi, winyo bed but oj kakok nan pien kibino nyero.²². Winyo bed buti kame jo dagi kede kame kipoki tenge kiyi lwakdadi kiyeyeto di kidubo nyingu piwotka dano. ²³. Bedunu kede yom cuny cengeno kede kilel pien nenunu Musa laupire dwong kimalo pien kamanono bin jo apapi gi otimo ne inabinda.²⁴. Do Otukui jogo kame obaro, pien kitieko udo musalagi. ²⁵. Tukui un jo kame nan oyeng, pien kec bobononi bino nekou, otukui joka me tie nyero nan, pien ibinunu koko kede idwilai.²⁶. Otukui kame jo dedede bino yamo kiber piru pien bin jo apapigida kamanono but inabino.²⁷. Do ayamo pirie jo kame winyo be marunu jo kworu, timunu kiber jo kame dagi u. ²⁸. Mianu wun yo but jo kame lamou daboboon legenu jo kame cacaou winyo.²⁹. Kede aka ngat moro obapo lewi; loke babon tetuciel da, akangatamoro otero esatini mie wie ekotida. ³⁰. Mii ngatamoro gi kame ekwao ibuti kede ngatamoro kame otero gimarono ibuti kur iburao en.³¹. Timine jo apat da gikame in imito be koto tim wida. ³². Pien kame in imaro jo kame warini kenekene bero nyo ino kame in iudo, pien jodubo da maro jo kame maro gin. ³³. Kame in itimo kiber but timonu kiber kienyinyo, pwoc nyo kme in udo, pien jo duboda maro jo kame marogi. ³⁴. Kame imiobut jo kame igeno pi udoki but gi pwoc nyo koyiniudo, pien jodubo da kitimo kanono.³⁵. Do marjo kwor wi datim negi bero kede imii gi ilikede gen bobo me udo kibute pien musalani bino bedo dwong da ibinunu bedo idwe me malo twal pien emwol but jo kalikame mio pwoc kede jo kalikame timo dub. ³⁶. Bedunu jo ajo kica macalo papu danga kica kede.³⁷. Kur ingol kop amio kur ngolida, kur iwac ne ngawoti raco, me wek kur waci da tim kica but ngatwoti me wek timi da kica.³⁸. Neni wie wek wuda, igi pim ame kodio kiberdi ony piny, piengi piwikalipiwo kede, manono kame kobino pinoni da kede.³⁹. Di eko yamo agole but gi be twere emuduk peeno emuduk, likame gin dedede kipoto ibiere? ⁴⁰Ngasiao likame tie malo me ngadwong mere, do dano kopoore dedede bino bedo balan nga dwong mere.⁴¹. Pinyo kawio iwacone ngawoti be kwany apoke kawe tie iwangidodi in likame ikwanyo kame tie iyi meri. ⁴². Amoto be benyo benyo bo kame iwaco kede ne ngawoti be ikwanyi apokeki wange do in likame ikwanyo meri, gei ber ikwany apoke kame tie iwangi me wek itwer waco ne nga woti da pi kwanyo mere.⁴³. Yat kaber likame nyako anyakini arac awot yat karac likame nyako anyakine kaber. ⁴⁴. Pi buli yat ngere kede anyakini mere, pien iye okuto likame ko twero ngwedo kiye olok, amoto kikom olok ngedo kiye acoga.⁴⁵. Dano kaber woto kope kabeco ka kanere iyi cunye kede dano karac da woto oko kope kareco okanere icunye, pien pong me kope areco kame tie icunye doge woto oko.⁴⁶. Pinyo bo kamio ilwonganu be Rwot Rwot dodi likame itimunu gi kame awaco neu? ⁴⁷. Ngatamoro kame bino buta di eko winyo kop uadi eko timo gi abino nyute but ngat kame ecal kede. ⁴⁸. Ecal balani icuo kame ogere ode, okunyo bur rimaro irom me ode awe eyaro gero eko peto acakini mere iwi lela, do kakame do likame etwero pireto pien eudo kosipe kiber ka kame tek.⁴⁹. Do ngat kame winyo dodi likame eko timo kamanono, ecal balan dano kame ogero iwi lobo da kakame alele bino kede odekopoto potoame winyere kika kaber pien likame esipo ode iwilela katek.

Chapter 7

¹. Nan kakame en etieko kede yamo mere dedede but jo ame tie winye en eko donyo Kaperenamu.². Di ngatic angadwong me isirikalen ame oudo tie amara ibute, oudo tuo di etie tuno ito. ³. Kakame en eko winyo kede kop ikom Yesu en eko cwano joadongo me Iyudayan, pi kwane bino cango ngatic mere. ⁴. Dido kakame gin iko bino but Yesu, gin iko ngangao en ikanon di kiyamo be, epore ne in timo amanono. ⁵. Pien emaropiny wa, di en eko gero ne wa sinagoga.⁶. Dido Yesu oko oot kede gi kakame en edoko iyapiyapi kede ot ngadwong me sirikale oko cwano jowote bute di gin kiko yamone be, rwot kur iloli koi ango likame apore pi in donyo ioda. ⁷. Pimano akadi ango ikoma likame apore bino buti do yami kop kenekene, di ngatic na ko camgo. ⁸. Pi angoda atie dano atie piny me akarinikin, di bobo atie kede isirikalen ame abo da ayamone ngat aciel, ooti, di eko oot da but moro, bia di eko bino da but ngatic na, tim man, di eko timo.⁹. Kakame Yesu oko winyo kede kopenogi en eko bedo kede ur ikome, en eko lokere, eko yamone jo alube be, ayamone wu, ango li audo yei adwong, li li akadi Isirael. ¹⁰. Dido jogo jokame oudo ocwao, oko dok iot iko udo ngatic audo tuo ocango.¹¹. Dido cobere ingei ceng no, en eko oot ibomba ame olwongo nain, di Josiao kede ekodet me jo atot oko lube. ¹². Nan do, kakme en edoko yapi kede erute me bomba neni, oudo tie icuo oto ame otie tingo, awobi aciel kenekene ame totomere obedo apuserut, da jo atot me bomba oudo tie kede. ¹³. Kakame rwot oko nene kede, en eko bedo kede kisa, ikome di eko yamo ne be, kur ikoki. ¹⁴. Di en eko mulo elago, di jo kame tinge oko cungo di en eko yamo be, atin awobi ango ayamoni be yai. ¹⁵. Di en ngat oto nono eko yai bedo di eko geno yamo. Di en eko mino awobinono but totomere.¹⁶. Di iworo oko bino ikom jo lungi, di gin iko mino deyo but Rubanga, di ki yamo be, enabi adwong owok idiere wa, kede be Rubanga owenao jomege. ¹⁷. Di rwonge nono amake oko sarakin iyudeya kede i adulion ame kio kede lung.¹⁸. Di jo siao a Yokana oko yamone kopenogi dedede. ¹⁹. Yokana oko lwongo josiao are bute di eko cwano but Yesu, di kiyamo be, in en ngat ame pore bino arabo omoi ngat ace? ²⁰. Kakame cuo mogo otuno kede bute, gin iko yamobe, Yokana ngaibatis, ocwao wa buti, di eyamobe in en ngatic amepore bino arabo omoi ngat ace?²¹. I esawa nono en eko cango jo atot ikom tuo apapat aumpuli, tipere areco kede but atot ame tie imuduka en eyabo wanggi. ²². Di Yesu oko dwoko di eyamone gi dokunu di iko nu yamone Yokana jame ame wun inenunu kede ame wun iwinyunu epone ime imuduka oneno kede ingwalasa ooto, jo dobo olonyere, idingoi owunyo jo oto oyaruno, otito ejiri but jo can. ²³. Winyo bed but ngat no ngat ame likame winyo irac ikoma.²⁴. Kakame joor a Yokana oyai kede ibute, en eko geno yamo but jo kop amako Yokana wun udo iotunu itela pi neno nyo? Lagara ame yamo yayango? ²⁵. Do oudo wun oudo iotunu pineno nyo? Icuo ongapere iber? neni jo ame ngapo engape abeco bedo omiere me abakai. ²⁶. Do kara wun iotunu pi neno nyo? Enabi? Ee, ango ayamo ne wu ngat akalamo enabi en ame iotunu neno.²⁷. En ine ngat ame owandiko be neni ango acwao ngaor na inyime ame bino yiko yongayo inyinmu. ²⁸. Pi mano ango ayamo ne wu, kibut jo kame dako onywalo liame tie enabi adwong kalamo Yokana nga ibatis: do ngat ame titidi yago ka Rubanga dwong kalamo en.²⁹. Jo audo tie winye kede jo rar esolo dedede oko yei be Rubanga en opore kede jo obatiso ibatis a Yokana. ³⁰. Do Iparisayon kede jo ngol kop oko dagi cor a Rubanga idiere diere gi, pi en gin likame ibatiso ibatis a okana.³¹. Di Rwot oko yamo be, abin apor jome ikareni kede nyo? Gin kara kical kede nyo? ³². Gin ki cal ke idwe ie atale, di ilwongo ekodet ocelu di kiyamobe an okuto ne wu bio, do wun likame ikom miel: wan otwuro ne wu iturur me to, wun ikonu dagi koko.³³. Pien Yokana nga ibatis obino di liame ecamo amoto amato ebwino, wun ikom yamo be en etie kede jwogi. ³⁴. Wot kadano obino di ecamo kede di ematoda, wun ikounu yamo be, neni, dano ang oluma kede nga amata atek, ngawot jo rar esolo kede jo dubo. ³⁵. Do rieko ka Rubanga opore pi idwe mege dedede.³⁶. Di ngat aciel ikom iparisayon oko mito ne oot cam iode en eko oot iot me eparisayt di eko bedo piny pi cam. ³⁷. Neni dako moro ame tie ibomba, ame tie ngadubo kakame en engeo kede be Yesu Obedo pi cam iot me eprisayot, eko kelo ecupa me mo angwe kur. ³⁸. Di eko cungo itiene cien ngei Yesu di ekok, eko geno iwoko tien Yesu kede pige wange di eweeo gi kede yer me wiye di edoto tiene kede di ewiro tien Yesu kede mio angwe kur.³⁹. Kakame eparisayot ogam oneno kede go otimere, eko yamo icunye be, icuomi koto di oudo en enabi oudo koto enge ngai kede epone me dako mene ine omulo en, pien etie ngadubo. ⁴⁰. Yesu oko dwokone di eyamobe, Simoni ango atie kede gimoro amito yamoni eneko yamobe ngadwong yamina.⁴¹. Oud tie ngai moro amekoojo sente ngat aciel emio tol kany, kede ngat aciel emio oot kany. ⁴². Dido gin kili kede gimoro me culo banya, en eko sasiro gin jo are, pi mano yamna ngai ikom jo are gi ame bino mare kitek? ⁴³. Simoni oko dwoko di yamobe, ango agemo be ngai ikom banya adwong. En eko dwokone be in ingolo kop i ateni.⁴⁴. Di en eko lokere but dakonone eko yamone Simoni, ineno dako ni? Ango adonyo iodi, do in likame imia pi me iwoko tiena: do en eko iwoko tiena kede pige wange, di eko weno gi kede yer me wie. ⁴⁵. I likame iko doto lema: do dakoni geno esawa ame ango adonyo kede iot kom, likame ejiko doto tiena.⁴⁶. Likame in iwiro wia kede mo: do dakoni oko wiro tiena kede mo angwe kur. ⁴⁷. Pimano ango ayamoni dub mege ame etimo atot osasiro en omio amara adwong tie bute do but ngat ame osasiro dub atitdi, danonoda maro atitidi.⁴⁸. En eko yamo ne dako nono be, dub ni osasiro. ⁴⁹. Di jo ame oudo obedo cam kede karacel oko geno yamo kengi kengi be, dano mene ine ame sasiro dub? ⁵⁰. En eko yamo ne dakonono be, yei ni olaki ooti kede mulem.

Chapter 8

¹Ingei mano, Yesu oko donyo ririmo bomban kede calere, di etuco kede nyuto ne jo kope kabeco me ajakanut ka Rubanga; di josiao mege tomon kiwie are da tie upere kede en. ². Karacel kede mon mogo kame en oudo eriamo tipere areco ikom gi, kede cango gi ikom tuwo apapat, Mria kame olwongo be Magadalina, kame bin jwogi kanyare oyai ikome; ³. kede Joana dako ka Cusa ngagwok jamini ka Erode kede Susana, kede ace apatpat da, kame bin mio Yesu kony me jamini gi.⁴. Kakame jo atot oko cokere kede, di kibino bute i bomban apapat, en eko yamo but gi kede agole di ewaco be; ⁵. Nga cui kodi moro bin ooto cuno kodi ipoto mere, kakame etie cuno kede kodi, mogo oko popoto ilak yo; di tyen jo oko nyonyono gi, winy di ko bino oko camaro mago. ⁶. Mogo oko popoto ilobo kame tie lela lela, kakame bin kodi nogo otui kede, kiko susunyo ner, pien lobo oudo otieko tuo.⁷. Mogo oko popoto idier okuto, okuto di ko dongo karacel kede gi, di kiko twilo gi atwalatwala. ⁸. Do kodi mogo oko popoto ilobo kame ber; gin kiko tui di iko dongo, kiko nyak mogo oko keto nyige tol acel. Inge en yamo kope nogi, en eko yamo kede dwan amalo be, Ngat kame tie kede yite, ewinyi.⁹. Josia mege oko penye, di ki waco be, Agole ni dwong mere nyo? ¹⁰. Di en eko waco be, Kotieko mino wun ngeeno mung me ajakanut ka Rubanga: do jo apat, oyamo kede gi i agole. me wek akadi kineni, do likame itwero neeno, doko akadi kiwinyi, do likame itwero niang.¹¹. Dwong me agole no en ine; Kodi obedo kop ka Rubanga. ¹². Kodi kopopoto ilak yongayo en obedo jo kame winyo kop, di Sitani ko bino ko kwanyo kop no tenge ki cuny gi, tetekeny kur gin kiyei di kiko udo alako. ¹³. Kodi kopopoto kakame tie lela lela obedo jo, kame ka winyo kop, igamo kede ilel, do kop noni likame ko keto aliasin, gin kiyei, do ikare me atama, gin kiko poto iyei.¹⁴. Kodi kopopoto idier okuto obedo jo, kame ka gin kiwinyo kop, kidongo, do paro kede mito abar kede mito bedo me ilel me ikare ni ko dino gi, di do anyakini gi likame ko twero cato. ¹⁵. Do kodi oko popoto ilobo aber obedo jo, kame winyo kop kede genere kede cuny me aber, kame iwinyo kop kimako itek, di kiko kelo anyakini kede ikanyakin atek.¹⁶. Likame tie dano moro, kame ecwinyo etala, di en doko eko ume kede aum arabo kete idud itanda; do ekete kakame ocibo etala iye, me wek jo kame donyo i ot sobolo neno lero. ¹⁷. Pien likame tie gimoro me mung, kalikame kobino woto kakalar, doko likame tie gimoro kame kobino mugo, kalikame kobino mino ngere di eko wok ilero. ¹⁸. Pimano, gwokunu epone kame wun iwinyunu kede kop, pien ngat kame tie kede gimoro, kobino mine, da ngat kame li kede gimoro, kobino kwanyo kibute akadi atitidi kame en etie kede kobino kwanyaro.¹⁹. Di do Toto me Yesu kede imiegu mege oko bino bute, do gin likame kiko twero tuno bute pien jo koluke oudo tot. ²⁰. Di ngatamoro oko waco ne Yesu di eyamo be, Toto ni kede imiegu ni tie cungo ooko, kimito neni. ²¹. Do en eko dwoko di ewaco be, Toto na kede imiegu na en obedo jo kame winyo kope ka Rubanga, di kiko timo gikame ewaco.²². Iceng moro acel, kame en eko oot kede i yee karacel kede josiao mege, di en eko waco ne gi be, Ongolunu nam ootunu loka tetu ca. Di do gin kiko cako ot. ²³. Do kakame gin kitie kede kwang, en eko nino, Yamo atek oko cako buko inam, pii di oko cako pongo yee gi, omio gin kiko bedo ipeko adwong.²⁴. Gin kiko ot bute, di kiko cene di kiwaco be, Ngadwong, ngadwong we, wan kara otie nu to. Yesu oko cei, di en coko yamo kede ebuka, di yamo kede ebuka oko kwei, anapakin oko bedo tie. ²⁵. Yesu oko waco ne gi be, Yei wun do ber tie tuai? Pi lworo, gin kiko bedo kede ur, di kiyamo ken gi ken gi be, Dano me epone mene ine, pien en ecoko akadi yamo kede pii da wore.²⁶. Di gin kiko ngolo nam, kiko tuno i lobo me Geraseni, kame oudo pimere kede Galilaya. ²⁷. Kakame Yesu onyono kede kakotuo, icuo moro me bomba kanono kame oudo tie kede jwogi oko riamo kede en, kame oudo pi kare alac, likame engapo igoen akadi bedo bedo ipaco; do en oudo ebedo iwi atesin²⁸. Kakame eneno kede Yesu, en eko kok di eko poto piny i nyime, kede dwan amalo en eko waco be, Peko nyo kame ango atie kede in, Yesu Wot ka Rubanga Ngamalo twal? Akwai kur icana. ²⁹. Pien Yesu oudo ociko tipo arac pi wok tenge ikom dano nono. Pien ikare atot, tipo arac nono oudo make di oko dare di kotwee atwea kede irikoi kede loc; do en oudo ecocoto gi ka tipo arac nono omie ot bedo itela kaka oling.³⁰. Yesu oko penye di ewaco be, Nyingi ngai? En eko waco be, Legon: pien jwogi atot oudo odonyo ikome. ³¹. Jwogi di ko donyo ngangao Yesu be kur ecik gin pi ot donyo ibur atut.³². Do oudo ipegei mogo atot tie ingete kanono, di kitie cam inget moru; di kiko donyo bako ne dog gi be ewek gi kioti idonyi ikom ipegei go, Yesu oko yei ne gi. ³³. Jwogi di do oko wok ikom dano nono, iko ot donyo ikom ipegei. Di do ipegei oko bwangere iko ringo lor piny naka donyo i nam, di kiko lwiny i pii.³⁴. Kakame jo kame oudo tie kwano ipegei oneno kede gi otimere, gin kiko ringo, kiko donyo tatamo ne jo me bomba kede me adul me nget bomba. ³⁵. Di do jo oko ot neno gi otimere, gin kiko bino but Yesu, kiko udo dano kame jwogi oudo oyai ikome di tie bedo inet Yesu, di engapo igoen, di edoko ber: lworo oko mako gi.³⁶. Jo kame bin oneno gi otimere da, oko ot tatamo epone kame dano kame jwogi oudo tie ikome nono ocango kede. ³⁷. Di do jo dedede me adulion apapat me Gereseni, oko kwano be Yesu yai tenge kikuno igiere gi, pien lworo atek oudo omako gi; di Yesu oko yai, eko donyo iyee dok bobo loka tuca.³⁸. Icuo kame oudo jwgo oyai ikome nono, oko kwano Yesu be eyei ne eda upere kede. Do Yesu oko genge di ewaco ne be, ³⁹. In dok paco wu, di iko waco ne gi gikame dwong kame Rubanga otimo ni. Di do icuo nono oko yai ot, en eko tatamo ne jo me bomba dedede gi adwong kame Yesu otimo ne.⁴⁰. Kakame Yesu odwogo kede, didi ekodet me jo oko game kede yom cuny; pien oudo gin dedede itie dare. ⁴¹. Neni, icuo moro kame nyinge Yairo oko bino bute, en oudo ebedo atel me sinagoga, en eko riebere piny itien Yesu, di en eko kwano Yesu be ot ture. ⁴²Pien en oudo etie kede nyare acel kenekene, kame mwaka mege oudo tomon kiwie are, kame oudo tuo iyapiyapi to. Do kakame Yesu oudo tie kede, ekodet me jo oko donyo dire i kome.⁴³. Doko idiere gi oudo tie dako moro kame tie kede tuwo kame mie oonyo remo pi mwaka tomon kiwie are, kame oko dudubo jame kame oudo etie kede pi mino imuroko, do likame eko twero udo cango kibut ngatamoro. ⁴⁴. En eko ot but Yesu icen nge di eko mulo lak egoe ka Yesu; esawa nono mol me remo oko jik.⁴⁵. Yesu oko waco be, Ngai en komula? Kakame jo dedede oko dagi kede, Petero kede jo kame oudo upere kede Yesu oko waco ne be, Ngadwong, ekodet ni en odire ikomi di ko muli, do in itie waco be, Ngai en komula. ⁴⁶. Do Yesu oko waco be, Tie ngat omula: pien awinyo di teko tie yai ikoma.⁴⁷. Kakame dako nono oko niang kede be en doko likame etwero pwono, en eko bino di kome tie miel, eko riebere piny inyim Yesu: di eko tatamo ne Yesu gi kotimere di jo dedede tie winyo, gikame omio en emulo Yesu kede epone kame en eudo kede cango esawa nono. ⁴⁸. Yesu oko waco ne dako nono be, Nyara, ot kede yomcuny, yei ni ocangi.⁴⁹. Di pwodi en etie yamo, icuo moro oko bino oyai ipaco me ngatel me sinagoga, di ewaco ne be, Nyari otieko to; kur bobo emeede lolo Ngapwony. ⁵⁰. Do kakame Yesu oko winyo kede kop nono, en eko dwoko ne di ewaco ne be, Kur ibed kede lworo, kenekene yei, di en eko bino doko ber.⁵¹. Kakame Yesu oko tuno kede i ot, likame en eko yei ne ngatamoro donyo i ot kede en, kwanyo Petero kede Yakobo kede Yokana karacel kede papa kede toto me atin. ⁵². Jo dedede oudo tie koko itek pi to mere, do Yesu oko waco be, Kur ikokunu, en likame eto, do etie nino anina. ⁵³. Gin kiko donyo nyere, nyero me anywar, pien gin oudo ingeo be atin otieko to.⁵⁴. Do Yesu oko woto jo dedede oko, en eko mako cing atin, di eko lwongere di ewaco be, Nyako yai. ⁵⁵. Di do tipo me atin nono oko dwogo, en eko yai esawa nono; Yesu oko ciko be mie gi acama. ⁵⁶. Jonywal mege oko bedo kede ur adwong: do Yesu oko kwenyaro gin be kur iwac ne ngatamoro gi kotimere.

Chapter 9

¹. Di en eko lwongo joor mege tomon kiwie are karacel, di eko mino gi twer kede akarunikin me riamo jogwi dedede kede cango tuwere. ². Di en eko oro gi pi ot tuco kop ikom jago ka Rubanga, kede cango jo tuo.³. Di en eko yamo negi be, kur imakunu gimoro ka itienu ot kur imakunu ebela, amoto ikapu, amotoko mugati arabo sente amoto ikotin aare. ⁴. Do paco ame idonyunu iye bedunu iye tuno yai.⁵. Do kalikame obino gamo wu iye kame itienu yai kibomba nono tetengunu adae me tienu iye pi bedo ijura but gi. ⁶. Di gin iko yai ot di ibeo ibomban di kitico jiri kede cango jo tuo ikabedo dedede.⁷. Kame Erode ngagero owinyo kede giame etie timo dedede, di eko doko iwor pien oudo jomogo yamo be Yokana en oyaruno kibut jo oto. ⁸. Do mogo oudo yamo be Eliya en oneno do jo icegun oudo yamo be ngat acel kikom inabin asek en kame oyaruno. ⁹. Di Erode oko yamo be Yokana bin ango angolo wie, do ngai bobo ine kame ango atie winyo kop ikome ni? Di en eko bedo kede mit me nene.¹⁰. Do joor kame idwong kede, di kiko tatame ne Yesu gi dedede kame gin itimo. Di en eko tero gi, kar gi ken gi ibomba me Betesaida. ¹¹. Kakame jo ongeo kede be en etie ot gin kiko lube, di en eko gamo gi, di eko donyo tuco ejiri me jago kaRubanga doko di ecango jo atie kede mit me cange.¹². Kakame oudo piny do tie yuto kede joor mege tomon kiwie are oko bino bute di kiko yamo ne be, Peruno do jo wek kioti ibomban kede icalere iyapi wek amoto iudi kabuto kede giacama pien wan otie nu iwii tim. ¹³. Do en eko dwoko ne gi be, wun miunu gi icam. Di gin kiko dwoko ne be wan otie kede mugati kanyi kede aporogon are kenekene kwanyo nan miero ot owil cam aromo jo dedede. ¹⁴. Pi cuo oudo tie kuno buco tuno tutumia kany. Di en eko yamo ne joor mege be miuni gi kibed piny iye ekodet me jo oot kany, oot kany.¹⁵. Di gin kiko timo amanono iko mino jo dedede obedo piny. ¹⁶. Di en eko kwanyu mugatin kany nogo kede aporogon are di eko neno malo di eko mino winyo iye di eko tuturo gi eko mino but joor mege pi gabo but ekodet me jo. ¹⁷. Di jo dedede oko cam, di kiko yeng. Di oko coko cam odong pong ibukito tomon kiwie are.¹⁸. Ikare moro oudo etie ilega en kene joor mege da oudo tie kede, Di en eko penyo gi be kara jo yamo be ango en ngai? ¹⁹. Do gin kiko dwokone be, mogo yamo be in en Yokana ngai batis mogo be Eliya mogo yamo be in ibedo ngataciel kikom inabin asek oyaruno.²⁰. Di en eko yamo ne gi be, do wun iyamunu be ango en ngai? Petero di oko dwokone be in en Kristo ka Rubanga. ²¹. Di en eko coro gi be kur kiyami ne ngatamoro kopnoi. ²². Di en eko yamone gi be wot adano bino beo ican atot di jo tel adongo me piny kede isaseredotin adongo kede jo pwony me iswil bino dage di kiko neke do ingei ceng adek ebino yaruno.²³. Di en eko yamo negi dedede be, ka dano moro ni mito bino buta poore ber kong en edagere kene di eko riongo musalaba mere ceng dedede di eko luba. ²⁴. Pien ngat kame mito lako kuo mere ebinoke do ngat ame bino kei kuo mere pira en abio lakere. ²⁵. Pien bero nyo kame dano bino udo kame eudo jame dedede me pinyi kan di eko kei kuo mere? amoto di oko uce tenge?²⁶. Pien ngat kame ieuc bino mako pira kede pi kop na. Wot kadano da ieuc bino mako pire ikare me ebino dwogo kede ideyu mere kede me apapa mere kede imalaikan acil. ²⁷. Do ateteni ango ayamo ne wu be tie jomogo atie cungo kan, kalikame bino bilo to tuno di kineno jogo ka Rubanga.²⁸. Ingei ceng aromo bala kanyauni eyamo kede kope nogi di eko kwanyo Petero kede Yokana kede Yakobo di kiko ot yito malo iwii moru pi lego. ²⁹. Kakame oudo etie kede ilega, cal me nyime okolokere di igoen mege oko doko tar di rieng arienya.³⁰. Kikame dido cuo are oko donyo yamo kede jonogi en Musa kede Elia. ³¹. Gin kineno kideyo, di kiyamo ne kop amako to mere ame miero ecobi i Yerusalem.³². Do Petero karaciel kede joo oudo etie kede oudo nino obwono, Do kame icei kede kiko neno deyo mere kede cuo are kame tie cungo kede. ³³. Kakame jonogo oyai kede ibute, Petero di oko yamo ne Yesu be, ngadwong eber pi wan bedo kan, wek do wan oger ude adek kan, aceli ne in cel ne Musa acel ne Elia. Oudo liame engeo gi giame etie yamo.³⁴. Di pwodi oudo etie yamo polo oko bino di oko umogi lworo di oko mako gi kame polo oumo gi kede. ³⁵. Dwan di oko wok ipolo di eyamo be, man en woda ame amaro winyenu. ³⁶Kakame dwan oling kede Yesu oko dong kene Gin kiko ling kede kop noni, likame iyamo nengatamoro ikare nono giame oudo kineno.³⁷. Oru mere, kame iwok kede piny iwii moru eko riamo kede ekodet me jo atot. ³⁸. Icuo acel iye ekodet oko lelemo kitek di eyamo be ngadwong akwai ipar pi woda pien en inono acel kenekene. ³⁹. Pien Tipo arac make diko mine donyo koko kitek, di korete piny, di eko donyo agwegweun du buo wok kidoge di eko tieko teko kibute pi kare alaci. ⁴⁰. Ango ako kwano jo pwony ni riame tenge do likame kiko twero.⁴¹. Yesu oko dwoko ne gi be, wun lwak alii kede yei, oparao ikareni tuno awene di atie kede wu, di akanya kino kede wu? Keli wodi kan. ⁴². Do kame oudo etie bino kede jwogi di bobu okorete piny di oko mine donyo agwengweun di Yesu oko coko tipo arac nono di atin awobi nono oko cango di eko dwoko but papa mere.⁴³. Jo dedede oko urotwer ka Rubanga. Di jo dedede tie uro giame Yesu otimo en, eko yamo ne jo pwony mege be, ⁴⁴. Miunu kope gi donyi iyitu pien wot adano obino mino icing jo. ⁴⁵. Do gin likame iko niang yamo noni pien oudo okano kibut gi wek kur ingei di doko iworoda oko mako gi penyo Yesu kop noni.⁴⁶. Pien oko cakere kibut gi kengi di kimito ngeno ngai en apore bedo ngadwong kibut gi? ⁴⁷. Kakame Yesu oniang kede tam me cuny gi, di en eko kelo atin di eko mino ocungo ingete. ⁴⁸. Di en eko yamo ne gi be ngat kame gamo atini inyinga udo egama do ngat kame gama udo egamo ngat oora pien ngat atididi ibutu dedede en abino doko ngadwong.⁴⁹. Yokana oko dwoko ne di eyamo be nga dwong wan oneno ngatamoru di riamo jwogi inyingi do wan oko genge pien likame ebedo ngat acel ibut wan jo me alubi. ⁵⁰. Yesu di oko yamo ne be kur igenge nu pien nggat aliame dagi wa udo etie mer wa.⁵¹. Dido kare onoko ame opore game kede malo en eko loko nyime ot Yerusalem. ⁵². En eko cwano jo ter kop anyim mere gin kiko donyo iye adul me Samaria pi li ko. ⁵³. Do jonogo likame oko game, pi ento oudo eloko nyime dok tu Yerusalem.⁵⁴. Do kame jo pwony mege Yakobo kede Yokana oneno ginogi kiko yamo be Rwot iyei ne wan iwongu mac imalo bin piny kan wangi jonogi bala kame Elia otimo kede? ⁵⁵. Di en eko lokere but gi di eko coko gi di eyamonegi be. wun likame ingeunu cuny ame itienu kede. ⁵⁶. Pien wot adano liame obino pi du dubo kuo me jo do pi lako gi dido kiko yai ot icalo apat.⁵⁷. Kakame oudo tie ot kede iyanguyo icuo moro di oko yamo ne be Rwot ango abino lubi ka dedede ame ioto iye. ⁵⁸. Do Yesu oko yamo ne be, ikween tie kede buge ame ibuto iye wing apor iyamo da tie kede ude gi. Do wot adano li kede ka pielo wie.⁵⁹. Di en eko yamo ne dano acie be luba. Do danono oko yamo ne be, Rwot weka ber aoti aiki papa na. ⁶⁰. Yesu di oko yamo ne be wek jo to en aiki jo gi oto do in oti itit kop me jago ka Rubanga.⁶¹. Ngat acel da di bobo oko yamo ne be Rwot ango amito lubi do yei ber kong adoki amot jo me tura. ⁶². Yesu di oko yamo ne be likame tie ngat ame mako keru me twonin aulo ame poore kede jago ka Rubanga.

Chapter 10

¹. Ingei magonogo Rwot ono yero jo ot kanyaare ace da, di en eko oro gin jo are are ingeo ot nen i bomba dedede kede kabedere dedede, kame en oudo eyar ot iye. ². En ewaco negi be, kac Ateteni dwong, do jotic nonote; pimano kwaunu Rwot won rac wek icwai jotic i kac mere.³. Nenunu ango aoro wu bala idwe me romini I diere me ipeon as ootunu. ⁴. Kur imiakunu isaun me sente kur imotunu dano moro i yongayo.⁵. Ot moroni kenekene kame idonyunu iye, kong wacunu be, “mulem wu bed i ot noni.” ⁶. Di na tie dano moro kanono kame maro mulem, mulem wu bino iye. Aso ka li mulem wu dwogo butu bobo. ⁷. Bedunu i ot acel nono, di icamunu kede imatunu gikame gin kimio, pien poore komi ngatic cul mere. Kur ibedunu konobo akokob i ude⁸. Bomba moroni kenekene kame ibinunu donyo iye, di gin kiko gamo wu, camunu gikame gin kiketo inyim wu. ⁹. Congunu jotune kame tie iye, di inonu waco negi be, “Ajakanut ka Rubanga etieko bino iyapiyapi kede wu.¹⁰. Do bomba moroni kenekene kame wur idonyunu iye, di gin likame kiko gamo wu, otunu i yote mege di ikounu waco be, ¹¹. “Kiton apua me bomba wu, kame moko ikom wa, wan otetengo gi newu. Akadi namanono da, poore ingeunu manoni en be Ajakanut ka Rubanga otieno bino iyapiyapi butu. ¹². Do ango awaco newu be, i ceng nono ebino bedo beber ne Sodom kalamo bomba nono.¹³. Itie i peko tin benyo, in Korasin! Itie i peko tin benyo in Betesaida! Pien ka noto tice me twer kame kotino buti nogi, bin kotimo i Taya kede Sidon, koto oudo gin bin Kiswilaro sen, di kibedo i ipunoi kede i buru. ¹⁴. Do ebino bedo beber ne Taya kede Sidon i ceng me Ngolonop kalamo in. ¹⁵. Kede in Kaperanaum kame etingere naka i malo, kobino wuci piny i Geana.¹⁶. Ngat kame winyo wu, winye, kede ngat kame cao wu, udo ecaa; dono ngat kame caa udo ecao ngat koora.¹⁷. Di jo ot – kanyaare nogo eko dok kede nilel di kiwaco be, Rwot, kiton jwogi da tie itwer wan i nyingi. ¹⁸. En eko waco negi be, “Ango aneno Sitani di epoto i malo bala epie. ¹⁹. Nenunu, ango amio wu twer me nyono twole kede ikilitonga, kede ikom twer dedede me ngakwor, di likame tie gimoro akadi acel kame bino mino wu awanon. ²⁰. Akadi kamanono da, kur ilelunu pi manoni be pien tipere tie i twer wu; do akaka manono lelunu pien kowandiko nyingu i malo.”²¹. Esawa nono Yesu oko ilel i Tipo kacil, di eko waco be, “Ango apwoyi, okure papa, Rwot me i malo kede piny, piento in iko kano ginogi kibut jorieko kede kame tie kede niang, di iko mino gi kingere but imukerun akadi kamanono da, papa, manoni oudo eneeno eber i wangi.²². Papana otieko mima jame dedede, likame tie ngat kame ngeo ngai en kobedo wod, kwanyo papa, doko likame tie ngat kame ngeo tie ngat kame wod mie engeo.²³. Di en eko lokere but josiao mege, di eko waco ne gin kenogi be, “Etie kede winyo en ngat kame eneno gikame wun inenunu. ²⁴. Pien ango awaco newu be, inabino kede abakai atot oudo cuny gi mito nono ginogo kame wun inenunu do likame kiko neno gi; kede oudo kimito winyo ginogo kame wun iwinyunu, di likame kiko winyo gi.²⁵. Di neningo, pulida moro oko cungo malo, di eko tame; en enaco be, “Nyadwong, nyo kame ango abin atimi en amio adonyi i kuo kame bedo nakanaka?” ²⁶. Yesu oko waco ne be, “Nyo kame kowandiko i iswil? Isome benyo?” ²⁷. En eko gamo di ewaco be, “In ibino maro Rwot Rubanga ni kede cunyi lung, kede kuo ni lung kere tam ni dedede, kede nyakio ni bala kame i maro kede noni keni.” ²⁸. Di Yesu oko waco ne be. “In idwoko kakare; tim kamanono, di in iko bino kuo.²⁹. Do en pi mito waco be en eber eko waco ne Yesu be, “Ngai en ngakio na?” ³⁰. Yesu oko dwoko ne be, “Tie bin icuo moro koudo oyai ni Yerusalem etie ot Yeriko, di en eko poto i cing jokuwo, di gin kiko gonyo igoen lu kome di kiko bunge, kiko yai kioto kiweke di ewile.³¹. Winyo aber, nyasaseredoti moro oko beo kanono. Kakame en enene kede, en eko beo ingete kitenge. ³². Kamanono da ngalebi moro oko beo, kakame eturo kede kanono, eko bino di eko nene, di eko beo ingete kitenge.³³. Do ngasamaria moro, kakame oudo etie ot kede, eko turo kakame icuo nono oudo tie iye, kakame enene kede, kisa oko make i kome. ³⁴. En eko ot bute di eko twetweo aporeso mege di eonyo i yigi moo kede bwini, di eko tere i ot me gwoko wele, di en eko gwoko. ³⁵. Di i ceng alubo mere, kakame en oudo etie yai kede, eko kwanyo denari are di eko mino Ngatel me ot nono di ewaco ne be, “Gwok icuo ni; doko gimoroni dedede ace kame in ibino tic kere i kome, ango abino culi ikare kame adwogo kede.”³⁶. Ngai do nan ikom jo adek nogi, kame in itamo be oudo obedo ngakio me icuo nono koudo opoto i cing jokuwo? ³⁷. Di en eko maco be, “Ngat konyuto ne cuny me kisa.” Dido Yesu oko waco ne be, “Oti iko ida timo kamanono.”³⁸. Nataman do di gin oudo kitie ot, Yesu oko donyo i calo moro: di dako moro kame nyinge Marita oko game i ode. ³⁹. Marita oudo tie kede amimere kame yinge Maria kame oudo tie bedo katyen Yesu di ewinyo pwony mere.⁴⁰. Do Marita oudo tie lole timo tice atot atota, di en eko ot bute, di eko waco ne Rwot be, “Mam in likame iparo be amina oweka timo tic ango nena? Pimano, wace ekonya. ⁴¹. Di Yesu oko gamo doge di ewaco ne be, Marita, Marita, in itie paro, doko jamini atot atota tie lolo tam nin. ⁴². Do giacel en amitere: Maria otieko yero dul aber, kalikame kobino kwanyo tenge kibute.

Chapter 11

¹1. Kakame oudo Yesu tie kede ilega ikabedo moro, di do en etieko lego, ngasiao mere acel oko waco ne be, Rwot, pwony wan epone kame olego kede bala kame Yokana da opwonyo kede josiao mege.². En eko waco ne gin be, kame itienu ilega, yamunu kaman; Papa wa kame tie imalo, Nyingi bed me awora, Ajakanut nin bin, Gikame in imito timere, bala kame etimere kede imalo, etimere ipiny da.³. Mi wa ceng acelacel cam wa me buli ceng, ⁴. Di iko sasiro wa gikareco wa, bala kame wada osasiro kede dano acelacel kame timo ne wa gikaraco. Doko kur iwek wa opoti i atama, do lak wa ikom ikom gikarac.⁵. Bobo en eko waco ne gi be, Ngai kikom wu kame koto itie kede ngawote, kame bino ot bute idyer iwor di iko waco ne be, Dyera, kopa ber mugati adek, ⁶. Pien ngawota moro obeo tura nan do ali kede gimoro kame asobolo mine ecami. ⁷. Di en eko dwoko ni di etie i ode di ewaco be, Kur ilola; ango atieko cego ekeko, doko ango atie kede idwe na otieko buto, likame atwero yai ako mini. ⁸. Ango awaco ne wu be, Bed bala likame emito yai eko mini, pien en ebedo nga wote, do pi en cobuno adyere nono, en ebino yai di eko mine kame romo.⁹. Ango awaco ne wu be, Penyunu, di oko bino mino wu, mounu, di ikounu bino udo, kukungunu, di oko bino yabo ne wu. ¹⁰. Pien dano acelacel kame penyo, kobino mine, doko ngat kame moo, ebino udo; da ngat kame kukungo kobino yabo ne.¹¹. Ka wodi openyo mugati kibut ngatamoro kikom wu ngat kame tie papa, ebino kere mine kidi? arabo ka epenyo deknam, akaka mine deknam ebino mine twol? ¹². Arabo ka epenyo abe, en ebino mine ekiliton? ¹³. Ka do ber wun jo areco, ingeunu mino giamia kabeco but idwe wu, do do Papa wu kame tie imalo kalamo tien adi me en mino Tipo Kacil but jo kame kwae.¹⁴. En oudo etie riamo jwogi kame oudo ling-alinga. Do kakame jwogi otieko yai kede, dano oudo ling-alinga nono oko cako yamo; jo oko bedo kede wur adwong twatwal. ¹⁵. Do jo mogo kikom gi oko waco be, En eriamo jwogi kede twer owok kibut Belesebul.¹⁶. Do mogo kikom gi oko tame, di kipenye be enyut ne gi gianena moro kame yai imalo. ¹⁷. Do Yesu oudo ngeo tam gi, en eko waco ne gi be, Ajakanut acelacel kame pokere eko donyo atwomotwomun kene, ebino poto; doko ot acelacel kame bino pokere kene, likame twero cungo.¹⁸. Ka Sitani da opokere yii kene, epone mene kame ajakanut mere bino cungo kede? Pien wun iyamunu be ango ariamo jwogi pi twer ka Belesebul. ¹⁹. Kame ango ariamo jwogi pi twer kame wok kibut Belesebul, awobe wun do udo twer me riame kituai? Pimano, idwe wu do en kame bino ngolo ne wun kop. ²⁰. Do kame ango atie riamo jwogi kede akarinikin ka Rubanga, udo Ajakanut ka Rubanga otieko bino butu, abongo abuinikin moro.²¹. Kame dano atek, kame tie kede jamini me yii, odaro ture; jamini mege udo bedo imulem. ²². Do ka ngat kame tek kalamo en obino di ko sure, di eko bwone, en ebino tero jamini dedede me yii kame en oudo egeno nogo, di eko pokopoko jamini kame en eyako nogo. ²³. Ngat kame likame tie keda, udo en likame emita; doko ngat kalikame coko keda, udo en esasaro.²⁴. Kame tipo arac oyai tenge ikom dano, eoto bebeo kabedo kotuo, di emo kakame tromo wei iye; do kalikame eko udo karamoro, en eko waco be, Ango abino dok i oda kakame a wok kiye. ²⁵. Kame en edwogo, en eko ude di koweo do ko di koike kiber. ²⁶. Di do en eko ot eko kelo bute tipere kanyaare ace kame reco kalamo en; gin kiko donyo, di kiko bedo kuno, kuo ka dano no me ajikini bino bedo rac kalamo me agege.²⁷. Ingei en yamo kope gi, dako moro idyer ekodet oko yamo kede dwan amalo di eko waco ne be, Tie kede winyo aliliget konywali kede tuno kame in idoto. ²⁸. Do en eko waco be, Eebo, do akato mere, tie kede winyo jo kame winyo kop ka Rubanga di kiko keto itic.²⁹. Doko kakame ekodet adwong oko cokere kede karacel, Yesu oko cako waco be, Man en obedo lwak arac, gin kitie mono gianena, do likame tie gikanena moro kame oyaro mino gi, kwanyo gianena ka enabi Yona. ³⁰. Pien bala kame Yona obedo kede gianena ne jo me Nenibe, kamanono da Wot ka dano bino bedo gianena me lwak ni.³¹Abaka adako me tetu Ongalo-kimat, bino cungo malo pido kede jo me lwak ni, di eko ngolo kop lo gi, pien bin en eyai i ajikini me lobo pi bino winyo kop kabaka Solomon me rieko; do nan wan otie kede ngat kame dwong kalamo Solomon tie kan.³². Cuo me Ninebe bino cungo malo esawa me ngolo kop ne jo me lwak ni; gin kiko bino ngolo ne gi kop. Pien gin bin kiko swilaro ikare kame Yona otuco kede ejiri; do nan neni, dano kame dwong kalamo Yona tie kan.³³. Likame tie dano kame ecwinyo etala, eko kete kaka opwono arabo ume kede ebukit, do eketo kakame ecungo iye, me wek jo kame donyo i ot udo ot ler. ³⁴. Lero me kom en obedo wang dano, pi mano kame wangi oriere, komi dedede udo opong kede lero; do kame wangi rac, udo komi da opong kede colo. ³⁵. Pi mano gwokere nu, me wek kur lero kame nataman tie ni dok colo. ³⁶. Ka komi dedede tie kede lero, di likame tie dul moro kame tie i colo, komi dedede udo do opong kede lero; bala kame asara me liel me etala mio kede lero.³⁷. Di do en oudo etie yamo, Ngaparisayo moro oko lwonge ot cam kede: en eko donyo i ot cam, eko bedo piny pi cam. ³⁸Do kakame Ngaparisayo noni oneno kede kamano, eko bedo kede ur pien Yesu oudo ocako cam di likame elwoko cinge.³⁹. Di Rwot oko waco ne be, Wun Iparisayon ilwokunu ngei ikopo kede bakuli, do di cuny wu opong kede amao kede gikareco. ⁴⁰. Wun jo mingo, bin likame ngat otimo ooko en kotimo kiton yie da? ⁴¹. Do miunu giamia me epone go but jocan bala kame mitere, di do gi me yie dedede ko doko gikame cil.⁴². Do can tie iwi wu, wun Iparisayon; pien wun imiunu acel me tomon me otigo kede amalakwang, kede epone me gi acamere dedede kame ongwedo angweda, do di likame iparunu pi timo ateni kede amara ka Rubanga, oudo koto magi en kame wun ipoore nu timo, abongo weko ace di likame otimo.⁴³. Itie nu ican, wun Iparisayon pien wun imarunu komini me wor i sinagogan, kede di omoto wu kede wor adwong i atalen. ⁴⁴. Can ikomu, wun jo i wandik kede Iparisayon, joecuke! Pien wun icalunu bala atesin kalikame neeno, doko jo kame beo i wi gi da likame ngeo be kitie kanono.⁴⁵. Di do ngagwok iswil acel oko dwoko di waco ne be, Ngadwong, yamo epone mano kelo ayet naka ikom wa da. ⁴⁶. Di Yesu oko waco be, can ikom wu da, wun joagwoko iswilia! Pien wun i miunu jo yeno yec apek adikinicel, kame wun ikom wu likame tie dano kame yei mulo kede lwete.⁴⁷. Can ikom wu! Pien wun igerunu atesin me inabin, kame bin joapapi wu en oneko. ⁴⁸. Ateteni wun imokunu ijura be iyeunu kede tice ka joapapi wu: pien ateteni gin riki kineko inabin; di wun nan ikounu gero atesin no go.⁴⁹. Pi mano, doko rieko ka Rubanga waco kaman be, Ango abino cwano ne gi inabin kede joor, do mogo kikom gi gin iyaro tidilo kede nedo da. ⁵⁰. Me wek remo me inabin dedede kame riki oony cako i agege me cweno lobo, peny kibut lwak noni. ⁵¹. Cako kibut remo ka Abel tuno naka iremo ka Sakaria, kame koneko idyere-dyere me alutari kede tempulo.Ateteni awaco ne wu be, kobino penyo gi kibut jo me lwak noni.⁵². Can ikom wu, wun jogwok iswil! Pien wun iterunu agony me ngec ikanunu, do wu da ikom wu likame bobo ikounu donyo iye; doko jo kame mito donyo iye da, wun itie nu gengo gi.⁵³. Kakame Yesu oudo tie yamo kede kope gi but gi; jo angeo iswilia kede Iparisayon oko cako bunano en kitek di ki ko kelo ne peny atot me tame tetekeny eyam kope ace atot. ⁵⁴. Di oudo kitie kine, kede pi momo kope me doge pi mito make kede.

Chapter 12

¹I kare no, kakame ekodet me jo kame oudo likame marere ocokere kede karacel, kame oko mino oudo do kitie nyonyono jo icegun; en oko cako waco ne josiao mege me agege be, “Gwokerenu kikom arup me Iparisayon, kame obedo ecuke.²Pien likame tie gimoro kame koumo, kalikame kobino nyuto kakaler, amoto kame kokano kalikame bino ngere. ³Pi mano, gimoro kenekene kame ibinunu yamo i kakacol, ebino winyere i lero, doko kope kame iweweunu i mung i agola, kobino tatamo gi ki wi ude.⁴“Ango awaco ne wu jowota be, kur ibedunu kede lworo but jo kame neko kom, di likame kiko twero doko timo gimoro ace ingei mano. ⁵Do ango ayaro kwenyaro wu i kom ngat kame poore ilworunu: Lworunu ngat kame ingei en neko etie kede twer me uco i geana; ebo, awaco ne wu be Lworenu!⁶“Mam ocato omobilo kany pi siringi are? do di likame tie acel moro kikom gi kame wi Rubanga wil kede. ⁷Kiton yer acelacel me wi wu da kotieko maro. Pi mano, kur ibedunu kede lworo moro; pien wun piru tek kalamo omobilo atot.⁸“Doko ango aniango wu be, ngat acelacel kame tuco be en ebedo ngat kame luba i nyim jo, Wot ka dano da bino tuco be en engee i nyim imalaikan ka Rubanga; ⁹do ngat kame bino daga i nyim jo, eda kobino dage i nyim imalaikan ka Rubanga. ¹⁰“Doko ngat acelacel kame yamo kop me anywar i kom Wot ka dano, kobino sasiro en, do ngat kame yamo kop me acae i kom Tipo Kacil, likame kobino sasiro en.¹¹“Doko kame kikelo wu pi pido wu i sinagogan, kede i nyim ikikon, amotoko i nyim wegi twer, kur ibedunu kede par i kom kop kame ibinunu dwoko, arabo epone me dwoko, amoto gikame ibinunu waco; ¹²Pien Tipo Kacil bino pwonyo wu iesawa nono gikame ipoorenu waco.”¹³Di icuo acel oudo tie i dier ekodet oko waco ne be, “Apwony, wac ne omina pok keda jame kame wan osikao.” ¹⁴Do Yesu oko waco ne be, “Icuo ni, ngai en komia twer me bedo ngangolkop arabo ngat kame poko ne wu jame?” ¹⁵Di en eko waco ne gi be, “Gwokerenu, doko bedunu riek i kom kop amako paro jame; pien kuo me dano likame cungo i kom rom me jamini kame en etie kede.”¹⁶En oko tatamo ne gi agole di ewaco be, “Lobo me icuo ngabar moro bin oko ceko ne cam atot; ¹⁷en eko donyo paro i cunye kene be, ‘Abino timo benyo? Pien karamoro kame ango aromo keto iye cam na gi likame tie.’ ¹⁸Di do en eko waco be, ‘Ango nan abino timo kaman, ango ayaro rereto dere na gi piny, di ako gero adongodongo mege, en kame ako coko iye cam na kede jame na abeco dedede. ¹⁹Di do ako waco ne cunya be, “Kuo na, nen do nan itie kede jame dedede abeco kame in ibino mito pi mwakini atot; bed do mot, cami, doko mati, di iko bedo kede yomcuny.’²⁰Do Rubanga oko waco ne be, ‘Ngamingo, iwor me tin noni komito kuo ni; nan do jame kame in idiato go bino bedo me ka ngai?’ “ ²¹Kamanono da but dano kame kano abar pire kene, do di likame ebaro i nyim Rubanga.²²Di en oko waco ne josiao mege be, “Pi mano, ango awaco ne wu be, Kur ibedunu kede par pi kuo wu, pi gikame ibinunu camo, arabo pi komu, pi gikame ibinunu ngapo. ²³Pien kuo pire tek kalamo cam, doko kom da pire tek kalamo giangapa.²⁴Nenunu ber agak, gin likame kicuo kodi, akadi likame kikao da; gin ki li kede ude me kano cam arabo dere, do Rubanga pito gi; piru tek kalamo winy go tien adi? ²⁵Ngai kikom wu, pi bedo kede par atot, atwero medo ceng me kuo mere? ²⁶Ka in likame itwero timo gikame titidi kamano, pinyo kame mio ibedo kede par pi jame ace?²⁷Paruru ber epone kame ature me itela dongo kede; gin likame kipuro, doko likame kiwio ausin; do awaco ne wu be, akadi Sulumani da ki deyo mere dedede likame oudo engapere bala ature acel ikom gi. ²⁸Ka do Rubanga ngapo lum, kame kuo i itela tin diki di doko oko wuco gi i mac, nan do ebino ngapo wu kalamo gin tien adi. Wun jo kame yei wu titidi!²⁹“Pi mano, kur ibedunu mono giacama kede giamata, doko kur ibedunu kede gung cunyu. ³⁰Pien gigi atekerin me piny mo gi, doko Papa wu ngeo be wun imitunu gi nogi. "³¹Do akaka mano, mounu kong Ajakanut ka Rubanga, di do gigi da ko bino bedo megu. ³²Kur ibedunu kede lworo, in ekodet atitidi, pien etie mit ka Papa wu pi mino wu Ajakanut.³³Cat jame kame itie kede, di iko konyo kede jocan; bedunu kede isaun kalikame twero ti, di ikounu kano abar wu malo kakame kei li kiye, kakame ngakuwo likame twero tuno iye, akadi ajekel da likame twero dudubo gi kiye. ³⁴Pien kakame abar ni tie iye, en kame cunyi da bino bedo iye.³⁵Bedunu di iikerenu, doko di italan wu tie liel, ³⁶Wuda itienu bala jo kame tie kuro dwogo ka ngadwong gi i ebaga me nyom, me wek kame edwogo di eko kukungo ekeko, kitwero yabe awakawaka.³⁷Kitie kede winyo jotic kame ngadwong gi bino dwogo di eko udo gi di kineeno; ateteni awaco ne wu be, en ebino tweno piere di eko mino gi kibedo piny cam, di eko poko ne gi cam. ³⁸Ka edwogo esawa me i dier iwor amotoko obai, di eko udo jotic nogo di kitieko iikere; winyo bino mako gi.³⁹Do miero ingeunu be, ka koto di oudo won ot ngeo esawa kame ngakuwo oyaro bino kede, oudo koto egwokere di likame eko weko koturo ode. ⁴⁰Pi mano, en komio uda miero ibedunu di itiekunu iikere, pien Wot ka dano bino ngoole dwogo iesawa kame wun likame iparunu.”⁴¹Di Petero oko waco ne Yesu be, “Rwot itie yamo agole ni pi wan kenwa, arabo pi jo dedede?” ⁴²Rwot oko waco ne be, “Ngai en kame ngagwok kame genere da di eriek, kame ngadwong mere kete telo ture kede jame dedede kame tie iye, pi mino jotic icegun cam iesawa ikokome? ⁴³Ngatic nono tie kede winyo ka ngadwong mere bino dwogo ko ude di etie timo kamanono. ⁴⁴Ateteni ango awaco ne wu be, en ebino keto ngatic nono pi lono jame kame etie kede dedede.⁴⁵Do ka ngatic no oko donyo yamo i cunye kene kene be, ‘Ngadwong na oyaro gal dwogo; di en eko cako bungo jotic icegun acuo kede amon, di eko donyo cam kede amata di eko donyo mer, ⁴⁶ngadwong ka ngatic nono bino ngoole dwogo i ceng kalikame en egeno, kede iesawa kame en ekwia, di eko bino ngongolo en di eko ribe i kom jo kalikame genere.⁴⁷“Doko ngatic kame oudo ngeo gikame ngadwong mere mito, di en likame eko iikere arabo timo gikame mit mere mito, kobino daane ibelai atot. ⁴⁸Do ngatic kalikame oudo ngeo gikame ngadwong mere mito, di en eko donyo timo gikame oudo romo mino kobunge, kobino bunge kede ibelai anonok. Pien ngat kame komio atot, kobino penyo atot da kibute; doko ngat kame kogeno kede atot, kobino da burao atot kibute.”⁴⁹Ango abino pi kelo mac i lobo, do oudo amito be koto di nan kotieko cwinye. ⁵⁰Do ango atie kede batisimu kame miero batiso ango kede, da cunya winyo lito tuno kede ka etieko cobere!⁵¹Iparunu be ango abino pi kelo mulem i lobo? Awaco ne wu be likame amano; do apokapoka. ⁵²Pien cako nan, jo kany bino bedo tie ipaco acel di ipokere, jo adek bino dagi jo are, di jo are da ko bino dagi jo adek. ⁵³Papa bino pokere eko dagi wode, doko awobi da bino dagere kede papa mere; toto bino dagi nyare, di nyako da ko dagi toto mere. Toto me awobi bino dagi dako ka wode, doko dako me awobi da bino dagi daa mere.”⁵⁴Doko Yesu oko waco ne jo be, “Ka wun inenunu idoun di tingere malo i tetu poto ceng, esawa nono di icakunu waco be, ‘Kot oyaro cwei’; doko di eko timere kamanono da. ⁵⁵Doko ka inenunu yamo kame buko di wok i tetu ongalimake, iwacunu be, ‘Piny tin oyaro doko liet’; da di eko timere da. ⁵⁶Wun joecuke, ingeunu gonyo dwong me gikame tie timere ka inenunu cal me malo kede me piny, do pinyo ber komio likame itwerunu poko kare noni?⁵⁷Ebo, pinyo ber komio wun likame itwerunu ngeno poko gikaber? ⁵⁸Kame itie ot i nyim ngangolkop di i upere kede ngat kame tie pidi, tamakino kede teko pi poro kede kop di itienu i yongayo me wek kur eteri i nyim ngangolkop, di ngangolkop ko bino keti i cing sirikale kame ko bino rwaki i otkol. ⁵⁹Awaco ni be, likame ibino wok ki kuno tuno kede di itieko culo nusu me ajikini kame kotangi kede.

Chapter 13

¹Ikare no oudo, tie jo mogo obino bute di ko tatamo ne kop ikom jo me Galilaya mogo kame Pilato oudo omio oneko di oko nyalo remo gi kede gi ayala gi. ²Do Yesu oko dwoko di ewaco be, "wun iterunu bala jo Galilaya go oudo obedo jo dubo irom akalamo jo Galilaya dedede en omio gin iko kanyo can acal kamano? ³Awaco ne wu be, li. Pien wu da ibinunu beo ican kame cal kamanono kwanyo kame iswilarunu.⁴Arabo jo tomon iwie kanyauni kame goropa me Silom opoto oko neko, iparunu be gin oudo ibedo jo dubo kame kalamo jo dedede kame tie Yerusalem? ⁵Awaco ne wu be li. Pien wu da ibinunu to iye kite nono, kwanyo kame iswilarunu."⁶Yesu bobo oko waco agole ni, "oudo tie dano moro kame opito yat epigi ipoto me olok kakame en ebino kede idude pi mono anyakini moro, likame en eko udo gimoro iye. ⁷Do en eko waco ne ngat kame gwoko poto olok mere be, "neni, pi mwakini adek gi kame ango likame audo kede gimoro iye. Pimano tonge tenge. pinyo omio etie wumo poto.?⁸"Do ngatic no oko dwoko di ewaco be, 'Rwot, wek ber pi mwaka ni bobo ango ayaro kunyo dude rimaro di ako bwoto iye boliya. ⁹Kame eko nyak udo ber, do kame li, udo icen mere do oko twero tonge piny!"¹⁰Di oudo en etie pwony ika cokere acel ceng Sabato. ¹¹Oudo, tie dako moro kame tie kede tipere areco pi mwakini tomon kiwie kanyauni. En oudo ekude doko da likame etwero riere.¹²Do kakame Yesu onene kede, en eko lwonge bute di eko waco ne be, "Dako ni otieko gonyi i goro ni." ¹³Di en eko cinge iwi dako nono, cucuto di dako nono riere di eko mino Rubanga deyo. ¹⁴Do ngat kame lo ka cokere oko dwoko kede gero piento Yesu ocango dano i ceng me Sabato. Di eko yamo but jo be, "tie cengere kanyape kame jo pore tic iye. Pimano, bianu di oko bino cango wu do likame i ceng me Sabato."¹⁵Do Rwot oko dwoko di waco be, "wun jo isidik, ngai ikom wu kalikame gonyo twon moto ko asigira mere ceng me Sabato di eko tero ot mato pii? ¹⁶Do likame dako ni obedo akwar Aburaam, kame Sitani otweo pi mwakini tomon iwie kanyauni, pinyo omio likame ogonye ceng me Sabato?"Do kakame etieko yamo kede gigi, jo kwor mege leuc oko mako, di jo dedede oko ilel pi jame me deyo kame etimo.¹⁸Di doko eko waco be, "Ajakanut a Rubanga cal kede nyo, doko abino pore kede nyo? ¹⁹En ecal kede kodi me karadadi kame dano moro kwanyo eko ot cuno ipoto mere, di en eko dongo doko yat adwong, kame winy me wi yamo donyo gedo i ajange mege."²⁰Doko en eko medo waco be, "Apor ajakanut ka Rubanga kede nyo? ²¹En ecal acala kede arup kame dako twomo di eko nyalo kede gi pim adek me alos tuno kede kakame alos nono bino yenyo kede."²²Do en eko donyo beo i bomban kede i calere, di epwonyo jo di edok tetu Yerusalem. ²³Do dano acel di oko penye be, "Rwot, mam jo anonok en kame bino udo alako?" ²⁴Do en eko dwoko negi be, "timunu kede teko pi donyo i erute adiding, pien, awaco ne wu be, jo atot bino tamo donyo, do likame ibino twero donyo iye.²⁵Pien kame ngadwong won ot bino gai di eko cego ekeko, wun ibinunu cungo oko di kung kungu nu ekeko i oko di i wacunu be, Rwot yab wada, do en ebino dwoko di ewaco ne wu be, "²⁶Do wun ibinunu geno waco be, "wan bin ocamo di omato inyimi doko in bin i pwonyo iyote wa." ²⁷Do en ebino dwoko be, "awaco ne wu be, ango akwia kame i wokunu iye. Irwa wunu tenge inyima wun jo tim tim areco!"²⁸Kinono bino bedo ka kok kede mwodo lak, wan ibinunu neno Aburaam, Isaka kede Yakobo kede inabin dedede di itie iye ajakanut ka Rubanga do wan ikomu bino wuco wu tenge. ²⁹Do jo bino wok ki tetu wok ceng, kede tetu poto ceng, tetu malo, kede tetu piny, doko ibino bedo iye ajakanut a Rubanga. ³⁰Nenunu bobo da, jo me atiekini bino bedo me agege, dido me agege kobino bedo me atiekini."³¹Icuny nono dano acel ikom Iparisayon oko bino bute di ko waco ne be, "dony oko iko yai ikan pien Erode oyaro neki." ³²Do en eko dwoko ne be, "oti iko waco ne ekwee no be, cinga ber abino riamo jwogi kede mino cango tin kede diki di ceng me adek ako bino tieko tie na. ³³Akadi bed bala mago tie, ango poore ber a oti tin, diki kede ceng alubo, piento likame enabi miero toi oko me Yerusalem.³⁴Okwe Yerusalem, Yerusalem, in bomba kame didipo jo kame acwao bute kede engaro. Kame amito be arukumo in bala gweno kame rukumo idwe ibwome, in idagi. ³⁵Do, obino weko odi dong nono. Ateteni awaco ni be, likame doko ibino nena tuno iceng kame ibino waco kede be, "itie kede winyo in ngat kame bino inying Rwot."

Chapter 14

¹Di kare oko tuno kitakame eoto kede i ot me nga pug moro obedo nga parisayo pi camo mugati ceng sabato, di iko donyo ngice. ²Di ikano, oudo tie icuo moro atie inyime, kame tie kede tuo apopongo kome. ³Di Yesu oko penyo nga dwong me iswil kede Iparisayon, di ewaco be, "Iswil yei pi cano dano ceng sabato?"⁴Di gin iko ling alinga. Di Yesu oko make di eko cange, di eko mine eot. ⁵Yesu oko dwoko ne gi di ewaco be, "Ngai kikomu kame atin mere arabo twon mere opoto ibur likame ewoto awakawaka ceng Sabato? ⁶Di likame iko twero dwokone kop bobo ikope gi.⁷Di en eko cako yamo kede jo oudo tie kanono iya agole, kame eneno kede kitekame kitie yero kede agola me wor, eko waco negi be, ⁸"Kame ngatamoro olwongi inyom kacil, kur iot bedo kabedo me wor, cemogo tie ngatamoro kame olwongo apire tek kalamo in. ⁹Di ngat kalwongo wu nono kobino eko waco ni be, 'yai iweke welo ni kabedo,' dido lewic komaki di iyoto bedo kabedo me piny.¹⁰Do ka olwongi, oti iko bedo kabedo me piny, kame ngat olwongi obino, ewaco ni be, 'diera yai ikob malo.' mano bino mini wor inyim wele kame tie kedi. ¹¹Pien ngat kame tingere malo kene, kobino dwoke piny, do ngat kame dwogo piny, kobino tinge malo."¹²Do Yesu oko waco ne icuo olwonge i ode nono be, kame itedo cam me iceng arabo me otieno, kur ilwong jo woti arabo imiegu kede amiegu ni, arabo jo awade ni, arabo jo kioni obaro, pien ceng mogo gi da kibino lwongi, kame bedo bala cul.¹³Do kame itedo ebaga, lwong jo can, jo kame liao alia, jo ongwalo, kede jo awangi oto. ¹⁴Di oko bino mini winyo, pi gin likame kitwero culi. Pien kobino culin ikare me oyaruno kede jo opoore."¹⁵Di ngat acel ikom jo oudo tie bedo kede Yesu ka cam, owinyo kop gi, eko waco ne be, "Etie kede winyo ngat kame bino camo mugati iya ajakanut ka Rubanga! ¹⁶Do en eko waco ne be, "icuo moro bin oiko cam atot me otieno, do eko lwongo jo atot. ¹⁷Di eko cwano ngatic mere, iye sawa me cam ocek kede pi ot kwenyaro jo kame elwongo, 'Bianu pien jame dedede do otieko cek.'¹⁸Di gin dedede inyang ngat acelacel kiko geno kwano kisa. Dano me agege owaco be, 'Dano me agege owaco be. Akwai itima kisa.' ¹⁹"Di dano ace oko waco be, 'Ango awilo twonin me ayokon kany, do amito oot tamo gi,. Akwai itima kisa.' ²⁰"Di dano ace oko waco be, 'Ango anyomo dako do pi mano likame atwero bino.'²¹Ngatic nono oko dwogo, di eko dwoko ne nga dwong mere kop, dido ngadwong mere nono kite kame cunye owang kede eko waco ne ngatic mere, ot oko awakawaka iyote adongo - dongo kede yote atitino idier bomba, di kiko kelo jo can, jo aliao alia, ingwalasa, kedo jo awangi oto.' ²²"Do ngatic oko waco be, 'nyadwong, atieko timo bala kite kame iwaco kede, di pwodi kabedo tie.'²³"Di ngadowng oko waco ne ngatic, ot oko kiyote adongo kede atitino me calo, di iko dino jo bino ipaco tetek, me wek oda pongi. ²⁴Pien awaco ni be, likame tie ngatamoro kikom jo kame kolwongo go abino bilo cam na."²⁵Di oudo ikodeta me jo atota tota tie upere kede en, di en eko lokere, di ewaco ne gi be, ²⁶"Kame ngatamoro obino buta, di likame eko dagi Papa, Toto, dako, idwe, imiegu kede amiegu, kede kwo mere da, likame twero bedo ngasiao na. ²⁷Kede ngat kalikame riongo musalaba mere, di eko bino luba, likame etwero bedo ngasiao na.²⁸Ngai kikom wu, kame emito gero ot abor malo, likame bedo piny ber, di eko maro wel sente kame gedo nono mito, kame etie kede aromo pi tieko ot nono? ²⁹Kalika me itimo amano, kame itieko do cako kede gedo, di likame iko twero tieke, jo dedede kame neno gedo nono bino nyeri. ³⁰di iwaco be, 'Icuo ni ocako gedo, do likame eko etwero tieko.'³¹Arabo abaka mene, ame twaruno ot yi kede abaka ocelu, di likame ebedo piny, di likame eko tamo kame etwero kede isirikalen mege tutumia tomon, pi yi kede ngat kame tie kede isirikalen tutumia ot are? ³²Arabo, di pwodi joka tie kaka abor, en ecwao joor mege pi nywako kop akelo mulem? ³³Kamanono da, ngatamoro ikom wu kalikame jalo gi dedede kame etie kede, likame twero bedo ngasiao na.³⁴Munyo ber, do kame munyo odoko obot, otwero mine doko edok kec? ³⁵Likame udo eber ne lobo da, akadi me eketa ibolia, Do ouce tenge. Ngat kame tie kede yit me winyo, wek ewinyi."

Chapter 15

¹. Dido jorar esolo kede jodubo dedede oko nyiko ingete pi winye. ². Di Iparisayon kede jo awandiko oko donyo ngur, di kiyamo be, "Icuo ni gamo jodubo di ecamo kede gi."³. En do eko yamo negi agole ni di ewaco be: ⁴. Ngai ikom wu, kame itie kede romini tol acel, di acel ko rwenyo, likame iweko ot kanyangon go i itela, di iko ot mono acel orwenyo ca di eko ot mono acel orwenyo di ikome acel ca paka ude. ⁵. Do kame eudo, enonge i epepet mere, kede i lel.⁶. Do kame edwogo i paco elwongo jowote kede jokio mege karacel di eko waco negi be, "Lelunu keda, piento audo orono na oudo orwenyo. ⁷. Awaco ne wu be amanono da ilel atot oyaro bedo i malo pi ngadub acel kame swilaro akaka jo akalamo ot kanyangon iwie kanyangon kali kede mit me swilaro. Agole me nusu korwenyo.⁸. Arabo, dako mene ino atie kede abolai tomon, di likame eko cwinyo etala, di eko weno ot, kede mono iber paka udo abola acel audo orwenyo? ⁹. Do kame eudo, elwongo jowote kede jokio mege karacel, di ewaco be, "Lelunu keda, pien audo abola audo arwenyo!" ¹⁰. Amanono da, awaco ne we be, ilel tie inyim imalaikan ka Rubanga pi ngadubo acel kame swilaro." Agole me awobi orwenyo.¹¹. Di eko yamo be: Icuo moro oudo tie kede awobe are, ¹². Do awobi atidi oko waco ne papa mere be, "Papa mia jame kame maka. "Aso en do eko popoko negi jame mege.¹³. Di pwodi ceng atot lika okato, awobi atidi noni oko coko jame mege dedede karacel, di eko yai ot i piny atie kabor itek, di eko dudubo jame mege iwi kuo aber. ¹⁴. Do kakame etieko tic kede jame dedede kec oko poto i lobo no, di eko donyo mito kony.¹⁵. Di eko ot bedo kede lo moro me piny no, di lono oko oore i itela pito ipegei mege. ¹⁶. Do oudo komo cunye odoko yom pi pongo yiye kede ngor audo ipegei camo, do lika tie ngatamoro oko mine gimoro.¹⁷. "Do kakame ngec mere odwogo kede, eko yamo be, "Adi ikom jotic kame papa nango pango atie kede cam aromo gi di bobo dong da, di ango atie to kec! ¹⁸. Ayaro yai di ako ot but papa na, di ako waco ne be, "Papa, ango adubo inyim malo kede inyim da. ¹⁹. Do lika bobo opoore iwonga be wodi. Mia do abed bala acel ikom jotic nin kame oculo.²⁰. Di eko yai di eko bino but papa mere. Do kakame pwodi etie kede kabor, papa mere oko nene di eko udo kisa, di eko ringo di eko poto ingute di eko note. ²¹. Di wode oko waco ne be, "papa, ango adubo inyim malo kede inyim da, lika bobo opoore iwonga be wodi.²². Do papa mere oko waco ne jotic mege be, kelunu ekansu abr ikonu ngapone, di ikonu rwako epeta i cinge, kede amuka i tiene. ²³. Di ikonu kelo etobcut amio kane, nekenu di okonu cam kede ilel. ²⁴. Pien oudo wodani oto do eyaruno bobo; oudo erwenyo do, eudere." Di gin iko geno ilel.²⁵. Nan wode adwong oudo tie ipotu. Di eko bino pako tuno inget ot, eko winyo wer kede miel. ²⁶. En do eko acel ikom jotic di eko penyo dwong me kop nogi. ²⁷. Di eko waco ne be, "Omini obino, do piento papawu ogame di etie iber di kame yot, eneko etobait amio.²⁸. "Do oudo cunye owang di likame eko donyo iiye. Pimano papa mere oko wok oko pi ngangao en. ²⁹. En do eko dwoko di ewaco ne papa mere be, "Neni i mwakini atot gi kame ango lem atimo ni kede tic lkatie esawa moro kame ango aturo kede cik: do di in likame ibilo kede minango atin dyel, pi bey ango da lelo kede jowota. ³⁰. Do kakame wodi ni obino kede, di etieko dududbo abar nin dedede kede amalayan, in iko neko etobait amio.³¹. Di eko waco ne wode be, "woda in nakanaka itie keda do bobo da gikame ango atie kede dedede abedo meri. ³². Oudo epoore be wan ber ocamunu ebaga ni di okenu ilel, pien omini oudo oto do eyaruno bobo, oudo erwenyo do eudere.

Chapter 16

¹. Di en eko waco ne josiao mege, oudo riki tie icuo kobaro, kame oudo tie kede nga ngagwok, di jo ok pido ngat nono bute be etie dudubo jame mege. ². Di en eko iwonge, di eko waco ne be, nyo omio ango abie winyo kop ikome? Nyut na epoore kame itie gwoko kede jame na, Pien in likame bobo itwero meede bedo ngagwok jame na.³. Dido ngagwok jame nono oko waco icunge be abino timo benyo? pi ngadwong na tie kwanyo tic me daro jame ibuta, likame atwero pur, pi kwac lawic maka. ⁴. Ango nan atie ko ngeno gi me atima, be, kame okwanya itic me daro jame, pi jo bino gama imiere gi.⁵. En eko iwonga dano acel acel kame tie kede banya kede nga dwong mere bute, di eko waco ne dano me agege, itie kede banya kame oburao aramo adi but ngadwong na? ⁶. Di eko waco be, Galani tel acel me mo, di en eko waco ne be, kwany itabu ni me banya di iko bedo piny awakawaka, di iko wandiko ot kany. ⁷. Bobo eko waco ne ngat ocelu, di koburao in adi? di eko waco be, Engano kame opipimo tol acel, di en eko waco ne be, kwany banya ni, di iko wandiko ot kanyauni.⁸. Dido ngadwong mono oko pako nga gwok jame mege kalikame genere nono, pien etimo neko pi idwe me piny nan ikareni nek lono idwe kame oto ilero. ⁹. Di awaco ne wu be, timunu awotin kede jo kame udo abar kie epwore kame liko pore, me wek kame etiek, gin ikamuo gamo wu imiere kame bedo nakanaka.¹⁰. Ngat kame genere kede gi kame titidi twatwal udo egenere kede gikame dwong da, di ngat kame likame genere kede gi kame dwong da. ¹¹. Kodo ber wun likame igenerenu kede abar me piny kan kame liko poore ngai do kame bino keto gen ikom wu kede abar me aten i? ¹². Di kame wun likame igenere nu kede jame angat apat, ngai do bino mino meru kame mako wu.¹³. Likame tie ngatic kame rom tic ne jo dongo are, Pien cenge mgo ebino dagi acel, di eko maro ocelu, arabo eyaro moko ikom acel, di eko cano ocelu. In likame itwero tic ne Rubanfa kede abar da.¹⁴. Di Iparisayon da jo kame maro jame me piny, owinyo ked kop gi dedede, di gin iko cano Yesu. ¹⁵. Di en eko waco negi be, wun en jo kame nyutere inyim jo, do Rubanga ngeo cuny, pien gikame otero twatwal bala gikaber idiere me jo, tie gikame neno rac inyim Rubanga.¹⁶. Do iswil kede inapin oudo tie tuno ikare ayokana, geno ikare no opwony kop me ajakanut ka Rubanga, di ngat ocelacel donyo iye tetek. ¹⁷. Di eyoyot ne malo kede lobo pi rwenyo, lono adul more atitidi me iswil me dagi tic.¹⁸. Ngata moroni kame nano dako mere di eko nyomo ace, udo etimo adote, di ngatamoroni kame nyo dako opokere kede cware, wudo etimo adote.¹⁹. Oudo riki tie icuo moro kobaro kame ngapo igoen akwakwar kede kame meny amneya, di etie kede kwo ajabajaba ceng dedede. ²⁰. Di oudo tie ngakwac more anyinge Lasaro kame oudo bedo iye rute mere, di buge otatapo ikome. ²¹. Di eparo be koto omie ecamo angidingidiu me cam kame poto iye mesa me ngabar, medo iwimano igwogin da bino di ko donyo nango buge mege.²². Di kare oko tuno ame ngacan oko to kede di imalaikan ako tunge oko kete ikor Abraham, Nga bar da oko to, di oko yike. ²³. Di etic imac kalikame to eko tingo wange malo, do di etie kanyo lito, di ekoneno Aburamu tie kabor, di Lasaro tie bedo ikore.²⁴. Di eko kok di ewaco be, papa Aburamu mi kisa maki keda, di iko cwano Lasaro, be koto eluto wi lwete atitidi i pi di eko bino kwano leba, pien ango lito acetena imac.²⁵. Do Aburamu oko owaco be, woda yutuno be ikare kame in ikuo kede iudo jameni abeco, di Lasaro da iye pwore nono bin oudo jamini areco do nataman okweo cunye di ida iudo lito. ²⁶. Di bobo medo iwi mano, dierediere wan kede wun tie pur atut twatwal kame koketo, tetekeny likame tie ngata more kame twero ngolo ituni tuno but wu akadi acel, akadi gida likame twero ngolo butwan kame bino i but wun kuno.²⁷. Do en eko waco be alego buti pimano be papa koto oudo icwae eoto iyot kapapa na. ²⁸. pien ango atie kede imiegu na kany me wek eoti ekwanyaro gi, kameli gida doko kiyaro bino kabedo me can ni.²⁹. Aburamu oko waco ne be, gin kite kede Musa kede inabin, poore gin kiwiny kop gi. ³⁰. Di eko waco be, likame amano papa Aburamu do ka ngatamoro kikom jo oto ooto but gi kibino swilaro. ³¹. Di en eko waco ne be, kame gin likame kiyei kop ka Musa kede me inabin, likame kibino yei akadi ka ngalamoro oyamuno kikom jo oto da.

Chapter 17

¹. Di en dokon eko waco ne ne josioa meege be, likame etwerere, do etie be gi kame mio jo poto ibal omito bino; do can but dano, kame gigonogo bino beo kibute! ². Oudo koto ber twatwal me tweeno kidi me riego ingute di oko wuce icuny nam, ioo en miino ngat acel ikom idue katitino gi poto ibal.³. Gwokere nu itek; kame omini otimoni gi karac juke; kame eswilaro, time kisa. ⁴. Dokon kame edubo buti tien kany kaare iiceng acel, di itien kany kaare ii ceng acel nono en elokere dokon edwongo buti di ewaco ni be, ango aswilaro, in poore itime kisa.⁵. Joor dido oko waco ne Rwot be, nyai do yei wada. ⁶. Rwot oko waco be, koto di itieunu kede yei acal kede nyige me karadali, oudo itwerunu yaamo ne yat anyinge cukamoro ni be; putere dedede kede alias ni, di iko oot pitere icuny nam; di en eko bino wiinyo u.⁷. Do ngai ki komun, kame tie kede ngatic kame puro arabo kapito doke megge, di eko cobuno yamo ne naka naka, kame di en edwogo ii ebar be; Ape ioti ibed piny iko cam? ⁸. Dodi likame ewaco ne be gei ber kong temuno kakame ango ayaro cam kiye, di iko ngapere me miino ango cam, paka kame ango atieko cam kede mat; icen mere, dido ii da iko cam di iko maato?⁹. Benyo en emito pwoono ngatic nono pien etimo gi kame ocikakino en pi tiimo? Ango ageno be li. ¹⁰. Aso ecal kamanono butu da, kame di itiekunu tiimo gi dedede kame ocikakino u pi tiimo, yamunu be, wan obedo jo tic kame kony gi ii, wan otieko coobo tic kibecokina ne wan pi tiimo.¹¹. Dido mago oko bino diko kato, di en etie oot Iyerusalem, di eko beeno idiere diere me Samaria kede Galilaya. ¹². Kakame en oudo etie donyo kede i adul moro, cuo tomon kame obedo jo dobini, oko cungo kaka abor; ¹³. Di gin kiko kiararo dwan gi malo, di ki waco be, Yesu, Nyapwony, bed kede kisa ikom wa.¹⁴. Kakame en eneno gi kede, eko waco negi be, ootunu inyutere nu but Isaseredotin. Kame mago oko kato, dido gin ki tie oot, oko ioonyo gi. ¹⁵. Kakame ngat acel ikom gi, oneno kede be en etieko lonyere, elokere edok cen, di etie miino deyo but Rubanga kede dwan amalo. ¹⁶. Di en eko poto arieba cuny itiene, di emio pwoc bute; do en oudo ebedo nga Samaria.¹⁷. Yesu oko dwoko di ewaco be, likame oudo jo tomon en ko lonyere? do jo kany ka ngon tie tuai? ¹⁸. Likame ngatamoro ikom gi oko dwogo pi miino deyo but Rubanga kwaanyo ngakum bor ni. ¹⁹. Di en eko waco ne be, yai i ooti: yei ni otieko cangi.²⁰. Doko kakame Iparisayon openyo kede kibute di kimito ngeeno kare kame ajakanut ka Rubanga poore bino kede, en eko dwooko ne gi be, ajakanut ka Rubanga likame bino di ko tie neene. ²¹. Amotoko nat jo yaamo be, nenunu , en ine! arabo, be, nenunu, en ica! piento niangunu be, ajakanut ka Rubanga tie ii wu.²². Dokon en eko waco ne jo siao be, cengere bino tuno kame un iyarunu miito neeno kede cenge ka wot ka dano, do likame iyarounu nene. ²³. Dokon gin ki yaro waco neu be nenunu kane arabo nenunu kuca, kur iootunu kede gi arabo, lubo gi. ²⁴. Pien bala kame epie kame meny ki malo tucel rieny dokon imalo tucel, aso wot kadano da oyaro bedo kamanono iceng mere.²⁵. Do ber kong eyaro benno ki can ka tot, di jo me atur ni ko bino dage. ²⁶. Dokon bala kame bin ebedo kede icengere ka Nua, eyaro bedo cal kamanono da icengere ka wot adano. ²⁷. Gin oudo kicamo, gin oudo ki mato, gin oudo ki nyomo mon, oudo ko miogi inyom, tuno kede ceng kame Nua diko donyo kede iye, di alele oko bino, oko neeko gi dedede.²⁸. Dokon ecal acala kede cengere ka lot da Gin kicamo, ki mato, ki wilo, ki cato, ki pito kodere, ki gero. ²⁹. Do iceng acel nono kame lot ooto kede ooko me Sodoma en kame mac kede itongen oko cwei imalo di oko neeko gin dedede.³⁰. Eyaro bino bedo cal kamanono da iceng kame wot ka dano omito yabere kede. ³¹. Iceng nono, dano kame tie iwi ot, dodi jame meege tie i ot, kur dokon ewok piny pi kwaanyo gi, dokon dano kame tie ipoto da, kur eda edwog cen.³². Yutunu nu dako ka lot. ³³. Ngat kame bino moono pi laako kuo mere oyaro rwenye; dokon ngat kame bino rwenyo kuo mere oyaro gwooke.³⁴. Awaceu, iwor nnoca, jo are oyaro bino buto i itanda acel koyaro kwaanyo ngat ace di oko weeko. ³⁵. Mon are oyaro bino riego karacel, ngat acel koyaro bino kwaanyo, di ngat acel oko bino weeko. ³⁶. Cuo are oyaro bedo ipoto; koyaro kwaanyo ngat acel, di ngat acel oko bino weeko.³⁷. Gin kiko dwooko di ki waco ne be, Rwot, tuai inonono? Di en eko waco negi be, kakame kom jo tie iye, acut bino cokere iye.

Chapter 18

¹. Yesu oko tatamo negi agole kame pwonyo, be jo poore lego nakanakadi likame ki kwanyo cuny gi. ². En ewaco negi be, “Bin tie ibomba moro ngangol kop kalikame woro Rubanga, di likame eparo pi dano moro da:³. Kede da oudo tie Apuserut moro ibomba nono, kame bole but ngangol kop nono di ebako doge be, okwe konya kede ngat kame ango atie pido kede. ⁴. Likame eko yei pi kare moro do icen mere, eko yamo kene, akadi likame aworo Rubanga arabo aparo pi dano. ⁵. Do apuserut ni ocobuno ango bino konye pien ka li lole mere buta bino oola.⁶. Dido Rwot oko waco be “Winyunu gi kame ngangol kop kame li kede poore waco. ⁷. Benyo Rubanga likame bino konyo jo mege kame en eyero, kame kok bute iceng kede iwor benyo egal kede konyo gi? ⁸. Awaco ne wu be ebino konyo gi awakawaka. Bed bala kamanono da ka wot ka dano odwogo ebino udo yei tie iwilobo?⁹. Yesu bobo oko waco agole ni but jo kame keto gen ikuo gi ken gi be gin kipoore di kicao jo icegun. ¹⁰. Cuo are bin ooto donyo itempulo ilega, ngat acel oudo obedo ngaparisayo, do ngat oclu ngarar esolo.¹¹. Eparisayot oko yai malo, di eko ilega eliling icunye kene be, Rubanga Apwoyi, ango kara likame acal kede jo ace apat, bala nat jo yak, jo dubo, jo adote ara akadi bala ngarar esolo ni da. ¹². Ango ari kec tien are buli sabiti acel, amio acel me tomon me gi dedede kame ango atie kede.¹³. Do ngarar esolo oko cungo kitenge, di likame eko tingo wange malo en eko bapo kore di ewaco be; Rubanga okwe tima kisa ango ngadubo. ¹⁴. “Awaco ne wu, icuo ni ooto i ode di edoko dano kopoore lono ocelu; pien ngat kame tingere kene kobino dwoke piny, do ngat kame cone kobino tinge malo.”¹⁵. Kiko kelo ne idwe katino me wek eket cinge ikom gi, do kakame josiao mege oneno kede kamanono gin kiko donyo binano gi be kiweki. ¹⁶. Do Yesu oko lwongo gi bute di eko waco be wekunu idwe katino bin buta kur igengunu gi; Pien Ajakanut ka Rubanga tie pi jo kame cal bala giri. ¹⁷. Ateteni awaco ne wu be, ngat kalikame gamo Ajakanut ka Rubanga bala atin atitidi likame bino donyo iye.¹⁸. Bobo Ngatel moro oko penye di eyamo be, Apwony abr, atim nyo me wek aud kuo me nakanaka? ¹⁹. Yesu oko penye be, pinyo komio in ilwonga ne ngat kame ber? Likame tie ngat kame ber, do kwanyo Rubanga kenekene. ²⁰. Mam in ingeo cik gi, kur itimo adote, kur ineko, kur ikwalo kur imio ijura me abe, wor papa ni kede toto ni? ²¹. En eko waco be, gigi dedede ango abedo Lubo cako di pwodi ango atin paka nan.²². Nan do kakame Yesu owinyo kede kope nogi, en eko waco ne be irem kede gi acel; cat gidedede kame itie kede iko popoko ne jo can sente kame iudo, di iko bino luba. ²³. Do kakame ewinyo kede kop noni cunye oko nyoote pien oudo ebedo ngat kobaro twatwal.²⁴. Kakame Yesu oneno kede be cunye opong kede iturur, eko waco be etek tin benyo ne jo kobaro pi donyo iye Ajakanut ka Rubanga. ²⁵. Pien eyoyot ne aguragura donyo iwang piso, kalamo ngabar donyo i Ajakanut ka Rubanga.²⁶. Dido jo kowinyo kope nogi oko waco be ngai do en kame karuno udo alako? ²⁷. En eko waco be gi kalikame twerere kibut dano, twerere kibut Rubanga.²⁸. Di Petero oko waco be neningo wan otieko weko gidedede di oko Lubi. ²⁹. Di eko waco negi be ateteni awaco ne wu, be likame tie ngat koweko ture ara jo nywal, ara imiegu ara dako ara idwe pi Ajakanut ka Rubanga kalikame. ³⁰. Bino udo atot kibut Rubanga, ikare noni kede eko bino udo kuo kame bedo nakanaka ikare koyaro bino.³¹. Di en eko tero josiao mege tomon kiwie are, eko waco negi wan otienu oot paka Yerusalem, di gi dedede kame bin inabin owandiko ikom wot ka dano bino cobere. ³². Pien kobino mine icing jo kalikame Iyudayan, di oko nyware oko timo ne tim me lewic kede da oko ngulo lau ikome. ³³. Gin kibino dane, di oko neke da do iceng me adek en ebino yaruno.³⁴. Gin likame kiko niang gi kame en ewaco akadi acel. Kope nogi oudo okano negi, imio gin likame kiko niang gikame en ewaco.³⁵. Oko tuno esawa kame oudo enoko kede Yeriko icuo moro emuduk oudo tie bedo inget yongayo di ekware. ³⁶. Kakame ewinyo kede ekodet me jo di tie beo, en eko penyere di emito ngeno gi kame tie timere. ³⁷. Gin kiko waco ne be, Yesu me Nasaret tie beo.³⁸. Di eko kok, di ewaco be Yesu wot ka Daudi tima kisa. ³⁹. Jo kame bin otelo anyim oko nunano en be elingi, do en eko medo nyalar kede koko okwe wot ka Daudi tima kisa.⁴⁰. Dido Yesu oko cungo di eko waco be kelenu buta kakame enoko kede en eko penye di ewaco. ⁴¹. Imito be atim ni nyo? En eko waco be, Rwot amito be anen piny.⁴². Dido Yesu oko waco be neni yei ni olaki. ⁴³. Iye sawa nono eko cako neno piny dido eko lube. Di emio Rubanga deyo, kakame ekodet oneno kede gi noni kiko pako Rubanga.

Chapter 19

¹Yesu oko donyo di ebeo Jeriko. ²Oudo, bin icuo moro kame nyinge Sakayo. Kame obedo ngadwong me jo rar esolo, do di bobo etie dano obaro.³En bin eparo itek pi neno Yesu, likame bin eko twero neno pi ekodet me jo oudo dwong, pien en ebedo dano acecek. ⁴En bin eko ringo anyim, di eko ito iwi yat cukamoro pi neno Yesu, pien Yesu oudo tie beo iyongayo nono.⁵Kaka me Yesu otuno kanono, en eko neno malo di eko nene di eko waco ne be, "Sakayo wok piny awakawaka, pien tin ango apore bedo iodi. ⁶Cucuto nono en bin eko wok piny di eko gamo Yesu kede kilel. ⁷Kakame jo oneno kede, gin dedede kiko ngunguro di i waco be, "en etie ot bedo welo me dano anga dubo.⁸Sakayo diko cungo malo di eko waco ne Rwot be, "Neni, Rwot adul me jamini na abino mino jo can, kede kame bin agamo jamini ka ngatamoro kede pido me angalo, abino dwoko ne tien ongwon." ⁹Do Yesu diko waco ne be, "i ceng me tin alako obino iodi, bala kame ida i bedo wot Aburaam. ¹⁰Piento wot a dano obino mono kede lako jo orwenyo."¹¹Kakame gin iwinyo kede gini, en eko medo waco ne gi agole, pien oudo en bin iyapi kede Yerusalem, pien gin bin oudo iparo be ajakanut ka Rubanga poore neno susunyo. ¹²Pimano en eko waco negi be, "dano moro kame oworo bin oyai di eko ot i lobo abor pi gamo ajakanut di eko dwogo.¹³En bin eko lwongo jo tic mege tomon, en bin eko popoko negi silingi tutumia tomon eko waco negi be, "tiunu kede gi tuno ango dwogo." ¹⁴Do jo me piny mere oudo dage,gin iko cwano kop ingei en yai di i waco be, "wan likame obino yei ne icuo no pugo wa. " ¹⁵Ikare kame en edwogo kede di etieko gamo ajakanut, en bin eko lwongo jo tic mege bute kame en bino emio Sente, pien oudo emito ngeno ameda kame ngat acel acel otimo beo i cato wil.¹⁶"Dano me agege, oko bino diko waco ne be, "Rwot sente ni otimo ameda me siringi tutumia tomon" ¹⁷"Do en eko waco ne be, 'itimo iber in ngatic aber. Pien in ibedo dano kame genere igi atididi, ibino bedo kede akarinikin ikom bomban tomon."¹⁸"Do dano me are oko bino, do waco ne be, "Rwot sente ni otimo ameda me tutumia kany." ¹⁹"en eko yamo ne iye epone acel nono, ida ibino bede kede akarinikin ikom bomban kany."²⁰Dano ace diko bino, di waco be, "Rwot, sente ni ige kame abedo gwoko itek, di aboo gi kede itambala, ²¹Ango abedo kede lworo ikomi, pien in ibedo dano a nwang. In ikwanyo ika likame iketo iye, do ikao gi kalikame in en icuo."²²"Do ngadwong mere diko waco ne be, "kop kame wok idogi en kame abino ngolo ni iye kop, in ngatic karac in bin ingeo be ango abedo dano a nwang, akwanyo ika likame aketo iye, doko akao gi kalikame a cuo. ²³Pinyo omio likame itero sente na daro sente, me wek tetekeny kame ango adwogo audo sente na kede ameda moro iye?"²⁴En eko waco ne jo kame tie cungo be, "gamunu sente go i bute, di iko wunu mino but dano kame tie kede silingi tutumia tomon." ²⁵"Di gin kiko waco ne be "Rwot, en atie kede silingi tutumia tomon."²⁶"Pien awaco ne wu be, but dano kame tie kede obino mede, do but dano kame li kede, akadi moro atididi kame etie kede obino tenge ibute. ²⁷Do jo kwor nango go, kalikame yei be ango apugi kel wunu gi kan, inek wunu gi inyima."Kakame en etieko yamo kede kope gi, en eko mede ot anyim, ot i Yerusalem.²⁹Do kakame enoko kede Betepage kede Betani, imoru kame olwongo be Olibeti, en kede Josiao mege are, ³⁰Di en eko waco negi be, "o tuno icalo kame tie inyimu ca, kakame ibinunu donyo kede ibinunu udo atin me asigira ame otweo, kame pwodi likame dano moro awanano. Gonyenu di iko wunu kele kan. ³¹Do kame, dano moro openyo wu be pinyo omio igonyenu? wun ibinunu dwoko ne be, 'Piento Rwot mite."³²Kakame jo kame en ecwao otuno kede gin kiko udo bala kame en ewaco negi. ³³Kakame gin itie gonyo kede asigira, do wegi diko penyo gi be, "pinyo omio ogonye nu?" ³⁴gin diko dwoko be, "Rwot tie mite." 35 Do gin kiko kele but Yesu, di gin kiko peto iguen gi ingei asigira, dido gin kiko keto Yesu iye. ³⁶Do kakame en etie kede, di jo oko peto iguen gi i yoo.³⁷Do kakame en enoko kede aserengete me moru me Olibeti, ekodet dedede me Josiao diko geno ilel di iko pako Rubanga kede dwan a malo pi tice me twer kame gin i neno, ³⁸Di gin kiwaco be, "tie kede winyo abaka kame bino inying Rwot! mulem bed malo kede deyo amalo twal!"³⁹Do mogo ikom iparisayon kame oudo tie idiere me ekodet diko waco ne Rwot be, "Apwoyo, geng Josiao ni go." ⁴⁰Do en eko dwoko di ewaco negi be, "awaco ne wu, kame di jogi poore ling, cucuto ingaroi gi bino cako ilelem"⁴¹Do kakame en enoko kede bomba, en eko neno eko cako koko pire, ⁴²En eko waco be, "ka koto oudo ingeo, akadi i ceng ni, gikame romo kelo ne ni mulem! do nan okano gi i wangi.⁴³Pien ceng tie bino ikomi, kame jo kwor ni bino gero kede apama luki, di gin kiko bino goloro in ibad dedede. ⁴⁴Di gin iko bino reti piny, kede idwe ni kame tie kedi. Dokon likame gin kibino weko engaro moro di odokere iwi ocelu pien likame ingeo esawa kame obino welao in kede."⁴⁵Di en eko ot i tempulo, di en eko cako riamo jo kame cato jame, kede jo kame wilo I tempulo, ⁴⁶Di ewaco ne gi, "oda en ot me ilega, do un iloke nu edoko aboo me jo kuo."⁴⁷Do en eko bedo pwony bul ceng i tempulo. Di jo josaseredoti adongo kede jo pwony iswil, kede jo pug jo oko donyo mono epone me neke, ⁴⁸Do likame gin kiko twero udo epone timo, pien jo dedede oudo ciko iit gi pi winye.

Chapter 20

¹. Di do iceng moro acel, kakame Yesu oudo tie kede pwonyo jo i tempulo kede di etuco ejiri, kame jodongo me josasedoti kede joangeo iswil karacel kede joadongo me adul oko bino bute, ². kiko yamo kede di ki waco ne be, Wac ne wa, In itimo gigi kede akarinikin oyai ituai? doko ngai en komi akarinikin me timo gi no gi?³. En eko dwoko ne gi be, Ango da ayaro penyo wu gi acel; do idwokanu, ⁴.ibatis kame bin Yokana otimo, obino kimalo arabo kibut jo?⁵. Gin kiko donyo poro kop ken gi ken gi di ki waco be, Kame wan owaco be ewok imalo, en eyaro waco be, Pinyo komio wun likame ikounu yei en? ⁶. Do kame wan owaco be, Ewok kibut jo; jo dedede oyaro didipo wa, pien gin iyei be Yokana oudo obedo enabi.⁷. Di do gin kiko dwoko be, gin likame ingeo kakame ewok kiye. ⁸. Yesu oko waco ne gi be, Ango da likame ayaro tuco ne wu kakame ango audo iye akarinikin me timo gigi.⁹. Di en eko cako yamo kede jo agole ni be, Bin dano moro oko pito poto me olok, di en eko pango ne jo pur icegun kame poro olok; en eko yai ot i piny abor pi kare abobor. ¹⁰. Ikare kame olok cek kede, en eko cwano ngatic mere but jo kame en oudo emio pango poto; me wek imi eda anyakini moro owok ipoto; Do jo pur oko bunge di kiko riame tenge icinge nono.¹¹. Di bobo en eko cwano ngatic ace: gin bobo kiko bungo mano da, di kiko timo ne gi me lewic, kiko riame tenge icinge nono. ¹². Bobo en eko cwano ngatic me adek: gin kiko udo ne mano awanon atek, di kiko uce oko me poto.¹³. Di do won poto me olok oko waco be, Abino timo benyo? Ayaro do cwano woda kame ango amaro, cengemogo kibino wore, kame gin kineno en. ¹⁴. Do kakame jo kame oudo opango ne poto me olok oko nene kede, gin kiko winyere idyere gi ken gi ken gi di kiwaco be, Man en obedo musika mere, bia nu onekenu, me wek do poto me olok dok mer wan.¹⁵. Di do gin kiko uce ooko me poto me olok, kiko neke. Pi mano, nyo do kame won poto me olok bino timo ne gi? ¹⁶. En eyaro bino di eko neko jo kame en emio gwoko poto me olok; di eko mino poto me olok mere but jo apat. Kakame gin iwinyo kede ni, gin kiko waco be, Mano likame twerere.. ¹⁷. Do Yesu oko ngoloro gi, eko waco be, Nyo ine kame owandiko be, Kidi me gedo kame jogedo odagi, en bobo oko doko kidi me esonda? ¹⁸. Ngatamoro kenekene kame poto iwi kidi nono, bino tuturo en; do ngat kame kidi noni poto ikome, ebino ngingido en doko apua.¹⁹. Di do esawa nono jodongo me Josasedoti kede joangeo iswil, oko mito neke, do gin kiko lworo jo; pien gin oudo itie kede niang be Yesu oudo tie yamo agole noni pi gecao gin. ²⁰. Gin kiko cako kine, kiko cwano jo pi kino kop me doge; kame oudo cukere bala jo kame beco, me wek gin i ud kop moro idoge, tetekeny gin iko make iko tere kete icing me ngapug.²¹. Gin kiko penye be, Ngadwong wan ongeo be in iyamo doko ipwonyo gi me ateni, doko in likame itie kede apokapoka, do ipwonyo kop me yongayo ka Rubanga i ateni. ²². Iswil yei ne wan culo esolo but Kaisari arabo li? .²³. Do Yesu oko niang gikame gin oudo kitie mito, en eko waco ne gi be, pinyo komio itie nu tamo cunya? ²⁴. Nyutanu ber sente akaya. Cal kede iwadik ka ngai en kame tie iye? Gin kiko dwoko di iwaco be, Me ka Kaisari.²⁵. En eko waco ne gi be, Pi mano miunu Kaisari jame kame poore mino Kaisari kede ikounu mino jame ka Rubanga da but Rubanga. ²⁶. Do gin likame kiko twero udo kop moro idoge idyere me jo, kiko bedo kede ur i epone kame en edwoko kede peny, di do kiko ling.²⁷Di Isadukayon mogo oko bino bute, kame oudo dagi be iyarun me jo oto tie; gin kiko penye, ²⁸. di kiwaco be, Ngadwong, Musa bin owandiko ne wan be, kame omime dano moro oto, kame tie kede dako, do en eko to eweko dako no abongo idwe, omimere myero ter dako nono, di eko nywalo idwe ne omimere.²⁹. Oudo riki tie imiegu mogo kanyaare, awobi me agege oko nyomo dako, en eko to di likame enywal. ³⁰. Awobi me are oko tero dako nono doko mere, eda eko to abongo atin moro. ³¹. Awobi me adek da oko tere bedo dako mere, i epone acel nono da awobe go dedede kanyaare oko bedo kede dako ni; gin kiko to di likame inywalo ne dako ni atin moro. ³². Icen mere dako ni da oko to. ³³. Pi mano iceng me iyarun dako ni do bino bedo me kangai? Pien cuo kanyaare nogi dedede obedo kede bala dako gi.³⁴. Yesu oko dwoko ne gi di ewaco be, Jo me lobo kan nyomere doko komio gi me anyoma; ³⁵. Do jo kame oyaro maro pi bedo jo me lobo kame bino bino kede i iyarun me jo oto, likame nyomere doko likame obino mino gi me anyoma. ³⁶. Doko gin likame ibino to atwal, pien gin irom aroma kede imalaikan; da kitie idwe ka Rubanga, kame tie idwe me iyarun³⁷. Nan bala kame jo oto bino yaruno kede, akadi Musa da bin onyuto ne i abum, kakame en elwongo kede nying Rwot, Rubanga ka Aburaamu, kede Rubanga ka Isaka kede Rubanga ka Yakobo. ³⁸. Pien en likame ebedo Rubanga me jo oto, do me jo kame kuo pi en.³⁹. Di mogo ikom joangeo iswilia oko dwoko be, Ngadwong, iyamo kakare. ⁴⁰. Ingei mago, likame bobo gin kiko kanyakino meedo penye kop moro.⁴¹. Yesu oko waco ne gi be, Benyo kame gin iyamo kede be Krisito obedo wot ka Daudi? ⁴². Di Daudi da kikome bin oyamo i itabu me Sabuli be, Rwot Rubanga owaco ne Rwot na be, Bed ibada tetu cam, ⁴³. paka tuno ango mini inyono jokwor ni piny i tieni. ⁴⁴. Pi mano kame Daudo da olwonge be Rwot, benyo benyo kame en etwero bedo kede bobo wot ka Daudi?⁴⁵. Di en eko waco ne josiao mege di jo dedede tie winyo be, ⁴⁶. Gwokere nu ikom jopwony me iswil, gin kimaro ot di kingapo ikanson, di kimito be di komoto gi i atalen kede bedo ikomini icelelei malo isinagogan, kede kimaro bedo kabedo me wor ika ibagai. ⁴⁷. Gin jo kame camaro jame me apuserun, doko ilego ilaga oboco pi nyutere; jo nogi bino udo ngolokop atek.

Chapter 21

¹. Ekiarao wange malo di eko neno jo ko baro di tie uco sente gi i sau me kano lim. ². Dokon en eko neno apuserut moro da anga can di tie uco ogap are. ³. Di en eko yamo be, iye ateni ango amito waco ne wu be apuserut anga can ni ouco sente atot lono jogo dedede. ⁴. Pien jogi dedede ouco irabu gi ne Rubanga di ki kwanyo ikom atot kame ki tie kede do en ikom rem kame etie kede eko yco gi dedede iton kame en oudo etie kuo kede.⁵. Dokon kakame jo mogo oko geno yamo kede kope kame mako cilo me ingarui kame kolilingo kede Tempulo kede irabu kame oudo tie iye, en eko waco be, ⁶. Kope kame mako jamuno bala magi kame un itie nu neno gi kare bino tuno kame likame tie engaru moro oyaro bino dong di odokere ikom ocelu di likame kouce piny.⁷. Gin kiko penye di ki waco be, Nga dwong do ber awene en kame gigi oyaro timere kede? Dokon nyo en oyaro bedo anyut kame moko be gigi do oyaro cobere? ⁸. Di en eko waco be gwokere nu tetekeny kur ngalu: pien jo atot oyaro bino inyinga di ki waco be; Ango en Kuristo kare do udo tie doko iyapi do kur ilubunu gi. ⁹. Do kakame ibinunu winyo kede kope kamako yi kede aruba ruba, kur iworo mak u: Pien gigi dedede miero timere, do udo ajikini pwodi liko tuno.¹⁰. Di dokon en eko waco ne gi be, piny bino suro piny ocelu dokon Ajakanut bino suro Ajakanut ocelu. ¹¹. Dokon ayayangun me piny bino timere ii ka bedere atot, kede kec, kede aumpulin; kede jamini mogo kame kello iworo kede gi anena adongo bino nyutere ki malo.¹². Do di pwodi gigi dedede, gin kiyaro keto cing gi ikomu, di kiko tidilou, di kijalakino u cing jo me sinagogan kede jo pug pi kop ka mako nyinga. ¹³. Dokon ginono oyaro lokere ko doko caden butu.¹⁴. Mokunu tamu di ikounu neno be liki ibedunu nyakao gi kame iyarunu dwoko ne gi. ¹⁵. Pien ango amito minou dog kede rieko kame jo kworu dedede liko oyaro karun cungo me piem kede u.¹⁶. Dokon jo nywal u karacel kede imiegu wu, kede jo awade u kede jo awotino u; oyaro rupao u paka tuno duparo ne u tuno itoda. ¹⁷. Jo dedede oyaro dagi u pi kop me nyinga. ¹⁸. Do likame tie yer moro me wiu koyaro bino rwenyo. ¹⁹. Ki ingirikin u en kame ibino unu mano kede Tipo u.²⁰. Dokon kakame ibinunu neno kede Yerusalem di ekearin Oluko, ngeunu do be adudubun mere do onoko. ²¹. Jo kame tie i Judea do pore ringi iwi mori dokon jo kame tie idiere mere pore yai tenge kede jo kame tie oko mere pore donyi iye. ²². Pien magonogi udo obedo cengeren me culo kwor kame gi dedede kame kowandiko pore cobere kede.²³. Do can adwon bino bedo but jogo kame tie kede idue kede but mon kame idue pien icengere go peko adwong oyaro poto iwi lobo dokon lilo oyaro poto ikom jogi. ²⁴. Koyaro bino neko gi kede pala dioko tero gi oot bedo ipasoi i pinye ace dokon Abilere ace oyaro bino nyonyono Yerusalem piny tuno kede kakame krae kame komio Abilere go bino cobere kede.²⁵. Di gi anena kobino neno iwang ceng kede idue kede acerin dokon peko atek bino poto ne atekerin kame tie iwi lobo kede iworo da bino mako gi pi mor me ebuka kame tie buko inam. ²⁶. Cuo bino wile kede iworo kame di ki ngingico jamini atek kame tie bino ilobo pien twer kame tie malo bino yayangun.²⁷. Di gin kiko bino neno wot ka dano di tie bino kede idoun kede deyo ka dwong ²⁸. Kakame do igeunu neno kede gigi dido tie cobere, tingunu do wangu malo, pien alakou do udo tie do nonoko.²⁹. En dokon eko yamo negi agole be, Nenunu yat kame kolwongo be epigi karacel kede yen dedede. ³⁰. Kame gin do ki geo iot, uda ikomu kame inenunu kamano ikounu ngeno be oro do tie nonoko. ³¹. Aso kamanono da, kame inenunu do gigi dedede tie cobere ngeunu do be Ajakanut ka Rubanga do iyapi iyapi.³². Ateteni ango awaco neu be, Atur ni liko oyaro kato tenge di gigi dedede liko cobere kakare. ³³. Malo kede lobo oyaro kato tenge, do kope nango liko oyaro kato tenge.³⁴. Dokon gwokere nu itek twatwal tetekeny kur cunyu cak bedo kede ajajabun ikom mulem me lobo ni kede amera kede par me kuo ni di ceng no ko bino ngole neu angola. ³⁵. Pien bala owic, en eyaro bino poto ikom jo kame bedo iwi lobo.³⁶. Pi mano kiu nu piny di ilegunu didik tetekeny maru obe pi bwot ikom gigi ko yaro bino timere ilobo kede wek itwerunu cungo inyim wot ka dano.³⁷. Dokon en oudo iye isawan me iceng ebedo pwony itempulo, do kame piny odoko iwor en eyai eko oot oko me bomba di eko ito bedo imoru kame ko lwongo be Olibeti. ³⁸. Jo dedede do oko donyo dilo odikino sek itempulo pi bino winye.

Chapter 22

¹Ebaga me Mugati kame Arup li kiye oudo oyapuno tuno, kame oudo kolwongo be ebaga me Bwot. ²Jodongo me josaseredoti kede jopwony me Iswil oudo tie mono epone me neko Yesu, pien oudo kilworo jo.³Di Sitani oko donyo i cuny Yuda, kame bin kolwongo be Isikariot, kame oudo obedo ngat acel kikom josiao tomon kiwie are. ⁴Di do Yuda oko yai eko ot tenge poro kop kede jodongo me josaseredoti kede jodongo me isirikalen kame daro tempulo pi udo epone kame etwero mino kede Yesu i cing gi.. ⁵Gin kiko bedo kede yomcuny, di kiko cikere pi mine sente. ⁶Yuda di do oko yei, en eko cako mono kare aber me mino Yesu i cing gi di ekodet me jo li.⁷Ceng me ebaga me Mugati kame Arup li kiye di do oko tuno, en oudo ebedo ceng me mino giayala me atin romo me ebaga me Bwot. ⁸Di do Yesu oko cwano Petero kede Yokana di ewaco ne gi be, “Wun otunu ikounu iiko ne wa cam me ebaga me Bwot, me wek ocamenu.” ⁹Gin kiko penye be, “Tuai en kame in imito be wan ooti oik iye ebaga?”¹⁰En eko dwoko ne gi be, “Di do wun itiekunu donyo i bomba, ibinunu riamo kede icuo moro kame yeo agulu me pii; lubenu paka tuno i ot kame en ebino donyo iye, ¹¹di ikounu waco ne won ot nono be, ‘Apwony owaco be, “Agola me wele tie tuai, kame ango ayaro bino camo iye ebaga me Bwot karacel kede josiao na?” ’¹²En ebino nyuto ne wu agola alac me malo, kame kotieko iiko kiber. Iikunu ne wa ebaga kanono.” ¹³Gin di kiko ot, kiko udo gi dedede di tie bala kite kame Yesu oudo owaco ne gi kede; di do gin kiko iiko cam me ebaga me Bwot.¹⁴Kakame do esawa me cam oromo kede, en eko bedo piny kacam karacel kede joor mege. ¹⁵Di en eko waco ne gi be, “Cunya omito twatwal camo kede wu ebaga me Bwot noni di pwodi likame abeo i can. ¹⁶Ango awaco ne wu kamano pien likame bobo abino camo cam no tuno kede kame dwong mere ocobere i Ajakanut ka Rubanga.”¹⁷Yesu oko kwanyo ikopo, di eko mino pwoc, eko waco be, “Gamunu inywakunu wun dedede; ¹⁸ango awaco ne wu kamano pien cako nan, likame bobo abino mato pige me anyakini me olok, tuno kede di do Ajakanut ka Rubanga obino.”¹⁹En eko kwanyo mugati, kakame etieko mino kede pwoc, eko tuturo en, di eko mino gi di ewaco be, “Man en koma kame komio piru. Timunu kamanoni pi yutuno ango.” ²⁰Iepone nono da, ingei cam, en eko kwanyo i kopo me bwini, di eko mino gi di ewaco be, “Ikopo ni en isikan anyen me remo na, kame kobino onyo piru.²¹”Do nenunu, ngat koyaro rupao ango tie cam keda kanoni. ²²Pien Wot ka dano bino to bala kame Rubanga oudo oiko, do ngat kame rupao en bino neno can tin benyo!” ²³Josiao di do oko cako penyere ken gi ken gi, be ngai kikom gi inonono kame bino timo kamanoni.²⁴Piem bobo oko cakere i dierediere me josiao, pi mito ngeno ngai kikom gi en kame kopoore tero be pire dwong kalamo jo icegun. ²⁵Yesu oko waco ne gi be, “Abakai me jo kalikame Iyudayan pugo gi tetek, doko jo kame tie kede akarinikin i kom gi kolwongo gi be jo kame timo bero.²⁶Do likame etie kamano kede wun; akaka mano, miero ngat kame pire dwong kikom wu bed bala dano atitidi twatwal, kede ngat kame telo jo miero bed bala ngat kame tio ne jo. ²⁷Pien ngai kong en kame pire dwong kalamo, ngat kame bedo piny cam arabo ngat kame timo tic me poko cam? Mam ngat kame bedo piny cam? Do ango atie i diere wu kan bala ngatic wu.²⁸”Wun en jo kame ocungo keda i atama na dedede; ²⁹bala kite kame Papa omia kede twero me pug, ango da amio wu twero acel nono, ³⁰tetekeny icamunu kede imatunu i emesa na i Ajakanut na, di ikounu bedo i komini me Ajakanut, ikounu ngolo kop ne atekerin tomon kiwie are me Isirael.”³¹Di Yesu oko waco be, “Simoni, Simoni, neningo, Sitani otieko udo twer kibut Rubanga me tamo wun dedede, me wek eyek wu bala kame koyeko kede kal ki kom cucung. ³²Do ango atieko lego nin be kur yei ni poti; doko kame ilokere idwogo buta, poore inen be isupo cuny imiegu ni.”³³Petero oko dwoko be, “Rwot, ango atieko yei ot kede in i otkol, akadi tuno i to da!” ³⁴Yesu oko waco ne be, “Petero, amito waco ni be, iwor me tin di pwodi tongweno likame okok, in ibino daga tien adek.”³⁵Di Yesu oko penyo josiao mege be, “I kare kame bin aoro wu kede abongo isau me sente, arabo ikapu, amoto amuka, bin nyo en oko rem ne wu?” Gin kiko dwoko ne be, “Likame tie.” ³⁶Yesu oko waco ne gi be, “Nan do ngat kame tie kede isau me sente, emaki, doko emak ikapu da. Doko ngat kame li kede epima, poore ecat ekoti mere ewil kede.³⁷Pi mano, awaco ne wu be, iwandik miero cobere i koma kame waco be, ‘En bin kotere bala ngat acel kikom jotur Iswil’; pien gikame bin kowandiko i koma tie cobere kakare.” ³⁸Di gin kiko waco be, “Neningo, Rwot, ipimai are ige.” En eko dwoko be, “Mago romo.”³⁹Yesu oko wok ki bomba di eko ot i wi moru me Olibeti bala kite kame lem etimo kede sek, josiao mege da oko lube. ⁴⁰Kakame etuno kede kuno, en eko waco ne gi be, “Kwaunu Rubanga me wek kur ipotunu i atama.”⁴¹Di en eko yai kibut gi, eko ot tenge kakame boro mere dano romo lwomo engaro ko tuno iye; di eko riondiko piny eko lego be, ⁴²”Papa, ka imito, kwany ikopo me can noni tenge ki buta; akadi kamano da, wek kur etimere pi mit nango do pi mit nin.”⁴³(Malaika oko wok ki malo, di oko neeno bute, di oko dino cunye. ⁴⁴Kite kame oudo etie kede cwercuny atek, en eko lego kede cunye dedede, kwok oko make di oko donyo ton piny bala remo.)⁴⁵Kakame eyai kede kiye ilega, en eko dok but josiao mege, di eko udo gi kitie nino pien par oudo otieko teko gi. ⁴⁶En eko waco ne gi be, “Pinyo komio itienu nino? Yaunu ilegunu, me wek kur ipotunu i atama.”⁴⁷Di pwodi oudo Yesu tie yamo, ekodet me jo di tuno; icuo kame kolwongo be Yuda, kame bin eda oudo etie ngat acel kikom josiao tomon kiwie are, en kame oudo tie telo gi. En eko noko Yesu pi mote di enoto leme. ⁴⁸Do Yesu oko waco ne be, “Yuda, mam do notere en kame in inyuto kede Wot ka dano but jokwor mege?”⁴⁹Kakame do bin josiao mege oniang kede gikame oudo oyaro timere, gin kiko penye be, “Rwot, ototongo gi kede epima?” ⁵⁰Ngat acel kikom gi oko tongo yit epasoit me Ngatel Josaseredoti paka ngolo yite tetu cam tel. ⁵¹Do Yesu oko waco ne gi be, “Wekunu do kamano.”⁵²Di do Yesu oko waco ne jodongo me josaseredoti kede isirikalen adongo me tempulo karacel kede joadongo me piny, kame bin oudo obino pi make be, “Mam ibinunu kede ipimai kede akutai bala itienu bino mako ngayak? ⁵³I kare kame oudo atie kede wu i tempulo ceng dedede, cabo likame ikounu maka. Do man en esawa wu, kede esawa me twer me colo.”⁵⁴Gin kiko mako Yesu di kiko tere i ot me Ngatel Josaseredoti. Petero oko donyo lubo gi ki kakabobor. ⁵⁵Kakame kimoko kede mac i diakal, kiko bedo piny karacel, Petero da oko bedo i diere gi kanono.⁵⁶Di do nyako apasoit moro oko neno Petero di tie bedo i dog mac, en eko donyo ngino Petero, di eko waco be, “Kom icuo ni da oudo tie kede Yesu.” ⁵⁷Do Petero oko dagi di ewaco be, “Dako ni, ango gira akwia lono.” ⁵⁸Di likame pwodi ocwao esawa, dano moro ace da doko oko neno Petero, en eko waco be, “Ida ibedo ngat acel kikom gi.” Do Petero oko dwoko ne be, “Icuo ni, likame ango gira inonono.”⁵⁹Do di pwodi okato bala esawa acel kenekene, dano ace bobo oko ketakin di ewaco be, “Ateteni icuo ni da oudo tie kede Yesu; pien eda ebedo Ngagalilaya.” ⁶⁰Do Petero oko dwoko ne be, “Icuo ni, ango akwia gikame in itie yamo.” Cucuto nono di likame pwodi Petero otieko yamo, tongweno di oko kok.⁶¹Rwot oko ngoloro Petero. Di Petero oko yutuno kop kame Rwot oudo owaco ne be, “Tin di pwodi tongweno likame okok, in ibino daga tien adek.” " ⁶²Petero oko donyo ooko di eko koko kitek.⁶³Cuo kame bin komio daro Yesu oko donyo nyware di kibunge. ⁶⁴Kiko donyo umo wange di kiwaco ne be, " “Tuci! Ngai kobapi?” " ⁶⁵Di kiko donyo yamo kope atot me anywar i kome.⁶⁶Kakame piny oru kede, joadongo me piny, kede jodongo me josaseredoti, karacel kede jopwony me Iswil oko cokere karacel, di kiko tero Yesu i nyim kansulo gi. ⁶⁷Di kiko waco ne be, " “Ka in en Kirisito, wac ne wa.” Do en eko dwoko ne gi be, “Ka ayamo ne wu, likame ibinunu yei; ⁶⁸doko ka apenyo wu, likame iyarunu twero dwoko.⁶⁹Do cako nan, Wot ka dano bino bedo i bad tetu cam me twer ka Rubanga.” ⁷⁰Gin lung kiko do penye karacel be, “Mam in do en kame Wot ka Rubanga?” En eko dwoko ne gi be, “Wun iwacunu be ango inonono.” ⁷¹Di do kiko waco be, “Ijura nyo kame wan pwodi bobo omitunu? Wan otiekunu winyo kop ki doge kikokome!”

Chapter 23

¹. Di ekodet mejo dedede oko yai, di oko tere but Pilato. ². Dido gin kiko geno pide digi iyamo be wan owudo ioni di etie rwenyo iwak di koko etie gengo culo esolo but Kaesari, di en eyamo be en ikome en kame Kuristo Abaka.³. Dido pitato oko penye di eyamo be, Benyo in ibedo Abaka me Iyudayan? Di en eko dwokone be, di ewaco be, in en iwaco kamanono. ⁴. Didodo Pilato oko waco ne josasirodotin adongo kede but jo be, ango awudo raco li kikom ioni ⁵. Dido gin kiko doko ger itek digin kiwaco be en erubo jo di epwonyo Iyudayan dedede geno igalilaya pakana tuno ikabedo ni.⁶. Kakame Pilate owinyo kede nying Galilaya en eko penyo kamedi icuo nono owudo obedo dano me Galilaya. ⁷. Dokon gwaka awaka, kakame en eko ngieno kede be en owudo ebedo dano me Erode pugo, en eko cwano en but Erode, ame ikome da owuda tie Iyerusalem ikare nono.⁸. Dokon kakame Erode oko neno kede Yesu, cunye oko bedo yom, twatwal. Piento en owudo etie kede gen me neno tangu moro kame en etimo. ⁹. Dido en eko pepenyo en kede kope atot do en likame eko dwoko ne gimoro. ¹⁰. Dokon Isaseredotin kede jo iwandik oko cungo di kiko pide itek twatwal.¹¹. Dido Erode karacel kede jo yii mege eko timo tim me acae ikome diki inyware diki ingapo ne igwen kabeco di kiko dwoko dokon but pilato. ¹². Dokon iceng acel nono Pilato karacel kede Erode oko doko Adiereson. Pi dipwodi kop ni gin owudo gi tie jokwor.¹³. Kakame do Pilato oko lwongo kede Josaseredoti adongo, jo pug kede jo karacel. ¹⁴. En eko waco ne gi be, wun ikelunu danoni butango balan ngat ame rwenyo jo, do nenunu, ango dido apepenyo en inyimun, ango likame awudo raco moro ikom danoni ame mako gigo kame wun ipidenu iye.¹⁵. Akadi paka Erodeda, pien ango acuao wu bute, do nenunu likame tie gimoro kame mako too kame oko timone. ¹⁶. Pimano ango ayaro dane ako gonye. ¹⁷. (Pien owudo pore ne en gonyo ngat acel ikare me ebaga)¹⁸. Dido gin kiko lelemo karacel diki waco be, ot tenge kede danoni, iko gonyo ne wan Barrabus. ¹⁹. (Ame pi kop me supo jo piem kede apugan kede ko me nek kame bin otimere ibomba, okomino okete ijera.²⁰. Pimano Pilato pimito gonyo Yesu emedo dokon yamo kede gi. ²¹. Do gin kiiko mede lelemo digin kiwaco be gurenu ,gurenu. ²². dokon en eko yamo negi me tien adek,mere be pinyo,balmene en ame en etimo? Ango likame awudo gika akelo ne too.pimano ango abino daane diako weke eoto.²³. dokon gin kiko susunyo redokede dwan amalo digin kitie kwano be poore gure.didi dwangikede dwan jpo sasirodotin oko lono. ²⁴. Di pilato oko ngolo kop be pore ebed bala kita gin ki mito kede. ²⁵. dien eko gonyo negi ngat kame awudo owuco ijera pi kop me supo jo piem kede apugan kede nek,ame gin owudo kimito be ogonyi do en eko mino yesu imitagi.²⁶. Dido gin owudo kitie tere tenge,gin kiko mako simoni dano me sirene dien etie bino ipiny nono di kiko mine yat aria be en miero eyei di elubo yesu.²⁷.Di ikunono awututu mejo kede me mon owudo lube ameda owudo tie koko kede bako dog pire. ²⁸. Di yesu oko lokere butgi di eko waco negi be wun anyira me Yerusalem kuikokunu pirango, do kokunu piru kede pir idue wu.²⁹. Nenun cengere tie bino,ame obino yamo iye be,tie kede winyo mon adongei kede aliliget kame lika me onywal, kede tune kalikame odoto. ³⁰. Dido ain kiko geno yamo ne moribe,pot ikom wa kede ne imukuran be wumwa, ³¹. Pien kame gin kitimo gigi kiiyat anumu,dodo,kiyaro timo benyo kiiyat otuo.³². dokon owudo tie jo are apat ko bedon jo ting kop, kame bin ko tere karacel kedegi pi keto gi itoo.³³. Kakame gin kiko tuno kede kabedo kame ko lwongo be kalbari en kunono kame okogure iiye karacel kede joting kope kada, ngat acel ibade tu cam kede ngat acel ibade tu ngoda. ³⁴. Dido Yesu oko waco be,papa timgi kisa pien gin kikwiya gikame kitie timo, di gin kiko popoko egwe mere diki wuco epiki.³⁵. Jo diko cungo ngice. Dokon jo pug da oko nyware diki waco be,en elako jo apat wekunu elakere keneda, kamedi ebedo Kuristo dano kame Rubanga oyero.³⁶. Ikeanda ako nyware dikibino bute,kiko mine kongo akec. ³⁷.Diki wacone be kamedi in ibedo abaka me Iyudayan lakere keni. ³⁸. Di oko keto lwandik adongo tukawie kede inyukutan me grik, latin,kede me iburanian be MANEN ABAKA,ME IYUDAYAN.³⁹. Dido ngat acel ikom jo ding kop oko geno nyware di ewaco be kame yin ibedo kristo lakere keni di iko lako wada. ⁴⁰.Do ngat oceluca oko dwoko di juke di juke di yamo ne be,yin likame liworo Rubanga,itie neno wan di ongolo newa kop acel? ⁴¹. Do wan ateteni ongolo newa kop iye epwone opore,pi wan ogamo epera me tice wa.Do loni likame otimo gimoro oparao.⁴². Dien eko yamo ne ne yesu rwot yutuno angoda kame ibino ii Ajakanut ni. ⁴³. Dido yesu oko wacone be,Ateteni ango ayamoni be tin in iyaro bedo kedango iparadais.⁴⁴.Dido owudo tie tetu esawa kanayape di colo oko bedo tie iwi lobo lung pakana esawa kanyangon. ⁴⁵.Dido ceng oko doko col,di egwe me tempulo oko nyil idiere.⁴⁶. Dido kame yesu oko kok kede dwane amalo en eko waco be, papa iicing ango aketo iye tiponi, kame en eyamo kede amano en eko do jalakino tipo mere. ⁴⁷. Nando kakame Ngadwong me ikearin oneno kede giko otimere, en eko mino deyo but Rubanga di ewaco be Ateteni man owudo obedo dano ko opore.⁴⁸. Dido jo ekodet ame oudo obino karacel ikabedo me gino otimere iye digi ki neno jamini kotimere kiko bapo korgi digin kiko dok. ⁴⁹. Jo wote dedede kede mon kame owudo bin lube Igalilaya, oko cungo kaka bor digi ingiico.⁵⁰. Dokon neni owudo tie icuo ame olwongo be Yosepu nga cor jo didokon en owudo ebedo dano aber di epore. ⁵¹. (Lonono owudo likame oko yei kede acora kede tim gi) owudo en ebedo dano me Arimatea, bomba me Iyudaya; ame en ikome owudo edaro Ajakanut ka Rubanga.⁵². Icuoni oko ot but Pilato, di en eko kwano kom Yesu. ⁵³. Di en eko keto piny dieko bone iigwen me yik di eko pwete ii ates ame owudo otongo ikidi ame owudo geno likame ko yiko iye dano moro.⁵⁴. Dokon ceng nono owudo ceng me yikere dido sabato okoko iyapi. ⁵⁵. Dokon mon da, ame obino kede Igalilaya oko lubo icen di gin kiko neno Ates kede kite kame koyiko kede kome. ⁵⁶. Dido gin kiko dok digin kiko yiko yen me muketo kome kede moe me wir dikiko wei iceng me sabato balaki tame iswil yamo kede.

Chapter 24

¹. Iceng me agege me Sabiti, odiko sek, di gi gin ko bino iates kede jamini angwe kur kame gin kiiko kede jo ace da. ². Gi ko udo enaru kame oumo kede ate oloro tenge. ³. Giko donyo iyiye gin gi ko udo be kom Rwot Yesu lii.⁴. Di pwodi gi pong kede wur gin giko neno cuo are di cungo inget gi digi ngapo igwen atie rieny. ⁵. Kede iworo adwong gi ko luro nying piny di go kiko yamo negi be, pinyo bo ame un imounu kede ngat kakuo ibut jo koto?⁶. En eli ikan, oyaruno en Yutununu kite ame bin eyaro newu di pwodi eti Galilaya. ⁷. Di ewaco be wot icuo opore mino icing cuo atimo bal di oko gure di iceng me adek eko yaruno dokon.⁸. Gin kiko utuno kope mege. ⁹. Giko dok do iya tes digi ko tatamo kope nogi but jo ii kede jo dedede. ¹⁰. Oudo Maria Magadelina, Jona, Maria toto me Yakobo kede mon ace ame udo tie kedegi di oyamo kope gi but jo oor.¹¹. Likagi ko yei kede gi pien kop nogi oudo winyere but gi bala kop akony mere li. ¹². Di Petero oko yai sipidi eko ringo iates eko gungo neno igwen me aika di tie kengi eko dok di etie kede ur adwong pi gi otimere ikom gi.¹³. JO are ceng noni oko ot icalo me Emausi, ame oudo tie mairon bala kanyare ijai i Yerusalem. ¹⁴. Giko yamo sama kengi kengi pi gi otimere.¹⁵. Di gi tie ot, Yesu kikome okobino iyapi inget gi eko upere kede gi. ¹⁶. Do oudo wangi koumo me wek gin kur kingee.¹⁷. Eko penyo gi be benyo epone mene me yamo ine aun itienu yamo kenwu kenwu di iotunu de bobon da lika cunyu yom? ¹⁸. Acel ikom gi anyinge Keleopos oko dwokone be in ba itie welo i Yerusalem kane ame pwodii likame iwinyo gi otimere icengere gi?¹⁹. Eko dwoko negi be, Nyo inonono? Giko yame be amako Yesu me Nasareti ame oudo tie enabi ame dwong adikini cel itice kede inyim Rubanga kede jo duc. ²⁰. Kede epone ame jo saseredotin adongo, jo loc wa omio ongolene kop me too, di oko gure.²¹. Do wan oudo otie kede gen be en ame eyaro lako isiraili apat kede magi dedede tin do en ceng me adek geno me gigi timere.²². Bobon mon mogo da ame tie ie kodet wa odubo wiwa di gin gigigeo tino iates. ²³. Gi ko udo kome li di gi ko dwogo yamo newa be gi neno yabere me imalaikan oko yamo negi be en ekuo. ²⁴. Ikom wa da mogo oko ot iates oko udo be kop ame giyamo tie ateni do gin likame kine ne.²⁵. Di en eko waco negi be, okwe un jo mingo gi di cunyu da yei momot ikope dedede kame inabino oyamo. ²⁶. Oudo likame epore ne Kristo neno can gi dedede di en eko donyo i deyo mere? ²⁷. Dido geno ibut Musa kede inabino dedede eko yamo negi odocon kiber gi aca amako en.²⁸. Digin yapono tuno icalo ame oudo gitie ot iye en oudo emito ianyo gi cen. ²⁹. Do gin ko genge di gi waco ne be pipny otieko uto dong bed kede wa, di en ek dong bedo kede gi.³⁰. Kamago, en okato, en eko bedo me cam kede gi ekwanyo mugati eko lonye di eko tuture en eko mino gi. ³¹. Wangi di oko yabere gi ko ngene di eko rwenyo wir iwangi. ³². Digi ko penyere kengi kengi be Benyo cunwa likame oki owang di eyamo kede wa dibobon da eyabpre wa gi awandi?³³. Gin giko yai malo iye sawa nono gi ko dok Yerusalem gi ko udo jo tomon iwie acel ka ocokere karacel kede jo ace audo tie kede gi. ³⁴. Digi ko waco negi Rwot ateteni oyaruno eko neno but Simoni. ³⁵. Digin giko tatamo negi gi otimere iyongayo kede epone ame engere kede but gi iesawa me turo mugati.³⁶. Digi tie yamo Yesu kikome di ko cungo idyere gi i ekoyamo negi be, mulem bed kede u. ³⁷. Do oudo iworo omakogi kede polo cuny be amotoko gi neno tipo. En eko yamo negi be Nyo omio itienu kede poto cuny? kede nyo omio piem tie icuny u?³⁸. Nenunu cinga kede tiena ikonu ngeno be en ango. ³⁹. Mukanu ikonu neno pien tipo li kede ringo kede cogere bala kite ame ango atie kede gi. ⁴⁰. Di etieko yamo kede gi eko nyutonegi cinge kede tiene.⁴¹. Dipwodi gin likame gi tie yei pi yom cuny eko yamo negi be, itienu kede cam moro kan? ⁴². Giko mine aporogo ocek kede kapien me kic. ⁴³. Eko camo i nyim gi kanono.⁴⁴. Eko waco negi be magi en obedo kop ame bin awaco ne u di pwodi atie kede u, be gidedede pore cobere ame owandiko iswiliaka a Musa kede inabino kede itabu me Sabuli ame mako ango.⁴⁵. Di eko yabo wiangi tetekeny gi ki niangi gikame owandiko. ⁴⁶. Di eko yamo negi owandikobe Kristo pore udo alola, di eko yaruno ikom jo oto iceng me adek. ⁴⁷. Kede be iswilar kede aweka me gika reco pore atuca but atekerin dedede di egere i Yerusalem.⁴⁸. Yun itienu jo jurao me gigi. ⁴⁹. Ayaro cwano neu gi ame papa ocio neu: Do bedunu karacel ibomba me Yerusalem paka kakame ipongunu kede twer kame yai imalo.⁵⁰. Eko telogi kabor bala nat tutu Bethany eko rieno bade eko mino gi winyo. ⁵¹. Kamago okato di etie mino gi winyo eko yai i but gi oko tinge malo.⁵². Giko wore, gin giko dok Yerusalem kede yom cuny adwong. ⁵³. Di eko mede amanono i tempulo diki pake kede mino Rubanga winyo. Amano.

John

Chapter 1

¹I agege, kop oudo tie, kop oudo tie kede Rubanga, doko kop oudo en Rubanga. ²En oudo etie kede Rubanga cako ki agege. ³Jame dedede oudo ko cweo beo ki buten, dokon da di kede en di oudo abongo en lika tie gimoro kame ocweere⁴Kuo oudo tie i en, doko kuo nono en kame oudo obedo lero me jo. ⁵Lero nono rieny i colo, do likame colo oko bwone⁶Riki tie icuo moro kame nyinge Yokana, kame Rubanga ocwao. ⁷En oudo ebino pi bedo i jura pi jurao lero nono, tetekeny jo dedede yei pi kop mere. ⁸En likame oudo ebedo lero nono, do en bin oudo kocwae pi mino ijura i kom lero nono.⁹Mano oudo en lero me ateni, kame mio lero kacaro jo dedede, kame tie bino iwi piny¹⁰En oudo etie i piny, doko en kame ecweo piny, do piny likame oko ngene. ¹¹En oudo ebino but jo mege ikome kome, do jo mege ikokome likame oko game¹²Do jo dedede kame bin oko game, en bin emio gi twer me doko idwe ka Rubanga, i ton jo kame bin oyei nyinge. ¹³Kalikame onywalo kede remo, doko likame pi mit me kom arabo mit ka dano, do pi mit ka Rubanga.¹⁴Kop oko doko dano, di eko bedo idiere wa, wan oneno deyo mere, deyo ka wod acel kenekene kame owok kibut Papa. ¹⁵Yokana bin omio ijura ikome di elelemo be, man en ngat kame bin ango awaco kop ikome be, "ngat kame tie bino icen ngea pire dwong loa, pien oudo en etie sek di pwodi ango ali."¹⁶Ki ipong mere wan dedede otieko oudo kisa iwi kisa. ¹⁷Pien bin ko mio iswil di beo kibut Musa, do kisa kede ateni bin obino di beo kibut Yesu Kristo. ¹⁸Likame tie dano kame otieko neno Rubanga esawa moro kenekene do kwanyo wod ka Rubanga acel kenekene, kame tie ikor Papa en ngat omie engere.¹⁹Man en kop me ijura kame Yokana bin omio ikare kame i Yudayan ocwao kede Josaseredoti kede jolebi ki Yerusalem pi penye be, "in en ngai?" ²⁰En likame eko dagi dwoko ne gi kop, en eko tuco di likame dagi, di etuco be, "Ango likame Kristo." ²¹Gin kiko penye be, in do ngai? Benyo in en Elia? "en eko dwoko be, nyo do you ber? "li", kiko bobo penye be, "in do enabi?" en eko dwoko be, "li"²²Gin kiko penye be, "in do ngai, niang wa me wek oud kop kame otwero dwoko ne jo kame ocwao wa? kop nyo kame mako in kame in iromo waco?" ²³En eko waco be, "Ango en dwan dano kame lelemo itim be, Rieunu yongayo ka Rwot, "Bala kame bin enabi isaya owaco."²⁴Iparisayon en kame oudo bin ooro gi. ²⁵Gin kiko penye be, "Do pinyo komio in i batiso jo ka in likame ibedo Kristo, amoto Elia, arabo enabi?"²⁶Yokana oko dwoko ne gi be, "Ango a batiso kede pii, do tie ngat kame ocungo idiere wu kame wun likame ingeunu. ²⁷En ngat kame tie bino icen ngea, emitere lono kiyima ango likame apoore pi gonyo ausi me amuka mere. ²⁸Gigi otimere ibetabara iloka tetuca me Yorodan, kakame Yokana oudo bin tie batiso iye jo.²⁹I ceng kame lubo Yokana oko neno Yesu di tie bino bute, di en eko waco be, "nenunu, katin romo ka Rubanga kame kwanyo gika reco me piny lung!" ³⁰Man en ngat kame bin ango awaco kop ikome be, "ingei bino na tie dano kame tie bino icen ngea, en ogeo bedo tie di pwodi ango ali" ³¹Ango oudo likame ange do en epoore neeno but jo me Isiraeli. Pimano en oko mio ango abino di a batiso kede pii.³²Yokana di ko mino i jura di waco be, "ango aneno Tipo kacil di bino piny i malo bala awele di eko dong ikome. ³³Ango da kikoma oudo likame angee, do ngat kame oora pi batiso jo kede pii oko waco na be, "ngat kame ineno Tipo kacil obino piny di oko dong ikome, manono en ngat kame batiso jo kede Tipo kacil. ³⁴Ango a neno di ako jurao be man en wot ka Rubanga."³⁵I ceng alubo, Yokana oudo bobo tie cungo kede jo are ikom Josiao mege. ³⁶En eko neno Yesu di tie ot, di eko waco be Dido en oudo etie ngico Yesu di tie ot, eko waco be, "Nenunu Katin romo ka Rubanga!"³⁷Josiao are nogo bin owinyo di en ewaco kop noni, gi ko lubo Yesu. ³⁸Yesu oko lokere di eko neno gi di kitie lube, en eko penyo gi be, "I mounu nyo?," gin kiko dwoko ne be, "Rabi" (kame dwong mere be "nga pwony"), "in i bedo tuai?" ³⁹En eko waco ne gi be, "Bianu inenunu." gin kiko ot neno kakame oudo en ebedo iye cenge no gin kiko bedo kede en pien esawa oudo iyapiyapi romo tomon.⁴⁰Ngat acel kikom jo are go kame bin owinyo yamo ka Yokana di eko lubo Yesu, oudo obedo Anderia omime Simoni Petero. ⁴¹En egeo udo omimere Simoni, di eko waco ne be, "wan otieko udo Masia" (kame dwong mere be "Kristo") ⁴²En eko tere but Yesu. Yesu kakame onene kede en eko waco be in Simoni wot ka Yokana. Kobino lwongi be Kepa" (kame dwong mere be "Kidi")⁴³I ceng kame lubo Yesu oudo mito ot Galilaya, en eko udo Pilipo di en eko waco ne be," luba." ⁴⁴Pilipo oudo obedo dano me Betesaida bomba kame Anderia kede Petero udo bedo iye. ⁴⁵Pilipo oko udo Nasanairi di eko waco ne be, "wan oudo ngat kame bin Musa o wandiko kop i kome i tabu me iswil, kede kame inabin, da o wandiko kop i kome, en Yesu me Nasaret wot ka Yosefu."⁴⁶Nasanairi oko yamo ne be benyo, "Gimoro aber twero wok ki Nasaret?" do Pilipo oko dwoko ne be, "Bia i neni." ⁴⁷Kakame Yesu oneno kede Nasanairi di tie bino bute, en eko waco ne be, "nenunu dano me Isiraeli kame lii kede raco more ikome!" ⁴⁸Nasanairi oko yamo ne be, "in iko ngeno benyo?" Yesu oko dwoko ne be, "Di pwodi Pilipo li olwongi, di pwodi in itie idud yat epigi, ango oudo atieko neni."⁴⁹Nasanairi oko dwoko ne be, "Apwony, in ibedo wot ka Rubanga! in en abaka me Isiraeli" ⁵⁰Yesu oko dwoko ne be, "benyo pi kite kame ango awaco ni kede be aneni di pwodi itie i dud yat epigi?" iyei be itwero neno jami adongo dongo kato magi. ⁵¹En eko waco ne, "ateteni, ateteni awaco ni be, ibino neno malo di yabere, kede imalaikan ka Rubanga di tie ot malo kede di kitie bino piny ikom wot ka dano"

Chapter 2

¹Do iceng me adek, nyom oudo tie Kana me Galilaya, do toto me Yesu da oudo tie kuno. ²Yesu karacel kede josiao mege da oudo olwongo i ebaga me nyom nono.³Do kakame bwini oko tiek kede, toto me Yesu di oko waco ne be. "Bwini do kara li negi." ⁴Do Yesu oko dwoko ne be, "Dakoni nyo omio itie loka? pien esawa na pwodi likame otuno" ⁵Do toto mere oko waco ne jotic be, "Wun timunu gi dedede kame en ebino waco ne wu timo."⁶Do kunono oudo tie agune kanyape kame kotimo kede engaro, di lubere kede itok me lunyere me Iyudayan, buli agulu acel acel oudo tero gillamis ot are tuno kede i ot adek me pi. ⁷Yesu oko waco negi be, pongunu agune go kede pii" di gin kiko pongo gi kede pii tuno idog gi. ⁸Di Yesu oko waco ne gi be, "twomunu ber mogodi ikonu tero ne ngadwong me ebaga me nyon." Gin kiko timo amanono.⁹Do kakame ngadwong me ebaga me nyom obilo kede pii kame koloko odoko bwini, en oudo likame engeo kakame okele kie (do jo tic kame oudo otwomo ne pii ngeo). Ngadwong me ebaga me nyom di oko kwanyo eteran ¹⁰di eko waco ne be, "jo dedede ber poko bwini kame mit, do kame jo omate gin di iko mer. Ogeo poko negi ber bwini kame bot mere do in iko twero gwoko bwini kamit paka tuno naan."¹¹Man en agege me tangu kame Yesu otimo icana me Galilaya, di deyo mere oko neno, di jo siao mege oko bedo kede yei ikome.¹²Do icen ngei man, Yesu oko oot Caperanaum, en karacel kede toto mere, kede imyegu mege, kede josiao mege¹³Do ebaga me kalamo me iyudayan oudo odoko iyapiyapi, do Yesu oko oot paka Yerusalem. ¹⁴Di eko udo ii tempulo jo kame tie cato twonin, romini kede amam, kede jo kame seso sentes do oudo kitiye bedo¹⁵Do en eko cweno ebela me iyera eko riamo gin dedede oko me tempulo kede twonin, kede romini .Di eko kikiro sente akaya me joo oudo tie seso di erereto imesai gi. ¹⁶Di eko waco ne joo oudo cato amam bee, "terunu gigi tenge pien kuri ilokunu ot apapana pi doko oot me caat."¹⁷Di josiao mege oko yutuno be oudo wandiko, "Nyeko kame atie kede pi odi tie ramo cunya." ¹⁸Di iyudayan oko waco ne be, "Gianena nyo kame iyaro nyuto ne wan, pi neno akarinikin kame in itie kede itimo gigi." ¹⁹Do Yeso oko dwoko negi di ewaco be, "Retunu tempulo ni, do ango ako bino gere bobo icengere adek."²⁰Do Iyudayan oko waco be, "Gero tempulo ni otieko newan mwakini otoongwon iwie kanykape, itemo be in itwero gere mala pi ceng adek kenekene?" ²¹Do Yesu oudo tie yamo kop amako tempulo me kome. ²²Pi mano, ikare kame oyaruno en kede ikom jo oto, Josiao mege oko yutuno kop kame en oudo ewaco nogi, gin kiko yesi ikom iwandik acil kede kop kame Yesu opwonyo.²³Ikare kame Yesu oudo tie kede Yerusalem, i ebaga me Kalamo, iceng me ebaga, jo atot oko yei inyinge kakame gin ineno kede gianena kame en etimo. ²⁴Do Yesu likame oko keto tam mere ikom gi pien oudo engeo gi dedede kede tam gi, ²⁵Doko oudo likame emitere pi dano moro mino ijura ikom dano pien en oudo engeo gikame oudo tie icuny jo.

Chapter 3

¹. Nenunu epone me amara kame papa onyuto but wa ko mio olwongo wa be idwe ka Rubanga. Pimano omio piny likame ngeo wan bala kitekame piny li ogeo ngene en kede sek. ². Jo na kame amaro nataman wan otienu idwe ka Rubanga do pwodi liame ongeunu epone ame oyaro bedo cal kede do wan ongeo be kame en eneno wan obino bedo cal bala, en pien wan obino neno cal kame en etie kede.³. Do damo acel ame tie kede epone me gen nono lonyere en kikome bala kame en ecil kede. ⁴. Ngat kame timo dub udo eturo iswil pien dub en turo iswil⁵. Pien un ingeunu be Kuristo bin oneno di kwanyo dub wan pien dub li nen. ⁶. Pien ngat kame tie ien likame timo dub do dano kame timo dub udo pwodi liame onene amoto ngene.⁷. Idwe na atino kur ngatamoro ngalwu ngat kame timo gi opoore udo en epoore bala kame Kuristo opoore kede. ⁸. Ngat kame timo dub udo en ebedo atin ka Sitani. Pien Sitani ocako dubo cako iagege ko noni en komio wot ka Rubanga oneno tetekeny edudubo tice ka Sitani.⁹. Dano ko bedo anywali ka Rubanga liame timo dub pien kodi ka Rubanga dong ien likame etwero timo dub pien udo en ebedo anywali ka Rubanga. ¹⁰. Manoni en epone kame idwe ka Rubanga oko neeno kede, kede idwe ka Sitani dano kame liatimo gi opoore udo en likame ebedo me ka Rubanga akadi ngat kalikame maro omimere. ¹¹. Pien man en kop kame un iwinyunu cako iagege be wan oporenu marere kenwa kenwa.¹². Likame bala kain kame bin tie kede cuny karac komio en engolo omimere. Pinyo komio bin en engole? Pien tice mege en oudo reco, do tice komimere oudo opoore. ¹³. Imiegu kede amiegunu kur ibedunu kede par moro kame jo lobo dagiu.¹⁴. Pien wan ongeo be wan otieko do yai itoo otuno ikuo pien wan omaro imiegu kede amieguwa dano kalikame maro omimere udo pwodi en etie itoo. ¹⁵. Dano kame dagi omimere udo en ebedo nganek, pien wan ongeunu be liame tie nganek kame bino udo kuo aliatiek.¹⁶. Epone noni en kame wan ongeo kede amara ka Rubanga pien en ejaso kuo mere pirwan pi mano wada pore ojalunu kuo wa pi imiegu kede amiegu wa. ¹⁷. Ngat kame tie kede jamini abeco me lobo ni di eko neno omimere di tie kede mit iye do di en eko cego cuny me kisa ki but en epone mene kame amara ka Rubanga bedo kede bute?? ¹⁸. Do idue na atino kur oketunu amara me yamo kope kede lebwa, do itic kede iateni.¹⁹. Manoni en komio wan ongeo be wan obedo jo me ateni di omoko cuny wa inyim en. ²⁰. Pien kame di cuny wan ngolo ne wa kop Rubanga dwong kato cuny wadoko en engeo gigi dedede. ²¹. Jo na kame amaro kame di cuny wan likame ngolo ne wa kop udo do wan otie kede gen ikom Rubanga.²². Doko gikame wan openyo wan oudo kibute en pien wan ogwoko iswiliaka mege doko otimo jamini kabeco kiwangen. ²³. Doko man en iswil mere be wan opore yei nying wode en Yesu Kuristo di oko marere kenwa kenwa bala kame en emio wa kede iswil. ²⁴. Do ngat kame gwoko iswiliaka mege en ngat nono bedo ien doko eda ebedo ongeo be en ebedo iwan pi cuny kacil ame en emio wan.²⁵Piem oko gere i dierediere me josiao ka Yokana kede Ngayudaya acel i kom kop kame mako lonyere. ²⁶Gin kiko bino but Yokana di kiko waco ne be, “Apwony, ngat kame oudo in itie kede loka tetuca me Yorodan, kame in bin imio ijura i kome nono, en ine etie batiso jo; doko jo dedede tie ot bute.”²⁷Yokana oko dwoko ne gi be, “Likame tie dano kame twero udo gimoro kwanyo di komie ki malo. ²⁸Uda kikomu ijuraonu ango be awaco be, ango likame Kirisito, do kocwao ango pi telo ne en yongayo.²⁹Icuo eteran en kame won ateran; do adieru me eteran, kame cungo i ngete di ewinyo yamo mere lelo twatwal pi winyo dwan eteran. Pi mano, ango nan atie kede yomcuny adwong. ³⁰En miero emeede, do ango miero adok piny.”.” ³¹”Ngat kame obino ki malo kalamo jo dedede. Ngat kame tie i piny udo en me piny, doko da eyamo kope kame mako jamini me piny; ngat kame obino ki malo kalamo jo dedede. ³²En ejurao gikame eneno kede kame ewinyo, do likame tie ngatamoro kame yei ijura kame en emio. ³³Ngat kame yei kop me ijura mere, udo ngat nono otieko moko be Rubanga en ateni.³⁴Pien ngat kame Rubanga ocwao, en eyamo kop ka Rubanga, pien likame Rubanga mio Tipo Kacil di epimo apima; ³⁵Papa maro Wod, doko etieko mino jame dedede i cinge. ³⁶Ngat kame yei Wod tie kede kuo kame bedo nakanaka; ngat kalikame yei Wod likame ebino udo kuo, do lilo ka Rubanga bino poto i kome.”

Chapter 4

¹Pimano, kakame Rwot ongeo kede be Iparisayon oudo owinyo be Yesu oloko kede e batiso Josiao atot kakame kalamo Yokana ²bed bala Yesu en kikome oudo likame batiso, do Josiao mege oudo batiso ³Eko yai i Yudea di eko bobo dok Galilaya⁴Do oudo epoore beno Samaria ⁵En do eko bino i bomba me Samaria kame olwongo be Sikar, inget poto kame oudo Yakobo omio wode anyinge Yosepu⁶Nan kulo ka Yakobo oudo tie Kanono, pimano kite kame oudo Yesu ool kede ot Sapali mere eko bedo inget kulo di oudo eromo esawa Kanyape ⁷Dako me Samaria oko bino twomo pii, Yesu oko waco ne be "mia pii amati" ⁸Pi oudo Josiao mege oto i bomba wilo cam⁹Dido dako me Samaria oko waco ne be "epone mene kame in, lo obedo nga Yudaya penyo kede pii ibut ango dako me Samaria?" Piento Jo Yudaya likame ribere kede Jo Samaria ¹⁰Yesu odwoko di eyamo ne be, koto di ingeo giamia ka Rubanga, kede ngat kame tie waco ni be imie pii emati, koto oudo ipenye di koto eko mini pi me kuo¹¹Dako ni oko waco ne be, adwong in likame itie kede gii twomo pii, do bobo kulo tut. in do iudo pii me kuo no ituai? ¹²In iparo be i dwong kalamo papa wan Yakobo, omio wan kulo ni, di eda ikome emato pii noni karacel kede idwe mege kede leini mege da¹³Yesu odwoko di ewaco ne be, "orio bobo oyaro neko ngat amato pii ni" ¹⁴Do ngat kame mato pii kame ango ayaro mio lika bino winyo orio, do pii kame ango amio bino doko kulo me pii kame wok di donyo ikuo me kare kalikame Jik¹⁵Dako ni oko yamo ne be "Adwong mia pii noni, wek orio kur bobo neka, di kur dokon ako bino kan twomo pii" ¹⁶Yesu oko waco ne be, "oti ilwong cwari, di ikounu bino kan".¹⁷Dako ni oko dwoko di ewaco be, "ango likame atie kede icuo" Yesu oko waco ne be "in i yamo i ber be, "ango likame atie kede icuo" ¹⁸Piento in itieko bedo kede cuo kany, do mano kame nan i bedo kede da likame obedo cwari. in i waco kop me ateni¹⁹Dako ni oko waco ne be, "adwong, atamo be in i bedo enabi. ²⁰Jo apapi wan oudo woro Rubanga iwi moru ni, do wun i Yudayan iyamunu be Yerusalem en kame kabedo tie iye kame jo pore woro iye Rubanga²¹Yesu oko waco ne be, "dako, yei kop na, kare tie bino kame in likame i bino kede woro Papa iwi Moru ni, arabo i Yerusalem. ²²wun i worunu gikame likame ingeunu, do wan ongeo gikame wan oworo piento alako tie me i Yudayan²³Do kare tie bino, dokon en ine, kame jowor me ateni bino woro kede Papa i cuny kede ateni; piento Papa tie mono jo acal kaman pi wore ²⁴Rubanga obedo Tipo, aso Jo kame wore miero wore i cuny kede ateni²⁵Dako ni oko waco ne be, "ango angeo be ngalak tie bino (kame olwongo be Kristo). kame en ebino eyaro mino wa niang kope dedede." ²⁶Yesu oko waco ne be, "ango en ine, ngat kame in itie yamo kede en bino."²⁷Esawa nono dido Josiao mege dwogo. di iko wuro piento iude di etie yamo kede dako; do likame tie ngat oko penyere be, "itie mono nyo?" arabo "pinyo omio itie yamo kede?"²⁸Dako ni do oko weko agulu mere, di eko dok ibomba, di ewaco ne jo ²⁹"Bia inenunu icuo owaco na jame kame lem ango atimo dedede. Mam man en Kristo ³⁰Dido gin iko yai ibomba di kiko bino bute³¹Do esawa nono Josiao mege oudo tie kwane di kiyamo be, "Rabi cami." ³²Do en eko waco negi be, "ango atie kede cam me acama kame wun likame ingeunu." ³³Pimano Josiao oko donyo yamo ken gi be, "mam ngatamoro oudo okelo ne cam?"³⁴Yesu oko waco negi be, "cam nango en timo mit mere, en ngat ko ora, kede tieko tic mere. ³⁵Do mam wun iwacunu be, "dwete ongwon pwodi odong dido kare me kac tuno? Nenunu, awaco newu tingunu wang wu malo di ikonu neno poti, piento itieko doko tar mito akaa! ³⁶Do en nga kac oudo cul mere, di eko coko anyakini me kuo me kare dedede, pi wek ngat kame cuo kede ngat kame kao leli karacel.³⁷Pimano ni, kop kame awaco tie ateni, "ngat acel cuo do ngat apat kao." ³⁸Ango aoro wu kano gikame wun likame iketunu teko wu iye. Jo apat oketo teko gi iye, do wun idonyunu iyi teko gin.³⁹Dido Jo Samaria atot me bomba no oko yei en pi kop kame dako ni ojurao, "En eko yamo di dedede kame riki atimo." ⁴⁰Kakame do Jo Samaria obino kede bute, kiko Kwane be edong bedo kede gi di eko bedo kuno tieko ceng are.⁴¹Di jo ace atot oko yei pi kop mere ikome.⁴²Dido kiko yamo ne dako ni, "Nan do wan oyei, likame pi kop kame in iyamo, pi wada ikom wa otieko winye dokon da wan ongeo be loni ateteni en Kristo, ngalak piny.⁴³Nan ingei ceng are en eko yai ikano di eko ot Galilaya ⁴⁴Piento Yesu kikome oudo otuco be enabi likame udo wor i tur gi ⁴⁵Kakame do ebino kede Galilaya, Jo Galilaya oko game, pien oudo kineno gi dedede kame en etimo i Yerusalem i ebaga: pien oudo gi da i oto i ebaga.⁴⁶Yesu bobo oko dwogo i adul me kana me Galilaya kame oudo eloko kede pii doko bwini. Do oudo tie ngadwong moro oudo wode tuo i Kaperanaum ⁴⁷Kakame ewinyo kede be Yesu oudo oyai i Yudea do ebino Galilaya, eko ot bute di eko kwane bino cango wode, "Pien oudo eyapuno to.⁴⁸Do Yesu oko waco ne be, "wun do ka likame inenunu anyut kede giaura, likame do ibinunu yei ⁴⁹Ngadwong ni oko yamo ne be, "Adwong bia ba di pwodi woda likame oto." ⁵⁰Yesu oko yamo ne be, "Doki do: wodi oyaro kuo." Icuo ni do oko yei kop kame Yesu oyamo ne, do eko dok.⁵¹Kakame do etie dwogo kede, jo tic mege oko riamo kede di kiko waco ne be, "wodi kuo!" ⁵²Di eko penyo gi esawa adi kame en ecango kede. Gin kiko waco ne be, "musuja oweke nyoro esawa kanyaare."⁵³Papa mere do oko ngeno be oudo i esawa nono en kame Yesu oyamo ne kede be, "Wode kuo." Dido en kikome eko yei, kede dyakal mere da dedede. ⁵⁴Manoni bobo obedo anyut me are kame Yesu otimo kakame eyai kede i Yudea donyo Galilaya

Chapter 5

¹Ingei man ebaga me i Yudayan oudo tie, di Yesu oko ot paka Yerusalem. ²Nan do tie atapar kame oudo tie i Yerusalem inget atale me Iburanian me Besesda katie kede wen pi kany ³Ikanono, oudo tie ekodet me jo kame tuo obwono, imuduka, ingwalasa, jo kame kom gi omito di kitie daro rubere me pii ⁴Pien Malaika oudo bino buli kare i atapar, di eko rubo pii, ngat kame geo nyono pii dido udo cango i kom tuo moroni dedede kame etie kede.⁵Icuo moro oudo tie kunono kame oudo tie kede tuo konyonyongo kome otieko mwakini ot adek iwie kanyauni ⁶Kame Yesu onene kede di ebuto, di oudo eko ngeno be oudo etieko kare alac di ebedo ical no eko waco ne be, "Benyo imito ne komi doko yot?"⁷Lo kame tuo obwono ca oko dwokone be adwong, ango ali kede dano kame di orubo pii, kame tinga di eko keta iye atapar do kakame ango abino kede, ngata ace geo donyo na. ⁸Yesu oko dwoko ne be, "yai, kwany ka buto ni, i oti."Awakawaka dano no di oko doko ber, eko kwanyo kabuto mere eko ot. i ceng acel nono oudo obedo sabato¹⁰Nan do i Yudayan diko waco ne ngat kame ocango ca be, "tin tie ceng me sabato: Iswil likame oyei ni pi tingo kabuto ni." ¹¹Eko dwoko ne gi be, "ngat kame omio cango en nono kame owaco na, ting kabuto ni, i oti"¹²Gin kiko penye be, "dano mene ino kame owaco ni, 'ting kabuto ni, i oti?" ¹³Ngat kame oudo ocango ca li ongeo ngai kame en ebedo pien Yesu oudo omanaro kene tenge, ekodet me jo bedo i kabedo nono.¹⁴I cen me Yesu ude I tempulo eko waco ne be, "neni omii i doko ber. kur bobo idubi, wek gikame rac akato kur dwog i komi ¹⁵Dano no oko yai, eko waco ne i Yudayan be en oudo Yesu, kame komio en ecango.¹⁶En komio i Yudayan oko dagi Yesu di ki mo neke, pien oudo etimo gigi i ceng me sabato. ¹⁷Do Yesu oko dwoko negi be, Papa nango tio akadi nan ada atio. ¹⁸Pimano i Yudayan oko mede mono kare me neke, Pien likame kenekene eturo sabato, do bobo ewaco be Rubanga obedo Papa mere epore bedo rom kede Rubanga.¹⁹Do Yesu oko dwoko negi be, ateteni ateteni, a waco ne u be wot likame twero timo gimoro pire kene, do gikame eneno Papa timo, en ginono kame en etimo, wod da timo amanono. ²⁰Pien Papa maro wod, enyuto ne gi dedede kame en etimo, doko eyaro nyuto tice kadongo i ono magi me wek isuraunu²¹Pien bala kite kame Papa yaruno kede jo oto, eko minogi kuo, i epone nono wod da mio kuo but jo kame emito. ²²Pien Papa likame ngolo kop ne ngatamoro, do emio ngolo kop dedede but wod. ²³Me wek jo dedede wor wod, erom aroma bala kite kame kiworo kede Papa. Ngat kame likame woro wod likame eworo Papa kame ocwaeAteteni ateteni awaco ne wu be, ngat kame winyo kop na, di eko yei ngat kame o ora, etie kede kuo kalikame tiek, likame ebino donyo ngolo kop do etyeko yai ito ot ikuoAteteni ateteni awaco ne wu be, esawa tie bino, doko nan da en ine kame jo oto bino winyo dwan wod ka Rubanga; Do jo go kame winyo bino kuo.²⁶Pien bala kite kame Papa tie kede kuo ien i epone nono en emio wod da bedo kede kuo ien; ²⁷En emie akirinikin me mino ngolo kop da, Pien en ebedo wot a dano.²⁸Kur iur man Pien esawa tie bino kame jo kame tie i atesin bino winyo dwane. ²⁹Di gin iko bino wok; jo kame kotimo gi kabeco; i yarun me kuo, do jo kame otimo gi karac, i yarun me ngolo kop.³⁰Ango likame atwero timo gimoro pira kena: bala kite kame awinyo kede, angolo kop: Doko ngolo kop na tie kakare; Pien likame amo mit na kene do mit ka Papa ngat ko ore. ³¹Kame amio ijura na Kena, ijura na lika me ateni. ³²Tie ngat kapat kame mio ijura ikoma; do ango angeo be ijura kame en emio ikoma tie me ateni.³³In icwao but Yokana, en emio ijura me ateni. ³⁴Ango likame audo Mujura kibut dano do i gikame me ango awaco,me wek ilakere. ³⁵En oudo ebedo gikame liel di etie lero karieny; in oudo imito lelo pi kare me lero mere.³⁶Do ango atie kede ijura adwong kato me a Yokana pi tic kame Papa omia pi tieko, tic nogo kame ango atimo, yeunu kede ijura na be Papa en kocwa ³⁷Do Papa kikome kame o cwao mujura i koma likame in iwiny dwane esawa moroni kenekene akadi neno cal mere. ³⁸Do likame i tiunu kede kop mere iiu; pi ngat kame en ecwao en kame un i yeunu.³⁹Ngingicunu iwandik, pi itamunu be i iyarunu o udo kuo do en kame en emio ijura ikoma. ⁴⁰Do un likame ibinunu buta, me wek i udunu kuo.⁴¹Likame audo wor kibut jo. ⁴²Do angeo be i liunu kede amara ka Rubanga iiu.⁴³Abino inying Papa likame i gamanu do ka ngatamoro obino inyinge en kame un igamunu. ⁴⁴Itwerunu yei benyo benyo, ngat kame woro acel ikom apal di likame eko mono wor kame yai ibut Rubanga kenekene?⁴⁵Kur i tamunu be ayaro pido wu but Papa, tie dano acel kame pido wu en kame Musa kame un i genunu. ⁴⁶Pi kono di oudo i yeunu Musa, kono oudo i yeunu ango pien ewandiko kop ikoma. ⁴⁷Do kalikame i yeunu iwandik mere, i yarunu do yei kop na benyo benyo?.

Chapter 6

¹. Ingei jaminigi timere, yesu oko ot loka tetung ca me nam me Galilaya ameda tie nam me Tiberias. ². Kwak me jo katot di ko lube pien kineno tangere kame etimo ikomgi kamako twini. ³. Yesu oko ito malo iwi moru ikuno ekobedo piny kede josiao mege.⁴. Kede ebaga me lakamo me Iyudayan oudo ouoko. ⁵. Kakame Yesu otingo kede wange malo, en eko neno iwak me jo ditie bino bute, di eko waco Pilipo be, tuai kame wan obino wilo kiye mugati ame wek jogi cami? ⁶. Do mahi en ewaco pi woko en piento en ikome oudo engeo gikame eyaro timo.⁷. PIlipo oko dwokone be Denari tol are likame twero wilo mugati ame romogi ame wek buli dano aciel aciel twer lo gimoro katitidi. ⁸. Acel ikom jjo pwonye mege Anderia owiwe Simoni Petero oko waco ne be; ⁹. Awobi tie kan kame tie kede mugati kany kede aporogon are atitino do nyo kame magi twero pi timo ne lwak ni?¹⁰. Yesu oko waco ne be, mi jo bed piny pien oudo lum katot tie kanono, jooko bedo piny, jo kame romo tutumia kany. ¹¹. Kakame Yesu okwanyo kede mugati di eko mino pwoc, eko poko pokogi but jopwony (josiao) amedi ikogabogi but gin jo kame obedo piny nogo, kamanono da ne dek nam, buli dano oko udo gi kame rome. ¹². Kame kitieko do yeng kede eko waco ne oj pwonye (josiao) be, cokunu anidingiclin mege me wel kur gomoro rwenyi.¹³. Kanono di kiko coko gi karaciel pakana pongo ibukiti tomon kiwie are me cam kodong. ¹⁴. Jogi kakame kineno kede tangu kame Yesu otuno kiko wa cobe mam man en gime ateni kame moko kop me ateni abinawe kowacobe enabi tie koyaro bino ilobo? ¹⁵. Kame Yesu ongeo kede begin kiyaro bino make di iko dike bedo abaka, en ekoyaai kene ot iwi moru.¹⁶. Di bin piny oyuto jo pwony (josiao) ka Yesu oko t inam. ¹⁷. Kiko donyo iyi ye di iko ngolo loka nawi tetungca ika bedo kame kolwongo be kaperenamu do oudo piny odoko col do Yesu likame pwodi obino but gi. ¹⁸. Nam oko kiar di lubo epone me buko mw yamo katek.¹⁹. Kakame kikwango kede ka aromo mairo otare kiwie kany awoto ot adek, kiko neno Yesu di oto kiwi pi dido onoko gi inget yedi gin kiko doko iwor. ²⁰. Do en eko waco negi be, ango inononi kur ibedunu kede lworo. ²¹. Gin kede yom cuny kiko game iyi ye awakawaka cucuto ye oko tuno oko kame oudo iyoto iye.²². Iceng kame lubo jo kame oudo tie cungo loka tetungca oko niang be ye oudo tie kuo acie kenekene doko da Yesu oudo likame odonyo iyi ye kede jo pwonye mege (josiao) jogi oudo oto kengi. ²³. Kiko uro di kiyamobe twere benyo yede ace bino ki Tiberias pakana ingete kame oudo Yesu olonyo kiya mugati di gin kiko camo ingei mino pwoc.²⁴. Kakame jo ikuno oneno kede be Yesu likikuno akadi jo pwonye (josiao) megegida kiko kwanyo ye pakana tuno ipiny kame ko lwongo be kaperenaum di ki moo Yesu. ²⁵. Kakame iude kede loka nam tetungca kiko wacone be apwony in ibino kame awene?²⁶. Yesu oko dwoko negi di yamo be, ateteni awaco neu be un imounu ango piento inenunu tangu, do bobon pi icawunu mugati kede aporogori di ikonu yeng. ²⁷. Kur itimunu kitek pi ringo kame top (dubere) do canenu pi ringo kalikame top (dubere) durenu pakana ikuo kame likame tiek awewot kadano bino mino u pien enen kame Rubanga papa (owiro) omiotwer.²⁸. Gin kiko waco ne be otim benyo me wek otwer timo tic ka Rubanga? ²⁹. Yesu oko dwokonegi be, man en tic ka Rubanga, me wek iyeunu en ngat kame en ecwao.³⁰. Gin kiko waco ne be anen ngyo kame in ikaruno timo me wek oyei in? ibino timo nyo? ³¹. Jo apapi wa ocamo emana iwi tim (itela) macalo owandiko kede, Emio gi mugatida iwalo pi camo.³². Yesu oko waco negi be; ateteni ateteni awaco neu Musa to miou mugati no oyai imalo do papanango omiou mugati me ateni owok kimlo. ³³. Pien mugati ka Rubanga enen ango kame ewok kimalo kede emio kao mere pi jo lobo. ³⁴. Gin kiko waco ne be Rwot kare dedede mi wa mugati noni.³⁵. Yesu oko waco negi be, ango en mugato me kuo en ngat kame bino butango kec liame bobon neke kede ngat kame yei ango liame bobon orio meke. ³⁶. Do ayamo nen be uda inenanu do likame ikonu yei ango. ³⁷. JO dedede kame papa mio bino buta kede en ngat kame bino buta abino weke ebedo kede rieko likame ariame oko.³⁸. Pien ango awok kimalo bino piny me weko pi timo mit nango do pi mit ka ngato ngat kowao. ³⁹. Kede man en mit ka papana kame ko cwaango me wek akiarao en malo bobon iceng me ajikini. ⁴⁰. Man en mit me en ngat kame ecao be buli dano kame neno wot di ekoyei en cengemogo bino udo kuo kalikame tiek bobo abino kiarao en malo iceng me ajikini.⁴¹. Iyudayan oko ngur pire, piento en eyamo be ango en mugati ame owok piny kimalo. ⁴². Gin kiko waco be man likame Yesu wot ka Yosepu kame papamere kede toto mere wan ongeo, benyo benyo kamio en ewaco be ebino kimalo piny?⁴³. Yesu oko dwokone gi be di yamo kur inganguronu idireu kenu kenu. ⁴⁴. Likame tie ngat kame bino buta ngo kwanyo papa kame ocaw akaka en da abino kiarao en malo iceng me ajikini. ⁴⁵. Kiwandiko ikare me inabinoda gin dededen kibino bedo jo kame Rubanga opwonyo buli dano kame owinyo da epwonyere kibut papa bino bino kakame ango atie iye.⁴⁶. Likame be bulidano kame oneno papa elakere en, do ngat kame tie me ka papa Rubanga en ebino neno Rubanga. ⁴⁷. Ateteni - Ateteni awaco ne be, ngagt kame yei ango eudo kuo kalikame tiek.⁴⁸. Ango en mugati no me kuo. ⁴⁹. JO apapi ocamo emanu iye itela dikiko to.⁵⁰. Man en mugati kame wok kimalo bino piny we wek dano cenge mogo came we wek kur etoi. ⁵¹. Ango en mugati me kuo obino piny kimalo ame dano moroni ocamo mugati ni ebino kuo pi kare dedede, da mugati kame ango pi mino en koma en ame abino pi mino pi kuo me jo lobo.⁵². Iyudayan oko donyo pienu kengi kengi di kiyamoo be, epone mene kame danoni twero pi mino wan kede ringo kome pi camo? ⁵³. Yesu oko waco negi be ateteni - ateteni awaco nen be kwanyo kame icamunu ringo kom wot kadano di ikonu mato remo mere udo ili kede kuo ikomi.⁵⁴. Ngat kame camo kom wot ka dano di eko wato remo mere tie kede kiko me naka da abino kiarao en malo iceng me ajikini. ⁵⁵. Pien ringo koma tie ringo iko kome bobo remana da tie giamata iko kome. ⁵⁶. Ngat kame camo ringo koma di eko mato remo na udo ebedo iyia ada iyie.⁵⁷. Macalo papa kame kuo ocwao kede dodi akuo kibuteu en ngat kame camo ringo kowa eda ebino kuo pira. ⁵⁸. Man en mugatino kame obino piny ki malo likame balan kame jo apapin ocamo kede ewanu di kiko to, ngat kame camo mugatini bino kuo pi kare dedede. ⁵⁹. Gigi eyamo iyi sinagoga di etie pwony kikaperenaum.⁶⁰. Totome jo pwony (josiao) mege kakame kiwinyo kede kope nogi kiko waco be, wan tie yamo kame tek ngai kame twero winye? ⁶¹. Kakame Yesu ongeo kede ikuo mere kene be jo pwonye (siao) megetie ngunguro kengi kengi pi kop go eko waco negi be ma gi owango iu?⁶². Benyo do kame inenunu wot ka dano di yai ot malo kame ewok kiye? ⁶³. Tipo kacil en kame laro, ringo kom mio ameda ali, do kope kame ayamo nen kitie me tipo katie kuo.⁶⁴. Do tie mogo kikomu kalikame yei pien Yesu oudo ngeo geno sek iye agege be gin likame kiyaro yei, dangai kame pore dage (rupao en). ⁶⁵. Ekobobon waco be pimano awaco butu be likame tie dano kame twero bino buta kwanyo kame komie eyai kibut papa.⁶⁶. Geno kiye esawano toto me jo pwonye (sido) mege okodok cien di likame bobon kiyato kede en. ⁶⁷. Yesudiko yamo ne jo tomon kiwie are be uda iyarunu yai? ⁶⁸. Di Simoni Petero oko dwokone be Rwot but ngai en kame wan oto iye di in itie kede kope me kuo? ⁶⁹. Bobon wan oyei da owoko be in en Kristo wot ka Rubanga kame won kuo.⁷⁰. Yesu odwoko negi be, likame ango en ayero tomon kiwie are do aciel iko wu tie jwogi. ⁷¹. En eyamo kop ikom Yuda Isikariot wot ka simoni pienen kame eyaro rupao en macalo ebedo aciel kikom jo tomon kiwie are.

Chapter 7

¹. Icien ngei kopegi Yesu oko oot Galilaya: en likame eko oot Yudaya, pien Iyudeyan oudo tie mone pi neke. ². Ebega me jo Yudeya ame ocamo ikimere oudo odoko iyapi.³. Pimano imiegu mege oko yamone be, yai ikane ioti Yudeya me wek josiao ni neni tice ame itimo. ⁴. Pien likame tie dano ame timo gimoro imung, di en emo pi ngere ilero. Ame in en itimo ginogi nyut komi iwi lobo.⁵. Akadi imiegu mege da liame odong kede yei ikome. ⁶. Dido Yesu oko yamonegi be, kare nango pwodi li otuno do kare wun tie nakanaka. ⁷. Wi lobo likame twero dagi wun, do ango kidaga, pi ango amio gin kingeo be ticegi reco.⁸. Wun ootunu i ebega no, ango likame amito oot i ebaga, pien kare na likame pwodi otuno ipony. ⁹. Kakame en etieko yamo kede kopegi but gi, eneko dong Galilaya.¹⁰. Do kakame imiegu mege otieko kede but gi, en eko oot iebaga imungi. ¹¹. Iyudayan oudo tie mone iebaga, di kiyamobe, an bo en?¹². Ingungur oudo tie dwong idiere me jo pi kop amake: Pi jo ace yamo be, en etie ico aber jo ace yamo be li en engangalo jo. ¹³. Kamano tie da, likame tie ngat ame yamo itek kop amake pi iworo Iyudayan.¹⁴. Didodo ebaga otuno diere Yesu oko oot itempulo di eko donyo pwony. ¹⁵. Iyudayan oko bedo kede ur, di kiyao be, benya kame icuoni ongeo kede iwandik, di likame esomo? ¹⁶. Yesu oko dwoko negi, di eyamo be, pwony nango likame mega, do obedo me ngat ocwa.¹⁷. Kae nga amoro otimo gikame en emto ebino ngeno pwony nono ara ebedo me a Rubanga, arabo ango ayamo mega kena. ¹⁸. Ngato ngat ayamo kop amake mo da deyo amake do ngato ngat deyo angat ocwae, danono udo etie dano me ateni da udo raco moro udo likame tie ikome.¹⁹. Benyo kara Musa liame omio wun iswil di likame tie ngatamoro ikom wu oko iswil? Pinyo imio wun itienu mito neka? ²⁰. Do gin iko dwoko di iyamo be initie kede jwogi ngai ame mito neko in?²¹. Yesu oko dwoko di yamonegi be, ango atimo gi aciel, do wun dedede ikounu uro. ²². Pimano Musa omio wun akepo: liame pien ebedo me mea Musa do me ajo papi wun: ame da iceng sabato wun ikepunu dano.²³. Mam wun omio wun akepo: liame pien ebedo me mea a Musa do me ajo papi wun: ame iceng sabat wun ikepunu dano. ²⁴. Kur ingolunu lubere kede nen wu, domiunu ngol opore.²⁵. Di jo ace me Yerusalem oko yamo be, kara mamen ame gin kitie mono pi eko? ²⁶. Do neni eyamo di cunye nwany di gin likame kiko twero yamo kop moro ikome, dido jo pug oko ngeno be ateni en ebedo Kristo. ²⁷. Wan ongeo kakame leno noni owok iye, do kame Kristo obino, likame tie bgat moro ame bino ngeno kakame en ewok iye.²⁸. Dido Yesu oko lelemo itempulo di etie pwony di eyamo be, wun lung ingeunu kakame ango awok kiye ango likame abino pira kena do ngat ocwa tie dano me ateni ngat ame wun likame ingeounu. ²⁹. Do ango angeo, pien ango awok kibute, da en ecwa.³⁰. Dido gin kiko mono make do likame tie ngat oko twero keto cing ikome, pien esawa mere oudo pwodi li otuno. ³¹. Di jo katot oko yei ikome di ki yamo be, kame Kristo obino kara ebino timo tangu adongo dongo kato ame danoni otimo? ³². JO Parisayo oko winyo di ekodet ngunguro ikom kop amake, di Iparisayon kede jo dongo me Isaseredotin oko cwano isirikalen pi make.³³. Yesu oko yamonegi be atie bedo kede wu ikare acecek, ako bino oot but ngat ocwa. ³⁴. Ibinunu mona do likame ibinunu uda, kakame ango abino tie ie, likame ikarunonu tuno iye.³⁵. Iyudayan oko yamo idiere diere gi be ebino oot twai ame wan likame obino twero ude iye? benyo ebino oot idiere me jo Guriki di eko donyo pwonyo jo Gurik? ³⁶. Epone me yamo mene ine ame en eyamo noni be, ibinonu mona do likame ikom twero uda da bobo be, kakame ango ayaro tie iye, likame ikarunonu tuno iye.³⁷. Iceng me atiekeni, icieng adwong me ebaga, Yesu ocungo di ko lelemo di eyamo be kame ngatamoro orio oneko wek en ebin buta di oko mato. ³⁸. Ngat kame yei ikoma bala kame iwandik kacil yamo kede be, icilete me pii me kuo bino mot wok icunye.³⁹. Do man en eyamo kop mako tipo kacil, ame joka yei en pore udo: Pien Tipo kacil likame oudo pwodi omio: da bobo Yesu oudo pwodi likame omio deyo.⁴⁰. Pimano jokatot kakame kiwinyo kede kope nogo, gin kiko yamo be, ateni danoni obedo enabi. ⁴¹. Jo ace oko yamo be danoni obed Kristo, do jo ace yamo be, kara Kristo twero wok ki Galilaya? ⁴². Kara likame tie iwandik acil yamo be, Kristo bino wok iye alias a Daudi dibobo ibomba me Betelekemu, kame Daudi owok iye?⁴³. Ikanono apokapoka oko wok idiere me jo pi kop amake. ⁴⁴. Dido jo ace bedo tie kede mit me make, do likame tie ngatamoro oko twero keto cing ikome.⁴⁵. Dido isirikalen oko dok but jo dongo me Isaseredotin kede jo Parisayo, di oko waco negi be, pinyo omio likame ikounu make? ⁴⁶. Isirikalen oko dwokone gi be, likame tie icuo ame yamo bala danoni.⁴⁷. Iparisayon oko dwokone isirikalen be, udo kara ongangalo wu? ⁴⁸. Kara ngat moro ikom jo pug arabo eparisayot da oyei ikome? ⁴⁹. Do jogi jo kalikame ngeo iswil olamo.⁵⁰. Nikodemu ngat abin ooto but Yesu iwor, obedo ngat aciel ikom oko yamobe, ⁵¹. Iswil wa yei ne wa ngolone ngatamoro kop, di pwodi likame owinye, di oko ngeno gikame etimo? ⁵². Gin kiko dwokone kop di iyamo be, ida ibedo nga Galilaya? Nginngico di iko neno, Pien likame tie enabi moro owok i Galilaya.⁵³. Dido bul dano aciel aciel oko oot iode.

Chapter 8

¹. Yesu oko ot imoru me Olibeti. ². Odiko sek, di bobo eko dwogo itempulo, di jo dedede oko bino bute, en eko bebo piny di eko pwonyo gi. ³. Di jo angeo iswil kede Iparisayon oko kelo bute dako kame omako di etie timo adote; di do kakame gin ikete kede idyer jo,⁴. Gin kiko waco ne be, Apwony dako ni komako di etie timo adote. ⁵. Musa owaco ne wan i iswil be epone me dako ni kobino didipo en kede kide. Do in iwaco benyo? ⁶. Man gin iyamo pi mito kino kop me doge pi udo kop me pide. Do Yesu oko luro piny di eko donyo wandiko lobo kede lwete, bala ngat kalikame owinyo kop gi⁷. Kakame gin kiko medere kede penye, di en eko kiar, en eko waco ne gi be, Ngat kame li kede dub ikomu, en egei dipe kede kidi. ⁸. Di en bobo eko luro piny, eko wandiko lobo.⁹. Do kakame gin iwinyo kede kop no; bala kame cuny gi opido kede, iko cako yai acelacel, cako kibut joadongo naka gin tiek. Di Yesu oko dong kene, di dako nono tie cungo inyime. ¹⁰. Kakame Yesu oko tingo kede wange malo, di likame eko neno dano moro kwanyo dako nono kenekene; en eko waco ne dako nono be, Dako ni, jo kame oudo tie pidi tie tuwai? Ngatamoro li ongolo ni kop? ¹¹. En eko dwoko be, Rwot dano moro li; Di Yesu oko waco ne be, Akadi ango da likame abino ngolo ni kop; oti, do kur bobo itim dub moro.¹². Yesu di bobo oko yamo kede gin, di ewaco be, Ango atie lero me piny: ngat kame luba likame bino ot ikaka col, do ebino bedo tie kede lero ikuo mere. ¹³. Iparisayon di oko yamo ne be, in itie yamo kop ajurao in, do kop ni nogo likame tie me ateni.. ¹⁴. Yesu oko dwoko ne gi be, bed bala ango atie yamo kop kame jura, do ijura nango tie me ateni. Pien ango angeo kakame awok iye, kede kakame atie ot iye. Do wun likame itwerunu waco na nu kakame ango awok kiye kede kakame atie ot iye. ¹⁵. Wun ingolunu kop di lubere kede tam me dano-adana, do ango likame angolo ne ngatamoro kop. ¹⁶. Da kame ango angolo kop, angolo kop i ateteni; pien ango likame atie kena, do ango kede Papa na ngat koora.. ¹⁷. Bobo kowandiko i iswil wu be, caden me ijurak are bedo me ateni. ¹⁸. Ango en amio ijura ikoma, do Papa na ngat koora en kame mio ijura pira.. ¹⁹. Gin kiko waco ne be, Papa ni tie ai? Yesu oko dwoko be, Wun likame ingeanu, akadi Papa na da; koto di oudo ingeanu, koto ingeunu Papa na da. ²⁰. Yesu oudo yamo kope no gi di oudo etie i agola kame oudo okano iye sente. bala kame oudo etie kede pwony itempulo; do likame tie ngatamoro oko make, pien esawa mere oudo likame otuno.²¹. Di Yesu bobo oko waco ne gi be, ango atie ot ot na, do wun dokon ibinunu mona, da ibinunu to idub wu; pien kakame ango ayaro ot iye, wun likame isobolunu bino iye. ²². Di do Iyudayan oko waco be, Mam en etwero nekere kene? Pien eyamo be, Kakakme ango ayaro ot iye wun likame itwerunu bino iye.²³. Do en eko waco ne gi be, Wun iwokunu ilobo, ango awok imalo, wun jo me piny kan, ango likame abedo dano me piny kan. ²⁴. Ango awaco ne wu be, ibinunu to idub wu, pien ka wun likame iyeunu be ango en inonono, ibinunu ateteni to idub wu.²⁵. Gin kiko waco ne be, in ibedo ngai? Yesu oko waco ne gi be, manoni en kame ango abedo waco ne wu cako kiagege. ²⁶. Atie kede kope atot me ayama kede kame poore ngolo ne wu kop iye: do ngat koora obedo ateni, doko ango atie waco ne jo me lobo kop kame ango awinyo kibute. ²⁷. Gin likame kiko niang be en oudo etie yamo kede gi kop kame mako Papa²⁸. Di Yesu oko waco gi be, kame ikiaraunu Wot ka dano, en kame mio ikounu ngeno be ango inonono; kede da be ango likame atimo gimoro ipara kena, do bala kame Papa na opwonya, en mio ango ako yamo. ²⁹. Doko ngat koora tie keda, Papa likame oweka kena; pien nakanaka angoatimo gikame yomo cunye. ³⁰. Kakame eyamo kede kope no gi, jo atot oko yei en.³¹. Di do Yesu oko waco ne Iyudayan oko yei en be, Ka imedere nu lubo kop na, ibinunu bedo josia na me ateni. ³². Da ibinunu ngeno ateni di ateni ko mino wu genyere. ³³. Gin kiko dwoko ne be, wan kom obedo ikwae ka Aburaamu, doko likame obedo itwec kangatamoro; benyo-benyo kame mio in iwaco be, kobino gonyo wu?³⁴. Yesu oko dwoko ne gi be, Ateteni, ateteni awaco ne wu be, ngat acelacel kame timo dub edoko epasoit me dub nono. ³⁵. Doko eposoit likame dong bedo ipaco nakanaka, do Wod en kame dong nakanaka. ³⁶. Ka Wod ogonyo wu, ibinunu bedo jo kogonyere ateteni.³⁷. Ango angeo be wun ibedunu ikwae ka Aburaamu, do wun doko itienu mito neka; pien kope na likame oudo kabedo icuny wu. ³⁸. Ango atie yamo gikame aneno kibut Papa na, wu da itienu timo gikame inenunu kibut papa wu.³⁹. Gin kiko dwoko ne be, Aburaamu en obedo papa wan, Yesu oko waco ne gi be, ka wun oudo ibedunu idwe Aburaamu, koto oudo itimunu gikame Aburaamu riki otimo. ⁴⁰. Do nan wun imitunu neka; ango ngat kame atie waco ne wu kop me ateni, kame awinyo kibut Rubanga; Aburaamu riki likame otimo kamanono. ⁴¹. Wun itimunu tice ka papa wu, gin kiko waco ne be, wan likame obedo nywal kame oudo i oko me nyom. Wan otie kede papa wa acel, en Rubanga.⁴². Yesu oko waco ne gi be, ka koto Rubanga obedo Papa wu, oudo koto imararu, pien ango awok kibut Rubanga, likame abino pi mit na, do en kame eora. ⁴³. Pinyo komio likame itienu niang kope kame ango ayamo? Doko likame itienu winyo kope na. ⁴⁴. Wun ibedunu me ka papa wu Sitani, kede eranga ka papa wu; en kame wun imitunu timo. En ebedo nyanek cako i agege, doko en likame ecungo i ateni, pien ateni li kibute. Kame etie yamo kop me angalo udo etie yamo cunye. Pien en ebedo nyangalo doko etie papa me angalo.⁴⁵. Pien ango atie waco ne wu kop me ateni, omio wun likame itienu yei ango. ⁴⁶. Ngai kikom wu kame sobolo nyuto dub na? Do kame ango atie yamo ne wu kop me ateni, pinyo komio wun likame itwerunu yei kop na? ⁴⁷. Ngat kame tie pi Rubanga, winyo kope ka Rubanga; wun likame iwinyunu kope na: pien wun likame ibedunu jo ka Rubanga⁴⁸. Do Iyudayan oko dwoko ne di kiwaco be, Mam wan otie waco kop me ateni be in ibedo Ngasamaria doko itie kede jwogi? ⁴⁹. Yesu oko dwoko be, Ango ali kede jwogi, do ango a woro Papa na, do wun likame iwora nu.⁵⁰. Do Ango likame atie mono deyo kame maka, do ngat acel tie kame tie mono, doko en kame ebino ngolokop. ⁵¹. Ateteni, ateteni, a waco ne wu be, kame dano olubo kope na likame ebino bilo to.⁵². Di Iyudayan oko waco ne be, Wan do otieko niang kiber be in itie kede jwogi. Aburaamu otieko to, inabin da, do in pwodi itie waco be, Ka dano olubo kop na, likame ebino bilo to. ⁵³. Iparo be in piri tek kalamo Aburaamu papa wan, ngat otieko to? Kede inabin da otieko to; In do ibedo ngai?⁵⁴. Yesu oko dwoko be, Kame Ango atie mini deyo ikoma, deyo na udo kony mere li. Papa na en kame tie mina deyo. Ngat kame wun itienu waco be etie Rubanga wu. ⁵⁵. Wun likame engeenu, do ango angee. Abino bedo ngangalo kame a waco be, ango akwie; udo adoko ngangalo bala wun, do ango angee, doko alubo kope mege. ⁵⁶. Papa wu Aburaamu bin olelo pi neno ceng me bino na: da di eko neno, cunye oko bedo yom.⁵⁷. Di Iyudayan oko waco ne be, In pwodi likame iromo mwakini ot kany, In do ber oneno Aburaamu ituai? ⁵⁸. Yesu oko waco ne gi be, Ateteni, ateteni Ango a waco ne wu be, di pwodi likame onywalo Aburaamu, Ango oudo atie. ⁵⁹. Gin kiko kwanyo kide di kimito didipo en kede; do Yesu oko pwono ne gi, eko yai donyo oko me tempulo, di ebeo idyere gi kanono, di en eoto

Chapter 9

¹. Kakame Yesu oudo tie ot kede eko nenoicuo moro ame wange oto cako nyuwale. ². Di jopwony mege oko penye be, ngadwong ngai en odubo icuo arabo jo nyuwal mege omio onyuwale di wange oto?³. Yesu oko dwoko be liakme icuo ni amoto jonyual mege en odubo do man otimere pi wek tic Arubanga neno bute. ⁴. Miero ango atim tic me ngat oora di pwodi cieng tie iwor otuno likame tie ngat atwer tic. ⁵. Kame ango pwodi atie ipiny udo ango en abedo lero me piny.⁶. Kakame en etieko yamo kede eko ngulo lau piny di eko nyongo lobo di eko puco iwang icuo noni. ⁷. Di eko yamo ne be oti iiwok wangi iye atapar me Silom (kame dwong me be kocwao) di en eko oti eko lwongo wange iye eko dwogo di eneno piny.⁸. Jokio gi kede jo apat alem nene di wange oto oko donyo yamo be ngat alem bedo di kwaere ca mam en ine? ⁹. Do jomogo oko yamo be en inononi jomogo be kical acala en eko yamo be ango en inoni.¹⁰. Gin kiko penye be epone mene ame wangi ayabere kede? ¹¹. En eko dwoko ne gi be icuo moro ame olwongo be Yesu, en onyongo lobo di eko puco iwanga di eko yamo na be oti iye atapar me Silom di iko iwoko wangi di ango ako ot di ako iwoko dido acako neno piny. ¹². Gin kiko penye be etie tuai? En eko dwoko negi be ango lu angeo.¹³. Gin kikotero lo awange oudo oto nono but iparisayon. ¹⁴. Ceng no obedo sabato en ame Yesu onyongo kede lobo di wange oko yabere. ¹⁵. Iparisayon bobo oko medo penye epone ame wange oyabere kede. En eko dwoko ne gi be epuco lobo ame enyango iwanga di ango ako iwoko dido ango acako neno.¹⁶. Pimanono Iparisayon mogo oko donyo yamo be dani li wok kibut Rubanga pi en li ewono ceng Sabato. Do jomogo kibut gi oudo yamo be, Ngat ame tie ngadubo liame twero pi timo gi anena go. Apokupokun oko bedo diere gi. ¹⁷. Gin bobo iko medo penyo icuo nono be kop nyo ame in iyamo bute bala me en eyabo kede wangi? En eko dwoko ne gi be en ebedo enabi. ¹⁸. Do Iyudayan oko dagi yei kede kop me icuo noni be wange oudo oto, gin kiko lwongo jonywal me ngat awange oyabere noni.¹⁹. Di gin kiko penyo gi di kiyamo be, mam wodun ine kame oudo wun iyamu be onywal di wange oto? epone mene bobo ame egeo neno kede? ²⁰. Jonywal mege oko dwoko ne gi di kiyamo be, wan ongeo be wod man ine, doko onywale di wange oto. ²¹. Do ekite kame egeo neno kede nan wan gira wa likame ongeo, Akadi ngat oyabo wange da wan okwi. En edoko dwong wun penye nuen eyami pire kene.²². Kopi gi jonywal mege oyamo pi lworo Iyudayan, pien Iyudayan oudo otieko moko be ngatamoro otuco be Yesu en Kristo kobino riame isinagoge. ²³. Pimanono en omio jonywal mege oyamo be en edoko dwong penyeu.²⁴. Di gin bobo iko lwongo icuo ame oudo wange oto noni di kiko yamo ne be mii Rubanga deyo, wan ongeo be icuo ni obedo ngadubo. ²⁵. En eko dwoko ne gi eyamo be, ango gira akwia ara ebedo ngadubo ara li pi, Do gi acel ame ango angeo en ine be akadi bala wanga oudo oto do naan ango aneno.²⁶. Gin bobo kiko medo yamo ne be, En etimo ni nyo? epone mene ame eyabo kede wangi? ²⁷. En eko dwoko ne gi be ango aieko yamone wu sek, ikounu dagi winyo. Pinyo omio bobo imitunu winyo kop tien ace? Wuda imitunu doko jo pwony mege?²⁸. Gin kiko bunano en di kiyamo ne be, in en ibedo nga pwony mere, do wan girwa obedo jo pwony ka Musa. ²⁹. Wan ongeo be Rubanga oyamo kede Musa, do dano no likame wan ongeo kame ewok iye.³⁰. Icuo nono di oko dwoko ne gi di eyamo be pinyo man tie gi me aura lono, Liame ingeunu kame ewok iye, do di en eyabo wanga. ³¹. Nan wan ongeo be Rubanga likame winyo jodubo do ka ngatamoro woro Rubanga, di etimo gikame Rubanga mito, Rubanga mito, Rubanga winye.³². Cako ame ame piny ogere kede Rwodi lem wi owi nyere be ngatamoro oyabo wang ngat kame konywalo di wange oto. ³³. Koto di dano ni wi obedo me ka Rubanga, koto li etwero timo gimoro. ³⁴. Gin kiko dwoke ne be, kom ida ngat kame konywali idub atwala atwala, itwero pi pwonyo wan? Gin kiko ria me tenge.³⁵. Yesu oko winyo be gin kiko riamo icuo nono oko. Kakame Yesu oude kede, di ko penye be, in iyei wot ka Rubanga? ³⁶. En eko dwoke di eyamo be, en en ngai Rwot?me wel ada ayei en. ³⁷. Yesu di oko yamo ne be, in itieko nene doko en ino noni ame etie na yamo kedi noni. ³⁸. Di en eko yamo ne be, Rwot tieko yei do, di eko mine wor.³⁹. Di Yesu oko yamo be, pi ngolo kop en omio ango abino ipiny kan, me wek jo kalikame neno neni, do jo kame neno wek wang gi toi. ⁴⁰. Kakame Iparisayon mogo kame oudo tie ingete owinyo kede kope nogi, di kiko penye be wada wang wa oto? ⁴¹. Yesu oko yamo ne gi be, koto di wangu oto koto iliunu kede dub, do naan wun iyamunu be wangu neno dwong mere be dub wu odong butu.

Chapter 10

¹Ateteni, ateteni awaco ne wu be, ngat kalikame donyo i ot me oromini di ebeo i erute; do eko yito ayita ikaramoro, ngat nono udo obedo akuwo kede ngayak. ²Do ngat kame donyo di ebeo i erute, udo ebedo ngat akwao oromini;³nga dar erute bino yabo ne erute, doko oromini winyo dwane: En elwongo oromini mege kede nying gi da eko telo gi wok oko. ⁴Da kame etieko woto oromini mege, en etelo ne gi yongayo, di oromini ko lube, pien gin kingeo dwane⁵Gin likame kiyei lubo ngat apat, doko kiringo tenge kibute, pien gin likame kingeo dwan jo apat. ⁶Yesu otio kede agole noni, do gin likame kiko niang gikame Yesu oudo tie waco ne gi.⁷Di Yesu bobo oko waco ne gi be, “Ateteni ateteni awaco ne wu be, ango en kame atie erute kame oromini donyo kiye. ⁸Jo dedede kame bin ogeo bino nango, obedo jokuwo kede joyak, do oromini likame oko winyo gi.⁹Ango abedo erute, ka ngatamoro odonyo kibuta, ebino udo alako, da ebino donyo kede wok ooko; doko ebino udo lum alibaliba. ¹⁰Ngakuo likame bino atatai, do pi kwalo, neko kede pi dudubo. Do ango abino me wek gin kiud kuo, kuo kopong.¹¹Ango abedo ngakwat aber. Ngakwat kaber mio kuo mere pi oromini mege. ¹²Do ngat kame opango apanga, ngat kalikame tie ngatkwat, kalikame obedo won oromini, ka eneno epeet bino, en eyai eko weko romini, di en eko ringo; di epeet ko mako oromo di apat ko sarakin. ¹³Ngat kame opango apango ringo, pien udo kopange apanga, doko likame eparo pi oromini.¹⁴Ango abedo ngakwat aber, doko ango angeo romino na, doko oromini na da ngea. ¹⁵Bala kame Papa ngea kede, doko ango da angeo Papa; pi mano, ango ayei rwenyo kuo na pi oromini. ¹⁶Doko oromini ace tie nango kalikame obedo me awi noni; ango miero akel gida di iko winyo dwana: di do awi kobino bedo acel kede ngakwat acel.¹⁷Pi mano, Papa na mara, pien ango ayei rwenyo kuo na di bobo ako dwoke. ¹⁸Likame tie ngatamoro kame bino kwanyo kuo nango, do ango ikoma en kame abino jalo kuo na kena. Ango atie kede twer me rwenyo kuo na, doko atie kede twero me dwoko kuo na. Cik noni Papa nango en kame omia.¹⁹Pi mano, kope nogi bobo oko kelo ne Iyudayan pokopokun. ²⁰Atot kikom gi oko waco be, “En etie kede jwogi doko epoi da: Pinyo komio wun itienu winyo kop mere?” ²¹Apat mege oko waco be, “Magi likame kope kame dano atie kede jwogi sobolo yamo. Jwogi twero yabo wang emuduk?”²²Manoni oudo obedo kare me camo ebaga me jalere but Rwot i Yerusalem; doko oudo ebedo kare kame piny ngic kede. ²³Di Yesu oko ot i tempulo di beo i kakame Solomon oudo donyo kiye ²⁴Di do Iyudayan mogo oko cokere oluke, gin kiko yamo ne be, “Ibino mino tam wa sipakin awene? Ka in en ibedo Krisito wac ne wa kakaler.²⁵Yesu oko dwoko ne gi be, “Ango awaco ne wu, do wun likame ikounu yei tice kame ango atimo inying Papa na, pien gin kimio ijura ikoma. ²⁶Do wun ikounu dagi yei, “Pien wun likame itienu oromini na; bala kame ango awaco kede.²⁷Oromini na winyo dwana, ango da angeo gi, doko gin da kiluba. ²⁸Da ango amio gi kuo me nakanaka; doko gin likame kibino to, akadi ngatamoro likame bino wareso gi ki i cinga.²⁹Papa nan gat komio gin buta, dwong kalamo jo dedede, doko likame tie ngat kame twero wareso gin ki i cing Papa na ³⁰Ango kede Papa na otie acel. ³¹Di Iyudayan bobo oko kwanyo kide di kimito didipo en.³²Yesu oko waco ne gi be, “Ango atieko nyuto ne wu tice abeco atot kame wok kibut Papa, pi acel ikom tice go mio imitunu didipo ango?” ³³Iyudayan oko dwoko ne di kiwaco be, “Wan likame obino didipo in pi tic aber; do pi acae kede pien in dano adana itingere idoko Rubanga.”³⁴Yesu oko dwoko ne gi be, “Likame kowandiko i iswil wu be Ango awaco be, “Wun ibedunu rubangan? ³⁵Ka en bin elwongo jo kame kop ka Rubanga obino but gi be rubangan, doko di iwandik kacil likame kosobolo loko, ³⁶benyo benyo kame mio wun itienu waco ne ngat kame Rubanga olonyo, di eko cwano ipiny kan be, “In itie cano Rubanga, be pi ango awaco be, “Ango atie Wot ka Rubanga?”³⁷Ka likame atie timo tice ka Papa na, kur do iyeunu kop nango. ³⁸Do ka atimo, akadi bed bala likame iyeunu ango, yeunu do tice, me wek ingeunu kede yei be Papa tie i ango, doko ada atie i en.” ³⁹Pi mano, gin bobo iko mono make, do en eko lwi idyere gi.⁴⁰Di en bobo oko ot loka Yorodan kakame oudo Yokana ogeo batisi kiye jo, en eko dong bedo kuno. ⁴¹Jo atot oko ot bute di kiko waco ne be, Yokana bin likame otimo gianena moro, do gi dedede kame Yokana oyamo i kom icuo ni obedo me ateni. ⁴²Jo atot oko yei en ikuno.

Chapter 11

¹. Oudo tie icuo moro kame oudo tuwo, kame nyinge Lasaro, dano me Betania kame tie bomba ka Maria kede amimere Marita. ². Maia nono en kame oudo owiro Rwot kede mo me sut, di eweweo tiene kede yer me wie; en kame omimere Lasaro oudo tuwo.³. Pimano, amiegu mege oudo oko cwano kop bute di kiwaco be, Rwot, neningo, dano kame in imaro kome lit twatwal. ⁴. Kakame Yesu owinyo kede kope go, En eko waco be, Tuwo ni likame bino tere naka ito; do pi kelo ne Rubanga deyo, me wek Wot ka Rubanga ud deyo iye.⁵. Oudo Yesu maro Marita, kede amimere karacel kede Lasaro. ⁶. Pimano, kakame en oudo ewinyo kede be Lasaro tuwo, en eko ber dong bedo kakame oudo etie iye pi ceng are. ⁷. Do icen mere, en eko waco ne josiao mege be, odukunu bobo ber Yudea.⁸. Josiao mege oko dwoko ne be, Nyadwong, nyoro-anyora Iyudayan oudo mito didipo in kede kide; in bobo imito dok kunono? ⁹. Yesu oko dwoko be, Benyo iceng acel likame tie iye isawan tomon kiwie are? Ka dano moro tie ot iceng likame etwero dipo tiene, pien etie neno lero me lobo kan.¹⁰. Do ka dano tie ot iwor, etwero dipo tiene pien lero udo likame tie ikome. ¹¹. En eyamo gigi, di icen mere eko waco ne gi be, Ngawot wa Lasaro en onino: do Ango atie ot pi wek amie ecei inino.¹². Di josiao mege oko waco be, Rwot ka enino, ebino cei. ¹³. Do Yesu oudo tie yamo kop amako to mere, do gin kitamo be en oudo etie yamo nino anina me wei. ¹⁴. Di do Yesu oko tuco ne gi kop kakaler be, Lasaro en otieko to.¹⁵. Do Ango cunya yom pi wun, pien Ango oudo likame atie kuno; me wek wun iyeunu, do akadi mago tie da, ootunu bute. ¹⁶. Do Tomasi kame oudo olwongo be Didimosi, oko waco ne josiao icegun be, wada ootunu; tetekeny otoi karacel kede en.¹⁷. Kakame Yesu otuno kede kuno, eudo be en oudo etieko ceng ongwon i ates. ¹⁸. Betania oudo iyapiyapi kede Yerusalem boro me mairo aromo are. ¹⁹. Pimano, Iyudayan atot oudo obino cungo ne Marita kede Maria pi kweno cuny gi pi to omin gi. ²⁰. Awakawaka kakame Marita owinyo kede be Yesu oudo tie bino, en eko ot pi game; do Maria oko dong i ot²¹. Di do Marota oko waco ne Yesu be, Rwot, ka koto oudo in itie kane, koto omina oudo likame oto. ²². Do nataman da, ango angeo be, gi dedede kame in ikwao Rubanga; Rubanga bino mini. ²³. Yesu oko waco ne be, omini bino dwogo ikuo bobo.²⁴. Marita oko waco ne be, ango angeo be en ebino dwogo ikuo bobo iceng me ajikini kame jo bino yaruno kede. ²⁵. Yesu oko waco ne be, Ango en iyarun kede kuo; ngat kame yei Ango, bed bala oudo eto, en ebino kuo. ²⁶. Doko ngat kame nan kuo kame yei Ango, likame bino to: in iyei kede kop go?²⁷. Marita oko waco ne be, Eebo Rwot: ango ayei be in en ibedo Kristo, Wot ka Rubanga kame oudo poore bino ilobo, ²⁸. kakame Marita otieko yamo kede kope go, en di eko yai ot, eko lwongo amimere Maria i imung, di ewaco be, Nyadwong obino, etie lwongi. ²⁹. Awakawaka kakame Maria owinyo kede kop no, en eko susunyo yai eko onyaro ot bute.³⁰. Yesu oudo pwodi likame otuno ipaco, oudo pwodi etie kakame Marita oriamo kede iye ca. ³¹. Kakame Iyudayan kame oudo tie bedo kede Maria i ot, di kikweo cunye, oneno kede Maria di yai awakawaka di eko donyo ooko; gin kiko lube di kiparo be en etie ot koko i ates. ³². Kakame Maria otuno kede but Yesu, di eko neene, en eko riebere piny itiene di ewaco ne be, Rwot, ka koto in oudo itie kan, omina koto oudo likame oto.³³. Pimano, kakame Yesu onene kede di etie koko, kede Iyudayan kame bin tie upere kede da oudo tie koko, eko winyo apil icunye, di eko winyo lito atek. ³⁴. Eko waco be, Iyiike nu tuai? Gin kiko waco ne be, Rwot, bia ineni. ³⁵. Yesu oko kok.³⁶. Iyudayan oko waco be, nenunu kite kame en oudo emaro kede Lasaro. ³⁷. Do mogo ikom gi oko yamo be, En bin ngat eyabo wang emuduk, likame oudo esobolo gengo icuo ni di likame eko to?³⁸. Yesu bobo oko winyo apil icunye, di eko ot i ates. oudo etie abo, di koumo doge kede kidi. ³⁹. Yesu oko waco be, Kwanyunu kidi no tenge. Marita kede amime nga to, oko waco ne Yesu be, Rwot, nan do eromo doko ngwe, pien etieko nan ceng ongwon i ates. ⁴⁰. Yesu oko waco ne be, Likame Ango awaco ni be ka in iyei ibino neno deyo ka Rubanga?⁴¹. Dido gin kiko kwanyo kidi tenge ikakame oudo oyiko iye kom nga to. Yesu oko neno malo, di eko waco be, Papa, Ango apwoyi pien in iwinya. ⁴². Doko Ango angeo be in nakanaka iwinya: do pi jo kame nataman tie cungo kan mio Ango ayamo kop gi me wek gin kiyei be in en kame i ora.⁴³. Ingei en yamo kope go, en eko yamo kede dwan amalo be, Lasaro wok ooko kan. ⁴⁴. Di dano kame oudo oto, oko wok di kotweo cinge kede tiene kede igoen kame oyiko kede jo; doko nyime da oudo kotweo kede egoe. Yesu oko waco ne gi be, Gonye nu, di ikounu weke eoti.⁴⁵. Dido Iyudayan atot kame bin obino but Maria, di kiko neno gikame Yesu otimo, gin kiko yei en. ⁴⁶. Do mogo ikom gi oko ot but Iparisayon, di kiko yamo ne gi gikame Yesu oudo otimo.⁴⁷. Dido jotel me josasedoti kede Iparisayon oko lwongo cokere me kansulo, di ki yamo be otim nyo? pien icuo ni tie timo jame atot me aura. ⁴⁸. Kame wan owekenu aweka, jo dedede bino yei en, di jo me Roma kobino maano kabedo ni kede lobo wa.⁴⁹. Di ngat acel ikom gi kame oudo nyinge Kayapa, en oudo ebedo ngatel adwong me josasedoti imwaka nono, oko waco ne gi be, Wun likame ingeunu gimoro akadi acel. ⁵⁰. Doko likame itamunu be etie gikame pire tek ne wan, be dano acel poore toi pi jo, me wek kur ateker dedede muducar.⁵¹. En oudo likame etie yamo kamano ipire kene, do bala kame en oudo ebedo kede ngatel adwong me josasedoti imwaka nono, en oudo etie murao be Yesu poore to pi ateker nono. ⁵². Doko likame pi ateker nono kenekene, do kede pi coko karacel idwe ka Rubanga kame bin osarakin obukui. ⁵³. Aso cako ceng nono, gin kiko moko tam me neno be kineko Yesu.⁵⁴. Pimano, Yesu do likame oko donyo nyutere but Iyudayan; do en eyai eko ot i adul kiyapiyapi kede tim, ibomba kame olwongo be Epuraimu, ikuno en eko mede bedo kede josiao mege. ⁵⁵. Ebago me Iyudayan me Yai oudo odoko iyapiyapi; jo atot oko yai ot Yerusalem di ceng me ebaga me yai pwodi, pi ot lonyere.⁵⁶. Gin kiko donyo mono Yesu, di kipenyere ken gi ken gi, di kitie cungo i tempulo be, Benyo, itamunu be likame eyaro bino i ebaga? ⁵⁷. Pimano, jotel me josasedoti kede Iparisayon oudo otieko mino jo cikere be, ka dano moro ngeo kakame en oudo etie iye; poore enyut ne gin, me wek gin kimake.

Chapter 12

¹Di ceng oudo odong kanyape tuno i ebaga me Bwot, Yesu oko ot Betania kakame oudo Lasaro ngat oudo oto bedo iye; ngat kame en eyaruno kikom jo oto. ²Gin bin kiko iiko ne en cam me otieno, di Marita oko donyo toko; Lasaro da oudo tie ngat acel kikom jo kame oudo tie bedo i emesa kanono kede Yesu. ³Di Maria oko woto cupa acel me mo opong kame olwongo be nardi, kame wel mere dwong twatwal, en eko onyo i tien Yesu, di eko donyo weweo kede yer wie. Ngwece me mo nono oko wosun oromo ot dedede.⁴Di acel ikom josiao mege kame nyinge Yuda Isikariot, wot ka Simoni ngat acel kame oudo oyaro rupao en, oko penyere be, ⁵“Pinyo komio likame oudo ocato mo kikukuny ni i wel me denari tol adek di oko mino jocan?” ⁶En eyamo kamano likame be piento en oudo eparo pi jocan, do piento en oudo ebedo akuwo; doko isau me sente oudo bin tie bute, di oudo elwidanaro gikame oketo iye.⁷Di Yesu oko waco be, “Wun wekunu dako no, en egwoko mo no pi daro ceng me yika na. ⁸Pi wun iyarunu bedo kede jocan nakanaka, do ango likame abino bedo kede wu nakanaka.”⁹Ekodet adwong me Iyudayan oko ngeeno be Yesu oudo tie kuno, gin kiko ot kuno, likame pi neno Yesu kenekene, do pi neno Lasaro da, ngat kame en oudo oyaruno kikom jo oto. ¹⁰Do jodongo me josaseredoti oko cako iiko tam me neko Lasaro da, ¹¹pien kop mere omio Iyudayan atot oudo tie yai weko gin di kidonyo yei Yesu.¹²Oru mere, jo atot kame oudo tie bino i ebaga kakame kiwinyo kede be Yesu oudo tie bino Yerusalem. ¹³Kiko jako jange me otit, di kiko ot pi riamakin kede di kilelemo be, “Osana! Winyo bed but Abaka me Isirael kame tie bino i nying Rwot”¹⁴Kakame Yesu oko udo kede atin me punda, en eko yito ingee, bala kame oudo owandiko kede be, ¹⁵“Kur ibed kede lworo in nyako me Sion. Neni, abaka nin ine tie bino, di etie bedo ingei atin me punda!”¹⁶Josiao mege bin likame oko niang dwong me kope gi i agege mere; do kakame Yesu oko neeno kede i deyo mere, gin kiko yutuno be kara oudo kowandiko kop nogi be bino timere i kom en, doko da di oko timo ne.¹⁷Pi mano, jo kame oudo tie kede en kakame elwongo kede Lasaro ooko ki ates di eko yaruno en kikom jo oto, oko mino ijura i kom gi dedede kame oudo otimere. ¹⁸Pi tien kop noni en oko mino jo da oko ot riamakin kede en, pien gin oudo kiwinyo be en kame bin etimo gianena noni. ¹⁹Pi mano, Iparisayon oko donyo yamo ken gi ken gi be, “Mam wun inenu be wan nan do likame obinunu twero timo gimoro akadi acel? pien piny dedede do ogwarere ot lube!”²⁰Doko oudo tie Jogurik mogo da kame oudo tie idiere gi obino Yerusalem pi ilega i kare me ebaga. ²¹Gin kiko ot but Pilipo ngat kame oudo owok ki Betesaida, kame tie Galilaya, di kiko kwane, di kiwaco be, “Adwong, wan omito neno Yesu.” ²²Pilipo oko ot di eko waco ne Anderia, di do Anderia kede Pilipo oko ot waco ne Yesu.²³Di Yesu oko dwoko ne gi di eyamo be, “Esawa otieko tuno kame kobino mino kede deyo Wot ka dano deyo. ²⁴Ateteni, ateteni awaco ne wu be, kalikame nyige me mawele opoto i lobo di eko to, en ebino dong di etie acel kamanono; do ka eto, ebino nyako nyige atot.²⁵Ngat kame maro kuo mere bino kei, do ngat kame dagi kuo mere i piny kan, udo en etie dare pi kuo kame bedo nakanaka. ²⁶Ka ngatamoro otimo tic pira, poore en luba, me wek kakame ango abedo iye, en kakame ngatic na da bino bedo iye: ka ngatamoro otimo tic pira, Papa na bino nyuto wor i kom ngat nono.²⁷Nataman cunya likame winyo iber, awac benyo? ‘Papa, laka i esawa me noni’ do pi kop noni en komio ango atuno i esawa ni. ²⁸Papa, mi nyingi ud deyo.” Di dwan oko wok i malo di ewaco be, “Ango atieko mine deyo, doko abino medo mine deyo.” ²⁹Jo kame oudo tie cungo kuno oko winyo dwan nono, di kiko waco be manono oudo mwoc me kot, do mogo oko waco be, “Malaika en oyamo kede!”³⁰Do Yesu oko dwoko ne gi di ewaco be, “Dwan no li obino pira, do pir wu. ³¹Nan do en esawa me ngolo kop ne piny kan: da nan en obedo esawa kame oyaro riamo kede ngapug piny kan tenge.³²Doko kame kotinga malo i piny kan, ango abino kelo jo dedede buta.” ³³En eyamo kaman pi nyuto epone kame oudo eyaro to kede.³⁴Jo oko dwoko ne be, “Wan owinyo i Iswil wa, be Krisito bino bedo nakanaka; benyo benyo komio in itie waco be poore ting Wot ka dano malo? Wot ka dano noni en ngai?” ³⁵Di do Yesu oko waco ne gi be, “Itienu kede lero pi kare moro acecek, miero iotunu di lero pwodi tie kede wu, me wek kur colo ngol wu; pien ngat kame oto i colo likame ngeo kakame etie ot iye. ³⁶Di nan lero pwodi etie kede wu, yeunu lero, tetekeny ibedunu idwe me lero.” " Ingei yamo kope nogi, Yesu oko yai di eko ot pwono ne gi.³⁷Bed bala en oudo otimo gianena atot i nyim gi, do likame gin kiko yei en; ³⁸Me wek kop kame Isaya enabi bin owaco cobere kakare, kame en ewaco be, " “Rwot, ngai en koyei kop kame wan owaco? Doko ngai en kame twer ka Rwot onyutere bute?”³⁹Pi mano, omio gin likame kiko yei, pien oudo Isaya bobo owaco be, ⁴⁰En etieko umo wang gi, doko ecego tam gi, me wek kur kineni kede wan gi; kede udo niang icuny gi, di kiko lokere, di ango ako cango gi.”⁴¹Isaya bin oyamo kope gi di oudo etieko neno deyo mere di eko yamo kope kame make. ⁴²Bed bala mago tie, idiere me jotel me Iyudayan atot mege oko yei en, do pi lworo Iparisayon oko mino gin likame kiko tuco yei gi, me tetekeny kur riam gi tenge i sinagoga. ⁴³Pien gin oudo kimaro pak me jo kalamo pak kame Rubanga mio.⁴⁴Yesu oko yamo kede dwan amalo di ewaco be, “Ngat kame yei ango, udo likame eyei ango do udo eyei ngat kame oora. ⁴⁵Doko ngat kame nenango, udo eneno ngat kame oora.⁴⁶Ango abino i piny bala lero, tetekeny ngat kame yei ango kur edong di etie i colo. ⁴⁷Doko ka ngatamoro owinyo kope na, di likame eko lubo gi, ango likame angolo ne kop, pien ango likame abino pi ngolo kop ne piny, do pi lako piny.⁴⁸Ngat kame daga di likame emito gamo kop na, en etie kede ngat kame bino ngolo ne kop; doko kop kame ango ayamo en kame bino ngolo nen kop i ceng me ajikini. ⁴⁹Pien ango likame ayamo kop kame maka, do Papa ngat koora en komia cik, gikame poore ango tatamo kede gikame poore ango yamo. ⁵⁰Doko ango angeo be cik mere obedo kuo kame bedo nakanaka: pi mano, gikame ango ayamo dedede, udo kop kame Papa oyamo en kame ango awaco.”

Chapter 13

¹. Di pwodi ebaga me kalamo Yesu oudo nge be esawa neno onoko. kome epore pai kede nobo ot but papa. Oudo en eneno mege kame tie ilobo eneno gi tuno i ajikin. ².Kakame cam me otuno otiek kede Sitani oudo otieko do nyo lung Yuda Isikariot wot ku Simon pi rupao en.³. Yesu oudo ngeo be papa otieko mio gi dedede tenge doko en ewok bikut papa kameda eyaro dok but papa. ⁴. En eko yal maco ika cam me otieno en eko pato egoen mere me erwaco tenge di eko tweno tewco ipiere. ⁵. Ingei neno en eko bwoto pi ikalenga di eko gino iwoko tien josiao mege di eko neno tien gi kede tenlo kame etweo ipiere.⁶. Do kakame etuno kede but Simoni Petero, Petero oko penye be Rwot in iyaro lwoko tiena. ⁷. Yesu oko dwoko ne be giame ango atie timo wan in likame ingeo do ibino icen mere. ⁸. Petero di oko wacone be likame in ibino lwoko tieno Yesu oko dwoko ne be ku likame alwoko tien Likame ibino ntwak keda. ⁹. Simoni Petero di ko dwoko ne be Rwot Likame tiena kenekene do cinga kiton wia do.¹⁰. Do Yesu oko waco ne be ngat kame otieko bol likame bobo lwoko kame dedede kwanyo tiene kenekene udo do en edoko cil kiber do likame un dedede icilunu. ¹¹. Pien Yesu udo ngeo ngat kame bino rupao en komio ewaco be liakme wan dedede icilunu.¹². Do kakame en etieko lwoko kede tien gi en eko kwanyo igwen mege di eko doko bedo piny di eko waco negi be wan ingeunu gikame ango atimo newei? ¹³. Wun ilwongonu be apwony kede Rwot udo iyamunu kop me ateno pien ango inonono. ¹⁴. Do kame ango apwony kede Rwot wu alwoko tien wu wuda ot itimunu amano ne jo ace da. ¹⁵. Pien ango amio wa amen me alube waca iporenu timo kite kame ango atimo ne wu kede.¹⁶. Ateteni ateteni aweco ne wu be epasoit likame elwong kalamo Rwot mere amotoko ngat kame oro bedo dwong kalamo ngat koore. ¹⁷. Kame di ingieunu gigi bedunu kede yom cuny kame minunu gi. ¹⁸. Likame ango yamo wun dedede do ango angeo jo kame ayaro me wek iwandik kacil cobere kakare kame waco be, ngal kame icamo mugati kede otingo atitingo mere ikoma.¹⁹. Nan do ango awaco newu di pwodi kare nono likame otuno be kame kare nono otuno wek iyeunu be ango inonono. ²⁰. Ateteni ateteni awaco ne wu be ngat kame gamo dano kame aworo udo agamango doko ngat kame gamo ango udo agamo ngat icoora.²¹. Kakame Yesu otuto waco kede kope nogi cuny oko pony kede lito di eko tuco negi kakame be ateteni ateteni ngat acil kikomu bino rapao ango. ²². Di josiao mege oko cuko neno gin icungi di kitie kede acilanipin ikom ngai kame in etie weco.²³. ikanono acel ikom josiao kame Yesu audo neno tie gongure ikome. ²⁴. Di Simoni Petero oko gweko ngat kame udo tie ikom Yesu nono di eko waco ne pi ot penyo ngei kame weco en ecil waco kop ikome. ²⁵. Ngat kame udo tie jongere ikom Yesu oko penyo be Rwot ngai monono.²⁶. Yesu oko dwoko negi be ngat kame ango abino odo dek di ako mino udo en monono. Kakame en eko kede dek en eko mino but Yuda Isikariot wot ka Simoni. ²⁷. Do icen ngei en camo kame oudo kede dek Simoni oko donyo icunye di Yesu oko waco ne be gikame ni iyaro timo tim cucuto.²⁸. Do likame tie dano mero ika cam kame oudo ngeo gikame en ebecakino waco ne. ²⁹. Pien mogo ikom gi udo paro be pi kite kame Yuda oudo bedo kede ngat kam mako ikapu en komio Yesu owaco ne be cil ne wa jama kame mitere ne camo ebaga arabo emi gimoro buut jo can. ³⁰. Kakame Yuda otieko gam kede kwon kame uoudo kede dek cucuto di eko yai donyo oko piento piny oudo odoko col.³¹. Kikano kakame en edonyo kede oko Yesu oko waco be esawa otieko tuno kame kobino mino kede wot kudano deyo di Rubanga da kobino udo deyo i en. ³². Kame kotieko mino Rubanga deyo beo i en Rubanga da bino mino deyo i en kikome di oko bino mine deyo cucuto. ³³. Idwe na atino do ikare anonok kame ango pwodi atie kede wu wun ibinunu mono do bala kame ango atieko waco ne kede Iyudayan nan awaco ne uda be kame ango atie ot iye wan likame itwerunu tino.³⁴. Cik kanten kame ango amio wa be iporenu maro deno ocelu bala kite kame ango amono wa kede pimano wuda manunu jo icegun kamanono. ³⁵. Pien beo itim noni jo dedede bino ngeno be wan ateteni ibedunu josiao na kame imarerenu kenu.³⁶. Di Simoni Petero oko penye be Rwot iwai en kanu ni itie ot ige? Yesu di ko dwokone be kame ango atie otie nanoni likame iwero luba do iyaro luba tien mere. ³⁷. Petero di ceko medo penye be Rwot pinyo komio likame celwero lubi nan? Ango abino jalo kuo na pini. ³⁸. Yesu di oko dwoko ne be yin ibino jalo kuo ni para? Ateteni ateteni awaco ni be likame tongweno bino kok tuno kede kame idaga tien adek.

Chapter 14

¹. Kur imiunu cunyu bed kede peko; yeunu Rubanga, dokon yeunu ada. ². I ot ka papa na, tie iye isengen katot; koto likame amanono oud koto ango awaco ne u. Ango aoto pi iiko kabedo pir wu. ³. Dokon kame ango aoto iiko kabedo pir u, ayaro dwoogo dokon, di akko gamou butango, tetekeny wek kakame ango abedo iye, uda ibedunu kanono.⁴. Dokon kakame ango atie ot iye un ingeo unu dokon yongayo mere un ingeounu. ⁵. Tomasi di ko yamo ne be, Rwot, wan liko ongeo kakame yin itie oot iye; dokon epone mene en kame wan obino ngeeno kede yongayo? ⁶. Yesu oko waco ne be; Ango en yongayo, ateni kede kuo; dano moro likoyaro bino but papa, kwaanyo di ebeo kibuta. ⁷. Koto di bin un ingeunu ango, koto oudo ingeunu papa na da; dokon geno nan oot anyim un ingeenu, dokon itiekunu neene.⁸. Pilipo diko yaamo ne be, Rwot nyut ne wan papa, di manono do koroomo wan. ⁹. Yesu diko waco ne be, Benyo, ango atieko kedi kare kalac amano, yin pwodi likame ingeango, Pilipo? Ngat ko nenango, udo etieko neeno papa, dodo epone mene en kame yin iyamo kede be nyut ne wan papa?¹⁰. Benyo, yin iyei be ango atie ii papa, dokon papa da tie iiya? kope kame ango ayamo ne un likame ayamo pira, do papa ngat kame bedo ii ya, en kame tiyo tice. ¹¹. Yeunu be ango atie ii yi papa, dokon papa da tie ii ango, arabo do yeunu pir tice kikome.¹². Ateteni, ateteni, ango awaco ne u be, Dano kame yei ango, tice kame ango atimo eda eyaro tiimo; dokon en ebino tiimo tice kadongo kalamo magi; pien ango atie oot but papa. ¹³. Dokon gimoroni kame un iyarounu peenyo kii nyinga, ginono ango amito timo ne u, tetekeny wek papa wud deyo kii wod. ¹⁴. Kame iyarounu penyo gimoroni kenekene kii nyinga, ango amito tiime.¹⁵. Kame di un imaranu, gwokunu iswiliaka na. ¹⁶. Dokon ango amito leego papa, di en eko miino u, ngakwei cuny ace, me wek en etwer bedo kede u atwal. ¹⁷. En kame ebedo Tipo me ateni, kame lubo likame twero gaamo, piento likame en eneno, amotoko ngeene; do un ingeounu en, piento en ebedo kede u, da dokon eyaro bedo ii wu.¹⁸. Ango likame amito wwekou abongo kwei cuny: Ango amito bino but wu. ¹⁹. Dodi pi kare acecek, doko lobo likoyaro nenango dokon; do un ibinunu bedo kuo. ²⁰. Iceng nono en kame un iyarounu ngeeno kede bee, ango atie ii papa, di uda itie unu ii ango dokon ada atie ii wu.²¹. Ngat kame tie kede iswiliaka nango, di egwoko gi, ngat nono en kame mara ngo; dokon ngat kame mara ngo, papa nango da oyaro maro en, dokon emito nyuuto kome bute. ²². Yuda kame likame obedo Esikariot, oko waco ne be, Rwot, epone mene en kame yin imito nyutere kede nne wan; dodi likame ne lobo?²³. Yesu oko dwoko di waco ne be; kame dano moro mara ngo, en emito gwooko kope nango, dokon papa nango da omito mare, dokon wan omito bino bute, di oko cweeno kabedo wa kede en. ²⁴. Dano kalikame marango likame gwoko kope na; dokon kope kame un iwinyunu likame obedo mega, do gin kibedo me ka papa ngat ko ora.²⁵. Gigi ango ayamo ne un pien ango pwodi atie. ²⁶. Do nga kwei cuny, kame obedo Tipo ka cil, kame papa omito cwaano kii nyinga, oyaro pwoonyo u gi dedede, di dokon en eko yutuno ne u gi dedede kame ango atieko waaco neu. ²⁷. Ango aweko u kede mulem; mulem n ango amio butu; ango amio butu, likame bala kame lobo mio, kur imiunu cunyu be kede peko, amotoko miine bedo kede iworo.²⁸. Un itiekunu winyo kite kame ango ayamo neu kede, ango atie oot tenge, di ako dwogo bobon butu, kakoto di oudo imara nu, oudo koto ilelunu, pien ango awaco ne u be, ango atie oot but papa, pien papa nango dwong loa. ²⁹. Dokon ango awaco ne u kope gi di pwodi likame kitimere, tetekeny kame ki cobere, un ibin iyeunu.³⁰. Icen ngei magi ango likame abino yaamo kope katot kede u; pien abaka me lobo ni tie bino di dokon eli kede gimoro ki buta. ³¹. Do wek tetekeny lobo twer ngeeno be ango amaro papa, dokon bala kame papa omia kede iswil, ango da atimo kamanono. Yaunu, me wek outunu ikan tenge.

Chapter 15

¹. Ango en olok me ateni do papa na en kame ngapur. ². Buli ajange kame tie ikoma di likame kinyako anyakini en elwero tenge ajange dedede kame tie ikoma di kinyako anyakini en etemuno me wek enyak nyige atot kalamo.³. Nan do kope kame ango awaco ne wu otieko longo wu. ⁴. Dongunu i ango, ango da ako dong butu. Bala kite kame ajange likame twero nyako kede anyakini en kame kwanyo ka edong ikom olok, kamanono da wuda likame itwerunu nyako anyakini wun kenu kwanyo ka idongunu iango.⁵. Ango en olok wun en ajange mege ngat kame dong iango di ango da ako dong bute ngat nono en kame bino nyako anyakini atot, pien likame itwerunu timo gimoro abongo ango. ⁶. Kame ngata moro likame odong iango kouce tenge bala ajange di eko tuwo di jo ko coko gi di oko uco gi imac di kiko wang. ⁷. Ka idongunu i ango, di kop na ko dong butu ibinunu kwano gikame imitunu di oko timo ne wu.⁸. Ikanoni papa na udo deyo ka wun inyakunu anyakini atot di ikounu doko josiao na. ⁹. Bala kite kame papa omara kede kamanono da ada amaro wu, otunu i amara na.¹⁰. Ka igwokunu giacika na, ibinunu dong i amara na, bala kite kame ango agwoko kede giacika ka papa na, di ako dong i amara mere. ¹¹. Ango awaco ne wu ginogi tetekeny ibedunu kede kilel kopong.¹². Man en giacika na, marenu kenu kenu bala kite kame ango amaro wu kede. ¹³. Likame tie amara dano moro tie kede kame dwong kalamo man, kame dano yei jalo kede kuo mere pi jowote.¹⁴. Wun jowote kame itimunu gi kame aciko wu iye. ¹⁵. Likame bobo abino lwongo wu be Ipasoi, piento epasoit likame ngeo gikame Ngadwong mere timo, do ango alwongo wu be jowota, pi gidedede kame ango awinyo kibut papa na amio ongeere butu.¹⁶. Wun likame iyerunu do ango en kame ayero wu, di ako cwano wu, me wek iotunu di ikonu nyako anyakini kede da wek anyakini wu dong nakanaka tetekeny papa na miu gimoroni kame wun ibinunu kwano inyinge. ¹⁷. Ango aciko wu iginogi wek imarerenu kenu kenu.¹⁸. Ka wilobo odagi wu, ngeunu be bin egeo dagi ango, dipwodi likame edagi wun. ¹⁹. Ka koto di wun oudo ibedunu jo me lobo koto omaro wu bala jo mege do pien wun likame ibedunu jo me lobo do ango ayero wu ilobo manono en omio lobo ni dagi wu.²⁰. Yutununu kop kame oudo awaco ne wu be epasoit likame dwong kalamo Ngadwong mere. Ka kitidilo ango kibino tidilo wuda. Ka kiwinyo kop na, kibino winyo kop wuda. ²¹. Do gigi dedede kibino timo ne wu pi nyinga, pien likame kingeo ngat kame oora. ²². Koto udo likame ango abino, di ako yamo kede gi, udo kili kede dub, doko na kili kede ka gengere me pido pi bal gi.²³. Ngat kame dagi ango, wudo edagi papa na da. ²⁴. Ka koto oudo likame ango atimo idiere gi tice kalikame tie ngatamoro kotimo, koto udo kili kede dub, do nan kitieko neno gi kame ango atimo, kede dagi ango karacel kede papa na da. ²⁵. Do magi dedede otimere pi cobo kop kame owandiko iye iswil gi, be kidaga abongo tien kop moro.²⁶. Do kame ngakony obino, kame ango abino cwano ne wu di wok ibut papa, Tipo me ateni, kame bino wok kibut papa en ebino jurao ango. ²⁷. Doko wuda ibinunu bedo ijura na pien wun oudo itienu keda cako ki i agege.

Chapter 16

¹"Gigi dedede ango awaco neu me wek kur ipotunu iyei. ²Gin kibino riamou oko ikacokere. Ebo kare bino tuno kame ngat kame bino neko wu bino paro be etimo ne Rubanga tic³Gigi dedede gin kibino timo neu pien liakame gin kingeo Papa akadi ango da. ⁴Do gigi ango awco neu cuto tetekeny kame kare mere bino romo, un ibinunu iyutun be ango bin awaconeun sek. Gigi likame awaco neu iya agege pien oudo ango atie kedeu⁵Do nan ango ayaro ot, ot na but ngat ko cwa, 'Likame ngat moro ikomu openya, itie ot tuwai?' ⁶Do pirnto ango awaco neu gigi en omio cwer cuny opong neu. ⁷Akadi bala amanono da, ango awaco neu ateni, etie gi ame mitere nango be ango aot tenge pien kame ango liaoto tenge, ngat kamekwei cuny lio oyaro bino but we. Do kame ango ayai, ayaro cwane but wu.⁸Do kame di en ebino, en ebino ngolo kop ne lobo me dub, kede ne pore, kede ngolo kop- ⁹kibut dub pien likame gin kiyei ango; ¹⁰kibut pore pien ango atie ot but Papa na, likame doko ibinunu nena; ¹¹kibut ngolo kop pien ngapug me loboni otieko ngolo ne kop.¹²Pwodi atie kede kop atot apore waco neu, do likame itwerunu mako gi. ¹³Do kame di en cuny me ateni obino, en ebino telou iya ateni dedede, pien liame ebino yamo pire kene. Do gi kame en abino winyo, en kame ebino waco di eko bino nyuto neu gi oyaro bino. ¹⁴En ebino mino deyo, pien ebino gamo ibuta di en eko nyuto neu.¹⁵Jame dedede kame Papa tie kede gin mega. Pi mano, ango awaco neu be, en abino kwanyo kop na di eko nyuto neu. ¹⁶Pi kare atididi li ibinunu nena, dobo pi kare atididi ibinunu nenapiento ango aoto but Papa.¹⁷Jo mogo ikom josiao mege oko do yamo kengi, kengi be, :Nyo ine ame en atic waco newa, 'pe pi kare atididi liame iyarunu nena; doko pi kare atididi ibununu nena ; piento udo ango aoto but Papa?" ¹⁸Pi man, gin kiko waco ne be, "Nyo ine kame en etie waco ne wa be, "Pi kare atididi?" Wan lio otwero waco gi ame ae ewaco."¹⁹Yesu oudo ngeo be gin kitie kede mit me penye, omio en eko waco ne gi be, "Do un itienu penyere kenu, kenu, ikom gi kame ango awaconeu be 'pi kare atididi liame ibinunu nena, doko pi kare atididi ibinunu nena?' ²⁰Ateteni, ateteni, awaco neu be, ibinunu koko kitek do bobo bino kilel, do un bino bedo kede cwercuny, do cwercuny bino lokere me ilel. ²¹Pien dako kame tie iya aramo me nywal, bedo kede cwercuny pien udo esawa mere otuno, do cucuto kame etieko nywalo atin, en likame bobo eyutuno aramo ame ebeo iye. Pi yom cwiny kame enywalo kede atin ilobo.²²Pi mano un nataman itienu kede cwercuny, d ango abino nenou di cuny wu ko ilel di ilel nono liame ngatamoro kobino kwanyo tenge kibutu. ²³Do iceng no, un likame me ibinunu penya gimoro. Ateteni, ateteni awaco neu be, gimoro ame ibinunu penyo Papa inyinga, en ebino minou. ²⁴Tuno nan, pwodi likame tie gimoro kame un ipenyunu inyinga. Penyunu di ikonu bino udo wek ikonu pong kede kilel.²⁵"Gigi ango awaco neu i agole, do kare bino tuno ame likame doko ayaro yamo kedeu i agole. do abino nyuto neu Papa kakaler.²⁶Do ceng nono, ibinunu penyo Papa inying do likame abino waco neu be ayaro lego Papa akaka un. ²⁷Pien Papa kikome marou piento un kikomu imaranu di ikonu yei be ango awok kibut Rubanga. ²⁸Pien ango awok kibut Papa, di ako bino ilobo. Abino doko weko lobo di ako dok but Papa.²⁹Josiao mege diko waco ne be, "Neni nan do itie waco kop kakaler di likame iwaco gi i agole. ³⁰Pi mano, wan do ongeo be in ingeo gi dedede, doko liame dano moro likame pore penyi. Do man mio wan oyei be in iwok kibut Rubanga." ³¹Yesu oko dwoko negi be, "Nan do iyeunu?³²Neni, kare bino tuno, doko da etieko tuno, kame kame un ibinunu sarakin kede, di ngat acel acel ko udo likame atie kena, piento Papa tie keda. ³³Gigi dedede ango awaco neu, me wek beo ibuta ibedunu kede mulem. Pien ilobo ibinunu bedo kede alola do diunu cuny wu pien ango atieko lono lobo."

Chapter 17

¹Kope gi Yesu oyamo, eko kiarao wange malo di eko waco be, "Papa, esawa oromo, mi wodi deyo me wek awobi da ko mini deyo." ²Bala kitekame in imie kede twer ikom kom dedede me tetekeny eki kuo kalika tiek but jo atot kame in imie.³Man en kuo kalikatiek, me mino gin ngeni Rubanga acel me ateni, kede Yesu Kristo kame in i cwao. ⁴Atieko mini deyo ilobo, ango atieko timo tic kame imia timo. ⁵Nan do okwe Papa, mia deyo in ikomi, epone deyo kame riki otie kede, wan kedi di pwodi lobo likame ocwere.⁶Ango atieko nyuto nyingi but jo kame in imia i lobo, gin oudo kibedo megi, in iko mino ango gin, gida kiko mako kop ni. ⁷Nan do gin itieko ngeno be gi dedede kame in imia, gin kibedo jame nin. ⁸Ango atieko mino gi kop kame in imia, gida kiko gamo, gin kiko niang ateni, be ango awok kibuti, gin itieko yei da be in en kame icwa⁹Ango alego pirgi, do likame pi lobo, do pir gin jo kame imia pien gin megi. ¹⁰Doko, mega dedede, gin megi da obedo megada, doko audo deyo kibut gi. ¹¹Nan do ango ali i lobo, do jogi pwodi odong i lobo, ango atie bino buti, Papa kacil, jo obino obuta gi gwok gi kede nyingi, me wek gida kibed jo acel, bala kite kame wan otie kedi acel.¹²Di oudo ango pwodi atie kede gi i lobo, ango ako gwoko gi kede nyingi, jo kame imia agwoko gi, likame tie moro orwenyo, kwanyo kenekene atin me rwenyo, me tetekeny iwandik cobere. ¹³Ango nan atie bino buti, kop gi ango ayamo i lobo, me wek ilel na cobere but gi. ¹⁴Ango amio gi kop nin, lobo oko dagi gi, piento gin likame me lobo, bala kitekame ada likame me lobo.¹⁵Likame ango atie lego be ikwany gi tenge i lobo, do alego be in igwok gi igi karac.¹⁶gin likame jo me lobo, bala kitekame ango da likame me lobo. ¹⁷Lony gi kede ateni ni, kop ni en ateni.¹⁸Bala kitekame in i ora kede i lobo, amanono da ada aoro gi i lobo. ¹⁹Pir gi ango alonyere, me tetekeny gida ilonyere beo ii ateni.²⁰Likame alego pir gin kenekene, do pi jo oyaro yei ango beo i kop gin ²¹me tetekeny gin dedede idok jo acel, bala kame Papa in itie ii ango, angoda atie iin, me wek gida kibed acel ii wan, me wek tetekeny lobo yei be in en icwa.²²deyo kame in imia, ada amio gi, me wek gida ibed acel, bala kame wada otie kede acel. ²³Ango atie ii gi, do in itie ii ango, me tetekeny ibed jo ko cwiny me bedo icel, me wek lobo ngei be, in en iora, kede ingei be, in imaro gi, bala kitekame in imara kede.Papa ango amito be gida, kame imia ibed keda ka dedede, kame ango atie iye, di gin kiko neno deyo na, kame in imia, piento in imara geno di pwodi lobo likame ocweo.²⁵Okwe Papa opoore, lobo likame ongei, do ango angei, do jo gi otieko ngeno be in en iora. ²⁶Ango atuco ne gi nyingi, doko da pwodi ayaro medo yamo nyingi me wek amara kame in imara kede, bed but gi da, do ada atie ii gida.

Chapter 18

¹Kakame Yesu otieko waco kede kope nogi, eko yai kede josiao mege di kiko ngolo aditot me Kideron kame oudo poto tiye iye di eko donyo iye kede josiao mege. ²Yuda, ngat kame bino rupeo en oudo ngeo kabedo nono. Pien Yesu oudo maro riamakin kede josiao mege kanono. ³Dido Yuda oko upere kede ekodet me cuo kede jo tice adongo oyai ibut jo saserodotin kede iparisayon di kimako rau, toce kede jame me yii.⁴Yesu oudo ngeo gi dedede oyaro timere ne en eko ot riamakin kede gi, eko waco negi be, "Ngai kame un itienu mono?" ⁵Gin kiko dwoko ne be, "Yesu me Nasaret." Yesu di ko waco negi be, "Ango en Ine." Yuda da ngat kobino rupao en oudo tiye cungo kede gi.⁶Cucuto kame en eko waco negi kede be, "Ango Ine," gin kiko dok cen di kiko popoto piny. ⁷Di en eko medo penyo gi be, "Ngai kame un itienu mono?" do kiko waco ne be, "Yesu me Nasaret."⁸Yesu oko dwoko negi be, "Awaco neu be ango Ine." Kame un itienu mona, wekunu jo apat go ot, ot gi. ⁹Man otimere pi cobo kop kame bin en ewaco be, "likame tie dano moro orwenyo ikom jo kame bin omia."¹⁰Kikanono Simoni Petero, ngat koudo tie kede pala epima, eko kwanyo eko tongo kede iit ngatic me esaserodot adwong paka ngolo tenge. Ngat nono bin nyinge Maliko. ¹¹Yesu di ko waco ne Petero be, "dwok pala epima ni i akularu mere. Benyo ikopo kame Papa na omia kur amate?"¹²Dido ikano ekodet me isirikalen ngadwong gi kede jo dongo me iyudayan oko etro Yesu di oko twene. ¹³Di oko geno tere but Anas me agege pien oudo e tie papa me dako ka Kayapa ngat kame bin tie esaserodot adwong imwaka nono. ¹⁴Kayapa nono en kame oudo bin omio iyudayan tam be eber ne dano acel to pi jo.¹⁵Simoni Petero oko lubo Yesu, en kede ngasiao ace, ngasiao ace nono oudo bin ngere kede esaserodot adwong omio en bin eko ot kede Yesu paka tuno idiakal me ngasaserodot adwong; ¹⁶Do Petero oko dong cungo idog erute, di do ngasiao ame bin ngere kede ngasaserodot adwong nono oko dok oko. Di eko yamo kede nyako ame bin daro erute eko mine ekelo Petero da idiakal.¹⁷Nyako kame bin daro erute oko penyo Petero be, "Benyo in likame ibedo ngat acel ikon josiao me icuo ni?" Petero ko dwoko ne nyako nono be, "Liame ango." ¹⁸Di do ipasoi kede jodongo kame bin tie cungo kuno oudo ki dopo mac pien piny oudo ngic omio kitie yono mac di Petero da tie cungo kede gi di eyo mac.¹⁹Di ngatel me jo saserodot oko penyo Yesu ikom josiao mege kede ikom pwony kame en epwonyo. ²⁰Yesu di ko dwoko ne eb, "Ango awace ne lobo kop kakaler . Amaro da pwony ikacokeren kede itempulo kakame iyudayan maro riamakin iye. Lia tie gimoro ame ayamo imung. ²¹Pinyo komio ipenyunu? Penyunu jo kame bin owinyo kop na igiame ango awaco negi pien gin kingeo giame ango awaco.²²Kakame Yesu itoeko waco kede kop gi, ngat acel ikom jodongo oko bape ii cinge di ewaco ne be, "benyo, mano en epone kame in idwoko ne kede ngatel me josaserodot kopi?" ²³Yesu oko dwoko ne be, "Kame di ango awaco kop arac, ebedo mujura me giarac, do kame di awaco kop aber pinyo omio ibapa?" ²⁴Di Annas oko cwane but Kayapa obedo esaserodot adwong di kotwee.²⁵Kakame Simoni Petero tie cungo di eyo mac,. Gin kiko waco ne be, "Benyo in liame ibedo ngat acel kikom josiao mege?" En eko dagi di ewaci negi be, "Liame ango" ²⁶Ngat acel ikom ipasoi me ngatel josaserodotin wad gi icuo kame Petero bin otongo ite, oko penye be, "Benyo liame ango anenou kede en di itienu ipoto?" ²⁷Petero doko oko medo dagi cucuto nono; di tongweno oko kok.²⁸Di gin kiko kwanyo Yesukibut Kayapa dikiko tere iot kame ongolo iye kop. Odiko sek gin liame kiko donyo iot me ngolo kop pien bin kilworo be kur kipwokere pien gida kimito camo ebaga me kato. ²⁹Pilato di oko donyo but gi oko di eko waco negi, "Pido nyo kame un ikelunu ikom icuoni?" ³⁰Gin kikwo dwoko di kiwaco ne ebe, "Kame di koto oudo dano ni likame obedo ngatim tim areco, koto oudo wan liokele but."³¹Pilato di ko waco negi be, "un terenu di ikonu ngolo ne kop di lubere kede iswil wu." Iyudayan di ko waco ne be, iswil liame yei wan ngolo ne dano kop me to. ³²Man otimere pi mino kop kame Yesu bin owaco cobere kakare pi nyuto epone me to kame bini neke.³³Pilato doko oko donyo iot me ngolo kop eko lwongo Yesu di ewaco ne be, "Benyo in ibedo Abaka me iyudayan?" ³⁴Yesu oko dwoko ne be, "Benyo in itie waco kop gi ikomi amoto tie jo ace owaco ni kop ikoma?" ³⁵Pilato oko penye be, "benyo ango abedo dano me Yudaya wad wu? Ateker nin kede josaserodotin adongo en omiin buta, nyo kame in itimo?"³⁶Yesu oko dwoko be, "Ajakanut na liame me lobo kan, koto di oudo ebedo me lobo kan, koto ipasoi na oyii wek kur mia icing Iyudayan. Do ajakanut na liame me lobo kan." ³⁷Kakame Pilato oko penye be "Benyo in do Abaka?" Yesu oko dwoko ne be, "In iwaco be ango Abaka pi kop noni en omio onywala, doko ginono omio abino ilobo wek abed mujura me ateni."³⁸Pilato oko penye be, "Ateni en nyo?" Kakame en etieko waco kede kop gi, eko do donyo oko but Iyudayan, di eko waco negi be, "Liame tie dub moro ame ango audo ikom icuo ni atwal. ³⁹Do un itie nu kede itok ame waco be opore gonyo ne wu dano acel ikare me ebaga me kato. Pi mano imituni be agonge wu abak me Iyudayan?" ⁴⁰Gin dedede kiko ilelem kede koko di kiwaco be , "Liame icuo ni, do gonyenu was Baranaba." Do Baranaba oudo obed ngayak.

Chapter 19

¹Pi mano, di do Pilato oko tero Yesu di eko mino kodae. ²Di isirikalen oko cweno odolo me okuto kiko keto i wie, di kiko ngapo ne ekanso akwakwar. ³Di kiwaco ne be, “Yoga, Abaka me Iyudayan,” di kibape.⁴Pi mano, Pilato bobo oko dok ooko, di eko waco ne gi be, “Nenunu, ango atie kele butu, wek ingeunu be ango likame audo gimoro arac ibute.” ⁵Di Yesu oko wok ooko, di engapo odolo me okuto i wie kede da di engapo ekanso akwakwar. Pilato oko waco ne gi be, “Nenunu, icuo no ine.” ⁶Kakame jodongo me josaseredoti kede isirikalen onene kede, gin kiko lelemo be, “Gure nu, gure nu!” Pilato oko waco ne gi be, “Terenu igurenu wun kikomu, pien ango likame audo raco moro ibute.”⁷Iyudayan oko dwoko ne be, “Wan otie kede iswil wa, iswil nono yei ne to, pien en emire be ebedo Wot ka Rubanga.” ⁸Kakame Pilato owinyo kede kope nogo, lworo oko medo make. ⁹Di en bobo eko donyo i agola me ngolo kop, di eko penyo Yesu be, “In iwok i tuai?”¹⁰Di do Pilato oko penye be, “Likame imito yamo keda? likame ingeo be ango atie kede akarinikin me gonyi kede me guri i kom musalaba?” ¹¹Yesu oko dwoko ne be, “Oudo likame iromo bedo tie kede akarinikin i koma, ka koto di likame oudo komii i malo; pi mano, ngat okela i cingi en kame tie kede dub kame dwong.”¹²Geeno esawa no, Pilato oko mono epone me gonyo Yesu, do Iyudayan oko lelemo di kiwaco be, “Ka in igonyo icuo ni, udo in likame ibedo ngawot Kaisari; pien ngat acelacel kame waco be en ebedo abaka udo piemo kede Kaisari.” ¹³Kakame Pilato owinyo kede kope go, en eko kelo Yesu ooko, di eko bedo i kom mere me ngolo kop, i kabedo kame kolwongo be “Etem me kide kame Konapo.” (I leb Eburania olwongo be Gabeta.)¹⁴Oudo ebedo ceng me iikere me camo ebaga me Bwot; di do esawa oudo romo bala kanyape me iceng; en eko waco ne Iyudayan be, “Nenunu abaka wu ino!” ¹⁵Do gin kiko lelemo be, “Rweny kede, rweny kede, gure!” Pilato oko waco ne gi be, “Agur Abaka wu?” Jodongo me josaseredoti oko dwoko be, “Wan oli kede abaka, kwanyo Kaisari kenekene.” ¹⁶Pi mano, Pilato oko jalo Yesu mino i cing gi pi ot gure. Di do gin kiko tero Yesu, kiko tere ooko.¹⁷Di do en etie riongo musalaba mere, di eko ot paka kakame kolwongo be Kabedo me Cogowic, kame kolwongo kede leb Eburania be Gologota. ¹⁸Kakame gin kiko gure iye i kom musalaba kede jo are apat; ngat acel tetucel kede ocelu da tetucel, di Yesu en atie i diere gi.¹⁹Di Pilato oko wandiko kop di eko name i wi musalaba kame somere be, “YESU ME NASARET, ABAKA ME IYUDAYAN.” ²⁰Iyudayan atot di ko somo iwandik noni, pien kakame bin koguro iye Yesu oudo iyapi kede bomba; doko oudo kowandiko i leb Eburania, Gurik kede Latin.²¹Di jodongo me josaseredoti, kame oudo obedo Iyudayan, oko waco ne Pilato be, “Kur iwandiko be ‘Abaka me Iyudayan’ do be, ‘En eyamo be, Ango abedo Abaka me Iyudayan.’ “ ²²Pilato oko dwoko be, “Gikame ango atieko wandiko, wandiko.”²³Di do kakame isirikalen oko tieko guro kede Yesu i kom musalaba, kiko tero igoen mege kiko popoko tien ongwon, sirikale acelacel otero dul; oko tero kiton ekanso mere da: ekanso mere oudo likame kororopo, oudo en etie acel abor kame kokedo ausin mege cako ki malo kiton piny. ²⁴Gin kiko poro kop ken gi ken gi be, “Kur onyinyilunu nu en, do oucunu alulu pi neno ngat kame winyo bino mako di en eko tero. “Man otimere pi mino iwandik kacil cobere kakare be, “Kipopoko giangapa na, di kiko uco alulu pi ekanso na, isilikalen oko timo gigi.”²⁵Do toto me Yesu, kede amime toto mere, kede Maria dako ka Kulopas kede Maria Magadalina, oudo tie cungo i nget musalaba mere. ²⁶Kakame Yesu oneno kede toto mere karacel kede ngasiao kame en oudo emaro di kitie cungo i ngete, en eko waco ne toto mere be, “Dakoni, neni wodi ino!” ²⁷Di en eko waco ne ngasiao da be, “Neni, toto ni ino.” " Cako ceng no ngasiao nono oko tero toto me Yesu ture.²⁸Ingei mano, Yesu di do otieko ngeno be gi dedede oudo do otieko timere, me wek iwandik kacil cobere en eko waco be, " “Orio oneka,” ²⁹Kanono oudo tie iye opoko me bwini awac di epong, gin kiko luto ecango i bwini awac i wi tir, di kiko cwano ne i doge. ³⁰Kakame Yesu otieko jwijwio kede bwini awac noni, en eko waco be, “Otiek do.” " Di do en eko luro wie, eko jalo cuny eko to.³¹Pi mano, kite kame ceng no oudo obedo kede ceng me iikere, Iyudayan oko kwano Pilato be tuturo tien jo kame oudo koguro nogo, di oko kwanyo gi tenge pi mino kur kom gi dong i kom musalaba i Ceng me Sabato, pien Ceng Sabato oudo do otuno. " ³²Isirikalen oko bino di kiko tuturo tien dano me agege kede me ocelu ikom jo kame oudo koguro kede Yesu i musalaba ceng no. ³³Do kakame kituno kede but Yesu, kiko neno be en oudo etieko to, gin likame kiko turo tiene.³⁴Do sirikale acel oko cobo ngete kede tong; cucuto di remo kede pii oko wok kiye. ³⁵(Ngat koneno gini di timere en oko mino ijura, doko ijura mere tie me ateni, doko eda engeo be eyamo kop me ateni, me wek uda iyeunu.)³⁶Pien gigi otimere tetekeny iwandik kacil cobere, kame waco be, “Likame tie cogo mere moro kame kobino turo.” ³⁷Bobo iwandik ace waco be, “Gin kibino geno ngat kame gin kicobo.”³⁸Ingei mano, Yosepu me Arimatea, kame oudo obedo ngasiao ka Yesu, oko tero kwac but Pilato i mung pien en oudo elworo Iyudayan, di ekwao be mie ekwany kom Yesu eter tenge; Pilato oko mine akarinikin, di do en eko bino di eko kwanyo kom Yesu. ³⁹Di Nikodemu da, dano kame oudo ber ogeo bino but Yesu iwor, oko bino di ekelo yat kame ngwe kur kame onyalo pi gwoko kom jo oto, oudo ebedo maya kede aloe, kame peko mere romo bala kilo ot adek.⁴⁰Di gin kiko kwanyo kom Yesu di kiko bone kede esuka aliamaliam kede yat angwe kur naca, di lubere kede ekite kame itok me Iyudayan me ayika tie kede. ⁴¹Inget kakame oudo tie koguro iye Yesu; poto oudo tie kame ates anyen kalikame pwodi oudo koyiko iye ngatamoro. ⁴²Kanono en kame gin kiko yiko kom Yesu iye, pien ceng no oudo obedo ceng kame Iyudayan iikere kede, doko ates oudo tie kakame iyapiyapi.

Chapter 20

¹Ceng me agege me sabiti odiko sek, Maria Magadalina oko dilo di pwodi piny cocol, di eko ot i ates; di en eko neno be oudo kokwanyo kidi tenge ki dog ates. ²Di en eko ringo, eoto but Simoni Petero kede ngasiao ocelu kame oudo Yesu maro itek, di eko waco ne gi be, “Kikwanyo kom Rwot tenge ki ates, likame ongeo tuwai kame kikete iye.”³Pi mano, Petero oko yai, en kede ngasiao ocelu ca, iko tuno i ates. ⁴Kiko donyo ringo aringa, do ngasiao ocelu ca oko ringo olanyo Petero, di en eko geno tuno i ates. ⁵En eko gungo neno ii ates, di eko neno isukai kenekene di tie kuno, do en likame eko donyo i ie.⁶Di do Simoni Petero da oko tuno di tie lube ki cen, di eko pororo donyo ii ates; en eko neno isukai en atie. ⁷Kede itambala kame bin oteno wie iye, en kame oudo tie kare kene ika isukai oudo tie iye, do oudo kodole ikare kene.. ⁸Di do ngasiao ocelu kame oudo ogeo tuno i ates oko eda donyo i ie, en eko neno di eko yei; ⁹Pien pwodi gin oudo likame kiniang iwandik kacil, kame waco be poore en yaruno kikom jo oto. ¹⁰Di josiao oko dok i miere gi.¹¹Do Maria oko dong cungo di etie koko ooko me ates; di pwodi oudo etie koko, en eko gungo pi neno ii ates; ¹²Di en eko neno imalaikan are kame oudo ngapo gi tar, di kibedo kakame oudo kopielo kom Yesu iye, acel tetu kawie kede acel i katiene. ¹³Gin kiko waco ne be, “Dako ni, itie kok pinyo?” En eko dwoko ne gi be, “Pien kitero kom Rwot na tenge, likame angeo kakame kikete iye.”¹⁴Ingei en waco kamano, en eko lokere di eko neno Yesu di tie cungo, do likame eko ngeno be Yesu inonono. ¹⁵Yesu oko waco ne be, “Dako ni itie kok pinyo? In itie mono ngai?” Maria oko paro be amoto en oudo ebedo ngapur poto, omio en eko waco ne be, “Ngadwong, ka in en itere tenge, nyuta kakame ikete iye, me wek aot akwanye ako tere.”¹⁶Yesu oko waco ne be, “Maria!” Di Maria oko lokere oko waco ne be, “Raboni!” kame dwong mere be Apwony. ¹⁷Yesu oko waco ne be, “Kur imaka, pien pwodi likame aoto malo but Papa; do ot but imiegu na iko waco ne gi be ango atie ot malo but Papa na, en Papa wu da; but Rubanga na, en Rubanga wu da.” ¹⁸Maria Magadalina oko ot di eko waco ne josiao be, en oudo aneno Rwot; " da eko yamo ne gin be Rwot owaco ne gigi.¹⁹Otieno me ceng nono, bala kame oudo etie kede ceng me agege me sabiti, josiao oudo tie i ot, di kicego ikekoroson pi lworo Iyudayan. Yesu oko bino di eko cungo i diere gi di eko waco ne gi be, " “Mulem bed butu.” ²⁰Ingei waco kamanono, en eko nyuto ne gi cinge kede ngete. Di cuny josiao oko doko yom kakame kineno kede Rwot.²¹Yesu bobo oko medo waco ne gi be, “Mulem bed butu; bala kame Papa na oora kede, ada aoro wu kamanono.” ²²Di en etieko waco kope go, en eko kuto wei mere but gi di ewaco ne gi be, “Gamunu Tipo Kacil. ²³Ka isasirunu ngatamoro dub mege, kobino sasiro en; ka idagunu sasiro ngatamoro ki dub mege, likame kobino sasiro en.”²⁴Do Tomasi kame oudo kolwongo be Didimo, kame bin obedo acel kikom josiao tomon kiwie are, kame oudo likame tie kede gi i esawa kame Yesu otuno kede but gi. ²⁵Josiao apat oko waco ne be, “Wan oneno Rwot.” Do en eko waco ne gi be, “Kwanyo di ango aneno aporeso me sumalin i cinge, di ako mulo kede lweta, kede di aketo cinga i ngete, ango likame abino yei.”²⁶Doko ingei ceng kanyauni, josiao mege oudo bobo tie i ot, Tomasi da di oudo tie kede gi, ikekoroson oudo ocegere, do Yesu oko bino di eko cungo i diere gi, di eko waco be, “Mulem bed butu.” ²⁷En eko waco ne Tomasi be, “Cwai lweti kan, doko nen cinga; riei cingi iko keto i ngeta, kur ibed abongo yei, do bed kede yei.”²⁸Di do Tomasi oko dwoko ne di ewaco be, “Rwot na kede Rubanga na!” ²⁹Yesu oko waco ne be, “Tomasi mam pi in inena komio iyei? Kitie kede winyo jo kalikame oneno di gin kiko bedo kede yei.”³⁰Yesu bin oko timo gianena atot i nyim josiao mege, kalikame kowandiko i itabu kan. ³¹Do kowandiko magi me wek iyeunu be Yesu en obedo Krisito, Wot ka Rubanga, kede da be ka iyeunu ibinunu udo kuo i nyinge.

Chapter 21

¹. Ingei gigi Yesu di bobon oko neno but jo siao mege inge me Tiberia ka mane. ². Di gi tie karace, Simoni Petero kede Tomasi ame olwongo be didi mo, Nathanael me cana ame tie Galilaya, kede awobe ka Sebedayo kede jo siao mege are ace. ³. Simoni Petero oko yamo negi be, ango atie ot cik di gi ko waco nebe wada omito ot kedi cutocuto nono digi ko donyo iiye, iwor noni lika gi ko mako gimoro.⁴. Dido piny oru, Yesu oko cungo idog nam di jo siao mege likame oko ngene. ⁵. Yesu di ko penyo gi be, idwe, itienu kede gime acama moro? Gin giko dwoko ne be li. ⁶. Eko yamo negi be, wicunu bwoini wu ibad tetu cam me yec ibinunu udo. Di gin giko timo amanono di gin likame giko twero peno bwoini pien oudo gi mako aporogon atot.⁷. Pi mano nga siao ame Yesu maro oko yamo ne Petero be, kara en ebedo Rwot. Esa me Simoni Petero owinyo kede be oudo en ebedo Rwot eko rwano kome kede ekoti me cik (pien oudo etie nono) di eko somo inam. ⁸. Jo siao ace di oko kwang kede ye atididi (pien oudo gi tie iyapi kede mwalo bala make romo yadi 100) di gi peo bwoni gi kede aporogon. ⁹. Digi tuno imwalo gi ko neno mac kaliel kede aporogon otie bulo iye kede mugati.¹⁰. Di Yesu oko yamo negi be kelunu aporogon mogo ame imakunu. ¹¹. Simoni Petero oko yai eko pen bwoini opong kede aporogon bala nat tol acel iyot kany iwie adek, oudo gi tot do likame gi ko nyilo bwoni.¹². Di Yesu oko lwongo gi be, bia ocamunu, ikom gi likatie ngat oko twero penye be in ebedo ngai? Pien oudo gi tieko ngeno be en ebedo Rwot. ¹³. Di Yesu oko bino, di eko kwanyo mugati di eko mino gi. Di eko timo kamanonoda kede aporogon. ¹⁴. Oudo nan do ebedo tien me adek me Yesu Yesu yutere ne jo siao mege di etieko yaruno ki too.¹⁵. Digi tieko cam, Yesu oko penyo Simonni Petero be, Simoni wot ka Yona, imara lono gigi? EKo dookone be, Ebo Rwot yin ingeo be ango amari. Yesu oko wco me be pit idwe romini na. ¹⁶. Di bobon Yesu oko penye me are be Simoni, wot aYona, imara? Eko yamone be, Ebo Rwot yin ingeo be amari. Eko yamo ne be pit romoni na.¹⁷. Eko bobon penye me idek, Simoni wot a Yona imara? Petero oudo do cunye owang pien epenye me tien adek, be imara? Di eko yamo ne be Rwot in ingeo di duc, ingeo bobon da be amari. Yesu oko waco ne be pit oromini na. ¹⁸. Ateteni ateteni awaco newa be, di ngoce pwodi in itie atin oudo ingapere iko oot kara moro kene kene ame in dimito. Do kame inibino ti ibino rieno badi di ngat ace bino ngaponi egwe eko tali kame cunyi likamito ot iye.¹⁹. Yesu oyamo koman di etie nyuto ne too aen epore mino kede deyo but Rubanga. Di etieko yamo kaman eko yamo ne be luba.²⁰. Petero oko neno nga siao abin Yesu maro di tie lubo gi abin oteno wie iko Yesu esawa me cam me otieno eko yamo be, Rwot ngai en eyaro rupao in? ²¹. di Petero onene eko yamo ne Yesu Rwot do nyo kame icuo no oyaro timo?²². Yesu di oko waco be, kame amito ebed kuo paka ango dwogo, nyo ame makin iye? ili luba. ²³. Kop noni di oko sarakin but imiegu be nga siao noni lika pore to. Do di Yesu li oudo oyamo amano be likame epore to do be kame amito ebed kuo paka ango dwogo nyo ame makin iye?²⁴. Man en obedo nga siao ame omio caden me gino gi eko cono gi ame wan ongeo be caden mere tie me ateni. ²⁵. Do bobon da tie jamini atot ace kame Yesu otimo kame owac be owandiko acelacel ango atamo be lika twero gwoko itabin kame oudo pore wandikikin Amano.

Acts

Chapter 1

¹. Awandiko itabu me agege Ngadwong Teopilo, kame mako gidedede kame Yesu ogeo timo kede pwonyo, ². tuno kede iceng kame oture kede malo, Ingei en mino giamia me Tipo kacil but joor mege kame en eyero. ³. Kakame otieko tidilo kede en eko nyutere iyote apapat kame moko ateteni be en ekuo, eneno negi pi ceng ot ongwon di eyamo kop Ajakanut ka Rubanga.⁴. Kakame ecokere kede gi karacel, eko ciko gi be miero kur ki yai ki Yerusalem, do kidar giacika ka papa, kame ewaco wun bin iwinyunu kibuta. ⁵. Pien Yokana ateni batiso kede pi do kobino batiso wun kede Tipo kacil Ingei ceng anonok.⁶. Kakame kibino kede karacel, gin kiko penye be, Rwot mam ikare noni en kame ibino dwoko kede bobo Ajakanut ne Isirael? ⁷. En eko waco negi be likame etie pi wun ngeno ceng arabo kare kame papa otieko keto itwer mere. ⁸. Do ibinunu udo twer kame Tipo kacil obino but wu, di ikonu bino bedo ijurak na I Yerusalem kede Iyudea dedede, kede Isamaria tuno kede iajikini me wilobo”⁹. Kakame etieko yamio kede ginogi di gin kitie neno, oko tinge kotere malo, bobo da edou oko ume iwang gi. ¹⁰. Di oudo gin kikitokin twatwal ngino malo, kakame en oudo etie oot kede cuo are oko cungo inget gi di kingapo engape katar liamaliam, ¹¹. di kiko waco negi be, “Wun cuo me Galilaya, pinyo bo komio ikitokinunu cungo ngiico malo? Yesu noni kame kokwanyo kibutu, di oko tere malo oyaro bobo dwogo iye pone acel nono bala kite kame inenenu kede di eoto malo.¹². Gin kiko dok Yerusalem yai kimoru kame kolwongo be olibeti kame yai ki Yerusalem kame romo ot me ceng me sabato. ¹³. Do kakame kituno kede gin kiko donyo iagola me malo kakame oudo ibedo iye; Petero kede Yakobo kede Yokana kede Anderia, Pilipo kede Tomasi, Batulumiayo kede Matayo, Yakobo wot ka Alipayo kede Simoni Selotes kede Yuda omime Yakobo. ¹⁴. Gin dedede kiko medere kede cuny acel ilega kede kwac karacel kede mon kede maria toto me Yesu kede imiegu mege.¹⁵. Iceng nogo, Petero oko yai cungo idiere me josiao (wei gi oudo romo tol acel kede ot are) en eko waco ne gi be. ¹⁶. Cuo kede imiegu iwandik kacil oudo miero cobere kakare kame bin Tipo kacil owaco idog Daudi kame mako Yuda ngat kame bin otelo jo komako Yesu.¹⁷. Bin komare karacel kede wa, doko eko udo epelu itic noni. ¹⁸. Pien icuo noni oko wilo poto kede giamia me cul pi dub mere karac, en eko poto adule, di eko mwoc idiere di jamini me yie okobwote oko dedede. ¹⁹. Eko ngere but jo dedede kame udo bedo Yerusalem di oko lwongo poto nono twatwal ileb gi be Akeldama, dwong mere be, poto me remo.²⁰. Pien kowandiko Isabuli be wek kabedo mere dong nono doko kur ngatamoro bed iye da, kede tic mere me ngakan moro lunyi.²¹. Pi mano nataman kikom cuo kame lem obedo upere kede wa ikare dedede kame bin Rwot Yesu bino di wok idiere wa, ²². Cako ikare me batisimu ka Yokana, tuno iceng kame kotere kede malo kibut wa, miero do kwer ngat acel pi bedo mijura karacel kede wa ikom iyarun mere. ²³. Gin kiko kelo jo are: Yosepu kame udo kolwongo be Barasaba, kame bin udo nyinge me pene Yusito, en kede Matiya.²⁴. Gin kiko lego dikiwaco be; in Rwot en kame ingeo cuny jo dedede nyut ne wa kikom jo are gi ngat kame in iyero. ²⁵. Me wek eluny wang tic kede or kame Yuda I bal mere oweko me wek eot kabedo mere. ²⁶. Gin kiko uco alulu pirgi, alulu oko mako matiya. Dido oko ribe ikom joor tomon kiwie acel.

Chapter 2

¹. Di ceng me pentekot kime otuno oudo gin dedede kitie kede tam acel ikabedo acel. ². Cucuto nono di mor oko wokun kimalo bala yamo kabuko kitek, Di eko pongo iot dedede kakame bin kitie bedo iye. ³. Ikamono gimoro diko neno negi bala leb mac kokarun, di eko poto ikom dano acel acel kikom gi. ⁴. Di gin dedede kiko pong kede cuny kacil, di gin kiko cako yamo kede leb apapat, bala kame cuny acil omio gi kede twero.⁵. Bin tie jo ame bedo iyerusalem Ame kobedo iyadayan kojalere iworo Rubanga, bin kiwok iyatekerin me wi lobo. ⁶. Kakame mor nono Owinyere kede ekodet me jo oko cokere karacel, di wigi oko cungo pien ngat acel acel kikom gi oko winyo di oyamo leb mere ikome. ⁷. Di gin dedede kiko bedo kede uro twatwal diki penyere kengi kengi be liame jogi dedede yamo leb me Galilaya?⁸. Do epone nyo? kame dano acel acel kikom wa tie winyo leb mere kame konywale iye. ⁹. Jo me pasia jo me mede kede jo me elam kede jo ame bedo imesopotamia kede jo Yudaya kede jo me Kapadosia, jo Ponto, kede Esia. ¹⁰. Jo me purigia jo pampulia, jo Misiri, kede jo me Adulio me Libia, kame Kopugo Sirene kede wele koyai ki Roma, iyudayan kede jo Kolokeyere idini me Iyudayan. ¹¹. Jo kurete kede jo me Arabia wan Owinyo gin kiyamo kede leb wa uce katek kame Rubanga Otino.¹². Gin dedede kiko bedo kede uro kede Aduininkin diki yamo kengi kengi be man nyo? ¹³. Mogo oko geno nyero mi acae diki waco be jo omer kede kongo anyen.¹⁴. Do Petero diko cungo malo kede jo tomon kede wie acel, di eko yamo kede dwan amalo, di ewaco negi be, un jo me yudaya kede jo dedede kame bedo Iyerusalem, ngeunu man be di kounu ciko itu di ikope na. ¹⁵. Pien jogi lio mer bala kita kame un itamu nu kede nenunu pedi etie esawa Adek me odiko.¹⁶

¹⁷. Rubanga owaco be ikare me ajikini abino conyo cunya ikom jo dedede. Di awobeu kede anyirau bino imurai idweu alino kobino neno yabere di jou kocato kobino leko lek.¹⁸. Abino oonyo cuny na ikom ipasoi na Acuo kede amon Iceng nogo, Di gin kiko bino imurait. ¹⁹. Doko abino nyuto gi ura imalo kede gi aneno=a idud lobo, Remo kede mac kede ekuna ame duny iiro.²⁰. Ceng bino lokere doko col, di dwe ko lokere doko Remo, di ceng Adwang APire tek me ka Rwot lio tuno. ²¹. Do kare bino tino ame ngat bino iwango nying Rwot kobino lako.²⁴²². Un jo me Isireal winyunu kope gi Yesu me Nasaret dano kame Rubanga omoko idiereu kede tangu, kede jiaura gia nene. Kame Rubanga otimo kede en idiereu bala kita kame uda kikomu ingeo nu kede. ²³. En bin ojale lye karinikinu kede ingec ka Rubanga. un dikonu tere kede cing jo dubo. Ikonu gure di ikonu neke. . Kame Rubanga bin oyaruno, di oko gonye lye aramo me too. Pien likame oudo ture be too pore jemo kede.²⁵. Pien Daudi riki owaco kop ikome be, aneno Rwot di tie iniyima nakanaka pien etie ibada tetu cam tetekeny kur gimoro nyika. ²⁶. Pi mano cunga diko ilel. leba diko bedo kede yom cung. Akato mere da koma diko wei igen.²⁷. Pien likame Idino weko tipo na ikabedo me jo otoo. Amoto weko dano ni kacil pi top. ²⁸. In imia ango yote me kuo in ibino mina kilel Adwong kinyimi.²⁹. Jo na imiegu kede amiegu na. wek ayam kedeudi agonyere ikom kwaru wa Daudi ame riki di oko ike dokon ates mere tie kede wan paka tin. ³⁰. Pi mano bin en ebedo enabi doko din engeo be Rubanga olairo kede cikere be kibute kede ikwae mege, di lubere kede kom, ebino yaruna Kirisito di eko keto ikom mere. ³¹. En eneno man sek di pwodi likame eyamo ikom too ka Kirisito be tipo mere tikame bin oweko ika bedo me jo otoo. Amotoko ringo kome top.³². Yesu noni kame Rubanga oyaruno en kame wan dedede obedo ijurak mege. ³³. Pi man kita kame en okiarao en kede kibad tetu cam ka Rubanga, di en eko gamo kibut papa cikere me cung kacil di en eko ango kame nataman, un inenunu kede kame iwinyu.³⁴. Pien Daudi likame bin kotingo malo. Do en ikome ewaco Rwot oko waco ne Rwot na be bed ibad tetu cam na. ³⁵. Tuno kede di ango amio jo kwor ni odoko ka teno tieni. ³⁶. Pi mano wek jo dedede me ot me Isirail ngei ateteni be Rubanga omio Yesu nono kame un igurunu odoko Rwot kede Kirisito.³⁷. Kaka me gin kiwinyo kede kop ni, oko cobo cuny gi di gin kiko yamo ne Petero kede Josia ocengun be jo wa imiegu kede amiegu wa wan do otim benyo. ³⁸. Di Petero oko waco ne gi be swilaronu di oko batiso ngat acel acel kikonu inying Yesu Kirisito me kwanyo dub, di okonu udo giamia me tipo kacil. ³⁹. Pien cikere ni omio butu kede but idweu kede but jo dedede kame tie kaka boco kiton jo atot kame Rubanga bino iwongo.⁴⁰. Kede kope atot en emuo ijura but gi di ecuko cunyi di ewaco ne gi be lakunu kom kibut iwak kodubere me ikare ni. ⁴¹. Do jo kame ogamo kop mere kede cuny oko batiso gi di iceng acel nono jo oko mede ikom gi jjo tutumia adek. ⁴². Di gin kiko mede keto cuny gi ipwony me Josia kede inywak, kede ituturo mugati, kede ilega.⁴³. Di iwoko oko mako jo dedede. Pien Josia otino gia me aura, kede gi anena atot. ⁴⁴. Doko jo koyei dedede oudo bedo karace dikki inywako jamini dedede karacel. ⁴⁵. Di gin kicato poti kede jamno gi di kiko pokopoko but jo dedede di lubere kede nut me dano acecel.⁴⁶. Doko oudo gin kimede bedo karacel nakanaka itempulo diki tuturo mugati iot lot. diki camo cam gi kede ayoma ic kede cuny acel. ⁴⁷. Di kipako Rubanga diki kitie kede kisa but jo dedede oudo Rwot medo jo kame lakere buli ceng ikanisa.

Chapter 3

¹. Na Petero kede Lakana oupere karacel di ki oto i Tempulo i esawa me ilega di etie esawa kany-kangon. ². Oudo tie icuo moro ongwalo geno ii toto mere oudo otinge, oko tero dano nono ceng dedede, oko kete kuno, idog erute me Tempulo kame olwongo be cilo, pi kwano kony kibut jo kame donyo i Tempulo. ³. En di eko neno Petero kede Lakana di kitie donyo i Tempulo, eko kwano kony.⁴. di Petero, gin kede Lakana oko ngine, oko waco ne be nen wa. ⁵. en eko winyo gi, di etie kede gen me udo gi moro ibut gi. ⁶. Petero oko waco be, Siliva kedo Saabu li na do ayaro mini gi kame ango atie kede inying Yesu me Nasaret, yai malo di iko oot.⁷. eko kyarao kedi cinge tu cam. eko tinge malo, esawa nono, tiene kedi cogo me idongoror oko udo teko. ⁸. di eko somo malo eko cungo, eko oot, eko dongo karacel kede gi i Tempulo, di coto di esosomo, di epako Rubanga.⁹. Jo dedede di ko nene di eoto, di epako Rubanga. ¹⁰. gin kiko ngeno be en inonono kame bedo di kwao kony idog erute acil me Tempulo kiko pony kede ur kede isurai pi gi otimere ne.¹¹. dido kame Engwalas oudo ocango omoko ikom Petero kede Lakana jo dedede di ko ringo karacel but gi ibalisa kame ogero wie kame olwongo be me kasulumani di kitie kedu ur atek. ¹². kame Petero oneno gi kede, eko waco ne jo be, un jo me Isirael, pinyo omio iurunugini pinyo omio ingicunu wan, bala won otino gini kede teko wa ara kede cilo wan en omio icuo ni ooto?¹³. Rubanga i Biraimu kede me Issaka, kede me ka Yakobo, Rubanga me ka jo Akwari wa, omio wode Yesu deyo, kame un imakunu, iko unu dage inyim pilato, di oudo omito gonye eko ot. ¹⁴. Do un ikounu dagi lo acil kede dan aber ikounu mito nga nek be mi u¹⁵. ikounu neko nga dwong me kuo, kame Rubanga oko yaruno ikom jo too, kame wan obedo mujurak. ¹⁶. Kede nyinge beo iyei, kede nyinge en komio icuo ni odoko tek, dano kame oyai ibute, en kame omio icuoni, ocango kiber, iwangu dedede¹⁷. kede na imiegu kede amiegu, ango audo be un itimunu amano pi kwic, bala kite kame jo tel u da oudo kwia kede. ¹⁸. Do jame go kame Rubanga bin sek ogeo nguto beo idog inabino mege, be Kristo oyaroneno can etieko mino ocobere.¹⁹. Pi mano swilarunu, di ikounu lokere, me wek wei balutenge, me wek uda iudunu iworar ibut Rubanga, kame kare oromo. ²⁰. en eyaro cwano Yesu Kristo, kame riki ogeo tuco ne u.²¹. en kame malo pore game, paka tuno ikare me kobino dwoko kede jame dedede kiber, kame Rubanga oyamo beo idog inabino mege kacil geno di pwodi lobo gere. ²². Piento Musa i ateni, oyamo ne jo akwari be Rwot Rubanga u oyaro woto Enabi ne u, ikom imiegu aca bala ango, winyenu ikop dedede, kame ewaco ne uu. ²³. Kobino timere kaman be, tipo dedede kame likame bino winyo Enabi no, kobino neko tenge idier jo.²⁴. ebo, kede inabino dedede geno ibut samwiri kede ace apat olubo cen ngee kede atot mege obedo yamo, amanono da gida ki bedo yamo sek kop me kare gi. ²⁵. Un ibedunu idwe me inabino kede idwe me isikan kame Rubanga otimo kede jo akwari wa di ewao ne Iburaimu be, atekerin me lobo bino udo winyo di wok ibut kodi ni. ²⁶. en omio but n me agege, Rubanga, otingo wode Yesu malo, oko cwana pi mino u winyo, kede pi loko u dano acel acel tenge ikom bal u

Chapter 4

¹. Kakame gin ki tie yamo kede jo, jo saserodotin kede ngadulong me tempulo kede isadukayon di ko bino but gi. ². Oudo gin ki ger be jogi tie pwonyo jo ikom iyarun ka Yesu ikom jo koto. ³. Gin kiko bungo gi di oko keto gi lot kol tuno iceng kalubo pien piny oudo bin otuno otieno. ⁴. Do jo atot kame bin owinyo kop oko yei di wel me jo koyei oko mede tuno tutumia kany.⁵. Ceng ka lubo jo pug gi, jo adongo kede jopwony me iswil. ⁶. Dido Annas ko bedo ngatel jo saserodot kede kayapa kede Yokana, kede Alekesanda kede jo atot kame bin wok kiekeko me ngatel jo saserodot oko cokere karacel Iyerusalem. ⁷. kakame otieko keto gi kede inyim jo di oko penyo gi be twero mene amoto aying mene kame un itimunu iye gigi?⁸. Kikame Petero oko pong kede cuny kacil di eko waco ne gi be un jo kame pugo jo kede jo dongo me Israel. ⁹. Tin kotie penyo wan pi tic aber kotimere ikom dano kongwalo upone kame eriere kede. ¹⁰. Wek tetekeny engeere but un dedede kede but jo me Isirael dedede be inying Yesu Kiristo me Nasaret Ngat kame un igurunu en kame Rubanga oyaruno ikom jo koto pi nyingen nono en omio icuo ni ango inyimu kan di kome yot.¹¹. Man en kidi kame bin jo gedo odagi en kame odoko kidi adwong me esonda. ¹². Pimano alako liame tie but dano ace pien liame tie nying moro ace ilobo kan kikom jo ame wan opore lakere kede.¹³. Kakame gin kineno kede nwang cuny Petero gini kede Yokana kede kiko niang be kibedo jo aliosanio, doko kibedo jo ajoa, gin kiko bedo kede ur doko kiko niang ikom gi be oudo bin kibedo kede Yesu. ¹⁴. Di gin bin kineno icuo kame ocango di tie cungo idiere gi liatie kop moro ame kiko twero yamo iye¹⁵. Do gin kiko culano Petero kede Yokana oko me kansulo di gin kiko donyo poro kop kengi kengi. ¹⁶. Di kiwaco be nyo kame wan oporenu tuno ne cuo gi? pien lateteni tangu kame kitimo otieco neno kakaler but jo dedede kame bedo YUrusalem ame wan li oromunu dagi. ¹⁷. Do pi gengo kop ni sarakin idiere me jo owowonunu gi wek kur doko kimed yamo nying ni but dano moro. ¹⁸. Di oko lwongo gi oko ciko gi di owaco negi be liame kipoore yamo amoto pwony inying Yesu akadi acel.¹⁹. Do Petero kede Yokana oko dwoko di waco negi be un en kame iyerunu ka eber me winyo un kalamo winyo Rubanga. ²⁰. Pien wan li otwero weko yamo giame oneno kede ame owinyo.²¹. Kakame otieko wowono gi kede oko weko gi kioto pien likame tie gimoro arac ame oudo ikom gi me wek ket can ikomgi pien bin kitie iworo jo, doko jo dedede bin tie mino Rubanga deyo pi kotimere. ²². Pien icuo kame mwaka me dongo mere kalamo ot ongwon en kame bin tangu me cango ni oneno ikome.²³. Di bin oweko gi kioto gin kiko ot but jo wot gi di gin kiko tatamo ne gi kop ame isaserodot kede jo adongo da owaco negi. ²⁴. Kakame gin kiwinyo kede kop ni gin kiko tingo dwan gi malo karacel but Rubanga di kiwalo be Rwot in en Rubanga kocweo malo, kede piny, kede nam kede jamini dedede kame tie igi. ²⁵. in en kame riki iwaco idog epasoit ni Daudi be pinyo komio atekerin ger, doko di jo paro gimogo kame kony gi li?²⁶. Abakai me wi lobo otieno cungo di jo pug oko cokere karacel ikom Rwot kede ikom Kirisito mere.²⁷. Pien iateni Erode gin kede pontio pilato kede jo alikame ngeo Rubanga kede jo me Isirael bin ocokere karacel ikom wodi kacil Yesu kame bin in iwiro. ²⁸. Man pi mino gikame cungi kede tam ni oyiko sek timere.²⁹. Nataman do Rwot nen iwowon gi di iko mino ipasoi ni yamo kopni kede nwang cuny. ³⁰. Pien cungi me cango di gianena kede giaura ko timere inying atinikacil Yesu. ³¹. Kakame gin kilego kede, kabedo kame bin kicokere iye karacel nono di ko yangere di gin dedede kiko pong kede cuny kacil di kiko yamo kop ka Rubanga kede nwang cuny.³². Di ekodet me jo atot kikom jokoyei oko bedo kede cuny acel kede tam acel di liame dano moro kikom gi waco be gi ame etil kede obedo mere kene do oudo gin kinywako jame gi karacel. ³³. Di twer ka malo oko mino jo siao obedo imujarak me iyarun ka Rwot Yesu di kisa ka malo tie ikom dedede.³⁴. Oudo likame tie dano moro kikom gi kame gimoro rem ne. Pien jo atot kame bin tie kede lobere kede ude ocato gi di kiko kelo sente go iwel kame ocato kede. ³⁵. Di kiko keto sente go dedede inyim josiao di oko popoko gi di lubere kede mit me dano acel acel.³⁶. Di do Yosepu kame bin jo siao ocako ne be Baranaba kame dwong mere be ngacu cuny jo ngalebi koyai ilobo me Sipuro. ³⁷. Eda bin eko cato lobo mere di eko kelo sente mere eko keto icing josiao.

Chapter 5

¹Do icuo moro kame nyinge Anania kede Sapira dako mere, oko gida cato dul me gikame mako gi, ²Do eko kano dul me sente kame acato kede, di dako mere da gango tam nono; en eko kelo dul me sente nogo eko keto i cing joor.³Do Petero oko waco ne be, Anania, pinyo komio in iyei ne Sitani pongo cunyi ngalo Tipo Kacil, di iko kano dul me sente kame icato kede lobo? ⁴Di pwodi oudo likame icate, mam en oudo ebedo meri? Doko akadi di oudo itieko cate da, mam sente mere da oudo pwodi tie itwero me cingi? Kara pinyo komio in icweo gi acal kamano icunyi? In likame ingalo dano, do ingalo Rubanga. ⁵Kakame Anania owinyo kede kop go, eko poto piny, di en eko to; di lworo adwong oko mako jo owinyo gi noni. ⁶Awobe oko yai di kiko bono kome di gin kiko teere iko yike.⁷Di eko tero kare me i sawan adek di dako mere oko bino, en oudo likame engeo gikotimere. ⁸Ikano Petero oko waco ne be, “Waca kame wel me sente kame i catunu kede lobo gin ige?” En eko dwoko be ebo erume gi igonogo.⁹Di Petero oko waco ne be, “Benyo benyo komio wun iwinyerenu pi tamo Tipo ka Rwot? Neni, tien jo kotero cwari yiko igo tie cungo idog ekeko, nan gin kiyaro teri ida. ¹⁰Eda eko poto piny kanono itien Petero di tipo mere oko yai, kakame awobe owok kede iyi ot iko ude di etieko to; di gin kiko tinge tere yike inget cware. ¹¹Lworo atek oko mako kanisa dedede karacel kede jo atot oko winyo kop noni.¹²v12 Giaura kede gi me twer atot oko donyo timere but jo di beo ibut joor: di gin dedede oudo kitie kede tam acel i Balisa ka Sulumani kame kogero wie. ¹³Ikom jo ace, likame tie ngatamoro ace kalikame oko yei, do jo oko mino gi wor adwong.¹⁴Wel me jo kame yei oko meede ameda, cuo kede mon atot oko bino but Rwot. ¹⁵Man oko mino jo oko donyo kelo jo tuwo pielo ilak yote, di kopielo gi i tandan kede gibuto, me wek kame Petero tie beo, amotoko tipo mere tun ikom mogo ikom gi. ¹⁶Jo atot oko yai ki bomban koluko Yerusalem, di kikelo jo tuwo kede jo kame tipere areco oudo omako; di gin dedede kiko udo cango.¹⁷Di do ngatel me josaseredoti karacel kede jo dedede kame oudo tie kede, kame oudo tie jo me ekodet me Isadukayon oko cako yiko yik me timo ne gi raco, pien nyeko oudo omako gi. ¹⁸Gin kiko mako joor di kiko rwako gi i otkol kame bin kotweo iye jo dedede.¹⁹Do malaika ka Rwot iwor nono oko yabo ikekoroson me otkol, di eko woto gi ooko, di eko waco ne gi be, ²⁰Otunu icungo i tempulo di ikounu yamo ne jo kope dedede amako kuo noni. ²¹Kakame gin kiko winyo kede kope go, gin kiko dilo odiko ot i tempulo di kiko pwony. Do ngatel me josaseredoti karacel kede jo kame en oudo etie kede oko bino di kiko lwongo kansulo karacel kede jotel adongo me jo me Isirael; di kiko cwano kop iotkol pi mino kokel gi.²²Do kakame jo tic kame telo otkol obino kede, di eko udo be gin oudo ili i otkol, di do gin kiko dok dwoko kop, ²³Di kiwaco be, wan otuno kuno oko udo be ikekoroson dedede me otkol ogoore kiber di jodar da tie cungo inget ikekoroson kanono, do kakame wan oyabo kede ikekoroson, likame oko udo dano moro i ot.²⁴Kakame ngatel adwong me josaseredoti kede ngadwong me isirikalen kame oudo daro tempulo, kede jodongo me josaseredoti owinyo kede kope go, teko gi oko tiek, kiko donyo parere pi gikame bino timere. ²⁵Di do ngatamoro acel oko bino but gi eko waco ne gi be, “Jo kame wun oudo iketunu i otkol: gin ika kitie cungo itempulo di kitie pwonyo jo.”²⁶Di ngadwong me isirikalen kede jodongo ace oko ot di kiko kelo gi abongo gero, pien gin oudo kitie kede lworo be jo bino didipo gi kede kide. ²⁷Kakame kikelo gi kede, kiko mino gi cungo inyim kansulo di do ngadwong me josaseredoti oko penyo gi, ²⁸Di ewaco be, oudo wan likame ociko wu kitek be kur ipwonyunu jo i nying noni? Do neningo, wun nan itiekunu sarakino pwony wu noni i Yerusalem dedede; di imitunu be remo me icup ni dwog i wi wan.”²⁹Di Petero kede joor icegun oko dwoko di kiwaco be, “Wan miero imi wor but Rubanga do weko but dano. ³⁰Pien Rubanga ka joakwari wan oyaruno Yesu ngat kame wun bin inekunu di ikounu liere ikom yat. ³¹Rubanga otinge malo oko keto ibade tetu cam pi en bedo Ngapug, kede Ngalak, me wek emi winyo me iswilar but idwe me Isirael kede kelo ne gi isasir kidub gi. ³²Da wan obedo ijurak me kope nogi; karacel kede Tipo Kacil, kame Rubanga omio but jo kame wore.³³Kakame gin kiko winyo kede kope go, cuny gi oko mako lilo atek, omio kiko mito neko gi. ³⁴Di ngat acel ikom gi kame oudo tie ngaparisayo, kame oudo tie ikansulo kanono, kame nyinge Gamaliel ngat osomo iswilia iruom amalo; ebedo ngat kame jo dedede oudo mio wor, oko yai cungo di eko ciko be ber kong ter joor nogi ooko pi kare moro acecek.. ³⁵Di en eko waco ne gi be, “Wun jo me Isirael, gwokerenu ikom gikame wun imitunu timo ne cuo gi. ³⁶Pien i ceng me cen go, icuo kame olwongo be Teuda bin owokun di imere bala ngatamoro kame pire dwong, kame cuo mogo kame romo bala tol ongwon oko lube; do oko neko di jo kame oudo lube nogo dedede oko sasarun, kop gi nono ko jik atwal.” ³⁷Ingei icuo no, doko kame nyinge Yuda me Galilaya oko wokun, ikare me maro jo: eda eko loko wi jo atot oko donyo lube, do mano da kop mege oko rwenyo atwal, akadi jo kame bin lube da oko sarakin.³⁸Aso, ango awaco ne wu be, wekunu jogi, wekunu gi imeede; pien ka tim gi ni obedo iik arabo tam ka dano, kare mere bino tuno di eko jik. ³⁹Do ka ebedo iik ka Rubanga, wun likame ibinunu twero gengo gi; me wek kur ud be wun itienu yii kede Rubanga.”⁴⁰Dwan kame Gamaliel oyamo ni, kansulo oko yei kede. Kakame gin kilwongo kede joor, kiko mino kodao gi di kiko ciko gi be miero kur doko imeede yamo inying Yesu, di do kiko weko gi kioto. ⁴¹Di do joor oko yai inyim kansulo di litie kede ilel pien komaro gi bala jo kame poore neno can pi nying Yesu. ⁴²Di do gin kiko donyo pwony i tempulo buli ceng kede ipaco acelacel, likame gin kiko weko pwonyo kede tuco nying Yesu Krisito.

Chapter 6

¹. Dokon icengere nogo, kakame wel me josiao omede kede, ngur oko cikere kibut jo Guresia ikom iburanian pien apuserun gi owuda kocacao ikom poko jame me buli ceng.². Didodo jo tomon kiwie are oko lwongo ekodet me josiao but gi digin kiko yamo be, likame ebedo gikaber ne wan me weko kop ka Rubanga di oko donyo tic iwi emesa. ³. Pimano imiegu, mounu ikom wu cuo kanykaare ame tie kede rwonge aber, diki ipong kede tipo kacil kede rieko kame wan otuerunu cimo pimako kope gi. ⁴. Do wan obino mede mino komwa ilego kede iitic me tito kop.⁵. Dido yamone oko yomo yii lwak, dido gin kiko yeero Sitiphano icuo opong kede tipo kacil kede pilipo kede porochorus kede Nicanori kede Timon kede Parmenas kede Nicolas ame owok kii Antiokia. ⁶. Ame giin kiko kelo inyim jo oor: dido kame gin kiko legonegi kede, gin kiko keto cingi ikomgi.⁷. Dido kopka Rubanga oko nyai di wel me josiao oko mede kii Yerusalem kitek twatwal dokon ekodet me esaseredotin oko woro kop me yei.⁸. Sitipano kame bin opony kede yei kede twer oko timo jame me awura kede tanguni kii diere mejo. ⁹. Di ekodet me jo sinagoga me liberita, sirenian, Alexanda kede jokame wok isilisia kede Asia oko dipo piem Sitipano.¹⁰. Dokon gin likame giko twero lono rieko kede tipo kame owudo en eyamo kede. ¹¹. Dido gin kiko pango cuo ame oko yamo be, wan owinyo di en etie yamo kope me acae ikom Musa kede ikom Rubanga.¹². Dido gin kiko rupo jo kede jo dongo kede jo iwadik di gin kiko bino ikome, di gin kiko make, di kiko kele ikansulo. ¹³. Dido kiko keelo ijurak me abe ame oko waco be, icuoni, likame weko yamo kope me acae ikom kabedo kacil ni kede iswil. ¹⁴. Wan owinyo di en ewaco be Yesu me Nazaret ni oyaro dudubo kabedo ni dieko loko itok kame Musa omio butwa. ¹⁵. Dodo jodedede kame owudo obedo ikansulo, tie ngice itek, kiko neeno nyime di odoko cal kede nyim malaika.

Chapter 7

¹. Dido nyapwony adwong oko waco be, Gigi tie amano? ². Di eko waco cuo imiegu kede amiegu papi winyunu Rubanga me awuru onyutare bud papawa Aburamu di oudo etie mesopotamia di pwodi lika ebedo charran. ³. Di eko waco ne be yai in oko me pinyi kede kibut jo wade ni di iko bino iilobo ame abino nyutoni.⁴. Dido en eko bino oko me lobo me chaldaeans, di eko bedo i charran: Gedo ikare noni di papa mere oudo oto, ekwanye iyi loboni kakame iin nan i bedo iye. ⁵. Di Rubanga oko mine sikao gimoro iye li likame atot karamone keto tyene iye: dodi esikano be oudo ebino mine bute me atwal kede but kodi mege inge en di oudo pwodi eli kede atin.⁶. Dido Rubanga oko waco kaman, be kodi mege pore bedo tunutunu ii piny ka pat kede be gin gi pore kelo gi ii mabus kede mino gi itidil kacol mwakini tol ongwon. ⁷. Dido piny ame gin gibino bedo iye mabus abino golo negi kop Rubanga owaco dido ingei mano gin gibino wok oko, giko tic pira ikane. ⁸. Di eko mine cikire me kepere dido amano aburamu oko gwalo isaka, eko kepe iceng me kankauni; kede isaka oko nywalo Yakobo kede Yakobo oko nywalo cuo kadonyo tomonnki wiye are.⁹. Dido cuo nogo ingabel di cuko gii gin giko catl Yosepu ii misiri: Do Rubanga oudo tie kede ¹⁰. Di eko lake oko me itidil di eko mine bero kede rieko ii iwang parao abaka mme misiri di eko mine bedo aloc me misiri kede iode dedede.¹¹. Nan peko kede li me giacama oko bino ii piny dedede me misiri kede kanana kede itidil adong: Dido jo apapi wa li oko udo epone me mede kuo. ¹². Dodi Yakobo owinyo be oudo alas li imisiri eko cwano oko jo apapi wa me agege. ¹³. Me do tiyen are Yosepu emio ongere but imiegu kede amiegu mege i dido jo wade a Yosepu oko mino ongere but parao.¹⁴. Dido Yosepu oko cwano lwongo papan ere Yakobo bute kede jo wade me ge dedede ot kan kare iwigi kany. ¹⁵. Aso Yakobo oko ot i misiri eko to en, kede jo apapiwa. ¹⁶. Di eko tingogi ii stepani oko iko gi ia tes ame Aburamu owilo pi wel me sente me awobe a emmor papa me sychem.¹⁷. Dodi esawa me isikan doko iyapiyapi kame bin Rubanga oudo olairo but Aburamu, jo oko dongo kede nyaii i misiri. ¹⁸. Pakana abaka ace oko wok kame kwai Yosepu. ¹⁹. Acal nonoda otimo kirac kamanono jo wade wa tim me colo okolubo jo apapi wa, di gin do gi ko tero oko idwe gi tuno iyajikini kur gi twer kuo.²⁰. Li kare nono Musa oko nywalo kede oudo etie timo iber ogwoke iot apapa mere dwete adek. ²¹. Dido en otere oko, nyar parao oko game diko gwoke bala wode kikome.²². Di Musa oko pwonyo rieko dedede me misiri di oudo etek ii yamo kede tice. ²³. Dido oudo epony mwakini oot ongwon oko bino icunye me welao imiegu kede amiegu mege idwe me isiraili. ²⁴. Di eneno acel ikom gi udo aroma eko konye eko nyango en ngat kame oudo odio eko juto kitek dano me isiraili. ²⁵. Pien udo etamo be imiegu kede amiagu mege oudo romo niang epone be Rubanga kede cingen romo lako gi: do likagi ko niang.²⁶. Ceng alubo eko neno but gin digi tie omara oudo eoto dweko gi bobon di ewaco jo kadongo un imiegu kede amiegu nyo itimo rac but acel ace? ²⁷. Do ngat kotimo nga kio mere ca raco oko oremuro en tenge di ewaco be, ngai komii ibedo nga bug wa kede nga golokop iwii wan? ²⁸. Iyaro neka bala kitakame itimo nyoro isirilian?²⁹. Di Musa oko ringo pi yamo gi di eko bedo ngat kame okia ii lobo me madian kame enywalo iye awobe are. ³⁰. Dido mwakini oot ongwon otiek kikuno oko nyuterene iyi tela me moru me sina malaika me a Rwot iyi leb mac ii abum.³¹. Di Musa oneno en eko tamotam ii neno noni: di eko nyiko iyapi pi nene dwan ka Rwot oko bino bute. ³². Be, ango en Rubanga apapi u Rubanga Aburamu kede Rubanga a Isaka kede Rubanga a Yakobo. Di Musa kome oko mwel likame eko neno.³³. Dido Rwot oko waco ne, kwany tenge amukani ii tieni: pi kame in itie cungo iye tie kacil. ³⁴. Aneno Aneno lito me Jona ame tie ii misiri kede ako winyo dwan gi me lito kede ango abinno piny pi lako gi. Nan bia ayaro cwani i misiri.³⁵. Musa kame gin giko dagi be ngai ko mii bedo atel kede angol kop? En nono kame Rubanga ocwao pi bedo atel kede nga lak di yai icing malaika kame koneno bute i a bum. ³⁶. Ekelo gi oko ingei mago eko enyutonegi gi me wura kede gianena ii lobo me misiri kede ii nam akwar kede ii tela mwakini oot ongwon. ³⁷. Man en obedo Musa noni kame bin owaco ne idwe me isiraii enabi Rwot Rubanga u bino kiyarao malo butu ii miegu kede amiegu u kame ango amaro en ama un iyarunu winyo.³⁸. En ine kame oudo tie ikanisa ii tela kede malaika koyamo kede ii moru me sina kede jo ka papiwa: ko udo tam kabeco me mino wa: ³⁹. Kame jo apapiwa lika udo lubo, digi ko name tenge ibut gi, di icung gi gin giko dok bobon ii misiri. ⁴⁰. Ciiko waco ne Aroni cwene wan gi ame tel wa: Pi en Musa kokelowa oko me piny me Misiri likame ongeo nyo kame olekere kede en.⁴¹. Digi ko cweno roya icenyere nogo, giko mino mic but ginoni gin giko lelo pi tice me cingi. ⁴². Di Rubanga oko wire eko jalakino gi pi woro jamini me malo bala kit kame owandiko kede ii buk enabino. o un ot me Isiraili i mianu ieni me obar me oreko kede gi amia ace geno ii kare me mwakini oot ongwon ii tela?⁴³. Ebo iterunu malo ka cokere a maloch, kede acer me gi acwea u Ramphan, gika un icweunu pi aworo gi: Ayaro tero u tenge kalamo Babiloni.⁴⁴. Jo apapi wa oudo tie kede ka lokere ii tela, bala katime en enyuto, di ewaco but Musa be epore time bala kita katime en eneno. ⁴⁵. Balakame bobo jo apapi wa kobino icen okelo kede Kristo ii loc me Gentiles. ⁴⁶. Kame Rubanga ko riamo oko inyim papi wa ii kare ka Daudi ko udo tarom inyim Rubanga di eko udo amiton me udo ka cokere me Rubanga a Yakobo.⁴⁷. Do Solomoni oko ogero nen oot. ⁴⁸. Akadi pi mago ngat ka tie malo lono likame bedo ii ka cokere ame otimo kede ciny; bala kitame enabi owaco, ⁴⁹. Malo obeda ka ajakanut na kede piny obedo kateno tiena: ⁵⁰. Likame cinga en ko cweo gigi dedede?⁵¹. Un jo ka ngut gi omoko kede kalikame okepere icung kede iit un nakanaka idagunu tipo kacil. ⁵². Bala kabin papi u otimo uda bobon inabi mene kame papi u liko tidilo kede giko neko gi kame nyuto bino ka ngat opore, kame nan un itienu jo ka logoro kede jo ka neko. ⁵³. Kom oudo iswil di imalaikan en ka mio do likame oko lube.⁵⁴. Di gin gi winyo gigi cungi oko ngol gin gi ko winyo kirac digi nyuto ilak gi. ⁵⁵. Do en pi epong kede tipo kacil oko neno malo eko neno deyo a Rubanga, kede di Kristo ocungo itetu cing me cam a Rubanga. ⁵⁶. Eko waco be. Neni aneno malo oyabo, kede wot ka dano cungo icing tu cam me a Rubanga.⁵⁷. Dido gin gi ko kok kede dwan adwong kede giko gengo iit gi giko ringo bute karacel. ⁵⁸. Gin giko riame teye i bomba, giko dipe: Jo ka jurao opeto igwen gi piny itien icuo atididi noni, anyinge oudo Saulo.⁵⁹. Gin giko didipo Stephano, di elwongo ere but Rubanga be Rwot Yesu gam tipona. ⁶⁰. Eko riendiko piny eko koko kede dwan adwong Rwot kur i ket raco ni i wigi. Di en etieko ewaco gini eko nino.

Chapter 8

¹Saulo da oudo tie yei kede be to mere. I ceng nono tidilo jo koyei Krisito i Yerusalem oko bedo tek, di gin kiko sarakin i adulion dedede me Yudea kede Samaria, kwanyo joor kenekene en oko dong. ²Jo kame bin omio cuny gi woro Rubanga oko tero Sitepano yiko, di kiko koke kede teko. ³Do Saulo oko tisilaro jo koyei Krisito, edonyo iot acelacel di emako cuo kede mon kame bin oyei Yesu, di emio korwako gi i otkol.⁴Pi mano, jo koyei Krisito kame bin osarakin, oko donyo ot ka dedede di kipwonyo kop ka Rubanga. ⁵Di Pilipo oko ot i bomba me Samaria eko tuco ne gi kop ka Krisito.⁶Di jo oko keto tam gi i kom kop kame Pilipo oudo tie yamo, kiwinyo doko kineno gianena kame en oudo etimo. ⁷Pien tipo kareco oudo bin dwilao kibut jo atot, di kiko wok tenge ikom jo kame gin oudo imako; doko jo atot kame bin tuwo oneko adulion me kom gi kede jo kongwalo oko cango. ⁸Manoni oko mino jo me bomba nono oko bedo kede ilel adwong.⁹Do oudo tie icuo moro kame nyinge Simoni, kame oudo ber ogeo bedo i bomba noni di etio tangu me jwok; en oudo emio jo me Samaria obedo ure: di en oudo ewaco ne gi be en ebedo dano kame pire tek. ¹⁰Kame jo dedede cako kibut jo me ruom apiny tuno but jo me ruom amalo, oudo keto tam gi i yamo mege, di kiwaco be, “Icuo ni en twer ka Rubanga.” ¹¹Di jo oudo tie kede wor bute, pien pi kare alac gin kibedo uro tangu mege me jwok.¹²Do kakame kiyei kede ejiri ka Pilipo me Ajakanut ka Rubanga kede nying Krisito, di oko batiso gi, cuo karacel kede mon. ¹³Kiton Simoni da kikome oko yei Yesu Krisito; ingei batiso en, en eko donyo upere kede Pilipo; di eko bedo kede ur kakame eneno kede gianena kede giaura adongodongo kame oudo timere.¹⁴Kakame joor kame oudo tie Yerusalem oko winyo kede be jo me Samaria ogamo kop ka Rubanga, gin kiko cwano Petero kede Yokana but gi. ¹⁵Kame gin kiko tuno kede kuno, gin kiko lego ne gi tetekeny kiud Tipo Kacil, ¹⁶pien oudo pwodi likame ebino i kom ngatamoro kikom gi, do kenekene oudo kobatiso gi i nying Rwot Yesu. ¹⁷Di do Petero kede Yokana oko keto cing gi i wi gi, di gin kiko pong kede Tipo Kacil.¹⁸Kakame Simoni oneno kede be Tipo Kacil obino i kom jo, pien joor oudo oketo cing gi i wi gi, en eko kwanyo ne gin sente. ¹⁹Di ewaco be, “Okwe miunu ada twer noni, me wek ngat acelacel kame ada aketo cinga i wie, eud Tipo Kacil.”²⁰Do Petero oko waco ne be, “Sente ni rweny karacel kede in, pien in iparo be giamia ka Rubanga kowilo kede sente! ²¹In ili kede gikame opoko ni arabo dul moro ikom tic wan ni, pien cunyi likame opoore i nyim Rubanga. ²²Pi mano, swilaro ikom gikarac ni, di iko kwano Rubanga wek amoto eko sasiro in ki tam kame tie i cunyi. ²³Pien ango atieko neno be in itie kede cuny akec, doko dub otieko tweni idoko epasoit mere.”²⁴Di do Simoni oko dwoko di ewaco be, “Legunu Rwot pira, me wek kur gimoro kikom kope kame in iwaco go timere i koma.”²⁵"25 Di do gin, ingei mino caden kede pwonyo kop ka Rwot, gin kiko dok Yerusalem, di kiko donyo tuco ejiri i calere atot me Samaria.²⁶Di malaika ka Rwot oko yamo ne Pilipo di ewaco be, Yai di iko ot tetu ongalimake, i yongayo kame yai ki Yerusalem ot Gasa; kame beo i tim. ²⁷En eko yai di eko ot, neni, icuo moro me Abisinia obedo ebwacit, kame oudo obedo ngatic adwong kame lo kakame okano iye lim ka Kandes abaka me Abisinia, kame oudo obino ilega Yerusalem ²⁸En oudo do etie dok di ebedo i wi cabala mere di etie somo itabu ka enabi Isaya.²⁹Tipo Kacil oko waco ne Pilipo be, “Nyinyiko ingete, ot idony i cabala no.” ³⁰Pilipo oko ringo bute, en eko winyo di esomo itabu ka enabi Isaya, en oko penye be, “In itie niang kop kame itie somo go?” ³¹En eko dwoko ne Pilipo be, “Atwero niang benyo ka dano moro likame okonya?” En eko kwano be Pilipo yit malo eko bedo kede en i wi cabala.³²Adul me iwandik kacil kame en oudo etie somo: somere kaman, “Kotie tere bala oromo kame kotie tero ot ngolo, bala atin oromo kame ling alinga kame kotie nyaro yer mere, en likame engamo doge akadi acel. ³³Kocao dwongo mere, di oko dagi ngolo ne kop me ateni; ngai kame twero mino tatamo dub me jo me lwak mere? Pien kotieko kwanyo kuo mere ki wi lobo.”³⁴Di ebwocit oko dwoko ne Pilipo be, “Ango akwai, waca enabi tie yamo kope gi i kom ngai, i kom en, arabo ngat apat?” ³⁵Pilipo oko cako yamo, di egeo kede kop ikom dul nono, di do eko tuco ne kop Aber amako Yesu.³⁶Di bin gin kitie ot, kiko tuno kakame i pii moro oudo tie iye, di ebwocit oko waco be, “Neningo, pii ine kan, nyo do kame romo genga udo batisimu?” ³⁷Pilipo oko waco be, “Ka in iyei kede cunyi dedede, mano gire twerere.” Icuo nono oko dwoko ne be, “Ango ayei be Yesu Krisito en Wot ka Rubanga.” ³⁸Di en eko ciko be mi cabala kong cungi: gin kiko ot donyo ii pii, Pilipo kede ebwocit, di Pilipo oko batiso en.³⁹Kakame do gin kiwok kede ki pii, Tipo ka Rwot oko tingo Pilipo otero, en likame bobo oko nene, di ebwocit oko meede kede ot mere di elelo. ⁴⁰Do Pilipo oko neeno ki Asota; di en eko bebeo i bomban dedede di etuco ejiri naka en donyo Sisiria.

Chapter 9

¹. Do Saulo oudo pwodi tie mede kede wei me wowono kede neko jo siao ka Rwot, en eko oot but ngatl jo Saseredoti. ². di eko penyo baluwan ibute me oot nyutere isinogogan kame tie Damasiko tetekeny kame eudo jo kame lubo yong ayo ka Rwot, cuo wabo mon, wek etwe di eko kelogi Iyerusalem.³. Di do bin Saulo onoko bomba me Damasiko cucuto di asara kame rieny yai ki malo oko care. ⁴. En eko poto piny, di eko winyo dwan kame waco ne be "Saulo, Saulo, pinyo komio in itie tidilo ango?"⁵. "Saulo oko penye be "in ngai Rwot?" Di Rwot dwoko ne be, "Ango en Yesu kame in itie tidilo. Etie gi kametek twatwal in gweno okuto. ⁶. Di kome, ko geno miel kede ur me iworo di eko penye be "Rwot, nyo kame imto na be atimi" Rwot diko yamo ne be "yai malo diko ot iko donyo ibomba, di oko bino yamoni gi kame ipore timo. ⁷. Jo kame bin eupere kede oko cungo di likame kitwero yamo, pien oudo ki winyo dwon do likame kineno ngat amoro.⁸. Saulo oko yai kipiny kakame wange oyabere kede likame eko twero meno ngat amoro. gin kiko mako cinge kiko peene tere Damasiko. ⁹. En eko tieko ceng adek di likame eneno piny, doko da di likame ecamo akadi mato gi moro.¹⁰. Nga Siao moro oudo tie Damasiko, kame nyinge Anania; Rwot oko lwonge igia nyuta be, "Anania" di en eko dwoko be, "Rwot, ango ine." ¹¹. Rwot oko wacone be "Yai iko ot igudo kame olwongo be, gudo ko riere, di iko penyo kiot me icuo kame nyige yuda kakame icuo moro kame nyinge yuda kakame icuo moro kame nyinge Saulo me Taruso tie iye pien neninge en etie ilega. ¹². En etieko neno dano moro kame nyinge Anania iyabere di etie bino di eko keto cinge iwic, teteng wange nen bobo.¹³. Do Anania oko dwoko ne be, "Rwot ango atieko winyo kop ikom icuo no kibut jo atot, twon raco kame en etieko timo ne jo ni ki Yerusalem. ¹⁴. Doko kikame da en etieko udo twer kibut jo dongo me jo saseredotin pi tweno jo dedede kame lwongo nyingi." ¹⁵. Do Rwot oko waco ne be "in oti, piento en etie ngatic nango kame ango ayero pi mino nyinga ngere but jo kalikame Iyudayan abakai kede idwe me Isirael. ¹⁶. Pien ayro nyuto ne epone ka me miero enen kede can pi nyinga"¹⁷. Anania di be koyai eko ot edonyo iot nono, en eko keto cinge iwi Saulo di ewaco ne be, "Omina Saulo, Rwot Yesu ngat kame bin oneeno buti iyongayo di oudo itie bino Damasiko kane oora buti tetekeny wangi nen piny bobo di iko pong kede Tipo kacil" ¹⁸. Cucuto nono dido gi moro kame cal kede abokoya me aporogo, oko poto ki wange di wenge oko cako neno piny bobo; di do en eko yai oko Batiso en. ¹⁹. Ikare kame ecamo kede, di eko doko tek. Saulo oko tieko ceng atot Damasiko di ebedo kede josiao.²⁰. Cucuto nono en eko ot cako tatamo nying Kristo isinagogan di ewaco be en nono kame ebedo wot ka Rubanga. ²¹. Jo dedede kame bin owinyo kop mere oko uro, di ki waco be "Mam icuo noni en kame oudo neko jo kame lwongi Yesu Iyerusalem? kop acel noni en komio ebino kan da, pi mako jo di eterogi inyim jo dongo me jo saseredoti di etweogi?" ²². Do Saulo oko meede ameda doko tek, di eko cungo wi Iyudayan kame oudo bedo Damasiko, di enyuto ne gi be Yesu ni en kame Kristo.²³. Ingei ceng atot, Iyudayan oko iiko tam me neke. ²⁴. Do Saulo oko ngeno tam gi nono. Gin oudo kidaro dog erute iwor kede iceng, pi mito neke. ²⁵. Do iwor acel jo siao mege oko tere diki ko kete ie ebukit kiko yololo en piny ki wi apama.²⁶Do Kakame bin Saulo otuno kede Yerusalem, en eko tamo ribere kede josiao, do gin dedede kiko bedo kede lworo i kome, pien gin oudo likame kiyei be ebedo ngasiao. ²⁷Dido Baranaba oko kwanye, di eko tere but joor, di en eko tatamo ne gi epone kame Saulo oneno kede Rwot i yongayo, kede ekite kame Rwot oko yamo kede. Doko da en eko waco ne gi epone kame Saulo otuco kede ejiri i nying Yesu i Damasiko abongo lworo.²⁸. Di do Saulo oko bedo kede gi elologo Yerusalem dedede. ²⁹. Di etuco ejiri inying Rwot Yesu abongo lworo di epiem kede Iyudayan kame, bin yamo leb Gurik, di gin oudo kite mito neke. ³⁰. Do kakame jo ko yei Kristo oko ngeno kede tam gi nono, gin kiko tere sisiria diki ko cwane toto Taruso.³¹. Pi mano ekodet me jo Kristo Iyudea, Igalilaya kede Isamaria dedede oko bedo kede mulem di kiko doko tek. diki meede donge di kinyai iyore me lworo Rubanga, doko di cuny acil kweo cuny gi. ³². Ikare kame Petero oudo tie ririmo kede adulion dedede kame jo koye Kristo ooudo tie iye, eko tuno but jo kacil kame oudo tie Luda.³³. En eko udo icuo kame nyinge Aenia kuno, kame oudo tuo oneko kome di likame etweko yai ki i apien pi mwakini kanyauni. ³⁴. Di Petero okoo waco ne be, "Aenia, Yesuame Kristo ocangi, Aso yai malo i pet ka butoni, "cucuto nono di en eko yai malo. ³⁵. Jo dedede me Luda kede saron oko nene di kiko lokere but Rwot.³⁶. Oudo nga siao moro tie jopa kame nyinge Tabisa, kame ko lwongo ileb Gurik be Dorika en oudo etimo tice ka beco doko di ekonyo jo can iyore kapapat. ³⁷. Ikare nono tuo oko make di eko to ikaro kame ki lwoko kede kome di kiko piele la agola me malo.³⁸. Do kite kame luda oudo Iyapiyapi kede jopa josiao oko winyo be Petero oudo tie kuno, di gin kiko cwano jo re buute pi ngangao en pi tuno but gi awakawaka. ³⁹. Petero oko yai di eko upere kede gi, kame etuno kede, kiko tere u agola me malo nono. Apuserun lung diko cungo ingete di ki kok, diki nyotone ikotin kame Dorika oudo lem cweo di pwodi oudo etie kede gi di ekuo.⁴⁰. Do Petero oko cwano gin dedede ooko di en eko riondiko piny di eko lego. en eko lokere kaka me kom ngat oto oudo tie iye di eko waco be, "Tabisa, yai malo." Tabisa oko yabo wange, kakame eneno kede Petero en eko yai di eko bedo. ⁴¹. Petero oko cwanone cinge di eko kiarao en malo di Petero oko lwongo jo kacil kede apuserun ka, di eko mino gi Tabisa di kuo. ⁴². Jo ka me bin tie jop dedede oko winyo kop ikom gi kame otimere di jo atot oko yei Rwot. ⁴³. Di Petero oko dong bedo jopa pi ceng mogo atotot di ebedo ipaco me icuo kame nyinge Simoni, nga nyong iauni.

Chapter 10

¹. Oudo tie icuo moro isisiria ame olwongo be koronerio oudo ebedo nyadwong me isirikalen me italai. ². Ebedo icuo amire di elworo Rubanga kede jo ture duc di emio kony but jo di elego but Rubanga nakanaka.³. Eneno iyabere iye sawa kanyangon me iceng malaika a Rubanga di tie bino bute diko yamo ne be koroneno. ⁴. Kame di eneno malaika noni eko bedo kede iworo di eko yamo ne be man enyo okwec Rwot malaika noni diko yamo ne be lego ni kede kony ame imio otuno bala gi me iyutun bu Rubanga. ⁵. Do nan cwai dano jopa iko lwongo Simoni ame olwongo be Petero. ⁶. En etie pako a Simoni anyong launi ame ode tie tu dog nan en ebino yamo ni gi ame ipore timo.⁷. Kame me malaika obino but kolonerio oyai kede eko lwongo ipasoi are kede idirikalen ame dare nakanaka. ⁸. Kame en etatamo kede kop gi but gi di eko cwano gi jopa⁹. Oru mere Petero di ko ot malo iwi ot pi ilega iye esawa kanayape me iceng. ¹⁰. Kec dioko neke eko mito gimoro me acama do di pwodi otie yiko nino diko make. ¹¹. Eko neno malo di oyabere di gimoro acal kede esuka alac dio omako lake ongwon di eyololo piny ilobo. ¹². Egere me leni me lobo kede leini ager me itala kede jame mogo kede winy me wi yamo.¹³. Dwan diko bino bute be yai malo Petero ineki iko camo. ¹⁴. Do Petero diko yamo be lia amano okwe Rwot pi ango pwodi liame acamo gimoro me kwer are jamini alia cil. ¹⁵. Dwan bobo dio ko yamere bute tyen me are be giame Rubanga otieko longo liame ipore yamo be gi me kuler. ¹⁶. Jamini gi otimere tyen dek di oko dwoko esaka noni malo.¹⁷. Kame Petero oudo tie buikini kede dwong me yabere ame eneno ni neni cuo ame kolonerio ocwan oudo tie mono ot a Simoni di icungo idog erute. ¹⁸. Iko lwongoere di iko penyo kame Simoni anyingo Petero oudo tie kunono.¹⁹. Kame Petero oudo tie tamo kede ikom yabere noni tipo acil diko yamone be neni jo adek tie moni. ²⁰. Yai malo iwok piny di iko ot kede gi kur idwikin pien ango en acwao gi. ²¹. Petero di ko wok piny but jo nogi ame oudo Coloneria ocwao eko yamo nigi be ango abedo dan ame un itienu mono peko nyo omiou ibinunu kan?²². Gin iko yamo be kolonerio nyadwong me isirikalen icuo aworo iswil di bobo ebedo ngat aworo Rubanga pwonge mere ber but atekerin me Iyudayan en eudo ikwenyar a Rubanga ibut malaika acil pi cwani iyode di eko winyo kop ame in iyode yamo. ²³. Di en eko lwongo gi iyode pi bedo wele mege. Oru mere Petero diko ot kede jo nogi imiegu mogo me jopa diko upere kede gi.²⁴. Oru me dido idonyo sisiria Kolonerio oudo tie daro gi di elwongo jo awade mege kede jo awotino.²⁵. Kame Petero oudo tie donyo kede iot Kolonerio diko ryamo kede dieko riebere ityeno piny dieko wore. ²⁶. Do Petero dioko kyaraen malo die waco be cung malo ango da abedo.²⁷. Kame en oudo etie yamo kede eko donyo iot dieko udo jo atot ame oudo tie kara cel. ²⁸. En di eko yamo negi be un ingeunu be etie me swil ne icuo me eyudayan pi udo awotin ara nywako kede atekerin apat do Rubanga onyuto na be kur alwong icuo moro bala gi me kwer ara lie cil. ²⁹. Pi mano ango ako bino buti abongo iyalongong awaka di ilwonga nan ango atie penyi be nyo omio ilwongo?³⁰. Kolonerio diko yamo be ceng ongwon okato oudo ango atie kanyo kec paka tuno esawa kanyaangon ame oudo ango atie kede ilega iyoda inyim ako neno icuo angapo igwen atardi cungo inyima. ³¹. Eko yamo be Kolonerio lego ni otuno kede kwany me cingi da otuno bala gi me iyutun inyim Rubanga. ³². Cwai dano jopa iko lwongo Simoni ame olwongo be Petero en etie ipaco a Simoni anyong launi ame ture tie idog nam ame kame dien ebino eyaro yamo butu. ³³. Awaka waka di ango ako cwano buti ida iko timo iber ibino nan do mam wan dedede otie karacel inyim Rubanga pi winyo kope dedede ame Rubanga ori kede.³⁴. Peteri diko yabo doge dieko yamo be iye ateni ayamo be Rubanga li kede apoka poka but jo. ³⁵. Do iye atekerin dedede but jo ame lwore di itimo pore en egomo gi.³⁶. Kop ame Rubanga ocwao but idwe me isirayin di ituco mulem ayesu Kuristo en ebedo rwot me jo dedede. ³⁷. Kop no ame ango ayamo butu ame otieko ngere Iyudayan lung di egere iGalilaya Ingei ibatis ame Yokana oudo tito. ³⁸. Epone ame Rubanga oko wiro kede Yesu me Nasaret kede tip acil kede twer ame eko ot di etimo jamini abeco di ecango jo ame oudo jwogi odio pi Rubanga oudo tie kede.³⁹. Do nan wan en obedo imujurak me kop ni ame en etimo ilobo me Iyudayan kede Ijerusalem ame gi imako iko guro kom yat. ⁴⁰. En ame Rubanga oko yaruno en iceng me adek oko nyute kaka ler. ⁴¹. Liame but jo dedede do but jo ame Rubanga oyero paka wada jo ame ocamo di omato kede kaka me eyaruno kede ikom jo oto.⁴². En eko ciko wa pi tuko ejiri ni but jo kede jurao be en ename Rubanga owiro pi bedo angol kop but dedede abino yaruno itoo. ⁴³. Ibute emio inabino dedede obedo mujura me kop ni be beno inyinge dano ame yei en ebino udo aweka me gi areco.⁴⁴. Kame Petero oudo tie yamo kede kop noni tipo acil dik poto ikom jo owinyo kop noni. ⁴⁵. Do jo ame oudo oyei di okepo gi oudo upere kede Petero oko bedo kede gi aura pi imo da giamia me tipo acil oko ony ikom gi.⁴⁶. Pien iwinyo gi di iyamo kede leb di imio dwongo but Rubanga Petero diko dwoko be. ⁴⁷. Tie dano moro atwero dagi pii bala kur batiso en ikom jo otieko udo tipo acil bala wan? ⁴⁸. En eko batiso gi inying Rwot do gin iko gwane pi bedo kede gi ceng mogo anonok.

Chapter 11

¹. Dido joor karacel kede imiegu kede amiegu kame bin tie i Yudaya oko winyo be abilere da ogamo kop ka Rubanga. ². Kakame do Petero oko bino kede i Yerusalem jo kame okepo oko lok kede, ³. Di ki waco be, yin ioto but jo kalikame okepo, di yin iko cam kede gi.⁴. Do Petero oko geno niago gi kop iyore kiyore, geno kii agege di ewaco be, ⁵. Ango oudo atie ibomba kadwng me yopa, di atie lego, ako tapuan di ako neno yabere di gimoro wokun piny bala esuka ka lac kayai imalo di etie kede isondan ongwon, di eko bino paka buta. ⁶. Kakame aketo kede wanga iye, di angice ako neeno leini atien gi ongwon me piny, kede ojamo ka liao alyaa, kede winy me wi yamo.⁷. Di ako winyo dwan di waco na be, Petero yai, ineki, icami. ⁸. Do ango ako waco be, likame amanono, Rwot ; pien likame tie gimoro me kwer arabo kalikacil otieko donyo idoga i esawa moro kenekene. ⁹. Do dwan di dwoko na imalo dokon be; Gi kame Rubanga otieko loonyo, kur ilwong be obedo gi me kwer. ¹⁰. Ginoni oudo kotimo tien adek: di gin dedede oko waraso gi dokon imalo.¹¹. Nenunu, awaka awaka, cuo adek oudo otieko tuno iot kakame ngo oudo atie iye di kocwao gi buta ki kaesera. ¹². Di cuny oko waco na be ot kede gi, abongo abuinikin, imiegu kany kape gi oko upere keda, di wan oko donyo i ot me ki cuo ca. ¹³. Di en eko nyuto ne wan epone kame eneno kede malaika i ode, kame ocungo diko waco ne be, Cwai jo iyopa, di iko iwongo Simoni kame nyinge Petero. ¹⁴. Aso kakame ango ageo kede yamo, tipo kacil oko poto ikom gi, bala ikom wan bin ii agege.¹⁵. Aso kakame ango ageo kede yamo, Tipo kacil oko poto ikom gi, bala ikom wan bin ii agege. ¹⁶. Di ango ako yutuno kop ka Rwot kame en ewaco kede un iyarounu batisikin kede Tipo kacil.¹⁷. Pien kame do Rubanga omiyo giamia acal kede kame emio wan, jo kame oyei Rwot Yesu Kurisito, ango do en ngai, ami atwer piem kede Rubanga? ¹⁸. kakame gin kiwinyo kede giginogi, kiko kwei mot, di kiko mino deyo but Rubanga di ki waco be; Rubanga otieko miino abilere da iswilar pi udo kuo.¹⁹. Nan do jo kame bin osarakin pi itidil kame mako Sitipano oko ot paka Ponisia kede Sipuras, kede Antiokia, di ki tito kop but Iyudayan kene kene. ²⁰. Jo mogo ki ye oudo obedo cuo me Sipuras kede Sirene kakame bin gin kiko tuno kede Antiokia, kikoyamo kop but ekodet me Giresia di ki tito Rwot Yesu. ²¹. Dokon cing Rubanga oudo tie kede gi: di wel me jo adwong twatwal oko yei, di kiko lokere but Rwot.²². Dido rwonge me kope gi oko tuno iyit kanisa kame oudo tie Iyerusalem: di gin kiko ooro Baranaba be en eoti paka Antiokia. ²³. Ame kame en etuno, di eko neeno kisa ka Rubanga, yiediko bedo yom di en eko cuuko cunygi be poore gin kimok cunygi dikiko jalere but Rwot. ²⁴. Pien en oudo ebedo icuo kaber, di epong kede Tipo kacil kede yei: di jo atot oko mede but Rwot.²⁵. Dido Baranaba oko oot Tarusi pi moono Saulo. ²⁶. Kakame en eko oude kede, eko kele bute Antiokia kame mago okato, gin kiko bedo cokere kede kanisa pi mwaka iung; di ki pwonyo jo atot. Dokon kii Antiokia kanono en kame ogeo iwongo kiye josiao be ikristayon.²⁷. Dokon icengere nogi inabino oko wok Iyerusalem bino Antiokia. ²⁸. Di ngat acel ikom gi kame kolwongo be Agabas oko cungo, kii Tipo en eko nyuto be kec adwong oyaro maako piny dedede kame oko timere da ikare ka Kladios Kaisari.²⁹. Di josiao oko moko tam me cwaano kony ne imiegu kame oudo bedo Yudaya di lubere kede teko kadano acel acel. ³⁰. Kame da kiko timo kamanono di kiko cwaano gi but jo dongo di beo kicing Baranaba kede Saulo.

Chapter 12

¹. Nano ikom kare non Herode oko cako keto cinge cako lolo jomogo kikanisa. ². Eko neko Yakobo omiime Yokana kede pala Epima.³. Kakame eneno kede be ginono oyomo cuny Iyudayan, ekomede bobon mako Petero da di kae me ebaga me mugati kame karup likiye. ⁴. Kakame en bin emako kede Petero, eko rwake iotkol, eko kete icing ikodeta ongwonme isirikalen di etie tamo pi kele inyim jo icen ngei ebaga me kalamo.⁵. Pimano Petero oudo kotie gwoke iotkol do kanisa oko bedo lego pire bongo keng but Rubanga. ⁶. Kakame erode oudo oikere kede pi kele okio inyim jo iceng nono kiwor Petero oudo tie nino idiere me Isirikalen are, diko tweo cinge kede irikoi are: jo dar ace ioko me ekeko oudo tie daro otkol.⁷. Nando neni malaika ka Rwot okobino bute lero diko caro iotkol di eko babapo epepet kapetero di eko kiarao en malo di ewaco ne be, yai malo awakawaka irikoi kame otwe kede oko pote kicinge. ⁸. Malaika karwot oko waco be ngapere twei amukani tweni eda eko timo kamanono, eka waco ne be, rwai egoeni ikomi oti iluba.⁹. Di eko wok oko, di eko lube di likame oudo engeo be ateni inono kame malaika tie timo do oudo eparo eneno gianyuta. ¹⁰. Kakame kikato kede iye agola me acel, kede me are, kiko tune iye ekeko me lilime kame donyo oko, ekeko nono okoyaberene gin kene gin kiko donyo oko bomba ot iyo kadwong awakawaka malaika oko yai tenge kibute.¹¹. kakame Petero odwongo kede iniag eko waco be nando angeo be Rwot ocwao malaikamere pi laka kicing erode, kede kikom gen mejo me iyudayan. ¹². Kakame eparo kede gigi dido eko ot iyot ka Maria kame toto me Yokana kame nyinge me are mere Marako; kakame jakatot oudo acokere iye pi lego.¹³. Kakame Petero akukungo kede ekeko nyako acer kame nyinge Roda. ¹⁴. Kakame engeo kede dwan Petero likame eko yabo ekeko pi yom cuny do eko ringo but jo di ewaco be, Petero tie cungo oko iye ekeko. ¹⁵. Gin kiko waco ne nyako ca be in ipoi do en eko mede mokonegi nakanaka be en ba gin kika waco be mano malaika mere.¹⁶. Do Petero oko mede kukungo ekeko, kakame gin kiko gabo kede ekoko, kiko nene kibedo kede ur. ¹⁷. Do en eko donyo poro negi kede cinge megin napakin bedo mot di eko cako tatamo negi epone kame Rwot okwanye kede oko kiotkol di ewaco ne gi be, ot inyutunu kopegi ne Yakob kede but imiegu kede a miegu di do en eko yai ot ikabedo apat.¹⁸. Awakawaka kakame piny oru kede likame oko kelo alola moro but j dar pi gi kotimere ne Petero. ¹⁹. Kakame erode omoe kede di likame ekotweo ude, eko donyo pepenyo isirikalen jo dar di emio twero me makogi kede nekogi nando en eko yai ot iyudea kede kato piny ikaseria bed iye.²⁰. Erode oudo iye likame yom kede jo Taya kede sidon: do gin kikobino bute di kitie kede tam acel di kiko cako kede loko tam ka Bulasito ngata kame gwoko jame me Abaka doko nyawot gi, di kimo mulem, pien camgi oudo wok kipiny me Abaka pugo. ²¹. ikom ceng kame oiko erode oko ngapere kede engape me kabaka, di eko cako yamo kede dwan me twer but gi.²². Jo oko cako woo di kiwacobe mando dwan arubanga do likam dwon dano adana. ²³. Awakawaka malaika karwot oko dipe pien likame eko mio Rubanga deyo, di kidiling kocame di eko too.²⁴. Di kop Rubanga oko mede donge kede nyai. ²⁵. Dido Balunaba kede Saulo oko dwogo yai ki Yerusalem, diki cobo tic gi, di kiko upere kedo Yokana kame kolwongo be Marako.

Chapter 13

¹. Nan oudo tie jowogo iyi kanisa me Antioch inabino kede jo pwogye macalo Barnabas kede Simeon ame oudo olwongobe Naiga bin kokelo walo kede Erode nga gero kede Saulo. ². Macaba oudo kitio kede ne Rwot kede kanyo kec, Tipo kacil oko waco be pokango Baranaba kede Saulo pitic awe ango alwongo gi iye. ³. Do kakame kikanyo kede kec kede ilegadi kiko dokokino cing gi ikom gi, kiko orogi tenge (oko).⁴. Nanelo kakame kooro gi kede itwer me Tipo kacil, kikopok ere ot Selukia, kikuno koko kwang ot Sipuro. ⁵. Do kakakme kituno kede Salamis kiko tuco kop ka Rubanga iyi Sinagoga me Iyudayam da oudo kitie kede yokana iyi tuco kop gi nono.⁶. Do kakame kiyoto kede pakana iculame papo iko udo ngat kame etimo tangu me jwok eudabi me angalo, Eyudayat ame inyinge Bar Yesu. ⁷. Awe daceudo tie kede ngalub nga pug me piny seregio Paulus akie obedo ngat kariek awe oko lwongo Baranaba kede Saulo di eko bedo kede keu me winyo kop ka RUbanga. ⁸. Do Elimasi nga tim tangu me ejwok (dwong me nyinge imonono ileb Gurik) oko donyo pienkede gi gi ewi to pi loko tenge ngat kame lubonga pug tenge ki yei.⁹. Do Saulo (awie da kolwongo be Paulo) opong kede Tipo kaciloko ciimo wange ikome. ¹⁰. Eko wacobe in ipong kede cuny areco kede atotolun, in itie atin me Sitani, in nga kwor me gi kopore, ingangalo ipong kede tim kareco wan in likame ibino weko gogomo yonga yokoriereme ko Rwoti?¹¹. Do nan neni cing Rwot nan otieko poto ikouni in iyaro bedo emuduk, likame iyaro neno cieng pi kare moro, awaka waka di ekuna poto karaciel kicolo ikowie dido eko ot neno dano moro kame twero pi telo ne yongayo di mako cinge. ¹². Dido ngalub ngatel kakame oneno kede gi ko timere, eko yei pi bedo ngat kame lubo napeta we pwony ka Rwot.¹³. Kakame Paulo kede jo kame lube oyai kede ki papo, kiko bino ipiny me pergia, iyi Pampalia kede Yokana di kipokere kibut gi kiko dokm Yerusalem. ¹⁴. Do kakame kipokere kede ki peregia, kiko bino Antiokia iyi pisidia, kiko ot isinagoga ceng sabato di kiko bedo piny. ¹⁵. Do ingei some iswil inabino kede jo pug me we sinagoga oko cwano kop but gidi iyamo be wun cuogi di bobon ianiegu kame itienu kede kop kame kiarao cuny jo yame enu.¹⁶. Paulo di ko yai malo di eko poro kede cinge di eyamo be un jo me Israel kede un jome lworo Rubanga winyunu! ¹⁷. Rubanga me jome Israel oyero jo apapiu di eko kiara jo kakame oudo kibedo kede balau jo kapat iyi lobo me Misiri, ikanono cing me twero oko kwanyo gi oko ikabedo nono. ¹⁸. Dopi kare aromo mwakini ot oug won kiko ngirikino iye epore gi iwi ilela (tim).¹⁹. Kakame etieko dudubo kede pinye kanyaare ipiny me kauani, eko popoko lobogi apirgidi lot en kotimo. ²⁰. Ingei mano eko winogi jongol kop amako kare me mwakini tol ongwon iyot kanya pakana timo ikare ka samwiri enabi.²¹. Icen mere gin iko bedo kede keu me abaka kede Rubanga oko mino gi Saulo wot ka Cis icuo me ateker Benjami kede kare me mwakini ot ongwon. ²². Do kakame etieko kwanye kede, eko kiarao negi Daudi pi bedo abaka awe di bobo eko wiko ijura di eyamo be, audo Daujdi wot ka Jese, icuo me yi cunya ikokome ameda bino cobo mit n dedede.²⁵²³. Kakame Yokana otieko tuco kede kop ka mako bino mere ibatis kamako Swilaro but jo dedede we Israel. ²⁴. Do kakame Yokana ocobo kede kop were ewaco be in tamo be ango en ngai? Likame ango en en? Do neni tie ngat kame oyaro bino icenge ango, ame ango likame atwero ngapo amuka were amoto gonyo.²⁶. Cuo kede imiegu, idwe me kodi ka Aburaam kede ngata moro ikom li ame woro Rubanga butu en kame kop ka Rubanga abino kiye. ²⁷. Pien jogo kame bedo Yerusalem kede jo pug gi piento gin likame kingee akadi dwane me inabino aweda kosomo buli ceng Sabatao gin kicobogi pi ngolo ne jo kop.²⁸. Akadi bed balau likame kiudo tien kop me to kibute, dodi winy ka Pilato be weken ebed ngat kame koneko. ²⁹. Do kakame kicobo kede mago dedede kame kowandiko pire, gin kiko kwanye piny kiyat di oko piele iyi ates.³⁰. Do Rubanga oko yarun en kito. ³¹. Do oko nene ceng atot jo kame obino kede ki Galilaya pakana Yerusalem, ame da obedo ijarak mege kibut jo.³². Da ayamo butu kede yom cuny kop abeco ame dilubo acika ame otimo but jo apapi u. ³³. Rubanga ocobo gi ka cil amanono but idwe mege ameda en ekiarao Yesu bobon macalo kowandiko iyi Sabulime are be; ibut atinatin en ame ango asasirou kede. ³⁴. Bobo amako kiarao en malo kibut jo ko to nan liame bobon tie dok im wonyo jame alwil eyamo omanirieko, abino minou kicame ateni amako Daudi.³⁵. Pi mano en eyamo bobowon iyi Sabuli acebe un likame bobon iyarunu beo ican pi neno kop me niwonyo jame a ilwii. ³⁶. Pi Daudi ingei tic ne jo mege iyi mit ka Rubanga eko poto iwiko (ekoto) oko yike inget jo apapimege eko neno niwonyo jame alwii. ³⁷. Do en ngat kame Rubanga oyaruno bobon oko neno niwonyo jame alwiichido lii.³⁸. Bed balau di engere ibut u cuo kede imiegu bebeo ibut danoni otuco kop butu ikom tuno kica idub. ³⁹. Do ikom en jo dedede kame yei ko lonyogi ikom jamini dedede ameda ikomgi lika me oudo kitwero lonyere ikom iswil ka Musa.⁴⁰. Bedunie kede ngec wek mago bin butu ame koyawio neu kibut inabino. ⁴¹. Neununu un jo ace kede jo alole kede ame orwenyo, pien atimo tic ikareu tic kawe un iyarunu ibongo rieko bino yei dano ame bino yamo butu.⁴². Do kame Iyudayan otieko kato oko me sinagoga, jo ali oyei (imo) okoparo be kop gi oporo tuco but gi ceng Sabato (alubo) okato. ⁴³. Nan kakame iwak me jo opokere kede jo atot ikom Iyudayan kede edini okolubo Paulo kede Baranaba ame oudo yamo kede gi oko woko gi pi wede ot ki kicaka Rwot.⁴⁴. Ceng Sabato kame lubo ceng oko bino ame moo bomba lung obino pi winyo kopka Rubanga. ⁴⁵. Do kakame Iyudayan oneno kede iwak jo kiko pong kede nyeko diko denyo yamo kop pi dagi gikame Paulo oudo yamo riegi di kipieno kede gi diki caare,⁴⁶. Dido Paulo kede Baranaba oko dong di kitek, kiko waco be oudo epore be kop ka Rubanga oudo bin pore me agege tucere butu do pi un likame imitenu ikwanyenu tenge kibutu di likame eiporenu pi udo kuo kalikame tiek en amio wan oko lokere but imo (jo kaliko yei). ⁴⁷. Do wacalo Rubanga ocerakino wa kede de eyamobe; ango atieko ketou pi bedo rieny me imo (jo kaliko yei) me wekun ibedunu pi alako pakana iye ajikini me piny (lobo).⁴⁸. Do kakame icuo (jo kaliko yei) owinyo kede kop gi, cuny gi okko bedo yoru iko miwodeyo ikop ka Rwot dido jo katot kae kowiro, ppi kuo kalikame tiek oko yei. ⁴⁹. Dido kop ka Rwot oko wokun oko (woore) rimaro adul lung (dedede).⁵⁰. Do Iyudayan oko kelo ngur (aguragura) but won kame oudo wiire kede jo adongo me yi BOmba di kiko kiarao dwan me adagdaga but Paulo kede Baranaba di kiko riamogi tenge ki piny gi. ⁵¹. Do gin kiko tengo adae me tiengi di yigi owang pi jonogi di kiko ot pakana ipiny me Akonia nu. ⁵². Do josiao okopong kede yom cuny kede ii po kacil.

Chapter 14

¹. Dido eko bino tuno icobere ikoniam be gin kiko oot karacel isinagoga me Iyudayan, di kiko yamo di ekodet adwong me Iyudayan kede jo Gurik oko yei. ². Do Iyudayan ali oyei nege oko nibo tam me imo di iko mino tangi oko kede raco ikom imiegu.³. Pimano gin ko tieko kare abor di kibedo yamo kop ka Rwot kede nuang cuny. Ame da oko mino ijura ikop mere me kisa, di eko mino gi anyuta kede gi aura timere di beo icinga. ⁴. Do ekodet me jo atie ibomba oko pokere: dul me jo oko gango Iyudan, kede dul me jo oko gengo jo oor.⁵. Kakame asurasura bedo kede but imio kede da but Iyudayan kede jo pug pi tic kede gi iye acae, kede didipo gi kede kide. ⁶. Gin oudo iko bedo kede ngec ikop noni di kiko ringo ipiny me Lustara kede Derube, bomban me Likaonia kede iadulion ame tie iyapi kede gi. ⁷. Ikanono gin ki donyo tueo ejiri.⁸. Oudo tie icuo moro ipiny me Lustura, ame lika twero oot kede tiene, pien engwalo geno iyi toto mere ameda oudo likame eoto geno. ⁹. Dano nono oko winyo Paulo di yamo, en eko ngino icue nono itek kakame eko ngeno kede be icuo noni tie kede yei pi cango. ¹⁰. En eko yamo kede dwon atie malo yai icung kede tieni en eko sonio di eko geno oot.¹¹. Kakame jo oko neno kede gi ame Paulo otimo gin kiko kiarao dwan gi, di kayamo ileb me likaonia Rubanga obino piny but wa ical me jo. ¹². Dido gin kiko iwongo Baranabas be sues kede Paulo be kereme, pien oudo ebedo ngai yamo adwong. ¹³. Dido esaseredoti me Rubanga me seus ame oudo tie ibomba oko kelo twoni kede ature inyim erute di emito mino gi ayala karacel kede jo.¹⁴. Kakame joor, Baranabas kede Paulo owinyo kede gin kiko nyinyilo igoen gi, di kiko geno ringo idier jo di kilelemo. ¹⁵. Di kiko yamo be, ngadwong, pinyo omio in itimo gigi? Wada otie cuo ame cal acala kede wun, di otuco ne wu be iporenu lokere ikom gikame konymere li di ikonu dok but Rubanga akuo, ocweo malo kede piny kede nam ki jame lung ame tie iye. ¹⁶. Ame ikare okato eweko atekerin pien oot iyote gi.¹⁷. Akadi bed bala likame en edong bongo ijura, imanono en etimo ber, di eko mino wa kot owok kimalo kede kare me anyakini abeco eko pongo cuny wa kede cam karacel kede yom cuny. ¹⁸. Ikom yamogi likame gin kiko twero gengo jo mino gi giayala.¹⁹. Dido Iyudayan mogo oko i Antokia kede Ikoniam, gin kiko Supo jo pi didipo Paulo di kiko kwanye tenge ki bomba di kigeno be en etieko too. ²⁰. Kakame josiao ocungo kede rimaro en eko yai malo eko dwogo ibomba dido icieng alubo eneko oot kede Baranabas.²¹. Kakame gin kiko tuco kede ejiri ibomba nono di kiko pwonyo jo atot gin kiko dok bobo Lustura Ikoniam kede Antiok. ²². Pi moko cuny josiao kede cuko cuny gi pi mede iyei kede da be ikom pekere atot miero odony ijago ka Rubanga.²³. Kakame gin kitieko wiro kede jotel ibul kanisa, di iko lego kede rii kec gin kiko keto gi icing Rwot ame gin ki iyei ikome. ²⁴. Kakame gin kiko beo kede Ipisidia gin kiko oot Pampilia. ²⁵. Kakame kitieko tuco kede ejiri Iperuga, gin kiko beo ipiny tuno Atalia. ²⁶. Di kiko kwang oot Antiok kame bin omio gi iye kony me kisa ka Rubanga pi tic kame gin kicobo.²⁷. Kakame gin kibino kede di kiko coko kanisa karacel gin kiko bebeo ikom gilung ame Rubanga otimo kibut gi kite kame eyabo kede ekeko me yei but imio. ²⁸. Kikano gin kiko bedo kede josiao tieko kare abor.

Chapter 15

¹. Di jo mogo oko wok iyudea oko donyo pwonyo imiegu di ki yamo be, kwanyo di okepo wu bala kame kitok a Musa tie kede likame itwerunu udo alako. ². Pi mano Paulo kede Barnabas oko piem kede gi likame kiko winyere kede gi, gin kiko moko be Paulo kede Barnabas kede jo ace kikom gi pore ot pakana Yerusalem but josiao kede jo dongo pi kop noni.³. Kakame gin kioto kede jo Kuristo gin kiko beo ki Poenike kede Samaria, di ki yamo epone kame jo alikeme Iyudayan olokere kede gin kiko kelo yom cuny adwong but imiegu lung. ⁴. Kakame gin ki tuno kede Yerusalem kanisa oko gamo gi karacel kede josiao kede jo dongo gin kiko yamo gidedede ame Rubanga otimo kede gi.⁵. Do jo mogo owok iye ekodet me jo Parisayo oyei mege oko yai malo di ki yamo be oudo emitere me wek kop gi di oko mino gi lubo iswilia ka Musa. ⁶. Di do josiao kede jodongo oko bino karacel pi nyamo kop noni.⁷. Do kakame piem oko doko kede dwong Petero oko yai malo di ko yamo ne gi be, Jona kede imieguna wun ingeo nu be ikare me cen Rubanga otimo yer mere buto be wek jo alikame Iyudayan pore winy kop mere kacil di beo kidoga, me wek ki yei. ⁸. Do Rubanga ngat kame ngeo cuny mio ijura ikom gi di emogi Tipo kacil bala kite kame etimo kede but wada. ⁹. Di likame eko koto apokapoka idiere diere wa kede gi di elongo kuo gi kede yei.¹⁰, Nanpimano pinyo kamio itamanu Rubanga di iketonu ayoko apek ingut josiao ame akadi jo apapi wa akadi wan likame otweronu tingo? ¹¹. Do wan oyei be di beo ikisa ka Rwot Yesu Kuristo wan obino lakare bala kite kame gida ilakare kede.¹². Di do iwak jo oko ling ti di kiko mino kare but Barnabas kede Paulo, pi yamo gi aura kede jame tangu ame Rubanga otimo idiere me jo likame Iyudayan di beo kibut gi.¹³. Do kakame gin ki bedo kede kwei Yakobo oko dwoko be, jona kede imieguna winya nu: ¹⁴. Esimoni oyamo epone kame Rubanga iye gege owenao kede jo alikame Iyudayan pi kwanyo ki but gi jo pi inyinge.¹⁵. Amanoni da kop me inabino bala kame owandiko yamo be; ¹⁶. Ingei man ango abino dwogo di ako gero bobo tabarnakulo ka Daudi ame oudo opoto piny; di ako gero ameje mere bobo di oko mine cungo malo. ¹⁷. Me wek jo odong twer mono Rwot kede jo kalikame Iyudayan ame olwongo kede nyinga di Rwot yamo ngat kame timo gigi dedede. ¹⁸. Tice kame ngere ki but Rubanga geno iye agege me lobo.¹⁹. Pimano kop nango en be kur olol gi jokame owok kibut jo alikame Iyudayan otieko lokere but Rubanga. ²⁰. Do di awan opore wandiko negi en be gin ki pore weko dubere kede gi kame omio iworo cal jwogi kede kia dote kede jame kame deo jo kede camo remo. ²¹. Pien geno ikare asek me ka Musa oudo tie jokame yamo ejiri ibul bomba aciel aciel kede di osomo gi bul ceng Sabato.²². Di kop nono oko yamo cuny josiao kede jo dongo kede kanisa dedede pi cwano jokame oyero kikom gi pi ot Antiokia kede Paulo kede Barnabas: Yuda ame olwonge be Barnabas kede Sila Ngadwong ikom imiegu. ²³. Di din kiko wandiko balwan iye eponeni be josiao kede jodongo kede imiegu ocwao amot but wu imiegu ame tie jo alikame Iyudayan ame tie Antiokia kede Siria kede Sisilia.²⁴. Bala kite kame wan otiekunnu winyo kede be, jo mogo oyai idiere wa obedo lolowu kede kope totolo kuo wu di kiyamo be ipore nu kepere di ikounu lubo iswil ame wan likame omiyo. ²⁵. Ebedo ber ne wan pi cokere kede tam aciel pi cwano jo mogo ame oyero butu kede me amara wa Barnabas kede Paulo. ²⁶. JO kame ojalo kuo gi pi nying Rwot wa Yesu Kuristo.²⁷. Wan ocwao Yuda kede Sila ame bino yamone wu kop nogo kede gd gi. ²⁸. Pien ebedo ber ne Tipo Acil kede but wada pi weko keto ne wu yei apek kalamo gi ame mitere. ²⁹. Me wek kur icamunu ringo kame omio but cal jwogi kede remo kede jame kame deo jo kede iye adote ikom magi kame in idaro komi ibino timo kiber amot but wu lung.³⁰. Aso kakame ocwao gi kede gin ki ko ot Antiokia do kakame gin kiko coko kede iwak jo karacel gin kiko mino baluwa: ³¹. Kakame gin kitieko somo kede jo oko ilel di cuny gi oko kwei. ³². Di Yuda kede Sila obedo inabino kikom gi oko cuko cuny imiegu kede katot di ko moko gi.³³. Kakame kitieko kede kare abor kuno imiegu oko gonyogi ot kede kwei but josiao. ³⁴. Do eko bedo yomo cuny Sila pi dong pwodi kuno. ³⁵. Paulo kede Barnabas oko mede bedo Antiokia ka pwony kede tito jiri me kop ka Rwot kede jo atot ace.³⁶. Ingei ceng moro ace Paulo oko yamone Barnabas be, oti owenao imiegu wa ibul bomba ame otito iye jiri me kop ka Rwot, me wek oneni epone kame kitie kede. ³⁷. Barnabas ok moko pi ot kede Yokana ame nyinge ace obedo Marako. ³⁸. Do Paulo oudo tamo be likame ber ot kede, pien bin epokere ibut gi ipiny me Pampulia di li eko ot kede gi itic.³⁹. Do peim oko bedo di tek idiere diere gi ame kiko pokere bul dano aciel aciel ibut ngat ocelu. ⁴⁰. Di Paulo oko yero Sila di kiko ot pien imiegu ikisa a Rwot en omoke. ⁴¹. En eko ot beo Siria kede Sisilia moko kanisan.

Chapter 16

¹. Di en eko waco ne jo siao mege, oudo riki tie icuo kobaro, kame oudo tie kede nga ngagwok, di jo oko pido ngat nono bute be etie dudubo jame mege. ². Di en eko lwonge, di eko waco ne be, nyo omio ango atie winyo kop ikomi? Nyut na epwone kame itie gwoko kede jame na, Pien in likame bobo itwero meede bedo ngagwok jame na. ³. Di do ngagwok jame nono oko waco icunye be abino timo benyo? Pi ngadwng na tie kwanyo pi kwac lewic maka.⁴Kame gin ioto kede di ibebeo ibomban, di imio jo ngeno kop me joor kede jo adongo atie Yerusalem omoko pi jo lubo. ⁵Manono oko mino kanisan odoko tek iyei di wel gi meede cieng acel acel.⁶Kakame gin iko ot kede di iko tieko beo iye adulion me Pugiria kede Galatia, Tipo acil oko dagi negi tuco ejiri i Esia. ⁷Kakame kitieko tuno kede Musia, kiko tamo bala koto ioto Bisinia tipo acil oko dagi ne gi. ⁸Gin kiko beo Musia di kiko bino Turua.⁹. Di gi aneno oko neno ne Paulo iwor, di en eko neno icuo moro me Makedonia ikonyi wa. ¹⁰. Kakame en etieko neno kede gi aneno, awakawaka di wan oko ngirikino ot Makedonia, pi wan oudo otieko moko kiber be Rwot olwongo wa pi tuco ne gi ejiri¹¹. Di wan oko yai ki Turua, di oko tenaro lubo yangayo aoto Samuturoke, oru mere di oturo Neapoli. ¹². Oko yai kikuno oko ot Pilipi kame tie bomloa adwong me adul me Makedonia, di jo me piny apat en apuge, wan oko bedo kuno tieko cieng mogo. ¹³. Dido oko yai cieng sabato, oko donyo oko me bomba diobeo inge kame pi mol beo iye, kame wan oudo otamo be ilega oyaro bedo iye, di oko bedo piny oko yamo kede mon ame bedo kanono.¹⁴. Do dako moro anyinge Lidia ame tic mere cato igoen akwakwar, di ewok ibomba me Tuatura, en eworo Rubanga, eko winyo wa, Rwot oko yabo cunye, pi winyo kop ama oudo Paulo tie yamo dedede. ¹⁵. Do kame obatiso en kede jo iode dedede, dien eko kwano wa, di eyamobe, ka wun itie kunu mokko be ango atie ngat ame geno Rubanga , bia nu ioda di ikounu bedo kuno, di en eko dino wa.¹⁶. Cieng moro di wan otie ot ilega, oko riamo kede nyako moro kame tie kede, Tipo arac ame tuco kop omungere, kame oudo kelo ne jo adango mege udi aber, pi tic mere metuco ne jo kop ame bino timere ne gi. ¹⁷. En eko donyo lubo Paulo karaciel kede wan di elelemo kitek di eyamobe cuo gi enjotic ka Rubanga ka me tie malo twai, kame tie nyuto ne wa yoo me alako. ¹⁸. En etimo amanono pi cieng atoti, di cuny Paulo okowang, di ekolokere di eko yamo ne Tipo nono be, aciki inying Yesu Kristo, wok kibute tenge, iye esawa nono di eko yai.¹⁹. Kakame jo adongo mege oneno kede be gen gin me ud otieko jik, gin kiko mako Paulo kede Sila di kiko tero iye atale but jo pug. ²⁰. Di kiko tero gi but jo ngol kop, di kiyame negi be, cuo gi obedo Iyudayan, do itie lolo bomba wa. ²¹. Kipwonyo kop amako itok mogo kame wan Joroma iswil dagi ne wa winyo arabo lubo.²². Ekodet me jo di oko yai karaciel pi suro gi, di jo ngolo kop oko gonyo igoen gi, di kiko mino kobungo gi. ²³. Kame gin itieko bungo gi kede ibelai atot, gin kiko rako iot kol, di kiko mino sirakale iswil me daro gi kiber. ²⁴. Kakame en ewinyo kede iswil noni en eko tero gi eko rwako gi i agola me diere me ot kol, di eko tweno tien gi kede gi ame pek.²⁵. Do idier iwor Paulo kede Sila oko cako ilega, di kiwere were me pako Rubanga, di mabut iciegun winyo. ²⁶. Awakawaka di piny oko yangere yangere atek, ot kol oko yange paka piny mere, di ikekon mege dedede oko yabere di gi ame otweo kede mabus oko gogo nyun.²⁷. Kakame ngadar mabus ocei kede iwang nino, di eko neno ikekon di oyabere dedede, di en eko kwany epima mere di emito cobore kede di eko too, pi oudo eparo be mabus otieko ringo. ²⁸. Do Paulo oko lelemo kede dwanamalo, di eyamo be, kur ikangaso komi wan dedede otie kan.²⁹. Di en eko lwongo mac, eko donyo iot kol, di eko wok oko di kome miel amiela, di eko poto piny inyim Paulo kede Sila. ³⁰. En eko woto gi oko, di eko yamone gi be jo dongo na atim benyo amio oudo alako? ³¹. Di gin kiko yamo ne be yei Rwot Yesu Kristo, di in iko lakare karaciel kede jo me iodi.³². Di gin kiko tuco ne kop Arwot karaciel kede jo me iode dedede. ³³. Di en eko tero gi iye esawa me iwor nono, di eko donyo lwoko wang aporso gi di eko batiso en kede jo iode dedede ³⁴. Di en eko tero gi iode, di eko mino gi cam en eko donyo leli pi en yei Rubanga kede jo iode dedede.³⁵. Nani do kakame piny oru kede jo ngol kop oku cwano isirikalen adango di kiyamo be wekunu cuo go oti. ³⁶. Di ngadar mabus oko tero ne Paulo kop di eyamone be, jongol kop ocwao kop be, weku iotunu, pi mano yai iotunu kede mulem.³⁷. Do Paulo oko dwoke ne gi be, gin kibunga wa idier jo ilero di likame ingolo ne wa kop, wan jo Roma di iko rwako wa iot kol, do nan do kimito be igonyi wa iye omung? li wek gin ikom gi kibin igonyi wa. ³⁸. Isirikalen oko tero kop nogi but jo ngol kop, gin kiko doko iwor, kame kiwinyo kede be gin ibedo jo Roma. ³⁹. Gin kiko bino di kiko donyo ngangao gi, di iko woto gi oko, iko kwano gi pi ot oko me bomba.⁴⁰. Gin kiko wok iot kol, di iko donyo paco Alidia kaka me kiko neno kede imiegu, di iko kweno cuny gi di do ki yai oti.

Chapter 17

¹Di do kakame Paulo gini oko ot kede di kibeo ki Amipipoli kede Apolonia, gin kiko tuno Tesalonika, kakame oudo sinagoga me Iyudayan tie iye. ²Paulo oko donyo i ot bala kite kame oudo enare timo kede, en eko donyo piem kede gi pi Sabaton adek di ejuro ki iwandik kacil.³En di egonyo ne gi dwong kop me iwandik kacil, di enyuto ne gi be Krisito miero oudo nen can di eko yaruno kikom jo oto; kede be, “Yesu kame ango atie tatamo ne wu kop i kome ni, en kame obedo Krisito.” ⁴Jo mogo ikom gi oko yei, di kiko donyo but Paulo kede Sila, kede Jogurik kame bin woro Rubanga, ekodet me jo karacel kede mon atot kame oudo koworo.⁵Do nyeko oko mako Iyudayan oudo odagi yei, omio kiko ot raro jo mogo kame kite gi reco, di kiko coko gi i ekodet; di do kiko mino woo atek obedo i bomba dedede, kiko ot suro paco ka Yasoni di oudo kimito be kiwot Paulo kede Sila ooko but jo. ⁶Do bala kame likame kiko twero udo gi kede, gin kiko mako Yasoni karacel kede jo mogo oudo oyei, kiko tero gi i nyim jotel me bomba di kiwaco be, “Cuo kototolo piny ige, doko kibino naka kan da, ⁷Kame Yasoni ogamo, gin dedede kitie timo gi kalikame upere kede iswil ka Kaisari, pien gin kiwaco be abaka ace bobo tie kame nyinge Yesu.”⁸Gin kimio jo karacel kede jotel me bomba wi gi ototolun kakame kiwinyo kede kope nogi. ⁹Kiko mino Yasoni kede jo icegun kwanyo cul kame oudo mitere pi gonyo gi, di kiko weko gi kioto.¹⁰Jo koyei Krisito oko cwano Paulo kede Sila Berea iwor nono: kakame kituno kede kuno, gin kiko ot donyo i sinagoga me Iyudayan. ¹¹Iyudayan me Berea oudo obedo jo kame beco kalamo Iyudayan me Tesalonika, pien gin kigamo kop ka Rwot kede cuny gi lung, di kingingico iwandik kacil ceng dedede pi mito niang ka gigo oudo tie kop me ateni. ¹²Pi mano, omio jo atot kikom gi oko yei, kede mon atot kame oworo me Jogurik kede cuo da.¹³Do kakame Iyudayan me Tesalonika oko winyo kede be Paulo oudo odonyo tuco kop ka Rubanga i Berea, gin kiko ot kuno da kiko rubo wi jo di kisupo gi. ¹⁴Cucuto nono imiegu oyei Krisito oko peruno Paulo ooto naka i dog nam, do Sila kede Temeseo oko ber dong Berea. ¹⁵Di jo kame bin onyamaro Paulo oko upere kede naka tuno Asene. Paulo oko ciko gi be miero kel Sila kede Temeseo bin bute awakawaka, di do gin kiko dok.¹⁶Di do Paulo oudo tie kuro Sila kede Temeseo i Asene, cunye oko bedo kede iturur pi niang be jo me bomba nono oudo woro caljwogi. ¹⁷Pi mano Paulo oko donyo piem kede Iyudayan i sinagoga kede jo kame oudo woro Rubanga; da ceng acelacel i atale en oudo epiemo kede jo kame oudo bino bute.¹⁸Jo osomo isoma amalo kame bin tie i ekodet me Epicuria kede Sitoik oko oot riamo kede Paulo. Mogo kikom oudo waco be, “Nyo en kame icuo kame yamo atatai ni da mito?” Icegun oko waco be, “Ineno bala etie tatamo kop i kom rubangan mogo me kumbor.” Gin kiyamo kamano pien Paulo oudo tie pwonyo kop i kom Yesu kede iyarun.¹⁹Gin kiko make di kiko tere i nyim kansulo me Areopaga, di kiko waco ne be, “Mi wa ongei dwong me pwony anyen kame in ikelo ni. ²⁰Pien in ikelo gimogo anyen kame wan lem pwodi likame owinyo, pi mano, wan omito ngeno dwong me kop gi.” ²¹Pien oudo jo me Asene karacel kede jokumbor kame oudo bedo kuno, bin oudo tero kare gi bedo abeda, pi tatamo kede winyo kope anyen nogi.²²Di Paulo oko cungo i diere me kansulo me Areopaga di eko waco be, “Wun jo me Asene, ango atieko niang be ikom kope dedede, wun ibedunu jo me edini. ²³Pien kakame ango abedo bebeo kede di ako ngingico gikame wun imiunu cunyu iye, audo alutari kame tie kede iwandik kame waco be, ‘BUT RUBANGA KALIKAME NGERE.’ gikame wun iworunu abongo ngec no en ine kame ango atie tuco ne wu kop i kome.²⁴En ebedo Rubanga kocweo piny kede jame dedede kame tie iye, bala kame en ebedo kede Rwot me malo kede piny, likame ebedo i iroro kame dano en kagero. ²⁵Liikame emito awora kede giamia kame cing dano mio, ineno bala en oudo emito gimoro; piento en nono kame emio kuo but jo dedede, wei, kede gi dedede.²⁶En bin ecweo kibut dano acel atekerin dedede kame bedo i wi lobo lung, di eko moko ne gi kare me kuo kede ikor me kabedo gi. ²⁷Me wek gin kimoi Rwot kede gen be amoto kibino rarapo en di kiko ude; bed bala Rubanga likame bor kibut ngat acelacel kikom wa.²⁸Pien wan okuo, doko ooto, da otie i cinge; bala kame joacako were wu mogo waco kede be, ‘Pien wada obedo nywal mege.’ ²⁹Bala kame wan obedo kede nywal ka Rubanga, miero kur opar be tie ka Rubanga cal kede Saabu, arabo Siliba, amotoko kidi, gikame dano pao kede rieko, di en ewoto i tam mere.³⁰Pien kare me kwic nono Rubanga otieko weko, do nan etie ciko jo dedede ikabedo dedede pi swilaro, ³¹Piento en etieko moko ceng kame en ebino ngolo ne kede jo me piny kop kede poore, di beo kibut dano kame en etieko yero kame bino timo man, doko en emoko kop noni but jo dedede i epone kame eyaruno kede en kikom jo oto.”³²Kakame gin kiwinyo kede kop i kom iyarun ikom jo oto, mogo kikom gi oko donyo nyero nyero me anywar, do mogo oko waco be, “Wan obino bobo medo winyo kope nogi kibuti.” ³³Di do Paulo oko yai kibut gi di eko ot. ³⁴Do jo mogo oko ribere kede di gin kiko yei Yesu, kame kikom gi oudo tie iye Dionisio dano me Areopaga, kede dako kame nyinge Damari, karacel kede jo ace da.

Chapter 18

¹. Ingei gigi dedede, Paulo oko yai kii Asenes di eko bino Ikorinti. ². Di eko udo Eyudayat moro kame ko iwongo be Akwila, kame konywalo Pontas, di owokun inonono inonono, kede dako mere Purisila; (pien bin Kuladio ocikakino Iyudayan dedede pi yai tenge ki piny Roma:) di en eko bino but gi. ³. Dokon pien oudo en etie kede tic kacal kede mer gi, en do eko ber bedo kede gi, di etimo tic: pien gin oudo ki bedo jo nyong iauni adi lubere kede tic gi me iman.⁴. Do en eko bedo leeno tam kede gi i Sinagoga buli ceng me sabato. Di en oudo ewao cuny Iyudayan kede jo Gurik ikom yei. ⁵. Do Kakame Sila kede Temeseo oko wokun kede kii Mekadonia, banya atek oko mulo cuny Paulo, di en eko mino mujura but Iyudayan be Yesu en kame obedo Kuristo. ⁶. Do Kakame gin kiko piem kede kope go, di ki yamo kope me acae, en eko lakaro egwe mere, di ewaco ne gi be, Remo u bino dong iwi u; Ango do acil, geno nan oot anyim ango do amito oot but Abilere alikame Iyudayan.⁷. Di en eko geno ikanono, eko donyo ii ot me icuo moro, kame nyinge Jastas dano kame oudo woro Rubanga, kame jo me i ode dedede oudo okitokin itek bedo i Sinagoga. ⁸. Dokon icuo kame kolwongo be Kurispas, kame oudo obedo ngapug Sinagoga. Oko yei Rwot karacel kede i ode dedede; di jo atot kame oudo tie ipiny me Korinti Kakame owinyo kede rwonge go, oko yei di oko batiso gi.⁹. Rwot oko yamo kede Paulo i wor ki itapai be; kur ibed kede iworo do mede kede yamo, kur iweki. ¹⁰. Pien ango atie kedi, dokon likame dano moro oyaro musungo in: Pien ango atie kede jo na tot ibomba ni twatwal. ¹¹. Di en eko medo bedo kunono pi mwaka acel kede dwete kanayape di epwonyo kop ka Rubanga kii diere gi.¹². Kakame Galio oudo bin tie kede nga lub ngapug me Acaia, Iyudayan oko kello kolo gi ikom Paulo kede tam acel, di kiko kele inyim kom me ngolo kop. ¹³. Di ki Waco be, icuo ni tie wano cuny jo pi woro Rubanga i epone kame lika upere kede iswil.¹⁴. Kakame Paulo oudo tie yabo kede doge me yamo Galio diko Waco ne Iyudayan be, koto di oudo ebedo tim karac amoto me ecejo. Okwe un Iyudayan, oudo koto ango acungo kede u iye. ¹⁵. Do kite kame ebedo kede kope me nying, kede kame mako iswil un tiekunu mago, pien ango likame abedo angol kop me kopek a cal ka mago.¹⁶. Dido en eko riamo gi tenge inyim kom me ngolo kop. ¹⁷. Iyudayan dedede di ko kwanyo Sosenes kame obedo nga dwong kame loo Sinagoga di kiko daane inyim kom me ngolo kop. Do Galio lika me oko paro gimoro Atwal.¹⁸. Ingei kope go, Paulo pwodi oko mede bedo kunono pi kare moro abeber, dido eko yai weko imiegu, en eko kwang oot loka Siria, di eupere kede Purisila kede Akwila; di en oudo etieko lielo yer wie i piny me kenkerea: pien bin oudo etimo ikwong. ¹⁹. Di en eko tuno i Epeso di eko weeko gi kuno. Do en ikome eko oot donyo i Sinagoga: di eko geno nyam tam kede Iyudayan.²⁰. Kakame gin kiko kwane kede be koto ebebedo ber kede gi pi kare abor, en likame eko yei timo kamanono. ²¹. Do en eko moto gi di ekwao ne gi dong kiber, di ewacobe, ango miero aoti amak ebaga kame bino bedo Iyerusalem: do ayaro dwogo butu dokon, kame di Rubanga oyei. En dokon eko kwang yai kii Epeso.²². Kakame en eko wok kede idog nam me kaeserea, di eko donyo malo me kunono, en eko moto kanisa, di eko tulor donyo Antiokia. ²³. Ingei en tero kare moro kunono, eko dokon yai di eko oot mamano piny me Galatia kede Purigia ii anapeta di ecuko cuny jo ka lubo Yesu dedede.²⁴. Eyudayat moro kame olwongo be Apollo, kame bin konywalo ipiny me Aleksanduria, kame bin osomo itek twatwal, di engeo gi awandik ki tek twatwal, oko bino ii Epeso. ²⁵. Icuo ni bin oudo opwonyere itek twatwal iyongayo ka Rwot; dokon kite kame oudo etie kede tek cuny, omio eko yamo di epwonyo itek twatwal kopek a Rwot, do en oudo engeo ibatisimu ka Yokana kenekene. ²⁶. Dokon en eko geno yamo kede tek cuny kii Sinagoga: Kakame Akwila kede Purisila owinye kede, gin bin kiko kelle but gi, di gin kiko medo nyano ne ngec me yongayo ka Rubanga i epone ki becokina.²⁷. Kakame do bin oko jalakino en kede pi oot beo kii Achaia, imiegu oko wandiko di cuko cuny jo lub Yesu pi game, Kakame en eko tuno kede, eko bedo me kony k dwong twatwal but jo kame bin oyei di beo kii kisa. ²⁸. Pien en bin eko waano cuny Iyudayan kede teko ka dwong twatwal, di dokon enyuto negi gi awandik kame moko be Yesu en Kuristo di iwak me jo oudo tie winyo.

Chapter 19

¹. Ikare kame Apolo oudo tie kede Korinti, Paulo oko wok kitetu malo me piny nono, edi eko bino Epeso. En eko udo jo mogo oudo Yesu Kuristo tie kuno. ². Di eko benyo gi be geno ikare kame wun iyeunu kede itiekunu pong kede Tipo kacil? Di gin kiko dwokone be li doko cako wan likame owinyo be Tipo kacil tie da.³. Paulo oko penyo gi be, bin kobatiso wu batisimu mene? Gin kiko dwoko be, batisimu ka Yokana. ⁴. Paulo di oko waco ne gi, Yokana ateteni oudo batiso ibatis me iswilar en oudo ewaco ne jo be kiyei ngat kame oyaro bino icen ngee, ngat nono en Yesu.⁵. Kakame kiwinyo kede kop noni, oko do batiso gi inying. ⁶. Kakame Paulo oketo kede cenge iwi gi, Tipo kacil oko bino ikom gi, di iko donyo yamo kileb kede imurai. ⁷. Gin dedede oudo kiromo jo tomon kiwie are.⁸. Di en eko bedo oti isinagoga pi kare me dweteadek di eyamo abongo iworo di epiemo kede gi, ekwaocuny gi pi kop amako Ajakanut ka Rubanga. ⁹. Do jomogo kikom gi oudo cunyi gi odoko nuwang, omio kiko dagi yei kop ka Paulo yamo kiko donyo yamo kope areco ikom yongayo noni idier jo. Di en eko yai kibut gi, di eko tero jo oudo lubo Yesu ka eoto kede gi di eko donyo piem kede gi isukulu ka Taruno ¹⁰. Man oko timere pi mwakini are, oko mino jo dedede kame bedo Esia Iyudayan karacel kede jo Gurik oko winyo kop ka Rwot Yesu.¹¹. Rubanga oko tic kede cing Paulo pi timo giaura adongo songo. ¹². Omio do oudo igoen mege kede itabalan kotero ne jo tuo di kiko cango doko tipo are co da ko yai.¹³. Iyudayan mogo kame oudo timo tice me jwok oko gida donyo iwongo nying Yesu pi riamo tipo areco kibut jo di ki waco be aciki inying Yesu kame Paulo pwonyo. ¹⁴. Oudo tie awobe kanyaare idwe ka sikeba obe do Eyudayat di ebedo Ngatel me josaseredoti, oudo tie mo kamanono.

¹⁸. Omio jo katot kame oye oko bino di kituco tim gi karacel kede tice gi. ¹⁹. Di jo mogo kibut gi oudo timotangu me jwok oko coko itabun gi dedede karacel di oko wngo gi inyim jo dedede di kiko maro wel gi oko wok ogap me silipa tutumia ot kanyi. ²⁰. Dido kop ka Rubanga oko medo nyai di tek.²¹. Ingei ginogi time Paulo oko tamo icunye pi ot beo make donia kede Akaya, di eko oti Yerusalem. En oudo eyamo be, kame a bedo kuno, miero atuni Roma da. ²². Di en eko oro jo are kame oudo konye Temeseo kede Erasito pi ot Makedonia do en eko dong bedo Esia pi kare moro.²³. Ikare nono alola atek oko bedo pi kop kop kame mako yongayo ka Rwot noni. ²⁴. Pien icuo moro kame nyinge Demeterio oudo obedo ngatet iroro me siliba ne diana. Kame tic mere oudo kelo sente atot ne jo tet. ²⁵. En eko coko jo atimo tic noni karacel di eko waco ne gi be wun ingeuni be tic wani en kame wan oudo nu iye abar.²⁶. Nan wuda iwinyunu doko ineno be likame iye Epeso do ebuco tieko Esia dedede, Paulo noni otieko supo cuny jo atot, di ewaco ne gi be Rubanga kame kotimo kede cing likame obedo Rubanga. ²⁷Aso gikame rac en ine be, likame cat wa noni kenekene en kame bino totolun, do kiton tempulo adwong me Rubanga adako kame nyinge diana kobino cano cienge mogo kony mere bino bedo doko da ciengemo kobino kwanyetenge do di en kame koworo iye Esia kede ipiny lung.²⁸. Kakame kiwinyo kede kop nogi cuny gi oko wang kiko cako woo be, Diana me Epeso en kame dwong. ²⁹. Atotolun oko bedo ibomba lung di kiko mako Gaya kede Arisitaku kame obedo jo me Makedonia oudo upere kede Paulo kiko onyare kede gi iot me cokore.³⁰. Paulo oudo mito donyo idiere me j do jo kame lubo Yesu Kuristo oko dagi ne. ³¹. Jo wote adongo mogo me Esia da bin oko cwano ne kop di kingangao en be kur etuni ka cokere tie iye. ³². Jo oko donyo woo pi kop apapat mogo woo pi gini apat mege pi gica pien oudo cokere ototolun, jo atot kikom gi oudo kwia gikame omio gi icokere karacel.³³. Omio jomogo oko tamo be amoto Alekesanda ngat kame bin iyudan okelo inyim gi en obedo won kop. Di Alekesanda oko tingo cinge di edido gi be kilingi pien oudo emito mino pido mere inyim ekodet. ³⁴. Do kakakme gin kiniang kede be en ebedo Eyudayat gin dedede kiko medo kilelem kede dwan amalo pi kare aromo isawan are be Diana me Peso en kame dwong.³⁵. Kakame kalani adwong kame pugo bomba otieko mino kede jo oling en waco negi be, wun jo Epeso ngai kibutu kalikame ngeo be bomba me Epeso en obedo kame koworo kiye Rubanga kame kolwongo be Diana kede cal kabin opoto kibut jupita. ³⁶. Bala kite kame ineno kede be gigi likame ngatamoro twero pi yamo kop arac iye, poore do wda ilingunu ikounu weko timo gi dedede kere mielkom. ³⁷. Pien wun ikelunu nani jogi kane jo kalikame obedo jo yak me tempulon, doko likame kicao Rubanga wu da.³⁸. Aso ka Demeterio kede jotet mege en kame tie kede tie kede kop ikom ngatamoro iswil tie doko jo tic da tie, doko jo tic da tie wek gin kipidere keri gi. ³⁹. Do katie kop moro kame wun imitunu ngeno amakokop acie apat mano da wan obino liko icokere wa me bulucieng. ⁴⁰. Pien wan nan otienu ipeko otwero pi lwongo wa di oko pepenyo wa pi kilelem me cieng atin do di likame otienu kede kop moro kame otwero pi dwoko

Chapter 20

¹. Doko icen ngei atwomo twomun jik Paulo oko iwongo bute jo kame lubo Yesu di eko dino cuny gi dido en eko yai eoto makedonia. ². Ao kakame en eko ot kede la dulion nogo di emio gi nwany cuny dido eko bino Guris. ³. Di eko bulo kino pi dwete adek do kakame iyudayan oudo dure kede di oudo eyapuno ot Siria, en eko moko teni pi dok dok beo Imakedonia.⁴. Di Sopata me Berca oko upere kede i Esia kede Arisitaku ki Sekundo me Tesalonica, kede Gayo me Derube kede Temeseo. Tukiko kede Toropimu jo me Esia. ⁵. Dogi bin ogio ot ne wun kiko daro wa ki Turoa. ⁶. Di wan oko kwang gui tenge i Pilipi ingei ceng me ebaga me mugati kame arup li kiye di oko bino pi ceng kany paka tuno turoa, kakame wan obedo kiye pi ceng kany aare.⁷. Iceng me agege me Sabiti kakame jo ku lubo Krisito ocokere kede karacel pi poko mugati, Paulo oko pwonyo gi di oudo eikere pi yai oru mere di eko mede kede yamo mene tuno idier iwor. ⁸. Do oudo hero atot iagola me malo kakame oudo gin kicokere kiye karacel.⁹. Bin oudo tie atin awobi anyinge Eutiko kame bin oudo obedo idirisa, bin di eko donyo inino atut, Kakame Paulo oudo tie mede pwong kede kakame nino obwone kede en eko poto piny ki ot me adek igoropa di oko kwanye di eto. ¹⁰. Di Paulo oko wok piny di eko nebere ikome di eko gwake di ewaco be, kur cinyu poti pien kuo mere tie bute.¹¹. Pimano, kakame obino kede malo bobo, di in eko turo mugati eko camo di bobo eko cako yamo naka paka tuno piny ru. di ekuyai. ¹². Do gin kiko tero atin awobi nono di kuo di cuny gi cenapakin¹³. Do wan eko cako ot anyim i emeri di oko kwang ot Asos: ikinono oudo otie kede iik me kwan yo Paulo, pien en oudo emoko tam mere pi ot kede tiene. ¹⁴. Do kakame wan oko kete i emeri di oko ot paka mitilene .¹⁵. Di wan oko kwang kikimo, ceng alubo paka pimere kede kios di do oru mere di wan otuno Samos di oko dong ber Turo giliium dido ceng alubo oko tuno Miletus. ¹⁶. Pien Paulo oudo omoko tam mere pi kwang naco Epeso piento en eter lure Esia. Pien oudo etie susunyo koto ka twere etum Yerusalem iceng me pentekoti.¹⁷. Bobo imiletu, en eko cwano ooto iwongo jo dongo me kanisa i Epeso. ¹⁸. Do kakame gin kituo kede bute en eko waco negi be, wun ingeunu cako iceng me agege kame ango abino kede Esia. epon kame ango abalo kede wu ikare dedede. ¹⁹. Atio ne Rwot kede tam amwol doko kede pige wang atot kiton atamu kame oudo apoto na bio itam ame Iyudayan oudo oiko ikoma. ²⁰. Kede epone kame likame akono ne wu kede gidedede kame oudo konyo wu. do ango anyuto ne wu doko apwonyo wu ikakaler bobo atimo kamano ot iot. ²¹. Di atito but Iyudayan kede jo Gurik kop me iswilar beo kibut Rubanga kede yei beo kibute Rwot wa Yesu Kirisito.²². Nan do, nenunu, ango atie ot itwec me cuny kacil Yerusalem do likame ango gikame bino timere ikoma ikuno. ²³. Kwanyo ciny acil omio mujura be ibuli bomban acel acel kobino beo ikoma. ²⁴. Do likame gigi oko kwanya, motoko likame aneno kuo na bala gi apiretek buta. Pien apore tieko tic na kame audo kibut Rwot Yesu kede kicel kede tatono ejiri me kisa ka Rubanga.²⁵. Nenunu, bobo nanda ango angeo da be wan dedede jo kame ango bin abedo tuco ne wu kop me ajakanut ka Rubanga likame bobo ibinunu neno wanga. ²⁶. Pimano ango tin amio wu nga be ango do atieko lonyere iremo me jo dedede. ²⁷. Pien ango bin likame abedo liwor pi tuco ne wu gikame Rubanga oiko timo dedede.²⁸. Pimano, gwokunu komu di ikonu gwoko romini la Rubanga, kame tin cuny kacil oketo wun pi bedo jotel gi, pi gwoko kanisa ka Rubanga kame ewilo kede remo mere. ²⁹. Pien ango angeo mune be, i cen ngei yai nan go, ikween ager bino donyo idiere wu likame gin kibino paro pi weko romini ka Rubanga. ³⁰. Bobo ki diere wu jo mogo bino wokun di kiko geno yamo kope ongwalo pi wano tam me jo koyei Kirisito but gi.³¹. Pimano bed di ingicunu itek bobo yutununu be, pi kare me mwakin adek ango abedo coro ngut acel acel iwor kede iceng kede pige wanga. ³². Doko nan imiegu kule imiegu na iweko wu icing Rubanga kede ikop me kisa mere kame twero gero wu kede mino wu kabedo idiere me jo dedede kame Kolonyo.³³. Ango likame bin angobelo Siliba, gold amotoko igwen ka ngutamoro. ³⁴. Ebo wuda ikomu ingeunu be, cinga gi obedo mina Jamini kame oudo amito karacel kede jo dedede kame udo tie keda. ³⁵. Ango bin anyuto ne wu gi dedede, epone kame iporenu tic kede pi konyo go agoro kede pi yutuno kope ka Rwot Yesu epone kame eyemo kede be etic me winyo pi mino kalamo gamo.³⁶. Do kakame bin en etieko yamo kede en eko rioudiko piny di eko lego kede gi dedede. ³⁷. Di gin dedede kiko kok itek, di ki gwagwak ngut Paulo kede di ki note. ³⁸. Kede cwer cuny atek ikom kop kame oudo en ewaco ne gi be likame gin bobo kibino neno wange bobo. Gin kiko nyamaro en iemeri.

Chapter 21

¹Di kare oko tuno, kame wan oko pokere kede gi, di wan oko kwang ka oriere paka tuno Kosi, oru mere di oko tuno Rodes, di oko yai kikuno doko tuno Patara. ²Di oko udo emeri kame tie ngolo loko Poenisia, di wan oko donyo iye di oko yai.³Nan do kakame oneno kede Supuro, oko nace kibad tetungodal, di oko kwang pakatuno Siria, di oko wok kiye edoket me Taya, pien kikuno oudo oyaro kwanyo yec mogo kame odio emeri. ⁴Di oko udo jo koyei, oko bedo kuno pi ceng kanyare. Tipo kacil oko telo gi di waco ne Paulo be kur eot paka Yerusalem.⁵Kakame wan otieko kede ceng gi, wan oko yai di oko mede kede ot wa, gin dedede kiko nyamaro wa, kiton mon kede idwe tuno kakame wan donyo kede oko me bomba. Dido wan dedede oko riondiko piny, idog nam, oko lego. ⁶Di wan oko moto dano acel acel kikom gi, oko donyo iye emeri, di gida kiko dok imiere gi.⁷Kakame wan otieko kede gi oterowa Taya, di oko tuno Potolemai, di oko moto Imiegu kede amiegu, di oko bedo kede gi pi ceng acel. ⁸Di oru mere, wan jo oudo tie iye ekodet a Paulo oko yai, di oko tuno Sisiria, di oko donyo i ot ka Pilipo kobedo ngatuc ejiri, obedo ngat acel kikom jo kanyare ka, kame wan oko bedo kede. ⁹Di icuo acel nono tie papa me anyira ongwon kalikame pwodi onyomere do di kitimo imurai.¹⁰Di wan oko mede bedo kuno pi ceng mogo, dido dano moro oko bino ipiny me Judea obedo enabi, anyinge Agabus. ¹¹Di kakame ebino kede but wa eko gamo ausi a Paulo, di eko tweno cinge kede tiene eko waco be, "Tipo kacil waco be, 'iye epwone noni, Iyudayan me Yerusalem bino tweno won ousi noni kamane, di oko mine icing jo kalikame Iyudayan."¹²Di kakame wan owinyo kede kamano, wan karacel kede jo me piny nono, oko ngangao Paulo be kur eot Yerusalem. ¹³Di Paulo oko dwoko negi be, "Nyo amio wun itie nu koko, di iturunu cuny ango? Pien ango atieko yei likame pi twena kenekene, do pi to da ki Yerusalem pi nying Rwot Yesu." ¹⁴Do kitakame oneno kede be edagi, wada oko weke, di owaco ne be, "wek mit ka Rubanga cobere."¹⁵Di ingei ceng mogo, wada oko udo nwang cuny di oko ot paka Yerusalem. ¹⁶Kikano wan oko ot kede jomogo ace ko yei me Sisiria, di kiko tero wa paka ki ot ka Masasoni, icuo kame tie anywali me Supuro ngat kame bin ogeo lubo Yesu sek, ngat kame wan opore bedo kede.¹⁷Di kakame wan otuno kede Yesrusalem, Imiegu kede amiegu oko gamo wa kede kilel. ¹⁸Di oru mere Paulo oko upere kede wan ot but Yakobo, oko udo jo adongo dongo dedede tie kuno. ¹⁹Di kakame en etieko moto gi kede, Paulo oko cako tatamo ne gi kiyore kiyore kope dedede kame Rubanga bin otimo idiere me jo kame likame obedo Iyudayan di lubo ejiri²⁰Di kakame kiwinyo kede, gin kiko mino deyo but Rubanga, di ki waco ne be, "Neni ngo ber omin wa, jo adi kame tie tutumian me Iyudayan otieko yei. Do pwodi kitek lubo Iswil? ²¹Di omio gi ngec kikomi be in itie pwonyo Iyudayan dedede kame bede karacel kede jo kalikame tie Iyudayan pi dagi lubo Iswilia ka Musa, di kiwaco be, likame poore kepo idwe gi, arabo lubo itok wa.²²Nan do otim benyo? Jo atot oyaro bino cokere karacel, pien gin ki yaro winyo be in ibino. ²³Do pimano wan otie waco ni kaman. Wan otie kede cuo ongwon kame tie kede kwong kikom gi. ²⁴Ter jo nogo di ikounu lonyere karacel kede gi, di iko culo gi, wek tetekeny kiko lielo wi gi. Dido jo dedede kobino ngeno be, kop kame oudo otatamo kikomi dedede oudo likame kop me ateni. Pien ida itie kede wa, di ilubo Iswil wa.²⁵Kop kame mako jo kalikame Iyudayan ko yei, wan ocwao negi baluwa di omoko be kur kilub kop acal amagi, kwanyo kenekene gin pore kibed tenge kikom jame kame oyalo kede cal jwogi, kede camo remo, camo gi kame odeo adea, kede tim me caro." ²⁶Di Paulo oko tero cuo nogo oru mere, di kiko ot lonyere karacel kede gi. Dido kiko donyo itempulo, pi nyuto anyut me kita kame ceng me lonyere bino tiek kede, di oko mino gi ayala pi ngat acel acel kikom gi.²⁷Dido ceng me kanyare oyapuno tiek, Iyudayan kame koyai ki Esia, kakame gin ki neno kede Paulo itempulo, di kiko supo jo dedede, di oko make. ²⁸Di kilelemo itek, "Jo me Isirael, konyunuwa, icuo ni en kame tie pwonyo jo dedede kikabedo lung pi dagi wa, iswil, kede kabedo ni. Di medo iwi mano ekelo jo Gurik da Itempulo, di eko munao kabedo kacil noni dedede." ²⁹Pien gin oudo inene sek ibomba di etie kede Toropuni nga Epeso, kame gin kitamo be Paulo oudo okelo Itempulo.³⁰Di bomba dedede oko rubere, di jo ko ringo karacel, di kiko mako Paulo. Di oko wane oko me Tempulo, di kiko cengo i keros awakawaka. ³¹Di kakame bin do itie mito neke kede, kop oko tuno but ngadwong me Isirilalen, be Yerusalem lung otieko rubere.³²En awakawaka eko kwanyo isirikalen kede jo tic mege, di eko ringo kunono but gi. Di kakame gin kineno kede ngadwong atelo isirikalen kede isirikalen mege, kiko weko bungo Paulo. ³³Ngadwong me Isirikalen oko bino ingete, di oko tere, di eko woto twer me twene kede irikoi are. Di eko mito nyang be en ebedo ngai, di nyo kame etimo.³⁴Di mogo lelemo kede kop ni. mogo lelemo kede kope ace kikom ekodet. Di en likame eko twero niang nyo kikome kokelo atotolun, en eko woto twer be tere ipaco me Isirikalen. ³⁵Di kakame en etuno kede ka yito malo me ot, dido isirikalen oko tinge atinga pi gero me jo. ³⁶Pien ekodet me jo oudo lubo gi, di kilelemo be, "rwenyunu kede!"³⁷Di kitekame oudo tero kede Paulo ipaco me isirikalen, en eko yamo kede ngadwong me isirikalen be, "iyei na yamo kede gi?" ngadwong me isirikalen oko waco be, "ida itwero yamo kileb gurik? ³⁸Likame in dano me Misiri, kame nyoro nyoro ni okelo aruba aruba, di kiko kelo cuo itim aromo tutumia ongwon obedo jo nek?"³⁹Di Paulo oko waco be, "Ango icuo obedo nga Yudaya me Taruso, kibomba me Cilicia. Dano kame likame yai kibomba atitidi. Ango akwai ki peko na ni me wek ayam kede jo." ⁴⁰Di kakame oko mine kede twer, Paulo di oko cungo kayito malo, di eko didio jo kede cinge, dido jo oko ling titi, en eko yamo kede gi kileb Eburania. Di ewaco be,

Chapter 22

¹. "Imiegu kede joapapi, winyunu pido ne atie inyim wu nan." ². Do kakame kiwinyo kede be en eyamo kede leb Eburania, gin kiko ling kalamo. Eneko waco be:³. Ango ateteni abedo Ngayudaya, anywali me Tarusi me Silisia, do adongo i bomba noni itien Gamaliel, audo pwonyere di lubere kede teko me iswil ka papa wa, dodi oudo aketo cunya ikom Rubanga kame wuda dedede itimunu kede tin. ⁴. Ango atidilo yongayo noni kede to di atweo kede tero cuo kede mon i ot kol. ⁵. Di ngasaseredoti adwong da bedo ijura nango, kede kansulo dedede me jodongo, kame oudo ango audo iye baluwan pi imiegu, di ako ot Damasiko pi kelo paka jo audo tie Yerusalem di itie irikoi pi gin udo alola.⁶. Nan eko timere, di ango atie iyongayo ot di do ayapuno tuno Damasiko esawa kanyape me idier iceng, cucuto nono di lero ager kowok i malo oko rieny rimaro ango. ⁷. Ango ako poto piny di ako winyo dwan di waco na be, "Saulo, Saulo, pinyo omio in itie tidilo ango?" ⁸. Ango do ako dwoko be, 'in en ngai, Rwot?" En eko waco na be, "Ango en Yesu me Nasaret, kame in etie tidi lo."⁹. Ateteni jo audo tie keda oko neno lero kido bedo iwor, do likame kiko winyo dwan ngat audo tie yamo keda. ¹⁰. Ango do ako yamo be, "Rwot atim do nyo?" Di Rwot oko yamo na be, " Yai malo iko ot Damasiko, dido ikuno oyaro yamoni gi dedede kame oiko ne in timmo? ¹¹. Do pien oudo lika atwero neno pi deyo me lero ca, di oudo jo audo tie konono keda tie tera di imako cinga, ango ako bino Damasiko.¹². Dido ngatmoro anyinge Anania, icuo audo omire di lubere kede iswil, di etie kede caden aber inyim Joyudaya dedede audo bedo kano. ¹³. Oko bino but a, eko cungo di eyamo na be, "Omin Saulo, udi yabere me wangi' i esawa nono ango ako kiaro wannga malo bute.¹⁴. Dido en eko yamo be, "Rubanga ka joapapi wan oyen be in ipoore ngeno mit mere, di iko neno ngat kopoore, kede winyo dwan me doge. ¹⁵. Pien iyaro bedo ijura mere but jo dedede pi gikame ineno kede winyo. ¹⁶. Do nan itie kuno pinyo? Yai malo obatiso in, di oko iwongo dub ni tenge, di ilwongo nying Rwot.¹⁷. "Nan do eko timere be, kame adwogo kede Yerusalem di atie ilega i tempulo ako udo ilek. ¹⁸. Di ako nene di ewaco na be yai oti tenge me Yerusalem awakawaka, pien lika gi iyaro yei caden nin kana.¹⁹. Ako yamo be, "Rwot, kingeo be isinagoga acelacel ango atweo ako bungo jo audo koyei. ²⁰. Do kakame oonyo kede remo ka Stepano, audo obedo ijura nin, ango da oudo atie cungo i konono di atie pwoyo pi to mere, di atie gwoko igoen ka jo audo tie neke. ²¹. Dido en eko waco na be yai ioti, pien ango amito oon ka kabor ikame but jo kalika obedo Iyudayan."²². Di kiko winyo kop mere tuno kede ikop noni, di kiko kiaro dwan gi malo di iwaco be kwanyunu dano bala man tenge me lobo, pien likame epoore kuo!? ²³. Dido kakame kiwoto kede koko di kinyinyilo igoen gi ikikiro apua malo. ²⁴. Ngadwong me isirikalen oko woto be poore pepenyo en di odae en amotoko me etwero ngeno gi komio kiwoc ne.²⁵. Dido kakame kitwee kede aunoi, Paulo oko waco ne ngatel me isirikalen kaudo tie cungo konono be, iswil yei ne in bungo dano obedo ngaroma, di likame oturo ne raco? ²⁶. Kakame ngadwng me isiikalen owinyo kede kop ni, en eko ot but ngatel me isirikalen eko yamo ne be, "Gwokere kede gikame itie timo, piento icuo ni obedo anywali me Roma.²⁷. Di do ngatel me isirikalen oko bino bute eko pen ye be, "Yamo ber, in ibedo anywali me Roma?" En eko dwoko be "Eba." ²⁸. Ngatel oko dwoko be, Ango aculo sente atot twatwal pi udo tie na ni be bedo anywali me Roma." ²⁹. Cucuto nono di jo audo poore pepenyo en oko ayiko tenge kibute, di ngatel me isirikalen oko udo iworo kakame engeo kede be en oudo ebedo anywali me Roma, di dokon oudo emio otwee.³⁰. Oru mere do, piento oudo en emito ngeno ateteni pinyo omio joYudaya opide, en eko gonye i atwea mere no, di eko mino cik but jodongo me josaseredoti kede kansulo gi dedede to bino, di eko kelo Paulo cungo inyim gin.

Chapter 23

¹. Dido Paulo oko ngino jo me kansulo itek di eko waco be "Cuo kede imiegu, ango abedo di akuo kede ngec aler inyim Rubanga paka tuno tin." ². Di Anania ngatel josaseredoti oko woto cik but jo audo tie cungo ingete pi bapo doge. ³. Dido Paulo oko waco ne be, "Rubanga bino bapida in apama kame opuo kede erang-gi atar! Pien in ibedo pi ngolona kop di lubere kede iswil, do in imio cik bi bapa di iswil oyei amano?⁴. Di jo audo tie cungo kanono oko waco be. "In itie nywaro saseredoti adwong me ka Rubanga?" ⁵. Di Paulo oko waco be, "Imiegu, ango oudo lika angeo be en ebedo ngatel josaseredoti pien owandiko be, "likame ipoore yamo kop arac amako ngat kame pugo jo nii."⁶. Do kakame Paulo oniang kede be jo mogo oudo obedo isadukayon do jo ace oudo obedo Iparisayon en eko yamo kede dwan amalo inyim kansulo be "Cuo kede imiegu, ango abedo ngaparisayo, wot ka ngaparisayo, pi kop kamaki gen kede yaruno me jo oto en komio otie ngolona kop. ⁷. Do kakame eyamo kede kop ni, piem oko tingere diere me Iparisayon kede Isadukayon: di cokere oko pokere. ⁸. Pien Isadukayon waco be iyarun likame tie imalaikan amoto tipo da likatie: do Iparisayon yei be are dedede tie.⁹. Dido peim me dwan amalo oko tingere di jopwony me iswil me ekodet me Iparisayon oko yai malo di ipiem di kiwaco be, "Wan likame oudo gimono arac ibut icuo ni i do kame tipo amoto malaika oyamo kede kir do oyiunu kede Rubanga." ¹⁰. Nan kakame piem atek atingere kede, ngatel me isirikalen, oko udo iuoro be cengmogo jo nogo oudo twero nyinyilo Paulo omio en do eko mino cik but isirikalen to yito piny iko kwanye tetek i diere gin, di iko kele i paco me isirikalen.¹¹. Do iwor kame lubo Rwot oko cungo ingete di eko waco be, Paulo udi cuny me mulem, pien kite kame ijurau kede pira i Yerusalem, poore dokon ibed ijura na i Roma da.¹². Dido kakame piny oru kede joyudaya mogo oko cokere karacel di kiko keto kom gi i kwongere di kiwaco be gin oudo likame kibino camo arabo mato gimoro tuno kede kame gin ineko Paulo. ¹³. Nan oudo jo kokelo tam ni kalamo ot ongwon.¹⁴. Kiko bino but jodongo me josaseredoti kede joadongo me piny di kiwaco be, "wan otweo kom wa kede kwongere atek be wan likame oyaro camo gimoro tuno kede kame oneko Paulo. ¹⁵. Nan do wun, karacel kede kansulo miunu tam but ngatel me isirikalen dedede be gin ikele kane diki, di ecal bala wun imitunu medo ngingico kop mogo amake. do wan oikere neke di pwodi likame etuno kan.¹⁶. Kakame do wot amime Paulo owinyo kop gin kamako ot dare iyongayo en eko ot donyo i paco me isirikalen eko waco ne Paulo. ¹⁷. Di do Paulo oko iwongo ngadwong me isirikalen di eko waco ne be, "Teri atin awobi ni but ngadwong kame lo isirikalen dededed, pien etie kede kop kame emito waco ne."¹⁸. En do eko tere di eko kele but ngadwong kame lo isirikalen dedede di eko waco be, mabus kanyinge Paulo olwonga ot bute di eko waco na kelo tin awobi ni buti en etie kede kop moto kame emito waco ni. ¹⁹. Di do ngodwong kame lo isirikalen dedede oko mako cinge, kiko nyiko tenge, di eko penye imung, "Kop nyo inonono kame in imito yamo na?"²⁰. Di eko waco be, "Iyudayan otieko winyere pi kwano be in ikeli Paulo inyim kansulo diki, dido ineno bala gin imito pepenyo kop mogo ace kamake. ²¹. Do kur iyei kop gin, pien jo akalomoot ongwon ikom gin tie buto iyongayo pi dare, cuo kotieko tweno kom gi kede kwongere be likame iyaro camo amoto mato gimoro tuno kede kame kineke doko nan itieko ikere, di kitie daro cikere kame wok kibuti.²². Ngadwong kame lo isirikalen dedede do oko weko atin awobi noni ot, di eko mine cik be, "kur iwace ngatamoro be in iwaco na kop gi. ²³. Di eko iongo jodongo are me isirikalen, di ewaco be "iki isirikalen aromo tol are, jo ot kanyaare kame ringo kede asigiran, kede jo tol are katio kede tongini pi ot Sisiria i esawa adek me iwor. ²⁴. di ikonu iko asigira pi Paulo do tic kede, di ikonu tere iber but Pelik ngat kobedo gobana.²⁵. En eko wandiko baluwa i epone acal kaman. ²⁶. Kulaudio Lusia, but adwong me awora Pelik ngapug: Amoti. ²⁷. Iyudayan oudo omako icuo ni di oudo kiyapuno neke. Di ango oudo abino kede isirikalen ako lake, kame angeo kede be en ebedo anywali me Roma.²⁸. Do kakame oudo ango amito ngeno kede pinyo omio gin oudo itie pide, ango ako tere inyim kansulo gin. ²⁹. Ako do ngeno be oudo opide pi kop kamako peny mogo me iswil gi, do likame tie pido mror kamake kame twero mine to arabo atwea. ³⁰. Do kakame owacona kede be Iyudayan oudo tie daro icuo no ni iyongayo, ango do ako cwane awakawaka buti, di doko ako ciko ja atie pide waco nin kop kamio gin itie pide.³¹. Dido isirikalen, oko lubo kite kame oudo awaco negi kede, kiko tero Paulo paka kele iwor but Antipaturi. ³². Oru mere gin kiko weko jo katio kede asigiran pi mede ot kede en, di kiko dok ipaco me isirikalen. ³³. Kakame ituno kede sisaria di oudo itieko mino baluwa but gobana, gin kiko mino Paulo da bute.³⁴. Do kame gobana osomp kede baluwa, eko penyo adul kame en ewok iye. Do kakame eniang kede be en ewok i Silisia. ³⁵. En eko waco be, "Ango abino winyo kop nin kame jo atie pidi da obino." Di eko mino cik pi dare i ot abaka Erode.

Chapter 24

¹. Ingei cengere kany, Anania, nga Saseredot amalo oko wokun karacel kede idongia, kede dokon ngayamo ariek moro kame kolwongo be Tertulu, kame omio kope kereco but gabuna ikom Paulo. ². Dokon kakame kolwonge kede, Tertuu oko geeno piido Paulo di ewacobe, Neningo di beo kibutin, wan onumunumo anapakin adwong twatwal, dokon tice kabeco otimere ne ateker ni beo ki apugan nin. ³. Wan ogamo tice ni didik ika bedere dedede kede pwoc me pone dedede. okwe yin nga pug kame kite mere ber, Feliks.⁴. Di likame amito be, akel oolo buti, do akwai be tim wa ber iwiny kope wa anonok kame okello buti. ⁵. Pien wan oudo be dano ni obedo nga kel peko, kede ngat kame supo jo pi piem kede apugan, idiere diere me iyudayan, ika dedede me piny dokon en kame ebedo nga tel wi ekodet kame kolwongo be Nasarene. ⁶. Dokon en noni en kame ebedo rimo piny di edubo nying Tempulo: en kame wan oko maake di oko teere pi ngolo ne kop koto di olubo kede iswil wa.⁷. Do Laisia kapten adwong oko bino maane icing wan kede gero atek twatwal di eko teere tenge. ⁸. Di en ecikakino be, kame tie jo kame tie kede kop ikome bin butin: kame da yin itwero ngingico kope nogi in ikomi di iko wudo tien kop omio wan otie piide. ⁹. Iyudayan da diko mooko yamo noni di ki waco be, kope nogo tie kamanono.¹⁰. Kakame gabuna oko gwegweto kede Paulo pi yamo, Paulo diko dwooko di ewaco be, Bala kame ango angeo kede be in ibedo nga ngol kop me ateker ni pi mwakini katot, mio ango adwoko kope pira kede yom cuny. ¹¹. Piento yin ipore niang be, oromo nan do cengere tomon ki wie are, geeno kakame ango aoto kede Iyerusalem pi wooro. ¹². Jogi likame oko udango itempulo di atie piem kede ngatamoro, amotoko nat di atie loolo ngatamoro, arabo ika cokere amotoko kii bomba. ¹³. Dokon joogi likame twero mooko kope kame gin ki tie pidango iye gi.¹⁴. Do ango atuco man butin, be, ango aworo Rubanga me jo akwaari na iye epone kame joogi iwongo be yongayo koparao, di ayei kede gi dedede kame kowandiko ii tabun me iswil karacel kede me inabino. ¹⁵. Dokon di atie kede gen but Rubanga iyepone kame gida kiyei kede be, iyarun me jo ko too bino bedo tie, di eribaro jo kabeco, kede jo kreco da. ¹⁶. Epone noni en kame ango atie tinao kede koma, tetekeny wek abed kede kuo kame raco liki ye inyim Rubanga karacel kede ibut jo da.¹⁷. Nan do icen ngei mwakini atot, en kame ango ako bino kede pi keelo gia mia kede irabu but ateker na. ¹⁸. Ikanono da en kame iyudayan mogo kowok i Asia ouda kede di atie lonyere kii tempulo di likame atie kede ekodet, amotoko aruba ruba. ¹⁹. Kame nan twero bedo tie inyim kan, pi piem kede gi kame ango ayamo, kame di ki tie kede kop moro ikoma.²⁰. Arabo wek jogo nogo yam kope gi nan di ango pwodi atie cungo inyim kansulo kan, kame di gin ki wudo tice kareco ikoma. ²¹. Kene kene, ango angeo be, kop me dwan kame ango aredo kede di acungo idiere gi, di ayamo kop kamako iyarun me jo ko too, en ko mio iceng atini okela ngo inyimi kan.²². Kakame Feliks owinyo kede kopenogi, di dokon en oudo etie kede ngec ka ber ikom yongayo nono, en eko Sarakiono gi di ewaco be, ango ayaro bino ngeeno tuto me kop wu di Laisa kapten kadwong obino. ²³. Di en eko cikakino ngat kame ioo wi ikean pi gwooko Paulo, di eyei ne bedo kede alajara dokon kur egeng jo awotino meege pi konye, arabo bino bute.²⁴. Ingei cengere mogo, Feliks oko bino kede dako mere Durusila, kame obedo a yudayat, di en eko iwoongo Paulo, di eko wiinye pi kop kamako yei kame tie ii Kurisito. ²⁵. Di Paulo oko geeno yamo ikom kop ka mako poore, pugo komi ke de ngolo kop, Feliks kome oko miel, di eko dwoko be, dok ber kong pi esewa ni, kakame ango ayaro wudo kede kare kibecakina ayaro iwoongi.²⁶. Doko en oudo etie kede gen be, Paulo oudo pore miine sente moro, di en eko goonye: kop nono en ko mio en eko cwaano dano moro pi oot poro kop kede Paulo. ²⁷. Do ingei mwakini are, Porsio Festo oko bino lunyo ka wang Feliks dokon pien Feliks oudo mito yoomo cuny iyudayan en bin eko weeko Paulo odong di otweere.

Chapter 25

¹. Kakame pesito otuno kede idul kame en epugo; icen me ceng adek en eko yai ikaesarea tuno Yerusalem. ². Ikanono jo dongo me Isaseredotin karacel kede jodong me Iyudayan oko tatamo ne kop ikom Paulo, di kiko kwano cunye. ³. Pi timo ne gi bero me wek ecwai en Yerusalem dodi oudo kitieko iikere dare iyongayo pi neke.⁴. Do pesito oko dwoko negi be, Paulo opore gwoko ikaesarea, doko eda etie mito oot kunono awakawaka. ⁵. En eko waco be, “Pimano wek jo adongo wu upere kede kuno, di gin kiko pide ka tie gimoro arac bute.⁶. Icen me bedo kede gi pi ceng kalikame kalamo tomon en eko yai eoo kaeserea iceng kame Lubo en eko bedo ikom mere me ngolo kop, di eko ciko be kel Paulo. ⁷. Kakame Paulo otieko tuno kede Iyudayan oko cungo oluke, di kiko cako kelo pido atot adongo dongo ikom Paulo kalikame twero nyuto ateni gi. ⁸. Paulo oko pido kamanc “Ango likame aturo iswil me Iyudayan likame atimo raco moro itempulo amotoko ne Kaisari akadi acel.⁹. Do pesito piento mito yomo cuny Iyudayan, oko penyo Paulo be” in imito be teri ot pidi ikope nogi inyima I Yerusalem?” ¹⁰. Do Paulo oko dwoko be, “Ango atie cungo inyim kom me ngolo kop ka Kaisari, kakame pore pida pida iye, doko da ango gira likame atimo ne Iyudayan gimoro arac bala kame ida ingeo kede kiber.¹¹. Pi mano ka me di ango abedo ngat arac di atimo gimoro arac kame mio kotwero neka, ango likame adagi to; do ka gikame kitie pida iye likame atimo udo likame tie ngatamoro kame tie ngatamoro kame me jala icing gi. Ango ajuro pido but Kaisari. ¹². Kakame pesito otieko yamo kede kansulo mere eko dwoko ne Paulo be, “In ijura pido ni be ter but Kaisari ot but Kaisari”¹³. Kakame ceng mogo ongolo kede Abaka Aguripa kede Berenike oko bino Kaesarea pi moto Pesito. ¹⁴. Kakame kitieko kede ceng atot kuno, Pesito oko tero kop kame kopido iye Paulo inyim Abaka di ewaco be, “Tie icuo kame pelik oweko iotkol. ¹⁵. Ikare kame ango oudo atie kede Yerusalem. Jodongo me josaseredoti karacel kede jodongo me Iyudayan oko mina ngec di kikwao be ngol ne kop. ¹⁶. Do ango ako dwoko negi be, likame obedo ekite me Joroma pi jalo dano to, di pwodi likame eriamakin kede jo kame tie pide wang iwang me wek eda eud kare me pido dwodwoko kope kame kopide iye.¹⁷. Pimano kakame gin kicokere kede kan, ango likame ako gal do orubmere ango ako bedo ikom na me ngolo kop. Di ako ciko be kel icuo nono. ¹⁸. Kakame jo kame pide oyai kede malo gin likame kiko kelo pido moro arac ikame bala kete kame ango oudo aparo kede. ¹⁹. Do oudo kitie kede peny mogo bute kame mako edini gi, kede Yesu kame bin oto kame Paulo moko be ekuo. ²⁰. Bala kite kame ango ako buonokin iye kite me peny nogi, omio ango ako penye ka oudo emito ot Yerusalem wek ot pide ki kuno pi kope nogo.²¹. Do kakame Paulo okwao kede be ber gwoke iotkol di odaro kede kite kame ngapug adwong bino ngolo kede kop nono, ango dido ako ciko be ber gwoke tuno kede ka ango acwae but Kaisari. ²². Aguripa oko waco ne Pesito be, “Ango kikoma amito winyo yamo me icuo noni” Pesito oko dwoko ne be “Ibino winyo yamo mere diki”²³. Iceng kame lubo Aguripa kede Berenike oko bino kede angosibib adwong, kiko donyo iot me winyo kop, di kiupere kede jo adongo me isirikalen karacel kede jo kame koworo ibomba. Pesito oko mino kokelo Paulo kanono. ²⁴. Di eko waco be “Abaka Aguripa karacel kede jo dedede kame tie kede wa kan, inenunu icuo kame Iyudayan dedede obako dog gi buta pire Iyerusalem kede ikan da di kikok be kuo mere pore jiki.²⁵. Do kakame ango ako udo kede be likatie gimoro kame etimo arac kame romo mino koneke. Aso kite kame en kikome eko juro kede pido mere but ngapug omio ango ako cwane. ²⁶. Do ango likame atie kede kop moro ibecokina ikom icuo noni, kame aromo wandiko ne ngapug na. Pi mano ango akele inyim wu, do singo twatwal inyimin Abaka Aguripa. Me tetekeny kame wan otieko pepenyo en, ango aromo udo kop moro kame make kame abino wandiko. ²⁷. Pien kibuta eneno gi kame kony mere li pi cwano mabus inyim ngapug adwong abongo nyuto gi kame kopide iye.”

Chapter 26

¹. Aguripa oko waco ne Paulo be koyei ni yamo piri keni. Di Paulo diko neno cinge diko dwoko kop en ikome. ². Abaka Aguripa ango atamo be cinga bed yem pien ayaro dwodwoko kop, ikoma tin inyinu ikom gi dedede kame Iyudayan opida iye. ³. twatwal mere ango angeo be in itie kede ngec amalo kede ikom itok dedede kede peny ame mako Iyudayan. Pi mano ango akai pi winya kede anapakin.⁴. Ekite me kuo na geno di ango eponga ame oudo iya agege ateker na kame bedo Yerusalem kede Iyudayan dedede ngeo. ⁵. Gin kingea cako iya gege kame kiromo tuco be iye dini wan ango abedo ngaparisayo.⁶. Do nan ango atie cungo di ongolo na kop pi genme akere kame, Rubanga ociko but jo akwari wa. ⁷. Pi cikere nono atekerin wa tomon kiwieare kame tie cane tic ne Rubanga iwor kede iceng pi gen kame tie bino pi gen noni ibaka Aguripa, en komio Iyudayan tie pida. ⁸. PInyo komo un itienu kede par be Rubanga yaruno jo ko too.⁹. Ateteni ango ikoma oudo aparo timo Jamini atot kame nego nying Yesu me nasaret. ¹⁰. Jamni gi ango da atimo Iyerusalem, di audo tuero, kubut Jasarodotin Adongo, di Amako jo koyei di aketo lot kol kame ko neko gi ango da di ako yamo ikom gi. ¹¹. Idi atidilo gi nakanaka buli kacokeren gi di adio tetek pi bedo kede acae ikom yei gi di abedo ger kitek ikom gi. Abedo tidilo gi paka tuno ibomban me tenge.¹². Pi kop noni en omio ango di ako gamo akarinikin kede tuero kibut jo dongo m e Josasorodotin me ot damasiko. ¹³. Okwee abaka idieri ceng iyangayo di ango ako neno Asara kame wok kimalo di erieny kalamo Asara me iceng, di eko luka diere kede jo kame bin aoto kede gi. ¹⁴. Do ikanono wan di oko popoto piny di ako winyo dwan kame yamo keda di eyamo keda ileb me Iburanian, Saulo Saulo pinyo komio itie tidilo ango? atek ne in pi gweno engaro.¹⁵. Di ango ako waco be, in en ngai Rwot? Di en ako walo na be ango en Yesu ame in itie tidilo. ¹⁶. Do yai malo di iko cungo kede tieni pien ango anyutere buti pi tien kop ni, pi mini doko ngatic kede Mujara ikom Jamini ame in itieko neno kede kame abino nyoto ni, ¹⁷. Pi laki kibut jo ni kede kibut jo kalime ngeo Rubanga kede kibut kame abino cwani but gi. ¹⁸. Pi yabo wangi, kede loko gi kicolo kede dwogo ilero kede ituero ka sitani dwogo but Rubanga. Me tetekeny kiud Isasir ikom dub wek kisikao idiere me jo ko lanyere pi yei ango.¹⁹. Pi momo okwee abaka Aguripa ango lika bin ako pien kede yabere oyai kimalo. ²⁰. do eko geno, nyute me agege but jo me damasiko, kede Iyerusalem, kede adulion dedede kame lie Iyudayan, kede but jo kalikame ngeo Rubanga, tetekeny kiswilaro di kiko lokere but Rubanga, diki ko timo tice ariamo kede iswilar. ²¹. Pi tien kop ni en komio Iyudayan diko maka itempulo diki ko tere pi mito naka.²². Pi mano kame ako udo kede kony ibut Rubanga di ako mede tino ceng me tin pi mino ijura but jo atino kede but jo Adongo. di likame awaco ne gi kop moro ace apat kede kame inabin kede Musa bin waco be oyaro bino. ²³. Do Kirisito pore neno can kede epore bedo dano me agege me pore yaruno ikom jo kotoo di eko pore nyuto lero but jo kede but jo kalime Iyudayan.²⁴. Bala kame en etie yamo kede ikome kene pesito diko yamo kede dan amalo diko waco ne be Paulo tam ni li ikom isoma atek omi in idoko ngamang. ²⁵. Do en eko waco be ango lia apoi ngadwong kame eworo pesito do ango ayamom kope me ateni kede niang aber. ²⁶. Pien abaka ngeo gigi, di pwodi likame ango ayamo ne di agony pien amilo be likame gimoro kikom gigi pwon kibute. Pien gigi likame kotimo ikaka opwono pien gigi likame otimo iye sonda.²⁷. Abaka Agiripa in iyei kede kop me inabin en eko dwoko be angoe be in iyei. ²⁸. Agiripa di dwoko ²⁹. Di Paulo oko waco be Rubanga mito be likame in kenekeno do kiton jo dedede kame winya iceng me in gin dedede karacel kede jo kame cal kede ango kwanyo di li ituec ni.³⁰. kakame en etieko yamo kop ni abaka diko yai malo kede ngpug kadwong kede berenike kede jo kame bin en etie bedo kede. ³¹. Di gin kiko ot tenge di gin iko yamo idiere kengi diki waco be icuo ni likame otimo gimoro kame yei ne too amolo atuec. ³². Agiripa diko waco ne Pesito be icuo ni kame dikoto liame ejurai pido mere but kaisari oudo kopere gonye.

Chapter 27

¹. Kame omoko kede be opore kwang palea itali kiko mino Paulo kede Jomabus ace icing Asilikale ame nying Julias, Asirikale me ekodet Agustas. ². Kame do odonyo kede i Emeri me Adurametiam oko kwang, do do otie mito be oririo ingete me Esia Aristaku dano me Makedonia me Tesalonika oudo tie kede wa:³. ceng me are oko tuno Sidon, di Julias oko tero Paulo kiber, eyei ne Paulo gonyere latao but jo awotino mege pi udo wei. ⁴. Kame do okwango yai ikano, okwango ririo inget Sipras, piento yamo oudo tie tero wa kirac. ⁵. Kame do okwango kede ngolo nam awok, Silisia kede Pampilia, oko tuno i Myra, i Bombame Lysia. ⁶. Ikano do Asirikale di ko ngole i Emeri me Alexandria, di etie ot Italy, en eko kobo wa iye.⁷. Kame okwango kede momot pi ceng atot, oko tuno knidas pekopeko, yamo likame oweko lolo wa oko ririo ikiete, itucel me Salmone. ⁸lanye oko bedo tek. oko tuno kame olwongo be edogedoget aber, emo iyapi kede Bomba me Lasea.⁹. Kame do otyeko kare alac, kwang do oudo tie irac, kare me kanyo kec do do oudo okato Paulo di ko kwenyaro gi. ¹⁰. di eko waco ne gi be, Jo dongo ango atieko ngeno be, oot wan ni oyaro kelo awanon kede kei adwong. Likame yee kede Emeri kenekene do paka kuo wada. ¹¹. do kamage tie do, Asirikade oudo tio kede kop me nyadwong, karacel kede me won Emeri lono me ka Paulo.¹². Piento kite kame oudo bedo likame ber kede i edogedoget nono ikare me ngica jo ace apat oko kelo tam bala koto kiyai ikuno, me ka di koto twere koto amoto kituno penise, me kityek kare me ngico kuno. ame tie edogedoget me krete, kme tie ibade me, dyeredyere me tu malo kede tutim, kede tu piny kede tu tim. ¹³. kame do yamo awok itu malo oko dongo buko momot, kiko paro be kiu do gi kame oudo kimito kiko yai ikuno, kibeo do ilake me kurete.¹⁴. Likame oko tieko kare alac, yamo arac oko loko buko, ame olwongo be Euracladon. ¹⁵. Kame do yamo omio Emeri ocungo li kanyiko pi yamo, oko do jalakino en mol. ¹⁶. eko ringo muomar i cula moro i came olwongo be Klauda. oko do cane kede teko me wok kede yee.¹⁷. kame gin kiko do wane malo, kiko gange di daro piny me Emeri di kitie kede iworo be kur kidipere i asinge me dud pi, kiko didio kwang dido eko ringo. ¹⁸. Ebuka me yamo oko bedo wiwiro wa; oruo mere gin kiko uco yec mogo ipi, pi mino Emeri doko wele wele.¹⁹. iceng me adek mere wan oko donyo tako jame me Emeri kede cingwa ikom wa di ouco. ²⁰. di do likame ceng ara acer likame oko neno pi kare alac, yamo likame oudo buko ne wa momot, di do gen dedede me wan udo alako otyeko kwanyo tenye.²¹. kite kame itieko kede kare alac abongo cam, Paulo di ko cungo idiere gi, di ko waco be jo dongo. Oudo koto iwinyanu, kur okounu yai ikurete, di li oko udo acano kede kei. ²². anga na adio cunyu bed di nuang piento likame tie dano moro oyaro kei kwo mere idiere u do kwanyo kenekene Emeri.²³. Piento iwor atini, Malaika ka Rubanga ocungo ingeta kame ango abedo mere bobo atio ne. ²⁴. di ewaco na be, Paulo kur itwori, in oyaro teri but Caisari, doko neni, Rubanga otyeko mino buti jo dedede kame tie kwang kedi. ²⁵. do pi mano, jo dongo, bedunu di cunyu nuang Piento ango ayei Rubanga, be eyaro timere bala kite kame oyamo na kede. . ²⁶. ka mago tie da, Emeri oyaro dwito wa iwi icula moro miero.²⁷. do di iwor me tomon iwie ongwo otuno. kame do yamo lepo wa malo kede piny i Adria tetu idier iwor jo kwang Emeri di ko pimo tuto me pii be amoto inonoko piny moro. ²⁸. kiko pimo tuto me pii kede tol: kiko udo be etie puti ot are, kame inyiko kede anonok kiko bobo pimo, kiko udo etie puti tomon iwie kany. ²⁹. kiko doko iwor me kur atwomere i lela kiko uco Nangarin ongwon me Emeri cungo pi daro piny ru.³⁰. kame do jo akwango Emeri tie do iwi kede i Emeri tenye, kame do ki gonyo kede yee ipii, di ki ngalo bala ki tie uco Nanyari me anyim me Emeri. ³¹. Paulo di ko yamone Asilikalen kede ikean be kara tuno di jogo odong i Emer; kara li kiyarunu Lakere. ³². di do ikean ko ngolo tol me yee oko weke epoto oko.³³. kame do piny tie bino iruu, Paulo oko bako doge but gi be koto ber ki cami di ewaco be ceng ni tin ceng me tomon iwie ongwon, amu itie nu daro abongo came gi moro, kede kanyo kec. ³⁴. Pi mano akwao u bilunu ber cam moro. pi kop me yot komu. Piento Likame akadi yer wi moro oyaro poto tenge iwi dano moro ikomu. ³⁵. Kame do en eyamo kede aman, eko kwanyo mugati, eko mino pwoe but Rubanga iwanggi dedede, kame etututro kede di egeo cam.³⁶. gida dedede kiko udo nuang cuny ber gida kiko bilo cam mogo. ³⁷. wan deded joj oudo tie i Emeri oudo otie jo tol are iot kany auni kede tomon iwie kany ape. ³⁸. kame kiko cam kede oromo, di kiko uco engano ipi Emeri di ko doko welewele.³⁹. Kame do piny aruu, kiko kwina adul nono do kiko neno agora moro ilak nam, kame oudo kitie tamo pi cwalo iye Emeri kame koto twere. ⁴⁰. Kame do gin kiko woto kede Nanggari malo, kiko jalere do dony idier nam, kiko gonyo toli me esuka kame yamo mio eringo kede, dido kiko do mol ot idog nam. ⁴¹. kiko dipere kame pi amol are riamo iye kiko mino Emeri omol ka tek, dido nyimedi ko cungo ka atek eko moko dangadang eko dong di likame eyangere; do tetu cen mere oko tur pi ebuka me yamo atek.⁴². Tam me ikean oudo mito neko jo mabus me moro ikomgi kur sanyi di kiko bwot. ⁴³. Do Asirikale oko mite lako Paulo, eko mino gi likame kiko timo ik gi nono, eko mino cik be jo atwero isanygei somo ipi di kiko isany wok katek itela. ⁴⁴. Do jo ace, mo odng mako ebao me Emeri, jo ace odong mako ibaon otur, oko do timere aman be gin dedede kiko bwot kiko wok itela bongo peko moro

Chapter 28

¹. Kakame gin kitieko iwi kede bin kiko ngeno be cula nono oudo kolulongo be melita. ². Di jokame bin tie kuno li oko nyuto ne wa kisa moro akadi katitidi. Pien gin bin kimoko mac di kiko gamo wan dedede iye pi kop me kot kame bin tie cwei kede pi ngico.³. Kakame Paulo ocoko kede yen di eko keto gi imac emosoga oko wok ilieto di eko tukere icinge. ⁴. Kakame jo kame bin yie kuno oneno kede emosoga di tie liero icing Paulo di gin kiko donyo yamo idiere gi kengi ken gi be kur obedunu kede abuinikin dano ni tie nganek akadi bed bala ebwot kinam, do culo cwor likame yei ne kuo.⁵. Di en eko lakaro tulol nono imac di li eudo awanon. ⁶. Gin bin kiko dong neno be kom Paulo oyaro popongun, amoto ebino poto piny awaka-awaka di eko to do kakame bin gin kidaro kede pi kare moro alalal di liame kiko neno awanon moro tic ikome omio gin kiko loko tam gi di kwaco be Paulo obedo Rubanga.⁷. Kabedo acel nono oudo bin obedo lobo me ngadwong me cula kame bin nyinge pubulio en ngat kogamo wa di eko gwoko wa pi ceng adek. ⁸. Kare oko tuno ame tuo oko mako papa me pubulio tuo me musuja kede diebo remo ngat kame Paulo odonyo iot bute di ko lego ne, eko keto cinge iwie di ko cange. ⁹. Kakame man otieko timere kede jo ace da kame bin tie kede tuere icula nono obino di oko cango gi. ¹⁰. Jo kame bin omio wa wor atek kakame bin wan otie do yai kede gin kiko mino wa jamini kame mitere ne wa.¹¹. Ingai dwete adek wan bin oko yai kede emeri me Alekesanderia kame bin otieko kare me ngico icula ame bin tie anen me kasta kede polak. ¹². Kakame owok kede idog nam me Sirakuse oko bedo kuno pi ceng adek.¹³. Wan bin oko yai kikuno oko ot Regio ingei ceng acel yamo me tu piny oko buko wa di oko tuno puteoli iceng kalubo. ¹⁴. Kikame wan oko udo imiegu kede amiegu di oko iwongo wa bedo kede gi pi ceng kanyare di do wan oko mede ot Roma. ¹⁵. Kikanono di imiegu kede amiegu owinyo kop ikom wa, gin kiko bino riamakin kede wa di otie kakabor ame olwongo be Apaya poram, kede ude adek kakame Paulo oneno gi kede eko pwono Rubanga di eko udo nwang cuny.¹⁶. Di wan otuno Roma ngadwong oko mino mabus icing ngat kame telo jo kame gwoko gi, do Paulo bin oko yei ne bedo kene di sirikale acel en kame gwoke. ¹⁷. Ingei ceng adek Paulo bin di ko lwongo jo tel me Iyudayan karacel, di bin kitieko cokere karacel en eko waco negi be jona imiegu kede imieguna akadi di liame tie ginoro kame ango atimo ne jo, amoto itok me jo akwari wa do pwodi ko kwanya ki Yerusalem bala mabus di oko kela icing jo me Roma. ¹⁸. Di gin kipepenyo ango bin gin kiko mito na ot pien likame tie gimoro ikoma kame yei na to.¹⁹. Do kakame Iyudayan oyamo kede ikom kop ni di oko dina jurao but kakisari bed bala oudo ango likame atie pido ateker na. ²⁰. Pimano pi tien kop ni omio ango alwongou pinenou, kede pi yamo kedeu, piento pi gen me Israel en omio kotwea kede eriko.²¹. Di gin kiko waco ne be wan likame oudo baluan mogo ame eyai kiyudaya kame maki, amoto imiegu kede amiegu obino oko nyuto newa arabo yamo ne wa kop moro ikomi. ²². Do wan omito winyo kibuti gi ame in iparo amaka ekodet ni pien wan ongeo be ikabedo dedede oyamo kop arac ikome.²³. kakame gin kitieko mo ne kede ceng jo atot di ko bino kakame en ebuto iey di en eko bedo tatamo negi di emio gi ijura ikom ajakanut ka Rubanga di etamakino loko tamgi ikom Yesu kede ikom iswil ka Musa kede me inabin cako me odiko tuno otieno. ²⁴. Di jo mogo oko yei kop kame owaco do jo mogo li oko yei.²⁵. Kakame gin likame kiko yei winyere kede ken-gi ken-gi gin kiko sarakin icen ngei Paulo yamo kop acel ame waco be cuny kacil riki oyamo kibut enabi Isaya kede kibut jo akwariwa. ²⁶. di waco be ot but jo gi di iko waco negi be winyo iyarunu winyo do likame ibinunu niang, neno ibinunu neno do liame ibinunu niang.²⁷. Pien jogi cuny gi odoko nwang it gi da ocule liame winyo, wang gi da oumere me wek kur kinen kede wang gi kede kur kiwiny kede it gi di kiko niang kede cuny gi di gin kiko lokere di ango ako cango gi.²⁸. Pimano miunu kop ni ngeere nutu be alako ka Rubanga ocwao but jo kalikame me Iyudayan me wek gin kiwinyi. ²⁹. Kakame en etieko waco kope gi Iyudayan di ko Sarakin di kitie kede peny adongo - adongo idiere gi ken-gi ken-gi.³⁰. Paulo di kobedo iot kame epango piw wmakini are di egamo jo dedede kame bino bute. ³¹. di etuco kop me ajakanut ka Rubanga di epwonyo kop kame mako Rwot Yesu Kirisito kede nwang abongo ngat kame genge.

Romans

Chapter 1

¹. Paulo, epasoit ka Yesu Kristo lo, ngat kame kolwongo pi bedo ngaor, di oko poke pi tuco ejiri ka Rubanga. ². Kame bin en eciko geno sek ibut inabin iigigir kacil. ³. En ejiri kame mako kop ikom wode Yesu Kristo Rwot wa.⁴. Kame yiki obedo kodi ka Daudi ianywali me kom di eko mine doko wot ka Rubanga kede twer di elubo twer me tipo me poore. Pi yaruno mero kito. ⁵. Wan otieko uodo kisa kede oor ka Rubanga di beo kibute pi mino atekerin dedede bedo kede wor pi yei nyinge. ⁶. Man ribo kiton wuda jo kame kolwongo pi doko jo ka Yesu Kristo.⁷. Butun jo dedede kame tie i Roma, jo kame Rubanga, jo kame kolwongo pi bedo jo kacil. kisa kede mulem a wok ibut papawa kede Rwot Yesu Kristo bed but wu.⁸. Ango ageo ber pwono Rubanga na Iyesu Kristo pi wun dedede, pien jo tie tatamo kop me yei wu ipiny lung. ⁹. Rubanga ngat kame ango atie ne kede cunya lung ie ejiri ka wode en kame mujurana be, ango nakanaka a yutuno u ie ilega na. ¹⁰. Akwao be, ka twerere wek Rubanga nan do mia akarano bino butu pi mit mere.¹¹. Pien cunga paro pi nenou, me wek ami wu judunu giamia mogo me cuny, pi mino yei u sipakin. ¹². En dwong mere be, wek otwerunu kiariakin kenwa kenwa kede yei wu kede mera da.¹³. Do imiegu kede amieguna, ango amito ingeunu be tien atot cunya obedo mito bino but u tetekeny aud anyakini mogo kibut u bala ibut jo ace kame likame Iyudayan, do tuno nan tie gikame genga. ¹⁴. Pien atie kede bany, but jo gurik kede but jo kame tie kede tim me asonya, but jo kame riek kede but jo kame ming. ¹⁵. Pi manono, cunya mito tuco ne wuda ejiri wun jo kame ibedunu Roma.¹⁶. Ango lewic likame maka pi ejiri ka Kristo en etie twer ka Rubanga kame Lubanga lako kede jo dedede kame yei, me agege twer me alako but Iyudayan, kede but jo gurik da. ¹⁷. Pien ejiri nyuto kite kame Rubanga mio dano doko kede ngat ko poore kame yai iyei tuno iyei bala kite kame owandiko kede be "ngat ko poore bino kuo kede yei."¹⁸. Pien lilo ka Rubanga onyutere di eyai ki malo bino piny ikom jo dedede likame woro Rubanga kede kame timo tim areco, kame itim gi areco nogo kigengo jo ngeno ateni ikom Rubanga. ¹⁹. Pi gikame karuno ngere ikom Rubanga tie negi kaka pien Rubanga oticko nyuto ne gi.²⁰. Pien cako Rubanga cwano piny epone mere kalikame neeno en twer mere kame bedo naka naka, kede epone me kwo mere bala Rubanga, otieko ngere ijame kame en ecweo, itwer mere me Lubanga adek i acel, pi mano gin likame kitie kede ka cungo me pido. ²¹. Pien akadi likame kiko mine deyo bala Rubanga, akadi mine pwoc da, do par gi oko doko gikame kony mere li di cuny gi me mang oko umere odoko col.²². Di gin kitero be gin jo rieko, do kiko doko jo mingo. ²³. Di kiko seso deyo ka Rubanga kalikame to kede cal me dano kame to-kede me winy kede me leini kede me gi kame liao alia.²⁴. Pi mano Rubanga oko jalo gi imam cilo, imit kareco me cuny gi kede timo tim me lia woro komgi i diere gi. ²⁵. Kitimo ka man pien gin kiseso ateni me Rubanga kede angalo, di kiko donyo woro kede tic ne gi acwea a kaka nga cwee, en ngat kame jo pore woro mwakini kede mwakini. Amen.²⁶. Pi mano Rubanga oko jalo gi imit me lewic. Akadi mon gi da oko loko ekitegi me anywali me mito cuo oko doko do ekite ka likame anywali kadano me mito buto kede mon wadgi. ²⁷. Le epone nono da cuo oweko ekitegi me anywali me mito mon, diki ko bedo kede mit alyet ikom gin kengi, cuo timo gi me lewic kede cuo wadgi, di kiko udo egelit me timgi areco nogo ikomgi.²⁸. Do bala kite kalikame kineno kede be epoore pi keto Rubanga ingec gi, omio Rubanga oko jalo gi itam otop kede itimgi ka likame opoore.²⁹. Di gin kipong kede epone me tim areco dedede mit me kom, raco, paro jame me jo woti, kede tam areco ikom jo, di ki pong kede emwane nek, lok, angalo, cuny acol, jo a yamo kop areco ikom jo. ³⁰. JO akwot jo kame dagi Rubanga, jo epali, jo awakere, jo atingere, jo ka pwakino tam me tice areco, jo kalikame woro jo nywal gi. ³¹. Jo alia kame poko gi aber kede arac jo alia agenere, jo ali kede amara, jo alikame timo kisa, jo alia sasiro.³². Akadi bala, ki ngeo ngolo kop kopore ka Rubanga. Kame waco bedo kame timo tim nogi pore to, gin likame itimo tim gi kenekene doko da kopwoyo jo apat kame timmo timogi.

Chapter 2

¹. Pimano etie gi aliame ber pingolo ne dano moro kop in engai ame ngolo kop: pien kame ikomi keni pien in ngat kame ngolo kop timo ginogo. ². Pi wan etie kede gen be ngol ka Rubanga tie iye ateni but jo go jo kame timo apone ginogo.³. Danona, par pi man be kame ingolo kop ne jo kame timo ginogi di ida itimo epone ginogo iparo be ibino bwot ingol ka Rubanga. ⁴. Arabo icao abar me bero mere kanyakino kede dire di likame ingeo be bero ka Rubanga tero in tuno iswilaro.⁵. Do ikom nwang cunyi kede tek wic ame in itie kede bino kano ni lilo tuno icing kede yabere me ngol ko poore me a Rubanga. ⁶. Ame ebino mino bul dano di lubere kede tice mege. ⁷. But jogo ame tie di mede kede tim abe cobino udo deyo kede wor ikom kalikato tuno ikuo me nakanaka:⁸. Do but jogo ame tie mede di likame ki lubo ateni do kilubo li me poore ki bino udo lilo kede gero. ⁹. Can kede lito bino bedo ikom kuo me dano ame timo gi karac but Iyudayan kede jo kalikame Iyudayan;¹⁰. Do deyo wor kede kwei but dan ame timo bero but Iyudayan kede jo alikame Iyudayan: ¹¹. Pien likame tie apokapoka ki but Rubanga. ¹². Bala kite kame jo atot odubo kede bongo iswil kibinoda rwenyo da abongo iswil do bala kame jo atot odubo kede iyi iswil obin ngolo negi kede iswil.¹³. (Pien likame jokame winyo iswil epore kibut Rubanga do jo ka lubo iswil bino bedo jo kopoore. ¹⁴. Akadi koto jo aliko me tie Iyudayan ali kede iswil timo gikame iswil mito di beo iye anywali gi gin kiko doko iswil ki kom gi kengi.¹⁵. Ame nyuto tic me iswil ame owandiko icuny gi ngec gi da di mio ijura tam gi da di mio ngeno be kitimo gikarac ara gikaber) ¹⁶. Iceng me Rubanga bino ngolo kede kop pi omung me jo di beo ikom Kuristo Yesu di lubere kede ejiri nango.¹⁷. Neni jo kame olwongo be Iyudayan di ki gongere iye swil di iwakere pi Rubanga. ¹⁸. Di ingeo mit mere di imoko da mago gi kame tie iber di opwonyi ikom kokp me iswil. ¹⁹. Di itie kede omung be in itie Ngatel me jo ka wang gi li rieny me jogo jo atie icolo. ²⁰. Ngat karieo jo mingo apwony me iduwe ame tie kede cal me ngec kede ateni iswil.²¹. Pi mano in kara ngat kame pwonyo ngat oceli kara in li ipwonyo komi keni? In ngat kame tuco jiri be kur ikwalo in kara li ikwalo? ²². In ngat kame yamo be kur kur itimo adote, benyo in kara li itimo adote? In ngat kame dag woro cal jwogi, benyo mam in iyako tempulo?²³. In ngat kame wakere pi iswil mam da in iluro iswil pi lime woro Rubanga? ²⁴. Pien nying Rubanga ocao ki but jo kalikame Iyudayan di beo ibutu, bala kame owandiko kede.²⁵. Be akepo ateteni tie me ameda kame idaro iswil do kame in ibedo ngat aturo iswil akepo ni likame tie akepo. ²⁶. Pi mano ame ngat alikame okepo odaro iswil kara udo li me akepo mere mio omaro ne akepo? ²⁷. Kara jo alikame okepo di beo iye anywali kame gin kidaro iswil ngolo ne wu kop wun jo kiwandik kede okepere sme tuturo iswil?²⁸. Pien udo en likame etie Eyudayat iko kame ineno me ooko ara bo etie ngat okepere akepo me kom: ²⁹. Do udo etie Eyudayat iyie da akepo ame etimo tie me icuny iyi tipo do likame iwandik; me pak mere likame tie me jo do me ka Rubanga.

Chapter 3

¹. Bero nyo do en kame Iyudan tie kede? arabo, ameda nyo en kame tie i akepo? ². Gikame do kalamo itek iye pone dedede, twatwal mere, piento komio gi kop ka Rubanga.³. Benyo bo do kame bin mogo ikom gi liko yei? Benyo, dagi yei gi no twero miin yei ka Rubanga bedo abongo teko? ⁴. Rubanga odagi, Ee, wekunu Rubanga bed iyi ateni, do dano dedede bed ngangalo, bala kame owandiko kede be, wek do marin be kite ni ber ikom kop kame in iyamo dokon wek in ilol kop kame kngolo ni.⁵. Pien kame lime poore wan kelo poore ka Rubanga, oyam do benyo? Rubanga ngat kame culo kwor ikom ikom gi kareco li kede poore? ⁶. Rubnaga odagi pien iye pone mene en kame Rubanga oyaro ngolo ne kede lobo kop?⁷. Piento, kame ateni ka Rubanga obwote di tot beo i angalo nango ikom deyo mere; pinyo do bobo kongolo nango ko bala ngadubo? ⁸. Dokon bala kite kame kotero kede erupe ikomwa, di mogo moko be wan owaco be; opadenga wan omede nu kede timo bal tete keng wek bero ko bino? Ngolo kop mere tie kakare.⁹. Benyo bo do? Wan obecunu olounu gi? Li, li epone dedede; pien wan otieko ngingico Iyudayan kede abilere oko udo be gin dedede kitie iyi apugan me dub.¹⁰. Bala kame kowandiko kede be likame tie ngatomoro ko poore, li, akadi acel.¹¹. Liame tie ngatomoro acel kame niag; liame tie dano acel moro kame moo Rubanga. ¹². Gin dedede kioto tenge me yongoyo; gin dedede karacel kidoko li kede ameda. Liame tie dano moro kame timo gi kaber, li, akadi ngat acel.¹³. Dwan gi obedo ates ka twoolo, gin kitimo angalo kede leb gi, kwir me twole tie piny me del doggi. ¹⁴. Doggi opong kede ilam kede kecco.¹⁵. Tien gi dwir pi oonyo remo. ¹⁶. Adudubun kede can opong iyongoyo gi. ¹⁷. Dokon yongoyo me mulem gin likame ki ngeo. ¹⁸. Lworo Rubanga liame tie iwang gi.¹⁹. Nan do wan ongeo be gi kame iswil yamo, udo eyamo ne jo kame tie piny me iswil, tetekeny wek buli dog jiki, di piny dedede kop ko lono inyim Rubanga. ²⁰. Pi mano, likame tie dano moro kame omaro be kite mere ber inyim Rubanga pi rikito iswil. Pien beo ki iswil en komiyo bal ongere.²¹. Do nan poore ka Rubanga abongo iswil otieko neeno, kame iswil karacel i kede inabino omoko mujura ikome. ²². En kame etie poore ka Rubanga kame beo ki yei ka Yesu Krisito but jo dedede kame yei, pien pato li.²³. Pien jo dedede odubo di kiko dooko bor kede deyo ka Rubanga. ²⁴. Di oko maro gi nono be kitegi opoore beo kii kisa mere di wok ki alako kame tie iyi Kurisito Yesu.²⁵. Kame Rubanga oketo anyim pi lopakino wa beo kii keto yei iremo mere, pi tuco poore mere pi weko gi ka reco ko kato, owok kii ingirkin ka Rubanga. ²⁶. Pi tatamu, ango atuco poore mere, tetekeny en ebed ber, kede ngat ka maro jo ko yei Yesu be kite gi opoore.²⁷. Ewaka do tie tuwai? Kogenge ooko kede iswil mene? me tici? Li, do kede iswil me yei. ²⁸. Pimano wan otieko be; dano komaro be kite mere ber pi yei abongo tic me iswil.²⁹. Benyo, en ebedo Rubanga me Iyudayan kenekene? Likame en ebedo Rubanga me abilere apat ka da? Eebo, en etie Rubanga me abilere g da. ³⁰. ityekunu neno be, Rubanga acel en oyaro maro jo kame okepo be kite gi ber pi yei.³¹. Benyo, wan do otie gengo iswil beo kii yei? Rubanga odagi, Eebo, wan omoko iswil.

Chapter 4

¹. Abino waco benye, nyo kame Aburaamu ngat kame abedo papawa , di lubere kede kop me kom oudo? ². Pien kakoto Aburaamu oudo poore pitice mege koto oudo etie kede gi kame ewakere iye. do likame kibut Rubanga. ³. Pien iwandik kacil waco benyo? Aburaamu oyei Rubanga di oko mare bedo dano ko poore.⁴. Nando but dano kame timotic, egelit mere likame otero bala komie pi kisa, do ofere bala nabya. ⁵. Do but ngat kame likame otio, do di eyei kede ngat kame i oko jo kame likame iworo Rubanga, yei mere mio komare bedo ngat kopoore.⁶. Kamanono da bala kame Daudi otatamo kede winyo me dano kame Rubanga maro ne poore abongo tice. ⁷. Di ewaco be tie winyo jogo kome ka sasiro dubgi jame koumo gi kareco gi. ⁸. Tie kede winyo dano kame Rwot likame bino maro raco ikome.⁹. Winyo ni bino but jo kame okepo kenekene arabo kiton but jo kalikame kokepo da? Pien wan ewaco be yei omio komaro Aburaam bedo dano kopoore. ¹⁰. Komare benyo? komare pi akepo arabo di likame pi akepo? likame pi akepo.¹¹. Do eka gamo anen me akepo, amo me poore me yei kame eudo di pwodi likame kokepe: Tete keny edok papa me jo dedede kame yei, kadi bed bala likame kokepo gi, poore na miero mar ne gida. ¹². kede pi bedo papa me jo kame kokepo but jo kalikame kokepo kenekene do kame do oto kie adoketa me jei meka papa Aburaamu kame oudo etie kede di pwodi likame kokepe.¹³. Pien cikere me en bedo musika, me wilobo likame komio Aburaamu arabo kodi mere di lubere kede iswil, do pi poore kame yai kiyei. ¹⁴. Pien kame gin jo kame lubo iswil en kame bino bedo musikan, yei do udo kony mereli cikere dado udi tek mere li. ¹⁵. Pien iswil kelo lilo ka Rubanga: kakame iswil likie turo iswil da li.¹⁶. Pi mano en etie pi yei wek miero d ebed pi kisa iye ajikin mere isikan miero mok pi kodi mere dedede. likame pi jogo kame tie pi yei ka Aburaamu kame tie papa wa dedede. ¹⁷. Bala kame kawandiko kede be, ami bedo papa me atekerin katot, i but ngat kame yei, en Rubanga kame mio iokotoo kuo kame iwongo jamini kame li be tie.¹⁸. En ngat kame oudo li kede gen ekobedo kede gen, me weki ebed papa me atekerin katot di lubere kede gi kame kowaco me weki kodini bedi. ¹⁹. Di likame eko bedo kede nyapo iyei likame eko tero kome bala oto kakame en oudo etuno mwakini tol acel me dongo, likame bobo da eparo pi to me auris kasara dakoi mere.²⁰. Likame eko yayangun kiye cikere kaRubanga pi bedo abongo yei, do edong di etek kiyei di emio Rubanga deyo, ²¹. En oudo engeo kiber be gikame Rubanga ociko eyaro twero cobo da. ²². Nando pi mano oko mino kanga pone poore.²³. Do oudo likame kowandi pire en kene, be oudo oko mare bala ngat kopoore. ²⁴. Dopirwada, kame kobino maro wa bala jokopoore kame obino yei kede ngat koyaruno Yesu Rwotuo kikom jo koto. ²⁵. Kame bin komie pi dub wa; di koko yaruno en bobo pi kwanyo gikareco wa.

Chapter 5

¹Pi mano, bala kite kame otieko tuco kede be wan do obedo jo kopoore pi yei, otienu do kede anapakin kede Rubanga kame wok ki but Rwot Yesu Kristo. ²En ngat kame eudo ne wa yongayo me tuno i kisa kame wok i yei, kame wan ocungo iye di olelunu pi gen kame wan otie kede i deyo ka Rubanga.³Da likame mano kenekene, do wan obedo kede kilel kadi ikare me itidil da, di ongeunu be beo i tidil kelo ne wa ikanyakin; ⁴Kede kanyakino, kelo niang, doko niang kelo gen: ⁵Da gen likame kelo lewic; pien Tipo Kacil otieko onyo amara ka Rubanga i cuny kame en emio wa.⁶Pien di pwodi wan otie jo kame kony gi li, Kristo oko to ikare ikokome opoore pi jo kalikame woro Rubanga. ⁷Pien likame yot ne dano to pi ngat kopoore, do tikatika dano moro sobolo kanyakino to pi ngat kaber.⁸Do Rubanga onyuto amara mere but wa, i epone ni, di oudo pwodi wan obedo jodubo, Kristo oko to pir wa. ⁹Akato mere, bala kame nan kotieko lwongo wa kede be jo kopoore pi remo mere, obino lako wa ki lilo ka Rubanga pi en.¹⁰Pien, ikare kame wan pwodi oudo otieunu kede jokwor ka Rubanga, to ka Wode oko dwoko wa inywak bobo, do akoto mere, bala kame odok kede inywak; wan do obino udo alako pi kuo mere. ¹¹Likame amano kenekene, da bobo wan olelo i Rubanga pi Rwot wa Yesu Kristo, ngat kame nan omio wa oudo nywak.¹²Bala kame dub obino kede ipiny pi dano acel, to da oko bino pi dub; kamanono da to oko sarakin ne jo dedede, pien jo dedede oko dubo. ¹³Pien di pwodi likame omio iswil, dub en ogeo neno ipiny, do likame oudo kotere bala dub pien iswil oudo li.¹⁴Kamano tie da, to obedo iloc cako ikare ka Adamu tuno ikare ka Musa, kiton but jo kame oudo likame oturo iswil bala kite kame Adamu otimo kede; en ngat obedo apor ka ngat oudo oyaro bino. ¹⁵Do dub likame oudo rom kede giamia. Pien ka dub me dano acel oko kelo ne jo atot to, akato mere, kisa ka Rubanga kede giamia me kisa kame wok ibut dano acel, en Yesu Kristo oko kelo ne jo atot udo pong.¹⁶Doko likame bala dano acel oko dubo, kamanono da giamia kowok kibut dano acel okelo ngolo kop iwi jo, do giamia oko bino pi dub me jo atot, oko kelo poore. ¹⁷Ka pi dub me dano acel, to oko bedo kede loc pi tim adano acel, nan do kame kalamo mano en be, jo kame yei gamo twon kisa kede giamia me poore, bino bedo kede loc kame yai kibut dano acel en Yesu Krisito.. ¹⁸Pi mano, bala kame dub me dano acel oko mino kongolo kop ne jo dedede, kamanono da, pi poore me dano acel oko kelo ne jo dedede giamia kame mio agonya me kuo. ¹⁹Pien pi epali me dano acel, oko mino jo atot odoko jodubo, kamanono da, pi dano acel bedo kede wor, bino mino jo atot udo poore.²⁰Omio iswil me wek dub neeno kakaler. Da kakame dub medo neeno kiye, kisa medo doko dwong kalamo. ²¹Tetekeny bala kame dub obedo kede loc naka kelo to, miero kisa da bed loc di yai i poore kame kokelo kuo me nakanaka pi Yesu Krisito Rwot wa.

Chapter 6

¹. Nan do oyam benyo? Kara omede kede timo dub, me wek kisa mede bedo ne wa? ². Rubanga dagi. Epone mene ame wan, jo ame otoo idub, karuno mede timo dub? ³. Kara wun likame ingeunu be jo atot kame obatiso ii Yesu Kristo obatisikin pakana itoo mere da?⁴. Pimano wan koyiko wa karacel kede en di beo itoo: me we da bala kame Kristo oko yaru no kede itoo eli beo ideyo kapapa wek wada iye epone nono poore ooti ikuo kanyen. ⁵. Pien kame wan opito wa karacel ikom cal me too mero, wek da obedi i cal me iyrun mere da.⁶. Di ongeouni man be, dano otii oguro kede en karacel me wek kom me dub miero dubere, wek kur bobo emede tic ne dub. ⁷. Pi ngato ngat ko too uelo otieko gonyere ki dub.⁸. Nan do ka wan otoo kede Kristo, wan oyei da be wan ebino kuo kede en karacel. ⁹. Ongeo da be Kristo oyaruno ikom jo otoo likame ebino too bobo; too likame tie kede loc ikome.¹⁰. Pimano en etoo, etoo pi dub iciel: do iye da eko kuo, ekuo ibut Rubanga. ¹¹. Pimano marunu wuda pi bedo gi otoo atwal ikom dub, do ikounu kuo ki Rubanga ki Rubanga di bo ikom Yesu Kristo Rwot wa.¹². Wek doko dub moro kur pug komu ame too go, me wek kur ilubunu mit mege. ¹³. Akadi mino adulion me komu bala gi tic ilime poore pi dub: do miunu kom wu but Rubanga, bala jo go jo oyaruno ikom too, kede adulion me konu pi bedo gi tic me poore but Rubanga. ¹⁴. Likame dub pore bedo kede pug but wu, pien wun likame itienu piny me iswil, do itie nu piny me kisa.¹⁵. Nyo nan do? pore wan omedunu dubo, pien wan likame otienu piny me iswil, do piny me kisa? Rubanga likame mito amano. ¹⁶. Kara likame in ingeo be, ngat kame in imio komi pi bedo epasoit mere, ngat nono da in itoo, ara me wor ame teri ipoore?¹⁷. Do pwoc bed but Rubangaa, be wun oudo itienu ipasoi me dub, do ikounu woro icunyu epone me pwony ame oudo omio but wu. ¹⁸. Omio wun ikounu bedo jo ogonyere ikom dub, ikounu doko jotic me poore.¹⁹. Ango ayamo i epone me jo pien goro me kom wu: Pien bala kame imiunu adulion me komu bedo ngatic alikame cil yai iraco tuno iraco: amanono miunu adulion me komu pi poore tuno icilo. ²⁰. Pien kame oudo itienu kede jotic me dub oudo iyaunu tenge ipoore. ²¹. Anyakini inyo ame itienu kede bobo ikom jame go amio wu leuc? Pien ajikini me gigo tie itoo.²². Do nan di otieko gonyo wu ikom dub, di ikomu bedo ipasoi ka Rubunga itienu do kede anyakini atero wu icilo, me atiekini mere tie iku me nakanaka. ²³. Pien musala me dub tie itoo, do giamia ka Rubanga en kuo me nakanaka ikom Yesu Kristo Rwot wa.

Chapter 7

¹Imiegu na, likame ingeunu be iswil pugo dano i kare kame en ekuo kede? pien ango atie yamo kede jo kame ngeo iswil.²Pien dako kame tie kede cware iswil twee but cware nono tek ka pwodi cware kuo, do ka cware oto, udo en egonyere ikom iswil otwe but cware nono. ³Pi mano, ka di pwodi cware kuo, di en eko ot nyomere kede icuo ace, kobino lwonge ngadote, do ka cware oto, udo egonyere i iswil no, ka do en enyomere kede icuo ace, likame kolwonge be ngadote.⁴Pi mano, imiegu na, etie kamanono kede uda, wun itiekunu doko jo oto iye iswil pi kom Krisito, me wek ibedunu jo konyomere bute, en ngat kame koyaruno ikom jo oto, tetekeny onyakunu anyakini abeco ne Rubanga. ⁵Pien di bin wan otienu i ekite me kom, mit areco kame beo iswil, en kame oudo tie tic i adulion me kom wa, pi kelo ne wa nyako anyakini kame tero wa ito.⁶Do nan wan otieko udo alako kiye iswil, gikame bin otweo wa iye ikare kame oudo otie kede di oto, me wek otimunu tic ikuo anyen me tipo, di likame olubunu bobo kuo me kom acon kame owandiko.⁷Oyamunu do benyo? Be iswil en dub? Likame kamano. Ango koto likame angeo dub; ka koto iswil oudo li. Oudo koto ango likame angeo nyo en obedo ingobel ka koto iswil oudo likame owaco be, “Kur ingobelo jame me jo.” ⁸Do dub, oko udo winyo di beo i cik, eko nyuto na egere dedede me ingobel. Pien abongo iswil, dub udo tie gikame oto.⁹Ango bin oudo akuo, obongo iswil, do i kare kame cik obino kede, dub di oko udo teko di do ango ako to. ¹⁰Do cik kame oudo miero kelo kuo: ango ako udo etie gikame kelo to.¹¹Pien dub oudo kare me pug di beo i cik, en eko ngala, doko beo iye eko neka. ¹²Pi mano, iswil obedo gikame cil kede cik da obedo gikame cil, doko etie gi me ateni, kede kame ber.¹³Benyo, mam do gikame bin ber en oko kelo nango to? Likame kamano! Do dub en okelo nango to me wek en edong di etie dub; di ekelo na to di beo i gikame ber, tetekeny di beo i cik en edok dub kalikame wacere. ¹⁴Pien wan ongeunu be iswil tie gi me tipo; do ango atie kom kame kocato pi bedo epasoit me dub.¹⁵Pien gikame ango adagi, en kame ango atie timo: pien atimo gikame ango likame amito, do alunyo timo gikame adagi. ¹⁶Nan do ka ango atimo gi kalikame ango amito, udo do ayei be iswil ber¹⁷Nan do, likame ango en kame atimo gini, do dub kame tie i ango. ¹⁸Pien ango angeo be i ango, kame tie kuo me kom, likame tie iye gimoro kame ber i kite me kuo me kom; pi cunya mito timo gikame ber, do timo gikame ber no, udo likame atwero.¹⁹Pien gikame ber kame amito likame atimo, do alunyo timo gikarac kame cunya dagi timo. ²⁰Pi mano, ka ango atimo gikame cunya dagi, udo do likame ango en kame atime, do dub kame tie i ango en kame time. ²¹Ango, audo be tie iswil atio, tek kame ango amito timo gimoro aber, dub bedo iyapiyapi keda.Ango, audo be tie iswil atio, tek kame ango amito timo gimoro aber, dub bedo iyapiyapi keda. ²²Pien ango ikuo me cunya yom, atie kede ilel pi iswil ka Rubanga, ²³Do doko aneno iswil ace tie yi i adulion me koma, kame tie yi kede iswil me tam na, di eko mina adoko mabus me iswil me dub, kame tie i adulion me koma.²⁴Can ikoma, Ngai kame bino laka i kom kuo me to noni? ²⁵Do ango apwoyo Rubanga pi Yesu Krisito Rwot wa. Nan do, ango abino i tam na timo tic ne iswil ka Rubanga, do kite na me anywali me kom abino timo ne dub.

Chapter 8

¹. Pimano, nan do likame kobino ngol kop ne jo kame tie i Yesu Kristo, kalikame oto ikom, do icuny. ². Pien iswil kame mio cuny me kuo i Yesu Kristo otieko gonya kiye iswil me dub kede to.³. Pien gikame iswil likame oko twero pitimo, en ine be oudo edoko nyapi ikuo me kom, Rubanga di oko cwano wode kikome i cal me kom me dub, doko pi dub, eko ngolo ne kom kop pi dub. ⁴. Pi wek poore me iswil cobere kibut wan, jo kalikame oto imit me kom, do i cuny. ⁵. Pien jo kame lubo kuo me kom kiketo tam gi i gi kame kom mito, do jo me cuny da keto tam gi kame cuny mito.⁶. Pien keto tam igi kame kom mito keloto, do keto tam igi me cuny mito kelo kuo kede mulem. ⁷. Pien tam me kom tie kuor kibut Rubanga, pien likame emwolere ne iswil ka Rubanga, ateteni likame etimo. ⁸. I ekite nono jo kame tie ikom likame twero pi yomo cuny Rubanga.⁹. Do wun likame itienu ikom, do itienu icunyi, amanono da cuny ka Rubanga bedo. I wu, Do kame ngatamoro li kede cuny ka Kristo, udo likame en etie mere. ¹⁰. Do ka Kristo tie ikuo wu, komu udo otopi dub, do cunyu wu kuo pi poore.¹¹. Do kame cunyi me ngat konyruno Yesu Kristo kibut j oto tie ikuo Ngat nono koya runo Yesu Kristo kibut jo oto bino mino komu kame too kuo pi cuny mere ame bedo butu.¹². Pimano imiegu, otienu kede banya, do likame ne kom pi kuo bala kame kom mito kede. ¹³. Pien kame ikuo nu imit me kom ibinunu to, do kame wun pi twer me cuny kacil ikonu twero pi jiko tice me kom ibinunu kuo.¹⁴. Pien jo atot kame cunyi ka Rubanga telo, gin idwe ka Rubanga. ¹⁵. Pien likame iudunu cunyi kame tweo wu bobo, di eko mino wu bedo kede iworo, do iudunu cuny ame oloko wu bedo idwe ka Rubanga, ka me okoku kede be "Aba papa!"¹⁶. Cunyi nono en kame moko ijura karacel kede cunya wabe, wan obedunu idwe ka Rubanga. ¹⁷. Do kame otie nu idwe, Udo omakunu, omakunu kibut Rubanga, di ori bunu amako nono kede Yesu Kristo. Kame da otie neno can kede, pi wek oudo deyo karaciel.¹⁸. Pi ango atamo be can me ikare ni likame oporo kede deyo kame omito yabo ne wa. ¹⁹. Pien gi acwea dedede tie daro kede mito adwong pi neeno me idwe ka Rubanga.²⁰. Pien gi acwea dedede icomio bedo piny me gi ali aneno liame pi mit gi do pi mit me nagt otimom amanono, kede gen. ²¹. Piento gi ame ocweo da kobino lako ipeko me topi, di kiko udo deyo me bedo di kigonyere kede idwe ka Rubanga. ²². Pi wan ongeo be gi kame ocweo dedede tie cur ilito me aramo karaciel paka nani.²³. Dolikame gin kenekene, wadanu jo kame otienu kede anyakini me agege me cuny, wada ocurunu icunyu wa di odaro Rubanga lako wa pi doko idwe meg, manono en alako me komwa. ²⁴. Pien kolako wa pi gen, do gen kame neeno udo lika metie gen, pien gikame dano neeno, pinyo amio bobo ebedo kede gen iye? ²⁵. Do kame wan otie nu geno gi kame li oneeno nu odare nu kede diire.²⁶. Kamanono da cuny konyo wa inyapo wa, pi likame ongeo ekite kame opoore ilega kede, do cunyacil ngangao pirwa kede cur kalikame yamere. ²⁷. Do en ngat kame eneno cuny, engeo gi ame tie iye adam, pien cuny bako doge but Rubanga pi jo kacil bala kame Rubanga mitokede.²⁸. Do wan ongeo be gi dedede timere karaciel pi bero but jo kame maro Rubanga, but jo kame elwongo di lubere kede iik mere. ²⁹. Pien jo kame en egeo ngeno sek, eko yero gi da sek di eko loko gi ical awode weki en ebedi atin me agege kibut imiegu atoti. ³⁰. Do da jo kame en egeo yero sek, eko iwongo gi da, jo kame elwongo, En eko lo onyogi jo kame eloonyo, En eko mino gi deyo.³¹. Nani oyamunu benyo? kame Rubanga tie kede wa, ngai atwero pi dagi wa. ³². En ngat kame likame ecere kede wode kikome, do en eko jalo pir wa dedede likame ebino mino wa jamini dedede karaciel kede en nono.³³. Ngai ino kame kelo kop moro ikom jo kame Rubanga oye ro? Rubanga en kame loonyo gi. ³⁴. Ngai ino kame ngolo? Yesu en eto, en eko ya runo, kame naan etie bedo ibad ta cum ka Rubanga papa, En ame nani engangao piriwa.³⁵. Ngai kabino poko wa iye amara ka Kristo? Amoto peko, cwer cuny keci amoto li gi angapa amoto gi alit atimere ne wa amito epima? ³⁶. Bala kame kowandiko kede be kotie neko wa bulucieng piri, otero wa bala oromini kame ote ngongolo.³⁷. Do igigi dedede wan otiekunu lono kibuten en ngat kame emaro wa. ³⁸. Pien ango aniang tie likame too, amoto kuo, amoto imalaikan, amoto jo pug, amototwer, amoto jamini anaan me ikaregi, amo atie bino iye anyim. ³⁹. Amoto boro, Amoto tuto piny, amoto gi acwea moro, likame bino poko wa bino poko wa i amara ka Rubanga kame tie Iyesu Kristo Rwot wa.

Chapter 9

¹. Ango atie Waco kop me ateni ikom Kuristo ango li angalo ngec na da tie ijura icuny kacil. ². Be ango atic kede peko adwong kede par kame mede ameda icunya.³. Pien ango atwero paro be ango kikoma kolama ikom Kuristo pi imiegu kede amieguna kede kibut jo na ikome kame maka. ⁴. Ame gin en jo me Isirael kame en ikome eloko odoko jomege pi deyo kede cikere kede mino iswil kede tic ka Rubanga kede cikere. ⁵. Gin kibedo jo akwan me kom kame Kuristo owoki iye kame kalamo dedede ame Rubanga olonyo pi bedo nakanaka amen.⁶. Liame etie bala pien kite me kop ka Rubanga ii kede teko pien gin dedede likame kibedo jo me Isirael kame tie Isirael. ⁷. Likame pien gin kibedo ikwae ka Aburaam, gin dedede kibedo idwe do kobino iwongo ikwaeu kede nying isaka.⁸. Pimano kite kame gin kibedo kede idue me kom gin liame kibedo idwe ka Rubanga do idwe me cikere en kame komaro pi bedo ikwae mege. ⁹. Pien man en kop me cikere ikare ame ango ayaro bino kede ayaro udo Sarah kede atin awobi.¹⁰. Do likame man kenekene do kakame Rebeka da bin oyac kede icuo acel en obedo kwaru wa isaka. ¹¹. Pien iduc kalikame pwodi onywalo udo pwodi likame gin kitimo gin kitimo gimoro aber amoto karac tetekeny mit ka Rubanga iyer mere ko twer cungo liame pitce do piren ngat kolwongere. ¹². Pien bin kowaco ne be jo adongo bino tic ne jo atino. ¹³. Bala kame kowandiko kede be ango amaro Yakobo do adagi Esau.¹⁴. Kara wan owac benyo? Likame tie poore kibut Rubanga? Rubanga dagi. ¹⁵. Pien en ewaco ne musa be ango ayaro timo kisa but jo kame abino timo kisa doko ango ayaro sasiro jo kame abino sasiro. ¹⁶. Likame pi ngat kame mito amoto ngat kame ringo do kibut Rubanga ngat kame nyuto kisa.¹⁷. Pien iwandik kacil oyamo ikom parao be pi kop noni en komio ango atingi malo tetekeny ango anyut akarunikin na ikomi di nyinga ko bino sarakin romo piny dedede. ¹⁸. Pimano en etimo kisa but ngat kame en emito timo kisa kede but jo kame en emio cuny gi doko nwang.¹⁹. Un ibinunu Waco na be pinyo komio pwodi in iudo raco? But ngat kotieko dagi mit nin? ²⁰. Do okwe dano in en ngai komio idwoko kop karac ikom Rubanga? Gikame ocweo twero Waco ne ngat kocwee be pinyo komio icwea Kaman? ²¹. Ngat kocweo agulu liame tie kede akarunikin ikom elupe, me cweno tabo ace lame komio woro kede acel alikame komio wor.²². Benyo kame Rubanga mito nyuto lilo mere pi mino teko mere ngeere ekanyakino kede dire katek kede tabere mege me lilo kopoore me muducaro. ²³. Doko tetekeny en emi abara medeyo mere ngeere ikom tabere me kisa kame en bin eyiko sek pi deyo. ²⁴. Akadi kibut wan jo kame en elwongo likame Iyudayan kenekene do kibut jo alikame ngeo Rubanga da?²⁵. Bala kame en bin ewaco kede itabu kokosea be ango bino iwongo gi be jona do di gin likame kibedo jona kede dako ariki liame omaro obino lwonge be omare. ²⁶. Kare bino tuno ikabedo ame obino Waco negi iye be un likame ibedunu jona kanono en kakame obino lwongou iye be wun ibedunu idue ka Rubanga kakuo.²⁷. Isaya da bin okok ikom Isirael pi idue mege kame tot bala asinge me dog nam anonok kikom gi en kame bino lakere. ²⁸. Pien en eyaro tieko tic di, eko mino bedo di cecek ipoore pien Rwot oyaro timo tic acecek ipiny. ²⁹. Doko bala kame Isaya owaco kede sek be kwanyo di Rwot me yii oweko ne wa ikwae oudo koto odoko cal bala sodoma di oko bedo bala gomara.³⁰. Nan do wan owac benyo pien jo alikame ngeo Rubanga kalikame ngeo poore gin kiudo poore kiton poore kame tie iyei. ³¹. Do Isirael kame bin lubo iswil me poore gin likame bin kiko udo poore me iswil.³². Pinyo? Pien gin likame kimoe kede yei do kede tice me iswil omio gin kiko gete kede engaro kame getaro jo. ³³. Bala kame kowandiko kede be ango aketo engaro kame getaro jo kede kidi me dub isiongat kalikame yei en lewic bino make

Chapter 10

¹. Imieguna mit me cunya kede ilega na but Rubanga pi jo me isirairi en be koto gida ki lakere. ². Pien ango ajurao be gin ki tie kede akitokin atek ikom Rubanga do akitokin gi likame ocungo ikom ngec. ³. Pi bedo kede kwic ikom pore ka Rubanga omio gin kiko ot sipakino poore kame mako gin di likame kiko yei turere ken gi ikom poore ka Rubanga.⁴. Piento Kristo en obedo ajikini me iswil pi poore but danoacel acel kame yei. ⁵. Pien Musa otatamo epone me poore kame mako iswil di ewaco be dano kame timo gino jo bino kuo di beo kii gi.⁶. Do poore kame bino pi yei koyamo kop mere amane ta . Kur iwacii icunyi be ngai en ko yaro ito malo ipolo? (mano en mito dwoko Kristo piny ii malo). ⁷. Amotoko be ngai en ko yaro donyo piny kaka tut? (mano dokon en oot kiarao Kristo ikom jo ko to).⁸. Do kop yamo benyo? Neni kop iyapi kedi kop nono tie idogi kede icunyi manono en kop me yei kame wan otito. ⁹. Be, kame di in ibino tuco Rwot Yesu kede dogi di iko yei kii cunyi be Rubanga oyaruno en ikom jo ko to iyaro bino lakere. ¹⁰. Pien kede cunye en kame dano yei kede poore dokon kede doge en kame etuco kede alako.¹¹. Pien iwandik waco be nato kame bino yei en likame le wic bino mako. ¹². Pien apokapoka moro liame tie idiere diere me eyudayat kede dano me Gurik: Pien Rwot acel nono opong but jo dedede kame iwonge. ¹³. Pien ngata moro ni dedede kame bino lwongo nying Rwot oyaro bino lakere.¹⁴. Epone mene do en kame gin kibino iwonge kede en dano kame gin me ki yei? dokon epone mene en kame mene en kame gin kibino yei kede dano kame gin likame kiwinyo kop ikome? Dokon gin ki bino winyo benyo abongo atuc jiri. ¹⁵. Dokon epone mene en kame gin kibino tuco kede kame di likame ko oro gi? Bala kame ko wandiko kede be, tien gi tin cil benyo gin jo kame tuco ejiri me anapakin, kede kame kello rwonge me yom cuny me jame kabeco!¹⁶. Do likame gin dedede ki ture re ne ejiri pien Isaya owaco be Rwot ngai en ko yei kop ka wan okello. ¹⁷. Aso kara yei bino di beo kii winyo, dokon winyo kop ka Rubanga.¹⁸. Do ango awaco be, Benyo kom likame gin ki winyo ateteni? Ebo ateteni dwan gi ooto ipiny dedede dokon kope gi osarakin paka i ajikini me wi lobo.¹⁹. Do ango awaco be Benyo jo isirairi likame bin ongeo kope gi? Me agege Musa owaco be ango ayaro duporo mino nyekomako u di beo ibut jo me atati dokon kibut ateker ka miming ango ayaro mino u lilo.²⁰. Do Isaya tie kede tek cuny doko en ewaco ne ango audiere ibut jo likame omao ango ayabere but jo alikame oudo moa. ²¹. Do but jo isirairi en ewaco be, pi ceng yulu yulango arieo cinga but jo ko jemo kede kame yamo atatai.

Chapter 11

¹. Ango nan do ayamo aman be Rubanga do otieko dagi jo mege? Rubanga tim kisa pien ango da abedo dano me Israel akwar Aburamu owok iye ateker ka Benjamine. ². Rubanga likame odagi jomege kame oudo engeo sek. Ara bo likame ingeuni gikame iwandik kacil yamo ikom Elia? Ekite kame engangao kede Rubanga pijo me Israel. ³. Rwot gin kineko inabino nin kikukunyo alutarin nin kirereto piny ango nan do adong kena dokanan kitie mono kuo na.⁴. DO Rubanga oko dwoko ne benyo? Ango aweko cuo tutumia kanyaare pira kalikame orondiko piny ical ka baal. ⁵. Aso ecal kamanono da ikare katin tie adongini me jo kame Rubanga oyero pi kisa mere.⁶. Do kame pi kisa udo likame pi tice abeco kakoto amano no udo kisa likame kisa. Do kame pitice abeco udo do likame etie pi kisa ciengemogo do udo tice da likametice. ⁷. Benyo do nani? Israel likame oko twero udo gikame oudo kimoo; do kame oyero en oudo, do apat oudo wangi oumere. ⁸. Bala kame kowandiko kede be, Rubanga omio gi cuny me nino wang kalikame mio gi kineno kede yit kalikame winyo kop, pakatuno tin.⁹. Daudi da yamo be, wek imesai gi dok bala owici kede obek kede gi kame gengo gi kede alola but gi. ¹⁰. Wek wang gi dok col, tetekeny en amio likame ineno di ngei gi ko gomnakanaka.¹¹. Aso ango ayamo aman, oudo gin kigete amio gi kipopoto likame kamanono do pi poto gi omio alako okotuno but jo kalikame obedo Iyudayan da pi wek nyeko maki jo me Israel. ¹². Nan do kame poto gi obedo abar me piny kede lore gi okelo abar but jo kalikame obedo Iyudayan nan do bero aram amen agin ibino ekelo irom gi.¹³. Pien en ango atie yamo kede wun jo kalikame ibedo nu Iyudayan bala kame ango abedo kede ngaor but jo kalikame obedo Iyudayan ango amoko tic na. ¹⁴. Kame ango atwero pi mio nyeko mako jo nango acie di ako mino mogo kibuti gi udi alako.¹⁵. Pien kame adagadaga gi okelo nywak ipiny gamo gi bino kelo nyo? Da kuo kibut jo oto. ¹⁶. Pien kame anyakini me agege obedo cil, udo kome da cil kame aliasin obedo cil.¹⁷. Do kame oudo kotuturo ajangen acie me yat dodi in, amotoko ajange me olibeti me itela di okorop kede gi pi nywako abar me alia sin mege. ¹⁸. Do kur iwakare ne ajange acie apat. Aso nan ka in itie wakere ngei be in en kalikame itie pito aliasin, do aliasin en kame tie pitin.¹⁹. In ibino yamo be, kotuturon ajangen apat ka tetekeny wek ropa ango kargi. ²⁰. Mano tie ateni kotuturo gin tenge pien oudo kidagi yei,doin icungo pi yei pima kur idok ngae waka,do bed ngat alwor. ²¹.pien kalikame Rubanga oweko ajange kame oudoecweo, gwokeru nu wuda ciengmogo ebino weko wu.²².pimano nenunu bero kede gero karubanga.gero merebutjo opoto, do ibun bero mere ka idongunu di imedenu kede bero mere.²³.Akadi gida kalikame imoko itam gi mebedo abongo yei,kobino ropogi, pien Rubanga twero pi ropogi dobo ²⁴.pien ka in kotongi kikom olibeti me itela, di oko ropi ikom olibeti kikome,udo likame eupere kede ekite mecwec, eponemene kame bino ropo kede jangenogi me olibeti kikokome idok yat kame kotutoro giiye.²⁵.Ango likame amito be ibedumu kede kwic iye amungini noni imieguna ,wek kur idokumuriek itamu kenu , to me wang onen but jo me isirael tuno ka kare me jo kalikame obedoiyudan oromo.²⁶.Dido jo dedede me Israel ko lakere,bala kame kowandiko kede be ngalak binowok ki sion,ebino loko lime woro Rubanga kibut Yakobo. ²⁷.pimanoni enisikan nango butgi,ikare kame abino kwanyo kede dulo gitenge.²⁸.ikom kopanako ejiri, ginkitie jo kwor wan do ikom kopamako ayero,kitie jo kame omaro likame lokere. ²⁹.pien giamia kede iwongo karubanga likame lokere.³⁰. Bala kitie kame oudo wuda likame iyei nu kede Rubanga ikare okoto, do nan ikounu udo kisa pi kitie jo kame omaro pi kite Kagin kidagi kede yei Rubanga. ³¹. Kamanono da gida nan kidagi yei tetekeny wek gida kiudi kisa kame omio wun. ³². Pien Rubanga ocega cung gin dedede dagi yei tetekeny wek ebedi kede cuny me kisa but jo dedede.³³. Tuto me abar ka Rubanga rieko mere karacel kede nge mere. Mono ekite kame engalo kede kop kede niang yote mege. ³⁴. Pien ngai kame ngeo tam ka Rubanga? Arabo ngai kobedo ngat kame mie tam?³⁵. Arobo ngai omie giamia moro wek eculine. ³⁶. Pien jame dedede wok kibute bobo da kitie mege doko kidok bute. Deyo bed bute ikar kede ikar. Amen.

Chapter 12

¹. Pimano imiegu kede amugu, akwao wa kede kisa ka Rubanga be minunu komu bala giayole akuo kacil kame Rubanga gamo manono en tic kame muru wun hinunu. ². Ku ilokerenu ikuo me pinyi do bedenu jo olokere itanu wu wek ilweranu moko gira ber ka Rubanga yei. ko pore kede kame emito.³. Pien ango ayamo beo ikisa kame omio buta but nggat acel acel idiere wu pi weko paro be pire tiek kalamo kite kame en etano kede do di elubere kede kite kame Rubanga amio kede dano acel acel rom me yei.⁴. Pien bala kanu otienu kede adulion kutot ikom acel doko adulion dedede likame tuno tie acel. ⁵. Aso wada akadi bedo bala atot atie kom acel Ikirisito doko buli dul me kom acel acel bulo adul me ngat acelu.⁶. Di bobo otienu kede giamia apapat di lubere kede kisa kame komio but wa kame ebedo imurai wek omura u nu di lubere kede rom me yei. ⁷. arabo me tic pi jo wek adarimu tic wa amotoko ngat kame pwonyo ki pwony jo. ⁸. arabo ngat kame supo cuny jo esap cuny jo, ngatame imio mito elimi kede mwolo, nggat kame telo jo elini di eketo ie cunye ngat kame nyuto kisa etini kede yom cuny.⁹. Wek amaro wu bul bongo eluke daguni gikame rai di ikoanu maka kin ikoni giku ber. ¹⁰. Bedunu kede tanu abco idwe wu kenu kede aninra me imiegu beo iworo di imitunu jo kegun.¹¹. Kur igulunu imio tic wu di idongu nu icuny acil di itinunu ne Rwot. ¹². Lelunu igen wu, dire nu ican di imedunu naka naka ilego. ¹³. Mianu gikame mitere but jokatie di igamunu ju.¹⁴. Mianu winyo but jo kame tidito wu manu winyo do ku ilamunu. ¹⁵. Lelunu kede jo kame lelo, doko koki unu kede jo kame kok. ¹⁶. Bedinu kede tam acel ngat acel acel kur iparanu pi jame me ruom amalo do ribere nu kede jo kame ruom gi tie piny. kur ibadunu ruk ki wang wu kanu.¹⁷. Kur idwokunu ne ngala moro raco kede raco timunu jame audo ki wong jo dedede. ¹⁸. ka koto di etwerere kibutu, badunu imucam kede jo dedede¹⁹. Tona kame amaro, kur kulunu kwor komu do akuku amamono miunu kare ne tilo ku Rubanga pien ko wandiko be culo kwor obedo nura abino culo Rwot en ayamo. ²⁰. Pimano kame ngatwor ni ke oneko pite kame ario oneke mie gime amata pien kame itimo kamano ibino kito lec atek iwie. ²¹. Kur imiunu gikarac bwon wu, do bwonunu gika rac kede gika ber.

Chapter 13

¹Poore dano dedede turere iloc me apugan, pien likame tie akarinikin moro kwanyo kame wok kibut Rubanga; akarinikin kame pugo nataman Rubanga en koketo gi. ²Pi mano, ngatamoro kame piemo kede akarinikin me apugan udo etie piem kede gikame Rubanga oyero; doko jo kame piemo kede nogo bino udo ngolo kop arac.³Pien jo pug likame tie peko but jo kame timo gikame ber, do jo kame timo gikame rac. Mam likame ibedunu bedo kede lworo i kom ngat kame tie kede akarinikin? timunu gikame ber, di en eko bino mino wu pwoc, ⁴Pi en ebedo ngatic ka Rubanga pi bero wu. Do ka wun itimunu gikame rac, bedunu kede lworo, pien likame en emako epima me atatai; en ebedo ngatic kame kelo cul me lilo ka Rubanga i kom jo kame timo gikarac. ⁵Pi mano, wun miero ibedunu kede wor, likame pi gengo lilo kenekene, do pi ngec me cunyu.⁶Pi kop acel noni en omio wun i culunu esolo, pien gin ibedo jotic ka Rubanga; neno be nakanaka gigi timere. ⁷Pi mano, culunu gin gi dedede kame ipoorenu pi culo; gelunu esolo but jo kame kopoore culo esolo but gi, esolo me jame ne jo kame kopoore culo ne gi, wor ngat kame poore awora.⁸Kur ibedunu kede banya but ngatamoro, do kwanyo marere kenu kenu, pien ngat kame maro dano ocelu udo ecobo iswil kakare. ⁹Pien ewaco be, “Kur itimo adote; Kur ineko; Kur ikwalo; Kur imio ijura me abe ikom ngawoti; Kur ingobelo jame me jo”; kede ka cik ace apat tie, koribo gi ikom kop kame waco be, “Mar ngakio nin bala kame in imaro kede komi keni.” ¹⁰Amara likame timo ne ngakio mere raco; pi mano, amara en kame mio iswil cobere kakare.¹¹Kede be, wun ingeunu kare kame otienu iye, esawa oromo do me wun cei ki wang nino, pien nan do alako wan otieko doko iyapiyapi lono i kare kame bin ocakunu kede yei; ¹²Iwor otieko kato sek, iceng do otieko tuno: pi mano, oucunu do tice me colo tenge, di okounu ngapo jame me yi me lero.¹³Otimunu ateni bala jo kame tie i dier iceng, likame bedo kede ibagai araco kede amera, likame itim me caro kede eranga me lewic, likame lok kede bedo jo nyeko. ¹⁴Do ngapunu Rwot Yesu Krisito, di likame ikounu yei mino kom wu epiding moro, me cobo mit mege.

Chapter 14

¹. Gamunu dano kame yei mere goro, do likame ipiemunu iwi kop kame Rubanga. ². Pien dano moro yei be etwero camo jame dedede, do dano kame goro camo cam boke kenekene.³. Kur ngat kacame donyi nywarari ngat kalika camo, do kur ngat kalika camo ngol kop ne ngat acamo pien Rubanga ogamo ngoto. ⁴. In en ngai kame ngolo kop ne ngatic me ngat apat? En etimo iber arabo epoto inyim ngadwong mere. Ateteni, obino mine etimo iber, pien Rubanga twero mine etimo iber.⁵. Dano acel neno bala cengacel pire dwong kalamo ceng apat ka: ngat ace da neno bala bul ceng calacala. Wek dano acelacel yei i tam mere iber. ⁶. Ngat aworo ceng wore pi Rwot, do ngat kalika woro ceng, lika eworoe pi Rwot. Ngat kame camo, camo pi Rwot, pien emio Rubanga pwoc: do ngat kalika camo, lika ecamo pi Rwot di emio Rubanga pwoc.⁷. Pien lika tie ngata moro ikom wan akuo pire kene doko da lika tie ngat kame to pire kene. ⁸. Pien kame wan okuo, okuo pi Rwot, do kame wan oto, oto pi Rwot. Pi mano ara okuo amoto oto, wan obedo me ka Rwot. ⁹. Pi ajikini noni komio Kristo oto, eko yaruno di eko kuo bobo tetekeny ebed Rwot me jo oto kede jo akuo da.¹⁰. Do pinyo komio in ingolo ne omini kop? Arabo pinyo komio inyuto acae but omini? Pien wan dedede obino cungo inyim koom ka Rwot me ngola kop. ¹¹. Pien owandiko be: " bala kame ango akuo kede cong dedede bino riondiko buta, di leb dedede ko woro Rubanga."¹². Pien ngat acelacel ikom wa bino Yamo kop kame but Rubanga. ¹³. Pimano kur ongolunu ne jo ocegun kop, do kono ikunu kop nogi, me wek kur iketunu gikame logero arabo mino gimono totolo yet omini.¹⁴. Ango angeo do cunyo yei iber i Yesu be lika tie gi kalika cil pire kene: do ibut ngat kame neno be gimoro ebedo gi kalika cil pi en won. ¹⁵. Do di kame cuny omini lika yom pi cam nin, in do lika boba itie ot i amara. Kur idudubo ngat kame Kristo oto pire kede cam nin.¹⁶. Pimano kur imi yam kop arac ikom bero ni. ¹⁷. Pi ajakanut ka Rubanga lika obedo cam kede matere, do ebedo poore kede mulem kede yom cuny i Tipo kacil.¹⁸. Pien ngat kame tio ne Kristo i kop gi ne ngat kame Rubanga gamo di jo pwoyo bero ni. ¹⁹. Pimano omounu jame kame kelo mulem kede jame kame mio ngat acel pwoyo ngat ocelu.²⁰. Kur idubunu tic ka Rubanga pi kop me cam. Jame dedede kom olonyere, do ebedo raco pi dano kame camo kede kelo poto, ²¹. Eber do kalikame icamo ringo amoto mato bwini moto timo gimoro kame kelo ne omini gete arabo winyo irac arabo mine ewinyo goro.²². In itie kede yei? Bed kede piri inyim Rubanga. Yom cuny tie ne dno kalikame turo ne kome raco i kop kame en eneno be ber. ²³. Do ngat kame tie kede gung i cunye oturo ne raco kame ecamo, piento likame ecamo kede yei; pien gi kalika owok iyei obedo dub.

Chapter 15

¹. War jo kame otek opoore kanyakino upere kede jo kame kuo gi goro, di likame pi yomo cuny wa. ². Wek dano acelacel ikom wa yom cuny nga kio mere pi gero yei mere.³. Pien Kristo da likame oyomo cunye kene, bala kite kame owandiko kede, ayet kame gin iyea kede opoto ikoma, ⁴. Pien gi kame kowandiko riki sek oudo kowandiko pi wan pwonyere, tetekeny di obeo iye ikanyakin kede nyang cuny kame iwandik kacil mio be amotoko obed kede gen.⁵. Nan Lubanga me ikamyakin kede dino cuny emiu ibedunu kede tam acel wun kenu kenu di lubere kede Kristo Yesu. ⁶. Me wek wun kede tam acel kede dwan acel opakunu Rubanga, en obedo papa me Rwot wa Yesu Kristo. ⁷. Do pi mano gamunu ngat acel acel, bala kite kame Kristo ogamo wuda kede, pi deyo ka Rubanga.⁸. Nan do awaco be Yesu Kristo oudo obedo nga tic amako kokepo pi ateni ka Rubanga, pi nyuto isikan kame otimo kede jo akwari wa. ⁹. Di be jo kalikame Iyudayan cemego ko pako Rwot Yesu Kristo pi kisa mere, bala kite kame kowandiko kede be, pi mano ango abino pak, idier jo kalikame Iyudayan, di ako wer di apako nyingi.¹⁰. Di bobo eko waco be, lelunu wun jo kalikame kokepo karacel kede jo mege. ¹¹. Di amedo bobon, opakunu Rwot, wun dedede jo kalikame Iyudayan, di okonu tingo nyinge malo, wan jo dedede.¹². Di bobo Isaya waco be, oyaro bedo tie alias ka Yesse, di en eyaro bino pi pugo jo kalikame Iyudayan ki bute jo kalikame Iyudayan bino gene.¹³. Nan Rubanga me gen pong wu kede yom cuny kede mulem pi yei wu ikome, tetekeny ipedunu kede gen, pi twero kame yai itipo kacil.¹⁴. Di ango da kikoma atie kede nyang aber ikomu imiegu kede Amiegu na, Pi uda koto ipongunu kede jame abeco, ipongunu kede rieko dedede, di itweru nu bobo pwonyere nu kenu kenu.¹⁵. Akadi mago da tie, imiegu kede Amiegu, ango kawandiko kope mogo kede nywang cung iye pwone moro, di aketo wu itam na, piento kisa kame omiango me ka Rubanga. ¹⁶. Pi ango apoore bedo ngatic ka Yesu Kristo but jo kalikame Iyudayan, Atimo tic me tuco ejiri ka Rubanga, me wek gi kamia me jo kalikame Iyudayan da kotwer gamo, kame kobedo gi ayala me Tipo kacil.¹⁷. Ango do pi amano itiye na apoore pako inying Yesu Kristo ikom kop kame mako tic ka Rubanga. ¹⁸. Pien ango likame abino waco kop ikom gimoro ace kame Kristo likame omio otimere kibuta, pi mino jo kalikame Iyudayan lup kop, ki yamo kede itice gi. ¹⁹. Kibeo igianena adongo kede isuur, kede twer me tipo ka Rubanga; en amio kwanyo Iyerusalem di ebero tunno iiuriku, ango kituto atieko tuco ejiri ka Kristo.²⁰. Kamano, oko mina abedo kede mit me tuco ejiri, likame ka nying Kristo kolwongo kiye, kwanyo kame ayaro ropo gedo angatamoro ocako gero. ²¹. Do bala kame kowandiko kede be, jo kalikame ko waco ne gi kop i kome, kibino nene, di jo kalikame owinyo ko bino niang.²². Pien kop nogo bobon, omio ango likame ako twero bino butu. ²³. Do nan bala kite kame ali kede katic ace iye adul ni, di atie kede mit adwong imwakini atot me anyim me bino butu.²⁴. Pi mano ango atie ot Sipaula, abino dwogo but wu, pi atie kede gen pi neno wu iot na noni, di ikonu kelo na kony kame yai ki but wu, ingei ango bedo pi kare moro acecek kede wu. ²⁵. Do nataman ango atie ot Yerusalem pi tero kony ne jokacil.²⁶. Pien etieko yomo cuny jo me Makedonia kede Akaya pi mino kony moro but jo can koyei kame tie Yerusalem. ²⁷. Omito cuny gi obedo yom twatwal, di kikoneno bala kitie kede panya but gi, pien kame jo kalikame Iyudayan otieko mino onywako winyo me jame me cuny, tice gida tie bobo pi pwonyo gi kop amako jame me piny.²⁸. Kame ango atieko timo tic nogi, kede kame apito ne gi anyakini, ayaro bino beo butu di aoto Sipania. ²⁹. Di ango angeo be, kame ango atuno butu, abino kelo winyo kadwong me ejiri ka Kristo.³⁰. Nan akwao ne wu, imiegu kede Amiegu na, ki Rwot Yesu Kristo, kede ki amaro me tipo, be riberunu keda itimo teko lega karacel but Rubanga pira. ³¹. Me wek amotoko elaka icing jo kalikame oyei kame tie Judea, kede pi tic na kame atieko iko pi Yerusalem ki twer gamo bala jo kacil. ³². Me wek amotoko adwog butu kede yom cuny pi kisa ka Rubanga, di ango kede wu oko udo alakanar.³³. Nan Rubanga kame won mulem bed kede wu dedede. Amen.

Chapter 16

¹. Ango anyuto ne wu amin wa Paibe kame obedo nyatic me kanisa kame tie kenkerea. ². Tetekeny wek igame nu bala kame etie kede gi ki becakina but jo ka cil, dokon wek ikonyenu kii timo gi moro ni kenekene kame en emito neu tiimo kede; piento en ebedo agang but jo ka tot paka iton ango da noni.³. Mot nanu Prisilla kede Akwila kame obedo jo kony nango kii Kurisito Yesu. ⁴. Pi kuo nango omio gin kiko pielo ngut gi piny: likame ango kenekene en kame amio gi pwoc do paka kanisa dedede me Abilere da. ⁵. Iye pone acel nono mot Kanisa kame tie i ot gi, mot Epaenetus kame obedo omina me amara, kame obedo anyakini me agege me ka Kurisito i Acaya.⁶. Motunu Maria, kame otimo tic atek ikom wa. ⁷. Motunu Andronika kede Junia kame obedo jo awade na kede mabus karacel keda: kame ongere idiere diere me jo or dokon gin oudo ki tie ii Kurisito sek di pwodi ango. ⁸. Motunu Ampila kame ango amaro kii Rwot.⁹. Motunu Urbane kame obedo ngakony wa ii Kurisito kede Stakas kame ang amaro. ¹⁰. Motunu Apelles kame obedo me ka Kurisito. Motunu jo dedede kame tie iot ka Aristobulu. ¹¹. Motunu Erodio kame obedo wadwa. Motunu jo me iot ka Nakisu, kame tie ii Rwot.¹². Motunu Tiropena kede Tiroposa, kame caane ki Rwot. Motunu Peresis kame ocaane itek twatwal kii Rwot. ¹³. Motunu Rupus dano kame oyero kii Rwot kede toto mere kede mera. ¹⁴. Motunu Asinkurito, Pelegon, Ermas, Patorobas, Ermes kede imiegu kame tie kede gi.¹⁵. Motunu Pilologus, kede Julia, Nereus kede amimere, kede Olimpas kede jo kacil dedede kame tie kede gi. ¹⁶. Motere nu di idotunu leemu kede amot acil. Kanisan ka Kurisito cwao neu amot.¹⁷. Ango abako doga butu, imiegu na be, ngicunu jo kame kelo apoku pokun kede aguinikin kame liame upere kede pwony kame wun iwudunu, di ikounu geengo gi. ¹⁸. Pien jo me epone go likame tio ne Rwot wa Yesu Kurisito, do ne yi gi; dokon kede kope kamit kede kapwot gin ki ngalo cuny jo aming.¹⁹. Pien wor wu otieko neeno but jo dedede Ango do nan cunya yom akaka wun, do di amito be ibedunu riek kii tiimo gi ka ber, do di imingunu kii tiimo gi ka rac. ²⁰. Dokon Rubanga me anapakin musungo sitani piny me tienu ikare iyapi. Kisa ka Rwot wa Yesu Kurisito bed kede wu Amanono.²¹. Temeseo ngatic wadwa, kede Lusio kede Yasoni kede Sosipata kame obedo wadwa motowu. ²². Ango Tertio kame aandiko baluwa ni amotuwu kii Rwot.²³. Gaios ngat ko jola kede kanisa dedede, motowu. Erasito kame obedo ngatic kadwong me bomba moto wu, kede kuaruto kame obedo omin. ²⁴. Kisa ka Rwot wa Yesu Kurisito bed kede wun dedede. Amonono.²⁵. Nan do buten ngat kame tie kede twer me Sipakino wu di lubere kede ejiri nango karacel kede tit ka Yesu Kurisito, di lubere kede yabere me mung kame bin kokano geeno me agege me lobo. ²⁶. Kame nan do oko ngeere di beo kii giawandik me in abino, di lubere kede acora ka Rubanga kame bedo nakanaka, oko miine engeere but atekerin dedede pi wor kame bino pi yei.²⁷. Deyo do bed but Rubanga won rieko en kene, di beo ki but Yesu Kurisito mwaka kede mwaka. Amanono.

1 Corinthians

Chapter 1

¹. Paulo, kame Rubanga owongo pi bedo ngaor ka Yesu Kuristo, pi mit mere karacel kede omina wa sosetene. ². But kanisa ka Rubanga kame tie ikrinti kame olonyo ikuristo Yesu, jo kame olwongo pi bedo jo acil, karacel kede jo dedede kame lwongo nying Rwot wa Yesu Kuristo, en Rwot gi kede merwa da. ³. Kisa bed butu kede mulem kame yai kibut Rubanga papa wa kede Rwot wa Yesu Kuristo.⁴. Ikare dedede ango apwoyo Rubanga na piru pi kisa Rubanga kame en emio wu kibut Yesu Kuristo. ⁵. Pi i gi dedede en emio wu ibaru nu, iyamo wu kede ingec wuda. ⁶. Bala da kame otieko moko kede caden ka Kuristo ibutu wu.⁷. En omio likame tie gi amia moro me Tipo Acil mio kame wun ikeunu di itienu daro dwogo ka Rwot wa Yesu Kuristo. ⁸. En ebino mino wu teko tuno iye ajikini tetekeny wek kur ibedunu kede raco moro icieng me dwogo mere. ⁹. Rubanga genere, en kame elwongo wu pi nywak ka wode Yesu Kuristo, en Rwot wa.¹⁰. Ango nan angangao wu imiegu, inying Rwot wa Yesu Kuristo be, wun dedede yamu kop aciel wek kur apokapoka bed butu, do ribere nu karaciel, itam aciel kede ingol kop aciel. ¹¹. Pien jo diyakal ka koleo otieko mina ngec be piem tie idiere wu imieguna.¹². Gikame ango atie yamo en ine, jo acie kibutu yamo tie ango abedo dano ka Paulo, mogo be ango abedo dano Apollo mogo be ango abedo da ka kepa, jo mogo be ango meka Kuristo. ¹³. Opopoko Kuristo? Paulo en kame oguro piru? Arabo kobatiso wu inying Paulo?¹⁴. Apwoyo Rubanga pien likame ango abatiso ngat moro kibutu kwanyo Kirisipi kede Gayo. ¹⁵. En omio likame tie ngatamoro kame twero pi yamo be kobatiso en inyinga. ¹⁶. Ako bobo batiso jo me ot ka Sitepano do likame atwero yutunu kame bobo ako batiso dano moro acie.¹⁷. Pien likame Kuristo oora pi batiso, do pituco ejiri do likame kede kop merieko, wek tetekeny kop me yataria ka Kuristo bedi abongotwer.¹⁸. Pien en kop me yat aria ka Kuristo tie gi me mingo kibut jo orwenyo, do etie twer ka Rubanga but wan jo olakere. ¹⁹. Pien kowandiko be, Abino dudubo rieko me joariek di ako rwenyo ngec me jo atie kede diru.²⁰. Nan do ngarieko tie tuai? Nan do ngat osomo twatwal tie tuai? Ngat kame piemo ikare ni tie tuai? Likame Rubanga oloko rieko me lobo ni odoko mingo? ²¹. Pien Rubanga irieko mere emio jo me piny likame oko sobolo ngene irieko gi Rubanga cunye oko doko yom pi lako jo kame yei pi mingo me ejiri kame wan opwonyo.²². Pien Iyudan penyo gi aneno do jogurik mo rieko. ²³. Do wan opwonyo kop ka Kuristo kame oguro, kop kame wango cuny Iyudayan kede kibut jogurik etie kop me mingo.²⁴. Do but jo kame Rubanga olwongo, Iyudayan kede jogurik, Kuristo tie twer ka Rubanga kede rieko ka Rubanga. ²⁵. Pien mingo ka Rubanga en rieko kame kalame me jo doko goro ka Rubanga en teko kame kalome me jo.²⁶. Imiegu nenu lwongo wu likame jo atot obedo jo ariek i ekite kame jo neno kede likame jo atie ked twer, likame jo kame oworo en kame olwongo. ²⁷. Do Rubanga oyero gi mingo me pinyi pi mino lewic mako jo rieko, di bobo eko yero gi kame goro ipiny pi mino lewic mako kametek.²⁸. Rubanga oyero gi kame jo cao kame kony gi li ipiny kan gi kame jo neno bala kony li pi dudu bo gi kame jo tero bala pi gi tek lono. ²⁹. Tetekeny ngatamoro kur wakere inyime.³⁰. Pien kibute en omio wun itie nu ikuristo Yesu, ka me Rubanga omio odoko rieko but wan kede poore kede loonyere kede alako. ³¹. Bala kame kowandiko kede be; Ngat kame wakere wek ewakere i Rwot.

Chapter 2

¹Imiegu kede amiegu na kame oudo ango abino kede but wu likame oudo obino kede yamo amit amotoko rieko, do tatamo ne wu ijura ka Rubanga. ²Pien ango amoko tam pi weko ngeno gimoro kenekene idiere wa kwanyo Yesu Kristo kenekene ngat kame oguro iyat.³Doko udo ango atie kede ikare me goro kede lworo kede imiel kom atek. ⁴Doko udo yamo na kede pwony na likame beo ikope kame wao tam me rieko ka dano, do ebeo itice me Tipo Kacil kede itwer, ⁵Wek kur yei wu cungi irieko ka dano, do itwer ka Rubanga.⁶Do wan oyamo rieko idiere gin jo ocwiny, dodi likame rieko me lobo ni kame kony gi li amotoko jo pug me lobo ni, likame bino niang. ⁷Do wan, opwonyo rieko a Rubanga opong kede imung, iton rieko mogo okanere kame Rubanga okano di pwodi likame ocweo lobo ni pi deyo wan.⁸Ka likame nga pug moro me lobo ni kame ngeo, pien kame koto udo ingeo, koto likame oudo iguro Rwot me deyo. ⁹Pien bala kitekame owandiko kede be, "likame tie wang oneno, amotoko yit owinyo, doko likame edonyo icuny dano gi kame Rubanga oiko ne jo kame mare".¹⁰Do Rubanga oyabo gi but wan beo i Tipo Kacil mere. Pien Tipo Kacil mo gi dedede ebo, akadi kakatut me kope a Rubanga. ¹¹Do ngai kame ngeo tam me dano? kwanyo cuny dano kame tie ien, kamanono da tam a Rubanga likame tie dano moro kame twero ngeno kwanyo Tipo Kacil a Rubanga.¹²Pien wan likame ogamo tipo me lobo ni, do Tipo Kacil kame obedo me ka Rubanga me wek tetekeny ongei jame kame Rubanga omio wa nono. ¹³Manono en gi kame wan oyamo di likame beo ikope me rieko me dano, do kame Tipo Kacil pwonyo di egonyo gi me cuny but jo kame tie kede cuny da di ebeo i Tipo Kacil.¹⁴Do dano kalikame obedo me cuny, likame twero gamo jame me cuny pien gin itie gi me mingo bute. Piento jo kame tie kede cuny en kame twero popoko dwong gi. ¹⁵Pien dano kame tie kede cuny en kame twero ngeno dwong me jame dedede dodi likame tie ngat kame ngolo ne kop. ¹⁶Pien ngai kame ngeo tam ka Rwot, me wek etwer mine tam? Do but wan, wan otie kede tam ka Kristo.

Chapter 3

¹. Do imiegu kede amiegu na oudo likame atwero yamo kede wu bala jo kame tie kede tipo kacil do bala jo kame tie kede kom, di bobo icalo bala imukerun I Kuristo. ². Ango oudo apito wu kede cak do likae kede cam anwang tuno nataman da likame itwerunu ngirikino akadi nan da likame pwodi itwenunu.³. Pien wun pwodi itie nu iekite me kom: Pien idiere wu kano tie nyeko lok kede apokapoka likame mano tic me kom di itimunu tic bala dano adana? ⁴. Pien kame ngat acel yamo be “Ango me apolo likame otienu tic kede kom? ⁵. Paulo do obedo ngai kede do ngai en Apolo wan obedo jotic ka Rubanga jo kame telo wu yei Kuristo iekite me Rwot opoko ne kede dano acel acel?⁶. Ango apito Apolo oko onyo pi iye do Rubanga en oko mine edongo. ⁷. Do pimano akadi ngat kopito gimoro arabo ngat ko onyo pii iye likame pirgi tek do Rubanga ngat komie edongo.⁸. Nan ngat kame pito kede ngat kame onyo pii gin kirorom do ngat kadelacel bino udo cul mere di lubere kede tic kame etimo. ⁹. Pien wan obedo jotic karacel kede Rubanga wun ibedunu poto ka Rubanga doko ibedunu gedo ka Rubanga.¹⁰. Di lubere kede giamia ka Rubanga kame emiango bala ngagedo ariek ango agero acakini me ot dano ace ko rope. Do mito dano acelacel gwok ekite kame eropo kede gedo nono. ¹¹. Pien acakini me gedo mogo tie kame likame tic ngatamoro atwero ropo gero kwanyo ngat ko cake nono kame obedo Yesu Kuristo.¹². Nan kame ngatamoro oropo gedo iwii acakini noni kede Sabu Siliba Ingaroi me wel, yen, lum kede rido. ¹³. Tic angata celacel bino nyutere kakaler, pien ceng no oyaro nyute, pi mac en oyaro yeko gi, di mac nono ko tamo tic me cing ngat acelacel pi neno kite kame etie kede.¹⁴. Kame ngat kame tic mere olubo cik amitere me gedo nono ebino wudo giamia me pwoc. ¹⁵. Kame tic angatamoto bino wang en ebino kei giamia mere me pwoc do en ebino bwot bwot kame calo bala epikiro kimac.¹⁶. Do oudo wun likame ingeunu be ibedunu tempulo ka Rubanga bobo da di tipo ka Rubanga bedo ikom wu? ¹⁷. Kame ngatamoro oko dubo tempulo ka Rubanga, Rubanga da bino dube, Pien tempulo ka Rubanga tie gika cil, kame tempulo no en obedo wun.¹⁸. Kur ngatamoto ngalere kene, kar ngatamoro ki kom wu tamo be en eriek ipiny kan, mito ber en edok ngamingo tetekeny ekodoko dano ariek. ¹⁹. Pien rieko me piny ken obedo gi me mingo kinyim Rubanga, pien kowandiko be, en emako jorieko ki kice gi. ²⁰. Bobo da Rubanga ngeo tam me jorieko be gimoro li.²¹. Pimano kur ngatamoro mi deyo pi dano pien jame dedede obedo megu. ²². Akadi Paulo arabo Apolo amoto kepa arabo piny kan arabo kuo arabo to arabo kare anataman arabo kare me anyim gin dedede megu. ²³. Bobo uda ipedunu me ka Kuristo kede Kuristo da obedo me ka Rubanga.

Chapter 4

¹. Wek dano ter wa amano, bala jotic ka Kristo kede joagwoko mung ka Rubanga. ². Kom gikame mitere kibut jogwok en bedo ngat kagenere.³. Do ibut ango ebedo gikame titidi twatwal be wun arabo kangolo kop me jo en apoore ngolo na kop. kom, ango ber lika angolo ne koma da, kop. ⁴. Pien lika angeo gimoro arac kamaka, do di man lika nyuto bero na, do ngat kame ngolo na kop en Rwot.⁵. Pimano kur ingol ne gimoro kop di kare pwodi, paka Rwot bino, ngat koyaro kelo i lero jame kame opwono i colo kede woto oko tam atie i cuny jo di do pak ka dano acelacel ko bino ibut Rubanga.⁶. Nan do imiegu na, ango akobo gigi dedede ikoma kede ikom Apolos pi bero wu, pi mino wun neno ibut wan weko paro kalamo gikame owandiko, tetekeny kur ngatamoro ikom wu wudi ewaka pi ngatacel ikom ngatace. ⁷. Pien ngai omio wu bedo papat ibut ngatace? Do nyo kame itienu kede kalika oudo iudunu? Nan do kame oudo ateteni iudenu, pinyo komio iwakerenu ineno bala oudo likame iudenu?⁸. Wun itiekunu pong! Wun itiekunu baro! Wun ipugunu bala abakai di abongo wan-do ateteni oudo amito bala kono oudo ipugunu tetekeny cengmogo kono wada opugo kede wu! ⁹. Pi aparo bala Rubanga onyuto wan, joori, i ajikini, bala jo kame ongolo negi to: Pi omio wan odoko gikame jo piny ngio, kibut imalaikan kede kibut jo da.¹⁰. Wan obedo jame me tic pi Rwot, do wun iriekunu i Kristo! Wan ogoro, do wun itekunu! Omio wun wor, do ocao wan! ¹¹. Tuno esawa ni wan owinyo kec kede orio da, di ongapere atatai, di Rubanga, di miere li newa,¹². Di otimo teko, tic kede ciny wa, onywaro wan, wan omio winyo; di otidilo wan, wan okanyakino. ¹³. Kame odubo nying wa, wan odwoko kede mwolo. Oloko wan odoko do yugi me piny, gimoro kame do kony mere odoko li i kom jame dedede tuno nan.¹⁴. Ango lika awandiko kop gi pi mini lewic, do bala idwe na kame amaro akwenyaro wu. ¹⁵. Akadi bed bala wun cengmogo itienu kede jopwonye tutumia tomon i Kristo, do likame itienu kede jo papi atot: Pien! Kristo ango cinywalo wu i di beo i ejiri. ¹⁶. Pimano ango akwao wu, purunu ango.¹⁷. Pi kop noni ango acwao newu Temeseo, kobedo woda! Rwot kame amaro di egenere oyaro yutuno newu yote na i Kristo, bala kite kame apwonyo kede ika dedede i kanisa acelacel. ¹⁸. Nan jo mogo wakere, ineno bala likame ayaro bino butu.¹⁹. Do ango ayar bino butu awakawaka, kame Rwot oyei, di ango lika ako ngeno kop ka jo kawakere go do twer. ²⁰. Piento aajakanut ka Rubanga lika tie i kop do i Twer. ²¹. Wun imitunu nyo? imitunu abin butu kede ebede, arabo kede amara kede cuny me mwolo.

Chapter 5

¹. Kop otie ko winyere be tim me caro tie idiere wu, di tim me caro nono likame komaro longo nyinge idiere me jo kalikame Iyudayan, be dano pore buto kede dako apapamere. ². Di wun iwakere nu, di likame ikonu paro tumiru da, be ngat kotimo timuo koto otere tenge ki diere wu.³. Pien awaco be, akadi di koma likame tie, do atie icuny, ngolo kop otiek, iwaco bala ada oudo atie, but ngat kame otimo kop kacal kamano. ⁴. Inying Rwot wa Yesu Kristo, kame icokere nu karacel, di tipo na, kede twer ka Rwot wa Yesu Kristo. ⁵. PI mino ngat acal kamano icing Sitani pi dudubo ringo kome, me wek alak tipo mere iceng ka Rwot Yesu.⁶. Epwone me tingere wu likame ber, likame wur inyeunu be arup bunao nugati wyg? ⁷. Kwanyuru tenge pimano mugati acon, me wek ibedunu mugati anyen, kame arup likame tie iye, pien Rwot da nya kalamo wa tie gi me ayala wa. ⁸. Pimano ogwokunu do ebaga, likame kede arup acon, likame kede mugati me nyeko arabo tim arac, do kede mugati kame arup li kiye me tam konere kede me ateni.⁹. Ango oudo awandiko ne wu ibalua na be kur inyakunu kede jo caro. ¹⁰. Ango pwodi likame atie yamo jo caro me piny kan, arabo kede jo eranga arabo jo yak, arabo kede jo aworo ca'jwogi, pien mano do mito in iyai tenge i piny kan.¹¹. Do nan ango awandiko ne wu be kur inyawakunu kede jogo. Kame ngat amoro olwongo be omin wa kame tie nga caro, arabo nga eranga arabo nga worcal jwogi, arabo nga dub nying jo, arabo nga mera, arabo nga yak jo, kede ngat acal amano likame iporenu cam kede. ¹². Pien nyo kame ango apoore timo me ngolo kop ne atie oko? do di likame atwero ngolo ne atie iyie. ¹³. Do jo kmae likede Rubanga ngolo ne gi kop, pimano ketunu tenge kidiere wu dano kame tie kede tim araco.

Chapter 6

¹. Pinyo kame ngatamoro kikomu tie kede kop kede ngawote etero pido mere inyim jo ali opoore do liame inyim jo kacil? ². un liame ingeunu be jo kacil en ame bino ngola ne lobo kop? Benyo do kame un en ame iyarunu ngolo ne lobo kop liame ituerunu do ngolo kope mogo atitino? ³. Benyo liame ingeunu be wan en oyaro ngolo ne linalaikan kop? wan otwerunu ngolo kop ame makere kede kuo me kare ni.⁴. Kame di un en ame jongol kop ikom gigi ikuo me kare ni terunu gi but jikame oworo ikanisa. ⁵. Awaco kop ni pi mino lewic makou benyo iparunu be liame tie dano ame riek idiereu? ame twero ngolo kop idiere me imiegu kede amiegu? ⁶. Do omin oto pido omin wad gi inyim jo ame li oyei Rwot.⁷. Pimano un itienu kede raco idiereu piento iotunu pido dano ocelu, pinyo kamio un liame ikanyakinunu raco? pinyo kamio liame iyeunu kokwalou? ⁸. Do un itimunu raco doko ikwalunu imiegu kede amiegu wu.⁹. Benyo un liame ingeunu be jo ati opoore liame bino leeno ajakanut ka Rubanga, do kur imiunu ngalu akadi jotim caro, arabo jo wor cal iwogi jo adote, cuo ame buto kede cuo wadgi. ¹⁰. Arabo jo eranga, jo amera, arabo kame dubo nying jo amoto jo yak liame kibino leeno ajakanut ka Rubanga. ¹¹.mogo kikom bin cal kamanono do kotieko lwokou kotieko lonyou, kotieko minou idokunu jo kopoore inying Rwot Yesu kede icung ka Rubanga wa.¹². Iswil Yei na timo jamini dedede do liame gin dedede kitie kede ameda iswil yei na timo jamini dedede do liame abino bedo epasoit me moro kikom gi. ¹³. Ringo tie pi iic doko iic tie ringo, do Rubanga bino dudubo gin dedede do kom likame tie pi timo adote do etie pi Rwot doko Rwot da tie pi kom.¹⁴. Do Rubanga bin oyaruno Rwot doko ebino yaruno wada beo itwero mere. ¹⁵. Benyo liame ingeunu be komu obedo adulion me kom KIrisito? benyo apoore kwanyo adul me kom Kirisito di ako mine edoko adul me kom malaya? Rubanga dagi.¹⁶. Benyo likame ingeunu be ngat kame ribakin kede malaya edoko kom acel kede? pien en ewaco be jo are bino doko kom acel. ¹⁷. Dano kame ribakin kede Rwot kidoko cung acel.¹⁸. WEkunu caro pien dub dedede ame dano timo tie oko me kome do dano ame timo caro udo edubo kome en kikome.¹⁹. Benyo likame ingeunu be en obedo tempulo me tipo kacil kame bedo iyiulu? kame Rubanga en omiou do un likame itienu piru ken wu? ²⁰. Pien un kowilou kede wel adwong pimano miunu Rubanga deyo kikomu kede icunyu obedo me ka Rubanga.

Chapter 7

¹. Nan do pi kope kame wun iwandikounu buta: Eber ne icuo lika me mulo dako. ². Do likame amanono, pi gengo isapan pore icuo acel acel ud dako mere, dokon dako acel acel da ud cware.³. Pore ne icuo cobo mit ka dako mere dokon dako da pore cobo mit ka cwane. ⁴. Dako li kede twer me pugo kome kene do kwanyo cware icuo da iye pone acel nono, li kede twer me pugo kome kene do kwanyo dako mere.⁵. Kur itwon komi ne nga woti, kwanyo kame di iparunu kop pi kare moro, tetekeny wek imiunu komu ikanyo kec kede ilego, di dokon ikounu dwogo karacel me wek Sitani kur tamu pi nyapo kame itienu kede. ⁶. Do ango ayamo man tetekeny wun iyerunu likame kede icikakin. ⁷. Pien ango oudo amito be koto cuo dedede obedo bala ango. Do icuo acel acel tie kede gi amia ko beco kino en ko wok kibut Rubanga, ngati kede man ngat ca da kede maca.⁸. Pimano ango ayamo ne jo kaliko nyomo kede apuserun be, etie gi kaber koto kame gin ki dong bala ango. ⁹. Do kame gin likame ki karuno bedo kamanono wekunu gi kinyomi, pien nyom ber kalamo iyel kede mit.¹⁰. Dokon but jo nyomo, ango acikakino gi, do di likame ango, do Rwot pore kur dako yai kibut cware. ¹¹. Do kame eyai pore edong di likame enyomo ara bo edoki erucakin but cware: dokon pore icuo kur riam dako.¹². Do but jo icegun go ango ayamo likame Rwot kame omin moro tie kede dako kalikame oyei, dodi dako no oyei bedo kede kur eriame. ¹³. Dokon dako da kame tie kede icuo kalikame oyei dodi icuo nono oyei bedo kede, kur dako no yai wek icuo no. ¹⁴. Pien icuo alikame oyei lonyere benno kibut dako, dokon dako kalikame oyei da lonyere di beo kibut cware: do kame di likame amanono idue u da oudo likame cil, do nan do gin kicil.¹⁵. Do kame di dano ocelu kalikame oyei mere no oyai wekunu eyai pien omin amotoko amin likame tie itwec moro me epone kacal kamano; do Rubanga olwongo wan i anapakin. ¹⁶. Yin dakoni, ingeo benyo be yin iyaro karuno lako cwari no? arabo yin icuo ni, ingeo benyo be yin iyaro karuno lako dako ni no?¹⁷. Pien bala kame Rubanga otieko poko ne kede dano acel acel, bala kite kame Rwot olwongo kede dano acel acel, pore do dano no oot i epone nono. Da i epone acal kamanono, ango acorakino kanisan dedede pi upere kede kop no. ¹⁸. Benyo, tie cuo moro kame kolwongo di ko tieko kepo? Kur dokon ekwany akepo tenge. Benyo tie icuo moro kame kolwongo di likame ko kepo? Kur dokon emio akepo. ¹⁹. Pien akepo konymoro li kiye, dokon lime akepo da kony moro likiye, do kwanyo rikito icikakin ka Rubanga en kame pire tek.²⁰. Pore dano acel acel dong i epone kame oudo etie kede kakame ko iwonge kede. ²¹. Benyo bin ko iwongi di oudo itie epasoit ka ngatamoro? Kur ipar kop moro iye, do kame di itie kede epiding me gonyere ikop no, gonyere. ²². Pien kame dano moro kolwongo kii Rwot di oudo etie epasoit, ud etie dano agonya me ka Rwot: iye epone acel nono da, kame ko lwongo dano di oudo etie agonya edoko epasoit ka Kuristo. ²³. Wan ko wilo wa kede wel; kur ibedunu ipasoi me jo. ²⁴. Imieguna, pore dano acel acel dong kakame ko iwonge iye kede Rubanga.²⁵. Nan pi kop kamako anyim kame pwodi liko ngeo cuo, ango ali kede icikakin kowok ki but Rwot: do ango amio tam na, bala dano ko udo kisa ka Rwot pi bedo nga gen. ²⁶. Ango atamo be oudo eber ne dano pi bedo kamano pi pekini me kare anani.²⁷. Benyo, itwere but dako? Kur dokon imio agonya, Benyo, igonyere ibut dako? Kur dokon imio dako. ²⁸. Do ka inyomo udo likame itimo gi ka rac, dokon kame nyako akwia icuo onyomo, udo likame etimo gi ka rac. Akadi di amanono jo me epone nono oyaro bedo kede pekini me kom do ango agwoki ipekini go.²⁹. Do ango ayamo man pien kare do cecek; kop dong be, jo kame tie kede man pore bedo bala jo kame li kede mon. ³⁰. Dokon jo kame kok da bed bala jo kalikame kok; dokon jo kame lelo da bed bala jo ka likame lelo, dokon jo kame cato wil da, bed bala likame kitu keto jame nogo. ³¹. Dokon jo kame tio kede lobo ni, kur ki nywar lobo noni, pien cilo me lobo ni tie kato tenge.³². Do ango amito be koto agwoko wu ikom bedo kede par. Pien dano kame liko nyomo paro jamuno kame mako Rwot, pi epone me yomo cuny Rwot. ³³. Do dano konyomo paro jame me lobo. Amako epone me yomo cuny dako mere. ³⁴. Dokon tie apoka poka idiere me dako kede nyako ka lika ngeo icuo. Dako kame liko nyomo paro jamini kame mako Rwot, me wek ebed di ecil ikome kede icunye da; do dako ko nyomo paro jamini me lobo di emo epone me yomo cuny cware.³⁵. Ango ayamo man pi wun udo ameda, likame pi tegao wu, do man en kop kibeco kina tetekeny wek iupere kede Rwot abongo itikokin moro.³⁶. Do kame icuo moro tamo be eyaro dudubo kare me nyako mere di ature me cilo mere me eponga ko dubere pi kato me mwaka mere udo epone kello dako mere pore etim gi kame en emito udo likame etimo gi ka rac; wekenu gi kinyomi. ³⁷. Akadi di amanono, do kame icuo moro ocungo di omoko tam mere icunye di eli kede gung, do di etie kede twer me pugo kome, di emoko icunye be en emito gwoko nyako akwia cuo no udo etimo kiber. ³⁸. Aso do dano kame mio nyako no inyom udo otimo ki ber; do ngat kame cere kede nyako no di likame ko nyom udo otimo iber kalamo.³⁹. Dako otwere di lubere kede iswil but cware pi kare kame cware tie kuo kede, do kame cware oto, udo en egonyere pi nyom kede dano kame cunye omito do di kii Rwot kenekene. ⁴⁰. Do cunye twero bedo yom kame di koto edong bedo amano ango en atamo kamano dokon ango da aparo be atie kede Tipa ka Rubanga.

Chapter 8

¹. Nan ikom kop kame mako gikame koyalo ne cal jwogi wan ongeo be wan dedede otienu kede ngec, ngec kacalamanono kelo ewaka da amara gero yei. ². Do ka ngatamoro tamo be en engeo gimoro likame udo tie giame engeo bala kite kame en oudo etamo kede. ³. Do ka dano moro maro Rubanga dano nono en engeo.⁴. Ikom kop kame mako camo cam kame koyalo ne cal jwogi, wan ongeo be cal jwogi gimoro li kipiny kan, di bobo likame tie Rubanga moro ace kwanyo Rubanga acel kenekene. ⁵. Akadi bed bala tie gimogo kame kolwongo be Rubanga tie kede atotatota kede rwode da atot. ⁶. Do kibut wan tie Rubanga acel kenekene, en papa ngat kame ocweo gi dedede doko wa okuo pire kede Rwot acel Yesu Kuristo kame miowa jame dedede di oko kuo pi en.⁷. Do likame jo dedede tie kede ngec noni, pien jo mogo otieko mo kede kop me cal jwogi omio tuno tin ka gin kicamo cam kame cal kamanono kitamo be bedo cam me cal jwodi pien kite kame ngec me cuny gi goro kede mio ki pato be can nono munao gi.⁸. Cam likame bino minowa odoko jo kabeco inyim Rubanga, pien akadi ocame okaruno bedo jo abeco kalamo arabo kalikame ocame okaruno bedo jo areco lono. ⁹. Do gwokerenu me wek kur tweno wu noni lokere dok gikame reto jo kame yei gi goro. ¹⁰. Pien ka ngatamoro oneno in dano kame itie kede ngec di icamo itempulo me cal jwogi iparo be kede ngec mere agoro nono likame etwero udo nwangcuny di eko camo cam kame koyalo ne Rubanga?¹¹. Do ngec nin kobino dubo dano kame yei mere goro ko to kame Kuristo oto pi lako. ¹². Do kame idubo but jo Kuristo wadu di iko totolo yei gi agoro nono udo idubo but Kuristo. ¹³. Pimano ka cam en kame mio gin kipoto, likame abino camo ningo di piny neno tetekeny kur ngatamoro kikom imieguna poti.

Chapter 9

¹. Mam ango abedo ngaor? Mam ango abedo dano kogonyere? Mam ang aneno Yesu Rwot wa? Mam wun ibedunu tc na Rwot. ². Kame ango likame abedo ngaor ibut jo ace, do kibutun ango abedo ngaor! Pien kuo wu iRwot obedo gikame moko be ango abedo ngaor.³. Adwokini na but jo kame pepenyo ango en ine. ⁴. Mam wan otie kede twero me camo kede mato? ⁵. Mam wan otie kede twero me telo amin dako bala kame joor icegun kede imiegu ka Rwot kede kepa timo kede. ⁶. Arabo ango kenekene kede Baranaba en kame olikede me kanyakino tic?⁷. Ngai kame ooto yi esawa moroni, di bobo eculere kene? Ngai kame puro olok di likame eko camo anyakini mere? Arabo ngai kame kwao romini di likame emato cak me romini? ⁸. Benyo mam ayamo gi nogi bala dano? Ara likame iswil da waco gi?⁹. Pien kowandiko iye iswil ka Musa be kur itwei dog twon kame tie canyo kodi, mam Rubanga paro pi twonin? ¹⁰. Benyo etie yamo kop nogi pir wa? Ateteni kop nogi kowandiko wek ngat kame puro pur kede gen, kede ngat kame canyo da poore bedo kede gen me udo iner me gen mere. ¹¹. Ka wan ocuo kope me cuny butu, etwero bedo gi kame pire tek kame wada okao jamini wu me kom?¹². Ka jo ace tie kede twer me burao gi nogi kibutu mam wan do otie kede kame kalamo? Li Atwal wan likame otie kede twero noni, do okanyakino igi dedede tetekeny kur ogeng ejiri ka Kuristo. ¹³. Mam wun ingeunu be jo kame tio tic kacil me Tempulo kuo kede jamini me Tempulo? Kede jo kame daro ialutari udo iner gi ialutari? ¹⁴. Ecal kamanono da, Rwot ociko be jo kame tuco ejiri poore kuo kede ejiri.¹⁵. Do ango likame atio kede ginogi akadi acel, doko da likame awandiko ginogi me wek tima. Pien oudo eber nango do atoi akaka dano moro mino ewaka nango doko giame tic mere lii. ¹⁶. Piento kame atuco ejiri, udo ali kede gikame awakere iye, pien udo otieko keto inyima gikame mitere atima. Do can kalikame atuco ejiri.¹⁷. Pien kame ango atie timo ginoni imit na; audo giamia me pwoc: do kalikame imit na udo aketo kare me ejiri buta. ¹⁸. Nataman do giamia na me pwoc en nyo? En ine ta, kame atuco ejiri, atuco ejiri ka Kuristo abongo cul wek kur anywar twero na iye jiri.¹⁹. Akadi bed bala ango agonyere ibut jo dedede atieko yei bedo epasoit but jo dedede me wek alok jo atot. ²⁰. Bobo da kame atie but Iyudayan, abedo bala ngayudayan, me wek alok Iyudayan; ibut jo kame swil pugo adoko bala ngat kame iswil pugo, me wek alok jo kame iswil pugo.²¹. Kibut jo kalikame iswil pugo abedo bala ngat kalikame iswil pugo (likame be ali kede iswil ka Rubanga, do alubo iswil ka Kuristo) me wek alok jo kalikame iswil pugo. ²². Kibut jo nyapo adoko nganyapo, me wek alok jo nyapo: Ango adoko gi dedede but jo dedede tetekeny iyore dedede alak ace. ²³. Ango atimo magi pi ejiri tetekeny anywak kede wu iginogi.²⁴. Likame wun ingeunu be jo kame ringo ipiem ringo dedede, do ngat acel en kame udo giamia? Aso ringi wek iudi. ²⁵. Bobo da buli dano kamee piemo pi udo loc lubo idwilia me piem, gin kitimo kamano pi udo ocoro me deyo kame dubere mere, do wan kalikame dubere. ²⁶. Ango da pimano likame arino atatai; aso ayi, likame bala ngat kame tie dongo yamo. ²⁷. Do ango aketo koma iapuga, di ako kele iloc: me wek kame atieko tuco ejiri ne jo ace, kur abed ngat kame obino dagi.

Chapter 10

¹. akoto mere imiegu kede amiegu na oudo likame amilo be ibedunu kede kwic, iye pone kame joa akwari wa oudo tie kede idud edou di gin dedede kiko ngolo nam. ². Di bin gin dedede Musa oko batiso gi iye edou kede mam. ³. gin dedede kiko camo cam acel me cuny. ⁴. Doko gin dedede kiko mato gia mata acel me cuny di gin kiko mato gia mata me cuny imoru kame oudo lubo gi. Do moru no oudo obedo Kirisito.⁵. Do jo atot kikomgi, oud Rubanga likame cunye yom kede gi omio di bin en ako neko gi iwii itela. ⁶. Do nam gigi tie bal apor but wan ikom me wek kur wada omielao timo gikarac bala kame gin oudo kimielao.⁷. Do kur ibedunu jo kame woro cal iwogi bala kame jo mogo kikom gi otimo kede bala kame owandiko kede be, jo obedo piny cam kede mat, di kiko yai mato tuko. ⁸. Bobo da kur wada otimino caro bala kame mogo kikom gi etimo kede, Di jo tutamia ot are iwie Adek diko too ceng acel.⁹. Bobo kur atamunu Kirisito, bala kame kita kame mogo ikom gi otame kede. Di twole bin diko neko gi. ¹⁰. Doko kur ibedunu kede ingungur, bala kita kame mogo kikom gi riki ongungur, kede di bin nga nek oko neko gi.¹¹. Do gi nogi dedede bin otimere ne gi pi bedo bala apor but wan dokon ko wandiko gi pi pwonyo wan. wan jo lame ajikini me piny tie ikom wa. ¹². Pi mano dano kame tamo be en ecungo kitek miero egwokere kur epoti. ¹³. Likame tie atama moro, kame bino but dano kame dwong loe, do Rubanga henere likame ebino mini atama kame dwong kati do beo iya tama en ebino mini yo me bwot. me wek tetekeny isobolo cungo kiye.¹⁴. Pi mano jona me amara, yaunu tenge iworo cal jwogi. ¹⁵. Ango ayamo kedeu bala jo ariek, tamu ikom gi kame ango awaco neu. ¹⁶. Do kikopo me winyo kame wan omio winyo likame en ebedo nywak me Remo ka Kirisito? Do mugati kame wan opoko likame ebedo nywak me kom Kirisito? ¹⁷. Bed bala wan etot do otie mugati acel bobo kom acel, pien wan dedede obedo jo kame nywako mugati acel nono.¹⁸. Nenu Isirail di lubere kede kom, likame gin ja kame camo gi kame oyalo kame okelo iye alutari? ¹⁹. nyo en kame ango atie waco benyo cal jwogo obedo gimoro, Amotoko gi kame koyalo ne cal jwogo obedo gimoro?²⁰. Do ango awaco be gikame jo kame likame ngeo Rubanga yalo, gin kiyalo but jwogi do likame but Rubanga. ango likame amito be ibedunu jo kame nywako kede jwogi. ²¹. Lika kame ituero nu mato kikop ka Rwot kede bobo kikop ka jwogi. lika bobo itueronu nywako iye mesa ka Rwot kede me ka jwogi. ²². Benyo omwinu Rwot doko nga nyeko? Benyo wan otekunu oloe.²³. Iswil yei na timo gi dedede, do gi dedede likame konya. ²⁴. Do kur dano moro moi piren kene, do emoi lonyo jo ocengun da.²⁵. Do gimoro dedede kame kacato iya tale, camunu di lika ipenyo nu peny, pi tam me cunyu. ²⁶. Pien lobo obedo me ka Rwot kede gi dedede kame tie iye. ²⁷. kame dano kame liko yei olwongi cam, di iko yei ot gimoro dedede kame okito inyimi came di likame ipeny peny moro di lubere kede negec me cunyi.²⁸. Do kame dano moro obino oko waco be mane ko mio bala gi ayala but cal jwogi kur icami pi kop me ngat ko waco ni kede pi tam me cunye. ²⁹. Omio ango ayami pi kop me cunye do likame pi un kenu do pi jo ace da. Do pinyo amio ngec me cuny dano ace gengo tuero na me timo gimoro? ³⁰. Do kame ango da pi kisa bino bedo inywak pinyo kamio jo yamo kop arac ikoma pi kame ango amio pwoc iye.³¹. pi mano kame icamunu amosoko imatunu arabo gikame itimunu, timunu gin dedede idayo ka Rubanga. ³². Kur imiunu gi arac akadi but iyudayan amosoko jo kame kwia Rubanga arabo kanisa ka Rubanga. ³³. Akadi bed bala ayomo cuny jo dedede igi dedede Do oudo likame atie mono bero na kena, do bero me jo atot, me wek kiud alako.

Chapter 11

¹. Bedunu jo kame luba, bala kame ango alubo kede Kirisito. ². Na ango apwoyo u imiegu kede amiegu, be un iyutuno nu ango i jame dedede, ikounu gwoko iswilia, bala kame amio gi kede butu. ³. Do amito ingeunu be, Kristo tie wi jo dedede do icuo tie wi dako, do Rubanga en wi Kristo. ⁴. icuo moro dedede kame Lego, ara amurao, do eboo ie udo likame eworo wie.⁵. Do dako moro dedede, kame lego, ara amurao, di likame eboo wie, udo likame eworo wie, mano tie icel, di ecal kede bala koto oudo di elielo yer wie. ⁶. Pieno kame dako likame oboo wie, mito do eko nyaro, do kame lewic mako dako kame enyaro yer wie, ara bo liebo, eboi do wie.⁷. Piento iye ateni mere, icuo likame pore kede bono wie atwatwal mere kite kame en ebodo kede cal, kede deyo ka Rubanga, do dako en etie deyo me icuo. ⁸. Piento icuo likame owok ibut dako, do dako en owok kibut icuo.⁹. Doko da likame oudo ocweo icuo ne dako, do dako en kame ocweo ne icuo. ¹⁰. Pi tien kop ni, dako pore ido twero iwie, pi imalaikan.¹¹. Kame tie amano da, likame icuo tie apire kene abongo dako, ara dako pire kene abongo icuo i Rwot. ¹². Piento bala kite kame dako owok kede ibut icuo kamanono da icuo abino di ebeo ibut dako, do jame dedede me ka Rubanga.¹³. uda ngonunu kop ni ikomu, kom ewok kiber kame dako lego but Rubanga di likame eboo wie? ¹⁴. Kom likame kite kame ocweo wa kede pwonyo u be, kame icuo tie kede yer wie aliroliro, tie me lewic bute? ¹⁵. Do kame dako tie kede yer wie abocoboco tie ne gi me deyo, piento yer go onie me umo wie. ¹⁶. Do kame dano moro tie kede piem, iye, wan oli bobo kede itok ace apat, ara kanisa ka Rubanga.¹⁷. Na i kop ni, kame ango awaco neu ni, likame tie gi aber iye do jame areco kenekene. ¹⁸. Pien me agege mere, kame ibinunu ikanisa karacel ango awinyo be itie nu kede apokapoka idiere uu ango da amo yei kede kop nono. ¹⁹. Pien apokapoka miero bed tie idiere u, tetekeny jo kame timo kiber miero ngere idiere u.²⁰. Pimano kame un icokerenu karacel, udo likame pi camo cam ka Rwot me otieno. ²¹. Piento kame itie nu cam dano acelacel geo camo mere kene, dano moro ace kec oneko, ngatamoro otieko mer. ²². Nyo bo? un iliunu kede ude ame icamunu kede kame imatunu iye? ara bo icacaunu kanisa ka Rubanga, ikounu mino lewic mako jo kame li kede gi moro. awace u do nyo? apore pwono u pi tim ni? Likame apwoyo u atwal.²³. Piento gi kame amiyo u go, Rwot en omio ada, tiebe, Rwot Yesu i wor acel nono kame bin orupao en iye, ekwanyo mugati. ²⁴. Kame emio kede pwoc, eko tuturo, eko waco be gamunu, camenu, man koma, kame otuturo piru, timunu pi yutuno ango.²⁵. Epone acel nono do eko kwanyo ikopo kame do eko gubo, di ewaco be ikope ni me remo na, me isikan kanyen, timunu amanoni nakanaka di imate nu me yutuno ango kede. ²⁶. Piento nakanaka kame icamunu mugati ni kede kame imatunu ikope ni, udo itie nu nyuto too ka Rwot, paka en dwogo.²⁷. Pimano dano moro kame bino camo mugati ni di eko mato ikopp ka Rwot ni, iyore kalika pore en ebino kelo ngolo kop ikome, pi kom kede remo ka Rwot. ²⁸. Do ber dano ngicere apire kene, en amio dido eko camo mugati no, kede mato ikope no. ²⁹. Piento ngat acamo kede amato, i epone ali opore, udo etie camo kede mato ngolo kop bute kene, udo likame eniang kom Rwot. ³⁰. Pi kop ni jo atot u tie gorogoro mogo bedo tuotuo idiere u, mogo otoo da.³¹. Piento kame koto oudo wan ongolo kop ikom wa ken wa, koto do likame ongolo ne wa kop. ³². Do kame ongolo ne wa kop, udo Rot bitaro wa, me wek kur ngol kop loi wa kede lobo.³³. Pi mano, imiegu na kede amiegu na, kame icokere nu pi cam, darunu ngati kede ngat ca da. ³⁴. Kame dano moro kec oneko, ecam ber ipaco me wek kur icokere nu karacel iko udunu ngolo kop kede kope ace ace ango ayaro bino di ako keto gi i anapeta.

Chapter 12

¹. Imiegu kede amieguna ikom kop kame mako giamia me cuny kacil ango liamito ibedunu jo ame li kede ngec. ². Un ingeunu be oudo bin riki itienu jo ame lia woro Rubanga bin koterou tenge woro cal jwogi kalika yamo. ³. Pimano ango amiou niang be likame tie dano moro kame yamo kede cuny ka Rubanga ame waco be Yesu kolamo doko da liame tie dano moro kame waco be Yesu en a Rwot do kwanyo kede cuny kacil.⁴. Nataman giamia tie apapat do cuny tie acel nono. ⁵. Doko tie iponeso me tice apapat do Rwot acel nono. ⁶. Tie iponeso me tice apapat kame jo timo do Rubanga acel nono en kame tio igin dedede.⁷. Do nyutere me cuny omio but dano acel acel pi ameda. ⁸. But dano acel cuny omit kop me rieko but dano ace cuny acel nono mie kop me ngec.⁹. But dano ace cuny acel nono mie yei but dano ace cuny acel nono mie giamia me cango jo. ¹⁰. BUut dano acel emio timo tangu, but dano ace emo imurai, but dano ace emio popoko cunyere, but dano ace emio yamo kede leb apapat, but dano ace emio twero me gonyo leb. ¹¹. Do tice nogi dedede cuny acel en kame timo di epopoko me dano acel acel bala kame en emito.¹². Pien bala kite kame kom tie acel di etie adulion atot do akadi bala adulion me kom acel nono tot do gin kitie kom acel bala Kiristo da. ¹³. Pien kede cuny acel nono wan dedede kobatiso wa ikom acel akadi di obedo iyudayan amoto jo kalikame woro Rubanga. akadi di otie jo kotwere ara jo kogony di bin wan dedede bin oko mino wa icuny nono.¹⁴. Pien kom dano liame tie adul acel do etie adulion atot. ¹⁵. Kame kono tien di ko waco be pien ango likame abedo bad likame abedo adul me kom benyo udo en likame edebo adul me kom? ¹⁶. Kede ka kono it da di ko waco be pien ango likame abedo wang ango likame abedo adul me kom benyo udo likame en ebedo adul me kom? ¹⁷. Kame di kono kom dedede obedo wang kono ewinyo kede nyo? doko da kame di kono kom dedede obedo it kono engweo kede nyo?¹⁸. Do nataman Rubanga oketo adulion acel acel ikom dano bala kame yomo cunye. ¹⁹. Ka kono di kom dano dedede tie adul acel kono kom tie twai? ²⁰. Do nataman kitie adulion katot do ikom acel.²¹. Doko da wang likame romo wcao ne cing be ango likame amiti amoto wie da waco ne tien be ango liamiti. ²². akaka manono adulio me kom kame ineno bala kitek gida kimitere. ²³. Do adulion mogo me kom kame wan otamo bala likame oworo gi twatwal en magonogo kame wan omio wor adwong kede adulion kame likame beco me anena en kame wan ogwoko kitek. ²⁴. Pien gi kame adulion me kom wa kame koworo likamito do Rubanga oko coko kom karacel di eko mino woro amalo ikom adulion korem.²⁵. Me wek pore kur apokapoka bed ikom tetekeny pore adulion bed kede gwok but jo ocegun. ²⁶. Doko da kame adul moro tie kede pekon adulion dedede bedo kede peko nono kede en amoto adul acel komio wor adulion dedede lelo kede en. ²⁷. Nataman un ibedunu kom Kirisito kede adulion kikome.²⁸. Do Rubanga oko keto mogo ikanisa me agege joor me are inabin me adek jopwony ngei mano jo kame timo tangu jo kame tie kede giamia me cango jo, jo kame konyo jo jo pug, jo kame yamo kede leb apapat. ²⁹. Benyo jo dedede obedo joor? Jo dedede obedo mabin? jo dedede obedo jo pwonye? jo dedede obedo jo tim tangu?³¹³⁰. Benyo jo dedede tie kede giamia me cango jo jo dedede yamo kede lebi? jo dedede obedo jo gony lebi?

Chapter 13

¹. Akadi di ango ayamo kede leb me jo amoso me imalaika do di ali kede amara udo ango adoko cal bala alang kame kok amoso lum kame ogoo. ². Akadi di ate ango atie gia mia mi imurai di aniang mung dedede kede ngec dedede, akadi di atie kede yei dedede kame romo kobo mori dodi ali kede amara oudo ango gimoro li. ³. Akadi bed bala ango ajal jamino na dedede me pito jo can akadi amii kome wangi dodi ali kede amara ameda kame oudo iye li.⁴. Amara dire pi kare ala camara mwol amara liame tie kede nyiko amara lia tinge kene lie lilo ewakere. ⁵. Amara lia ger lie paro pire kene lie lilo awaka waka amara lia kano dub. ⁶. Lie elelo igikarac do elelo iya ateni. ⁷. Amara lia kwanyo cunge igi dedede eyei gi dedede egenere igi dedede ekanyakino igi dedede.⁸. Amara lia poto do kame imurai tie iye jo nogo poto kame oyamo iye kede leb ejik kaka me ngec tie iye esarakin tenge. ⁹. Wan ongeo kaka cecek doko da omurao kaka cecek. ¹⁰. Do kame gio opong obino gia cecek rwenyo tenge.¹¹. Di ango oudo pwodi atin ayamo bala atin aniang bala atin aparo bala atin. Do kaka me adoko kede dano adwong akwanyo tino tenge. ¹². Pien wan oneno warawara iye kilabura do oyarunu neno wang iwang nan angeo kacecek do ayaro ngeno epone kame angere kede. ¹³. D nan mukunu ikom yei gen amara gin adek gi do adwong alo gi dedede en amara.

Chapter 14

¹. Lubuni amara dokon mielaounu giamia me cuny do ame kato mere mewek ikarununu murao. ². Pien dano ame yamo kede leb alika ngiere likame etie yamo bujo, do but Rubanga: pien dano moro likame niang ikome. Do cuny en ayamo mung kalikame ngiere. ³. Do ngat kame murao yamo but jo pi geerogi, tingo cunygi kede dino cunygi. ⁴. Ngat kame yamo kede leb alikame ngiere gerere kene; do ngat kame murao gero cuny kanisa.⁵. Ango amito be koto wan duc iyamunu kede leb, do akato mere muraunu. Pien ngat kame murao piretek lono ngat kame yamo kede leb, kwayo kamedi egonyo. Me wek kanisa twer gerere. ⁶. Nando imieguna, kame ango abino but wu di atie yamo kede leb ameda nyo ame wudo ango amio wu, ni kwanyo kame amotoko ayamo di beo, ingiec, arabo di beo iimurai arabo di beo ipwoc.⁷. Do koda akadi jamini ame likede kuo dodi ki woto dwan amotoko paipo, arabo adungu kalikame ko popoko dwan me gin ki woto pwone mene kame dwan kame kame kokuto kedekame kogoo bino niangere kede. ⁸. Pien kame agwara mio koko alika me ngiere ngai en oyaro yikere me yii? ⁹. Aso iye epone acel nono kame wun likame iyamunu kede lebu kope kame niang iye yoyot, epone mene en kame gikame tie yamere binongiere kede? Pien wudo iyanunu yamo ne yamo.¹⁰. Otwero bedo kede dwan atot atota iwilobo do likatie moro iye ame likede dwong mere. ¹¹. Pimano kame di ango likame angieo dwong me dwan, ango ayaro bedo abila alikame ngiere but dano kame tie yamo dokonda eda ngat kame etie yamo nono, eyaro bedo abila alikame ngiere butada.¹². Aso wuda icalunu amanono bala kame itie nu kede imiela atek pi kop amako gia mia me cuny, mounu epone aber kame itwerunu gero kede cuny kanisa. ¹³. Pimano wekunu ngat kamo yamo kede leb kalikame ngeereno legi tetekeny etwer gonyo ¹⁴. Pien kame di ango alego kede leb kalikame ngiere, cunya en kame lego do adamna wudo liatie niang.¹⁵. Enyuto do nyo? Ango ayaro lego kede cuny di dokon ako lego kede niang naga. Ango ayaro wer kede cuny, di dokon ako wer kede niang nada. ¹⁶. Benyo, kame iyaro mino winyo kede cuny epone mene en kame jo, kame liko opwonyere, kame tie bedo iyoti kanono bino waco kede be Amen. Ikom pwoc kane yin itie mino, di ineno be en likame eniang gikame yin itie waco?¹⁷. Pi yin ateteni imio pwoc kiber do dano ca likame ogerere. ¹⁸. Ango apwoyo Rubanga, be ango ayamo kede leb lono wun dedede. ¹⁹. Dodi iikanisa, ango koto owudo ayam kope kany kede niang na tetekeny weki apwony apwony jo icegun da kede dwana kalamo ango yamo kope tutumian tomon kede leb. Kalikame ngiere.²⁰. Imiegu, kur ibedunu idwe kiiniang: do itim arac bedunu idwe do iniang bedunu jo adongo. ²¹. Kiiswil owandiko be kede leb me joka papap dokon kede deldog kapapat ang oyaro yamo but jogi, gokon di kii mago dedede gin likame kiiyaro winya, Rwot en kowaco.²². Pimano leb obedo gianyuta likame but jokoyei do but jogo kame likame oyei: do imurai likame tie pijo kalikame yei do pigin jo kame yei. ²³. Kame dido kanisa dedede obino karacel ikabedo acel, di gin duc kiko yamo kede leb, di ikuno jo kame likame osomo arabo jokame likame gin kiyaro yamo be wun ipounu?²⁴. Do kame jo dedede murao diikuno ngat kame lika yei kobino arabo ngat kame likame opwonyere, gin dedede kiyaro mulo kuo mere dokon ²⁵. Didodo amano omung me cunye oko mino wok kakaler amano di en eko riebere piny di eko woro Rubanga. Dido en eko mino ngec but jo apat be Rubanga me ateni tie iiwu.²⁶. Ebedodo benyo imieguna? Kakame wun ibinunu karacel di ngat acelacel ikomu tie kede sabuti tie kede pwony, tie kede leb, tie kede yabere, tie kede gony. Wekunu jamini dedede timere pi gero. ²⁷. Kame dano moro yamo ileb kame likangiere wek ebed jo are arabo kamedi kitot kibed jo adek diki ilubere wek ngat acel gonyi. ²⁸. Dokame ngat kame gonyo likame tie, en epore ling iikanisa, di eko yamo ne kome kene kede but Rubanga.²⁹. Wekunu inabino ame arabo adek yami di oceluca ngingico. ³⁰. Jokame gimoro oyabere but dano ace atie bedo kano, miunu dano me agege diire.³¹. Pien wun ikakununu imurai, acel acel tetekeny wek jo dedede twer pwonyere di gin dedede ko wudo kwei cuny. ³². Dokon cuny me inabino winyo inabino. ³³. Pien Rubanga likame obedo Rubanga me atotolun, do me anapakin bala kitametie kede iikanisan me jo kacil.³⁴. Miunu monu lingi kiikanisan pien likame koyeine gin yamo do ocikakino gi me bedo jo kame turere itien piny me pug bala kite kame iswil da yamo kede. ³⁵. Dokon kame digin kiyaro pwonyere iigimoro wek gin ki peny jo cwog ipaco pien etie gime lewic ne mon yamo likanisa. ³⁶. Benyo? Kop ka Rubanga owok ibutun? Arabo ebino butun kenekene?³⁷. Kame dano moro tamo be en ebedo enabi, arabo eoto icuny wek en eyei be gikame ango awandiko butu obedo cik ka Rwot. ³⁸. Do kame dano moro tie kede kwic wek en ebed kede kwiic.³⁹. Pimano imwegu kede amwegu, mielaunu imurai, dokon kur igengunu yamo kede leb. ⁴⁰. Wekunu jamini dedede timere iye opwone aber kede anapeta.

Chapter 15

¹. Di dokon imiegu kede amiegu atuco kaler but u ejiri ame atilo but u ame da agamunu kede ame icungunu da iye; ². Ame da dako u ka me imakunu iwiwu nyo ame atilo but u, amosoko kame iyei igi alikede anyut.³. Pi amio but u me agege gi me ada agamo epone be Kristo otoo pi vac wa di lubere kede igigir kede be oudo oyike. ⁴. Kede be eyaruno bobo ceng me adek dilubere kede igigir.⁵. Kede be onene Kephas dido but tomon iwie are. ⁶. Di mano otiek onene iwi imiegu kede amiagu so icel ikom gi ka tot mere dong paka nan do ace opoto onino. ⁷. Di mano otiek oko neno but Yakobo dido but jo siao duc.⁸. Kede do me atiekini eko neno but ada do bal ngat kame onywalo oko me kare. ⁹. Pien ango atie me atiekini jo siao, be ango likame ariami me iwongere be ngasiao pien atimo kirac kanisa ka Rubanga.¹⁰. Do pi deyo a Rubanga atie ngo arigo atie kede deyo mere abin omia likame oudo lika kede anyut do atie kitek sana lono un dedede: dodi lika ango do deyo a Rubanga ame oudo tie keda. ¹¹. Pimano ara oudo ango ara gin aso wan otito kede aso un ikonu yei.¹². Nan ka Kristo otitoo be eyaruno itoo, Benyo omo mogo ikom u yamo be yaruno li me jo otoo? ¹³. Do ka yaruno bedo line jo otoo, udo Kristo kiko yaruno: ¹⁴. Kede ka Kristo lika me oyaruno, udo tito kop wa likede anyut.¹⁵. Ebo, kede udo oudowa jo jurao me abe a Rubanga pien wan omio caden a Rubanga be eyaruno malo Kristo: ame eyaruno lika malo kame amano etie be jo otoo yaruno li. ¹⁶. Pien ka jo otoo yaruno li udo Kristo liko yaruno. ¹⁷. Kede ka Kristo li ko yaruno, yei ni li kede anyut pwodi itie i raco ni.¹⁸. Udodo gida ame onino in Kristo udo orwenyo (otoo). ¹⁹. Kame ii kuo ni kenekene otie kede gen i Kristo wan ikom cuo dedede otie obongo anapakin.²⁰. Do wan tie Kristo oyaruno i kom jo too kede eko bedo anyakini me agege ibut jo konino. ²¹. Pien bin ii cuo too obino, ii cuo da obino bobo yaruno me jo otoo.²². Pi bala i Adamu duc too kadi iamanono i Kristo duc obino mino bedo kuo. ²³. Do buli icuo ii aikaika mere: Kristo anyan kini me agege icen mere gin ame tie me aKristo ii bino mere.²⁴. Dido ajikini bino kame en udo emio malo ajakanut a Rubanga, kadi papa kame en udo eyaro keto piny duc iswil kede akarinikin kede teko. ²⁵. Pien epore pug, pakana di eketo jo kwor dedede i dud tiene. ²⁶. Ngal kwor me atiekini ame oyaro dudubo en too.²⁷. Pien eketo gi dedede idud tiene. Do kame eyam be gi dedede oketo idud en etie neno kaler be en di eli iye, kame oketo gi dedede idud en. ²⁸. Kede kame gi duc obino kelo itwero mere, en dido wot da en ikome bino bedo cen but en ngat kame keto gi dedede idud un, be Rubanga miero bide duc ii duc.²⁹. Kali nyo kame gibino timo gin ame abatiso pi jo otoo, kame jo otoo yaruno li atwal? Nyo omio do obatiso gi pi jo ko too? ³⁰. kede nyo omio ocungunu i epone karac buli esawa?³¹. Ango lika yei kede yom cuny u ame atie kede i Kristo Yesu Rwot wai atoo buli ceng. ³². Kame kede epone me cuo ayi kede tieni me obar i Ephesus bero nyo emia kame jo otoo lika yaruno? ocamunu okonu mat; pien diki otoo.³³. Kur ongal u: yamo kareco totolo eponeso kabeco. ³⁴. Aceunu i porere kede kur itim gikarac pi mogo likede ngec a Rubanga: Ayamo gini but lewic u.³⁵. Do cuo mogo oyaro waco be, epone mene ame jo otoo oyaruno kede? kede kom mene ame gi bino kede? ³⁶. Lin amang, gi ka mme yin icuo lika me olalaro kenekene eto.³⁷. Kede gi ka me yin icuo, yin icuo likame kom koyaro bedo do nyige kede eromo bedo me aloss ara me nyige ace moro. ³⁸. Do Rubanga mien kom bala kite ame cunye owinyo kede buli kodi kome kene. ³⁹. Del kom dedede likame de kom acel: do tie epone me del kom me cuo ace del kom me leini obar ace me aporogon kede ace me winy.⁴⁰. Tie bobon da kom me malo kede kom me piny kan: do deyo me ame malo tie acel kede deyo me ame piny tie da ace. ⁴¹. Tie deyo acel me ceng kede deyo ace me dwe kede deo ace me acerin: pien acer acel but kede acer ace i deyo.⁴². Aso manono da yaruno me jo otoo. ocue iatotolun oyaruno en abongo atotolun. ⁴³. Ocue abongo wor oyaruno en ii deyo: ocue ii goro; oyaruno en ii teko. ⁴⁴. Ocue kom kikome, oyaruno en kom me tipo kom kikome tie kede tie kom me tipo.⁴⁵. Kede owandiko be, icuo me agege Adamu oudo otimo tipo kakuo Adamu me atiekinioudo otimo tipo kalaro. ⁴⁶. Gi kame oudo me agege lika obedo tipo, do gi kame tie kikome, ii cen mere gikame tipo.⁴⁷. Icuo me agege tie me piny lobo: Icuo me are tie Rwot oyai i malo. ⁴⁸. Bala kame piny epone nono en jo me piny da: kede bala kame malo eponenono en jo me malo da. ⁴⁹. Kede bala kita wan ongapo cal me piny, oyaro bobon nyuto (ngapo) cal me malo.⁵⁰. Nan ayamo gigi, imiegu kede amiegu, del me kom no kede remo lika donyo iajakanut a Rubanga, akadida atotolun donyo iabongo atotolun. ⁵¹. Neni anyuton gi awura wan dedede lika me oyaro mino do wan dedede oyaro loko wa,⁵². Li kare anonok, ii mwakak me wang, ii agwara me atiekini pi agwara oyaro kok, di jo otoo oyara yaruno abongo atotolun kede wada oko lokowa. ⁵³. Pi atotolun ni poro ngapo abongo atotolun kede ali akuo nakanaka ni pore ngapo akuo nakanaka.⁵⁴. Aso atotolun ni di ongapo alikame totolun, kede ali akuo nakanaka ongapo akuo nakanaka dido kop me acowa obino cobo, too omwonyo iyii (loc). ⁵⁵. Okwe too, lito ni tiai? okwe ates lono yii ni tie aii?⁵⁶. Lito me too en dub kede teko me dub en iswil. ⁵⁷. Do pwoc bed but Rubanga ame mio wa loc diyai ibut Rwot wa Yesu Kristo.⁵⁸. Aso nataman imieguna kede amieguna me amara, bedunu isipakin di likame irianrianganu, di itimunu tic ka Rwot, pien bala kame ingeunu kede ticeu likame tie abongo anyut i Rwot.

Chapter 16

¹. Nam do kop amako timo cok pi joo cil bala kite kame amio kede twero butu kanisa me Galatia uda timunu ka manono. ². Iceng me agege me Sabiti dano acel acel ibutu pok gi moro eko dapakino bala kite kame rubanga omie kede me kur bobo jo gei timo cok di ango atuno.³. Do kame ango atuno dano kame un ibinunu pwono i baluwan uu, jo nogo en kame ango ayaro cwano kede gi kame icokunu ii Jerusalem. ⁴. Kame oneno be ber ne ada oot gida kibino upere keda.⁵. Na ango ayaro bino butu ayaro beo imakedonia piento ango abeo imakedonia. ⁶. Ceng mogo ko mitere be abebedo ber, eedo ako tieko iporo kede uu, un ikounu nyamaro ango karamoro kame ayaro oot iye.⁷. Piento na likame ayaro neno uu, do atie kede gen mebed kede uu ikare moro kame Rwot oyei. ⁸. Do ayaro bebedo ii Epeso paka icing me Pentekoti. ⁹. Piento ekeko alac kede tic amitere awaka oyabere na do jo kwor tot iye.¹⁰. Do kame Temeteo otuno nenunu bee, ebedo kede uu abongo lworo moro, Piento en etie timo tic ka Rwot bala kame ada atie timo. ¹¹. Pimano kur dano moro cocoa en, do nyamoronu en kede anapakin me wek ebin buta pi wan otie dare kede imiegu kede miegu. ¹². Kop amako Apolo omin wa, ango amito kede teko teko ne en bino butu kede imiegu do mit mere dedede. Likame tie mito bino atwatwal ikare ni do en eyaro bino ikare kame en eneno be ber ne.. ¹³. Beddi ineno nu, cungunu kingiking iyei uu di cunyu nuang bala cuo bed tek. ¹⁴. Miunu jamini uu dedede timere kede amara.¹⁵. Ango abako doga butu imiegu kede amiegu un ingeunu paco ka Esitifano en ebedo anyakini me agege ii akayo doko ingeunu bee gin ki moko dingiding itimo tic me konyo jo cil. ¹⁶. Jaberenu but akodi jogo karacel kede jo kame maro mino kony but wa, kede lole.. ¹⁷. Cunya obedo yom kame Estifano otuno kede gin kede Fotunatas kede Acaikas, piento kame rem oudo tie iye rem kame oudo un ipore kelo gin do kitieko kelo. ¹⁸. Piento ki kweo cunya kede cuny uda pimano iyutununu akodi jo go.¹⁹. Kanisan atie Esia omoto uu, Akwila kede Prisila omoto uu kitek ii Rwot karacel kede kanisan kame tie imiere gi. ²⁰. Imiegu kede amiegu omoto uu motere nu kenu kenu kede doto lem acil.²¹. Amot na ango apira kena Paulo kede cinga. ²². Kame dano moro likame maro Rwot Yesu Kuristo miere lame Rwot tie dwogo. ²³. Kisa ka Rwot wa Yesu Kuristo bed butu. ²⁴. Amara na bed butu dedede ii Kuristo Yesu Amen.

2 Corinthians

Chapter 1

¹Baluwa kowok kibut Paulo ngat kobedo ngaor ka Kirisito Yesu pi mit ka Rubanga, kede kibut omin wa Temeseo. But ekodet me jo koyei Rubanga i Korinti karacel kede jokacil dedede kame tie Akaya. ²Kisa kede mulem kame wok kibut Rubanga Papa wa kede Rwot Yesu Kirisito bed butu.³Opwounu Rubanga Papa me Rwot wa Yesu Kirisito, Papa kame ngakisa, ngakwei cuny jo iepone dedede. ⁴En ekweo cuny wa i can dedede, tetekeny wada otwerunu kweno cuny jo icegun kame tie kede peko, di okweo cuny gi iekite acel nono kame Rubanga okweo kede cuny wada.⁵Pien bala kame can ka Kirisito kame wan onywakunu dwong ne wa kede, kamanono da wan onywakunu kweno cuny adwong kame Rubanga mio pi Kirisito. ⁶Ka wan otie i peko, mano kelo ne wun kweicuny kede alako; doko ka kokweo cuny wan, uda iudunu kweicuny kame mio wu idirenu kanyakino akodi can acel nono kame wada otie kanyakino. ⁷Wan otie kede gen atek butu; pien wan ongeo be, bala kame inywakunu kede wa can, kamanono da inywakunu kede wa kweicuny.⁸Imiegu kede amiegu na, wan likame omito be ibedunu abongo ngec i kom peko kame wan obeo iye i Esia; pien oudo komio wa peko kalikame kanyere, omio oko bedo li kede gen me kuo. ⁹Ateteni wan do oudo owinyo i kuo wa bala kotieko ngolo ne wa kop me to; do manoni otimere tetekeny wan kur oket gen wa i kom wa kenwa, do me wek ogen Rubanga ngat kame yaruno jo oto. ¹⁰En ngat kame eko mino wa obwot ki can kame oudo romo kelo to, ebino meede mino wa bwot; wan otieko keto gen wa i kome be en ebino mino wa obwot bobo.¹¹Uda miero ilegunu karacel kede wa, tetekeny Rubanga winy ilega me jo atot pirwa, di en eko mino wa winyo, di jo atot ko bino pwone pirwa.¹²Gikame wan owakere iye en ine be, ngec me cuny wa juro be, epone me kuo wan i piny kan, kede twatwal mere epone kame wan otie bedo kede wu, tie i yore me lero kede ateni kame wok kibut Rubanga, likame kede rieko me lobo kan, do kede kisa ka Rubanga. ¹³Wan owandiko ne wu gikame wun itwerunu somo di ikounu niang iye kenekene. Ango atie kede gen be ibinunu niang gi dedede kiber, ¹⁴akadi bed bala nan iniangunu dul kenekene. Manono bino mino i ceng me dwogo ka Rwot Yesu, ikarununu bino wakere pirwa, di wada oko karuno wakere piru.¹⁵Ango oudo angeo man kiber, en omio bin aiko pi cako kong bino butu, tetekeny iudunu winyo tien are. ¹⁶Pien ango amito be abei welao wu di atie ot Makedonia, di doko ako beo butu di adwogo ki kuno, me wek imianu kony me meede kede ot na Yudea.¹⁷Mam oudo ango atie lokoloko tam na i kare kame oudo ango aiko kede kamano? Benyo, ango do mam atimo iik na bala dano me piny kan, kame kong yei gimoro di doko eko lokere dagi i cen mere? ¹⁸Ateteni bala kame Rubanga genere kede, likame tie kop moro kame wan oyei ne wu di doko oko lokere dagi.¹⁹Pien Yesu Kirisito, Wot ka Rubanga kame ango kede Sila kede Temeseo opwonyo kop mere butu, likame obedo ngat kame kong yei gimoro di doko eko lokere dagi; do en eyei gimoro icel atwal. ²⁰Piento en kame emio gi dedede kame Rubanga ocikere timo cobere. En komio wan omio Rubanga deyo i Yesu Kirisito di oyamo be “Amen.”²¹Do Rubanga en kame mio wan karacel kede wun ocungunu itek i Kirisito, doko etieko kwero wa. ²²En etieko keto alama mere i kom wa, di eko mino wa Tipo i cuny wa pi bedo bala gikame moko iik mere.²³Rubanga en mujura na; ango likame adwogo Korinti pien ango oudo likame amito mino wu peko. ²⁴Likame pien wan otie dino wu i gikame poore iyeunu; do wan otio karacel kede wu pi yomo cunyu, pien wun icungunu itek i yei wu.

Chapter 2

¹. Do ango ako ngeno kaman ikoma be likabino dwogo bobon but u. ². Pi kama amio u ikwanu kisa ngai inonono ame mia ayoma iic, do en nono am amio okwao kisa pi ango?³. Kede awandiko kamanon ne u da be kur di ayaro bino apore bedo kede cwer cuny kayai ibut jo kapore mina ayomaiic bedo kedenwang cuny but un duc, be yom cunya obedo yom cuny u duc. ⁴. Pien pi can atot kede cwer me cuny acoo neu kede pige wanga atot likame be ibedunu ke de par do be iporenu ngeno amara ame atie kede atot piru.⁵. Do kamoro okelo par likame emiango par, do idul: bekur aroinikino un duc eporere but icuononi can nono, kame bin omio jo katot. ⁶Do kam jo atot ticano en kede udo rome ⁷. Tetekeny itetucel ipore tikatika time kisa kede dino cunye, kur di cepak dano acel amanono pore bedo di omwony kede cwer cuny atot.⁸. Akwao u be kono inyutunu amara u bute. ⁹. Pien pakana iatietinini acoo be aromo ngeo anyut amako u kame ibedo wor igidedede.¹⁰. But ngat kame itimo kisa iigi dedede, atimo kisa ada: Pien kame atimo kisa iigi duc but ngat atimo kisa pi un atimo kisa idano Kristo. ¹¹. Pi kur nga rac ud bero pir wa pi wan likame okwia eponeso mege.¹². Dokon da di abino i Troas pi tito ejiri a Kristo kede okeko oko yabere pira me a Rwot. ¹³. Oudo ali kede wei i tipo piento audo Titus omina li do ako yai i but gi, di ako ot i Makedonia.¹⁴. Nan pwoc bed but Rubanga ame miowa oloo i Kristo kede mio neno anga lar iniang mere yai i but wan ika duc. ¹⁵. Pi wan otie i but Rubanga ngwece akur a Kristo iigin olakere kede iigin ame tiek.¹⁶. I but acel otio ngwece me too oot itoo; kede iace ngwece me kuo oot ikuo kede ngai opore pi gigi? ¹⁷. Pien wan likame otot arubrubo kop ka Rubanga: do me ateni me a Rubanga, inyim Rubanga oyamo i Kristo.

Chapter 3

¹. Di ango, imiegu kede amiegu na, likame oudo atwero yamo kede wu bala jo atie kede Tipo do bala jo me kom, kede bala imukerun ikuristo. ². Ango apito wu kede cal di likame kede ningo pien paka nataman likame itwerunu nginkino en. Akadi paka nanda likame itwerunu. ³. Pien wun pwodi itienu ikom pien tie idiere wu kano nyeko kede lok kede apokapoka likame itienu me kom di i otunu bala jo ajoa?⁴. Pien kame ngatamoro yomo be Ango me a Paulo di ngat ace ango me Apolo likame itienu me kom? ⁵. Ngai do en Paulo di ngai en Apolo, do tim tic ka Rubanga bala kite kame in iyei kede bala kite kame Rubanga omio kede ngat acelacel. ⁶. Ango atieko pito Apolo ako cocoko kede pii do Rubanga en oko mine etui.⁷. Nan do likame tie pi ngat kopito gimoro arabo ngat acocoko kede pii, do Rubanga ngat kame mie edongo. ⁸. Nan do ngat kopito kede ngat ococoko kede pil tie acel di ngat acelacel ko bino wudo gi amia mere di lubere kede tic moere.⁹. Pien wan otie jo tic kame tio karacel kede Rubanga wun en poto ka Rubanga wun en gedo ka Rubanga. ¹⁰. Di lubere kede giamia ka Rubanga kame emio ango bala dano ariek kipirana igedo ango agero acakini me ot di ngagedo ace komede kede do mito ngat acelacel gwok epwone kame emedo kede gedo nono. ¹¹. Pien gedo mogo tie kalikame dano twero geno coko gero piny mere kwanyo kame otieko cake en kobedo Yesu Kuristo¹². Nan kame ngatamoro omedo gedo iwi ame ocako ipiny nono kede saabu siliba ingawi kameny yen lum ridorido. ¹³. Ngat acelacel tic mere bino neno pien ceng oyaro tuno kame kobino nyuto kede Piento anyuta mere mac en oyaro timo di mac oyaro tamo tic me ngat acelacel kite kame ecal kede.¹⁵¹⁴. Kame tic angatamoro ni me gedo ocunyo di tek ebino eudo giamia en ebino udo kei do en ebino lako kuo mere do di udo epwot apwola kimac. ¹⁶. Likame ingeo be ibedo tempulo ka Rubanga di be Tipo ka Rubanga bedo ikomi.¹⁷. Kame ngatamoro odubo tempulo ka Rubanga, eda Rubanga bino dube pien tempulo ka Rubanga cil kame tempulo obedo wun. ¹⁸. Kur ngatamoro ngalere kene ka ngatamoro kikomu tomo be en eriek ipiny kan, mito kong edok ngamingo tetekeny edok riek.

Chapter 4

¹Pimano, bala kite kame omiowa kede tic ni, wan likame okwanyo cuny wa iye pien Rubanga en omiowa kisa me time. ²Wan otieko dagi gi dedede me lewic kame otimo i omung. Wan odagi tim me angalo, arabo dwadwanyo kop ka Rubanga di oyamo kop me abe, do wan opwonyo kop me ateni ilero inyim Rubanga, di dano acel acel ko ngeno icunye be wan jo abeco.³Doko akadi ka ejiri kame wan otuco oumere, en eumere ne jo kame tie rwenyo atwal. ⁴Jo kame rubanga me piny kan otieko umo tam gi, gin jo kalikame yei Kristo. Tetekeny kur kinen lero kame wok kiye ejiri me deyo ka Kristo, ngat kame cal acala kede Rubanga.⁵Wan likame otatamo kop kame mako wan, do wan opwonyo Kristo Yesu kame obedo Rwot, kede wan ikomwa kame obedo jotic pi Yesu. ⁶Pien Rubanga en owaco be, "lero rienyi icolo." lero noni en oko orieny icunywa, di emio wa lero me ngec me deyo ka Rubanga inyim Yesu Kristo.⁷Do wan jo kame otio kede abar noni acal bala agune kame ocweo kede elupe, tetekeny teko me twer akalamo dedede bed me a Rubanga, do likame i but wan. ⁸Wan nakanaka omio wa oneno can iye epone dedede, do likame oridakino wa atwal atwala, wiwa cungo, do gen wa likame kwanyere. ⁹kotidilo wa, do Rubanga likame jalo wa, korereto wa, do wan oko yai bobo. ¹⁰Wan nakanaka ooto kede to a Yesu ikomwa, tetekeny kuo ka Rwot Yesu nyutere i kom wa.¹¹Pien ikare dedede me kuo wa, wan ojalere to pi Yesu, tetekeny kuo mere nyutere ikom wa kame to nogi. ¹²Aso, to tie tic ikomwa, do kuo tie tic ikom wun.¹³Do bala kame otieunu kede cuny acel me yei, bala kame kowandiko be, "Ango ayei, omio ako ayamo." Kamanono da wada oyei, di oko yamo, ¹⁴Pien wan ongeo be ngat ko yaruno Rwot Yesu bino yaruno wada karacel kede Yesu, di eko bino tero wa karacel kede wu inyime. ¹⁵Magi dedede tie piru, tetekeny bala kite kame kisa ka Rubanga tie mede ameda nyai but jo atot, wek emi pwoc kame jo mio meede di ko kelone Rubanga deyo.¹⁶Aso wan likame okwanyo cuny. Akadi bed bala komwa tie dubere momot, do kuo wa me cuny otie mine edoko nyen ceng dedede. ¹⁷Pien can awekeweke kame wan nataman otie neno tunu tunu noni, tie iiko ne wa deyo adwong kalikame wacere, kame bedo nakanaka. ¹⁸Pien wan likame oketo tam wa ikom gi kame neeno, do ikom gi ka likame neeno. Pien gi kame neeno tie pi kare acecek, do gi ka likame neeno bedo nakanaka.

Chapter 5

¹. Piento wan ongeo bee, kame oot wa me eema me piny kan odubere wan otie kede gedo ka Rubanga, ot kame likame ogero kede cing kame bedo nakanaka ii malo. ². Piento di pwodi otie imane occur atwatwal mere omito be ngap wa kede oot wa, ikokome me malo. ³. Aso kame di oko umo kur bobo ud wa di otie nono.⁴. Piento wan to apwodi otie ii eema ni, occur di otie kede yec apek, likame pi be gony wa do ngap wa, me tetekeny kuo muony too. ⁵. Nan ngat kame ocweo wa pi kop acel noni en Rubanga, kame en noni en omio wa cuny atek.⁶. Pi mano wan nakanaka otie kede gen atek, di ongeobee di pwodi otie ipaco ii kom udo pwodi ali kibut Rwot ⁷. Piento wan ooto kede yei likame kede neno me wang. ⁸. Ango oyamo bee, wan otie kede gen atek doko di otie mito be odok li ikom di oko bedo tie kede Rwot.⁹. En omio olole tetekeny bed bala do otie ara di oli amoto egam wa. ¹⁰. Piento miero wan dedede oneno inyim kom me ngolo kop¹¹Pi mano, kite kame wan ongeo kede be Rwot poore alwora, wan otamakino wano tam me jo ace; do Rubanga ngeo wan, doko ageno be uda ingeunu wa i cunyu. ¹²Wan likame bobo otie pwore kenwa i nyimu, do wan otie mino wu gikame iromunu wakere iye pirwa, me wek itwerunu bedo kede kop kame iromunu dwoko ne jo kame wakere pi gikame neeno i ooko, do weko pi gikame tie i cuny dano.¹³Pien ka wi wan odubere, udo kidubere pi Rubanga; arabo ka wi wa tie kiber, udo kitie kiber piru. ¹⁴Amara ka Kirisito but wa telo wa, pien wan otieko niang kiber be dano acel bin oto pi jo dedede; pi mano, jo dedede otieko to. ¹⁵Aso, en eto pi jo dedede, tetekeny jo kame kuo kur doko meede bedo kuo pirgi ken gi, do kibed kuo pi ngat kame bin oto pirgi di oko yaruno en.¹⁶Pi mano, cako nataman wan likame oneno ngatamoro iekite kame dano neno kede; bed bala oudo i kare okato oudo obedunu neno Kirisito iepone kame dano neno kede, do likame bobo nan onene iepone nono. ¹⁷Aso, ka ngatamoro tie i Kirisito, udo en etie giacwea anyen; gikacon okato, nan do gikame nyen otieko bino.¹⁸Magi dedede Rubanga en kotimo, ngat kame odwoko nywak wa kede en i Kirisito, di eko mino wan tic me dwoko jo apat i nywak kede en. ¹⁹Dwong mere be, i Kirisito, Rubanga oudo tie dwoko nywak mere kede jo dedede me piny di likame emaro dub gi i wi gi, kede di emio wa kop kame nyuto epone kame jo romo dok bobo i nywak kede en.²⁰Aso, wan obedunu jo kame cungo akaka Kirisito, pien Rubanga tie kwano wu di ebeo kibut wan. Wan ongangao wu akaka Kirisito, dokunu bobo i nywak kede Rubanga. ²¹Rubanga omio Kirisito ngat kame oudo li kede dub onywako dub wa pirwa, tetekeny odokunu jo kopoore i nyim Rubanga pi Kirisito.

Chapter 6

¹. Wan do bala jo kame tio karacel kede en, obako dogwa butuu be kur igamunu kisa ka Rubanga me nono. ². (Pien ewaco be, ango atieko winyi ikare kame oyei kede, dokon ikare me alako ango akanyo neni, nataman en ceng me alako). ³. Di likame oguikino jo igimoro dedede, me wek ikur ronikino tic.⁴. Do igi dedede wan onyutere bala jo tic ka Rubanga ki diire adwong, ki can, ki rem me jame, ki peko. ⁵. Kiiaboteto, kiiatwea, arubaruba, ki tic katek, ki kiino piny, kii kaanyo kec, kede icilo kede ngec, kede ikanyakin, kede mwolo, kede tipo kacil, kede amara kalikame ool. ⁶. KI icilo, kiingec, ki ikanyakin, kiimwolo, kii tipo kacil, kii amara kalikame ool. ⁷. Kede kop me ateni, kede twer ka Rubanga, kede gi yii me poore, icing tu cam kede tungodali.⁸. Kede wor kede lime wor ko cao wa, kii rwonge arac kede rwonge aber bala jo angalo dodi jo me ateni. ⁹. Bala jo kalikame kongeo dodi wan ongeere twatwal. bala jo ko too do nenunu wan okou, bala jo kame ko tidilo do likame koneko wa. ¹⁰. Bala jo kame tururo dodi wan olelo itek. bala jo can dodi wan omio jo atot baro: bala jo kame li kede gimoro dodi wan otie jame dedede.¹¹. Okwe wun jo me korinti, oyabo dogwa butwu, onyao neu cuny wa da. ¹². Likame wun iridakinnunu iyi wan do kwanyo wun iridakinunu kenu, wun likame iridakinunu iwan do wun iridakinunu iwu kenu. ¹³. Nan pi culo neu iyore acel nono (ango ayamo kede wu bala idue na) uda nyaare unu.¹⁴. Kur itweere unu i ayoko acel kede jo kaliko yei pien epone mene en kame poore ribere kede li me poore? Arabo, nywak nyo kame tie idiere me lero kede colo? ¹⁵. Kede winyere nyo en kame tie idiere ka Kurisito kede Belial? Arabo dul mene en kame lokoyei ribo kede lo alikame oyei? ¹⁶. Elagano nyo en kame tie diere me kanisa ka Rubanga kede cal jwogi? Pien wun en kame kanisa kar Rubanga akuo, bala kame Rubanga oyamo kede be; Ango ayaro bedo iyi gi di aka latao kiyi diere wu, Ango abedo Rubanga gi di gin kiko bedo jo na,¹⁷. Pimano, Rwot owaco be, Yaunu tenge idiere gi, ikounu pokere, kur imulunu gi kalika cil, Di ango ola ako gamo wu, ¹⁸. Di ango ako bedo papau, dido wun kounu bedo iduwe aobe na kede iduwe anyira na, Rwot me akarinikin en ko waco

Chapter 7

¹. Di do otie unu kede cikere gi, un kame ango amaro olony erenu do igi dedede kame pwoko komwa kede cuny wa, di ocobunu cilo odocon kiilworo Rubanga.². Gamunu wa wa; wan likame otimo rac ne dano moro, likame odubo dano moro, likame obedo kede adiadia but ngatamoro igire. ³. Likame ayamo kop ni pi miino kop lonou pi ango ayame dipwodi, be un itienu icunywa meto kede kwo kede u. ⁴. Nwang cuny me yamo na ikomu dwong wakere na dwong piru: ango apong kede kwei cuny kitek, ango atie kede yom cuny atat ikom can dedede kame abeo iye piru.⁵. Pien kakame wan obino kede imakedonia komwa oudo like de wei do oudo otie cane ibad dedede; loko oudo tie iye ii kede ii ye da oudo tie kede iworo. ⁶. Do akadi di kamano, Rubanga ngat kome kweo cuny jogo kame kouco piny, oko kweno cuny wa pi bino ka tito. ⁷. Do likame pi bino mere kenekene dopi epone kame un iarunu kede pire, okweo cunye. Kakame ewaco ne wa kede kop ikom mitu katek, kokou kede kiturur me tamu pira me wek do ango alel twatwal.¹⁰⁸. Pien kadi bed bala ango awango cunyu ki balua, do likame a swilaro: PPien aniang bed bala awango cungu; do pi kare anonok. ⁹. Nan ango iya yom liame be pien awango iu do do iturur u okeloneu iswilar, pien okeloneu iturur. iye epone kame Rubanga mito me tetekeny kur iudunu dubere kibutoa me nono. . Pien kiturur ka Rubanga mito kelo iswilar kame keto alako kame likame doko koswilaro iye do kiturur me lobo kelo too.¹¹. Nenunu gikame Rubanga oka timo kede wang cungu, Nenunu epone me gi kotimere noni, kame okeloneu itutur iye pone kame Rubanga mio, epone me gwokere kame en ekelo ii wu, Eebo epone kame inyutunu kede bala iliunu kede kop epone kame cunyu owang kede; eebo epone me iworo, kame itieunu kede. Eebo, epone me amiton kame itieunu kede eebo epone me onyanga kame itieunu kede! kii gi dedede, wun itiekunu nyuuto be iliunu kede raco moro ikom kop ni. ¹². Pimano, akadi bed bala ango awandiko neu balua likame atimo komanono pi kop me ngat kotimo rac arabo pi kop me dano kame kotimo ne gi krac, do tetekeny wek gwok wan butu kii nyim Rubanga karuno neeno butu.¹³. Pi mano wan ko kweo cuny wa, pi kite kame kokweo kede cunyu; eebo, kame kalamo twatwal, wan do olelo kitek pi ilel ka tito, piento tipo mere onyenere beo ki butun dedede. ¹⁴. Pien kame ango awakerene igimoroni piru; ango lewic likamaka, do bala kite kame oyamo neu kede gi dedede iye ateni, iye epone nono da ewaka wa kame anyuto inyim tito oudere di tie aten.¹⁵. Mar mere me nye dwong twatwal butu kakame eyutuno winy wu dedede, epone kame wun igamenu kede iworo kede miel kom. ¹⁶. Pimano, ango do atie kede gen atek butun kii gi dedede.

Chapter 8

¹. Akatomere imiegu wan omitou ibedu nu kede kica ka Rubanga ikom kanisan me ka Rubanga ame emio but jo Kuristayo. ². Ameda ikom atama kame kibeo iye ametek kame kile li kiye gi oudo adwong twatwal kede iyi tuto me cangi gin kiko mino mic kede cuny gi lung bed balan oudo gi kijocan.³. Da ikom twero gi, abedo mujura atek ame ngeo gi kame kowandiko anyuto wic gi da kede kalamo twer gi gin oudo kiwinyo kamanono kengi. ⁴. Iyi lego macalo kipong da, ikwao be wek wan ogame giamia di oko tero da iye epone me inyiak me tic but jo kacil. ⁵. Man gin kitimo likame macalo gin ki geno kede dober kong dober kimio kuo gi but Rwot kede but wa iye epone me mit ka Rubanga.⁶. Iye epone nono wan oko bedo kede kei but tito be wa calo en egeo kede keto da etieko ibutu iye epone mekica nono bobon. ⁷. Piwaco wacalo in itweere kede igi dedede iyi yei, kede waco kop, kede ngec ikede keto cunyu kede iye amara but wa, nenunu da be imiirenu iyi kicanida.⁸. Ayamo likame kede iswil, do kede ikare ikare me anyim me jo aceda kede moko ateni me jo aceda iye amara ni. ⁹. Pien in ingeo kica ka Rwot wa Yesu Kuristo be beo kibuten oudo en ebaro dode bobon piru en eko bedo ngacan aweda beo ican mere wek u ibedunu jo kobaro.¹⁰. Ikan awio cor na pien man en iliwenyar but jo ame oudo ogeo sek, me weko kenekene pi timo do kenekene da pibedo anyim newaka aciel sek. ¹¹. Nan do pi mano timunu tim mere kame oudo tie kuno di eyikere pimito me wek tim nono wokun oko me mano ame un en itimenu. ¹². Pien ame we agege ebedo winy me tam etie gi kame koyei ilub but dano atie kede do weko imit me giame elikede.¹³. Pien dwong mere be likame pi jo acebedo kede yot kom do jo ace li. ¹⁴. Do pi lime rom me nan iye esawani pong ni ituto wek bed giagaba me mit gi me ipong da bobo cenge mogo bed giagaba me mit u me wek cenge mogo ebed rorom. ¹⁵. Macalo kowandiko kede en ngat kame oudo ocoko atot lii kede gimoro ikalamara dongat kame oudo ocoko atitidi likame tie kede rem.¹⁶. Do pwoc bed but Rwot ame oketo winy acacal igwok iy cuny ka Tito pir u. ¹⁷. Pien iye ateni en eyei akiarikin do twatwal iye anyim me arucakin meren eko ot butu.¹⁸v18. Do wan ocwae kede owin ame ipak mere tie iye ejiri rimaro kanisan dedede. ¹⁹. Do likame mano kenekene do ame da bobon oudo oyero ikom kanisan pi ot kede wa iyi kica mere ame da pi upere kede wa itie kede ideyo acacal meka Rwot kede yamo me tam ni oyikere.²⁰. Pi gwoko magi be likame tie dano moro kame pore bunano wa iyi magi ipong a me timere ibut wa. ²¹. Iminojamini kame genere weko kenekene inyim Rwot do bobon inyim joda.²². Bobon ocwae kede ominiwa ame wan tien katot omoko be ewinyo pi timo tice katot, do nan ewinyo twatwal ikom winy katek iye amok ame atie kede butu. ²³. Amoto tie moro kame epenyo ikom Tito en etinga tic wad wa kede nga kony na ikom kopmakou ara imieguwa, gin kitie joor me kanisan kede deyo ka Kuristo. ²⁴. Pimano nyutunu gi onyim kanisan awok me amara u kede me ewaka gi akaka in.

Chapter 9

¹Kop amako konyo jo kacil, kony li me wandiko ne wun baluwa. ²Pien ango angeo tam wu, kame da ango awakere kede wu ne jo me Mekadonia kede Akaya ikom mwaka okato cen no, da ebura wu me mino kony omulo jo atot.³Kame ango atie cwano imiegu, me wek kur ewaka wa bed me atatai ibad ni, bala kame ayamo kede, wek ibedunu jo oyikere. ⁴Me wek ebed me yom cuny kame jo me Mekadonia obino kede di ko udo wun iyikerenu, wek da kur lewic mak wa ikom gen kame wan owakere iye ni. ⁵Pimano ango abedo paro kiber be wek acuk cuny imiegu, me gin ki gei bino butu, di gin kiko tieko timo yik me giamia atie cucuto, weko bala kame omio kede ngur.⁶Do man en gikame ango ayamo be, ngat kame cuo kodi anonok bino kano gi anonok da, do ngat kame cuo kodi atot bino kano gi atot da. ⁷Bul dano kwanyi bala kame eyiko kede icunye, wek emi abongo ngur, do bala kame mitere kede pien Rubanga maro ngat amio kede cunye lung.⁸Rubanga tie kede twero me mino kisa ikom gi dedede but wu, me wek, nakanaka ibedunu tie kede pong ikom jame lung, me wek imedenu timo tice abeco. ⁹Bala kame iwandik kacil yamo kede be, ngat kame sarakino tenge, giamia mere but jo can, poore mere bino dong nakanaka.¹⁰Rubanga ngat kame mio ngacuc kodi, en nono da kame emio wu cam, da en enyao kodere wu kame ocuo, di eko medo anyakini me poore wu. ¹¹Ibinunu baro igi dedede tuno ipong. Kame bino mino wa dwoko pwoc but Rubanga.¹²Pien tic noni likame tie kenekene pi cobo mit me jo kacil, do etie bobo itetem me mino pwoc opong but Rubanga. ¹³Pien itetem me tic noni gin kibino mino deyo but Rubanga di lubere kede yom iyic wu ikop amako ejiri ka Kristo, da bobo pi mic wu but gi, kede but jo lung. ¹⁴Kede da ilega gi pir wu bino mino cuny gi bedo but wu. Pi kisa a Rubanga wek bed but wu. ¹⁵Pwoc bed but Rubanga pi giamia mere kalikame yamare!.

Chapter 10

¹. Ango Paulo kikoma, en kame atie ngangao wu kede mwolo kede dire ka Krisito, ango ngat kame owaco be amwol kame atie kede wu; do kame ali idyere wu abedo nwang. ². Do ango angangao wu be kur abed nwang kame atie idyere wu kede teko dedede, bala kame aparo timo kede kame atie idyere me jo mogo, kame paro be wan olubo tim me kom.³. Bed bala wan obedo ilobo me kom, do likame otie yi ikom. ⁴. Pien jamini me yi wa likame tie me kom, do kame tie kede twer ka Rubanga pi tuturo piny kateko me ngakwor;⁵. Reeto piny tam areco, kede gi dedede kame tingere lono ngeno Rubanga, kede pi kelo tam dedede bala mabus pi lubo mit ka Krisito. ⁶. Kame oikere iye pi mino cul but abwone dedede, ikare kame mwolere wu bino cobere kede.⁷. Inenunu gikame neno? Kame dano moro geno be ebedo dano ka Krisito, en miero emed yutuno be bala keme en etie kede me ka Krisito, wada otie me ka Krisito. ⁸. Akadi bed bala ango aromo wakere pi akarinikin wa, kame Rwot omio wa pi gero yei me jo, do likame pi dudubo wu, ango likame lewic bino maka ikom kop gi.⁹. Ango likame amito be aneeno bala atie mino wu lworo kede baluwan. ¹⁰. Pien baluwan mege, gin oudo iyamo be geger doko tek; do kame en etie kede wa, en egoro doko yamo mere jo likame paparo.¹¹. Kur akodi dano nono par be, gikame wan owandiko ibaluwan wa, kame otie tenge; mago nogo en kame wan obino timo kame otie kede wu. ¹². Pien wan likame otie mito ketere iruom acel arabo porere kede jo mogo kame pwoyo kom gi ken gi: Do gin nyutere ken gi ken gi, kede porere ken gi kengi, udo gin kili kede rieko.¹³. Do wan likame obino wakere pi gikame tie ooko me ruom wa, do di upere kede ruom me tel kame Rubanga opoko ne wa, kame tuno naka but wun. ¹⁴. Pien wan likame otingere kalamo ruom wa, bala jo kalikame otuno but wu: pien wan en kame bin obino butu pi kelo ejiri ka Krisito.¹⁵. Likame owakere pi jamini kame kato ruom wa, kame tie tice me jo icegun; do obedo kede gen kame yei wu omedere, me wek tic wa konyai idyere di lubere kede tel aber kame wan onyuto. ¹⁶. Me tuco ejiri i adulion apapat me nget wu, abongo wakere pi tice kame dano ace otieko timo ikabedo wa.¹⁷Do ngat kame wakere poore en ewakere pi Rwot, ¹⁸. Pien likame ngat kame kelo pwoc ikome kene, en kame kobino gamo; do ngat kame Rwot pwoyo

Chapter 11

¹. Akwao kibut Rubanga be, ngirikino nu kede mingo na atididi do ateteni ngirikino nu kede. ². Piento ango atie kede nyeko butu nyekoka Rubanga pi ango asupo wu but I cuo acel tetekeny anyutu bute bala atin nyako ka pwodi li ongeo icuo.³. Do atie kede iworo wek bala ekite kame twol oko ngalo kede keba irieko mere cenge mogo oko ngalo tam wuda ikounu weko ateni ka Kuristo. ⁴. Piento kangatamoro obino di etuco Yesu apat, kalikame wan otuco ne wu amotoko igamunu cuny apat, aliame oudo igamunu amotoko ejiri apat kede ame oudo wun iyeunu wun ibinunu ngirikino kede.⁵. Piento ango atamo be likame ango abedo ngat atie kede goro lono joor icegun adongo. ⁶. Akadi ango ager iyamo do likame ingec do otieko mino wan oneno kakaler kibulu igi dedede.⁷. Ango kara atimo gi arac pi mwolere wek kotingu wun malo piento ango atuco ne wun ejiri ka Rubanga nono. ⁸. Ango ayako kanisan apat di agamo kony kibut gi pi timo kede but wun. ⁹. Do ikare ame oudo atie kede wu, oudo atie kede rem, likame ako do peko but ngatamoro, piento gi oudo li na imiegu obino imakedonia oko mina do gi dedede ango agwakere pi kur adok peko ki butu, do abino medo gwoko kuo na.¹⁰. Bala kame ateni kakuristo tie kede buta likame tie ngatamoro abino iye ewakanoni i adulion me akaya. ¹¹. Pinyo? Pi limake ango amaro wu? Rubanga ngeo.¹². Do gi ame ango atimo abino medotimo pi kur ami kare but jo ame mito udo kare pi Kagin iwakere wek idok cal kede wada. ¹³. Piento akodi jo nogo obedo joor me angalo, jo tic me angalo di kilokere ken gi bala joor ka Kuristo.¹⁴. Do kur iurunu, piento Sitani da kikome lokere doko cali kede malaika me rieny. ¹⁵. Pimanono likame etie apire tek, kame jo tic mege da lokere bala jo tic kopoore kame ajikini gi doko cal kede tice gi.¹⁶. Ango bobo amedo yamo be, kur ngatamoro tam be ango aming akadi di amanono do bala ngamingo ga manu wek awakere pi kare atididi. ¹⁷. Gi kame ango atie yamo likame ayamo balo ka Rwot mito kede do atie yamo bala ngamingo kame tie kede gen i ewakani. ¹⁸. Do bala ajo atot wakere ineno me kom, ango da abino wakare.¹⁹. Piento wun ingirikinonu jo mingo kede yom cuny wun iriekunu. ²⁰. Piento wun ingirikononu kame ngatamoro oloko wu idokonu ipasoi kame ecamo jame wu, kame dano obapi inyimi. ²¹. Ango ayamo pi kop amako leuc akadi bed bala oudo wada otie kede goro. Do kame tie ngatamoro kame cunye nuang (ango ayamo bala ngamingo ango da cunya nuagi.²². Gin ibedo iburanian? Ango da. Gin ibedo jo me Isirael? Ango da. Gin ibedo ikwae iburaimu? Ango da. ²³. Gin kibedo jo tic ka Kuristo? (Ango do ayamo bala ngamingo) Ango aloo, Ango atio kitek lono gin, kobungatien kalime marere. Kotwea iot koltien atot atota, abwot ito nakanaka.²⁴. Kibut Iyudayan tien kany di adaa ibelai oot ongwon ikwanyi acel. ²⁵. Tien adek odaa kede ibelai tien acel odidipo ango kede kide tien adek imerin kame aoto kede otuturun iwor kede icieng oudo atie katut. ²⁶. Di atie ot ikare mogo, abeo ipeko me nam, peko me jo yak peko kawok kibut jo me piny na, peko ayai but imo, peko ayai ibomban, abeo ipeko iwii tim abeo ipeko inam kede ipeko awok kibut imiegu me angalo.²⁷. Lolo kede ilito me kom bedo abongo nino ikec kede orio ilega me kanyakec nakanaka ingico kede lime giangapa. ²⁸. Doko di aweko jamini ace atie oko me magi ametuno buta bulu cieng en paro pi gwoko kanisan dedede. ²⁹. Ngai ame tie kede goro do di ango ali kede goro? Ngai oguikin do di ada likame cunya owang.³⁰. Ka miero ango awakare ango abino wakere pi gikame nyuto gorona. ³¹. Rubanga papame Rwot wa Yesu Kuristo kame opako kare dedede, ngeo be ango likame angalo.³². Idamasiko gabana atie piny kabaka Aretas. Oko mino isirikalen mege ociego me Damasiko pi maka. ³³. Di oko keta i ebukit ame otweo iye auno di oko rwaka wok ki dirisa en omio abwot kicinge.

Chapter 12

¹Abongo gung icunya, ango miero awakere, bed bala likame eber; do ango abino ot anyim ikom gikame Rwot oyabo kede kame enyuto na. ²Mwakini tomon kiwie ongwon cen, ango ako neno icuo moro kame tie i Krisito, kame bin kotingo oko tere i malo me adek; ango likame angeo arabo kotere malo kede kome ni amoto likame ikome ni, Rubanga en kame ngeo.. ³Doko ango angeo be icuo nono bed bala kotere i kom amoto likame kede kome, ango likame angeo; Rubanga en kame ngeo, ⁴Bala kame oko tinge kede otere malo iparadais, di en eko winyo kop kalikame otwero yamo; kalikame oyei ne dano pi waco. ⁵Pi akodi dano noni, ango abino wakere, do di likame pira, do pi goro kame tie ikoma.⁶Bed bala koto ango amito wakere, likame bino mina bedo ngat kame ming, pien udo ango abino yamo kop me ateni, do nan atie dino cunya, me wek kur ngatamoro bed kede tam amalo ikoma kalamo kame en etie neno ikoma arabo kop kame en etie winyo ikoma. ⁷Tetekeny kur aketere iruom amalo kame kalamo, pi gianyuta atot oneno na; gini oko mino oketo okuto ikoma kame obedo ngaor ka Sitani, pi keto lito ikoma me wek kur abed kede tingere akalamo ruom na.⁸Kop noni oko mino ango abedo mono wang Rwot tien adek, tetekeny koto kwanye ikoma. ⁹Do en eko wacona be, Kisa nango konyi cungo, pien twer nango neno igoro nin. Pi mano, kede ilel adwong, ango do miero awakere igoro na, me wek twer ka Krisito bed tie ikoma. ¹⁰Pi mano ango alelo pi goro, ayet, ikare me rem, itidil kede neno can pi kop Krisito; pien kame ango awinyo goro, udo do atek.¹¹Ango adoko ngamingo ikom kop me wakere; wun en kame idianu iye, pien oudo poore un nyuto pwoc buta: pien likame tie gimoro kame mio ango atie cen me joor adongodongo, bed bala ango kony na li. ¹²Man ateni, bin gainena kame nyuto ngaor otimere idiere wu kede dire atek, kede gianyuta, jame me aura kede tice me twer. ¹³Pien nyo inonono kame orem kibutu kalamo kanisan apat, kwanyo kenekene be ango likame ako mino wu tingo pekini na? Timanu kisa pi giarac noni;¹⁴Neni, ango nan atieko iikere me bino butu tien me adek, do likame ayaro mino wu yeno pekini na, pien ango likame amo gikame itienu kede; kwanyo ango amo wun nogo, pien idwe likame kano mono pi jonywal, do jonywal en kame poore kano mono pi idwe. ¹⁵Doko cunya bino bedo kede ilel, pi mino jamini kame ango atie kede, naka ango kikoma pir wu; bed bala ango abino anyuto amara adwong but wu, amara wu bino dong di titidi.¹⁶Bed bala etie amano, ango likame ako mino wu yeno pekini na; amago tie da, atio kede diru di ako ngangalo wu pi dino wu. ¹⁷Benyo, tie ud moro kame ango audo, kibut jo kame ango aoro butu? ¹⁸Ango oudo acwao Tito pi bino butu, en kede omin wa. Benyo, Tito oko mito gimoro kibut wu? Likame wan obedo nyuto cuny acel? Likame wan olubo ekite acel?¹⁹Bobo, iparunu benyo, oudo wun ibedunu tamo be wan otie udo epone me naco kope idyere wu? Wan obedo yamo inyim Rubanga i Krisito: jo na me amara, gi dedede kame wan timo, otie timo pi dongo yei wu.²⁰Pien ango atie kede lworo be, amotoko kame ango ako bino, likame ako bino udo di wun itienu kede tim kalikame ango amito; kede me wek akadi ango da kur audere di atie kede tim kalikame wuda imitunu, me wek kur piem moro amako nyeko, lilo, rwenyo niang, loko kop, akwot, ewaka kede atotolun woki. ²¹Me wek kame ango abino butu, kur Rubanga na dwoka piny inyim wu, di ako romo tururo itek pi jo atot oudo odubo, di pwodi likame iswilaro itim nono me bedo jo kalikame cil, adote kede mit arac me lewic me kom kame gin kitimo.

Chapter 13

¹. Man en tien me adek me ango bino butu. Do idog imujurak are arabo adek kobino moko kop acel acel. ². Ango bin ayamo neu cuto doko ayamo neu sek ineno bala koto oudo di atie butu tien me are do kite kame ango ali kede ibutu mia awandiko but jo kame ngeo be kitimo bal kede jo apat dedede be kame ango abino kano dokon likame ayaro bino weko ngatamoror atwal.³. Bala kite kame un itie unu mito ngeno kede amok me Kristo yamo kede ki iyango, kame liame goro ibutun do ebedo me twer atek twatwal kii un. ⁴. Bed bala bin kogure kii goro do en ekuo di beo ki twer ka Rubanga. Pien wada nogi ogoro kii en do oyaro bino kuo kii en di beo kii twer ka Rubanga paka butu da.⁵. Ngingicunu komu kenu tetekeny ingeunu kame di itieunu i yei, niangunu kuo u ikomu benyo likame itwerunu ngeno kuo u ikomu kame di Yesu Kristo tie ii u, kwanyo kame di orwenyo u. ⁶. Do ango ageno be un pore di ingeunu be wan likame obedo jo ko parao.⁷. Nan do ango alego but Rubanga be okwec koto kur itimunu gi arac: likame be wek wan oneno bala jo kabeco, do wek tetekeny un itimunu gi ko pore akadi di wan otie bala jo ko parao. ⁸. Pien wan liko twero timo gimoro me gengo ateni.⁹. Wan cuny wa yom kame ogoro do di un itekunu dokon da oparo be, koto un idokunu jo ko cwinyi. ¹⁰. Pimnao ango awandiko neu gigi di ali ibutu tetekeny wek kur ater u irac be pien atie kede u, di lubere kede twer ka Rwot kame en emia me gero jo, do likame me rereto gi.¹¹. Me ajikini mere imieguna bedunu kiber bedunu jo ko cwiny iber bedunu jo ka cuny gi okwei bedunu kede tam acel bedunu kede anapakin dido Rubanga me amara kede anapakin kobino bedo kede u. ¹². Moterenu un kenu kenu di idotunu lem u kede amara ka cil.¹³. Jo ka cil dedede moto wu. . Kisa ka Rwot wa Yesu Kristo kede amara ka Rubanga kede nywak me Tipo ka cil, bed kede un dedede. Amen.

Galatians

Chapter 1

¹Paulo kame obedo nga oor, kalikame kajo amotoko kiyer ka dano do Yesu Kristo kede Rubanga Papa kame oyaruno en kikom jo koto ²Karacel kede imiegu kede amiagu acwao baluwani but kanisan me Galatia³Kisa kede mulem kame wok kibut Rubanga Papa wa kede wode Rwot wa Yesu Kristo bed kede wu ⁴Kojalo kuo mere pi dub wa, me wek tetekeny elakwa ikom dub kame tie i piny ni di upere kede mit ka Rubanga Papa wa ⁵Deyo bed but en pi mwaka kede mwaka Amen⁶Atie kede ur twatwal pi ekite kame wun ikwanyerenu kede tenge kibut ngat kame olwongo wu i kanisa ka Kristo di ikounu ot i Ejiri ace ⁷kame doko likame obedo Ejiri ace apat, do tie jo mogo kame kelo ne u peko pi gin dudubo Ejiri ka Kristo⁸Akadi kono wan, arabo Malaika ame oyai kimalo bin di eko tuco ne u, miero lame. ⁹Bala kite kame oudo a waco kede sek, nan da pwodi bobo ayamo amanono kame ngatamoro otuco Ejiri ace apat butu akato kame un itiekunu gamo pore lame.¹⁰Benyo ango likame nan atie supo jo? Benyo ango atie mono epone me yomo cuny jo? pien kame ango oudo atie yomo cuny jo likame pore ango do bedo nga tic ka Kristo¹¹Do ango aniango u be Ejiri kame ango atuco butu likame owok kibut dano ¹²Pien Pien likame agamo kibut dano, amotoko dano en kopwonya iye, do aude ki yabere ka Yesu Kristo¹³Pien itieko winyo epone me kuo na ikare okato di oudo pwodi atie i edini me iyudayan, oudo atidilo kanisa ka Rubanga i epone okato kare di adudubo en. ¹⁴Ako mino ameda i edini me iyudayan akato mere atot irom na kena i ateker di mede ameda bedo kede apil me ito kajo apapina.¹⁵Do kame eyomo kede cuny Rubanga, kame opoko ango iye auris katotona, eko lwonga kede kisa mere. ¹⁶Me yabo wode iiya, me wek apwony kop mere idiere me jo kakwie awakawaka likame ako ot udo tam ikom kede remo: ¹⁷Likame ako ot i Yerusalem but jogo kame oudo tie jo or di pwodi ango do ako ot Arabia oko dwogo bobo Idamasiko¹⁸Dido icen me mwakini adek aoto Yerusalem neno Petero ako bedo kede pi ceng tomon iwie kany ¹⁹Do jo or apat likame aneno ngatamoro, kwanyo Yakobo omime Rwot. ²⁰Rubanga ngeo be kop kame ango atie wandiko ne u obedo ateni²¹Icen mere ako bino i adul me Siria kede Silisia, ²²Likame oudo angere wang kede wang but kanisa me Yudea kame oudo tie i Kristo ²³Do oudo gin ki winyo kenekene, be ngat kame oudo dagi wa ikare okato nan do tie tito yei kame bin oudo etie dudubo ²⁴Kiko mino Rubanga deyo pira

Chapter 2

¹Di do ingei Mwaka tomon kiwie ongwon, ango ako dok bobo Yerusalem karacel kede Baranaba, di ako tero Tito da oupere keda. ²Ango ako ot bala kame Rubanga onyutona kede, ako tuco ejiri but gi kame ango atuco ne jo kalikame obedo Iyudayan; do i imung but jo me ruom amalo, tetekeny kur abed bala ngat kame tie ringo arabo atieko ringo me atatai.³Akadi Tito da ngat kame oudo tie keda, bed bala en ebedo Ngagurik, likame oko dine udo akepo: ⁴Do man otimere pi imiegu mogo me angalo, kame okelo imung pi kiino gonyere me kuo kame wan otie kede i Krisito Yesu, tetekeny kisobolo mino wan dok bobo bedo ipasoi. ⁵Do wan likame oko gamo kope gi akadi pi esawa acel da, me wek ateni me ejiri medere ne wu.⁶Do pi jo kame oudo mito ruom amalo, (i epone kame gin itie kede, likame timo gimoro itu buta, Rubanga likame tie kede apokapoka but jo) pien jo nogo kame oudo mito ruom amalo, likame iko medona gimoro: ⁷Do kamano da, kakame gin kineno kede be kop me tuco ejiri ne jo kalikame okepo omio icinga, bala kite kame omio kede Petero da tuco ejiri ne jo kame kokepo, ⁸(Pien ngat kotimo kibut Peter emie bedo ngaor but jo kame kokepo, en nono kame bin kede twer otimo kibut ango da, di eora but jo kalikame obedo Iyudayan;)⁹Do kakame Yakobo, Kepa kede Yokana kame oudo tie bala ipirin oniang kede kisa kame oudo omia, gin kiko yei nango kede Baranaba, be poore ne wan ot but jo kalikame ngeo Rubanga; di gin kiko ot but jo kame kokepo. ¹⁰Gin kiko kwano wa be, miero wan oyutuno jocan; gikame ango da cunya oudo tie pi timo.¹¹Do kakame Petero obino kede Antokia, ango oko dagi inyime kanono, pien en kame oudo poore ronkino en. ¹²Pien di pwodi cuo mogo obino kibut Yakobo, en oudo eribo cam kede jo kalikame obedo Iyudayan, do kakame gin kituno kede, en eko nyiko cen, dagi ribo kede gi cam, di elworo jo kame kokepo.¹³Iyudayan ace da oko donyo i ecuke mere nono, naka Baranaba da oko donyo itim me ecuke noni. ¹⁴Do kakame ango aneno kede be gin likame oudo kitie timo gi me ateni kame upere kede ejiri; ango ako waco ne Petero inyim gin dedede be, “Ka in Eyudayat lem itimo jame bala jo kalikame tie Iyudayan, do weko bala Ngayudaya, benyobenyo kame in ikaruno dino kede jo kalikame Iyudayan pi bedo bala Iyudayan?”¹⁵Wan jo kame obedo Iyudayan i anywali wa, likame jo kalikame Iyudayan kame obedo jodubo. ¹⁶Do wan ongeo be dano likame doko ngat kopoore pi timo gikame iswil mito, do pi yei ikom Yesu Krisito. Akadi wada oyeunu Yesu Krisito me wek wan odok jo kopoore pi yei Krisito, do likame pi timo gikame iswil mito; Pien timo gikame iswil mito likame bino mino dano doko ngat kopoore.¹⁷Do ka wan otie cane pi doko jo kopoore i Krisito, udo be wada ikom wa udo odoko jodubo, mam do Krisito obedo ngatic kame kelo jo idub? Likame tie kamano! ¹⁸Kame ango agero bobo gikame ngoce ango ikoma areto piny, udo ango adoko ngatur iswil. ¹⁹Pien ikom kop kame mako iswil, ango gira atieko to ikop me iswil, me wek abed ngat akuo i Rubanga.²⁰Ango kogura karacel kede Krisito, pi mano, ango akuo, do likame bobo ango en kame akuo do Krisito en kame kuo i ango. Doko kuo kame nan ango atie kede ikoma ni, akuo pi yei Wot ka Rubanga, ngat komara di eko jalo kuo mere pira. ²¹Likame ango abino totolo kisa ka Rubanga: pien ka koto jo udo poore pi lubo iswil, udo do to ka Krisito obedo me atatai.

Chapter 3

¹Wun jomingo me Galatia, ngai okwakwanyo wun, komio i yaunu tenge ki lubo ateni, inyim alu kame Yesu Kristo bin o neeno iye, kogure i musalaba ki diere wu? ²Amito udo ngec ibut u, bin i udunu Tipo pi timo tice me iswil, arabo iwinyunu Ejiri di iko unu yei? ³Benyo mingo wun cabo oitirao? bin i geunu kede Tipo, nataman imitunu do ngetakino kede kom?⁴Pekere atutututu kame ibeunu iye go mam do tie me atatai? kame di ecal kamano udo etie me atatai. ⁵En ngat kame omio wun Tipo kede oko timo tangu idiere wu, etimo kede tice me iswil arabo kede winyo kop me yei?⁶Bala kite kame bin Aburaam oyei kede Rubanga, di oko mare bedo ngat ko poore ⁷Pimano ngeunu be jo ko yei gida kibedo ikwae Aburaam pi yei. ⁸Doko da i wandik kacil bin ogeo nyuto sek epone kame Rubanga bin omaro kede jo kalikame i Yudayan bedo jo ko poore pi yei, bin eyamo kede Aburaam sek di pwodi Ejiri, "be di beo kibuti Atekerin dedede bino udo winyo." ⁹Aso jo dedede kame tie kede yei udo winyo karacel kede Aburaam, ko yei¹⁰Bala kame jo katot kame mire lubo tice me iswil tie i ilam, Piento o wandiko be: "olamo buli dano kalikame meede lubo kope dedede kame o wandiko i itabu me iswil pi timo gi." ¹¹Nan do etie kakaler, likame tie dano kame doko ngat o poore i nyim Rubanga pi lubo iswil. ¹²Bobo da iswil likame tie iyei; do dano kame lubo tice me iswil bino kuo iye.¹³Kristo olako wa i ilam me iswil, ingei en yei doko ilam pir wa. Piento o wandiko: "ilam mak buli dano kame lierere iyer." ¹⁴Etimere kaman tetekeny winyo Aburaam tun but jo kalikame obedo i Yudayan di beo i but Yesu Kristo; me wek oudunu giacika me Tipo di beo iyei.¹⁵Imiegu kede amiegu na, ber ayame ne wu bala apor, kame dano oketo isikan di oko tieko moko, likame tie dano moro kame karuno ture, ara medo iye gimoro. ¹⁶Nan but Aburaam kede akware en kame omio cikere nogo, di ewaco be, liame kede ikwae bala jo kame tot; do bala ngat acel, be kede but akwari, en kame obedo, Kristo.¹⁷Kede man, ango ayamo be isikan kame udo Rubanga otieko moko sek i Kristo, iswil oko wokun mwakini tol ongwon kede ot adek (430) icen mere likame karuno turo isikan kame Rubanga otieko moko ara mino cikere mere doko gi ka likame tio. ¹⁸Pien Pien kame giamia omio pi lubo iswil, udo eli do icikere.¹⁹Pinyo do komio iswil tie? oudo omede pi turo cik tie, tuno kede kame akware obino kede but ngat kame udo mio cikere, bobo da i malaikan oko wire icing ngairucakin. ²⁰Aso ngairucakin likame tie ngairucakin me dano acel, do Rubanga tie acel.²¹Mam do iswil piemo kede cikere ka Rubanga? li atwal Rubanga dagi; Pien kadi koto iswil karuno mino wa kuo ka nyen oudo koto odoko jo ko poore inyim Rubanga pi lubo iswil. ²²Do i wandik kacil nyuto kakaler, jo dedede tie iloc me dub, me wek cikere kame ociko pi yei ikom, Yesu Kristo mi jo kame yei.²³Do di pwodi yei likame obino, wan oudo okanere iloc me iswil, di ocego wa pi daro yei kame udo tie bino. ²⁴Pi mano iswil oudo obedo ngapwony wa pi kelo wa but Yesu, me wek obed jo ko poore pi yei. ²⁵Nataman do yei otieko bino, wan oli do iloc me ngapwony. ²⁶Pien wun dedede idwe ka Rubanga pi yei Kristo Yesu.²⁷Pien bala kame jo katot i but wu otieko batiso ikom Yesu, otiekunu ngape. ²⁸Likame bobo tie nga Yudaya amoto nga Gurik, likame bobo tie epasoit arabo ngat kogonyere, likame bobo tie i cuo arabo dako, Pien wun dedede itienu acel i Kristo Yesu. ²⁹Bala kame wun ibedunu kede me ka Kristo, itienu do ikwae Aburaam kede jo kame bino udo gikame Rubanga ocikere pi mino gi di lubere kede cikere.

Chapter 4

¹Nan ango awaco be musika di pwodi en atin erom aroma kede epasoit, do di en kame eyaro bedo Rwot i gi dedede. ²Do ebedo i cing ngat kame gwoke kede ngat kame loo jame mege, paka tuno kare kame Papa opwoyo.³Akadi wada kame pwodi oudo o tie idwe katitino, kame di wan oudo otuere i jame me lobo ni. ⁴Do kaka me kare oromo kede, Rubanga diko cwano wode, kame dako onywalo kede Iswil. ⁵Pi lako gin jo kame iswil otweo go, me tetekeny egam wa bala idwe mege.⁶Pi kita kame ibedunu idwe, Rubanga oko cwano Tipo ka wode i cuny kame kok be, "Abba Papa" ⁷Pimano in likame ibedo epasoit, do ibedo woda ikome, kame do in woda in do itie musika ka Rubanga di beo kibut wode Kristo.⁸Di pwodi in likame oudo ingeo Rubanga in oudo itio ne gi mogo, kame i agege gin likame kibedo Rubanga. ⁹Do nan dido itieko ngeno Rubanga, Rubanga da do ongei. I tieunu bobo benyo dok but gi mogo, agoro kame kony gi li kame un do imitunu bobo dok tic negi.¹⁰wun ingicunu ceng, kede dwete, kede kare, kede mwakini. ¹¹Ango atie kede lworo i komu pien alole tic me nono ikomu.¹²Imiegu akwao u be bedunu bala ango, pien ada acal bala un, Pien likame itimo nanu awanon moro. ¹³Iun ibedunu ngeno be kede goro me kom ango abedo tuco neu Ejiri geno i agege. ¹⁴Do atama kame bin tie ikoma, likame wun bin i caunu, amoso dagi do i gama nu bala Malaika ka Rubanga akadi bala Kristo Yesu.¹⁵Ani winyo kame un oudo i iyamunu, pien ango da ikoma abedo mujura, be kame di koto oudo twerere, oudo koto i wotunu wangu ikomu di ikounu mino but ango. ¹⁶Benyo nan do ango adoko ngakwaru, pien kite kame ayamo neu kede ateni.¹⁷Jo mogo mite kengi kitek butu, likame pi tien kop, pien gi imito kwanyo wun tenge kibuta tetekeny imirenu kitek but gi. ¹⁸Etie gi kaber twatwal pi un mire nakanaka i jamini kabeco, di likame kenekene kame ango atie kede wun, do paka iton kame di ango ali.¹⁹Idwe na katitino kame aremere me nywalo wu bobo tuno kede kame Kristo ocwere kede iun. ²⁰Amito be koto abed di atie kede wun nataman, di ako loko dwana do pwodi adong kede abuinikin ikomu.²¹Do awaconeu wun jo kame pwodi imitunu bede di iswil pugo wu, likame iwinyunu iswil. ²²Pien o wandiko be Aburaam oudo tie kede awobe are, acel kame onywalo kede dako obedo apasoit, di acel onywalo kede dako mere ikokome ogony. ²³Do awobi kame onywalo kede dako apasoit obedo anywali me kom, do awobi kame onywalo kede dako mere kikome ogony obedo atin me cikere.²⁴Jamun mege, kame cungo pi apor me cikere are, acel owok i moru Sinai kobedo apasoit Hagar. ²⁵Pien Hagar ni en moru me Sinai kame tie Arabia. Kame tie adwokini me Yerusalem anan kame tie iye I pasoi kede idwe mege.²⁶Do Yerusalem kame tie malo en kogony kame en toto wan dedede. ²⁷Pien o wandiko be leli in adonge kalikame nywal, lelemo kede in ngat kalikame ikanyo aramo me nywal, pien mon kame oweko tot kede idwe kalamo dako kame tie kede icuo.²⁸Nataman do imiegu bala kite kame Isaka obedo tie kede, wada do nataman obedo idwe me cikere. ²⁹Do bala kite kame atin kame onywalo kede mit me kom, tidilo kede atin kame onywalo kede mit me cuny etie kamanono nataman.³⁰Do kame di etie Kamano i wandik kacil waco benyo, "riam dako apasoit kede wode pien wot ka dako apasoit likame bino bedo musika karacel kede wot ka dako ogony. ³¹Pimano imiegu na wan likame otie idwe me dako obedo apasoit, do wan otie idwe me dako kogony.

Chapter 5

¹Pimano, cungu nu i tek iye agonya kame Kristo omio wa odong di ogonyere; kur bobo oko dok tukere kede ayoko me i pason. ²Nenunu, ango Paulo ayamo ne wu be, kame i kepere, likame tie ameda moro kame in i udo i but Kristo.³Piento ango amio i jura bobo but ngatamoro no dedede kame keeper be, kitie kede banya me lubo iswilia dedede. ⁴Kristo do udo konymere li i but, ngatamoro no kame oudo pore pi lubo iswil, udo do epoto tenge me kisa.⁵Piento wan beo i cuny, otye daro gen me poore di obeo i yei ⁶Pien i Yesu Kristo, likame bobo a kepo konyo kede gi moro, di yei kame tio kede amara ⁷Oudo iringunu kiber, ngai ogengo wu, me kur i yeunu kop me ateni? ⁸Asupe ni li owok i but ngat olwongo wu.⁹Arup atididi mio nagano kame onyongo buuno. ¹⁰Atie kede gen but wu beo i but Rwot, be likame iyarunu bedo kede tam a pat, do ngat atie lolo wu no, oyaro udo ngolo kop, bed bala en ebedo ngai.¹¹Doko ango imiegu kame ango pwodi atie tuco Ejiri me a kepo pinyo do omio ango akanyo itidil? udo do wang cuny pi kop me musalaba ojik do. ¹²Ango atie mito be, jo alolo wu go ngol gk tenge.¹³Piento imiegu kede amiegu, olwongo wu pi bedo agonya, kenekene kur bobo iti unu kede gonyere me udo kare me tic kede i kom, do ti unu ne ngat acel acel kede amara. ¹⁴Piento iswilia dedede cobo kop acel en ine be i pore maro dano wad wu, bala kame imarere kede keni. ¹⁵Do kame idonyunu kakaun kede muodere Kenu, nenunu i ber be kur i camerenu kenu kenu ikounu tiek.¹⁶Gi kame ango atie yamo en ine, otunu i cuny di li ikounu cobo i mue me kom. ¹⁷Piento kom dagere kede cuny, cuny da dagere kede kom, en omio jo gi tie jo kwor but ngat ocelu kede ocelu, omio do likame in itwero timo gi kame oudo imito timo. ¹⁸Do kame cuny en ateli, li ado in itie i dud iswil.¹⁹Nan do tice me kom neno kaka ler gi ige: adote, isapan, tim me emuna, caro ²⁰Woro cal, jwok, dagere, popokun, aporapora, lilo, lok, bedo kede tam a pat, woro Rubanga iyo ali opoore. ²¹Ingobel, neko jo, amera, yom cuny arac kede ace, acal kede magi kame atieko waco ne wu cuto, bala bobo ngoce awaco ne wu sek be, jo atimo akodi ginogi, likame ko yaro leno ajakanut ka Rubanga²²Do anyakini me cuny kacil en; amara, yom cuny, mulem, ikanyakin, anapakin, bero, yei, ²³Muolo, dire, magi li katie kame iswil dagi. ²⁴Do jogo kame tie me a Kristo, otieko guro kom kede par mege kede imue.²⁵Kame wan okuo i cuny, o otunu da i cuny. ²⁶Owekunu mielao deyo akony mere li, kede wango i jo ace kede ngobelo jo ace.

Chapter 6

¹Imiegu kede amiegu, kame dano moro ikom wu dub obwone di eko poto, wun jo kame cuny telo wu dwokunu epone me dano nono kede cuny me mwolo di i gwokunu komu wek kur atama nono mak uda. ²Konyerenu kenu kede yec wu, manono udo i cobunu iswil ka Kristo.³Kame dano moro paro kene be en pire tek do di likame pire tek udo engalo kome kene. ⁴Ngat acel acel pore moko tice mege en ikome di eko bedo kede ilel ikome kene do likame i kom dano ace. ⁵Pi ngat acel acel oyaro yeno yec mere.⁶Wek ngat kame opwonyo kede kop, nywak jamini abeco kede ngat ka pwonye. ⁷Kur ngal wu Rubanga likame onywaro, pien gikame dano cuo gi nono en kame ekao. ⁸Pien dano kame cuo kede kome, eyaro kaano mot me kom, do ngat kame cuo icuny ekao kuo kaliatiek, di beo icuny kame en ecuo nono.⁹Kur oolunu kede timo tice abeco pien i kare opore obinunu kac kame di li owekunu timo tice abeco. ¹⁰Bala kitekame pwodi otienu kede winyo, opore nu timo bero ne jo dedede. Do twatwal mere but jo kame tie i ot me yei.¹¹Wun i inenunu baluwa alac kame ango a wandiko neu kede cinga ikome. ¹²Bala kame jo atot mito nyuto kede anen me kom, gin idiyo wu bedo jo okepere gin otimo Kamanono kenekene pien kur kinen can pi musalaba ka Kristo. ¹³Pien gida kikom gi jo kame okepo likame ki lubo iswil do gin kitio ne wun kepere pi udo deyo ikomu.¹⁴Do Rubanga ogenga udo deyo, kwanyo kenekene i musalaba ka Rwot wa Yesu Kristo pien i bute lobo ogure pira, ango da ogura pi lobo. ¹⁵Pien kibut Kristo Yesu, bedo ngat kame okepo amoto ngat kalikame okepo kony mere li, do gikame pire tek en bedo giacwea anyen. ¹⁶Bala kitakame jo atot tie ot kede pug noni mulem kede kisa bed ikom gi kede ikom Isirael ka Rubanga.¹⁷Cako nataman kur bobo dano moro lola piem atieko keto alama ka Rwot Yesu ikoma. ¹⁸Imiegu kede amiegu kisa ka Rwot Yesu Kristo bed kede wu. Amen!

Ephesians

Chapter 1

¹Paulo, ngaor ka Yesu Kristo di beo ikom mit ka Rubanga, but jo kacil kame tie I Epeso, kede but jo kame genere i Kristo Yesu. ²Kisa bed butu, kede mulem, kame wok ki but Rubanga Papa wa, kede kame wok kibut Rwot Yesu Kristo.³Winyo bed but Rubanga kede Papa me Rwot wa Yesu Kristo, ngat ka omio wa dedede winyo me icuny ikabedere malo i Kristo. ⁴Bala kame en eyero wa i en di pwodi cweno piny, be wan pore obed jo kacil kede abongo raco inyime i amara.⁵Emio yer mere but wa pi bedo idwe ikom Yesu Kristo, di lubo tic aber iyom cuny pi mit mere. ⁶Tuno i pak me deyo ikisa mere, kame en egam wa i me amara.⁷Ingat a wan oudo olako di beo iremo mere, kede i sasir me dub, di lubere kede abar me kisa mere. ⁸Kame en emio but wa i rieko dedede kede gwokere.⁹Emio ongere but wa omung me mit mere, di lubere ibero mere me yom cuny kame eiko kibute kene. ¹⁰Be icobere ipong me kare, en wek ecok karacel jame lung i Kristo ribo mago kame tie imalo, kede kame tie iwi lobo; akadi en.¹¹I ngat kame wan oudo gi alunya, pi bedo jo kame oyero di lubere iik me ngat atimo gi dedede ingei tam kame tie imit mere kene. ¹²Me wek wan obed ideyo mere, ngat kogeo genere i Kristo.¹³I ngat kame ida igeno, ingei mano in iwinyo kop me ateni, Ejiri me alako nin, i ngat kame ida ingei mano iyei, oko mini alama me Tipo kacil me cikere, ¹⁴Kame tie ud alunya wa tuno i alako me ogamo, ipak me deyo mere,¹⁵Pimano, ingei ango winyo yei wu i Rwot Yesu, kede amara but jo kacil dedede. ¹⁶Likame ajiko mino pwoc pir wu, di ayutuno wu ilegona.¹⁷Be Rubanga me ka Rwot Yesu Kristo, Papa me deyo, wek mi but wu cuny me rieko kede yabere i ngec mere; ¹⁸Wang wu me niang med rieny, me wek ingeunu gi kame tie gen me lwongo mere, kede nyo atie i abar me deyo mere i luny me jo kacil.¹⁹Kede nyo kame kalamo dwongo me twer mere ibut wa jo ko yei, dilubere kede tic mere me teko itwer. ²⁰Kame en etimo i Kristo, kame en eyaruno kibut jo ko to, kede eketo en i kom i bad tetucam i kabedo me malo. ²¹Kaka ber kalamo dedede jo dongo, kede twer, kede teko, kede pug, kede nying lung kame ocako, likame kenekene iloboni, do kede imalo kame tie bino;²²Kede eketo gi dedede piny me tiene kede omio bute pi bedo ngatel me gi dedede i kanisa. ²³Kame tie kome, i pong me ngat atie lung igi lung.

Chapter 2

¹. Do wun jo kame en ekelo ikuo, jo koudo likame twero poko gikame ber pi turo iswil kede pi dub. ². kame oudo ibedunu lubo bala ekite me kuo wu, bala kame ekite me piny kan mito, imit me ngapug kame telo tipere kame tie iwi yamo, en tipo kame nataman tio idyere me jo kalikame woro Rubanga. ³. Kame wada riki oudo ocalunu kamanono, imit me kom wa, di otimo gikame kop wa kede tam wa mito. Pimano, omiowan oudo obedo idwe me lilo ka Rubanga bala jo apat da.⁴. Do Rubanga ngat opong kede kisa, pi amara mere adwong, kame emaro wa kede, ⁵. bed bala wan oudo oto pi timo dub, en eko kelo wa bedo ikuo karacel kede Krisito. (pi kisa mere wun iudunu alako) ⁶. eko yayuno wa karacel, eko mino wa dedede bedo karacel ikkabedo kame tie imalo i Krisito Yesu; ⁷. tetekeny ikare kame tie bino, En etwero nyuto ne wa abar kalikame wacere me kisa mere pi ber cunye but wa i Krisito.. ⁸. Pien kisa mere en komio wun iudunu alako kame oudo pi yei, kalikame wok pi tice wa, do ebedo giamia ka Rubanga, ⁹. likame etimere pi tice wu, me wek ngatamoro kur wakere iye. ¹⁰. Pien nataman wan obedo tic me cinge, kame en ecweo i Krisito Yesu; pi timo tice abeco kame Rubanga omoko be miero wan oti i igi.¹¹. Pimano, yutununu be wun, jo kalikame ibedunu Iyudayan i epone me anywali, kame jo kame okepo lwongo be jo kalikame okepere, gikame otimo kede cing; ¹². Kame ikare nono da wun oudo likame iyei nu Krisito, likame ibedunu jo me ateker me I sirael da di ibedunu jo kame li kiye isikan kame cungo icikere, jo kameoudo bedo abongo gen, kede tie abongo Rubanga ipiny kan.¹³. Do nan i Krisito Yesu, wun jo kame oudo ngoce iborunu, di oko kelo wu bedo iyapiyapi pi remo ka Krisito. ¹⁴. Pien En ikome ebedo mulem wa, ngat okelo jo are doko acel, pi jalere mere; eko mino apama kame oudo poko wa odoko li, ¹⁵. En ekwanyo kwor ni ito mere, kame tie iswilia me aluba; tetekeny ito mere, en ecwei wad acel anyen idyere me jo are, en eko kelo mulem; ¹⁶. Me wek en ekel nywak bobo idyere gi kede Rubanga, di beo ikome kakame en ejalere kede Imusalaba. Di eko jiko kwor kame oudo tie:¹⁷. En eko bino di eko tuco kope kabeco me mulem but wu, wun jo kame oudo itienu kakabor, kede jo kame oudo tie nu iyapiyapi. ¹⁸. da di obeo kibute, wanunu dedede nan i Tipo acel, otie kede winyo me donyo inyim Papa¹⁹. Pimano, wun doko likame itienu jokumbor kede jo kame okwia, do jo me ateker acel kede jokacil, kede jo me i ot ka Rubanga obe. ²⁰. Kame kogero i acakini kame obedo jo or kede inabin, di Krisito Yesu ikome en obedo kidi me esoda. ²¹. Kame gedo lung cungo iye; di eko nyai doko tempulo ka Rwot kame kacil. ²². Kame wu da i Krisito kotie gero wu karacel pi doko kakame Rubanga bedo iye, i Tipo mere.

Chapter 3

¹Pi kop noni, en omio ango Paulo abedo mabus ka Kristo Yesu pirun imo ²pien wun ateteni itiekunu winyo be Rubanga omio ango kisa mere pirun imo³Kede i epone ame enyuto na kede iyabere, en emia ngeno gi opwono bala i ekite ame owandiko kede sek ikop kanonok ⁴En amio kame wun isomunu itwerunu niang ngec me omung a Kristo ⁵Kame da bin ikare asek oudo likame omio jo ngeno, do natamam Tipo kacil oyabo ne jo oor kede inabin ngeno⁶En omio imo da odoko jo kame osikao winyo noni me kom Kristo pi nywako kede wa cikere a Kristo Yesu i Ejiri ⁷Pimanono en omio ango adoko ngatic ka Rubanga di beo i kisa me twer mere me tic⁸Akadi bed bala ango en abedo ngat atididi kibut jo acil, do Rubanga oko mina kisa mere noni, pi tuco ne imo Ejiri me abar a Kristo ⁹Pi mino jo dedede neno gi ame tie inyuak me omungini, ame geno cweno piny oudo okanere but Rubanga, ocweo jamini dedede i but Kristo¹⁰Di lubere kede twer kede teko mogo kame tie i kabedere kamalo atie iwi polo twero bino ngere ne kanisa i teko me rieko ka Rubanga ¹¹Di lubere kede iik mere kame bedo nakanaka ame e iko pirwa kibut Rwot wa Yesu Kristo¹²Kame do wan oudunu iye nwang cuny kede gen pi yei Yesu Kristo ¹³Pimano ango akwao be kur ngatamoro ni loore pi peko opoto ne ango pirun¹⁴Kop noni en omio ango ariondiko but Papa me Rwot wa Yesu Kristo ¹⁵En omio diakal me malo kede me piny ocaka ne nyinge ¹⁶Kame da en emio abar mere kede deyo bute pi mino wun teko me Tipo kacil icunyu¹⁷Pi wek Kristo bed icunyu pi yei, di ikounu bedo jo ocwiny iye amara ¹⁸Kame da wek ibedunu kede niang karacel kede jo acil dedede i laco, kede tuto kede i boro ¹⁹Pi ngeno amara a Kristo amio ngec opong kede twer a Rubanga dedede²⁰Kibute en ngat kame etwero pi timo gi akalamo gi kame wan openyo di lubere kede twer mere kame tio i wan ²¹Deyo bed bute i kanisa a Yesu Kristo ikare dedede

Chapter 4

¹Pi mano, ango ngat obedo mabus pi Rwot, angangao wu be miero ibedunu kede iponeso kame upere kede lwongo kame iudunu. ²Kede wor adwong kede mwolere, kede dire di ikanyakino kede jo icegun i amara. ³Di iketunu cunyu pi gwoko ribere me Tipo mio inywak me mulem.⁴Kom tie acel, doko Tipo da tie acel, bala kame olwongo wu kede i gen me lwongo wu; ⁵Rwot tie acel, yei tie acel, ibatis tie acel. ⁶Rubanga tie acel, Papa me jo dedede, kame tie kede twer dedede, di etio ibut jo dedede doko di etie but jo dedede.⁷Do kobino mino ngat acelacel, kisa di lubere kede rom me giamia ka Krisito. ⁸Pi mano, en ewaco be, “Kakame en eito kede akwidu, en eko telo Ekodet me mabus; eko mino giamia but jo.⁹Bala kame en eito kede malo, dwong mere nyo, do be en ber kong eko geno lor i adulio me piny? ¹⁰En ngat olor piny kan, en nono obedo ngat kame oito kakabor kalamo malo, me wek jame dedede bed itwer mere¹¹En eko mino mogo obedo joor, mogo inabin, kede mogo jotuc ejiri, mogo jokwat kede moko jopwony. ¹²Pi iiko jokacil cobo tic kiber, pi gero kom ka Krisito. ¹³Tuno kede kakame wan dedede odokunu kede jo kocato iyei kede ingec kame mako Won ka Rubanga, doko dano opong, kede iruom me ngeno Krisito.¹⁴Tetekeny kur wan doko obedunu bala idwe kame yamo me pwony wiro wi gi tetuni kede tetuca; pi kite me joangalo kede jo kame timo tic kede tam opwono, kame tie tic kede diru me angalo. ¹⁵Do yamo kop me ateni kede amara, miero mede dongo i en i epone dedede, en ngat kame obedo wi wa, en Krisito. ¹⁶Ngat kame adulion me kom dedede oribakin karacel ikom en, bobo gin irucakin karacel pi tic me amorito me adul acelacel, kame komino kom dongo di eko doko gikame gerere kene i amara.¹⁷Pi mano, man ango amoko kiber i Rwot be, geno nan wun miero doko kur ibedunu bala jo kalikame Iyudayan apat, i tam gi kame kony li. ¹⁸Kame niang gi tie icolo, jo kalikame nywako kuo ka Rubanga pi kwic kame gin kitie kede, pi to wang me cuny kame tie ne gi. ¹⁹Gin do kili kede gikame kelo lewic iwi gi, omio do gin kijalo kuo gi timo mit me lewic, doko kitimo gi dedede me emuna kede eranga.²⁰Do wun likame isiaunu gikame cal kamano ikom Kristo. ²¹Ka amano, wun iwinyenu, doko en epwonyo wu, bala kame ateni tie kede but Yesu. ²²Me wek wun do ikwanyunu tenge ekite wu acon, en kuo wu acon kame oudo bin odubere pi angalo me mit mere.²³Do miunu tam wu me tipo lokere dok nyen. ²⁴Di ikounu ngapo dano anyen kame ocweo ical ka Rubanga i kuo opoore kede kame tie cilo me ateni.²⁵Pi mano, miero ikwanyunu angalo tenge, di dano acelacel yamo ateni kede ngakio mere, pien wan otienu adulion me jo icegun. ²⁶Ka ililo, do kur lilo teri idub, kur ceng donyi di pwodi imako lilo icunyi. ²⁷Doko kur imi kare but jwogi.²⁸Ngat kame oudo timo tim me kuwo, wek do kuwo; do tikatika etim tic kede cinge, tice kame beco, me wek esobolo bedo kede gikame etwero mino but ngat kame tie kede can. ²⁹Kur yamo karac di wokun kidongu, do kenekene kop kame ber pi gero, tetekeny eko kelo winyo but jo kame winye. ³⁰Kur imiunu Tipo Kacil ka Rubanga tur cuny, pien en nono en kame obedo ngat oketo alama ikom wa, tuno kede iceng me alako.³¹Kur kec cuny dedede, kede lilo, kede gero, kede lok, kede yamo arac wok kidong wu, karacel kede dubo nying jo. ³²Do bedunu jo kame mwolere but jo icegun, jo kame cuny gi ber, kame sasiro jo icegun, bala kame Rubanga da osasiro wu kede.

Chapter 5

¹. Pi mano bedunu jo kame lubanga bala idue me amara. ². Di ikounu oot kii amara bala kame Kristo da omaro wa kede di eko jaalo kome pir wan ba irabu kede gi ayala but Rubanga kame tie ngwece kikukuny.³. Do tim me caro karacel kede emuna amotoko ingobelel kur winyere idiereu bala kame ibecokina kede ne jo kacil. ⁴. Akadi tim kinojorijiji, arabo yamo me mingo, amotoko iwa areco, kwanyo kenekene mio unu pwoc.⁵. Pien un ingeunu be imalaya, amotoko dano kalikacil, arabo ngai ngobelel, nga wor cal jwogi li kede iner kii ajakanut ka Kristo kede me ka Rubanga. ⁶. Kur iyeunu ngatamoro ngalo wu kede kope me abe pien pi ekede me gigi nogi en omio lilo ka Rubanga tie bino ikom iduwe ko jomo. ⁷. Pimano kur inywakunu kede gi.⁸. Pien bin wun ibedunu colo ikare moru, do nan do itienu lero kii Rwot; ootunu do bala idue me lero. ⁹. (Pien anyakini me Tipo neeno ki bero dedede kede poore kede ateni) ¹⁰. Di ngicunu iber jamini kame Rwot mito. ¹¹. Dokon kur inywakunu kede tice me col piny kame anyakini gi li do akaka mano dagunu gi. ¹². Piento etie da dokon gi me lewic me yamo jamini kame jo go timo kii mung.¹³. Do gi dedede kame reco bino neeno kaka leri pien gi kame woto jame kaka ler en lero. ¹⁴. Pi mano en ewaco be, ceunu un jo kame tie nino, di kounu yaruno ikom jo ko too, di Kurisito ko mino u lero.¹⁵. Nenu be iotunu kede rieko, weko bala jo mingo do bala jo ariek. ¹⁶. Di gwokunu isawan pien cengo gi reco. ¹⁷. Pimano kur ibedu jo alika riek, do jo kame niang nyo kame Rwot mito.¹⁸. Dokon kur imerunu kede kong, kame kelo abwalar do pongunu kede Tipo. ¹⁹. Yamunu kede were kede kope kame gero jo di werunu were me cuny kede dwan ka mit ki cunyu ne Rwot. ²⁰. Di imarunu miino pwoc but Rubanga kede papa pi gi dedede ki nying Rwot wa Yesu Kurisito. ²¹. Di ture renu kenu buli dano but nga wote kii iworo Rubanga.²². Mon, ture renu but cwooju ikokome, bala ne Rwot. ²³. Pien icuwo en obedo wi dako, bala kite kame Kurisito da tie kede wi kanisa: dokon en ebedo ngalak me kom. ²⁴. Pi mano, bala kite kame kanisa turere kede ne Kurisito aso pore mon da tim ka manono but cwog gi kii gi dedede.²⁵. Cuwoi marunu mon wu bala kite kame Kurisito da omaro kede kanisa di eko mii no kome pire. ²⁶. Tetekeny wek elwoke di eko lonye kede pii kame obedo kop mere. ²⁷. Tetekeny ekele bute di etie kanisa me deyo, di eli kede emuna, ara bo akemer amotoko aimoro acal kamanono do me wek ebed cil abongo ibunan moro.²⁸. Aso epore ne cuwo maro mon gi bala kite kame ki moro kede kom gi ken gi. Dano kame maro dako mere maro kome kene. ²⁹. Pien likame tie icuwo moro kame dagi kome kene; do epite di egwoke, bala kame Rwot da timo ne kede kanisa. ³⁰. Pien wan obedo adulio me kome me ringo mere kede me cogere mege.³¹. Pi tien kop noni icuwo oyaro weko papa mere kede toto mere di eko makakin but dako mere di gin are kiko bino doko kom acel. ³². Manoni obedo mung adwong: do ango ar=tie yamo ikom Kurisito kede kanisa. ³³. Akadi di mago di tie do pore icuwo mar dako mere bala kame emaro kede kome kene: di dako da ko neno be eworo cware.

Chapter 6

¹. Iduwe, winyunu jo nywl wu kii Rwot pien manono en gi ki becokino. ². Wor papa ni kede toto ni: (kame obedo icikakin me agege kame tie kede isikan iye) ³. Kame waco be jame bino timere iber buti dokon in ibino bedo iwi lobo pi kare abor.⁴. Dokon uda jo apapi kur imiunu iduwe wu lilo; do miunu gi ki dongi kii iponeso kede pwony me kop ka Rwot.⁵. Un jo tic, winyunu jokame loo u di lubere kede iik me kom, di itieunu kede iworo kede miel kom kede cuny acel bala itie timo ne Kurisito. ⁶. Di likame itimo ki nen me wang, bala dano kame tie yomo cuny jo do bala jo tic ka Kurisito, kame timo mit ka Rubanga kii cuny gi. ⁷. Kii mit ka ber di timo tic bala ne Rwot do likame ne jo. ⁸. Di ingeunu be gi moro ni kene kene aber kame dano moro timo dinono Rwot oyaro gamo, arabo dono obedo epasoit kame otweo amotoko en etie dano kame likame ko tweo.⁹. Dokon wuda jo pug ipasoi, timunu amanono but gi, di ikanya kinunu ititim: di ingeunu be nga dwong wu da tie malo: di eli kede wor but dano moro dedede.¹⁰. Me ajikini mere imieguna, bedunu tek kii Rwot kede kii twer me teko mere. ¹¹. Ngapunu engape ka Rubanga dedede, tetekeny wek itwerunu cungo me lono aboteto ka sitani.¹². Pien wan likame otie kede twer mogo kede do ked jo pug mogo kede twer mogo kede pug me col piny me lobo ni, kede cuny kareco itek twatwal kame bedo ika bedere amalo. ¹³. Pimano ngapunu engape dedede me ka Rubanga, tetekeny wek itwerunu cungo kii ceng ka rac, dokon kame itiekunu tiimo gi dedede me cungo.¹⁴. Cungunu do pi mano, di itweunu pieru kede ateni, di ingapunu kooru kede nyonyo me poore. ¹⁵. Di tienu engapere kede atemono kin me tero ejiri me anapakin. ¹⁶. Ame kalamo dedede, makunu ebuku me yei, en kame oyaro minou itwerunu kwekweo rasasin me ngarac.¹⁷. Dokon ngapunu wiu kede alako bala ocoro, di makunu epima me cuny kame obedo kop ka Rubanga. ¹⁸. Legunu lego dedede di ibakunu dog gu didik kii cuny, di kiunu piny kede ikanyakin dedede kede bako dog pi jo acil dedede.¹⁹. Kede pira ngo me wek mia gi me ayama tetekeny wek ayab doga kede tek cuny me mino mung me ejiri ngere. ²⁰. Kame ango abedo nga cungo kame kotweo pire: tetekeny wek ikanonon ango ayam kede tek cuny bala kame apaore yamo kede.²¹. Dokon wek uda ingeunu tam nango kede epone kame ango atimo kede jame, Tukiko obedo omin me amara kede ngatic kame genere kii Rwot bino mino wu ngec dedede. ²². Kame ango aoro butu pi tien kop acel nono, tetekeny wun ingeunu tam wan, dokon wek en etwer kweno cuny.²³. Anapakin bed but imiegu, kede mar kede yei, kame wok ki but Rubanga papa kede Rwot Yesu Kurisito. ²⁴. Kisa bed but jo dedede kame maro Rwot wa ki ateni. Amanono (BUt jo me Epeso di ko wandiko ki Roma kibut Tukiko).

Philippians

Chapter 1

¹Paulo kede Timoteo, kobedo ipasoi a Yesu Kristo, but Joacil i Yesu Kristo kame obedo jo me Pilipi, kede jo piskopi kede jo iweres. ²Kisa bed but wu kede anapakin me Rubanga, kisa kede mulem kame yai ibut Rubanga Papa kede Yesu Kristo bed butu.³Ango apwoyo Rubanga na ikare dedede kame ayutuno wu kede. ⁴Di alego kede yom cuny piru dedede nakanaka i lega na acel acel. ⁵Pi epone kame inywakunu kede timo tic me Ejiri, cako i ceng me agege tuno nan. ⁶Doko ango angeo kiber be, ngat kogeo tic aber idiere wu bino mine ecobere i ceng me dwogo ka Yesu Kristo.⁷Etie gi opoore pi ango paro piru i epone noni, pien wun itienu icunya, bala kame wun dedede inywakunu karacel keda kisa kame komia di nan ango atie mabus, kede i kare me jurao kede mino Ejiri cungo di etek. ⁸Rubanga en mujura na kame ngeo be ango aparo wun dedede kede amara ka Kristo Yesu.⁹Ango alego be, wek amara wu meede kede dongo, di epong kede ngec kede niang atut. ¹⁰Tetekeny ikarununu yero gi kaber, manono bino mino ibedunu jo kame li kede raco moro, kede abongo gimoro kame koromo bunano wu iye iceng me dwogo ka Kristo. ¹¹Di kuo wu opong kede anyakini me kuo kopoore, kame wok kibut Yesu Kristo, pi mino Rubanga deyo kede pi pake¹²Imiegu kede amiegu na ango amito ingeunu be gikame otimere na ateteni konyo pi sarakino Ejiri. ¹³Manoni omio Isirikalen kame daro paco me abaka kede jo apat ongeo be kotwea i mabus pi Kristo. ¹⁴Omio imiegu kede amiegu atot obedo kede yei ikom Rwot pi bedo kede nwangcuny adwong, pi pwonyo kop ka Rubanga abongo lworo.¹⁵Ateteni jo mogo pwonyo kop ikom Kristo pien kitie kede nyeko, kede lok, do apat mege pi cuny aber. ¹⁶Jo kame tatamo kop ikome kede cuny aber timo pi amara di kingeo be ango koketa kan pien jurao Ejiri. ¹⁷Do jo apat timo pi mit gi kede pi cuny me apokapoka, do weko kede ateni kiparo pi medo na can di atie i ot kol.¹⁸Nan do nyo? Gikame pire tek en ine be, i yore moro ni kenekene kotie tatamo kop ikom Kristo akadi bed bala me ecuke arabo me ateni: pi man ango alelo. Ebo, doko abino meede kede ilel. ¹⁹Pien ango angeo be, pi ilega wu kede pi kony me Tipo ka Yesu Kristo man bino doko alako nango.²⁰Ki mit kede gen na, likame lewic bino maka atwal, do nataman kede tek cuny adwong koma bino mino Kristo wor bala lem nakanaka, akadi bed bala akuo amoto ato. ²¹Pien kibuta, bedo kuo en Kristo do to en ameda.²²Do kame bedo nango kuo i koma bino mino tic ni nyai likame angeo be ayer do mene. ²³Kope are gi dia twatwal, mit nango tie be koto a toi di ako ot bedo kede Kristo, pien mano ber kalamo. ²⁴Do ango dong di kuo ikoma mitere twatwal piru.²⁵Bala kame angeo kede kiber, ango be abino dong kuo di ako meede kede wu dedede pi wun meede anyim kede pi ilel iyei. ²⁶Mano bino mina anywako kede wu wakere I Kristo Yesu ka adwogo bobo butu. ²⁷Kenekene miunu ekite me kuo wu bed bala kame Ejiri ka Kristo mito, tetekeny akadi ka ango abino pi neno wu arabo li, abino winyo kop ikom wu be icungunu di i tekunu kede cuny acel, kede tam acel, di itienu cane karacel pi yei kame Ejiri okelo²⁸Doko di likame jo kwor wu kelo ne wu lworo, man tie gikame nyuto kakaler be gin kibino rwenyo, do wun ibinunu udo alako, man Rubanga en kame bino timo. ²⁹Piento en etieko mino wu winyo pi kisa mere, likame winyo me yei Kristo kenekene, do da me neno can pire. ³⁰Bala kame nataman itienu kede auta kame oudo inenunu doko nan iwinyunu be ango atie iye.

Chapter 2

¹. Kame tie supo cuny moro Ikristo Yesu arabo kweno cuny me amara kame tie nywak moro icuny kame tie cuny anuwol kede kisa. ². Mianu apong kede kilel di ikounu bedo tie kede tenu acel bedo kede amara acel.³. Kur itimunu gimoro kede lo amotoko kede deyo akony mere li do ngat acel acel pore ngawoce belea pire tek kalemo en. ⁴. Do kon kur ngat acel acel pur pi jamini mege keno do epar pi jo wate da.⁵. Do bedunu kede tam noni bala kame oudo tie ikom Kristo Yesu. ⁶. Akadi di bin en ecal kede Rubanga do en likame eko paro mito bedorom kede Rubanga. ⁷. Do en kikome likame eko tingere, do eko doko ecal bala epasoit kame tie iruom kandano. ⁸. Di etieko adere ical ka dano en eko mwolere tuno ito mere imusalaba.⁹. Pimano Rubanga oko kireci en malo. Di oko mine nying kame kalamo inying dedede. ¹⁰. Kameda beo inying Yesu cong dedede riondiko ne jounin kame tie imalo kame tie ipiny kede idud lobo. ¹¹. Kede pimano leb dedede pore tuo be Yesu Kristo en kame Rwot ideyo ka Rubanga papa.¹². Pimano jona kame amaro bala kome ibedunu kede jo awor likame inyim ango kenekene do akudi icenue ango ali ibitu. Timununu alako wu kede iworo kede imiel kom. ¹³. Pien Rubanga en kame tie tie i wun pimano wu teko kede mit me tie mege.¹⁴. Timunu tice dedede abongo bedo kede ingungur amoto piem. ¹⁵. Tetekeny ibedunu abongo ibinon kede abongo raco moro bala idwe ka Rubanga. Kame li kede dub idiere me iwak otapaun kede odubere. Pienyunu idiere gi bala lero me lobo. ¹⁶. Mokunu ilek kop me kuo tetekeny abed kede kicel iceng ka Kristo me wek ringona kede ceneno kur bed me nono.¹⁷. Akadi mia abed bala gi ayala awanga pi ko me yei alelo kicel me yom cuny kede wun dedede. ¹⁸. Pi kop acel noida wuda tetunu karacel keda.¹⁹. Do atie kede gin ikom Rwot wa Yesu pi cwano Temeteo butu awaka waka. Angoda ikoma abino bala kede anapakin kame awinyo kop kame moko wu. ²⁰. Piento ali kede dano ace kame tie itam cal kamano kame bino paro piru. ²¹. Pien gin dedede kiparo pir gi ken gi do likame ki paro pi Kristo.²². Pien wun inyounu ateni ikome be, bala awobi kede papamere en ebedo tic keda ejiri. ²³. Pimano ango atie kede gin me cwane butu awaka waka kamedi aneno be aber etwero ot kede. ²⁴. Do atie kede pien Rwot be angoda ikoma abino bino awaka waka.²⁵. Ango aparo be eber me ango wano Epaporodito butu omina ngat kame ango aoto kede itie. Sirikale wad wa ngaor wu kede ngat kame obedo konya. ²⁶. Pien eparo piru dedede ot epong kede i eko pien wun ibedunu winyo be kome oudo tie. ²⁷. Do i ateteni kome obedo tit kame udo romo neke do Rubanga obedo kede kisa ikome. Do likame ikomen kenekene do ikomada me wek kur amed par ace iwi par.²⁸. Pimano ango cwane butu me wek kame inenenu bobo ibedunu kede kicel me wek par bed li ne ada. ²⁹. Pimano gamenu i Rwot kede yom cuny dedede makinu kitek wor nogo. ³⁰. Piento itie ka Kristo en udo ebuco too dido likame egino kuo mere. Pi mede tieko timo tic kame udo likame itwerunu timo na.

Chapter 3

¹. Di ajiko, imiegu kede amiegu na, lelunu irwot liame ango abino ool kede medo wandiko ne wu kop acel nonono, ibutango liame etie pi mino wu luwero, do etiye pi guwoko kuo wu. ². Gwokunu igwogin, gwokunu jo atimo tice areco gwokunu jo akelo tam ame totolo jo. ³. Pien wan oudo akepo ame poko Rubanga icuny wa, di olelo Iyesu Kirisito, di liame oketo gen ikom.⁴. Akadi ada, ikoma, cemogoo abedo kede gen ijame me kom. Do ka ngatamoro tamo be etie kede tien kop me keto gen mere atek ijame me kom, ango anyeo aloe. ⁵. Okepango iceng me kanyauni di lubere kede itok me jo Isirael di awok kiya ateker ka Benjamin, Ngae burania me iburawan. Do ikom kop me Iswil, ango abedo Nyaparisayo.⁶. Ikom kop amako keto cuny, Tidilo jo Kirisito, kede tidilo Jokoyei, ame oudo iswil liame neno bala giame rac. ⁷. Di gi oudo ango aneno bala bero kibutango, nan do aneno be kony gi li ibut Kirisito.⁸. Ateteni, ango amaro jame dedede do bala kony gi li pi bero ame kalamo, en nyeno Yesu Kirisito Rubanga na, ame ango akei gi dedede pire, doko atero gi do bala yugi, me wek ada aud KIrisito, ⁹. di epore bino eudo atie kien. Ango alikede pore ame maka ikoma, kame binon pi lubo Iswil do ame tie di eupere kede yei Kirisito, en pore ame wok ibut Rubanga pi yei. ¹⁰. Me wek angei Kirisito, kede twer me iyarun mere, kede nywako can ame en ebeo iye, akodoko cal bala en itoo mere: ¹¹. Me wek ka twerere, ada aud iyarun ikom jo oto.¹². Liame do be ango atieko udo, arabo atieko pore, do ango alubo icen, ango da atie cane pi mine edok mera pien Yesu Kirisito otieko mina adoko mere. ¹³. Imiegu keda amiegu, liame ango atero be etieko doko mera, do gi acel ame ango atimo ine, mino wia wil kede kope kokato, di ako keto tam na pi gime anyim. ¹⁴. Acane moko igimoro pi udo gi amia aduwong ame luwongo mere yai imalo ibut Rubanga pi bedo i Kirisito Yesu.¹⁵. Do pimano, wan jo ame ocato icuny, opore yei kede kop gi: kame lime owinyere kikope mogo, Rubanga bino mino gi ineno kakaler but wa. ¹⁶. Kamanonoda, igi awan otieko udo, oporenu mede kede kop nono, kede tam wa dedede.¹⁷. Imiegu kede amiegu na, Lubunu ekite me kuo na, di ikonu ciko wang wu ikom jo kame lubo kuona bala apor. ¹⁸. Pien jo atot, kame ango atieko wcao newu kop amako gi, di bobon amedo waco ne wu di akok, be gin kitie jo kwor me to ka Kirisito ikom Musalaba; ¹⁹. Ajikini gi en to, Rubanga gi en mit me kom, kede yom cuny gi en giame kelo lewic, pien tam gi tiye ijame me lobo.²⁰. Do wan kabedo wa tie imalo, kakame wan omo kede nyalak, en rwot wa Yesu Kirisito. ²¹. En ebino loko kom wa agoro gi, diko doko cal bala mere me deyo, di lubere kede tuwer kame mie ekaruno keto jame dedede ituwer mere.

Chapter 4

¹Pimano, imiegu na, kame amaro itek itek di imuanu, i lel na kede ocoro na me deyo, aso cungunu kede teko i Rwot, imiegu na kame amaro itek ²Akwao Yudia kede Sintike be kibed Jo arabo tam i Rwot.³Di doko ayamo ne ida, ngatic keda me ateni, kony mon go kotio karacel kede tuco Ejiri, kede Kelemet da, kede jotio keda ace da, kame nying gi tie i itabu me kuo⁴Lel lunu i Rwot nakanaka: ayamo bobo be lel lunu. ⁵Miunu mwolo wu neno but jo dedede, Rwot iyapiyapi ⁶Kur iparunu gimoro; do ikop dedede i ilega kede kwac kede mino pwoc, miunu Rubanga ngei mit wu ⁷Di mulem ka Rubanga kame kalamo niang dedede ko gwoko cuny wu kede tam wu i Kristo Yesu.⁸Me ajikini, imiegu na me amara, gimogo kame tie me ateni, gimogo kame ateni tie iye, gimogo kame cil, gimogo kame poore amara, gimogo kame adwokini gi ber: ka Nero moro tie, dokon ka pak moro tie, pari ikom ginogi ⁹Gigo, kame ipwonyerenu iye, kede gamo, kede winyo, kede neno kibuta, timunu: di Rubanga me mulem ko bedo kede wu¹⁰Do ango ako lelo i Rwot twatwal, be pi nan do epone kame igwokanu kede odoko bobo ber: bed bala uda oudo, iparunu, do winyo oudo li ne wun ¹¹Likame be pi ayamo pi mit, pi aniang be, itie na i epone moro dedede, ayei kuo amanono ¹²Angeo kuo me peko kede kuo me bedo kede jame atot: kabedo dedede kede i kop dedede omita bedo di ayeng kede di kec oneka, ara di atie kede jame dedede amotoko neno can ¹³Atwero timo gi dedede i Kristo kame mia teko.¹⁴Kame mago tie da wun itimunu i ber, wun ikounu nywako keda i peko na. ¹⁵Nan do wun Jopilipi ngeunu da, be i agege me Ejiri, kakame ayai kede i Macedonia, likame tie kanisa oko nywako keda kop kamako gabo kede gamo, kwanyo wun kenekene. ¹⁶Pien kame oudo atie kede i Tesalonika wun ikonu cwano na kony tien atot pi konya i rem na i gi oudo mitere na. ¹⁷Likame pi cunya tie i giamia: do cunya tie i anyakini kame twero kelo ne wu gi aber.¹⁸Do ango atie kede gi dedede, di tot: ango atie kede jame kame romo, kame audo kede jame kame imianu. Epapurodito okole na ngwece kamit, gi ayala kame Rwot oyei, di eyomo cuny Rubanga ¹⁹Do Rubanga na bino gabo ne wu mit wu dedede, di lubere kede abar mere i deyo i Kristo Yesu. ²⁰Nan do deyo bed but Rubanga Papa wa nakanaka. Amen²¹Mot wunu Joacil dedede i Kristo Yesu. imiegu kame tie kan keda moto wu ²²Joacil dedede moto wu, twatwal mere Jo me dyakal ka Kaisari. ²³Kisa ka Rwot Yesu Kristo bed kede wu dedede. Amen

Colossians

Chapter 1

¹. Paulo ngaor ka Yesu Kristo di beo kii mit ka Rubanga, en karacel kede omin wa Temeseo. ². But jo ka cil kede imiegu me agena ki Kristo kame bedo ikolosai. kisa bed buttu, kede anapakin kame yai ki but Rubanga papa wa kede Rwot Yesu Kristo. ³. Wan omio pwoc but Rubanga papa ka Rwot wa Yesu Kristo, di olego didik pir wu.⁴. Geeno kakame wan owinyo kede yei wu ikom Kristo Yesu. kede amara kame un itieunu kede ikom jo kacil dedede. ⁵. Pi gen kame koketo pir wu imalo. Kame wun bin iwinyunu sek kii kop me ateni me ejiri; ⁶. Kame otuno butu bala kame etie kede iwi lobo dedede: di ekelo anyakini, bala kame etimo kede kamanono ii wuda, geeno iceng kame iwinyunu kede kop amake, di ikounu ngeeno kisa ka Rubanga ii ateni.⁷. Dokon da bala kame wun ipwonyunu kede kibut Epapuras ngatic wadwa me cuny wa, kame tie pir wu di dokon en ngatic ka Kristo. ⁸. Kame otatamo ne wan amara wu kii cuny.⁹. Pi tien kop noni, wada dokon likame oko sokono lego pir wu geeno iceng kame wan owinyo kede kop noni , dokon di oparo be wun koto ipongunu kede ngec kamako mit mere kii rieko dedede kede niang kii cuny. ¹⁰. Me wek iotunu oot ki becakina ne Rwot di iyomunu cunye iye epone dedede, di inyakunu kede tice kabeco dedede dokon di inyaiunu kii ngec me ngeeno Rubanga.¹¹. Di ko medo neu teko dedede, di lubere kede ter me deyo mere, kede diire me epone dedede kede ingirkin karacel kede ilel opong. ¹². Wan omio pwoc but papa, ngat kame omio wa opoore me nywaako iner me jo ka cil kii lero.¹³. En kame elako wan ii twer me colo di eko kobo wa ii ajakanut ka wode me cunye. ¹⁴. Kame wan oudo iye amaraun di beo kii remo mere, paka iton asasirikin me bal.¹⁵. Kame obedo cal ka Rubanga kame lika neeno, atin kao me buli gi acwea dedede. ¹⁶. Pien kocweo gi dedede di beo kibuten, gi me malo, kede me piny, kaneeno kede kalikame neeno, arabo di gin kibedo komini, amotoko apugan arabon wegi akarinikin and twerini, gi dedede bin kocweo beo ki bute dokon da pire. ¹⁷. Dokon en esipakin inyim gi deded, dokon beo ki buten gi dedede tie cungo.¹⁸. Dokon en kame ebedo wi kom, en kanisa: en en kame agege, kao kowokun ikom too; tetekeny wek igi dedede en etwer bedo kede akarinikin ka loo dedede. ¹⁹. Pien papa oyei bedo ii en kii pong dedede. ²⁰. Dido en etieko kee lo anapakin di beo kii remo mere ocwer imusalaba mere, pi rucokino gi dedede bute, di beo kibbute, ango awaco be, gi dedede, amotoko me lobo arabo ojame me imalo.²¹. Paka uda kame bin igitar unu tenge ibute di ikounu dooko jo kwor kii tam wu di beo kii tice ka reco, etieko rucakino bute nan. ²². likomen me dano ikokome, di beo ki too mere, tetekeny wek en ekellu bute di icil unu abongo ibunan dokon di likame koronkino wu kii nyime: ²³. Kame di imedenu i yei, di imokunu tam wu, di liki yangere nu, dokon di likame ko nyiko u tenge ki gen me ejiri, kame wun itiekunu wiinyo, dokon di ko tite ne buli gi acwea dedede kame tie ipiny me malo; kame ango Paulo en kame komia bedo ngatic mere.²⁴. Nan do ango alelo ki can kame atie neeno pir wu, di apongo kakame orem ikom can ka Kurisito ikoma pi kop me komen ikokome kame obedo kanisa. ²⁵. Kame komio ango adoko nga tic mere, di lubere kede iner ka Rubanga kame en epoko nango pir wun, pi coobo kop ka Rubanga. ²⁶. Paka iton mung kame bin kokano pi mwakini kede aturin, di nan oko miine yabere but jo ka cil meegen. ²⁷. Kame Rubanga oudo mito be mii abar me deyo me mung noni ngere but abilere; kame obedo Kurisito kii wun, di etie gen me deyo.²⁸. Kame wan otito, di okwenyaro buli dano, di opwonyo buli dano kede rieko dedede tetekeny wek onyut buli dano di ecil odocon kii Kurisito Yesu. ²⁹. Pi tien kop nono en ko mio ango da acaane tic, di aute kame lubere kede tic mere kame en etie tiimo kede teko adwong kii ya.

Chapter 2

¹. Piento amito be ingeunu kite me alola adwong kame ango atie kede piru kede pi jo kame tie Laodikia kede da pi jo ka tot kalikame pwodi oneno nyima ikom. ². Me wek cuny gi kiarikin di kiko ribere karacel i amara di kiko bino udo abar dedede me niang kede ngec me gi ko mungere ka Rubanga kame obedo Kuristo. ³. Kame kokano abar dedede me rieko kede me ngec bute.⁴. Pi mano ango awaco be kur ngatamoro ngal wu kede kope me abe kame winyo mit. ⁵. Akadi bed bala ali kede wu ikom, do atie kede wu icuny kede ilel pi neno kite kame gidedede tie kede iyore aber kede kite kame yei wu ocungo kede di tek Ikuristo.⁶. Bala kame igamunu kede Rwot Kuristo Yesu, as ootunu do ien. ⁷. Rwakunu aliasion di ikonu gedo ien di ikonu cungo kitek iyei bala kite kame bin kopwonyo wu kede; di ipongunu kede pwoc.⁸. Gwokerenu kur ngatamoro dub wu kede tam me rieko kede kop me angalo kame lubere kede itok me jo kede me tipere kame pugo piny kan, weko kibut Kuristo. ⁹. Pien Rubanga itie mere lung bedo ien ical me kom.¹⁰. Uda itienu kede kuo kopong ien en etie wi apugan kede akarunikin dedede. ¹¹. Ien bin kokepo wu kede akepo kalikame cing dano en kotimo, di igonyunu tenge kom me bal manono otimere kede akepo ka Kuristo. ¹². Oiko wu kede iye ibatiso di oko yaruno wu karacel kede en di beo kiyei me twer ka Rubanga ngat kaem oyaruno en kikom jo oto.¹³. Wun jo kame bin itounu idub wu kede pien likame kokepo ringo kom wu nan do Rubanga omio wu kuo karacel kede Kuristo en esasiro wu kidub wu dedede. ¹⁴. En ekwanyo tenge iwandik me iswilia kame oudo piemo kede wa, kame oudo likame upere kede wa di eko kwanye iyo tenge di eko gure imusalaba mere: ¹⁵. En edudubo twer me tipere kame pugo kede me wegi akarunikin di eko mino gi ki neeno kakaler, di etelo gi iye sirit bala mabus.¹⁶. Pi mano kur imiunu ngatamoro ngol ne wu kop iringo, amoto giamata, akadi pi ceng adongo arabo pi por duwe amoto Sabato. ¹⁷. Magi cal me gi koyaro bino do kom kop kikome en Kuristo.¹⁸. Kur iyei nenu ngatamoro ngolo kop wi wu, di ecerededo imwolere me ecuke, kede woro imalaikan di ecungo igianyuta ka Rubanga donyo yamogikame likame eneno bedo wakere itam mere me dano adana abongo tien kop maro. ¹⁹. En likame emoko iwiye kame mio kom lung pitere karacel kibute kom lung ribere karacel pi ka riamo me cogere mege kede pi amorito mege di eko dongo iye pone kame Rubanga mie edongo kede.²⁰. Ka itiekunu t karacel kede Kuristo di ikonu gonyere kikom twer kame pugo piny, pinyo komio pwodi itienu bedo bala jo me piny. Itienu lubo iswilia. ²¹. (Kur imuli, kur ibili, kur imaki; ²². Ginogi dedede dubere kame kotio kede gi, gin kibedo iswilia kede pwony me jo? ²³. Kope gi dedede nyutere bala gi me rieko iwor kame jo mito ken gi, kede mwolere, kede tidilio kom; do ginogi likame tie kede bero moro akadi acel pi gengo mit me kom.

Chapter 3

¹. Kame oyarunou kede Kirisito mounu jamini kame tie malo do liame ikom jamini ame tie ilobo. ². Ketunu tamu ikom jamini kame tie malo, do liame ikom jamini ame tie ilobo. ³. Pien nu itiekunu too di oko kanere kede Kirisito ii Rubanga. ⁴. Kame Kirisito ngat kobedo kuo wa bino neno uda ibinonu neno karacel kede en ideyo.⁵. Pi mano nekunu atwal mit me lobo, bala caro time enuna, bedo jo mit katek, mit kare eranga, ame cal acala kede woro cal jwogi. ⁶. Pien giginogo en komio lilo ka Rubanga tie ikom idwe kalikame wore. ⁷. Uda bin ibedunu kede til nogo. ikare kanu oudo pwodi itienu kede ikuo nono. ⁸. Do uda nan ketutunu gigi dedede tenge gero, lilo, nyeko, acae, yamo mogo kareco wok idogu.⁹. Kur ingalerenu, kenukenu, di menunu be un itiekunu gonyo tenge dano acon kede tice mege. ¹⁰. dikounu ngapo dano anyen kame omio odoko nyen pi ngec, pi doko cal kede ngat kocweo. ¹¹. Likame tie apokapoka idiere me jogurik kede iyudayan, jokame kokepo kede kalika me kokepo, jo gero kede wegi tim me asonya jo kame tie ituec kede jo ko gonyere do Kirisito en gidedede doko etie igi dedede.¹². bala jo kame Rubanga oyere kacil kame en emaro ngapunu cuny me kisa mwolo, mwolere kitamu, dire kede ikanyakin. ¹³. di ikanyakikonu kede dano acel acel di isasirunu jo ocegun kame dano moro tie kede lok kede ngat ocelu, bala kame Kirisito osasirou kede uda timunu kamanono. ¹⁴. Do akato magi dedede ketunu amara pien amara en kame tueo gi dedede.¹⁵. diko nu mino mulem Karubanga en pug cunyu, en kame uda oko lwongou iye ikom acel di okunu bedo jo ame mio pwoc. ¹⁶. miunu kop kakirisito bar iiu irieko dedede pwonyerenu di icorere nu kenukenu Isabuli kede iiw were kede were me cuny, di jwerunu kede kisa icunyu but Rwot. ¹⁷. Do igi dedede kame itimunu u ikop Amoso itice timunu gi dedede iinying Rwot Yesu di imiunu pwoc but Rubanga papa beo ii en.¹⁸. 18. Mon mwolere nu but cwogu ikomu bala kita kame epere kede but Rwot. ¹⁹. Cuo manunu monu di liakame ibedunu ger kede gi. ²⁰. Idwe woru jo nywalu igi dedede pien man en kame yomo cuny Rwot. ²¹. Jo apapi kur jwangunu cuny idweu me wek kur cuny gi kwanyere.²². Ipasoi, igigi dedede di lubere kede kom worunu jo adongou, likame kede tic me wang bala jo kame yomo cuny jo do kede cuny acel me jworo Rubanga. ²³. Do igi dedede ame itienu tima timunu kede cunyu dedede bala itienu timo ne Rwot do liame ne dano. ²⁴. Di ingeunu be kibut Rot ibinunu udo giamia me isikai pien itio nenu Rwot Kirisito. ²⁵. Do ngata kame timo gi karac en bino udo mere pi gi karac ame en en etimo. pien Likame en emio wor but dano.

Chapter 4

¹. Jo dongo, miunu jo tic u gi apore di rorom di ingeunu dabe uda itie nu kede nyadwong malo.². Medere nu ilega, di ikiunu kede piny, kede mino pwoc. ³. Kiye da, legunu pir wada me wek Rubanga yab ne wa ekeko me yamo, me yamo omung ka Kirisito, kame pire ango na otweo. ⁴. Me wek ami kop ngere, bala kame pore timo kede.⁵. Otunu ot me rieko ibut jo me oko, di igwokunu kare. ⁶. mi yamo u nakanaka bed kede kisa di irube kede munyo, me wek ingei epone kame ipore dwoko kede kop but dano moro no.⁷. Tie nango dedede taiciko bino tatamo ne u, en etie omin me amara, nyatic agenere epasoit wad wa i Rwot. ⁸. Kame ango acwao butu, pi tyen kop acel nono, me wek engei tie u, di eko kweno cunyu. ⁹. gin kede Onesimo, Omin me amara di etie dano agenere; kame tie acel ikomu, gin kiyaro mino ingeunu gi dedede otimere ikan.¹⁰. Aristaca nga mabus wad wa omoto u gin kede markus wot ami me Balnaba, kame en ebedo mino cik butu, kame ebino butu game nu: ¹¹. Kede Yesu kame olwonge be Justo kame tie ikom jo kame okepere, jo gi kenekene tie jo tic wa wa, me Ajakanut ka Rubanga, kame bin kibedo jo kame kweo cunya.¹². Epapero kame tie acel ikomu, Epasoit ka Kristo, emotu u, naka naka emaro lole lego itek piru me wek tetekeny icungunu di icwinyunu, di gi oremli, i mit ka Rubanga. ¹³. Piento amio ijura ikome, be etie kede amok butu kede jo me laedesia kede Hirepolis. ¹⁴. Luka dano me amara, ametie Daktale kede Dema omoto u.¹⁵. Motunu imiegu kede Amiegu kame tie ilaodesia kede Nimpo, karacel kede kanisa kame tie ture. ¹⁶. Kame otyeko Somo baluwa ni butu, miunu some ikanisa me ilaodesia kuno, ¹⁷. Kede iwaco nu Arkipo be enen kiber be, tic kame Rwot omie enen be ecobo.¹⁸Amot kame ango Paulo awandiko ikoma yutuno kite kame otweo kede kisa bed butu Amen.

1 Thessalonians

Chapter 1

¹Baluwa ka Paulo, Silbano kede Temeseo, but kanisa kame tie Tesalonika, kame tie i Rubanga Papa kede i Rwot Yesu Krisito. Kisa bed but wu kede mulem kame wok kibut Rubanga Papa wa kede kibut Rwot Yesu Kristo.²Wan nakanaka opwoyo Rubanga pi wun dedede, di oyamo nying wu ka otie ilega. ³Di oyutuno wu pi tice wu me yei, kede lole wu me amara, kede ikanyakin i gen wu i Rwot wa Yesu Kristo, i nyim Rubanga kede Papa wa.⁴v4 Imiegu na me amara, di ingeunu kite kame Rubanga oyero wu kede. ⁵Pien ejiri wan likame obino butu ikop kenekene, do ebino da kede twer, kede Tipo Kacil, kede gen adwong; bala kame wun ingeunu kede epone kame wan oudo otie bedo kede wu, pi kelo ne wu bero.⁶Wun ikounu doko jo kame lubo ekite wa, kede me ka Rwot, bala kame igamunu kede kop mere kede ilel kame yai kibut Tipo Kacil bed bala ibeunu ilito atot. ⁷Man oko mino ikounu bedo anyut aber ne jo oyei dedede me Makedonia kede Akaya.. ⁸Pien itiekunu tuco kop ka Rwot likame kibut Mekadonia kede Akaya kenekene, do i kabedo dedede kame mako yei wu i Rubanga. ⁹Pien gin ikom gi inyuto ne wa epone kame wan odonyo kede butu, kede epone kame wun ilokerenu kede but Rubanga yai iworo caljwogi pi tic ne Rubanga kame kuo kede me ateni; ¹⁰Kede pi daro Wode bino i malo, ngat kame en eyaruno kikom jo oto, en Yesu ngat okelo ne wa alako ikom lilo kame tie bino.

Chapter 2

¹Pien wan ikomu imiegu kede amiegu na, ingeunu donyo wan butu be likame oudo ebedo me nono. ²Do akadi icen ngei mano, wan okanyo can doko otimo ne wa time me leuc bala kitekame wu da ingeunu kede i Pilipi.³Do wan cuny wa nwang i Rubanga wa pi tuco ne wu Ejiri a Rubanga kede piem adwong pien kwac wa oudo likame wok iye angalo arabo ingolo rieko. ⁴Do, bala kite kame Rubanga oyei geno wa kede kop me Ejiri, Pimano wan likame oyamo pi yomo cuny jo do kwanyo Rubanga ngat kame tamo cuny wa.⁵Pien likame tie esawa moro kame wan otio kede kope amit, bala kame ingeunu kede, amotoko di oumo eranga wa. ⁶Pien Rubanga en ijura doko likame oudo deyo ayai ibut jo apat me wek kur obed yec apek bala jo pwony a Kristo.⁷Do wan obedo mwol idiere wu bala kite kame dako gwoko kede idwe mege. ⁸Aso kite kame wan obedo kede, par piru di omito wu tic kede mit atek pi nywako kuo wu, likame Ejiri a Kristo kenekene do iton cuny wa da idokunu jo kame omaro irom atek.⁹Pien wun iyutunu nu, imiegu kede amiegu na, cane wa kede tic atek. Pi tic iwor kede iceng piento likame wan omito kelo ne ngatamoto ikom wu adia dia di wan otuco Ejiri a Rubanga but wu.¹⁰Wun ibedunu Ijurak, iton Rubanda da, pi epone kame wan obedo kede kuo kacil, di omwol doko abongo ibunan idiere diere wa jo oyei. ¹¹Bala kame wun ingeunu kede kitekame wan obedo gwoko wu kede di odaro wu di ocukoro cuny ngat acel acel bala Papa kede idwe mege, ¹²tetekeny wek itwerunu ot iye kite kuo kame yomo cuny Rubanga ngat olwongo wu iye ajakanut kede ideyo mere.Pi kop gi wan bobo opwoyo Rubanga nakanaka, piento kakame wun igamunu kede kop a Rubanga, kakame iwinyu nu ibute wan, likame i gamenu bala kop me dano do bala kop a Rubanga me ateni kame tie tic i wun jo oyei.¹⁴Pien wan, imiegu kede amiegu, na ibedunu jo kame lubo Kanisa a Rubanga kame tie i Yudaya I Kristo Yesu. Wun da ibedunu kanyo pekini atot bala jo me lobo wu, ibut i Yudayan ¹⁵kame oneko Rwot wa Yesu kede inabin gi di gin iko cano wa, gin iko wango cuny Rubanga di i piem kede jo dedede. ¹⁶Gin igengo wan tuco Ejiri but jo kalikame i Yudayan kame oudo romo lokere. gin iko medo pongo dub gi ameda pien liko a Rubanga tie bino ikom gi irwom agwai.¹⁷Do wan, imiegu kede amiegu, okwanyo wan tenge ki butu pi kare acecek, ikom do likame icuny. Wan otamo, kede mit adwong, pi neno wang wu. ¹⁸Pimano wan oudo omito bino but wu ateteni, Ango Paulo, do Sitani oko totolo wa. ¹⁹Pien nyo kara en obedo gen wa, arabo ilel, amotoko ocoro me ewaka? likame ebedo wan nogo inyim Rwot wa Yesu Kristo i ceng me bino mere.? ²⁰Pien wun en ibedunu deyo kede ilel wa.

Chapter 3

¹Kite kame oneno kede be likame otwero do kanyakino, wan oko tamo be eber ne wan dong Asene kenwa. ²Di oko cwano Temeseo, omin wa, di bobo etie nga saserodoti ka Rubanga, di etie ngatic wadwa me tito ejiri a Kristo, pi mini teko kede nyang cung kie epone me yei wu. ³Be kur lworo mak ngatamoro pi itidil nogi, pien in kikomi kingeo be wan, koyero wa pi beo iye.⁴Pien iyateni, di wan oudo otie kedi, wan owaco ni di pwodi be wan opore neno can me itidil, akadi ka ebino cobere, di ida ingeo. ⁵Pi kop noni, kakame ango likame atwero mede kanyakino kede, ako cwano pi ngeno yei ni, amotoko nat kie poone moro ngat kakelo atama otieko yami, di tic wa ko bedo me nono.⁶Do nataman ikare kame Temeseo oyai kede kibuti eko bino but wan kan, di eko kelo newa kop kanyen amako yei wu, kede konyo jo can, di bobo wun iyutunu nu wan iber twatwal, kede cuny me mito neno wa, bala kite kame wada omito neno wu kede. ⁷Pimano, Imiegu kede Amiegu, wan otieko dino cunywa piru ki can dedede kede bedo arac, pi yei wu.⁸Do nan wan okuo, kame i cungo itek ikop ka Rwot. ⁹Do pwoc nyo kame wan kotwero mino Rubanga bobo piru, pi kilel dedede kame wan otie kede inyim Rubanga wa. ¹⁰Iwor kede Iceng olego kede cuny wa dedede be otwer neno nyimi, di koto oko neno nyo kinono korem ibutu kiyei.¹¹Nan Rubanga kikome di etie Papa wa, di Rwot wa Yesu Kristo, nyuto ne was epwone me bino butu. ¹²Okwao Rwot wa pi yei ne wu medere kede moko iye amara but ngat acel acel kede but jo dedede, bala kite kame wada otimo kede butu. ¹³Paka tuno iya ajikini me wek cunyu bed abongo raco moro ki poore kinyim Rubanga, kede Papa wa, ikare me bino ka Rwot Yesu Kristo kede jo ko yei dedede.

Chapter 4

¹. Me ajikini imiegu, wan okwao di dden obako dog wa inying Rwot Yesu be wek wuda imedenu ameda, bala kite kame igamunu kede ibut wan epone kame ipoorenu kede ot pi pwono Rubanga. ². Pien wun ingeunu cik go kame wan omio wu inying Rwot Yesu.³. Pien man en mit ka Rubanga, lonyere wu, pi ipoorenu weko caro me adote. ⁴. Pi ngat acelacel ikom wu poore ngeno epone me gwoko kome kene i lonyere kede wor. ⁵. Likame i mit arac, bala jo kalika obedo Iyudayan kalika ngeo Rubanga. ⁶. Pi lika ngatamoro poore dino arabo ngangalo omimere i kop ni, piento Rwot en obedo ngat kanyango pi kop dedede bala mago bala kite kame wada okwenyaro we kede sek di ojurao iye.⁷. Pi Rubanga lika olwongo wa bedo me car, do i bedo kacil. ⁸. Pi mano ngat kame dagi kop ni lika dagi dano, do edagi Rubanga, ngat komio wada Tipo mere kacil.⁹. Do pi kop kamako amara me imiegu kur iparunu be ango apoore wandiko newu, pien Rubanga opwonyu wun ikom wu maro ngat ocelu. ¹⁰. Do ateteni timunu amanono but imiegu dedede kame tie i Masedonia dedede. Do wan okwao wu, Imiegu, be medenu ameda. ¹¹. be wuda tamunu bedo di ilingunu, di iparunu pi kop kamako wu, di, itiunu kede cing wu, kite kame wan omio kedu wu cik. ¹². Be wek ibedunu iber ibut jo atie oko, dokon di likatie gimoro oremo wu.¹³. Do ango lika amito wu bedo bongo ngec, imiegu, pi kop kamako jo onino, pi cengmoro ikonu koko bala jo ace kalika tie kede gen. ¹⁴Pien kame wan oyei be Yesu oto di eko bobo yaruno, kamanono da Rubanga bino kelo kede en jogo kame nino i Rwot. ¹⁵. Pi wan Oyamo newu man i kop ka Rwot, be wan jo kame kuo di odong naka tuno dwogo ka Rwot lika bino i epone moro kenekene telo jo onino.¹⁶. Pien Rwot ikome bino dwogo piny i malo kede mor, kede dwan me malaika adwong, kede agwara ka Rubanga. Di jo oto i Kristo ko geno yaruno. ¹⁷. Dido wan jo akuo di odong pi riamo karacel kede gin i idoun pi riamo kede rwot iwi yamo. Di amanono okonu bedo kede Rwot nakanaka. ¹⁸. Pimano, diunyu cuny ngat acelacel kede kope gi.

Chapter 5

¹. Do kop me ceng kede kare, imiegu kede Amiegu, oudo kony mere li me ango wandiko ne wu. ². Pien wun ikomu ingeunu iber twatwal be ceng ka Rubanga me dwogo oyaro bedo bala akuwo kame bino iwor. ³. Pien gin kibino waco be, Anapakin kede mulem on kame peko angoole angoola bino kede ikom gi bala aramo ne dako me nyalo atin, di gin likame iko bwot.⁴. Do wun, Imiegu kede amiegu na likame itie nu icolo, me wek ceng no kur ngole ne wu bala ngakuwo. ⁵. Pien wun dedede ibedu nu idwe me lere kede idwe me iceng, wan likame otie me iwor amotoko me colo. ⁶. Do pi mano kur oninunu, bala kite ajo apat timo kede do obedunu di oneno di wi wa nek. ⁷. Pien jo kame nino, kinino iwor, di jo amito bedo me amera gin ki mer iwor.⁸. Do poore wan kame tie me iceng, bed di onek di ongapo ebuku me yei kede amara, di angapo ocoro, obedo gen me alako. ⁹. Pien Rubanga likame oyero wan pi neno can, do pi udo alako kame yai ibut Rwot Yesu Kristo. ¹⁰. Kame oto pirwa akadi ka wan oneno arabo onino, wan opoore bedo karacel kede en. ¹¹. Pimano diunu cunyu karacel di igenunu kuo me ngat acelacel, bala kite anan itimunu kede.¹². Di wan obako dog wa butu, imiegu kede Amiegu, pi ngi eno jo kame tie tic idiere wu, di kitelo wu ki Rwot, di kicoro wu. ¹³. Di imiunu gi amara amalo twatwal pi tic kame giu itimo, di itienu kede mulem idiere wu. ¹⁴. Nan wan okwa wu, imiegu kede Amiegu, corunu gi jo kame likawinyo kop, diunu cuny jo kame cuny gi odoko ngap, konyunu jo agoro, bedunu kede dire but jo dedede.¹⁵. Nenunube kur ngatamoro cul raco kede raco but dano moro ni, do nakanaka opoore lubo gikame ber, kibuti wun kenukenu karacel kede jo dedede. ¹⁶. Lelunu nakanaka. ¹⁷. Legunu abongo weko. ¹⁸. Pi gi dedede miunu Rubanga pwoc. Pien mane en mic ka Rubanga Iyesu Kristo pi wun.¹⁹. Kur igengunu tipo kacil. ²⁰. Kur icaunu kop me inabin. ²¹. Pimunu kop nogo dedede, di ikonu moko iya ber mere. ²². Wekunu tic arceo dedede me jwogi.²³. Di Rubanga acel nono me mulem elonyu dedede di alego Rubanga be, egwok tipo wu, kede cunyu di egwoko konu kiber abongo ingungur moro ikomu paka tuno kede dwogo a Rwot wa Yesu Kristo. ²⁴. Yei kadwong en ame ngat kolwongo wu kame en bobo ebino timmo.²⁵. Imiegu kede Amiegu, Legunu ne wa. ²⁶. Motunu imiegu kede Amiegu kede amot me notere kacil. ²⁷. Aciko wu inying Rwot be gia Somani poore me asoma but Imiegu kede Amiegu kopoore. ²⁸. Kisa ka Rwot wa Yesu Kristo bed but wu.

2 Thessalonians

Chapter 1

¹Paulo, Silvanio, kede Temeseo, but kanisa me Tesolonika, kame tie i Rubanga Papa wa kede i Rwot Yesu Kristo. ²Kisa bed butu, kede mulem kame wok kibut Rubanga Papa kede Rwot Yesu Kristo.³Wan omoko pi pwono Rubanga pirun nakanaka, imiegu, bala kame poore kede, pien yei wu tie dongo, bobo amara kame ngat acel acel tie kede but jo icegun tie meede. ⁴Pimano en omio wan owakere ikanisa ka Rubanga pirun, pi dire kede cungo iyei ikare me adagadaga kede itidil kame ikanyakino nu. ⁵Mane nyuto be ngolo kop ka Rubanga tie ateni, me wek idokunu jo koopore pi jago ka Rubanga, kame nataman itienu neno can pire.⁶Eneno gi kopoore kibut Rubanga pi mino can but jo atie lolo wu, pi gi da neno can. ⁷Kede pi mino wei but wun jo kame otie lolo, karacel kede wan, ikare me Rwot Yesu bino neeno kede imalaikan mege me twer ⁸Imac aliel di eko mino can but jo kalikame ngeo Rubanga, kede jo adagi winyo ejiri ka Rwot wa Yesu Kristo.⁹Kame bino mino can kalikame tiek but gi, inyim Rubanga, kede ideyo me twer mere. ¹⁰Man bino timere ikare kame en ebino bino kede pi jo mege, opoore mine deyo, kede pi jo oyei en dedede me ur pien wun ikounu yei ijura kame wan omio i ceng no.¹¹Pimano no en omio wan olego piru naka naka wek Rubanga maru ibedunu jo ko opoore pi lwongo mere, di eko cobo bero me ilel mere dedede kede gi aber ame itimunu pi yei wu. ¹²Me wek nying Rwot wa Yesu Kristo ud deyo kibutu, kede wuda kibute, di lubere kede kisa ka Rubanga wa kede me ka Rwot Yesu Kristo.

Chapter 2

¹.Nan wan obako dog wa butu imiegu kede amiegu pi kare medwogo karwot wa Yesu Kuristo kede cokere wa karacel bute ². Bekur imiumu tamwu totolun awakawaka, arabo peko moro, amotoko ki tipo kacel, cemogo iyamo, amotoko ibaluwan kame wan owandiko, kawaco be ceng me dwogo ka rwot oteko tuno³. Kur ngatamoro ngal wu iepone moro ni, pien ceng no likame bino tuno, tuno kede kame jo ojemo nerubanga en kogeo, dido ngadubo nono koneno, ngat kame otieko iiko ne pi ywenyo atwal. ⁴. Ngat kame nga piem, di etingere malo kene pi mito kalemo gi kame kolwongo be Rubanga, arabo gi kame koworo, tetekeny en ebed bala Rubanga itempulo ka Rubanga.⁵. Mam Iyutununu be di pwodi ango atie kede wu, awaco ne wu kop nogi? ⁶. genge wu, awaco ne wu ingeunu gikame tie genge tetekeny en bin kame kare mere oromo. ⁷. Pie gikame omungere me ngarac nan tie tic, ngat kame nan do twero genge, bino timo tuno kede kare kame obino kwanye kede.⁸. Dido oko bino nyuto ngarac nono kame Rwot bino neko kede wei kame wok kidoge, di eko bino tieke kede meny atek me bino mere. ⁹. Aka di eda kame bino mere oyaro bedo icen me tic ka Sitani kame tie kede teko dedede, kede gianena kede gi me isuur me angalo. ¹⁰. Doko ebino tic kede angalo arac but jo kame tie rwenyo Atwal, pien gin kidagi game kop me amara me ateni me wek koto kiud alako.¹¹. Do pimano Rubanga bino cwano negi twer kame bilaro gi di komino gi kiyei kop me angalo. ¹². Me wek ngol kop loi gin jo dedede kalikame oyei kop me ateni, do di cuny gi bedo itimo gi kame li kopore.¹³. Do wan pore opwoi Rubanga nakanaka piru, imiegu kede amiegu na kame Rwot maro pien Rubanga oyero wu cako ki agege pi bedo jo kolakere pi lonyere me tipo kacil kede yei me ateni. ¹⁴. Kame en elwongo wu kede ejiri kame wan otuco pi wudo deyo ka Rwotwa Yesu Kuristo. ¹⁵. Pi mano imiegu kede AMiegu na, cungunu di itekunu di ikonu mako kop kame wan opwonyo wu, arabo kede dog wa amotoko kede baluwa.¹⁶. Nan Rwotwa Yesu Kuristo ikome kede Rubanga kede papa wa kame omaro wa, di eko mino wa kweicuny kame bedo nakanaka kede gen aber pi kisa mere. ¹⁷. Ekwei cunyu du eko mino wu idokunu tek itice kede ikope dedede kame beco.

Chapter 3

¹. Me ajikini mere imiegu na legunu pir wa me wek kop ka Rwot oti kiber di oketo deyo iye iepone kame etie kede idiere u. ². Dokon me wek iak wan icing me tie atatai di kite gi reco: pien likame jo dedede tie kede yei. ³. Do Rwot genere en kame ebino sipakinou di eko gwoko u ikom gi arac.⁴. Dokon wan otie kede gen but Rwot pi kop ka mako u be un pore itimunu dokon ibinunu bedo timo gi kame wan ocikou iye nakanaka. ⁵. Dokon be, Rwot pore telo cunyu ii amara ka Rubanga kede ii dire daro Kristo.⁶. Nan do wan ocikakino u imiegu wa ki nying Rwot wa Yesu Kristo be, yaunu tenge ki but omin moro no kenekene kame lia oto iber odai lubo itok kame en egamo ki but wan. ⁷. Pien un ikomu ingeunu epone kame ibedunu lubo wa kede wan likame obedo timere atatai ikare kame oudo otie kede idiere u. ⁸. Amotoko unneno wan di ocamo cam ka dano iwor kede iceng tetekeny wek kur ojarama wa bed ikom ngatamoro ikomu. ⁹. Liame pien twero oudo li kibut wa, do pi wan bedo anen kame un ipore nu lubo.¹⁰. Dokon akadi di bin wan oudo otie kede u, ocikakino u be kame ngatamoro dagi tic kur ecami. ¹¹. Pien wan owinyo be tie jo mogo ikomu kame oto i epone aac odagi tic atwal do gin ki bedo jo opotar. ¹². Kop no mio wan ocorakino u di beo ki but Rwot wa Yesu Kristo be jo me epone no pore tii kede anapakin dikiko camo cam gi ikom gi.¹³. Do butun imiegu wa, kur i olunu timo gi aber. ¹⁴. Dokon kame dano moro dagi winyo kop wan kame tie i baluwa ni cikunu wangu ikome dili ikounu upere kede atwal tetekeny wek lewic make. ¹⁵. Di liki itere nu bala nga kwo do icore nu bala ominu.¹⁶. Pore do Rwot me anapakin ikokome mi u anapakin ii epone dedede. Rwot bed kede u. ¹⁷. Amot ko wok i but Paulo di beo kii wandik me cinga ngo kame idelelei kii baluwan dedede: Aso ango awandiko. ¹⁸. Kisa ka Rwot wa Yesu Kristo bed kede un dedede. Amano. (Baluwa me are but jo Tesalonika bin owandiko kii Asene).

1 Timothy

Chapter 1

¹Paulo ngaor a Yesu Kristo di beo i cikere ka Rubanga nga lak, kede Rwot Yesu Kristo obedo gen wa. ²But Timoteo, woda me ateni iyei, kisa, isasir, kede anapakin ayai i but Rubanga Papa kede Yesu Kristo Rwot wa.³Atie kwai pi dong iye Epeso, kame a oto kede Makedonia, wek icorakino jo mogo kur i pwony gi a pat. ⁴Arabo dubo kare gi i tatam kede wapo ageini me anywali gi, gi kame maro kelo piem kabedo me dongo tic ka Rubanga kame cungo i yei aso tim kamanono.⁵Nan ajikini me iswil en amara kame wok icuny acil, ngec aber me cuny, kede yei me ateni. ⁶Kame jo mogo, otieko parao tenge, di iko donyo yamo kope kame kony gi li. ⁷Di gin kimito bedo jo pwony me iswil, di likame kiniang gi kame ki waco, arabo kop kame kimoko be ateni. ⁸Do wan ongeunu be iswil ber, kame ngatamoro otio kede i epone kaber.⁹Di ingeunu be likame kokote iswil pi jo opoore, do pi jo kareco kede ka likame wor, pi jo kalikame ngeo Rubanga kede jo dubo, jo kalikame cil kede jo odubere, pi jo kame neko Papi gi kede toti gi kede jo ka ngolo jo. ¹⁰Pi jocaro, cuo kame buto kede cuo wad gi, jo kame mako jo kede gen me ud, jo a angalo, jo kame kwongo atatai, jo kame mio ijura me angalo kede, kame tie gimoro ace kame piemo kede pwony kaber. ¹¹Di lubere kede deyo me Ejiri me winyo ka Rubanga kame da oketo butwa igen na.¹²Ango apwoyo Kristo Yesu Rwot wa, komia teko me tic noni, piento eneno be ango agenere, di eko keta bedo ngatic. ¹³Akadi bed bala oudo ango abedo nya nywar, atidilo en, awanakino en, do ako udo kisa pien oudo ango atimo gi ikwic kede ili me yei. ¹⁴Rwot di oko mia kisa opong, karacel kede yei kede amara kame tie i Kristo Yesu.¹⁵Man en kop me ateni kame jo dedede poore gamo di iko yei, be Kristo Yesu obino i lobo pi lako jo dubo, kame ango abedo ngadubo kame kalamo jo dedede. ¹⁶Omio pimano ango ako udo isasir, tetekeny kibut ango Kristo Yesu bino nyuto dire mere adwong ican, bala anyut but jo kame bino yei en di kiko udo kame bedo nakanaka. ¹⁷Nan but Abaka kame pugo nakanaka, kalikame too, kalikame neeno, en Rubanga acel kenekene kame riek, wor kede deyo bed bute nakanaka Amen.¹⁸Aciko kope gi buti, woda Timoteo, di lubere kede kope kame komurao ikomi, tetekeny i mii teko kede twer me yii kiber. ¹⁹Di itie kede yei kede ngec aber me cuny, kame jo mogo pi dagi lubo ngec me cuny gi, omio yei gi do oko rwenyo. ²⁰Kame mogo ikom gi obedo Kumenayo kede Alekesanda kame ango atieko jalakino icing Sitani, tetekeny manono pwony gi kiwek bedo kede acae but Rubanga.

Chapter 2

¹Aso me agege mere, ango akwao be, kwac, ilega, ingangai but Rubanga pi jo ocegun, kede miino pwoc pore tim pi jo dedede. ²Pi abakai kede pi jo dedede kame tie ii akarinikin me pug tetekeny amoto obedunu ikuo oling kede anapakin, kede me mulem di oworunu Rubanga, kede di otienu kede tim me lworo Rubanga iyote dedede. ³Man tie gi kaber kame yomo cuny Rubanga ngalak wa. ⁴Ngat kame mito ne jo dedede pi udo alako di gi iko udo ngec ikom ateni.⁵Pien Rubanga tie acel doko ngat kame rucakino Rubanga kede jo da tie acel, dano no en Kristo Yesu. ⁶ngat kame bin omio kuo mere pi lako jo dedede manoni en obedo gi kame moko kop kame omio ikare mo poore. ⁷Kop noni en omio oyera pi bedo ngatuc Ejiri kede ngaor, kame jo ka likame yei kede i ateni ango atie yamo ateni i Kristo, doko likame atie ngalo - apwony me ikapirin iyei kede ateni⁸Pimano, ango a mito be cuo ikabedere dedede poore lego di ikiaro cing kacil malo abongo cuny me gero arabo piem. ⁹Iye epone nono da mon da poore ngapere iye epone kame ber, ibus kede engape kopore, likame i pore kedo yer wigi arabo ngapo mwola me sabu, arabo bira ara ngapo engage me wel. ¹⁰Do kibed kede engape kame nyuto poore ibut mon kame waco be ki woro Rubanga.¹¹Dako miero pwonyere eliling di emwolere. ¹²Ango likame a yei ne dako moro pwony arabo bedo kede akarinikin ikom cuo, dako miero ling tiiti.¹³Pi Adamu en kame bin ogeo cweeno, dido oko cweeno Keba. ¹⁴Pi Adamu en kame likame ogeo ngalo, do Keba en kame ogeo ngalo di eko tuuro cik me Iswil ka Rubanga. ¹⁵Do, dako bino udo alako pi nywalo idwe, kame ki dong di iyei, amara kede poore i yei kede kuo kacil.

Chapter 3

¹Man en kop me ateteni, kame icuo a mito bedo ngakwat adwong, udo emito tic kaber. ²Akwat adwong poore bedo dano kame lii kede ironikin moro, icuo me dako acel, dano amwol, wie tio di iponeso mege beco, egamo wele di etwero pwonyo jo. ³Likame poore mato kongo, likame poore bedo dano ager, likame poore bedo dano anya eranga me sente, epore bedo dano amwol, kalikame ngalok, likame engobelo jame me jo.⁴Epore bedo ngat apugo ture kiber, di etie kede idwe aturere ijamuni dedede. ⁵Icuo kalikame twero pugo ture, twero daro kanisa a Rubanga benyo?⁶Kur ebed dano apwodi oyei ayea, wek kur ewaka make di eko poto icing Sitani. ⁷Epore bedo kede caden aber but jo kalikame oyei, me wek kur epoti iye owic me Sitani.⁸Amanono jo tic me kanisa poore bedo jo aturere, ngat kalikame kobo kop. Kur emat kongo, kur ebed nga eranga me sente. ⁹Poore gwoko yei mere kede niang amalo. ¹⁰Opore ber gamo gi, do kame ikato en kamio iko tic di oudo aronikin more likame tie ikom gi.¹¹Amanono mon gi da poore bedo mon aturere, di likame iyamo kop arubo jo, dako amwol, di egenere ijamini dedede. ¹²Jo tic me kanisa poore bedo kede dako acel, i bed jo apugo idwe gi kede ude gi kiber. ¹³Jotic otio kiber udo kitie kede kacungo kaber, kede nwang cuny adwong iyei atie i Kristo Yesu.¹⁴Awandiko ni kop ni akadi bed bala ayaro bino buti awaka. ¹⁵Do kame agal, komio atie wandiko ni baluwa ni me wek ingei epone kame itwero tic kede i ot a Rubanga, kame obedo kanisa a Rubanga akuo, epir kede ka cungo me ateni.¹⁶Abongo peny moro, yei me jo aworo Rubanga bino bedo dwong, "Rubanga oneno ical me dano, beo i Tipo Kacil, imalaikan da onene, otuce but imo da, jo me lobo da diko yei en, oko tere malo ideyo."

Chapter 4

¹Tipo kacil yamo kakaler be; ikare me ajikini jomogo oyaro yai tenge ki yei, di kiko ciko yit gi iye esupe me tipere kareco kede pwony me jwogi. ²Di kicukere be iyamo ateni, do di cuny gi odil bala oyuwo kede lilim odop³Gin igengo jo be kur nyomere, di ki cikakino jo pi kwero cam mogo kame Rubanga ocweo, kame jo oyei kede kame ngeo Rubanga twero gamo di kiko camo kede pwoc. ⁴Piento gi acwea ka Rubanga dedede beco kame dano moro likame pore kwero kame di iko game kede pwoc. ⁵Piento udo otieko lonye kede kop ka Rubanga kede ilega.⁶Kame iketo cunyi yutuno wi imiegu kede amiegu ikope gi, iyaro bino dooko ngatic ka Yesu Kristo aber, odongo kiber ikom kop me yei kede pwonyere kame bin iudo. ⁷Do ket cuny i dag itatam kede iwa kareco me imaake asek, di iko kitokin tinao kuo ni woro Rubanga. ⁸Pien rierieo komi me mine bedo yot tie kede kony anonok, do woro Rubanga tie kede ameda i epone dedede, pien emio wa cikere ka Rubanga pi nataman kede pi kare kame tie bino.⁹Man obedo kop me gen adwong di epore me agama i epone dedede. ¹⁰Manono en komio wan olole itek, di oyei riamakin kede can, kede acae pien wan oketo gen wa ikom Rubanga ka kuo kame obedo ngalak me jo lung, do akato mere me jo ko yei.¹¹Cikakino jo di ipwonyo gi pi lubo kope gi. ¹²Kur iyei ne ngatamoro cacao in be pien in ibedo eponga, do bed anen but jo koyei lung, i kop kame wok i dogi, i amara, i cuny, yei kede lonyere. ¹³Ket cunyi dedede isomo kop ka Rubanga, cuko cuny jo kede pwonyo kop ka Rubanga, paka tuno kede kakame ango abino kede.¹⁴Kur icacao gi amia kame tie ikuo ni no, kame bin ko mii beo ki imurai kede kame idongia oketo kede bad gi ikomi. ¹⁵Ket tam ni dedede ingingico kope nogi, di iko mino kuo ni dedede iye, me wek ameda kame in tie kede neeno but jo dedede. ¹⁶Bed kede gwokere atek ikom kuo ni, kede kop kame ipwonyo, pien kame imede timo Kamanono udo iyaro lako kuo ni karacel kede jo awinyi.

Chapter 5

¹Kur ibunano adwong, do tere bala Papa ni awobe katino bala imiegu ni, ²Mon kadongo bala jo ka Totini, mon katino bala amiegu ni kicilo.³Wor apuserun kobedo apuserun kikokome. ⁴Do kame apuserut no tie kede idwe amotoko idwe me imiegu mege: kipore nyuto woro kede kisa imiere gi kede culo jo nywal gi pi manono ber, Rubanga pwoyo.⁵Doko da kame tie apuserut ikokome, di eli kede gimoro, egen Rubanga di eko mede ibako dog kede ilega iwor kede iceng.

⁷I kop gi cori iye jo, me wek kibed abongo raco moro, arabo kop moro kame jo cao gi iye. ⁸Do ka ngatamoro likame cobo mit me turgi akato mere jo me iode ikokome etieko weko yei, doko erac lono lo kalikame oyei.⁹Apuserun likame pore wandikin i ekodet me apuserun di kitie piny me mwakini ot kangape me dongo di ebedo dako me icuo acel. ¹⁰Di nying irwo ikom tice kabeco di epwonyo idwe kiber, egwoko jo kumbor, elwoko tien jo or, egamo jo kame can odio di elubo tic kaber.¹¹Do apuserun katino kur i gam gi, pien ka mit me kom obwone iweko lubo Kristo, di udo gi imito nyomere. ¹²pien udo kidonyo ingolo mol pien kiweko yei gi me agege. ¹³Medo iwi magi kipwonyere bedo abeda, di kirimo piny yai iot ot iot, likame kenekene bedo abedo, doko kidoko jo akwot kede jo kadonyo ikop kalikame konyo gi, di ki yamo kop kalikame gin ipore yamo.¹⁴Ango amito be mon katino nyomere, inywali idwe, igwok miere kur imi kare but nga kwor me yamo kop me acae. ¹⁵Pien mogo otieko lokere lubo sitani. ¹⁶Kame icuo moro oyei arabo dako moro oyei tie kede apuserun, miero i kony gi, me wek kur ket yec iwi kanisa, me wek kony apuserun kame tie apuserun ikokome¹⁷Wek jo dong kame timo kiber ud woro, kame kato mere jo kame tie cane i kop kede pwony. ¹⁸Pi iwandik kacil waco be, "kur i boi dog twon kame etie canyo kede cam, pien ngatic poore kede cul mere."¹⁹I kom kop kamako jo dongo kur i gam pido ikome, do i dog ijurak are arabo adek. ²⁰Jo kame timo dub cok gi inyim jo katot, wek jo ka pat lwori.²¹Aciki inying Rubanga, kede da Rwot Yesu Kristo kede da imalaikan kame koyero be gwokere i gigi abongo apokapoka moro ikom acel ara kapat, di lika tie gikame itimo iya apokapoka. ²²Kur isusunyo keto cingi ikom ngatamoro, arabo bedo ngat kame ribo bal ka ngatamoro, gwokere keni di icil.²³Kur imat pi nono, do ket vino katitidi pi peko me Aramaic kame itie kede, kede goro ni. ²⁴Dub me jo mogo idedelei di pwodi ngolo kop jo mogo lubo gi. ²⁵Kamanono da tice kabeco ka jo mogo neno kakaler di pwodi kede mogo da kacal Kamanono lika twero pwono.

Chapter 6

¹Wek ipasoi atot kame tie piny me ayoko ka Rwot ter jo dongo gi bala jo kame pir gi tek, kame poore awora me wek nying Rwot kede pwony mere kur bunano. ²Kede gin jo kame tie kede yei be jo tel gi, wek gi kur kicai gi piento gin kibedo imiegu. Do tikatika tim ne gi tic, Piento kitie jo me agena kede omarogi ki ud gi, jamini gi pwonyo wa kede kiarao wa.³Kame dano moro pwonyo kamano kede winyere i kope dedede paka na kope ka Rwot Yesu Kristo da kede pwony amako jo kalikame upere kede kop ka Rwot. ⁴En etingere di ekwia gimoro do en udo epong kede cuny ka rac me piem kede me lok ikom kope kenekene, manoni kelo nyeko, apokapoka, dubo nying jo, poto cuny. ⁵Kede atwom twomun me cuo kame tam gi otapar, doko ki lii kede ateni da, kitero be ud gi tie but Rubangan gi go. I but jo acal kamano nyik tenge.⁶Do woro Rubanga me ateni ud tie iye. ⁷Pien wan lio kelo gimoro i lobo ni da etie me ateni lio twero tero gimoro oko. ⁸Bedo tie kede cam kede gi angapa, wek mago romi⁹Do jogo kame bin obedo jo kobaro bino poto iye atama kede owic kede i kope katot me mingo kede mit me kom akalamo kame wao cuo iya muducar kede i rwenyo. ¹⁰pien maro sente tie alias me dub kame oloko jo mogo iye iko yai tenge iyei di kiko kangaso kuo gi kengi kede par katot.¹¹Do yin dano ka Rubanga yai tenge kimagi di iko lubo poore, woro Rubanga, yei, amara, diire kede ibedo mot. ¹²Yii yi kaber me yei, iko udo kuo me nakanaka kame olwongi iye i kare kame ituco kede yei ni inyim ijurak katoto¹³Amii aninga inyim Rwot kame laro gi dedede ki nying Rwot Yesu Kristo kame inyim Pontius Pilato ojurao isuur kaber. ¹⁴Kame do gwok cik ni bongo akemer moro kalikame tur paka na neeno ka Rwot wa Yesu Kristo.¹⁵Kame da ikare mere bino nyuto ngai no kame tie ki winyo kame en kene etie Zbaka me Abakai kede Rwot me Rwode. ¹⁶Kame en kene elii kede kom kame top kabedo ilero kame moro likame twero tuno iye, kame dano likame neno arabo twero neeno me wor kede twer kalikame tiek amanono.¹⁷Niang gin jo kame obaro iwi lobo ni, kame wek gi kur ibed jo kame paro par amoto ara kede gen iye abar me abe kwanyo but Rubanga kame kuo amio wa abar dedede pi numu numo gi. ¹⁸Kame kitimo bero me wek kibari i tice di ki yikere me pokopoko di ki winyo nywako yamo. ¹⁹Kiteto i yot kano jame a pir gi musingi kaber atie olup tuke pi kare katie bino me wek ki mak gia likanyongi i kom kuo kalikame tiek.²⁰oh Timoteo gwok mago kame tie me gen, di inaco mago kame tie me atatai kede jo piem me gi kame ki cweo ken gi. ²¹Kame jo somo mogo amalo okoso iye i kop me yei, kica ka Rwot bed kede wu. Amanono

2 Timothy

Chapter 1

¹Paulo, ngat obedo ngaor ka Yesu Kristo beo imit ka Rubanga, di lubere kede cikere me kuo kame tie i Yesu Kristo. ²But in Timoteo, woda kame amaro: kisa, mulem kede mwolo kame wok kibut Rubanga Papa kede Yesu Kristo ngat obedo Rwot wa.³Apwoyo Rubanga, ngat kame ango abedo tic ne cako kibut jo akwari na, kede cuny aber abongo sikao di ayutuno in nakanaka ilega na me iwor kede iceng ⁴Do pi koko ni kede pige wangi omio ango atie kede mit atek me neni di a pong kede ilel. ⁵Kame ayutuno yei atek kame oudo in itie kede bala kitekame daani Lois da yei mere tek kede i agege toto ni Yunia da mio ango angeo be yei nono pwodi tie ikomi.⁶Pimano ango ayutuno wu pi yangaro giamia ka Rubanga kame tie ikomi kame bin iudo ikare kame oketo kede cing ikomi. ⁷Pien Rubanga likame omio wan cuny me lworo, do emio wa cuny me twer, me amara kede me adam katio.⁸Pimano kur imi lewic maki me mino ijura ikom Rwot wa kede ikom ango da kame abedo epasoit mere, do bed ngat kame nywako can keda pi kop me Ejiri, di lubere kede teko ka Rubanga. ⁹En ngat ko lako wa di eko lwongo wa kede lwongo kacil kalikame pi tice wa, do pi mit mere me kisa kame en emio but wa di beo kibut Kristo Yesu di pwodi likame ecweo piny. ¹⁰Nan do enyutere but wa di beo kibut ngat kolako wa en Yesu Kristo ngat ko loo to di eko kelo kuo kede lero kalikame tiek di beo i Ejiri. ¹¹Rubanga oyera pi bedo ngatuc kop mere, bedo ngaor, kede ngapwony me ikampirin.¹²Akadi di atie neno can pi kop noni. do lewic likame maka, pien angeo ngat kame ango ayei. Pien ango amoko be en etwero gwoka kede giamia kame emio icinga iceng no. ¹³Mak itek kop kame iwinyo kibuta, yei kede amara kame tie i Kristo Yesu. ¹⁴Gwok jamini abeco kame omi kede Tipo kacil kame bedo iyi kede i wada.¹⁵Pimano ngei be jo dedede kame tie i lobo Esia olokore tenge kibuta kame gin kibedo Pigelo kede Amogene. ¹⁶Rwot mi winyo but jo me ot Onesiporo pien ekweo cunya doko lewic da likame make ikom can kame ango atie neno me irikoi. ¹⁷Kakame etie kede i Roma ecane me mona di eko uda.¹⁸Rwot mie eud kisa ni iceng nono pien etimo na jamini abeco atot ikare kame atie kede i Epeso.

Chapter 2

¹. Pimano atin na bed di itek ikom kisa ame tie ikom Kuristo Yesu. ². Do gikame iwiny ibula inyim ijurak atot magongo ida mi but jo kame genere ame bino twero pwonyo jo ace da.³. Pimano kanyakino ikare atek bala sirikale a Yesu Kuristo. ⁴. Likame tie nga yi moro kame bodo wie kede kuo me piny kan, do wek etim gikame yomo cuny ngat ko yero en bedo sirikale. ⁵. Doko kame dano moro tie nga ringo likame eudo gia mia, kwanyo di elubo iswil me ringo.⁶. Ngapur ame puro pore bedo nga agege me udo anyakini me tic mere. ⁷. Winyi gikame ango ayamo me wek Rwot mei iud niang ikom gi dedede.⁸. Yutuno be Yesu Kuristo akwar Daudi oyaruno ikom to bala kame ejiri na tie kede. ⁹. Pi ejiri noni en amio ango akanyo can bala ngadubo pakana tuno iot kol do kop ka Rubanga likame otweo. ¹⁰. Pimano ango akanyakino gi dedede pi bero me jo kame oyero me wek gin ki ud alako ame tie ikom Kuristo Yesu kede deyo me nakanaka.¹¹. Etie kop me agena pi kame wan oto kede en, wan obino kuo bobo kede en ¹². Kame wan obeo ican obino bobo pug kede en kame wan odage eda ebino dagi w, ¹³. Kame wan likame oyei ikome en ebino dong di egenere pi en likame edagere kene.¹⁴. Ikom kope gi ket gi iyutunu iko kwenyaro jo inyim Rwot wek kur ki dony piem ikom kope akony gi li ame dudubo jo ame winyo. ¹⁵, Somi pi nyuto tienu but Rubanga bedo ngatic alikame pore bedo ileuc, ngat kame poko kiber kop me ateni.¹⁶. Dagi yamo mogo ame kony gi lii pien ki bino medo li me woro Rubanga. ¹⁷. Doko kop gi bino bedo bala adola ame nyai ame obedo kumenayo kede pileto. ¹⁸. Jo kame oparao ikop me ateni di ki yamo be iyarun otieko kato di kiko reto yei me jo ace.¹⁹. Kamano tie da acakini ka Rubanga cungo di osipo di etie kede amok be, Rwot ngeo mago ame tie mege. Doko be, wek ngat aciel aciel ame olwongo kede nying Kuristo yai tenge ikom dub. ²⁰. Do ikom ot adwong likame tie jame me sabu kede siliba kenekene, do tie jame ame otimo kede ibaon kede lobo mogo otio kede gi pi wor mogo otio kede gi ili me wor. ²¹. Kame dano olonyo kome ikom magi dedede ebino bedo gitic me wor olonyere di eko ttuno imit ka Ngadwong eko nyutere ikom tice abeco.²². Yai tenge ikom mit me eponga: do lub poore yei amara kwei kede jo go jo kame iwongo Rwot kede cuny acil. ²³. Do kope me mingo kede peny alikame nyuto rieko weki di iko ngeno da be ki kelo piem.²⁴. Ngatic ka Rubanga pore bedo ngat alikame piemo; do epore bedo dano ame mwole but jo dedede, ngat kame pwonyere dire. ²⁵. Iyi mwolere ngat kame pwonyo jo kame piemo kede me wek Rubanga mi gi cuny me swilaro tuno ingec me ateni. ²⁶. Me wek gi ki mai kom gi iye owic ka Sitani ame otero bedo ngabus ikom mit mere.

Chapter 3

¹Do ngei man be, i kare me ajikini, oyaro bedo kare atek. ²Jo bino bedo jo amaro komgi kengi, jo amaro sente, jo ewaka, jo atingere, jo acae, jo ka li kede wor but jo nywal, jo ka li kede pwoc, jo alika acil. ³Jo ka li kede amara, jo ka li kede isasir, jo cai kope abeco, ⁴jo erupe, jo awigi tek, jo ajo epali, jo amaro tice me kom lono maro Rubanga.⁵Di i neno bala jo kame woro Rubanga, do di tice gi dage. Lokere unu tenge ibut jogi. ⁶Epone me jo nogo en kame lwidar i ude me jo ocegun di gin iko mako mon awigi goro kame opong kede bal kame mit me kom owao tam gi tenge. ⁷Apwonyere nakanaka, di likame gin kituno ingeno ateni.⁸Bala kitame Jannes kede Jambres otamo piem kede Musa, so jogi da dagi ateni, jo kame adam gi odubere, i malayan me yei. ⁹Do likame gin i yaro mede ot inyime bobo. Tim gi areco bino nyutere but jo dedede bala kitame me ajoka da, onyutere kede.¹⁰Do in, i lubo kiber pwony na, me kuo na, dwong kop me kuo na, yei neno can pi kare alac, kanyakino. ¹¹A una, acana kame otimere i koma, i Antiok, Liconium, I lystra. a una nogi bin ango ako kanyakino i gi. Bobon da Rwot oko konya. ¹²Bobo jo dedede, kame bino kuo - kuo me wor i Yesu Kristo bino neno can me a una. ¹³Do jo areco kede jo esupe bino mede ameda dubere di ingalo jo doko da di ongalo gi da.¹⁴Do in miero i mede i gikame i tieko pwonyere kede kame tie iber, di ingeo ngat opwonyi iye. ¹⁵Doko da geno di in pwodi atin, in ingeo i wandik kacil kame twero mino in bedo riek i alako di beo iyei ame tie ikom Kristo Yesu.¹⁶I wandik dedede kacil yai kibut Rubanga, di eber me pwony, moko, iiko, me pwonyo jo i lubo poore. ¹⁷Me wek dano ka Rubanga twer timo kiber di eyikere kiber pi timo epone me tice abeco dedede.

Chapter 4

¹. Aciki inyim Rubanga kede Rwot Yesu Kristo oyaro ngolo ne jo akuo kede jo oto kop idongo mere kede ajakanut mere. ². Tuc kop bed di iyikere ikare dedede, yiki burano mi nwang cuny kede ikanyakin adwong.³. Pien kare binobino kalikame gibino dire kede pwony icararai do pi mit me kom gi bino coko jo pwonye apwonyo gi ayomo cungi. ⁴. Kede gibino lengo yit git tenge i ateni di gi ko lokere winyo kop alikede ateni. ⁵. Do gwokere igi duc, kanyakino peko ti ticeni me ejiri kede tiek tic ni me tuce.⁶. Pi ango nan aikere me amia bala gi ayala do karena me yai tie tuno. ⁷. Ango gira ayiyi aber, atieko epeluna, adaro yei. ⁸. Nando otieko ikoma ocoro me pore kame Rwot angol kop opore bino mina iceng nono kede likame ango kena do but jo nogo dedede da ame daro dwogo mere.⁹. Tim kede teko pi bino awakawaka. ¹⁰. Pien Dema ojala, pi amara me lobo kede eoto i Thessalonica kuresene i Galatia, Tito i Dalamatia¹¹. Luka kene atie kede, kwany Marako iko kele kedi: Pien piretek buta pi tic ni. ¹². Tukiko acwao i Epese. ¹³. Esuka ame aweko Teroa but karapo, di itie bino bia kede, kede itabun, do tutwalmere cik acon.¹⁴. Alekesanda atet otimo na gire raco: Rwot cule dilubere kede tice mege. ¹⁵. Bed di igwokere kede, pi edagi kitek kop wa. ¹⁶. I dwokini na me agege likatie ngat ocungo kede do jo duc ojala: A lego Rubanga be kur eket raco nogo iwigi.¹⁷. Do Rwot oko cungo kede eko mina teko be di beo ibutango ejiri ngere tetekeny jo ame likatie iyudayan da winyi. Do oko laka idog engu. ¹⁸. Rwot bino laka iraco dedede, di eko gwoka i ajakanut mere imalo: Deye bed buti nakanaka Amano.¹⁹. Mot Purisila kede Akwila kede diakal onesiporas. ²⁰. Erasito odong Korinto do Toropimu aweko miletu di tuo. ²¹. Tim kede teko ni dedede pi bino dipwodi kare me ngico. Eubulu moti kede pulen kede Linu, kede Kulandia kede imiegu dedede. ²². Rwot Yesu Kristo bed kede tipo ni Kisa mere bed kedi Amano.

Titus

Chapter 1

¹. Ango Paulo nyatic ka Rubanga kede ngaor ka Yesu Kuristo di lubere kede yei me jo ka Rubanga oyero kede pi medo ngec gin me gime ateni kame tie pi woro Rubanga. ². Di otiek kede gen me kuo abedo nakanaka kame Rubanga ngat kalikame ngalo oyiko di pwodi likame ocweo piny. ³. Do ikare kopoore eko nyuto kop mege di beo kipwonyo ejiri kame ango ako keto cunya iye di alubo iswilia ka Rubanga nyalak wa.⁴. But Tito woda abe kiyei kame onywakokisa isasir kede mulem kame wok kibt Rubanga papa kede Rwot wa Yesu Kuristo nya lakwa. ⁵. Pi kop gi omio ango aweki icula me kurete pi in temuno gikame pwodi mito ayika, di iko kwero jotel ibomba acelacel bala kame oudo atieko waco ni.⁶. Jo tel nogo miero bed jo kame likede raco moro pore bedo icuo atie kede dako acel di etie kede idwe koyei di likame itie atatai arabo kaliame winyo acora. ⁷. Pi bisop pore ebed abongo raco moro bala ngagwok ka Rubanga kur ebed ngaewaka arabo ngagero di likame emato bwini akec arabo engangoi amotoko bedo kede eranga.⁸. Do en epore bedo ngat kame gamo jo di emaro gi kiber wiye di ter di wiye tamo gi kaber di emire kiyei di edio mit mere. ⁹. Epopre do bedo kede yei kede gen atek ikom kop kame opwonye kede en kamio eda eko bwono tam me jo kame tie kede piem.¹⁰. Pien joepali tic tot, jo kame yamo atatai kede jo angalo twatwal jokame kokepo. ¹¹. Miero geng dog gi yamo gin kitoto miere mejo di kipwonyo gi kame likame poore apwonyo pi monno ud kalikame ber.¹². Ngat acel kikom gi, enabi gi kikome owaco be jo me kurete nakanaka obedo jo ngalo leini kame ger jo cam kome nyap. ¹³. Ijura ni tie me ateni pimano bunano gi kitek me wek amotoko kibed kede yei me ateni. ¹⁴. Di likame kiwinyo kop me atatai me Iyudayan kede cik me dano adana ame dagi kop me ateni.¹⁵. But jo kacil gi dedede da cil do kibut jo ame tam gi opwokere di kilikede yei likame tie gimoro kacil pien tam gi kede ngec me cuny gi otieko munaun. ¹⁶. Gin kiwacobe kingeo Rubanga do gikame kitimo nyuto be kikwie bedo jo kalikame winyo kop kede jo kalikame timo gi aber gi dedede kame kitimo likame ber.

Chapter 2

¹Do in i poore pwonyo pwony me ateni. ²Miero cuo adongo bed jo kame wigi rieny, ki bed jo kame keto cuny gi, jo oyei yei me ateni i amara kede cungo kitek iyei.³Kamanono da mon adongo poore kede iponeso abeco me woro Rubanga, weko bedo jo kame dubo nying jo, ara mino kuo gi doko jo a mer, do ibed jo pwonye me kope abeco ⁴Tetekeny kitwer pwonyo mon atino, bedo jo kame wigi rieny, maro cuo gi kede maro idwe gi. ⁵Miero kibed mon ka wigi tio, jo kame li kede caro, jo kame twero daro ude gi kiber, jo kame mwol doko di kijalere iloc ka cuo gi, wek kop ka Rubanga kur ud acae.⁶Amanono da pwony cuo da pi bedo jo kame wigi rieny. ⁷I gi dedede bed ngat kame nyuto tice kame beco; i pwony ni nyut ateni ni kede keto cunyi. ⁸Pwony kop me ateni, kane ngatamoro likame twero ngolo ni iye kop, di lewic kobino mako ngat kame piemo kedi, pien udo likame etie kede gimoro arac kame eyamo ikomi.⁹Pwony ipasoi pi bedo jo kame tie kede wor but jo dongo gi, kede yomo cuny gi kiber igi dedede, di likame ipiemo kede gi. ¹⁰Kur kitimo kuo, do ki nyut genre gi kitek, tetekeny i gi dedede kikel deyo ikom pwony ka Rubanga, ngalak wa i gi dedede.¹¹Piento kisa ka Rubanga kame kelo alako otieko neno but jo dedede. ¹²Epwonyo wa dagi li me woro Rubanga kede dagi mit me lobo, kede pi bedo jo kame dio mit me kom, jo kame tie kede ekite ko poore kede kuo me woro Rubanga i piny kan. ¹³Di otie daro gen me winyo, kede yabere me deyo ka Rubanga wa ka me dwong kede ngalak wa Yesu Kristo.Kame omio kuo mere pir wa me wek elak wa ki dub dedede, di eko lonyo wa ibute wan jo mege obe, kame kitokin itice ka beco.Pwony kope nogi, kwai kede retakino kede akarunikin dedede, kur dano moro cai.

Chapter 3

¹Pore ipoi wi jo pi bedo jo kame yei twero, me apugan, pi woro jo ngol kop kede pi bedo iko i kere pi timo bero. ²Likame i pore bedo kame yamo raco i kom dano moro, jo kame lok. Do kibed jo make turere, di kinyuto mwolo gi but jo dedede.Pien wan kikomwa, i kare kasek oudo otie jo kamiming, Jo kalika wor, jo angalo kop di itio mit kapapat kede yom cuny di okuo kuo me ingobel, kede nyeko diko dagi wa, di wada oko dagere kenwa.⁴Do ingei mano, mwolo kede amara ka Rwot Rubanga oko neno but dano. ⁵Likame pi tice me pore kame wan otimo, do di lubere kede kisa mere, en eko loko wan beo ilwoko atur anyen me kare wa, kede anywhere me Tipo kacil.⁶Yesu Kristo Rwot wa en oko onyo Tipo kacil ikom wa kede cunye dedede. ⁷Pi bedo i kolonyere, pi kisa mere, wan opore bedo jo kame sikaoMan en kop kame genere, kede kop gi mito be imokunu nakanaka, di iko yei Rubanga, iko gwokere i ber kame dano udo iye ameda⁹Di igwoko piem me mingo mingo, kede wapo kope me jo a kwari, kede apoka poka, kede piem kame mako iswil, pien ameda gi li, doko gin tic me nono. ¹⁰Dano kalikame winyo acora, me agege kede me are dage wunu. ¹¹In ingei be dano kame cal kamanono, udo etieko pokere pi dub, kede kop otieko lone kene.¹²Kame aoro Alema arabo Tukiko buti, tamakino me bino buta i Mokopoli pien ango amoko tam na pi bedo kuno ikare me i poro. ¹³Bia kede Sena ngat kame ngeo iswil, Apolo i ot gi, tamakino neno be likame tie gimoro orem negi.Do wek jo wada pwonyere gwoko tice kabeco kame mitere, me wek kur kibedo jo kame li kede anyakini.¹⁵Jo dedede kame tie buta kan moti, mot jo kame maro wa iyei, kisa ka Rwot wa Yesu Kristo bed kede u dedede. Amen

Philemon

Chapter 1

¹Paulo, ame tie mabus ka Yesu Kristo kede Timeteo omin wa, but Epirimoni dano wa me amara kede ngatic wadwa ²Kede but dano wa me amara Appia, kede Arkippo Asikari wad wa kede Kanisa kame tie i odi ³Kisa bed buti, kede mulem, awok i but Rubanga Papa wa, kede Rwot Yesu Kristo.⁴Ango apwoyo Rubanga na, nakanaka, kame ango atie ilega, alego piri di ⁵Abedo winyo amara kede yei kame itie kede but Rwot Yesu, kede but Joacil dedede. ⁶Me wek nywak me yei ni dok tek di eko kelo gi ka beco dedede kame tie buti i Kristo Yesu ⁷Piento wan otie kede ilel adwong kede kwei cuny i amara ni, Piento in itieko kweno cuny Joacil.⁸Pimano bed bala amoto atwero bedo kede nwang cuny oromo i Kristo pi waco ni timo gi kame mitere ⁹Pwodi da pi amara na buti, omio amedo doko kwani bala ango Paulo adwong di doko da atie mabus ka Yesu Kristo¹⁰Ango akwai pi woda Onesimo, kame onywalo i mabus ¹¹Kame lem ngoce ca, oudo kony mere li ibuti do nan do kony mere tie buti, kede buta da ¹²Kame ango bobo a dwoko buti, Pimano game, en etie cunya ¹³Oudo koto ango adong kede buta di koto en eko konya kede timo tic, akaka in koto i kare kame otwea kede i mabus pi kop me Ejiri.¹⁴Do likame ako mino timo gi moro, di likame pwodi audo tam ni, me kur iud gi kiber ii adiadia do mito di cunyi da owinyo ¹⁵Pimano amotoko en oudo eyai pi kare acecek, me tetekeny in do i game me atwal. ¹⁶Game likame bobo nan bala epasoit, do akalamo bedo epasoit, do game bala omin me amara twatwal mere i buta, do erom do benyo i buti ii kom, kede i Rwot da?¹⁷Pimano, kame i mara bala atic wad wu, game bala koto kite kame i gama kede. ¹⁸Kame oudo etimo ni raco moro, ara emwonyo banya ni mar do mano i wia ¹⁹Ango Paulo awandiko gini kede cinga ikoma, ango ayaro culo banyano. Likame tie gi moro kame doko awaco i kom kop kame mako i ton ida i komi bed bala banya nango. ²⁰Ebo omina, mia audi ilel i Rwot kwei cunya i Rwot²¹Ango awandiko ni kop ni di atie kede gen be, itie ngat agenere, di angeo da be iyaro timo akalamo kame ango ayamo. ²²Do medo ikom mago, ik na karamoro kame atwero buto iye, Piento atie kede gen, di beo iye ilega wu be, Rwot oyaro mina atuno but wu²³Epaparas omoto wu ikano, kame en etie mabus wadwa i Kristo Yesu. ²⁴Bala kite kame Marako, Aristako, Dema, kede Luka, kame tie jo tic wad wa ²⁵Kisa ka Rwot wa Yesu Kristo, bed i cuny wu. Amen.

Hebrews

Chapter 1

¹. Rubanga bin ikare me sek ca riki ebedo yamo kede jo kokwari iye epore apapat beo ibut inabino. ². Nan do ikare me atukini ni eyamo do kede wan beo ibut wode kawe en eyero pi bedo nga luny jame dedede, doka da, ecweo lobo dedede kede en. ³. Kame obedo lero me deyo mere, kame nyuto cal mere kwikiwik kame karao malo gi dedede beo ikop me teko mere, kame en apire kene elonyo dub wan, eko bedo ibad me tucam me angosibib imalo.⁴. Etie di ocwee kiber kato imaliakan bala kame en etie nyalunyo jamini eko udo nying aber aloo me ajoso ocegun. ⁵. Piento malaika mene kame ceng moro ewaco ne bee, in woda tin ango anyuali?⁶. Kede bobo bee, kame ekelo kede nywal me agege ii lobo eko Waco bee, wek imalaikan ka Rubanga dedede wore. ⁷. Do me imalaikan ewaco bee, ngai ocweo imalaikan mege, cuny jotic mege tie mac kobirano.⁸. Do but awobi, ewaco bee, kom me pug ni okwe Rubanga ebedo nakanaka, ebela me pug me pore ebedo ebela me ajakanut ni. ⁹. In imaro pore do idagi raco pimano Rubanga, en Rubanga ni ewiri kede moo me yom cuny kato jo woti.¹⁰. Kede in Rwot in en kame igeo timo iging gi me piny ii agege malo da obedo tic me cingi. ¹¹. Gin kibino rwenyo, wir do in idong adonga nakanaka do gin dedede kiyaro tic bala egoe. ¹². In iyaro jojono gi bala egoe di cal gi ko lokere doko pat, do in idong di ical acala amanono muakini ni likame jik.¹³. Do malaika mene kame cengemoro ewac ne bee bed ibad me tuu cam na, paka tuno ango keto jo kwor ni ka tieni piny? ¹⁴. Likame gin dedede kibedo jo tic atie cuny kame kocwao pi timo tic pi jo kame oyaro lunyo alaka?

Chapter 2Pimano wan miero omak itek kop kame owinyo, me wek kur i kare moro oparao tenge.

²Do kame di kop me i malaikan owaco oudo tie tic di bobo tice dedede areco kede me epali duc oudo itidil opoore. ³Wan do obino bwot benyo, kame ocao kop adwong me alako ni kame Rwot ogeo yamo di bobo jo owinye da oko moko ne wa; ⁴Rubanga da di jurao gi di beo, i gia anyuta kede gi aura, kede tanguni apapat kede ki gi amia me Tipo kacil, di beo imit meren.⁵En likame emio piny atie bino, kame wan otie yamo ikome, iloc me i malaikan. ⁶Do ngatamoro omoko ikaramoro, dien eyamo be, "Dano obedo nyo, omio yin itamo pire? Arabo wot ka dano, komio yin i welao en?.⁷In icweo en di etie piny me, i malaikan, iko ngape kede deyo kede woro bobon iko keto tice me cingi duc i loc mere. ⁸In iko keto jamini dedede i loc me piny me tiene, "me wek en eket gin duc piny me loc mere, lika tie gi kame en eweko tenge me piny me loc mere. Do nan wan pwodi oneno jame mogo likame tie piny mere.⁹Do oneno Yesu, kame oudo otimo di tie piny me i malaikan pi kare kanonok, pi neno can me too, oko ngape kede deyo, kede wor me wek en di beo ikisa a Rubanga miero ebil too pi jo dedede. ¹⁰Piento oudo etie gi ko pore me en, ngat kame jame dedede tie pire, doko jame dedede wok i bute pi kelo idwe atot i deyo me mino nga dwong gi me yei doko ngat opoore i ber di beo i neno can katot.¹¹Pien ngat kamio doko cil kede jo kame omio doko cil duc tie i cel, en komio en likame lewic make olwongo gi be imiegu. ¹²Di en eyamo be, Abino tuco nyingi but imiegu na i kanisa, abino wero i pak buti.¹³bobon da, "ayaro keto gena ikomi" bobon, "neni ango i ne kede idwe kame Rubanga omia" ¹⁴Bala, kita kame idwe tie kede ringo kede remo, amanono da Yesu da i kome oko nywako cal gi nono me wek di beo i to en edudubo ngat kame oudo tie kede twer i kom to, kame obedo jwogi. ¹⁵Di eko lako jo kame o yei bedo i twec pi kare me kuo gi dedede pi lworo to.¹⁶I ateni en likame eyero bede cal kede i malaikan, do en eko yero bedo bala kodi Ibraimu. ¹⁷Pimano, en eko maro bedo cal kede imiegu kede amiegu mege amio tetekeny ebed nga Saserodoti kame nga kisa, di egenere i jame duc kamako Rubanga, pi rucakino wad pi dub me jo. ¹⁸Pimano Yesu kikome obeo i can me atama, me wek etwer konyo jo kame otamo.

Chapter 3

¹. Jo kacil karibo iwongo me imalo yerunu akwat adwong Yesu Kristo. ². Ame oudo iworo ngat koyere bala kitame Musa oudo iwor kede. ³. Pien oude epong kede woro lono Musa bala kite ame nga gedo oworo lono ot ame egero. ⁴. Pi buli ot dano en agero do Rubanga en agero gi dedede.⁵. Musa oudo lubo isikan iot a Rubanga bala nga tic pi giabino yamere waru. ⁶. Kristo tie won ot, do wan obedo wude nogo kame wan odire, obino bedo kede gen paka iyatiekini.⁷. Tipo kacil oyamo be, kame iwinyo lwongo mere. ⁸. Kur ibed kede epali bala bin riki di pwodi itienu jo ko rwenyo.⁹. Di jo ka kwani u diko tama digi ko neno jamini me aura ame atimo pi mwakini. ¹⁰. Pi manono oudo cunya ocwer kede gi ako waco be gi rwenyo i lubo cik na. ¹¹. Aso imiegu na kur moro ikom u bed kede yei atitidi ako rwenye i lubo Rubanga kede bedo ien.¹². nn ¹³. Do diunu cunyu kenukenu buli ceng di pwodi ceng iko oyuto pi kur moro ikom u ud epali me cuny kayai itice kareco.¹⁴. Pi otieko ribowa kede Kristo kame bin obedo kede nwang cuny tuno iatiekini. ¹⁵. Pi bin kowaco be ka iwinyo lwongo mere kur iket epali bala bin di pwodi irwenyunu.¹⁶. Benyo mam jo mogo bin owinyo do gi ko keto epali do di mam Musa otelo gi tenge imisiri? ¹⁷. Benyo alu ame oudo cunye owang kedegi? Benyo oudo bin likame gibedo jo dubo ame cogere gi odong imisiri? ¹⁸. Benyo alu ame bin oyamo negi be likagibino udo wei na mam jo ka likabino yei? ¹⁹. Ame nyuto kaler be, likame gi romo dongo pi lime yei gi.

Chapter 4

¹Wek obedunu kede lworo, me wek cikere mere kur wek wa idonyo iwei mere, di ngatamoro i kom wu kur kei donyo iye. ²Piento i ateteni otuco Ejiri ni butwa kede but gi da, do kop kame gin i winyo likame okelo bero moro but gi, pi likame iribakino kede yei i but gin jo owinye.³Pi wan jo otieko yei donyo iwei ni, bala kitekame Rubanga owaco kede be, "Bala kame bin akwongere kede wang cuny be, 'likame i bino donyo i wei na" en ewaco kaman bed bala tice mege bin otiek ikare kame ecweo kede piny. ⁴Pien i wandik kacil owaco kop i kom ceng me kanyaare be: "di i ceng me kanyaare Rubanga oko wei itice mege dedede." ⁵Doko da i kanoni ewaco be, "likame kibino udo wei na".⁶Bala kitekame edong kede be jomogo poore donyo iye, akadi di jo kame bin ogeo otito ne gi i agege likame otwero donyo iye pi lii me yei, ⁷Di Rubanga bobo oko kwanyo ceng ace, kame en "Tin" di wok i dog Daudi ingei kare alac, di ewaco be, "Tin kame iwinyunu dwan Rubanga, kur ibedunu kede i nwangunu cuny wu."⁸Pien ka Josua oudo omio gi wei, koto oudo likame oyamo bobo i cen kop ikom ceng ace. ⁹Pi mano bala kitekame etie kede kare me wei pore ne jo ka Rubanga. ¹⁰Pien ngat kame donyo wei ka Rubanga woraro itice mege dedede bala kitekame Rubanga da oko wei kede ki tice mege. ¹¹Pi mano, otamakinunu kede teko dedede pi donyo iwei nono, tetekeny kur donyo iye loi ngatamoro bala kitekame oporo kede anen me lii me yei.¹²i ateteni kop ka Rubanga kuo di etio kitek, en ebit kalamo pala epima kame openo tuni tuni, di ecobo paka tuno i apokini me cuny kede tipo, kede kariamo me cogere lede isum, di bobo epoko par kede mit abeco kede mit areco me cuny jo. ¹³Doko likame tie gi acwea moro dedede kame okanere ki nyim Rubanga, pi jame dedede ilererei iwange, en nono kame miero wan dedede omi adwokini me tice wa.¹⁴Pimano, bala kitekame ngeere kede otienu kede nyatel josaseredoti kame dwong kalamo, kame otieko ot paka inyim Rubanga, en Yesu wot ka Rubanga, poore do omokunu kitek ikom yei wa kame otucunu. ¹⁵Pien wan likame otienu kede nyatel josaseredoti kame likame kisa twero mako ikom wa pi goro wa, do en etie ngat kame kotamo iyote dedede bala wada, do di likame en eko dubo.¹⁶Pi mano, poore onyikunu kede nwangcuny i kom me ajakanut me kisa, tetekeny emiwa kisa, di oko udo kisa pi konyo wa i kare kame mitere.

Chapter 5

¹Pian buli ngasaseredoti adwong acel acel okwanyo i kom jo, di oko kete timo tic akaka gin inyim Rubanga, pi miino gi amia kede gi ayala pi dub. ²En etwero bedo kede mwolo but jo kame kwia piny kede jo kame tie ot rwenyo, bala kitekame eda udo etie kede goro me dano adana. ³Pi manono en miero emi gi ayala pi dub mege kame make, karacel kede pi dub me jo da.⁴Doko likame tie ngatamoro kame tero woro ni, kwanyo kenekene ngat kame Rubanga olwongo, bala kitekame oudo riki elwongo kede Aroni. ⁵I epone acel nono da, Kristo likame bin otingere kene pi bedo nga Saserodoti adwong, do oudo Rubanga en kame bin oyere ngat kame bin owacone be, "in en woda, tin ango adoko Papa ni."⁶En bobo ewaco i karamoro ace be, "in itie ngasaseredot mwakini kede mwakini i rwom a Meresedeki."⁷Ikare kame oudo ekuo kede i piny kan elego kede dwan amalo kede pige wange di ekwao Rubanga ngat kame oudo twero lake ki to. Rubanga oko winye pi kite kame oudo epoore kede. ⁸Akadi bed bala en wot ka Rubanga, en epwonyere bedo ngat kame woro Rubanga pi can kame ebeo iye.⁹Kakame omie edoko kede ngat kame oudo epoore bedo, eko doko won alako me nakanaka but jo dedede kame winyo en. ¹⁰Jo kame Rubanga olwongo bala Isaseredotin adongo di lubo rwom ka Meresedeki. ¹¹Kame wan otie kede kop a tot ikom kop noni doko gonyogi tek pien niang wu nan odoko nyap.¹²Pien bed bala ikare ka nataman oudo wun opoore nu doko jo pwonye, pwodi imitunu ngatamoro pwony wu pwony me agege me mung ka Rubanga. Pwodi imitunu cak, weko cam ka nwang. ¹³Pien ngat kame pwodi mato cak kenekene udo en pwodi eli kede diru ikom kop amako poore, en pwodi mukeru. ¹⁴Do cam a nwang tie pi jo ko cato, jo kame tam gi twero poko gi kaber kede gi karac.

Chapter 6

¹Pi mano di otie weko yamo ace ikom musingi a Kristo, otuno anyim icilo mere, di likame bobo ocweunu acakini me iswilar ace oyai iyei ot but Rubanga. ²Ikom itok me Batisimu, keto cing i kom jo, iyarun me jo oto, kede ngolo kop me ajikini. ³kede magi wan oyaro timo ka Rubanga oyei.⁴Pimano likame etwerere ne jo kame oudo olakere, di ibilo giamia me malo, kede iko gin da tic kede Tipo kacil. ⁵Kede iko bilo kop kabeco me a Rubanga, kede twer me kare atie bino. ⁶Kame ki poto tenge dwoko gi bobo iye iswilar tek pi gin ken gi udo bobo iguro wot a Rubanga iko keto ileuc kaler.⁷Pi lobo mato kot kame bino iye, eko mino jame tui ne jo kame puro, udo eudo winyo i but Rubanga. ⁸Do kame enyak okuto kede ocoko cok, kame kony mere lii di iyapiyapi kede ilam, ajikini mere en wange.⁹Imiegu na me amara, wan otie kede asule me cuny, me jamini abeco ikoma wa, ee jamini bala nat upere kede alako, akadi oyame i epone ni. ¹⁰Pi Rubanga likame bino weko ngolo kop ikom tic me amara kame inyutunu inyinge, amanono in ituco Ejiri but jo oyei iko timo tic.¹¹Pi wan oparo be ngat acel acel ikom wu ngut amanono, i amok me gen opong paka iye ajikini. ¹²Do kur komu bed bot, do bedunu bala jo kame beo iyei gi, iko dire icikere gi.¹³Kame Rubanga omio kede cikere but Aburaam, piento en oudo likame tie dano adwong bobo kame en ekwongo inyime omio en ekwongo inyime kene. ¹⁴Di ewaco be, "ateteni abino mini winyo di ikwae ni ko nyai." ¹⁵Kede amanono kame en eko kanyakino kede i dire mere, en eko udo cikere nono.¹⁶Pi jo mio ikwong kede gi adwong kalamo gi, di icikere me timo amok pir gi pi gengo aruba ruba. ¹⁷Pi Rubanga nyuto mit me cikere mere di opong kede i sumun mere. ¹⁸Kede da jamini are kame likame lokere, kame Rubanga likame twero ngalo iye, wan opore bedo kede cikere adwong kame cuko cunywa icen di eko keto wa igen atie anyim.¹⁹Gen ni tie bala kirin me cuny wa, kame ateni kalikame yangere, kame oyabo ikom gi oudo oumo wang wa. ²⁰Kame da jo ringo kalikame jik otieko dilo wa iye, Yesu da oko bedo ngasaseredoti adwong nakanaka di lubere kede anapeta a Melkisedek.

Chapter 7

¹Pien bin Melkisedek noni, kame obedo abaka me Salem, kede ngasaseredoti me ka Rubanga amalo, kame bin oriamo kede Aburaam di tie dwogo ika neneko abakai, en oko mine winyo. ²But en noni en kame Aburaam oko mino dul me acel me tomon me gi dedede kame bin en emao ika yii, dwong me nyinge obedo akaka me poore, dokon oko gonyo dwong me nyinge be abaka me Salem kame obedo abaka me mulem. ³Abongo Papa mere, abongo toto mere, abongo eoke me nywale akadi iton agege me cenge mege kede ajikini me kuo mere likame tie, do ebedo bala wot ka Rubanga Rubanga oko bedo ngasaseredoti nakanaka.⁴Nan do nenunu rwom me dwongo me icuo ni, kame ngadwong wa Aburaam oko karuno mino acel me tomon me jame kame emao ika yii bute. ⁵Me ateni, cuo kame bin obedo awobe ka Lebi, ogamo tic me josaseredoti di ocikakino gi me gamo acel me tomon kibut jo bala kame iswil waco, bed bala gin oudo kibedo imiegu kede amiegu ko wok iremo ka Aburaam. ⁶Do icuo ni kame bin likame eoke me nywale liko wok ibut gi oko gamo acel me tomon ibut Aburaam di eko mino winyo but Aburaam lo kame oudo tie kede cikere.⁷Aso abongo piem moro dedede, ngat kame tididi udo winyo ibut ngat kame pire dwong. ⁸Dokon i kame cuo kame too gamo acel me tomon, do imaca komio mujura i kom ngat kame gamo be en ebedo nakanaka. ⁹Dokon atwero waco be, paka iton Lebi da oko gamo acel me tomon, di oculo acel me tomon ii Aburaam. ¹⁰Piento oudo pwodi etie iremo ka Papa mere Aburaam ikare kame bin Aburaam oriamakin kede Melkisedek.¹¹Aso koto di oudo jame otimere kiber dokon ikare me Ilebin oudo tie kede josaseredoti (Piento ikare nono en kame jo ogamo kede iswil) rem me nyo en kame dokon oko neeno kuno en komio doko ngasaseredoti ace oko wokun pi lunyo wang Melkisedek, dodi likame olwonge pi lunyo ka wang Aroni?. ¹²Nan do kame tic me josaseredoti olokere; udo iswil da pore lokere.¹³Pien ngat kame kope gi tie yamere ikome owok i ateker apat kame likame otamo bin tic i alutari. ¹⁴Etie kakaler be Rwot wa owokun ki i ateker ka Yuda kame Musa bin liko yamo be ngasaseredoti bino wok iye.¹⁵Etieko neeno kakaler be ngasaseredoti otieko wokun kame cal kede Melkisedek. ¹⁶Likame owokun di lubo cik me kom do elubere kede twer me kuo kalikame tiek. ¹⁷Pien mujura owokun be, in itie ngasaseredoti me mwakini kede mwakini di olubo kede anywali ka Melkisedek.¹⁸Me ateni, tic me iswil otieko jik pien goro mere oneno kakaler. ¹⁹Pien iswil li oko twero iiko gimoro me doko ber odocon, do gen kame okelo newa ni oyubo gi dedede odoko ber.²⁰Medo iwi mano en likame edoko ngasaseredoti abongo ikwong. ²¹Pien jo ka bin odoko josaseredoti abongo i kwong, do looni odoko ngasaseredoti beo kibut en di owaco ne be, "Rwot otieko ikwong di likame eyaro loko tam be in itie ngasaseredoti di lubere kede anywali ka Melkisedek.²²Manoni mio isikan kame Yesu obino moko noni bedo ber odocon. ²³Ateteni mere josaseredotin nogi oudo obedo tot piento to likame oudo yei ne gi medere. ²⁴Do icuo ni, Piento en emede ameda kede kuo, tic mere me ngasaseredoti likame lokere.²⁵Pimanono, en etwero da doko loko jo kame bino but Rubanga di beo ki bute, Piento en etie kuo nakanaka pi mede kede ingangai pi jo. ²⁶Pien epone me ngasaseredoti amalo ni odoko cal kede wa, kame cil, abongo imusung, abongo pwokere, di epokere tenge kibut jo dubo, di oko tinge malo me malo twal.²⁷Likame en emito miino kirabu me buli ceng bala jo tel me josaseredoti kapat ka, kame oudo miyo gi ayala me agege pi bal gi kede pi bal me jo bul ceng, do en etimo amanono icel kakame ejalo kede kome. ²⁸Pien iswil loko jo kame tie kede goro doko jotel josaseredoti, do kop me isikan kame owokun di pwodi iswil ni mio wot ka Rubanga kame owiro pibedo nga tel josaseredoti mwaka kede mwaka.

Chapter 8

¹Nan ikom gi kame wan oyamo kede wu iyei, wan otie kede ngasaseredot adwong, kame oketo ibad tetucam me ajakanut, ki kiara i malo, ²Nya tic ikabedo kacil i tempulo kame Rwot en kogero, kalikame dano.³Pien buli ngasaseredoti owiro pi mino gi ayala kede gi amia awanga. Kakame do poore ne dano me mino gimoro me ayala pire. ⁴pi ka koto oudo etie ilobo, koto likame ebedo ngasaseredoti bala kitekame en eneno kede be tie jo Saserodoti kame mio gi amia di kilubo iswil. ⁵Kame tie kede anen kitipo me jamini me malo, bala kite kame Rubanga okwenyaro kede Musa di oudo emito gero ewema me iriam; neni en ewaco be tim gi dedede di upere kede gikame onyutoni i moru.⁶Do nan en eudo bobo tic kaber kame kalamo, di lubo kitekame en edoko kede nga rib me isikan kaber kame cungo icikere kabeco. ⁷Pien akadi koto isikan me agege raco moro li oudo koto kabedo me isikan me are likame komoo tien me are.⁸Pi udo raco iigi, ewaco be, "neni ceng tie bino, Rwot en owaco kame abino keto kede isikan kanyen kede ot me Isiraili kede ot ka Yuda. ⁹Likame isikan kacalacala kede isikan kame ango aketo kede jo ka Papi gi ikare kame oudo akwanyo gi kede cinga di atelo gi oko me lobo me Misiri; Pien gin likame kiko mede lubo isikan na, likame kiko gwoko gi Rwot en owaco.¹⁰Pien man en isikan kame ango ayaro keto kede ot me Isiraeli, icen ngei kare go Rwot en owaco, abino keto iswilia na i tam gi, ako bino wandiko gi i cuny gi; di ango ako bino bedo but gi Rubanga, gi da kiko bino bedo buta Jo na.¹¹Bul dano likame bobo bino pwonyo nga kio mere, akadi dano acel acel omimere, di ewaco be ngei Rwot; pien gin dedede kibino ngena, geno iye atitino tuno kede iye adongo. ¹²Pi ango abino timo kisa ikom lia poore gi, likame abino yutuno tim gi kareco kede lii me poore gi.¹³Man en ewaco be isikan "kanyen" en etimo, gikame me agege kacon kame likame twero lubere di etie mito rwenyo tenge

Chapter 9

¹Iye ateni cikere me agege da oudo tie kede kope me aluba kame otimo bala itok me malo kede me wi lobo kane. ²Piento oudo tie alutari kame otimo. Me agege iye, acoget me mac kede emesa kame oketo kacil pi mugati kame omio Rubanga.³Me are mere iye alutari oudo tie kame olwongo be kabedo kacil aloaloa. ⁴Kame tie kede lilime me ssabu kame makere kede sanduku me cikere kame kotimo rimaro kede ssabu kame da iye oudo tie agulu me ssabu kame tie iye emanu kede abela ka Aroni kame oudo opong kede imesai me cikere. v 5 Itetung ca tie iye imalaikan atie ibwom gi me deyo di mio Tipo ikom me kisa kame nan wan likame otwero yamo i tuto.⁶Nan kame gigi otieko wiro, ngasaseredoti do ko cako ot nakanaka iye esenge me oko me alutari pi cobo tic ka Rubanga. ⁷Do i senge me are ngasaseredoti adwong kene en kame donyo iye i cel bul mwaka kede remo kame en obedo gi ayala mere kede me bal me jo dedede.⁸Tipo kacil man cungo akaka yongayo kame donyo kabedo acil lono kame pwodi likame neeno di alutari me agege cungo akaka en. ⁹Kame oudo calo bala gi kame neno kame oudo omio mic kede gi ayala kame oudo likame mio en ngat kame tio tie cilo amako omung me iye. ¹⁰Kame cungo kenekene pi ringo kede gi amata kede itok apapat me lonyere magi obedo iswilia mogo kame makere kede kom kame omio i komgi paka tuno gin yikere.¹¹Do Kristo obino bala ngasaseredoti adwong amako jamini abeco atie bino kede jame apirgi tek kede alutari kacil kame likame ocweo kede cing, kame dwong mere be likame etie me gedo me piny kan. ¹²Likame pi remo me diegi kede roce do pi remo meren ikome en edonyo icel i kabedo kacil ingei udo kuo me alako pirwa.¹³Do koto oudo remo me twonin kede diegi kede buru me doke atakito okikiro but jo kalikame cil lonyo gi tuno icilo me kuo. ¹⁴Tie nadi bobon kame remo ka Kristo ikom Tipo kacil me kuo, omio en emio kuo mere kene abongo akemer moro but Rubanga kwany kuo ni tenge iye omung me tice akelo too pi tic ne Rubanga akuo. ¹⁵Pi magi en ebedo nga irucakin me isikan kanyen kame beo ikom tam me to pi lako gi kareco wa kame oudo tie piny me isikan kacon kame jo kame kolwongo cenge mogo bino udo acika kame ociko kede jo kame bino leeno kabedo me kuo kalikame tiek.¹⁶Pien ikaka me omio iye ijura pi ngat oto poore di ber tie to otimere but ngat kame okwanyo ijura pire. ¹⁷Pien ijura tie adiamoro kame otimo pi jo ko too pien jo likame tie keda twero moro me kwanyo ijura pi jo kalikame oto.¹⁸Pimano isikan kacon da bino moko abongo remo. ¹⁹Pien kakame Musa otieko waco ne kede jo dedede cik me iswil, eko kwanyo me itobai kede me diegi, kede pii, kede ausi akwar me yer, kede yat acal bala emompim, di eko kiiro i tabu me cikere kede ikom jo dedede. ²⁰Di eyamo be, "man en remo me isikan kame Rubanga oribakino wu iye."²¹I epone nono da en ekikiro remo no iye alutari karacel kede jame dedede kame otio kede pi tic ne Rubanga. ²²Kede iya teni gi dedede kame iswil mito abongo remo ony likame tie pi sasiro dub.²³Oudo poore jamini kame tie malo da lonyere iye epone nono do pi jame me malo otieko lonyere kede gi ayala aber lono mago nogi. ²⁴Pien Yesu likame odonyo ikabedere kacil gi kame otimo kede cing kame da tie gi anena moro me ateni, do imalo ikome pi en neeno inyim Rubanga pirwa.²⁵Likame be pien epoore miino kuo mere bala kame ngasaseredoti ka dwong donyo kede ika bedo kacil buli mwaka icel kede remo kalikame mere. ²⁶Pi weko be pi en epoore mio kuo mere bala gi ayala geeno ki ya cakini me piny, do nan icel iye ajikini me piny en eneeno pi kwanyo bal iyore me mino kuo mere bala gi ayala.²⁷Do bala kame ko ciko ne kede buli dano pi to icel dido i cen mere ngolo kop. ²⁸Kamanono, Kristo obedo gi ayala acel pi dub me jo katot, kede pi jo kame bino moole ebino neeno me are abongo bal i yei.

Chapter 10

¹Pien iswil obedo Tipo me jamini abeco kame tie bino, kalikame tie cal jame nogo kalikame kede jame ayala kame gin kimio mwaka kede mwaka medo mino jo bino iye poore. ²Pi mam oudo koto gin ki jiko mino gi ayala? Pien be jo kamio wor pore bed li kede niang ikom dub. ³Do ikom gi ayala nogo tie iyutun atimere di wok ikom dub bul mwaka. ⁴Pi likame etwerere ne remo me twonin kede diegi kwanyo tenge dub.⁵Pimano di bin en ebino ilobo, eyamo be, gi ayala kede gi amia likame twero, do kom kame in iko na. ⁶I gi amia kame owango kede gi ayala pi dub likame yomo cunyi. ⁷Di ako yamo, neni, ango abino bala kame awandiko kede itabu pira pi timo mit ni, okwe Rubanga.⁸Oki eyamo be, "gi ayala kede gi amia me awanga kede gi amia me dub en likame emito, bobo eli kede yom cuny iye, kame omio di lubere kede iswil. ⁹Di bobo eko yamo, "neni, ango abino pi timo mit ni". okwe Rubanga, eko kwanyo tenge me agege, me esipakino me are. ¹⁰Pimano wan obino lengere di obeo igi ayala me kom Yesu Kristo i cel atwal.¹¹Buli ngasaseredoti poore cungo timo tic kede mino gi ayala kame onyogonyogo kalikame twero kwanyo tenge dub. ¹²Do dano ni, ingei en jalere pi dub atwal, eko bedo i bad tetucam ka Rubanga. ¹³Geno ikare no paka na tuno di enyono jo kwor mege I piny me tiene. ¹⁴Pien gi amia acel okelo poore atwal but jo kame otieko lonyo.¹⁵Pimano Tipo kacil da tie mujura but wa; pien ingei mano eyamo da pwodi. ¹⁶"Man en obedo isikan kame abino timo kede gi ingei ceng go, Rwot en oyamo, abino keto iswilia na iyi cuny gi, kede itam gi abino wandiko gi.¹⁷Dub gi kede gi kareco gi likame abino yutuno bobo. ¹⁸Nan kame kwanyo magi tenge tie iye likame tie bobo gi ayala me dub.¹⁹Imiegu dido wan otie jing pi donyo i kabedo me cilo di beo iremo ka Yesu. ²⁰Kede kuo kanyen kame en elonyo wa pire, di beo iye i senge kame tie i kome. ²¹Kede bedo tie kede ngasaseredoti adwong adaro ot ka Rubanga. ²²Wek do odoki iyapi kede ateni icuny i gen opong me yei, bedo di cuny wa olwokere ikom ngec arac, kede kom wa di olwokere kede pi kacil.²³Wek do omakunu kitek gi kame otuco nu kamako yei wa abongo ayangyangun; pien ngat ociko wa genere. ²⁴Kede wek oparunu pi ngat acel acel pi mino bedo iye amara kede tice ko poore. ²⁵Di likame owekunu bino karacel icokeren, bala kame jo mogo timo kede; do ocuk cuny dano acel acel; bala kame oneno ceng odoko iyapiyapi kede.²⁶Kame wan odubo imit wa ingei wan udo ngec me ateni, likame tie gi ayala odong bobo pi dub. ²⁷Do lworo aneno tie pi ngol kede gero aliet kame bino camaro jo kwor.²⁸Ngat kame cao iswilia ka Musa to bongo kisa, ijura me jo are ara adek; ²⁹Etie me acano alit, ter bala, ngat kame oparo pi bedo i poore, kame oko nyono piny itien wot ka Rubanga, kede emaro remo me Isikan kame oudo kolonye kede, doko gi kame likame acil, benyo li etimo acae but Tipo kacil me kisa.?³⁰Pi wan ongeo en ngat kame eyamo be, nyango kwor tie mera, ango abino culo, di Rwot en oyamo, kede bobo be Rwot oyaro ngolo ne jo mege kop. ³¹Etie gi me lworo pi poto icing Rubanga ka kuo.³²Do etie lwongo pi yutuno kare kokato, kame ingei in bedo nyen, i dire iyi adwong me acano; ³³Itetu cel in oudo ibedo ngat kame oneno leuc kede acano, kede itetucel idoko nga upa me jo kame oudo tio kede gi. ³⁴Pi in ibedo tie kede kisa ikoma ikom twere na, itero kede ilel ikom dubere me jamini, di ingeo be ibuti itie kede i malo jamini aber kede kame kanyakino.³⁵Pimano kur iuc tenge gen ibuti, kane tie kede cul adwong. ³⁶Pi ipore tie kede mit me dire, wek ingei in timo mit ka Rubanga, wek iud acika. ³⁷Pi ikare acecek, en ngat kame bin tie bino likame bino gal.³⁸Geno nan jo ko poore kuo kede yei, do kame di ngat kamoro odok cen, cunya likame bedo yom ikome. ³⁹Do wan likame otie gin jo kame dok cen irwenyo; do ikom jogo kame yei pi tuno iye alako me kuo.

Chapter 11

¹. Yei en obedo gikame cimo ne wa jamini kame ogeno pi udo, gikame moko be jamini kalikame wan onenunu tie. ². Pien yei en kame bin omio Rubanga opwoyo joakwari wa. ³. Pi yei wan ongeo be Rubanga ocweo piny kede kop mere, me wek gikame wan oneno nan kame ocweo bin likame kocweo ikom jamini kame neeno.⁴Pi yei Abel bin oko mino giayala but Rubanga kame ber kalamo me ka Kain, manoni oko mino oko pwone be en ebedo ngat opoore; pien Rubanga kikome omio ijura me bero me giayala mere nono, bed bala nan en eto do pwodi etie yamo.⁵. Pi yei omio bin oko tero Enoka, me wek kur ebei ito, Bin en likame eko udere, pien Rubanga oudo otere; pien di pwodi likame otere, en oudo eudo ijura be en oudo eyomo cuny Rubanga. ⁶. Doko bedo abongo yei, likame tie ngatamoro kame twero yomo cunye, pien ngat kame bino but Rubanga, poore yei be en etie, doko da en kame eculo jo kame moe.⁷. Pi yei Nua kakame bin Rubanga okwenyaro en kede ikom gikame oudo pwodi likame oneeno, en eko bedo kede wor, di eko paano yee, pi lako kuo me jo ture; di bin oko mino kongolo ne lobo lung kop: en eko doko ngasikao poore kame oudo pi iyei⁸. Pi yei Aburaamu, kakame bin olwonge kede pi ot kabedo kame oudo koyaro mine bala iner mere, eko yei, eko ot di likame engeo kakame oudo etie ot iye. ⁹. Pi yei en eko bedo ngakumbor ilobo kame oudo ociko pi mine, bedo i emai kede Isaka kede Yakobo, jo kame oudo nywako cikere noni kede en. ¹⁰. Pien en oudo etie mono bomba kame tie iye acakini, kame ngagedo kede ngacake obedo Rubanga.¹¹. Yei en omio Sara da ikome oudo teko me yac, akadi bed bala mwaka mege me nywal oudo okato, pien en oudo eyei be ngat ociko kop no oudo obedo ngat ngolo kop i ateni. ¹². Pimano, ibut dano acel ni, kame oudo cal bala dano oto, idwe atot bala acer me malo oko wok kibute, kede bala asinge kalikame marere kame tie idog nam.¹³. Jo gi dedede oko to di kitie iyei, di likame kiko udo cikere gi, do kineno ikakabor, di iko moko be kibino timere, di kiko tuco be gin kibedo jokumbor kede wele ilobo kan. ¹⁴. Pien jo kame tuco kamano nyuto be gin kitie mono lobo kame obedo mer gi.¹⁵. Ateteni, kame koto gin oudo kitie paro pi lobo kame gin kiwok kiye, gin koto oudo itwero udo winyo me dok iye. ¹⁶. Do nan do gin kitie kede mit me piny kame ber kalamo, kame tie imalo. Kakame Rubanga likame lewic bino mako pi lwonge be en ebedo Rubanga gi; pien en etieko iiko ne gi bomba¹⁷. Pi yei Aburaamu, kakame bin kotame kede pi mino Isaka wode bala giayala; en ngat kame bin ocikere, eko mino wode acel kenekene, ¹⁸. en ngat kame oyamo kop ikome be, "Kibut Isaka en kame ikwae ni bino wok kiye. ¹⁹. Di egeno be Rubanga oudo twero yaruno en, ikom jo to; kakame eda egame kede di ebedo bala apor.²⁰. Pi yei Isaka bin oko mino winyo but Yakobo kede Esau pi kop amako jamini kame oudo tie bino. ²¹. Pi yei Yakobo, kakame oudo etie to kede, eko mino but awobe ka Yosepu, eko mino wor di eteno wie iwi ebela mere me komo. ²². Pi yei Yosepu di do etie to, eko yamo kop ikom yai me idwe me Isirael Imisiri, di en eko ciko epone kame miero yiike kede.²³. Pi yei Musa, kakame onywale kede, jonywal mege oko kane pi dwete adek, pien gin oudo kineno be atin gi nono oudo obedo ngat ibus, da gin likame kiko bedo kede lworo ikom cik kame abaka oudo omoko. ²⁴. Pi yei Musa ikare kame edongo kede, eko dagi be kur lwonge be wot anyar Parao; ²⁵. En eko yero beo i itidil karacel kede jo ka Rubanga, akaka udo mulem kame dub opong iye pi kare acecek. ²⁶. En eyei beo i ayet pi Krisito kame abar mere dwong kalamo jame abeco kame tie Misiri. Pien en oudo eketo gen mere icul me pwoc kame oudo eyaro udo.²⁷. Pi yei en eko caano bedo Misiri, di likame elworo gero me abaka: en eko kanyakino bala oudo eneno ngat kamelikame neeno. ²⁸. Pi yei en eko gwoko ebaga me bwot di eko kikiro remo, me wek ngat koneko idwe kao kur mul gin²⁹. Pi yei gin kiko ngolo nam Akwar di kibeo kaka otuo: kakame jo me Misiri otamakino kede ngolo, gin kiko mwony ipii. ³⁰. Pi yei apamai me Yeriko bin oko poto piny, ingei jo bin ririmo pi ceng Kanyaare. ³¹. Pi yei malaya kame nyinge Rakab, likame oko neko kede jo kalikame oko yei , piento en bin eko gamo kede mulem jo koudo ooto begao kuno.³². Doko amed waco benyo? Pien kare likame twero yei na pi tatamo kop amako Gidioni, Barak, Samson kede me ka Joputa, me ka Daudi, kede Samuel kede me inabino ace. ³³. Kame bin pi yei gin iko bwono abakai, kitimo poore, kiko udo gikame oudo ocikere pire, kiko gengo inguon ngamo dog gi. ³⁴. Kineko lieto me mac apepe, kibwot kito me pala abit tunituni, bed bala gin oudo kigoro do kiko doko jo atek ika yi, iko mino isirikalen me jokumbor oringo.³⁵. Mon oko gamo joe gi koudo oto di kotieko yaruno gi, ace di kotidilo itek, di likame iyei be gony gi, me wek gin kiud iyarun kame ber kalamo. ³⁶. Kede mogo obeo ican me atama alit, me ayet kede adao; kotweo gi kede irikoi, da di oko rwako gi i otkol: ³⁷. Kodidipo gi kede kide, kobabaro kom gi idyere, kotamo gi, koneko gi kede pale abit tunituni; kiririmo piny di kingapo launi me romini kede me dyegi; di kibedo cone- acona, kotidilo gi, kotisilaro gi. ³⁸. Jo kame oudo piny kan likame poore ne gi bedo iye; bin gin kibedo riro-arima iwi tim, imori, kede kakorokere kame oudo tie ilobo.³⁹. Jo nogi dedede, bed bala kopwoyo gi pi yei gi, do likame gin kiko udo gikame oudo Rubanga ocikere pi timo. ⁴⁰. Pien Rubanga oudo otieko iiko gikame ber kalamo pir wa kianyim; tetekeny kur gin kiudi poore nono di wan obedo li iye.

Chapter 12

¹Pimano bala kame i doun me ijurak atot oluko wan kede, poore wada oketunu yec odio wa dedede tenge, kede dub kame lolo wa, di okounu kanyakino piem me ringo kame ocibo i nyim wa. ²Di okounu keto cunywa but Yesu ngat obedo agege kede ajikini me yei wa pi ilel ame bin ocibo i nyime komio en eko kanyakino yeno musalaba di leuc lii ne, doko naan da etie bedo ibad me tetucam me jago ka Rubanga Papa ³Otamunu ber kong pi en yei kanyakino yeno dubwa dedede ikome, me wek kur oolunu di cuny wa ko kwanyere kibute tenge⁴Ijemo wa idub, pwodi likame tie ngatamoro kame remo mere oony di iyiunu kede dub ⁵Mam nan do wii u otieko wil kede kop me dino cuny kame yamo butu bala idwe be, atina kame Rubanga obitaro in kur iter bala gi me tuko, do bobo kame ecoki kur ikwany cunyi tenge kibute ⁶Pien Rwot bitaro ngat kame en emaro doko da omio alola me can poto but ngat kame en emaro⁷Kame wun ikanyakino ibitar, Rubanga tero wu bala idwe mege, pien atin mene ino kalikame Papa mere bitaro? ⁸Do likame ebitaro wu di wun dedede ibedunu idwe mege dwong mere be likame wun ibedunu mege me ateni⁹Akalamo mere wan otienu kede Jo a Papa wa onywalo wa, kame coro wa, kame wan omio but gi, pinyo bodo omio wan likame omio wor but gi, pinyo bodo omio wan likame omio wor adwong lono but Papa me cuny wa di oko kuo? ¹⁰Pien jo apapi wa me piny kan ikare acecek oudo bitaro wa pi pwonyo wa di gin ki pwoyo da, do Rubanga bitaro wa pi bero wa, me wek wan onyuwak kede cilo mere. ¹¹Pien likame tie ibitar aneno ikare di eber ibut wa do alit, kenekene, do icen mere eko kelo anyakini me mulem kede kuo opoore but jo abeo iye¹²Pi mango kiaruwunu badu odoko nyap malo, ikonu ketakino congu ditek ¹³iikonu iko yote me tienu lubo, me wek kame tie ngatamoro ongwalo kur eparao tenge¹⁴Tamakino nu bedo kede mulem but jo dedede, kede poore abongo magonogi likame tie ngatamoro ayaro neno Rubanga ¹⁵Nenunu be kur ngatamoro kei kisa ka Rubanga, kur alias me gero dub u ¹⁶Kur ngat angadote, amoto ngat kalikame woro Rubanga, bala nat Esau ocato twer me nywali mere pi dul me ringo ¹⁷Pien wun ingeunu da be icen mere kame oudo kono esikia kede winyo, oko dagine piento likame eudo kare me iswilar, akadi bed bala oudo emito kede cunye dedede di ekok akaka¹⁸Pi wun likame ibinunu imoru kalikame liel mac kalikame poore amula, kede i colo acucucu, kede i yamo abuko ¹⁹kede ikoko me agwara, kede idwan alelemo kitek owok imalo omio jo kame owinyo dwan nono oko dagi kur bobo omed yamo negi kop nogi ²⁰ Pien gin bin likame kiko yei kanyakino lubo cik kame omio gi be kame lee moro omulo moru ni opoore didipo en kede kide di oko uce auca ²¹Pien gi abin oneno ne Musa okelo lworo adwong kede miel me kom bute²²Do wun ibinunu imoru me Sinai kede ibomba ka Rubanga ame kuo, i Yerusalem kame tie malo kede iye ekodet me imalaikan kalikame marere ²³Do wun ibinunu icokere kede ikanisa me atin kao, jo ame owandiko nyingi malo but Rubanga kame ongolo ne jo dedede kop ²⁴kede but Rwot Yesu kame tie nga cungo me isikan anyen, kede iremo ame okikiro kame oyamo kope abeco lono me Abel²⁵Nenunu be likame idagunu winyo, ngat kame tie yamo, piento kabin gin likame kiko bwot pi dagi winyo kop me ngat katie yamo kede gi ilobo kan, wan obinunu bwot benyo? iye epone nono wada likame obino bwot kame onyiko tenge kibut ngat kame yamo imalo nono ²⁶ngat abin dwane oyayango wii lobo, do nan eciko di ewaco be likame ebino yayango wii lobo kenekene do malo da²⁷Do kop kame ewaco be, tien acel nyuto kwanyo jamini ayayangun, magonogo en jamini acwea me wek kalikame ocweo dongi ²⁸Pimano wan otiekunu udo jago kalikame kwanyere, kede kisa kame mio wa timo tic a Rubanga kede wmolo ²⁹Pien Rubanga wa tie mac kame camaro

Chapter 13

¹. Medunu marere bala imiegu ². Kur wiru wu kede gamo jokumbor, pi timo kamanono otieko mino jo mogo ogwoko imalaikan abonyo ngeno.³. Yutunonu jo atie i otkol di ineno bala itienu i otkol kede gin, kede jo kame kotero kirac pien wuda kikomu itienu ikom. ⁴. Mito jo dedede wor nyom kede mito apyen me jo onyomere kur kopwoki pi Rubanga bino ngolokop ne jocaro kede joadote.⁵. Gwok kuo ni ki ingobel di iko mino gikame itie kede romi pi en etieko waco be, “Ango likame abino weki akadi jail.” ⁶. Pimano wan otwero waco abongo lworo be, “Rwot en Ngadwong na; li abino bedo lwor; nyo kame dano twero timo n?”⁷. Yutunonu jotel u, jo eyamo newu kop ka Rubanga. Tamunu ikom adwokuni me elute me kuo gi di ikeunu lubo yei gi. ⁸. Yesu Kuristo likame elobere nyoro kede tin kede nakanaka.⁹. Kur pwony mogo apapat di kingen ter wu tenge pi eber ne cuny udo teko pi kisa likame cam gi kalikame oko konyo jo koudo oketo cuny gi ikom gi. ¹⁰. Wan otienu kede alutari kame jo kame timo tic me taberenako kikame tie kede twero me camo cam mere. ¹¹. Ngatel me josaseredoti tero remo me teinu kabedo kacil kalamo bala giayala pi dub, do kom leini nogo kowanyo ooko me kimere.¹². Kamanono Yesu da oneno can ooko me erute me mamba tetekeny elong jo kede remo mere. ¹³. Mito wanunu do ootunu bute ooko me kimere kede lewic kame en engirkino. ¹⁴. Pien kame wan likame otienu kede bomba kame bedo nakanaka, do wan otienu mono bomba kame oyaro bino.¹⁵. Pi mano mito wan obedunu mino giayala me pak but Rubanga di obeo kibut Yesu manono en obedo anyakini me dog wa di omio pwoc i nyinge nakanaka. ¹⁶. Kur wiwu wil kede timo bero kede nywak kede joilegun, pi giayala kacal kamagonogo yomo cuny Rubanga. ¹⁷. Lubunu gikame jotel wu waco newu di ikounu yei bedo i loc gi pien gin ki gwoko cunyu bala jo kame miero mi adwokuni me tic gi Lubunu gikame kiwaco tetekeny kitim tic gi kede kicel do weko kede lito pien likame tie bero moro kame iudunu iye.¹⁸. Legunu pirwa. Wan ongeo kiber be otie kede tam aler doko cuny wa mito bedo kede ateni i gi dedede. ¹⁹. Do ango akwao wu pu lego tetekeny amoto ko dwoko but wu awakawaka.²⁰. Wataman akwao Rubanga me mulem ngat kame pi remo me isikan kame bedo nakanaka eyamino Rwot wa Yesu kikom jo oto en ngakwat adwong me romini. ²¹. emi wu gi dedede abeco me timo mit mere doko akwao ini wa otim gikame yimo cunye, di beo kibut Yesu Kuristo en ngat kame deyo miero bed bute nakanaka.²². Imiegu ango akwao wu pi ngirkino kope na me acora pi ango awandiko newu baluwa acecek. ²³. Ango amito inyeunu be omin wa Temeseo kotieko gonyo. Ka esusunyo tuno, ango abino bino kede pi neno wu.²⁴. Motunu jotel wu dedede kede jo kacil dedede. Jo kame yai i itali cwao newu amot. ²⁵. Kisa bed kede wun dedede.

James

Chapter 1

¹. Yakobo, ngatic ka Rubanga kede me ka Yesu Kurisito, but atekerin tomon kiwie are kosarakin kabedere apapat amotou. ². imiegu na miunu ebed me kilel kame ibeunu i atama me epone dedede. ³. Di ingeunu be, kame kotoma yei u, ekelo neu ikanyakin.⁴. Do yeu nu ne ikanyakin timo tic mere kiber, me wek un idokunu beco odocon abongo rem ikaramoro dedede. ⁵. Kame ngatamoro kikomu orem kede rieko, epeny Rubanga kame mio bur jo dedede kede cuny kaber, abongo ibunan, di oko bino mino bute.⁶. Do pore epeny kede yei, abongo yayangun pien ngat kame yayangun ecal kede ebuka me nam kame yamo buko di edipidipun. ⁷. Pien dano nono kur tam be eyaro udo gimoro kibut Rwot. ⁸. Dano kame tam mere tie are likame osipakin iyote mege dedede.⁹. WEkunu omin kame tie iruom kapiny leli pien kotinge malo. ¹⁰. Do lokobaro ngei be kodwoke piny pien bala ature me lum, en ebino rwenyo tenge. ¹¹. Pien kame ceng owokun kede lieto atek awaka di lum tuo kede oonyu ature megge, di cilo mere dubere; aso ngat kobaro da oyaro ner kamonono ki iyote megge.¹². Tie kede winyo ngat kame kanyakino ki atama, pien kame otame, eyaro udo ocero me kuo kame Rwot ocike ne jo kame mare. ¹³. Kame ngatamoro kotamo kur ewac be Rubanga otamo; pien Rubanga likame kotamo kede gikarac, doko en likame etamo dano moro.¹⁴. Do buli dano kotamo, kame imuwe mere owae, di oko yodao en. ¹⁵. Dido kame imuwe oyac ekelo bal bal ka otieko tic mere, dido eko keluno to. ¹⁶. Kur icetar unu, wun imiegunango kame amaro.¹⁷. Gia amia kaber kede giamia kitenara wok kimalo di eko bino piny kibuut papa me lero kame li kede alokulokun amotoko tipo moro me lokere. ¹⁸. Kame kimit mere en eko nywalo wa kede kop me ateni, me wek wan obed anyakini me agege ikom gi acwea megge.¹⁹. Pimano, imieguna kame amaro, wekunu dano acel acel bed dwir iwinyo kop, do eot momot ki iyamo kede kii lilo. ²⁰. Pien lilo me dano likame timo pore ka Rubanga. ²¹. Pimano, ketunu tim ki ngorijij kede dud koyitiriro, di ikounu gamo kede mwolo kop kame opito idiereu kame twero lako tipo u.²². Do bedunu jo tim kop, weko jo winy kenekene di ikounu donyo ngalere kenu. ²³. Pien ka ngatamoro obedo ngawiny kop dodi likame etimo gi, udo ecal kede dano kame ngico cal mere kii kilabura. ²⁴. Pien engico kome di eko ot mere, awaka di wie wil kede epone me dano kame oudo en ebedo. ²⁵. Do ngatokame ngibuco neno iswil me ateni kame kelo gony, di eko mede ameda iye, di likame ebedo ngawiny kop ka wiye wil, do ngatim tic, dano noni oyaro bedo kede winyo igi kame etimo.²⁶

²⁷. Edini acil dilikame opwokere inyim Rubanga kede papa en ine, Welao iduwe kic kede apuserun kii can gi kede gwokere keni i amunaun me piny.

Chapter 2

¹. Imieguna kur ibedunu kede yei karwotwa Yesu Kristo, Rwot me deyo kede apokapoka. ². Pien kame dano moro obino ikacokereu di engapo engape ameny me sabu kame ber, di bobo ngat kongapo engape kareco da kobino. ³. di do wun ikounu mino woro but ngato kongapo igoen ka beco di kounu waco ne be bed kan ikabedo kaber, di ikounu waconenu nga can be cung kuno ara be bed kan iye abanya me tienu. ⁴. Liya do nan un itienu kede apokapoka idiereu? di ikounu doko jo ngol kop me tam kareco?⁵. Winyunu, imieguna kede amieguna kame amaro, likame Rubanga omio jo can me loboni, abara kii yei kede imusikan me ajakanut kame kociko but jo kame mare? ⁶. Do un icacinu jo can. Benyo, likame jo ko baro en kame diyou apaka di kiko lero u inyim kom me ngolo kop? ⁷. Benyo likame gin en kame kinywara nying me wel kame kolwongou kede?⁸. kame icobunu iswalia me ajakanut bala kame iwandik waco kede be; mar nyakioni bala kame imaro kede komi keni; udo itimo kiber. ⁹. Do kame ipokopokunu jo, udo itimunu gi karac, udo kongolo neu kop me turo iswil.¹⁰. Pien ngat kame bino gwoko iswil dedede di eko turo acel udo eturo gi dedede. ¹¹. Pien ngat kame owaco be, kur itim adote, en kame eaco be, kur ineki. Nan do kame in liki timo adote di iko neko wudo ituro iswil.¹². Nando yamunu di ikounu timo bala jo kame koyaro ngolo ne gi kop kie iswil me gonyere. ¹³. Pien koyaro ngoloneu kop kabongo kisa, ne ngat kalikame otimo kisa, dokon kisa lelo ikom ngolo kop.¹⁴. Ud nyo do imieguna, kame dano waco ne en etie kede yei do di eli kede tic? Benyo, yei tero laake? ¹⁵. Kame omin arabo amin tie nono, abongo giangapa, abongo cam me ceng dedede. ¹⁶. Di ngat acel ikomu ko waco ne gi be; ootunu kede anapakin, ootunu di kom u momor di iyengunu; di likame ikounu miino gi jamini korem kii kom gi; ameda nyo en kame un iudunu? ¹⁷. Kame nono da yei kame di tice li ki ye udo etoo pien etie kene.¹⁸. Eebo dano twero waco be, yin itie kede yei, do ango atie kede tic, nyutu yei ni bongo tice ni di ango yei na kede tice na. ¹⁹. In iyei be Rubanga tie acel, in itimo ber iwogi da yei kamano kome nyel. ²⁰. Do in yaro nge ano okwe dano adano, imito ngeno be yei nono abongo ice otoo?²¹. Benyo, Iburaimu papawa bin likame komaro be ekite mere ber pi tice. kakame emiyo kede wode isaka iye alutari? ²². Mam inenunu kite kame yei ocobere kede pi tice pi tice en komio yei odoko ber odocon. ²³. Nando iwandik kacil oko cobere kame waco be, Iburaimu oyei Rubanga, di oko mare bedo dano kopoore di oko iwonga be dyeru me Rubanga. ²⁴. Nenunu do ber kite kame ko maro kede dano be ekite mere ber pi tice dodi likame pi yei kenekene.²⁵. Likame kamanono da Rakab kame oudo obedo malaya kopwonye be iponeso mge beco pi tice kame etimo me gamo jo ter kope di eko cwano gi iyo apat? ²⁶. Bala kame kom abongo tipo tie kede gi ko too, aso kamanono da, yei kabongo tic da otoo.

Chapter 3

¹Imiegu na kur ibedunu jo tel katot, pi pore ingeunu be ngol bino geere kibut jo tel. ²Pien tien katot wan obedo jo kame wango yi jo wot wa dedede, do kame tie ngat kalikame timo kamanono ikope epone nono, udo ebedo dano opore a twero kome dedede.³Neni wan oketo mwola idog asigira me wek ewiny wa, di oko twero loko kuo mere lung iye epone ka wan omito ne. ⁴Neni ngo kong Emeri da, gikame pire tek yamo katitidi en kame miye eoto, doko nga dwanye da twero miye eoto tetung kame en emito kitunge katitidi.⁵Amanono da, leb tie gi ka titidi do etimo jamini kadongo dongo. Doko mac atitidi da wango twon itela. ⁶Do leb tie mac, lobo me bal amanano da leb tie adul atitidi i kom wa do eduparo kom wa dedede di oko cwinyo igeana.⁷Pien epone me leini, kede winy, kede twole, kede jamini kame tie iyi nam bedo iloc me dano. ⁸Do leb likame tie ngat kame twero gwoko. Etie gikame lika twero pugere me bal, epong kede yat aneko jo (dano).⁹Wan opore tic kede leb wa pi mino winyo but Rubanga Papa wa, weko me lamo jo wot wa, kame ocweo kical ka Rubanga. ¹⁰Iye epone nono da dog wa opore mino kede winyo weko lamo kede jo wot wa. Magi likame pore timere kibut wa.¹¹Wang kulo acel kere twero kelo pi ka mit kede akec icel? ¹²Yat efigi, imiegu na, kere twero nyako olibeti? ara olok, ara olok twero nyako efigi.? Kamanono da wang kulo acel likame karuno molo pi arac kede aber icel.¹³Ngai ino dano kame riek di li edire kede niang idiere u? Me wek enyut oko anyim nan kaber me tice mege kimwolere me rieko. ¹⁴Do kame etie kede onyanga kame kec di bit icunye, deyo lii do kur engali tamo kop me ateni.¹⁵Man rieko ni likame wok ki malo. Do, ki lobo kan, kibut sitani. ¹⁶Pien kakame onyanga kede bito me gimoro tii ye atotolun kede cuny moro me tice ka sitani tie iye. ¹⁷Do rieko kame wok ki malo, me agege ecil, bobo etie kede kwei, emwol, bobon eyoyot tic kede ika bedo me kica, kede anyakini kabeco abongo apoka poka, kede cuny me kwere mogo lii iye amoto acae - acae. ¹⁸Do anyakini me poro ocuo iyi mulem i but jogo kame timo mulem.

Chapter 4

¹Kara lok kede yii wok itwai idiere diere wu? Kara likame iwok imit me kom, kame yii kede adulion me komu? ²Imitunu, do likame iudunu. Ineko di bobo iko mito da, do likame ikounu twero udo. Ilok di bobo iyii. Do li iudo pien likame ipenyo. ³Ipenyo do likame iko udo, pien ikwao kirac, me wek icam gi pi mit me komi.⁴Wun jo adote, kara likame wun ingeounu be cweno awotin kede lobo tie kwor kede Rubanga? Ngat kame cweo awotin kede lobo etie ngakwor ka Rubanga.? ⁵Kara in iparo be iwandik kacil yamo atatai, be cuny a Rubanga kame bedo iyi wu tie kede nyeko.⁶Do en emio kisa kame kalamo, en omio kop acil yamo da be, "Rubanga dagi jo kame wakere, do emio kisa kame kalamo but jo kame mwolere." ⁷Pimano miunu komu but Rubanga. Di ikounu piem kede jwogi, di en eko ringo tenge ibut wu.⁸Dok iyapi kede Rubanga, me wek eda edok iyapi kede in. Lwok cingi, wun no dubo, di ikounu lonyo cuny wu, wun ko kame tam okakarun. ⁹Bed kede cwer cuny, di iko tururo, iko kok da! Wek nyero ni lokere dok iturur, yom cuny da dok peko. ¹⁰Mwolere inyim Rwot, me wek ekiarao wu malo.¹¹Kur iyami gika arac ikom ngat ocelu, imiegu. Ngat ayamo gika rac ikom omimere da di engolo ne kop udo etimo gi karac ikom iswil, di engole ne iswil kop, do kame in ingolone iswil kop, udo in itie ngat kalikame lubo iswil, do nga ngo kop. ¹²Tie ngat acel kenekene kame mio iswil kede ngolo kop. Kame tie kede twero me lako kede dubaro. In en ibedo ngai, kame ngolo kop ne ngat ocelu?¹³Oti do nan in ngat kame yamo be, tin arabo diki wan obino ot ibomba no, di oko mede bedo kuno pi mwaka acel, di owilo da di ocato pi udo ameda. ¹⁴Do likame ingeo gi oyaro bedo tie iceng adiki, kuo wan obedo nyo? en ebedo yiro, ame neno ikare acecek, di eko rwenyo tenge.¹⁵Pimano ipore yamo be, kame Rwot opwoyo, wan obino kuo, di oko timo mane kede maca da. ¹⁶Do nan wun ilelunu iye ewaka wii ilel dedede acal amano rac. ¹⁷Pimano but ngat angeo timo bero, di li eko timo, ibute udo etie dub

Chapter 5

¹Otunu nan wun jo kobaro, kokunu itek kede dwan amalo pi can kame tie bino poto ikomu. ²Abar wu otieko top, ajekel da otieko igoen wu, ³Sabu kede siliba wu da nyal otieko mino ecucukaro. Nyal nono en kame bino bedo ijura tim wu, doko ebino camo kom wu bala mac; wun itiekunu coko abar pi kare me ajikini.⁴Nenunu, kop amako cul me jo kotimo tic ipoti wu, kame wun ipelakinunu ngalo di ikounu dagi culo tie koko; da koko me jo kac nogo otieko tuno iyit Rwot me yi. ⁵Wun ibedunu ikuo ajabajaba ilobo kan, itiekunu mino kom wu gikame imitunu, da itiekunu mino cunyu obedo imulem, bala i ceng me ngolo kop. ⁶Wun itiekunu ngolo kop kede neko dano kopoore; en likame eko sobolo pyem kede wu.⁷Imiegu kede amiegu na, direnu naka ikare me dwogo ka Rwot. Nenunu epone kame ngapur daro kede anyakini me kodi kame en emaro kame ecuo ilobo; en eko dire tuno kakame kot me agege kede me ooro cwei kede iyi gi. ⁸Wuda bedunu kede dire, miunu cunyu bed baba, pien dwogo ka Rwot tie do doko iyapiyapi.⁹Imiegu kede amiegu na kur imakunu ingungur kede ngatamoro, me wek kur ngol ne wu kop: nenunu ngangolkop tie cungo i dog ekeko. ¹⁰Imiegu na terunu inabin kame riki oyamo inying Rwot bala anen me jo kobeo ican me itidil kede me dire. ¹¹Pi manono wan ongeo be jo kame kanyakino tie kede yomcuny. Wun itiekunu winyo epone kame Yobu bin okanyakino kede, da inenunu gikame Rwot oko timo ne i ajikini mere, be Rwot obedo ngat kame tie kede isasir kede cuny me kisa.¹²Do akato mere imiegu na, kur ilaironu di ilwongunu malo arabo nying lobo, amoto i epone me okwong moro ace. Do miunu kop kame iyamunu: ka Ebo ebed ebo, doko kame ebedo li miero ebed li; me wek kur ngol ne wu kop.¹³Tie ngatamoro i diere wu kame tie beo ipekini? Miero en elegi. Da tie ngatamoro kame tie camo ebaga? Poore ewer were me isabuli. ¹⁴Tie ngatamoro kame tie idiere wo kame tuwo? Poore en elwong jotel me kanisa, di gin kiko lego ne, di kiko wire kede mo i nying Rwot. ¹⁵Pien ilega me yei lako ngat kame tuwo, di Rwot kobino cange, bobo kame oudo edubo kobino sasiro en.¹⁶Tucunu dub wu ngat acelacel but ngawote, di ikounu lego pi ngat acelacel, me wek i udunu cango. Ilega me ingangai me ngat kopoore timo gi adongodongo. ¹⁷Elia oudo obedo dano kame oudo ngapo kom bala wan, do en bin eko lego kede cunye dedede be kot kur cwei; da kot likame oko cwei i wi lobo tero mwakini adek kede dwete kanyape. ¹⁸Doko en eko ilega di idoun oko mino kot adwong ocwei, di lobo oko woto anyakini.. ¹⁹Imiegu kede amiegu, ka ngatamoro ikom wu ocetar tenge iyo me ateni, di dano ace oko dwoke; ²⁰miero en engei be, dano kame dwoko ngat ocetar tenge me yo me ateni, bino lako kuo mere ikom to; doko ebino umo dub atutututu.

1 Peter

Chapter 1

¹. Baluwa ka Petero, obedo nga ot ka Yesu Kuristo but jo kongo okosasakin ki adulio me Pontus Galatia kappadocia, Asia kede Bisinia. ². Rubanga papa oyero wu bala kite kame ecako yiko kede sek di eko lonyo wu kede Tipo me wek ibedunu jo kame winyo kede kikiro wu kede remo ka Yesu Kuristo kisa bed kede wu kede remo ka Yesu Kuristo kisa bed kede wu kede mulem mede nakanaka.³. Winyo bed but Rubanga en papa me Rwot wa Yesu Kuristo ame pi kisa mere kodwong en emiyo konywalo wa bobo kikuo kanyen me gen me iyamu ka Yesu Kuristo kikom jo oto. ⁴. Me wek ogam gikame likame otweo wilo di likame epwokere kede likame rwenyo, otieko kano ne wu manoni kimalo ⁵. Kame odaro kede twero ka Rubanga pi yei kede udo alako kame eiiko pi tuco ne wu ikare me ajikini.⁶. Akadi nataman olelo twatwal do etiye pi kare kacecek, pien pwodi iteunu kede atama adwong twatwal. ⁷. Do atama me yei un kame wel mere kalamo gikame ber bala saabu kame dubere bed bala otame kede mac cemogo oudo gi di pwodi kipako, di kiworo di kimio deyo ikare me nyutere ka Yesu Kuristo.⁸. Wun likame inenenu do imarenu bed bala wun pwodi likame inenenu nan, do iyeunu en, lelunu do ilel me yom cuny kalikame wacere di epony kede deyo. ⁹. Pien gamo yei en adwokuni me alako me cuny. ¹⁰. Pi alako mere en kame inabino openyo di kinging co kitek ngat komurao kop me kisa be epore bino but wu.¹¹. Mono nyo arabo epwone me kare mane kame Tipo kacil kame tie kikom gi oneno kede di gin kimio ijura di pwodi Yesu likame oneno can, kede deyo kame bino lubo. ¹². Oudo konyuto ne gi be, likame kitie timo tie amako gin kengi do puwun di lubere kede gikame jo kame tuco ejin aber nataman waco ne wu pi twer me Tipo kacil kame ko cwao piny di wok kimalo, gi kame imalaikan paro pi neno.¹³. Pimano gwokunu tam wu di iyakerenu cuto, di wi wu tio, kede gen dedede kikom kisa kame ekelo ne wu kikare kame kobino nyuto ne wu kede Yesu Kuristo. ¹⁴. Bala idwe kame wor, kur imiunu kuo wu lup mit asek di pwodi ikwianu piny,¹⁵, Do kie ekite me ngat kolwongo wi tie ngat kacil wuda poore ibedunu jo kacil kie ekite me tic wu. ¹⁶. Pien kowandiko be bedunu jo kacil pien ango abedo ngat kacil. ¹⁷. Pien kame in ilwongo papa ngat kame ngolo kop ne dano acelacel di lubo ti mere poore do ibedunu kede iworo kede wor inyinge pi kare lung kame itie kede ipiny kan.¹⁸. Wun inyeu nu iber be, likame kolako wu kede jame kopwokere me piny kan bala siliba kede saabu do kikom tic me itok me jo okwan wu; ¹⁹. do kede remo ka Yesu Kuristo kopore acalo bala oromo kame likame tie kede dub arabo pwokere moro.²⁰. Kame oudo okwanyo riki sek di pwodi likame ocweo piny do eko nyutere ikare me ajikini noni. ²¹. Ngat kame ki kokome yei Rubanga kame oyaruno en kikom jo oto, di oko mine wor me wek yei wu, kede gen wu, bed but Rubanga.²². Nen be itiekunu lonyere icuny wu di ki Lubunu ateni kame beo ki Tipo kacil kame tie iyamara but imiegu kede amiegu, poore do omarerenu kenu kenu kede cuny wu lung me amara. ²³. Dano kame otieko nywalo tien me are, likame kelo kodi opwokere do ekelo kodi kalikame opwokere mere, kede kop ka Rubanga kame kuo di bedo nakanaka.²⁴. Pien kom dano cal bala lum deyo lung me dano cal bala ature me lum, kom lum ner do di ature mere ko ony ppiny. ²⁵. Do kop ka Rwot bedo nakanaka di kop nogi en obedo ejiri kame opwonyo wu

Chapter 2

¹. Pimano wekunu tim dedede me cuny arac, angalo, ecuke, nyeko kede dub me yamo dedede. ². Mounu cak me cuny bala mukerun bala idwe mukerun kame onywalo mounu cak obe me kop kacil. ³. Kame atetenu ibulunu be Rwot nga kisa. Engaro kame oyero kede jo mege kame oyaro.⁴. Di ebino bute bala engaro akuo kame ateteni jo odagi, do di Rubanga en oyero di eber. ⁵. Wuda, bala ingaroi akuo otie gero wu bala ot me cuny, josaseredoti kacil pi mino mala giayala me cuny, kame lubange oyei di beo inying Yesu.⁶. Pi mano, owandiko bobo i lop kacil, "Nenunu, aketo i Sion kidi adwong me esonda, kame oyero, me wel; do en ngat kame ye en lika bino wudo lewic i yore moro.⁷. Pimano, kibut wun jo oyei, En obedo me wel; do i but jo kalika wor, "Kidi kame jogedo odagi odoko kidi adwong me esonda. ⁸. Di ebedo "kidi kame getaro jo kede moru me raco, cun kigete pi dagi kop, kame oudo pyero gida iye yero.⁹. Do wun ibedunu ateker kame oyero josaseredoti me wor, jo kacil jomege me oyero, pi wun yamo kop me oake en angat kolwongo yai i colo donyo i rieny mere me aura. ¹⁰. Kaudo ngoce lika obedo jo mege do nan kibedo jo ka lubanga, kaudo lika oudo kisa do nando kiudo kisa.¹¹. Jo me amara, akwao wu bala jo atie ot i piny ni kede jo atie ot kacil wekunu ngobedo jame me kom kame yii kede cuny. ¹². Bedo di kite we beco idier jo kalika me Iyudayan tetekeny kame gin iyamo kop amako wun be itimunu tim areco gin ceng mogo kibino neno tice wun abeco di kiko mino lubanga deyo i ceng me bino.¹³. Pi mano miunu wor but iswil dedede kame jo otimo pi Rwot, akadi but abaka ngapug adwong. ¹⁴. amoto but jopug ace bala kite kame itimunu kede but jogo kame en eoro pi alola me jo atimo raco kede pi pwono jo atim gi aber. ¹⁵. Pi man en mit ka Lubanga, be i epone me timo bero ibinunu kelo ling ikom kwic me jo mingo. ¹⁶. bala jo ogony, do di likame itio kede gonyere bala egoe me wumo race, do bala jotic ka Lubanga kame otweo. ¹⁷. Wori jo dedede, man imiegu. Lwori Lubanga. wori abaka.¹⁸. Jotic jalerenu but jodongo we kede iworo dedede, di likame but jo abeco di imwol, do but jo ager da. ¹⁹. Pi man obedo gi aber, kame pi cuny atie but Lubanga dano ngirikino lito, di eneno can kalika poore. ²⁰. Pien bero nyo atie pi dire kame obungi pi raco nin? Do Lubanga pwoi kame itimo bero di iko neno can do di iko dure.²¹. Pi kop noni en komio olwongo wu, piento Kristo da oko neno can pir wa, di eweko kede anyut, be poore wan olubunu tiene. ²². Likame etimo dub, doko da likame oudo angalo moro i doge" ²³. Kakame oyete kede, likame eko nyango kede ayet: kakame eneno kede can, likame eko doko ger, do eko keto kome but ngat kame ngolo kop ii ateni.²⁴. En kom eko yeno dub wa i kome iwi yat, tetekeny wan, kakame oto kede but dub, amotoko okuo pi poore icangunu pi aporeso mege. ²⁵. Pien oudo wun icalunu bala aromini atie rwenyo, do nan idwogunu but ngakwat di ebedo ngagwok cuny wu.

Chapter 3

¹. Kamanono da, wun mon, winyu nu loc me cuog wu, akadi, kame en likame emito lubo kop gida comogo abongo ejin bino lokere pi yamo me mon gi. ². Pien gin kibino neno yamo wu kabeco di tie kede wor.³. Kame pi tubuso kom likame bed me ooko iyore me kedo wic kede ngapo mwolere me saabu amotoko iyore me ngapo igoen kabeco. ⁴. Do wek ebed ka okanere me cuny dano, kame liko twero popoko kadi gimoro kacil kali kame lokore kede tipo opoore kame tie inyim Rubanga kede wel adwong.⁵. Pien icen mere ie ipwoneso me kre kokato mon kacil da, kame oketo gen gi but Rubanga , tubuso kom gi ie epwone me winyo jo acuog gi. ⁶. Bala kame Sara oudo winyo kede Abraham, di elwongo be Rwot, kame un ibedunu anyiro mege, kame itie nu timo gikaber, di likame tie giame kelo nenu lworo.⁷. kama nono, wun cuo bedunu karacel kede gi di lubere kede niang, imio wor but dako, bala ngat kame goro, di onywaka kara cel giamia me kuo, me wek ilega wu kur bed me nono.⁸. Me ajikini, bedunu kede tam acel, di ikwaunu kisa piru kenu kenu, marerenu bala imiegu kede amiegu, bed kede par, bed kede cuny aber. ⁹. Kur iculunu raco kede raco, arabo ayet kede ayet, do akaka amano kwaunu winyo, ingeunu da be wun jo kame kolwongo, kame wun poore nu udo winyo.¹⁰. Pien dano kame bino maro kuo di eko neno ceng abeco, poore egwok lebe ki yamo gi karac di dog gi weko yamo kop me a be. ¹¹. Poore kiwek timo gikarac, di itimo gi kaber poore emoi anapakin, di eko wapo. ¹². Pien wang Rwot ngico jo ko poore, di yite tie twolo pi winyo kwac gi, do nyim Rubanga likame mito jo kame timo gi karac.¹³. Di ngai en kame oyaro timo neu raco, kame di wun jo kame lubo gikame ber. ¹⁴. Do kame wun inenunu can pi timo gi opoore nono bedunu kede yom cuny, di kur iwore mak wu di gero gi doko kur cunyu poti.¹⁵. Do wonunu Rwot Rubanga i cuny wu, di itie kunu yikere i kare dedede pi dwoko kop ne ngatamore ni kame penyo wu pi tatamo gen kame tie ne wu kede mie kom di elwor. ¹⁶. Bedunu kede ngat aber, pien kame gin kiyamo kop arac ikom wu, bala jo areco, wek lewic moko gi pien yamo kop me angako ikom tic aber me yamo kede Kristo. ¹⁷. Pien eber kame mit ka Rubanga tie amano be poore inen can pi timo gikaber, akaka pi timo gi karac.¹⁸. Pien Kristo da bin oneno can pi dub wa ngat kapoore pi jo kalikame opoore, me wek ekel wa but Rubanga kame bin oneko ki kom, di eko mine kuo itipo. ¹⁹. Ame eda eoto di eko tatamo ne tipo ace kame otweo i ot kol. ²⁰. Kame eswa more oudo jo kalikame winyo kop kame oudo neno can ka Rubanga pi kere kalac di ki daro kare kanua, di otie guro yec kame jo anonek, bala kny kauni en kame kuo gi obwot ki pii.²¹. Do nan do mano calbala batisumu gikame lakowu (likame ekwanyo tenge cilo me kom, do adwok me ngec aber but Rubanga) pi kiyarun ka Yesu Kristo. ²². Kame otieko ot malo, di etic ibad tetu cam ka Rubanga, Imalaikan keke akarunikin kede twer dedede kame otimo tie iloc mere.

Chapter 4

¹. Aso bala kame Kristo oneno kede can kiikome ojiko do timo gi karac. ². Liame dokon epoore meede bedo iye imue me kom pi kare dedede me kuo mere, do epoore kuo ki imit ka Rubanga.³. Pien an otieko dubo kare koromo pi timo mit me obilere kame kwia Rubanga kakame wan oudo ooto kede ki i caro, imue, amera, miello ekoso, ibagai karaco, kede tim me kwer me wooro cal jwogi. ⁴. Kanono en komio gin kitamo be gi kame yin itimo pat apata pien yin likame iko yei meede kede gin itim me ecejo, dido gin ki ko geeno yamo kope kareco ikomu. ⁵. Kame bino miino adwokini buten lo koyaro ngolo ne jo ka kuo kede jo ko too kop. ⁶. Pi tien kop nono en ko mio ejiri bin oko oot tito ne jo kame oudo tie kede kom gii do ki bed bala kame Rubanga mito kii cuny.⁷. Do ajikini me jame dedede tie do icing wa: pimano, bedunu riek, di ikiun piny ki ilega. ⁸. Dokon, gi kame kalamo gi dedede, bedunu kede amara katek idiere diere u kenu: pien amara bino umo alule me bal. ⁹. Jol dano wadu abongo i ngungur.¹⁰. Aso, bala kame dano acel acel otieko gaamo kede giamia, iye pone acel nono, dano tiine ngat ocelu, bala ngadar kagenere me kisa ka Rubanga kolamar. ¹¹. Kame dano moro yamo, yamo mere poore wok bala yabere ka Rubanga: kame dano moro tie tic, poore etim tic bala kede teko kame Rubanga miiyo: tetekeny wek Rubanga ud deyo kii gi dedede beo kibut Yesu Kristo, kame pak kede pug tie bute pi i kar ked ikar. Amen.¹². Un jo kame ango amaro, kur ibedunu kede tam ikom atama kager kame tie taamo u go; bala gikanyen moro do en kame tie timere neu. ¹³. Do lelunu itek twatwal, bala jo kame tie nywaako can kame Kristo oneeno, wek tetekeny kakame deyo mere yabere kede, wudu itwenunu bedo kede ilel me yom cuny kolamar. ¹⁴. Kame kocaowu pi nying Kristo, bedunu kede yom cuny; pien tipo me deyo kede me ka Rubanga wei ikomu; ibut gin, koyamo kop arac ikome do ibutun en eudo deyo.¹⁵. Do kur ngatamoro ikomu nen can bala nganek amotoko bala ngakuo, arabo bala ngatim tice kareco, amotoko bala nga iramai ikom kope kamako jo ace. ¹⁶. Kame ngatamoro tie neeno can bala Akuristayo, kur ebed kede lewic, do epore miino deyo but Rubanga pi manono.¹⁷. Pien kare otuno kame ngolo kop poore gere i ot ka Rubanga; aso kame dido egere kibut wan, ajikini me jo kodaagi wiinyo ejiri ka Rubanga oyaro bedo benyo? ¹⁸. Dokon kame jo ko poore omito bwot abwota, tuwai do en kame jo akwia Rubanga kede jo dubo oyaro neeno kiye? ¹⁹. Pimano, wekunu do jo kame tie neeno can dilubere kede mit ka Rubanga ket gwokere me tipo gi but en kii tiimo tice kabeco, bala but ngacwec kame genere.

Chapter 5

¹. Ango amio kop ni but jo adongo kame tie diere wu, bala adwong wad gi. Kame bobo da obedo mujura me can kame Kuristo obeo iye, kede ngat kame nywako deyo kame bino nyutere. ². Kwaunu romini ka Rubanga kame tie diere wu, gwoko gi abongo adiadia, do kede mit wu kenu. Likame pi mito ud moro, do itam oikere. ³. Kur ibedunu bala jo pug me tetek ne jo ka Rubanga, do bedo anyut kame ber ne romini. ⁴. Tetekeny kame ngakwat adwong oneno ibinunu udo ocoro me deyo kalikame dubere.⁵. Kamanono da wun jo katino mwolere nu, but jo adongo. Di iwinyerenu kenu kenu di ikonu ngapo cone pi Rubanga piemo kede jo kame wakere do emio kisa but jo kame cone. ⁶. Pi mano mwolerenu itwer wu malo ka Rubanga di eko tingo wu malo kame kare oromo. ⁷. Ketunu par wu dedede bute piento en eparo piru.⁸. Bedunu di iriekunu, di ikiunu piny, ngakwor wu Sitani tie rimo bala engu kame dorano, di emo ngatamoro eko Camaro. ⁹. Pienunu kede, di icungunu kitek iyei wu, doko di ingeunu be imiegu kede amiegu wu ipiny lung tie beo iepone me can nogo.¹⁰. Do Rubanga me kisa dedede kame olwongo wu ideyo mere kakuo kibut Kuristo Yesu, en ebino mino wu idokunu konyo wu, di eko sipakino wu. ¹¹. Deyo kede twer bed bute nakanaka Amen.¹². Ango awandiko ne wu balwa acecek kede kony kame sila omia omin kame genere, di ango adio cunyu doko di amio wu ijura be, man en kisa ka Rubanga me ateni cungunu iye kitek. ¹³. Kanisa kame tie Babilon, kame oyero karacel kede wu omoto wu marako woda da moto wu. ¹⁴. Moterenu kenu kenu kede amot me amara, mulem bed kede wu dedede wun jo kame tie ikurisito Yesu Amen.

2 Peter

Chapter 1

¹Simoni Petero, obedo Epasoit kede ngaor ka Yesu Kristo, but gi jo otieko udo yei arom aroma kede mer wa, beo kipore ka Rubanga kede ngalak wa Yesu Kristo. ²Kisa kede mulem mede idiere wu, beo ingeno Rubanga kede Yesu Rwot wa.³Di lubere kede twero mere me malo, en eko mina jamini dedede kame makere kede kuo, kede woro Rubanga. Beo ingec meren ngat ko lwongo wa ideyo kede bero mere. ⁴En kame emia kede cikere adwong kame pire tek, me beo igigi wan obed jo kame nywako kede ikuo mere, di otie jo bwot ii dubere me lobo ni di beo imit me kom.⁵Pi kop noni, tamakino nu medo bero ikom yei, iko nu medo ngec ikom bero, ⁶Iko nu mede dino mit me kom ikom ngec wu, iko nu mede dino cuny ikom dino mit me kom, iko nu medo woro Rubanga ikom dino cuny. ⁷Kede ikom woro Rubanga iko nu medo iye nywak me imiegu, ikom nywak me imiegu iko nu medo iye amara.⁸Pien kame itienu kede gigi dedede di gin kitie nyai ii wu, gin kimio wu likame ibedunu jo kame li kede teko, kede kame likame nyak ingec ka Rwot Kristo. ⁹Do ngat kame li kede gigi udo wange oto likame neno kaka ber, do wie udo otieko wil be olwoke ikom dub mege kasek.¹⁰Pimano imiegu kede amiegu na tamakino wu moko lwongo kede yer kame oyero wu kede, pien kame itimunu gigi likame ibinunu poto. ¹¹Pien manoni bino mino ko yabo ne wu odocon yongayo me ajakanut kalika jik kede me angalak wa Yesu Kristo.¹²Pi mano likame abino jajalun pi yutuno ne wu gigi nakanaka, akadi bed bala ingeunu gi di isipakinunu iye ateni me nan. ¹³Ebo ango aparo be eber, tek kame di pwodi atie ikuo me kom ni, pi poro ber keto wu iye iyutun. ¹⁴Di angeo be ikare iyapiyapi, apore kede koma ni tenge bala kame Rwot wa Yesu Kristo onyuto na kede. ¹⁵Medo iwi manono ango ayaro bino cane itek akadi di ango ali, ibinunu yutuno gigi nakanaka.¹⁶Pien wan bin likame olubo itatam kame dano oteto kede rieko me wie, me mino wu ngeno twer kede dwogo ka Rwot Yesu Kristo. Do wan obedo ijurak kame oneno dwongo mere kede wang wa. ¹⁷Pien egamo woro kede deyo kibut Rubanga Papa kakame dwan oko wok kede ideyo amalo, di waco be, "Man en woda kame amaro, kame iya yom ikome." ¹⁸Di dwan owok imalo ni wan owinyo di otie kede en i moru kacil.¹⁹Manoni omoko kop me imurai ebino bedo ber kame iketunu tam wu ikop noni, pien ebino bedo bala lero kame rieny kaka col tuno kede paka obai, di acer me iceng diko rieny i cuny wu. ²⁰Me agege ngeunu be, likame tie kop moro me imurai me iwandik kacil ni, kame ngatamoro twero gonyo niang mere en kene. ²¹Pien imurai likame obino ikare asek pi mit me dano do jo kacil ka Rubanga di gin oudo kiyamo di Tipo Kacil en kame telo gi.

Chapter 2

¹Do tie riki oudo Inabin me angalo idiere me jo bala kitekame jo pwony me angalo da oyaro bedo tie kede i dyere wu, jo nogo oyaro lwidar donyo kede pwony gi kame rwenyo jo, paka tuno iton dagi Rwot ko wilo gi, di kiko duparo amuducar adwir ikom gi. ²Di jo atot kobino lubo yote gi oparao, pi tim noni ko mino jo donyo yamo kope areco, ikom yongayo me ateni. ³Kede tim me ingobel gi ni, ki ko donyo kelo yamo me abe, ki ko donyo cato will kede wu kame ngolo kop gi likame oyaro gal, doko amuducar gi likame oyaro nino.⁴Do kame di Rubanga likame oweko imalaikan otimo dub, eko uco gi piny ibur, di eko tweno gi kede irikoi me kaka col pi daro gi pi ngolo ne gi kop. ⁵Likame eko weko paka lobo kacon, do eko lako Nua, dano me kanyauni, nya pwony me pore, ekelo alele me pii ilobo me jo kalikame woro Rubanga. ⁶Dieko loko Bomban me Sodoma kede Gomora solo buru, engolo kop oloo gi kede reto gi di oko mino gi doko anen but jogo kame mito bedo jo kame likame woro Rubanga.⁷Di eko lako Lot, dano aber, obedo ool kede tim areco kame jo timo. ⁸Pi dano opore ni, bedo mere idiere gi, pi gi kame ebedo neno kede winyo, olo pore me Tipo buli ceng, kede tice gi kame iswil dagi. ⁹Rubanga ngeo epone me kwanyo dano kame woro Rubanga tenge iye atama, kede gwoko dano arac paka ceng me ngolo kop, pi mine alola.¹⁰Twatwal mere jo aoto ikom, kede imue me emuna, doko da ki cao akarinikin, jo acungi nwang ka tio kede tam gi ken gi, likame ki tie kede lworo moro ikom jo adongo kame oworo. ¹¹Paka kiton imalaikan, kame dwong kede twer kede teko, likame kiko kelo pido me ayet ikom gi inyim Rwot.¹²Jogi tie bala leini ali kaparo piny, aming kame omako amaka di oko neko, kiyamo kope areco ikom gi kame ili kede niang iye, gin kiyaro too kadikini cel pi dubere gi. ¹³Kiyaro udo cul me likame tim apore nogo, bala kame jo mogo tero bala mulem, di kitimo Isapan iceng kitie bala ka ocukukao, kede ka opwokere, angalo gin ikom gi omio gi itie bala ka ocukukao iye ibagai wu. ¹⁴Ki tie kede wang gi opong kede adote, kame likame imito weko timo dub, kiko ngalao cuny mogo kalika pwodi osipokin, ki tie kede cuny me timo ingobel, idwe kame olamo.¹⁵Jo otieko dagi yoo aber, di kiko tarasar lubo yoo ka Balamu wot ka Bosor, lo amaro cul kalikame apore. ¹⁶Do bin oko buce pi kop me dub mere nono - asigira kame lebe li, di ko donyo yamo kede dwan me dano eko gengo poyo me enabi.¹⁷Jo gi cal kede Ataniek kame pi li iye, idoun kame yamo tie buko tenge; gin en kame okano pir gi colo me ekuna me nakanaka. ¹⁸Pien kame di gin kiyamo kope atek adongo me ewaka di kony gi li, di mit me kom gi diko nuno gi, beo ilore gi do jo acil ko bwot abwota ibut gin jo atie bedo igi arac, jo gi kame tie bedo iye atotolun. ¹⁹Di pwodi gin kiciko ne jo pi gen me udo agonya do di gin ki kom gi di kitie ipasoi me atotolun, piento dano kame obwono dano moro no, en edoko epasoit me dano obwone nono.²⁰Piento kame ingei gin bwot iye amunaun me lobo, di oyai pi ngec ikom Rwot kede ngalak Yesu Kristo, gin bobo kiko dok tukere iye di oko bwono gi, atiekini gi bino bedo rac lo agege. ²¹Piento oudo bin ber, kame di koto likame ki ngeo yoo me pore, lono gin ngeno, di bobo kiko lokere tenge i cik kame omio gi. ²²Gini otimere negi di upere kede agole me ateni be, "ogwok olokere oko dok ingok mere, kede epege kame otieko lwoko di bobo eko dok une icwoto."

Chapter 3

¹Man en baluwa me are, jona kame amaro awandiko baluan gi butu gin dedede me yangaro tam wu iyore me iyutun. ²Wek ibedunu kede iyutun ikom kope kame riki inabin kacil owaco sek. Yutununu da iswil kowok ibut joor ka Rwot ngalak.³Ngeunu be ikare me ajikini jo acae oyaro bino di ki lubo mit gi me kom gi ken gi. ⁴Gin kibino waco be cikere me dwogo mere nono tie twai? pien ikare kame jo akwari wan oto kede gi gi dedede tie medo ameda timere bala kitekame kitimere kede cako cweno piny.⁵Pimano gin kimit gi, kibedo kede kwic ikom kop ka Rubanga kop ariki omio malo obedo tie kede lobo ko cungo loka me pii kede i pii. ⁶En omio lobo kame bin tie alele me pii di ko mwonyo kede jo kame bin bedo iye. ⁷Do malo kede lobo me kare ni pi kop acel nono omio otie gwoke di odare kede mac i ceng me ngolo kop kame obino tieko kede jo kalikame ngeo Rubanga.⁸Do jona kame amaro kur ibedunu kede kwic ikom gi acel be ceng acel kibut Rwot rom aroma kede mwakini tutumia acel. ⁹Pien Rwot likame ogal ikom cikere mere bala kitekame jo mogo tamo kede; do en etie dire kede wa di likame emito be ngatamoro kikomwa kei, do jo dedede tun iswilaro.Do, ceng ka Rwot oyaro bino iwor bala kame ngakuo bino kede; di malo ko bino rwenyo kede twon ilelem adwong di jame dedede kame tie iye kobino calar kede lieto di lobo kede tice mege kobino wang.¹¹Bala kame ineno kede be kobino tieko jame gi dedede, in do miero ibed dano kame cal nadi? iponeso abeco kede woro Rubanga ¹²Nenunu di ikonu keto iye cuny wu ibino me ceng ka Rubanga, di malo kobino wang kede mac di jamini kame tie iye kobino calar kede lieto atek. ¹³Pimano wan di lubere kede cikere mere otienu kuro malo anyen kede lobo anyen kame poore bedo iye.¹⁴Pimano, jona kame amaro bala kame itienu kede daro gi nogi, ketunu cuny wu wek ud wu di itienu i en kede mulem bongo ka ocukukao, abongo ibunan. ¹⁵Di omarunu be diire ka Rwot wa en alako, bala kame ominwa me amara Paulo owandiko kede but wu di lubere kede rieko kame bin komie. ¹⁶Bala ikom baluan mege dedede ewaco kop acel noni iyi gi kame mogo ikom gi niang iye tek kame jo mogo kame likame opwonyere kede jo kalikame ocungo itek dwadwanyo gi, bala kame kidwanyo kede iwandik kacil ko kelo negi rwenyo.¹⁷Pimano jona kame amaro itiekunu neno kede ngeno gigi sek, gwokerenu kur icetarunu itim me jo dubo di ikonu poto tenge i kakame i cungu nu iye kitek. ¹⁸Do dongunu ikisa kede ingec ka Rwot kede ngalak Yesu Kristo deyo bed buten nataman tuno kede ikare dedede. Amen!

1 John

Chapter 1

¹Wan otie tuco ne wu gikame oudo tie cako ki agege, gikame wan owinyo, gikame wan oneno kede wang wa; wan kom onene doko omule kede cing wa, en Kop me kuo. ²Konyuto kuo noni di wan oko nene, nataman wan omio ijura i kome, di owaco ne wu kop i kom kuo kame bedo nakanaka kame oudo tie kede Papa di oko nyute but wan.³Gikame wan oneno kede kame owinyo wada otuco ne wu tetekeny ibedunu i nywak kede wa; doko i nywak noni, wan onywako karacel kede Papa kede Wode Yesu Kirisito. ⁴Wan otie wandiko gi nogi tetekeny obedunu kede kilel kopong.⁵Kop kame wan owinyo kibute doko kame wan opwonyo wu iye en ine be, Rubanga en lero doko eli kede colo moro atwal. ⁶Aso ka wan owacunu be wan onywakunu kede en, do di otienu i colo udo ongalunu, doko udo likame otienu timo gi me ateni. ⁷Do ka wan otienu i lero bala kame en kikome etie kede i lero, udo otienu kede nywak wan kenwa kenwa, doko remo ka Yesu Wode lonyo wa ki dub wa dedede.⁸Ka wan owacunu be oliunu kede dub, udo wan ongalerenu kenwa, doko udo oliunu kede ateni. ⁹Do ka wan otucunu dub wa, Rubanga ngat kame genere kede kame timo gi dedede kakare bino sasiro wa ki dub wa, di eko lonyo wa ki gi dedede kalikame opoore. ¹⁰Ka wan owacunu be likame odubunu, udo omiunu Rubanga odoko nga angalo, doko udo likame otienu kede kop mere.

Chapter 2

¹. Idwena awandiko wu gigi me wek kur idububu. Do ka ngata moro odubi. Otie kede nga cungo pirwa but papa en Yesu Kristo kopere. ². En nono kene me etie gi kame koseso pi dub wa: Do di likame pi dub wan kene kene do pi dub me lobo lung ³. Ikanoni da, wan ongeo be wan ongee ka me di ogwoko iswiliaka mege. Ngat kame yamo be an angeo do di likame egwoko iswilika mege udo etie ngangalo kede ateni udo li kiein.⁴. Do ngat kame gwoko kop mere ateteni amara ka Rubanga opong iein. ⁵. En kamanono ongeo be wan otie i en. ⁶. Ngat kame waco be en edong i en pore ne bala kitame en ot kede.⁷. Imiegu kede amiegu ango likame atie wandiko neu kanyin. Do kacon abin un itienu kede agege cik acon en obedo kop abin un ibedunu winyo geno. ⁸. I agege dokon cik anyen ame awandiko neu kibedo me ateni kiyen kede kiyun pi colo okato do lero en katie rieny nan.⁹. Ngat kame yamo be en etie ilero, do di pwodi edagi ominere udo etie icolo paka nan. ¹⁰. Ngat kame maro onimere dong ilero doko da likatie kare me gede li kien. ¹¹. Do ngat kame dagi omimere tie icolo dokon eoto ki icolo bobon likame engeo kame en eoto pien colo otie ko emo wange.¹². Awandio neu idwe atino pien kotieko sasiro bal u pi kop me inyinge. ¹³. Awandiko neu jo apapi pien itiekunu ngeno ngat kame oudo tie geno agege. Awandiko neu awobe pien itiekunu lono ngat karac awandiko neu idwe atino pien itiekunu ngeno papa. ¹⁴. Ango atieko wandiko neun jo apapi pien itiekunu ngeno ngat kame oudo tie geno i agege. Awandiko neu awobe, pien un itek unu kede kop a Rubanga odong iyi u, do kon da ilounu ngat karac.¹⁵. Kur imarunu piny ni, arabo nat jamini atie iye ka ngat moro maro piny ni amara apapa udo li ki iye. ¹⁶. Pi gi duc ame tie ipiny ni ingobel me kom, ingobel me wang kede ewaka likame yai i but papa do ebedo me piny. ¹⁷. Pi piny ni kede ingobel mege bino kato do ngat kame timo tice ka Rubanga bino dong nakanaka.¹⁸. Idwe katino ebedo kera me ajikini bala kate ame iwinyunu kede be nga kwor ka Kristo oyaro bino paka nan da jo kwor ka Kristo te di tot kame da wan ongeo kede be etie kara me ajikini. ¹⁹. Gin ki yai tenge ibut wa, do oudo gin likame gi bedo megwa pien kame koto oudo gin kibedo megwa, oudo abongo abunikin gi yaro mede kede wa: do gi ko ot taye me wek migi kineno be gin dedede oudo lika megwa.²⁰. Do un itienu kede awira koyai ibut ngat kacil nan do ingeunu gidedede. ²¹. Likame awandiko pi ikwianu ateni do pi ingenu pien lika me tie angalo moro iye ateni.²². Ngai en ame ngangalo? Do ngat en ame dagi be Yesu obedo Kristo en ebedo nga kwor Kristo kame dagi papa kede wod. ²³. Ngat kame dagi wod udo eli kede papa (do ngat kayei wod ka udo etie kede papa da).²⁴. Pi mano mi kop no do dongi iyiyi ame iwinyunu i agege. Kame kop kame iwinyunu bino dong iyiu udo iyarunu mede i wod kede ipapa. ²⁵. Man en obedo cikire ame en ecikowan iye. En kuo apwakino. ²⁶. Gi kame wandiko neu gi mako gin jo kame supo u.²⁷. Do awira ame iudunu odong iyi u aso likame imitunu ngat moro bobon pwonyo u. Bala kit kame awika noni pwonyou kede gigidedede, atie ateni abongo angalo iye dokoda bala kite ame epwonyo u kede udo iyarunu don iye. ²⁸. Aso nan idwe dongunu iyen, pi kame en ebino neno oyaro bedo kede nwang cuny di oli kede lewic inyime idwogo mere. ²⁹. Kame un ingeunu be en epore un ingeu nu be buli ngat kame timo gikopore udo en ebedo anywali mere.

Chapter 3

¹. Nenunu epone me amara kame papa onyuto but wa ko mio olwongo wa be idue ka Rubanga pimano omio piny likame ngeo wan bala kitekame piny li geo ngene en kede sek. ². Jo na kame amaro nataman wan otienu iduc ka Rubanga do pwodi liame ongeunu epone ame oyaro bed cal kede do wan ongeo be kame en eneeno wan obino bedo cal bala en pien wan obino neno cal kame en etie kede. ³. Do dano acel acel ame tie kede epone me gen nono lonyere en kikome bala kame en ecil kede.⁴. Ngat kame timo dub udo eturo iswil pien dub en turo iswil. ⁵. Pien un ingeunu be kuristo bin oneeno pi kwanyo dub wan pien dub li en. ⁶. Pien ngat kame tie ien likame timo dub do dano kame timo dub udo pwodi kame onene amoto ngene.⁷. Idue na atino kur ngatamoro ngalwu ngat kame timo gi opoore udo en epoore bala kame Kuristo opoore kede. ⁸. Ngat kame timo dub en ebedo atin ka Sitani pien Sitani ocako dubo cako iagege kop noni en komio wot ka Rubanga oneeno tetekeny edudubo tice ka Sitani.⁹. Dano kobedo angwan ka Rubanga liame timo dub pien kodi ka Rubanga dong ien likame etwero timo dub pien udo en ebedo anywali ka Rubanga. ¹⁰. Manoni en epore kame idue ka Rubanga oko neeno kede kedeidue ka Sitani dano kame liatimo gi opoore udo en likame ebedo me ka Rubanga akadi ngat kalikame maro omimere.¹¹. Pien man en kop kame un iwinyunu cako iagege be wan oporenu marere kenwa kenwa. ¹². Likame bala kain bin tie kede cuny karac komio en engolo omimere. Pinyo komio bin en engole? Pien tice mege en oudo reco, do tice komimere oudo opoore.¹³. Imiegu kede amieguna kur ibedunu kede par moro kame jo lobo dagiu. ¹⁴. Pien wan ongeo be wan otieko do yai itoo otuno ikuo pien wan omaro imiegu kede amieguwa dano kalikame maro omimere udo pwodi en etie itoo. ¹⁵. Dano kame dagi omimere udo en ebedo nganek pien wan ongeunu be liame tie nganek kame bino udo kuo aliatiek.¹⁶. Epone noni en kame wan ongeo kede amala ka Rubanga pien en ejalo kuo wa pi imiegu kedeamiegu wa. ¹⁷. Ngat kame tie kede jamini abeco me lobo ni di eko neno omimere di tie ked emit iye do di en eko cego cuny me kisa ki but en, epone mene kame amara ka Rubanga bedo kede bute? ¹⁸. Do idue na atino kur oketunu amara me yamo kope kede lebwa, do itic kede iateni.¹⁹. Manoni en komio wan ongeo be wan obedo jo me ateni di omoko cuny wa inyim en. ²⁰. Pien kame di cuny wan ngolo ne wa kop Rubanga dwong kato cuny wadoko en engeo gigi dedede. ²¹. Jo na kame amaro kame di cuny wan likame ngolo ne wa kop udo do wan otie kede gen ikom Rubanga. ²². Doko gikame wan openyo wan oudo kibute en pien wan ogwoko iswiliaka mege doko otimo jamini kabeco kiwangen.²³. Doko man en iswil mere be wan opore yei nying wode en Yesu Kuristo di oko marere kenwa kenwa bala kame en emio wa kede iswil. ²⁴. Do ngat kame gwoko iswiliaka mege en ngat nono bedo ien doko eda ebedo ongeo be en ebedo iwan pi cuny kacil ame en emio wan.

Chapter 4

¹Jo na me amara, kur iyeunu tipere dedede, do ngicunu tipere nogo, pi niang ka gin kitie me ka Rubanga; pien inabin atot me angalo otieko sarakin ilobo. ²Man en epone kame ibinunu ngeno kede Tipo ka Rubanga, tipo acelacel kame tuco be, Yesu Krisito obino bala dano, udo en ebedo me ka Rubanga. ³Do tipo dedede kalikame tuco be Yesu Kristo obino bala dano, udo en likame ewok kibut Rubanga: Man udo tie tipo me ngakwor ka Krisito, kame wun iwinyunu be oudo eyaro bino, doko nan en etieko bino etie ilobo kan.⁴Idwe atino, wun ibedunu me ka Rubanga, da itiekunu lono gin, pien ngat kame tie ikuo wu dwong kalamo ngat kame tie ilobo kan. ⁵Gin ibedo jo me lobo kan, pi mano, gin iyamo kop me lobo kan, doko lobo da winyo gi. ⁶Wan obedo me ka Rubanga, ngat kame ngeo Rubanga, winyo kop wa, do ngat kalikame obedo me ka Rubanga, likame winyo kop wa. Manoni en epone wan obino ngeno kede tipo me ateni kede tipo kame taparo.⁷Jo na kame amaro, marerenu ken wu ken wu, pien amara wok kibut Rubanga, doko ngat acelacel kame nyuto amara udo obedo atin ka Rubanga, doko udo engeo Rubanga. ⁸Ngat kalikame tie kede amara, udo likame obedo atin ka Rubanga; pien Rubanga en amara.. ⁹Man en epone kame amara ka Rubanga onyutere kede but wa, pien Rubanga oko cwano Wode acel kenekene ilobo, me wek wan obed kuo i En. ¹⁰Man en amara, likame be wan omarunu Rubanga, do be En emaro wa di eko cwano Wode pi bedo giayala kame kwanyo dub wa.¹¹Jo na me amara, ka Rubanga omaro wa kamano, wada poore marere kenwa kede kenwa. ¹²Likame tie dano otieko neno Rubanga kadi icel, do ka wan omarerenu kenwa kede kenwa, Rubanga udo bedo ikuo wa, doko amara mere udo opong kakare ibut wa. ¹³Manoni en epone kame wan obino ngeeno kede be wan otie i en, pien udo en emio wa Tipo mere. ¹⁴Doko wan otieko neno, da omio ijura iye be, Papa ocwao Woda bedo Ngalak me piny.¹⁵Ngat kame tuco be Yesu en Wot ka Rubanga, Rubanga udo bedo ikuo mere, doko eda ekuo i Rubanga. ¹⁶Da wan otiekunu ngeno kede yei amara kame Rubanga tie kede but wa. Rubanga en amara; ngat kame kuo i amara, udo Rubanga tie ikuo mere doko Rubanga da kuo i en.¹⁷Ikan en kame amara wa nyutere kede di epong, tetekeny obed kede nwangcuny i ceng me ngolokop; pien bala kame kuo mere tie kede, wada kuo wa bedo amanono ilobo kan. ¹⁸Amara likame tie kede lworo, do amara ka ocato eriamo lworo tenge, pien lworo upere kede tim me lito. Dano kame tie kede lworo udo amara mere likame ocato.¹⁹Wan omarenu, pien en ikome en kame egeo nyuto mara mere but wa. ²⁰Ka dano owaco be, “Ango amaro Rubanga,” do do en likame emaro omimere kame en eneno, en etwero benyo benyo maro Rubanga ngat kalikame en eneno? ²¹Da cik noni wan oudo kibute, Be ngat kame maro Rubanga, udo poore di emaro ominere da.

Chapter 5

¹Ngat kame yei be Yesu obedo Kristo udo enywalere i Rubanga, ngat kame mare udo enywalere i amara mere bobo udo etieko nywalere i en. ²Kede mane wan ongeo be omaro idwe a Rubanga, kame omaro Rubanga kede ogwoko iswilia mege. ³Man en obedo amara a Rubanga: me wek ogwok cikere mere kede cikere mere kalikame tek.⁴Ngat kame onywalere i Rubanga udo eloo lobo. man en obedo loc kame eloo lobo kede yei wa. ⁵Ngai en obedo ngat oloo lobo? do ngat kame yei be Yesu en obedo wot a Rubanga.⁶Man en obedo en kame obino kede pii kede remo, akadi Yesu Kristo da likame obino kede pii kenekene, do pii kede remo. Kede do Tipo Kacil kame mio ijura, piento Tipo Kacil en ateni. ⁷Tie jo adek en kame mio amok i malo, Papa, Kop kede Tipo Kacil, jo adek gi tie acel. ⁸Jo adek da en kame mio ijura i lobo, Tipo Kacil, pii, kede remo. Adek gi yei iyie acel.⁹Kame oudo ijura me jo, ijura a Rubanga dwong kalamo. Pi man en obedo ijura a Rubanga kame etuco ikom wode. ¹⁰Pi ngat kame yei wot Rubanga udo etie kede ijura i en kene. Do ngat kame likame yei Rubanga udo nga ngalo, pien likame en eyei kede kop kame Rubanga omio i wode.¹¹Kede man en: kop a Rubanga omio wa en kuo kalikame jik, kuo ni tie iwode. ¹²Ngat kame tie i wode udo eudo kuo. Kede ngat kame likame tie iwot a Rubanga udo kuo li iyie.¹³Jamini gi ango awandiko but wun jo oyei nying wot a Rubanga me wek ingeunu be itienu kede kuo kalikame tiek kede da ikounu yei inying wot a Rubanga. ¹⁴Man, en asupo cuny a wan oudo i en be kame wan openyo gimoro di lubere kede mit mere, ewinyo wa. ¹⁵Kede ka wan ongeo be ewinyo wa, gi a wan obino penyo, ongeo be oyaro udo ibute.¹⁶Kame icuo moro oneno omimere di timo bal kalikame tere i too, epore penyo ngat kame poore mino kuo but jo otimo bal kalikame tero gi i too, tie bal atero jo i too, likame tie yamo be oleg iye. ¹⁷bedo abongo cilo en bal, do tie bal kalikame tero wa i too.¹⁸Wan ongeo be ngat onywalere i Rubanga likame timo dub, do ngat onywalere i Rubanga gwokere kene kede jo tim areco da likame bino mule. ¹⁹kede wan ongeo be wan me a Rubanga, kede lobo dedede tim areco tie iye.²⁰Wan ongeo be wot a Rubanga obino bala niang me wek wan ongee ebedo ateni. wan otie iye ateni mere i wode Yesu Kristo. ²¹Idwe atino, pokere nu tenge kede woro cal jwogi. nakanaka.

2 John

Chapter 1

¹. Kbut Adwong di acwao but dako kame koyero kede idwe mege, kame ango amaro i ateni, da likame ango kena do paka jo dedede kame otieko ngeno ateni. ². Pi kop me ateni, kame tie but wan, doko da ebino bedo kede wa nakanaka. ³. Kisa bed but wu, mwolo kede mulem kame wok kibut Rubanga Papa kede kibut Yesu Krisito Wot ka Papa, i ateni kede amara.⁴Ango ako bedo kede ilel adwong pien audo be idwe nin tie lubo ateni, bala kame wan oudo kede cik kibut Papa. ⁵. Pi mano, ango nan atie kwani dako kame koyero, likame bala ango atie wandikoni cik anyen, do ebedo cik kame wan owinyo cako kiagege; en be omarerenu kenwa kenwa. ⁶. Da man en amara be wan poore olubunu cik mege. Man en cik mere, Bala kame otiekunu winyo kede cako kiagege, wun miero ilubenu.⁷. Pien joangalo atot otieko donyo i lobo kan, jo kalikame yei be Yesu Krisito obino di engapo kom. Dano nono obedo nga-angalo doko en ebedo ngakwor ka Krisito. ⁸. Gwokerenu me wek kur okeunu gikame wan otiekunu timo tic mere, do tetekeny wan oudunu cul mere opong.⁹. Ngatamoro kame bino turo cik, di likame eko dong lubo pwony ka Krisito; udo eli kede Rubanga. Do ngat kame bino lubo pwony ka Krisito udo Papa kede Wod etie bute. ¹⁰. Ka ngatamoro obino buti kede pwony apat kede man, kur igame ipaco ni, da kur imote. ¹¹. Pien ngat kame mote udo enywako kede en tice mege areco nogo.¹². Bed bala ango atie kede kope atot kame apoore wandiko ne wu, ango do likame abino wandiko gi awandik; pien ango atie kede gen me bino but wu, di oko bino yamo kede wu wang kiwang; me wek obedunu kede ilel opong. ¹³. Idwe amini kame oyero cwao amot gi buti. Amen

3 John

Chapter 1

¹. Kibut Adwong di acwao but ngawota kame amaro i ateni. ². Ngawota kame amaro, ango akwao be jame dedede bed ni kiber, da ibed kede yotkom, bala kame kuo me cuny tie kede iber. ³Pien ango abedo kede yomcuny atek, kakame imiegu obino kede di kiko mino ijura ikom epone kame in igenere kede; da bala kame in ilubo kede ateni. ⁴. Likame tie yomcuny moro kame ango atie kede, kalamo ango winyo be idwe na tie lubo ateni.⁵. Ngawota kame amaro, in ibedo ngat kame genere, ikom gikame in itimo ne imiegu kede wele; ⁶. Pien gin imio ijura ikom amara ni but jo oyei: Ka in ikonyo gi medere kede ot gi; ebino bedo ber bala kame poore ne tic ka Rubanga. ⁷. Pien gin oudo kiyai ot pi kop me tic Mere abongo gamo kony moro ibut jo me Ateker apat. ⁸. Pi mano wan miero ogamunu jo kame cal kamano, mio wada osobolo doko jo kame nywako tic me pwonyo kop me ateni.⁹Ango awadiko ne jo koyei baluwa, do Dioterepe, ngat kame mito be en ebed ngatel esawa dedede, odagi gamo wa. ¹⁰. Aso kame ango abino, ango abino nyuto ne wu gi dedede kame en etie timo, cuko kope me abe kame dubo nying wa; Likame mago kenekene, doko en edagi gamo imiegu, doko egengo jo kame mito gamo gi, di eriamo gi tenge ibut Ekodet me jo oyei.¹¹. Ngawota kame amaro, kur ilub timo gi arac, do timo gikaber. Ngat kame timo gi aber obedo dano ka Rubanga: do ngat kame timo gikame rac likame pwodi eneno Rubanga. ¹². Demeterio jo dedede yamo kop aber ikome, kop me ateni kame en etimo, wada ikom wa omio ijura ikome. Doko wu da ingeunu be wan omio ijura me ateni.¹³. Ango atie kede kope atot kame oudo amito wandikoni, do likame amito wandikoni awandik. ¹⁴. Do ango atie kede gen be ango amito bino neni ikare iyapiyapi; di oko bino yamo iwang-iwang. ¹⁵Anapakin bed buti. Joawotino wa omoti. Mot awotino wa: di iyamo nying ngat acelacel.

Jude

Chapter 1

¹. Yuda ngatic ka Yesu Kristo omime Yakobo, but jogo kame Rubanga papa olonga di gwokogii i dokon oko oluongo gi Yesu Kristo: . ². Kisa bed butu mulem kede amara bed di emede ameda.³. Jon akame amaro, kakame ango akitokin kede wandiko butu gikame ngene kie alakowa, oudo mitere pi ango wandiko butu di ako coro u me wek iketunu cungu ii auta pi yei kame bin komio jo kacil. ⁴. Pien tie jo mogo kame olwidaari mungi kame oudo bin sek koiko negi ngolo kop noni gin jo kame kwia Rubanga, kilo kisa ka Rubanga wa doko gi me caro, dokon kidaagi Rwot Rubanga acel kenekene kede Rwotwa Krist Yesu.⁵. Ango do pi man abino keto u iye iyutun, akadi bedi bala wun oudo ingeunu gigi, epone kame do Rwot, olako kede jo kimisiri, kicen meredi eko tieko gin jo kame lujame oyei. ⁶. Kede imalaikan kame liame ogwoko kabedo gi do kiko weko paco gi, kotie gwoko gi iye irikoi ka tiek icolo pi daro ngolo kop me ceng adwong.⁷. Akadi kono Sodoma kede Gomoro, kede bmban kame oluko gi, iye pone nono kikomire ken gi iye adote di kiko donyo imit kame likame upere kede anywati kadano koketo gi bedo bala anen, di kidanyo iye onyanga me mac kalikatiek. ⁸. kama nono da jo lek lek kareco kame munaokom gi diki cao abuya dokon kiyamo kope kareco ikom wegi twer.⁹. Do di mikari malaika kadwong, kakame kiwute kede Sitani di ki marao kom Musa likame eko kelo leb me anywar bute do ewaco ne be, Rwot retakino in. ¹⁰. Do jogi yamo kope kareco ikom gikame kwia do giame gin kingeo ikuo bala leinni kager igiginogi gin kidubo kom gi kengi. ¹¹. Tuwki but gin! pien gin kilubo yoo ka kain, di kiko riamo yoo kede eranga me apaar ka Balaam pi cul di kiko muducar kiijemo kakora.¹². magi obedo gi ko cukukao iye ibagaume amara, kakame gin kacamo kede u, di kipitere abongo lworo; gin kitie idoun kame pi likie, kame yamo buko: yen kame anyakin gi otou, kabongo anyakini kiyigi kitoo tien are kame koputo kede aliasion. ¹³. Ebuka kager me nam, kicako girgi lewic gi kengi, Acerin kame rimo arima, kame oweko kaka col cucu cuc mwaka kede mwaka.¹⁴. Dokon Enoka da, kame tie dano me kanyaare yai kibut Adamu omurao kop gi di ewaco be neni, Rwot bino bino kede jo mege kacil tutumian tomon. ¹⁵. pi keto ngolo kop ikom ginkede pi ngolo raco but jo dedede kalika woro Rubanga kede pi nyuto ne gin dedede tice gi me kwina Rubanga kame abongo wooro Rubanga gin kitimo kede yamo katek kame gin jo dubo kiyamo ikome. ¹⁶. Magi abedo jo ingungu kede jo pi do kame ooto ki imue gi ken gi, di dogi yamokope kadongo katek di kitie kede emwane but jo pi mito udo gimoro kibut gi.¹⁷. Do jona, kame amaro yutununu kope kame bin joor karwotwa Yesu Kristo Owaconeu jek. ¹⁸. Bala kite kame gin ki waconeu kede be jo anywar bino bino ikare me ajikini kame poore oot ki mit gi me kwina Rubanga. ¹⁹. Magi bino bedo jo kame pokere kengi jo kalubo mit me komgi jo kame. Tipo line gi.²⁰. Do un, jona kame amaro, gererenu kenu kiyewa acil ilegunu kiitipo, kacil. ²¹. Gwokunu komu kiyeamara ka Rubanga di imounu kisa ka Rwotwa. Yesu Kristo pi kuo kalika tiek.²². But mogo nyutunu kisa kame kelo alokaloka. ²³. Dokon mogo lakunu kede iworo, di iwai asunu gi tenge kiimac, di idgunu iton igwen kame kom odubo.²⁴. Nan do buten ngat kame tweo gwookou kii poto di eko nyutou di iliunu kede raco kii nyim deyo mere kede yom cuny ka dwong. ²⁵. Deyo kede akarinikin, apugan kede twer do bed but Rubanga acel kene kene kame riek twal ribaro nataman kede kare kede kare amanono.

Revelation

Chapter 1

¹. Yabere ka Yesu Kristo kame Rubanga omio bute pi nyuto ne jo tie mege jamini kame pore timere owakawaka en ecwao kede malaika di eko yabo but ngatic mere Yokana. ². Ngat kocungo mujura me kop ka Rubanga kede mujura ka Yesu Kristo kede ikom jamini dedede kame en eneno. ³. Tie kede winyo ngat kame somo kede jo kame winyo kop me imurai ni kede jo kame gwoko giame owandiko iye pien kare odoko iyapi iyapi.⁴. but kanisan kanyare kame tie Esia man kop koyai abut Yokana kisa kede mulem bed but en ngat kame tie, ngat kogeo bedo tie sek, kede but ngat koyaro bino kede but cwenyere kanyare kame tie inyim kom me ajakanut mere. ⁵. Kede kibut Yesu Kristo ngat kobedo mujura kame genere en ngat kobedo atin kao kibut jo koto kede ngadwong me abakai me wilobo kede kibut en ngat komaro wa di eko lwoko dub wa kede remo mere kikome. ⁶. Di eko mino wa obedo abakai kede isaseredotin kibut Rubanga papa mere deyo bed but en kede epug nakanaka Amen.⁷. Neni en etie bino kede idoun di wang dedede ko nene di jo kame riki cobe kede abila dedede kame tie iwilobo ko bino koko pire en kamanono Amen. ⁸. Ango Alpha kede Omega agege kede ajikini Rwot won twer dedede ngat kame nan tie ngat kogeo bedo tie sek kede ngat koyaro bino en owaco.⁹. Ango Yokana kame obedo omin wu kede kobedo ngaupau kede i ajakanut kede idiri ka Yesu Kristo ngat kobedo icula me patimo pi kop ka Rubanga kede ijura ka Yesu Kristo. ¹⁰. Iceng ka Rwot di ango oudo atie icuny di ako winyo dwan adwong kicen ngea kame cal bala me agwara. ¹¹. Di ewaco be ango Alpha kede Omega agege kede ajikini kede gikame in ineno wandiko en itbu di iko cwane buut kanisan kanyare kame tie Esia, Epeso, Simuna kede Pagamo kede Tuatira kede Saradis, Piladelpia kede Leodikia.¹². Di ango ako lokere neno dwan kame tie yamo keda. Kakame alokere kede ako neno gi cibo italan kanyare kame kotimo kede saabu. ¹³. Di idiere diere me gi cibo italan kanyare tie iye dano kame cal bala wot ka dano di engapo ekansp kabor paka itiene piny di etweo kore kede rakoba kame kotimo kede saabu.¹⁴. Wie kede yer me wie oudo tar bala epamba, di etar bala akako di wange cal bala itonge me mac. ¹⁵. Di tiene cal bala lilim kame kojililo bala kowango kede mac me otem di dwane mor bala pii atot. ¹⁶. Di etie kede acerin kanyare icinge me tetecam di pala epima kame kopeno di but tuni tuni oko wok kidoge di nyime rieny bala ceng kame rieny kede teko.¹⁷. Kakame ako nene kede ako poto piny itiene bala dano oto. Di en eko keto cingo me tetecam ikoma di eko waco na be kur ilwori ango en agege kede ajikini. ¹⁸. Neni ango ngat kakuo kame bin oto doko ango atie kede agony me kabedo me jo oto kede me to ango abedo nakanaka Amen.¹⁹. Wandiko jamini kame ineno kede jamini kame tie kede jamini koyaro timere kicen. ²⁰. Mung me acerin kanyare kame in ineno icinga me tetucam kede gi cibo italan kanyare kame kotimo kede saabu Acerin kanyare obedo imalaikan me kanisa kanyare kde gicibo italan kanyare kame in ineno obedo kanisan kanyare.

Chapter 2

¹. Wandiko ne malaika me naisa me Epeso, ngat kame mako acerin kanyare icinge me tetu cam en kowaco gigi en gat kame oto idiere me gicibo italan kanyare me sabu. ². Ango angeo ticeni kede came ni kede dire ni kede epone kame likame ikanyakino kede jo katimo raco, Di in iko tamo gin jo ame awaco gin kibedo josia do di li oko udo be gin kibedo jo angalo.³. Pien ikanyakino doko idire dok pi nying ango icane iketek do likame lol. ⁴. Kamanono da ango atie kede kom ikomi pien in iweo amara ni me agege. ⁵. Pi mano yutuno kakame ipoto kiye diko swilaro diko cako timo tic me agege kame li ango ayaro bino ikomi awakawaka di ako kwanyi gi cungo me elala ni ikacungo mere kwanyo kame iswilaro.⁶. Do gikame in itie kide en ine be in idagi tice ka nikolao ame ango da adagi. ⁷. Ngat kame tie it ewiny gi kame cuny waco ne kanisan but ngat ko loo ayaro bino mine ecamo yat me kuo. Kame tie idiere diere me kabedo kacil me karubanga.⁸. Wandiko but malaika me kanisa me simina ngat kobedo me agege kede ajikini ngat kabin otoo do ntaman ekuo en ko waco kop gi. ⁹. Ango ango tice nin kede acamo ame kocani kede kede can nin do in ibedo ngat kobaro kede anywar me jo kame waco be gin Iyudayan do di li do kara gin kibedo kocokere me sitani.¹⁰. Neni kur iwor gimoro kame ibino neno can pien sitani bino uco mogo kikome ot kol me wek tamu di oko miou acamo pi ceng tomo do bedunu - jo kagenere tuno itoo di ango ako bino minou ocoro me kuo. ¹¹. Ngat kame tie iit ewiny kop kame cuny waco ne kanisan, ngat koloo too me are lia bino wandikino en.¹². Wandiko ne malaika me kanisa me pagamo ngagt kame tie kede pala epima kame pit tuni tuni en ko waco. ¹³. Ango angeo ticeni kede kaka me in ibedo iye kede kakame kom Asitin tie iye in imako nyinga kitek doko likame idagi yena akadi iceng kame oneko kede antipa mujura na kame genere idiereu, ikaka me sitani bedo iye.¹⁴. Do atie kede kope anonok ikonu.Pien in tie jo komako pwony ka babaam, ngat kame bin opwonyo balak pi uco gi kame jo twomere ye inyim idwe me Isirael pi camo kjamo kame koyalo kede cal jwogi kede pi timo caro. ¹⁵. Pien in tie kede jo komako pwony kanikolao kame ango adagi.¹⁶. Swilaro aso kame li ango ayaro bino bute awakawaka di ako lii kede gi kede pala epima me dogo. ¹⁷. Ngat kame tie kede iit winy kop kame cuny waco ne kanisan ngat ko loo abino mine ecamo emano kame kokano, di ako bino mine engaro katar iye enyaro nono kowandiko iye nying anyen ame liame tie dano moro ame ngee kwanya ngat kame komio.¹⁸. Wandiko but malaika me kanisa me tuatira be ngat kame wange tie itonge me mac di tiene tie bala titim kame kolio ko bedo wot ka Rubanga en ko waco kop gi. ¹⁹. Ango angeo tice nin Amara kede tice kame itimo nango, kede yei kede dire ni kede ticeni ni me ajikinni itimo iber kato me agege.²⁰. Akadi bedo bala kamano da do ango atie kede kope anonok ikomi pien in iyei ne dako kame nyinge Yesebel kame lwongo kome kene be en anabi iye ne pwonyo kede supo ipasoi na kede timo caro kede camo cam kame ko yalo kede cal jwogi. ²¹. Ango bin ako mine kare me Swilaro icaro mere di likame eko swilaro.²². Nenunu oyaro lwone iye itanda kede jo alem etimo kede gi adote ican Adwong kwanyo kame di iswilaro kitim gi. ²³. Ayaro neko idwe mege kede too di kanisan dedede diko ngeno be ango abedo ngat kame pekeso tam kede cuny di ako mino ngat acel acel ikomu di lubere kede ticeu.²⁴. Do kibutin kede kibut jo ace me tuatira ango awaco be, bala kame jo atot ikomu li kede pwony ni, kede likame i ngeo kede mung atut me ka Sitani bala kame kiwaco liame abino keto neu yec moro ace. ²⁵. Do gikame itie kede cuto make kitek tuno ango bino.²⁶. Ngat kame bino lono diko mako tic na tuno iya jikini abino mine tuero ikom atekerin. ²⁷. En ebino pugo gi kede ebela me lilim. Di oko bino ngingido gi atitino bala giame nga cwei gulu ocweo bala kame ang gamo kede akarinikin kibut papana. ²⁸. Di ako bino mini acer me odiko. ²⁹. Ngat kame tie kede iit winy kop kame cuny waco ne kanisan.

Chapter 3

¹. Wandiko but malaika me kanisa me sadis kop gi ngat kame tie kede cuny ka Rubanga kanyare en owaco kede acerin kanyare, ango angeo tice ni, in itie kede nying me kuo do di itoo. ². Bed ngat anenopiny, mi jame mogo odong go dok tek jamini mogo iyapi too go, piento likame ango oudo tici moro otimere kiber inyim Rubanga.³. Do pi mano yutuno kite kame oudo igamo kede kop kite kame iwinyo kede di iko mako gi kitek di iko swilaro do pi mano kame likame ineno piny iber, ayaro ngole bino buti bala akuwo likame iyaro ngeno esawa kame ayaro tuno kede buti. ⁴. Itui kede nying mog anonok i sadis kame likame omunao igoen gi, gin kiyaro upere keda, di kingapo engape atar. Piento gin kipore upere keda.⁵. Ngat kame loo. dano nono kobino ngapo kede egoe atar, doko likame ayaro weno nyinge tenge itabu me kuo doko ayaro tuco nyinge inyim papana, kede inyim imalaikan mege. ⁶. Ngat kame tie kede ite ewiny kop kame cuny yamo but kanisan.⁷. Wandiko buut malaika me kanisa me Piladelpia ngat kacil en oyamo kop gi dano me ateni ngat kame tie kede isumilito ka Daudi; ngat kame yabo, do lika tie dano moroo ako cego kame ecego, ngat kame yabo li. ⁸. Ango angeo tce ni, neni ango atyeko keto ekeko oyabere anyim ni likame tie dano moro kame twero cego, Piento itie kede teko atididi. do igwoko kkop na, doko lkame idagi nyinga.⁹. Nenunu, ango ayaro mino jo me Sinagoga ka Sitani kame waco be gida Iyudayan do di li, do di ingalo angala, nenunu ayaro mino gi kibino di kiko mino woro itienu di kiko ngeno be ango amaro u. ¹⁰. Piento kite kame in imako kede kop me dire na ango da aayaro gwoki i esawa me atama, kame oyaro bino ilobo dedede, pi tamo jo kame bedo ilobo. ¹¹. Nenunu, atye bino awaka waka, mak gi kame itie kede no itek, me kur ngatamoro moi ocoro ni.¹². Ngat kame loo, ango abino mine ebedo epir itempulo me Rubanga na likame ebino wok oko ayaro wandiko nying Rubanga na ikome. kede nying Bomba ka Rubanga na, en Jerusalem anyen kame bino piny di ewok imalo kibut Rubanga na, ayaro wandiko ikome nying nango anyen. ¹³. Ngat kame tie kede ite, ewiny gi kame cuny waco ne kanisan.¹⁴. Wandiko but Malaika me kanisa me tie Laodesia Amen en oyamo kop ni mijura me ateni di egenere agege me cec ka Rubanga. ¹⁵. Ango angeo tice u, likame itiet doko likame ingic, ango oudo amito be, ibed liet ara ngic. ¹⁶. Aso do kite kame in idong di ibwolbwol likame iliet di bobo likame ingic ayaro nguti idoga oko.¹⁷. Kite kame in iwaco kede be ango abaro jamini na onyai. gi orem na li do di likame ingeo be un itienu abongo gi moro, piny atatai jo can imuduka jo atie nono abongo egoe. ¹⁸. Ami tam me wilo Zabu kame otamo kede mackibuta me wek ibari kede iwil igoen atar, me wek ingapi me kur nono ni neno ko kelo ni lweic bobo koto oudo ibido wangi kede moo me otono iwang me koto inen piny.¹⁹. Jo atot kame amoro ajuko gi doko abitaro pimano ketunu cunyu di ikounu swilaro. ²⁰. Nenunu, ango atie cungo idog ekeko di agogo kame ngatamoro owinyo dwana, di eko yabo ekeko ayaro donyo bute ako cam kede eda eko cam keda.²¹. But ngat kame loo, ayaro mine ebedo keda ikom me loc na, bala kite kame ango da aloo kede eko keta bedo piny kede papa na i kom me pug more. ²². Ngat kame tie kede ite, ewiny gi kame cuny yamo but kanisan.

Chapter 4

¹. Ingei man ako neno ekeko me malo di oyabere di dwan me agege kame ako winyo oudo cal bala agwara kame yamo keda di ewaco be bia malo kan di ako nyuto ni jamini kame pore timere ingei man. ². Cucuto nono cuny di ko pong ikoma di ako neno kom me ajakanut di koketo malo kede dano acel kam obedo iye. ³. Ngat kame bedo iwi kom nono oudo cal bala jasip kede kidi karnalia di etauloka oluco kom nono di erangi mere cal kede emeradi.⁴. Kominni me ajakanuto ot are iwie ongwon bin oluko kom me ajakanut nono di ako neno jo adongo ot are iwie ongwon di tie iwi komini nogo di gingapo igoen atar kede icoron me saabu iwi gi. ⁵. Di meny kede mulomulocun kede dwan oko wokun ikom me ajakanut nono di italan kanyare tie liel inyim kom me ajakanut nono ame gin en cuny ka Rubanga kanyare.⁶. Inyim kom me ajakanut nono bin tie iye nam me gilasi ame cal bala ingaroi amilimili idiere me kom me ajakanut nono oudo bin tie iye iuni ongon oluke di ki tie kede wang-gi inyim gi kede icen ngei gi.⁷. Lee me agege oudo cal bala engulee me are oudo cal bala roya, lee me adek oudo nyim cal bala nyim dano lee me ongwon oudo cal bala ekokom kame por. ⁸. Kikom iuni ongwon go acel acel kikom gi bin tie kede bwone kanyape di wang gi tie ikom gi dedede di liame kiwei iwor kede iceng di kiwaco be ecil ecil. Ecil Rwot Rubanga me twer dedede kame bin tie, kame nam tie, kame tie bino.⁹. Di leini nogo mio deyo kede woro kede pwor bute en ngat kobedo iwi kom me ajakanut maka naka. ¹⁰. Jo dongo ot are iwie ongwon di ko poto piny inyim ngat kame bedo ikom me ajakanut di kiko wore en ngat kame kuo naka naka di kiko uco icoron gi inyim kom me ajakanut di kiwaco be. ¹¹. Okwe Rwot in ipoore udo deyo woro kede twer pien in icueo jame dedede doko pi mit nin en omio gin kicwere.

Chapter 5

¹Di ako neno ibada tetucan ngat kobedo iwi kom kede itabu kame kowandiko iye kede ngee di komwone tien kanyaare. ². Di ako neno malaika atek di etie tuco kede dwan adwong be ngai kame twero yabo giame omwono kede itabu ni?³. Do likame tie dano moro kimalo arabo iwilobo arabo idud lobo kame twero yabo itabu ara neno. ⁴. Di ango ako koko itek pien liame tie moro oko udere kame twero yabo kede somo itabu moro arabo nene. ⁵. Di nga acel kikom jo adongo oko waco na be kur ikoku nening enguu me ateker ka Yuda alias ka Daudi en kotieko koono pi yabo itabu kede gonyo amwon kanyaare kame tie iye.⁶. Di ango ako neno neningo idiere me kom kede me leini ongwon kede idiere me j dongo di atim me oromo ocungo iye bala kame ongolo di etie kede tunge kanyaare kede wange da kanyaare ame gin en cuny ka Rubanga kanyaare ame ocwao iwi lobo dedede. ⁷. Di en eko bino di eko kwanyo itabu ibad tetucam me ngat kobedo iwi kom me Ajakanut.⁸. Kakame en etieko kwanyo kede itabu leim ongwon kede jodongo ot are iwie ogwon oko poto piny inyim atin oromo di ngat acel acel kikomgi tie kede adunga kede bakuli kame kotimo kede sabu kopong kede odok angwece mere kur en obedo ilega me jo acil.⁹. Di kitie wero wer anyen kame wato be in itwero kwanyo itabu kede yabo amwon kame omwone kede pien in oudo kongol di in iko lako wa kibut Rubanga kede remo ni iabiere dedede ileb dedede kibut jo dedede kede iatekerin dedede. ¹⁰. Di eko mino wan odoko abakai kede Isaseredotin kibut Rubanga wa di wan oko pugo wilobo.¹¹. Di ango ako neno ako winyo dwan imalaikan atot di kiluko kom me Ajakanut kede leini kede jo dongo di wel gi tie tutumia tomon tien tutumia tomon kede tutumia iwi tutumian. ¹². Di kiwaco kede dwan alongo be en en wtero en atin me oromo kame bin ongolo pi gamo twer abar rieko teko woro deyo kede winyo.¹³. Di giacwen dedede kame tie malo kede ame tie iwilobo kede atie idud lobo kede kame cal kede kame tie inam kede gi dedede kame tie igi gin kiwinyo di ango awaco be winyo woro kede deyo kede twer bed but ngat kobedo iwikom me ngolo kop kede atin oromo pi nakanaka. ¹⁴. Di leini ongwon di ko waco be Amen jo dongo ot are iwie ongwon di kopoto piny di ko woren dano kame bedo nakanaka.

Chapter 6

¹. Dokon ango ako neno kakame atin me oromo oyabo kede acel ikom apuceta di ango ako winyo woo ame winyere bala mor me kot acel ikom leini ongwon di waco be; bia ineni. ². Nenunu dokon ango ako neno asigira atar di ngat ko bedo ingee tie kede emal: okomine ocoro di eko ot di epugo kede pi puugo.³. Dido kame en owudo eyabo kede apucet me are, ango ako winyo di lee me are yamo be, bia ineni. ⁴. Di asigira akwar oko wok di oto oko mino twer but ngat kame tie bedo ingee pi kwanyo mule tenge kiwi lobo kede be gin kipore nekere kengikengi dokon oko mine epima kadwong twatwal.⁵. Dido kakame en eko yabo kede apucet me adek ang ako winyo di leme adek yamo be bia ineni di ango ako neno dokon asigira acol di ngat kame bedo ingie tie kede misani are icinge. ⁶. Ango ako winyo dwan idiere me leini ongwon di wacobe, ibunu me engano tie pi kapu acel dokon nenbe kur idudubo mo kede bwino⁷. Dido kakame en eko yabo kede apucet me ongwon, Ango ako winyo dwan lee me ongwon yamo be bia ineni. ⁸. Nenunu dokon ango ako neno asigira otal di ngat kame obedo ingee nyinge too giana oko lube dokon oko minogi twer me neko acel me ongwon me wi lobo kede epima kede kec kede too karacel kede leini ager me wilobo.⁹. Dokon kakame en eyabo kede apucet me kany, ango ako neno tipere me jo kame bin oneko pikop ka Rubanga kede pi cadengi kame gin ki mio di tie idub alutari. ¹⁰. Gin kiko kok kede dwan amalo digin kiwacobe, eyaro tero kare arom amene okwe Rwot kame cil kede me ateni di likame in ingolo kop kede nyaango remowa ikom jo kame bedo iwilobo? ¹¹. Di oko mino ikanisan atar but dano acel acel ikomgi: oko waco negibe; gin miero kongkiwei pi kare moro anonok pakana jotic wadiga kede imiegugi, ame opore neko balagida miero cobere.¹². Dokon ango ako neno di en eyabo apucet me kanyap, dido neni ayayangun me piny atek oko bedo tie; di ceng okodokocol bala bongu me yer, dido due oko doko bala Remo: ¹³. Do acerin me malo oko poto iwilobo balan kitame yat epigi uco kede anyakini mere di pwodi kare mere lika me otuno di yamo atek oyange. ¹⁴. Dido malo oko yai bala itabu adola kame odolo karacl di buli moru kede cula oko nyikogi tenge ikom kabedogi.¹⁵. Dido abakai me lobo kede joka pirgitek kede jokobaro kede jo dongo meyi, jo atek kede jo dedede kame otweo, kede buli dano ame tie agonya oko kano komgi i aba kede ilela me mori. ¹⁶. Digin kiyamo ne mori kede lelai be pot ikom wa, di iko kanowa tenge inyim en ngat kame obedo ikom me pug kede kii lilo me atin romo. ¹⁷. Pi ceng adwong me lilo mere otieki tuno dokon ngai oyaro twero cungo?

Chapter 7

¹. Kede ingei gigi aneno imalaikan ongwon cungo ilake ongwon me piny, di gi mako yamo ongwon me piny, be kur ramo buki ipiny, arabo inam, arabo iyat moro kene kene. ². Kede ako neno malaika ooto malo atukide, di etie kede alama ma Rubanga akuo: oko koko kede dwan adwong but imalaikan onywon ka, ame oudo omio pi tidilo piny kede nam. ³. Be, kur itidilo piny arabo, arabo yen, bakana oomio alama but jo tic a Rubanga inyimgi.⁴. Kede oko winyo emirundi me jo kame omio alama kede gitie oudo tolaen iot ongwon kede tutumia ongwon ikom abilere duc me idwe me isiriraili. ⁵. Me ateker ka Juda omi tutumia tomieare alama. Me abila me Gad omio tutumia tomie are alama. ⁶. Me abila me Aser omio tutumia tomie are alama. Me abila me Nephthalim omio tutumia tomie are alama me bila me Manase omio tutumia tomie are lama.⁷. Me abila me Simeon omio tutmia tomie are dama. Me abila me Levi omio tutumia tomie are alama. Me abila me Issachar omio tutumio tomie are alama. ⁸. Me abila me Sebulon omio tutumia tomie are alama, me abila me Josepu omio tutumia tomie are alama, Me abila me Beyaminomio tutumia tomie alama.⁹. Ingei gigi aneno, jo katot ame icuo moro lika twero maro, me lobere dedede, kede jo wade gi, kede joo, kede abilare, cungo inyim ajakanut kede inyim atim romo digi ingapere ii gwen atar kede boka me otit icingi. ¹⁰. Kede cok kede dwan adwong be, alako but Rubanga wa ame bedo iya jakanut kede but atim roma.¹¹. Di imalaikan dedede oko cungo luko ajakanut di amako jo kadito kede leini ongwon me obar, di gi ko poto inyim ajakanut di gin kiko mino wor but Rubanga, ¹². Be amano: winyo kede deyo kede rieko kede mic me pwoc kede wor kede teko kede twer bed but Rubanga ikar kede ikar Amano.¹³. Di ngat ocato aceloko dwoko be, di waco na, nyo ige ame otero ii gwenn atar? kede gi yai itwai? ¹⁴. Di ango ako waco ne be, nga dwong, lii ingeo. Di eko waco na be magi en jo kame ewok: alolalola adwong giko iwoko igwen gi giko mino gi tar ii remo atinroma.¹⁵. Pimano gi tie inyim ajakanut a Rubanga, giko dare iwor kede iceng ii tempulo mere ngat kame bedo ia jakanut bino bedo idyere gi. ¹⁶. Likagi bino winyo kec bobo are orio bobo ara ceng rieng ikom gi, ara ieto moro. ¹⁷. Pien atin romo ame tie idyere me ajakanut oyaro pito gi di eko telo gi ii pii me kuo alika cok: kede Rubanga bino weno tenge pige iwangi.

Chapter 8

¹Kakame oko yabo kede kame omwono me kanyaare malo diko ling pi kare make romo dul esawa. ²Di ako neno imalaikan kanyaare diki tie cungo inyim Rubanga di omio gi agwara kanyaare.³Di malaika ace diko bino di eko cungo iye alutari. Di amako gi dunyo odok ame ngwece mere kur. Di oko medo mine atot kame gwece kur ame epore yalo kede ilega me jo kacil ikom alutari me sabu kame bin tie inyim kom me ongolo kop. ⁴Di iiro me odok kangwece kur kede ilega me jo acil kame oudo tie icung malaika oko duny malo karacel inyim Rubanga. ⁵Di malaika diko kwanyo gi keto odok angwece kur di eko pongo iye mac me alutari, di eko uco iwii lobo di dwan diko wok, kede mwocu mwocun kede menyu menyu kede yangere me piny.⁶Di imalaikan kanyaare kame bin tie kede agware icingi oko ikere me kuto gi. ⁷Di malaika me oko kuto di akako konyale kede remo diko lubo koko me agwara. Di oko uco gi iwi lobo. Di acel ikom adek me yen oko wang di lum dedede anumu diko wang.⁸Di malaika me are oko kuto bala kame moru adwong oudo tie wang kede mac di oko uce inam di acel me adek nam diko doko reno. ⁹Di acel me adek me gia cwea akuo ame oudo tie inam oko too, di acel me adek me imerin diko dudubun.¹⁰Di malaika me adek diko kuto agwara di acer adwong imalo diko poto di eliel bala etala di eko poto ikom acel me adek me icileta kede ikom atamoko me pii. ¹¹Nying malaika nono yat kac, di acel me adek me pii oko doko yat akec. Di jo atot omato pii nono oko too pien oudo edoko kec.¹²Di malaika me ongwon oko kuto agwara di gimoro oko dipo acel me adek me ceng kede acel me adek me dwe kede acel me adek me acerin. Di acel me adek me gigi dedede oko doko col, di acel me adek me lero me iceng oko doko li kede me iwor da komanono.¹³Di ango ako neno di ako winyo malaika di tie por di ebeo idiere diere me malo di eyamo kede dwan amalo be can can can but jo ame bedo iwi lobo pi kop me dwan me agwara me imalaika adek ame pwodi likame okuto.

Chapter 9

¹Di malaika me kany oko kuto agwara mere, di ako neno acer di poto imalo naka piny, ame oudo omie sulimito me dog bur atut wiriwir. ²Di eko yabo dog bur atut wiriwir nono, di yiro kame cal bala yiro kame woko iyi twon mac odop, ceng kede malo diko doko col pi yiro kame owok idog but awiriwir nono.³Di obonyo oko wok iyiro nono bino ilobo, dioko mino gi twer acal bala me ekiliton me wi lobo kan. ⁴Oudo oko ciko gi be kur i dudubo lum me lobo, ara gika me tui amoto yen, do kenekene kimi jo kalikame tie kede alama ka Rubanga itur nyim gi lito⁵Oudo likame omio gi akarinikin me neko jo, do oudo oyei nego mino acano pi dwete kany. acano kame imio jo oudo cal bala lito kame ekiliton mio kame ekao dano. ⁶Ikare nono jo bino mono too, do likame ki bino ude. Ibino mito me koto itoi, do to bino ringo tenge ibut gi.⁷Obonyo nogo oudo cal bala asigiran kame otieko iko pi ot yi. Gi kame cal bala ocoro me angosibib kame otimo kede saabo oudo tie iwi gi, kede nyim gi oudo cal bala nyim jo. ⁸Yer me wigi oudo cal bala yer me wi mon, kede lak gi oudo cal bala lak engu. ⁹Ikor gi oudo tie iye ebuku me yi kame oudo cal bala ebuku me nyonyo¹⁰Oudo gin itie kede yib kame tye kede lak me kakao jo bala ekiliton, twer gi me kakao jo oudo omio gi pi dwete kany. ¹¹Malaika kame lo bur atut wiriwir en kame oudo obedo abaka gi. Nyinge i leb iburanian en Abaddon, do i leb Gurik olwonge be Apollyon. ¹²Can me agege otieko kato. Do nenunu! can are pwodi odng tie bino icen me gigo nogi.¹³Di malaika me kany oko kuto agwara mere, di ako winyo dwan moro wok iye Isondana ongwon kame cal bala tung ie me Saabu kame tie inyim Rubanga. ¹⁴Dwan nono oudo waco ne malaika me kanyape kame oudo tie kede agwara, "Gony imalaikan ongwon kame otweo iye ecilet adwong me Eupurate." ¹⁵Imalaikan ongwon nogo, kame oudo otieko iiko gi cuto pi daro esawa, ceng, dwe kede mwaka nono oko gonyo gi pi neko acel ikom adek me jo dedede.¹⁶Ango ako winyo wel me isirikalen kame oudo wanano asigiran oudo tie Million tol are. ¹⁷Epone kame ango oudo aneno kede a sigiran nogo igi anyuta en ine, jo kame wanano gi oudo ongapo ikor gi ibukui kame kwar bala mac, kede kame tie bulubulu kede kame tie bisali bisali bala salupa, wi asigira nogo oudo cal bala wi inguon, di mac yiro kede sulupa wok ki dog gi.¹⁸Can adek nogi me mac, yiro kede salupa kame oudo wok i dog gi oko neko acel ikom adek me jo dedede. ¹⁹Pien twer me asigiran nogo tie i dog kede yib gi, yib gi cal bala twole, di itie kede wigi kame imio kede jo awanon.²⁰Jo icegun dedede, kame a umpuli nogi likame oneko, likame oko swilaro igi kame cing gi otimo, amoto weko woro jwogi, cal jwogi kame otimo kede saabu, siliba, nyonyo burons, kidi kede yat kame opao, gi ka likame neno piny, amoto winyo kop, arabo twero ot. ²¹Doko da likame gin kiko swilaro i nek, kitim gi me jwok, i caro kede itim me kuwo.

Chapter 10

¹. Ako neno malaika atek di ebino imalo di engabere kede idoun kede etau loka di tie iwie kededa nyime di ryeny bala ceng kede tyene da di cal kede epir me mac. ². Icenge etie kede itabu moro atididi ame oyabo eko cwano tyene tu cam inam tyene tu ngodal eko cwano ilobo.³. Eko lelemo kede dwane amalo bala engu atie koko kame etie koko kede mwoc kanya are di ko dwoko dwan gi. ⁴. Kame mwoc kanyaare adwoko kede dwani oudo ango ayapuno wandiko di bobo ako winyo dwana yai malo di waco be mwon gi ame mwoc kanyaare gi odwoko di liko wandiko gi.⁵. Kede malaika ame ango aneno oko cungo inam kede ilobo di ekiarao cinge malo. ⁶. Eko ikwong inying ngat ame bedo nakanaka ame ocweo malo kede jamini atie iye kede lobo kede jamini dedede ame tie iye kede nam kede jamini dedede ame tie iye. Di ewaco be gal bobo li oyaro bedo tie. ⁷. Do iceng ame malaika me kanyaare bino kuto kede ogwara udo yik a Rubanga otieko cobere ame oudo eyamo beno ibut inabino.⁸. Kede dwan ame awinyo di yai imalo di ko yamo buta bobon oti iko gamo itabu atididi ame oyabo atie icing malaika ame ocungo inam kede ilobo. ⁹. Ango ako oot but malaika nono ako yamo ne be mia itabu atididi no, eko yamo na be teri iko came duc eyaro mino yii bedo di kec do idogi eyaro bedo mit bala kic.¹⁰. Ako tero itabu atididi nono icing malaika ako came duc kame oudo etie kede idoga oudo amit bala kic do esawa me atieko came kede iiya diko doko kec. ¹¹. Bobo eko yamone be ipore murao bobo inyim jjo atot kede atekerin kede leb apapat kede abakai.

Chapter 11

¹. Di oko miina atad kame cal kede gi me pimo boro, di malaika oko cungo di ewaco be; yai malo di iko piimo Tempulo ka Rubanga, alutari kede wel me jo kame woro i kanono. ². Do wek diakal kame tie oko me Tempulo kur ipimi pien ko tieko miine but abilere. Dokon gin ki bino nyonyono bomba kacil pi dwete ot ongwon ki wie are.³. Dokon ango abino miino twer but jo jurao nango are, di gin kiko bino imurai pi cengere tutumia acel kede tol are iot kany kape di ki ngapo bongu. ⁴. Magonogi en kobedo yen olibeti are kede gi cungo me italan kame cungo inyim Rubanga me lobo. ⁵. Doko kame ngatamoro mito musungo gi, mac bwote ki dog gi di eko muducaro jo kwor gi, dokon kame ngatamoro mito musungo gi en opoore neke i epone noni.⁶. Jogonogi tie kede twer me ceege malo tetekeny kot kur cwei pi cengere kame gin ki tie imurai iye, dokon gin ki tie kede twer ikom pie me loko gi dooko remo, kede dokon bungo wi lobbo kede aumpulin pi wel kame gin kimito. ⁷. Kame do gin kitieko miino mujuragi, lee kame wokun i bur katut iriwir ca, bino cako yi kede gi, diko lono gi, di eko neko gi.⁸. Liele gi do kobino buto piny idier gudo me me bomba kadwong kame i cuny ko iwongo be Sodoma kede Ijiot (Misiri) en kanono kame bin koguro iye Rwot wa. ⁹. Dido iwak kame wok ikom ikodeta me jo, abilere dedede, leb kede atekerin kobino neeno liele ka jogi pi cengere adek kede dul di likame ki yei ne jo keto liele gi i atesin.¹⁰. Dokon jo kame bedo iwi lobo bino i lel ikom gi, di ki camo i bagai me yom cuny di ki gabo gi amia but icegun, pien inabino are gi otidilo jo kame bedo iwi lobo twatwal. ¹¹. Nan do, ingei cengere adek kede dul gi, wei kame wok ki but Rubanga bino donyo ikom gi, di ki ko cungo kede tien gi, di iworo adwong ko bino poto ikom jo ko neno gi. ¹². Dido gin kiko winyo dwan ka lelemo imalo di waco ne gi be, "Bia nu malo kan" di gin kiko yito malo kii edou, jo kwor gi oko neno gi.¹³. Ayayangun me piny oko time iye sawa acel nono, di acel me tomon me bomba oko poto piny, kii ayayanun nono, jo tutumia kany kaare oko too, dido jo odong oko bedo kede iworo, di kiko mino deyo but Rubanga me malo. ¹⁴. Can me are oko kato, Nenunu dokon can me adek da tie bino.¹⁵. Malaika me kany kaare da oko kuto agwara di dwan ka lelemo i malo oko waco be, ajakanuto me piny kan otieko dooko me ka Rwot wa kede Kurisito mere, dokon ebino pug pi ikar kede i kar!¹⁶. Dido idongia ot are ki wie ongwon kame bedo iwi komini gi inyim Rubanga, oko poto arieba cuny di ki ko wooro Rubanga. ¹⁷. Di ki waco be; Wan omio pwoc butin okwe Rwot Rubanga me akarinikin, lo kame nan tie kede kamo bin tie, kede kame oyaro bino, pien yin itieko kwanyo twero ni ka dwong di iko pug.¹⁸. Atekerin oudo yi gi owang, di lilo nin oko bino, dokon kare me jo ko too, me ngolo negi kop, kede kare kame yin ipore culo kede jo tic ni kame obedo inabino kede jo acil, kede jo kame iworo nyingi, ikom jo katino kede jo ka dongo, kede kare me dudubo jo ko dudubo lobo otieko tuno.¹⁹. Dido tempulo ka Rubanga oko yabere i malo, di sanduku me isikan mere oko neeno ki i tempulo, di meny, woo, mwoc, ayangun kede akako oko bedo tie.

Chapter 12

¹. Gime aura kadwong oko neno imalo dako kongapere kede ceng, kede dwe ditie itiene kede iwie ocoro me Acerin tomon kiwie are. ². Di en oudo eyac katin ekok, di eute kede aramo me nywal.³. Doko bobo giaura ace oko neno imalo neni twon twol kiyiliyili akwar di etie kede wie karuyaare kede tunge tomon di etie kede icoron kanyaare iwie. ⁴. iibe oko coko adul me adek me acerin imalo eko reto gi piny ilobo twon twol kiyiliyili oko cungo inyim dako kame oudo tie kede aramo me nywal, pi mito camo atin iye esawa kame anywale kede.⁵. En eko nywalo atin icuo, kame oudo oyaro bago atekerin dedede kede ebela me lilim: koko tingo atin mere malo but Rubanga kede ikom me ajakanut mere. ⁶. Dido dako oko iwii ot itela, kakame Rubanga oikne iye kabedo me wek pite ikuno pi mwaka kede tol are kiceng oet kanykape.⁷. Nan dido ii oko cakere imalo Mikairi kede imalaikan mege oko ii kede twon twol kiyiliyil nono twontwol kiyiliyil nona da oko ii kede imalaikan mege. ⁸. Likame kiko iono akadi kono kabedo moro udere ne gi imalo bobo. ⁹. Twon twol kiyiliyil nono koko uco piny kametwol koti, kame olwongo be sitani, kame ngalo lobo dedede: koko uce piny ilabo, imalaikan mege da koko uco karacel kedeen.¹⁰. Dido akowinyo dwan redo imalo di waco be nando alako obino, kede teko kede ajakannut ka Rubanga wa, kede twer ka Kristo mere: pien ngapid imiegu kouco piny kame oudo bedo pido gi inyim Rubanga iceng kede kiwor.¹¹. Gin kiloe kede remo me katin romo kede pi kop me kijura gi akadi paka ito. ¹². Pi mano lelunu do un malo kede un jakame bedo iigi okwe can iwi un jo kame bedo iwile kede inam pien sitani abino butu, di etie kede lilo kadwong pien engeo be kare mere tididi.¹³. kakame twon twol kiyiliyil aneno kede ko ucepiny, eko cako dagi dako onywalo atin iduo. ¹⁴. Do but dako oko mine bwome, me ekokm atek are me wek etwet por itela kabedo mere, kakame kobino gwoke kie pi esawa, kare kede dul me kare, kinyim twol.¹⁵. Twol oko donyo ngulo alele me pi kiidog but dako tetekeny wk emol dako tenge kede alele. ¹⁶. Lobo oko konyo dako, lobo oko yabo doge, di eko mwanyo alele kame owok ido twon kiyiliyil. ¹⁷. Twon twol kiyiliyili oudo olilo kede dako di eko ot cako ii kede donge me kodi kadako kame ogwoko cill ka Rubanga kame kede kijura ka Yesu Kristo. ¹⁸. Dido twol kiyiliyili oko cungo i a singe me dong nam.

Chapter 13

¹. Di ako cungo iye asinge medog nam di ako neno di le yai malo wok kiyi nam (pi) di etie kede wie kanyare kede tunge tomon dodi itunge tomon nogo tii ye icoron, dodi iwie nogo tii ye nying me acae. ². Do le kame ako eno oudo cal balan erisa do tiene cal balan tien edubu do dodge calbala dogengu, do twol kiyiliyili oko mine twermere kede kom were me tweradwong.³. Ako neno aciel ikom tung gi nono ineno balan okangaso en tuno ito do, apore were me to nono oudo ocongo, wii lobo lung oko uro kop amako le nono. ⁴. Digin iko woro twol nono ame omio twer but le da iko woro le nono di kiwaco be, ngai en kamecal balan le, ngai en kame twero yi kede en?⁵. Pien kowie doge kame yamo kope (jamini) ka dongodongo kede acae kede twer komio bute pi mede kede pidwete ot ongwon kiwie are. ⁶. Eko yabo doge iyi caano Rubanga, Picaano nyinge kede tarbanakulo mere kede jogo kame bedo malo.⁷. Di oko minen kare we yi kede jo kacil kede pi lonogi, do twero oudo nonie but abila dedede c=(leb dedede kede pinye dedede). ⁸. Do jo kame bedo iwi lobo dedede bino wore jokame nyingi likame kowandiko iyi itabuwe kuo me katiu romo de poto tenge kigia peta me lobo.⁹. Aka ngataworo tie kiyite me winyo weke ewinyi. ¹⁰. Ngat kame kobino mako wek make, ngat kome kobino neko kede epiwa wek neke kede epima man engire kede eime jo kacil.¹¹. Akobobo neno apiu ace di wok kipiny ilobo di etie kede tunge are balan atin romo di eyamo balan twol kiyiliyili. ¹². Di eteteno twer dedede we apiu me agege inyiwe di eko wino lobo kede gin jo kame bedo iye pi woro le we agege aweda bur ere we toca ocango.¹³. Do eko timo kope (jame) we aura me wek etiwi wac wokun piny kimalo iwi lobo inyinwi jo. ¹⁴. Me wek engal gin jo kame bedo iwi lobo iye epone we tangu gi kame oudo etie kede pi tewo inyim le de eyawo negi jokame bedo iwi lobo me wek tim ne gi cala me kitwero woro ibut le, awe oudo aporedi yai kiyiepima di ekodong di ekuo.¹⁵. Da oudo etie kede twer pimino kuo but cal acwea me le, da cal acwea we le me wek gi kitwer yamogin dedede, di eko minogin jogo kame likame bino twero woro cala cwea we le pi twer nekogi. ¹⁶. Di eko mino jo dedede adongo kede atino jo apirgi tek jo obaro kede jocan joagonyere kede jo kotwere pi udo alama ibad gi tetu cawi emoto ko itar nyingi. ¹⁷. Ameda wek amotoko dano moro lika twer wil amotoko cat, alako bedo but ngato ngat kame tie kede alama amoto nying le amoto rom (riambo) me nyinge.¹⁸. Man en rieko wek ngato kame tie kede nianginar rom (namba) mele ppi enen ame tie rom (namba) me dano, pirom (namba) were tie tol kanyape kiot kanyape kiwie kanyape. (666)

Chapter 14

¹Ango ako ngolaro, di ako neno atin romo di tie cungo iwi moru Sion. Di jo tutumia tol acel iyot ongwon iwie ongwon, kame owandiko nying papa itur nyim gi tie cungo kede. ²Di ango ako winyo dwan owok imalo, bala dwan me pii katot, di cal bala dwan me mwoc adwong. Di ako winyo dwan jo goc di tie gono adungu.³Di kitie wero wer anyen inyim kom me ajakanut, kede inyim gi acwea ongwon, kede inyim jo adongo. Do likame tie ngatamoro otwero pwonyo wer nono kwanyo jo tutumia tol acel iyot ongwon iwie ongwon, kame otieko lako ki piny. ⁴Gin en jo kalikame oudo omunaun kede mon, pien gin kibedo jo kame lubo atin romo ikabedo kame en eoto iye lung. Gin en jo kame olako kibut jo, obedo anyakini me agege ibut Rubanga kede but atin romo. ⁵Doko da dog gi likame oyamo gikarac, pien gin kibedo li kede raco moro inyim kom me ajakanut.⁶Ango ako neno malaika ace di tie por idiere diere me malo, di etie kede ejiri aperanaro pi tuco ne jo kame bedo piny, kede but atekerin, kede but abila me jo dedede, leb dedede kede jo dedede. ⁷Di eyamo kede dwan amalo, "lwor unu Rubanga, di ikounu mino deyo bute, pien kare me ngol mere otuno da wor unu ngat kame otimo malo kede piny, kede nam, kede ariram me pii."⁸Kikano malaika ace bobo oko lubo, di eyamo be, "Babulon opoto, epoto, bomba adwong no, pien emio atekerin omato ebino me lilo pi tim me adote mere."⁹Di malaika me adek oko lubo gi, di eyamo kede dwan a malo be, "Kame ngatamoro omio wor but lee kede cal mere, di eko gamo alama mere itur nyime, amotoko icinge, ¹⁰Dano nono da bino mato ebino me lilo ka Rubanga, kame oonyo iye i kopo me lilo abongo nyalo da. Do obino tidilo en kede mac kede salupa inyim imalaikan kacil, kede inyim atin romo.¹¹Di yiro me itidil gi bino ot malo naka naka, gin likame kibino wei iceng kede iwor da, jo kame oworo lee kede cal mere, kede ngata moro ogamo alama me nyinge. ¹²Mane en dire me jo kacil, magi en jo kame odaro cor ka Rubanga, kede yei Yesu"¹³Di ango ako winyo dwan imalo di yamo buta be, "Wandiko, winyo bed but jo kame too i Rwot geno nan ot inyime." "ee", di cuny yamo, "me wek gin ki wei ilole gi, di tice gi ko lubo gi."¹⁴Ango ako ngoloro, di ako neno polo atar. Ikom polo no tie dano abedo iye acal kede wot ka dano. Di etie kede ocoro me saabu iwie, di icinge emako pala abit. ¹⁵Di malaika ace oko wok bobo i tempulo, di elelemo kede dwan amalo but ngat kame bedo ipolo di eyamo be, "cwai do pala ni, di iko kac, pien kare otuno pi in kac, pien kac me wi lobo ocek." ¹⁶Dido ngat atie bedo iwi polo oko cwano pala iwi lobo, di eko kac.¹⁷Di malaika ace bobo oko wok ki tempulo ame tie malo, eda etie kede pala abit. ¹⁸Malaika ace bobo oko wok iye alutari, kame tie kede twer ikom mac; di eko lelemo kede ilelem atek but mano kame tie kede pala kabit, di eyamo be, "Cwai pala ni abit, di iko coko abunge me olok iwi lobo, pien anyakini mege otieko cek kiber."¹⁹Di malaika oko cwano pala mere iwi lobo, en eko coko olok me wi lobo, di eko uco gi ibur adwong me lilo a Rubanga. ²⁰Dido oko nyonyono olok ki ooko me bomba, pi bino di remo oko wok ikakame obiye iye nono kame imukurur mere romo puti kany, di alele mere da oko mol romo mairo tol are.

Chapter 15

¹. Di ako neno gianena ace i malo, kame tie me aura kede adwong, imalaikan kanyaare kame oudo tie kede alola me ajikini; pien gin oudo kipong kede lilo ka Rubanga.²v 2. Di ako neno gikame cal bala nam kame meny bala gilasi kame onyalo kede mac: kede jo kame oudo olo le kede cal mere, karacel kede anyut mere kede namba me nyinge, di kitie cungo inget nam me gilasi, di kitie mako adugun ka Rubanga³. Di gin oudo kitie wero wer ka Musa ngatic ka Rubanga, kede me Katin Romo be, Rwot Rubanga Won Twer; tice ni dongodongo doko kibedo me aura, yote nin tie me ateni kede kopoore; in Abaka me jo kopoore. ⁴. Ngai kalikame bino lwori, okwe Rwot; kede mino deyo inyingi? Pien in keni ibedo ngat acil: pien atekerin dedede bino bino di kiko mini wor; pien kope nin me ateni otieko neno.⁵. Icen ngei man, di ango ako neno tempulo me eema me isikan tie i malo di koyabo. ⁶. Di imalaikan kanyaare oko wok i tempulo, di kitie kede alola kanyaare, oudo kingapo igoen atar liamaliam, di kotweo kor gi kede ausin me saabu.⁷. Di acel ikom leini ongwon oko mino malaikan kanyaare bakulin kanyaare me saabu kame opong kede lilo ka Rubanga; ngat kame bedo nakanaka. ⁸. Di do yiro kame wok ki deyo ka Rubanga kede awok itwer mere oko pongo tempulo, oudo likame tie dano moro kame twero donyo i tempulo, tuno alola kanyaare kame imalaikan oudo okelo otieko cobere.

Chapter 16

¹. Di ango ako winyo dwan adwong kame wok ki Tempelo di yamo ne imalaikan kanyaare be, otunu iyote wu, di ikounu onyu bukulin me lilo ka Rubanga iwi lobe.². Me agege oko oti di eko oonyo gikame tie iboku li mere iwi lobe, di koko, kede tuo me buge alit oko mako jo kame oudo tie kede alama me le, kede but jjo kame woro calmere.³. Di malaika me are oko onyo gikame tie ibakuli mere inam, to menam oko doko cal kede remo me ngat otoi di gi dedede akuo inam okoto.⁴. Di malaika me adek oko onyo gikame tie ibakuli mere i icileta kede ikuli me pii, di kiko do remo. ⁵. Di ako winyo malaika me pii di eyamo be, in ipoore okwe Rwot ngat ametie nataman, di oudo itie sek, di bobo ibino tie pien in itimo ngol aber. ⁶. Piento gin kionye remo me jo kacil kede me inabin do nan in imio gi remo pi mato manono poore kede gi. ⁷. Di ako winyo acie di yamo iye Alutari be, ebo Rwot Rubanga won twer ngolo kop nitie me ateni di epore.⁸. Di malaika me ongwon oko onyo giame tie ibak uli mere ikom cieng, dioko minetwer me wango jo kede mac. ⁹. Di lieto kodop oko wango jo, di gin kiko cano nying Rubanga ngat kame tie kede twer ican no gi, Do likame kiko swilaro pi mino en deyo.¹⁰. Di malaika me kany oko onyo gikame tie ibakuli mere iwii kom me le, di jago mere oko doko col di gin kiko donyo kakao lebi lito. ¹¹. Di kiko cano nying Rubanga me malo pi aramo kede buge gi do likame kiko swiliro itice gi areco.¹². Di malaika me kanyaape oko onyo gikame tie ibakuli mere i ecilet adwong me Euparete, di pii mere okotuo, pi iko yangayo ne Abakai me kide. ¹³. Di ako neno cuny mogo adek aliamecil acal kede ogwalegwalen di wok ido apiu kede idogle, kede idog enabi me angalo. ¹⁴. Gin cuny me jwogi kame timo gianena, gin kioto but Abakai me piny kede me wii lobo dedede pi coko gi karacel pi yi iceng adwong ka Rubanga won twer.¹⁵. Nenunu ango abino bala ngakuo. Winyo bino be do but ngat adong di neno wek kur eoti nono di gin kiko neno ieuc mere. ¹⁶. Di en eko coko gi karaceil i kabedo kame kol wongo ileb iburanian be armagedon.¹⁷. Di malaika me kanyaare oko onyo ajikame tie ibakuli mere iwii yamo di dwan atek oko wok itempulo me malo di eyamo be kotieko time. ¹⁸. Do dwan mogo kede amwocumwocun ked me menyi kede yangere atek me piny apwodi lem liotimere cako jo bedo iwii lobo alem li pwodi otimere yangere me piny noni otimere kede twer adwong di etek. ¹⁹. Di bomba adwong oko pokere tien adek, di bomban me pinye oko popoto, di Rubanga oko yutuno Babilon, eko mine mato ikope me bwino me lilo kede me gero mere.²⁰. Di cula dede okomol tenge do liame moru ame oko udo. ²¹. Di akako adongodongo, oko popoto ikom jo di kiwok imalo peko me acelacel rom kede atalanta, di jo oko bedo kede acae but Rubanga pi peko ni obedo dwong twatwal.

Chapter 17

¹Di malaika acel kikom imalaikan kanyaare kame oudo mako bakulin kanyaare ka oko bino di eko waco na be, “Bia anyut ni alolalola kame koyaro mino twon malaya no, kame obedo bomba kame tie i nget icileta atot. ²Abakai me wi lobo otieko timo kede en tim me caro, doko jo kame bedo i wi lobo otieko mer kede bwini mere, en tim mere me caro.”³Twer me Tipo oko uma di malaika nono oko tinga etera i tim, di ako neno dako moro di etie bedo ingei le akwar kame oudo owandiko i kome lung nying kame nyuto acae i kom Rubanga. Le nono oudo tie kede wie kanyaare kede tunge tomon. ⁴Dako nono oudo ngapo igoen akwakwar kede kame kwar bubu, di etubuso kome kede saabu, mwolere kede bira me wel. Oudo emako ikopo kame otimo kede saabu i cinge, di gikame neno rac kede gi me emuna kame nyuto caro mere opong iye. ⁵Oudo kowandiko i tur nyime nying kame obedo gi komungere be, “Babilon adwong, toto me imalayan kede me jo me wi lobo kame timo tim me emuna.”⁶Di ako neno dako nono di emer kede remo me jokacil kede remo me ijurak ka Yesu. Kakame anene kede, ako uro twatwal. ⁷Do malaika oko penya be, “Pinyo komio iuro? Ango ayaro yamo ni dwong me gi komungere kame mako dako no, kede kame mako le kame biele, le kame tie kede wie kanyaare kede tunge tomon.⁸Le kame oudo ineno nono oudo kuo, do nataman likame ekuo, do eyapuno wok ki bur kame tut wiriwir pi ot di oko dudubo en. Jo kame bedo i wi lobo, jo kalikame kowandiko nying gi i itabu me kuo cako di pwodi likame kocweo piny bino bedo kede ur ka kineno le nono, pien bin oudo ekuo, do nataman likame ekuo, doko ebino bino.⁹”Manoni mito tam atek kede rieko. Wic kanyaare obedo mori kanyaare kame dako nono tie bedo i wi gi, gin nogo da kibedo abakai kanyaare. ¹⁰Kany kikom gi otieko doko li, acel pwodi tie, do ocelu mere likame pwodi obino; kame en ebino, miero ebed pi kare moro acecek.¹¹Do le kame oudo bin kuo do nataman likame ekuo, obedo abaka me kanyauni mere, do en ngat acel kikom abakai kanyaare nogo, en etie ot di oko bino dudubo en.¹²”Tung le tomon kame oudo in ineno, obedo abakai tomon kalikame pwodi komio twer me pug, do kobino mino gi akarinikin bala abakai pi esawa acel, karacel kede le nono. ¹³Abakai tomon nogi dedede oribo tam acel me mino twer kede akarinikin gi but le. ¹⁴Gin kibino yi kede Katin Romo. Do Katin Romo karacel kede jo mege kame elwongo, jo kame en eyero, kame genere, bino bwono gi, piento en ebedo Rwot me rwode kede Abaka me abakai.”¹⁵Malaika nono oko waco na be, “Pii kame oudo ineno, kakame malaya nono tie bedo iye, obedo jo apapat, jo me erangi apapat, atekerin kede leb apapat dedede.¹⁶Tung le tomon kame in oudo ineno, gin karacel kede le kibino dagi malaya nono; gin kibino tero jame dedede kame en etie kede di kiko weke nono abongo gimoro; kibino camo ringokome di kiko wange kede mac. ¹⁷Pien Rubanga otieko keto i cuny gi mit me cobo iik mere, en emio gi kibedo kede tam acel me mino le twer gi me pug, tuno di kop ka Rubanga ocobere.¹⁸”Dako kame in oudo ineno nono en bomba adwong kame pugo abakai me wi lobo lung.”

Chapter 18

¹Ingei man ango ako neno malaika ace di tie wok ki malo ebino piny di etie kede akarinikin adwong, deyo mere oko caro lobo lung. ²En di eko redo kede dwan amalo be, “Epoto, Babilon adwong otieko poto! Etieko lokere edoko kabedo me jwogi kede kapwono me tipere areco dedede; kapwono me winy dedede areco kame jo dagi. ³Atekerin dedede omato bwini mere me caro mere. Abakai me wi lobo otieko timo kede tim me caro, doko jocat me wi lobo otieko baro i wi caro mere kalikame dire.”⁴Di ako winyo dwan moro ace kame wok ki malo di waco be, “Jo na, yaunu tenge kibute, me wek kur idonyunu i dub mege, kede me wek kur inywakunu alolalola mege. ⁵Pien dub mege ocokere ikumemei tuno i malo, doko Rubanga otieko yutuno tim mege areco. ⁶Terenu iepone kame eda etero wu kede, doko culenu tien are pi gikame etimo. Nyalunu ne giamata i ikopo kame en oudo enyalo ne jo iye, kame kec kalamo meren tien are.⁷Bala kame en oudo emio kede kome deyo di etie kede kuo ajabajaba, aso uda mienu can kede iturur kame rom kede magonogo. Bala kame en ewaco kede i cunye kene be, ‘Ango abedo abaka adako! Ango likame apuserut, likame abino bilo iturur,’ ⁸pi mano, alolalola nogi bino bino ne i ceng acel: tuo, iturur kede kec. Doko kobino wange kede mac, pien Rwot Rubanga ngat kame ngolo ne kop tie kede twer adwong.”⁹Abakai me wi lobo, kame bin otimo kede tim me caro, kede kame olubo mit mege, bino kok di kibebelo pire ka kineno yiro me wang mere di duny. ¹⁰Gin kibino cungo tenge kakabor pi lworo can kame komie, di kiwaco be, “Otukwi can! Otukwi can! In bomba adwong! In Babilon bomba atek! Kop kame ongolo ni opoto i komi iesawa acel kenekene!”¹¹Jocat me wi lobo ko bino kok di kitururo pire, pien likame bobo tie ngatamoro kame bino wilo jame gi, ¹²jame kame obedo saabu, siliba, mwolere, bira me wel, igoen ameny, igoen akwakwar, silik kede igoen akwar bubu, egere dedede me yen angwe kur kame kotimo ebao, jame dedede kame kotimo kede lak lyec, kede yen me wel amalo me timo ibaon, nyonyo burons, nyonyo ayon kede kidi mabol, ¹³sinamon, gikame ngwe kur, bubani, mura, odok me adunya angwe kur, bwini, mo, alos kame konungo kede engano, doke kede romini, asigiran kede cabalan, kede ipasoi, gin en kuo me jo.¹⁴Gin kibino waco ne be, “Gi dedede kame oudo cunyi paro otieko yai kibuti, doko abar kede deyo nin dedede otieko yai, likame bobo ibino udo gi!”¹⁵Jo kame cato jame nogi, jo kame oudo abar gi ki bomba noni, bino cungo tenge kakabor pi lworo can kame komie. Gin kibino kok kitek di kitururo, ¹⁶di kiwaco be, “Otukwi can, otukwi can! Bomba adwong, kame oudo ngapo egoe ameny, egoe akwakwar kede egoe akwar bubu, di etubuso kome kede saabu, mwolere kede bira me wel! ¹⁷Komio lonyo noni kony mere odoko li iesawa acel kenekene.” Jodongo dedede me jokwang emeri kede jo dedede kame emeri tero, jokwang karacel kede jo dedede kame udo sente ki tice kame makere kede ngolo nam, oko cungo tenge kakabor.¹⁸Kakame kineno kede yiro me wang mere di tie duny, kiko kok di kiwaco be, “Bomba mene en kame oudo cal bala bomba adwong noni?” ¹⁹Di kiko donyo kiro asinge i wi gi di kikok kede di kitururo, di kiwaco be, “Otukwi can, otukwi can me bomba adwong! Jo dedede kame oudo tie kede imerin i nam oudo abar pi lonyo mere! Iesawa acel kenekene kotieko mino kony mere odoko li.” ²⁰Leli i wie in malo, lelunu wun jokacil, kede joor kede inabin, pien Rubanga otieko ngolo ne kop piru.²¹Di malaika kame tek oko tingo kidi moro kame rom kede kidi me riego, di eko lwome i nam adwong di ewaco be, “Kobino reto Babilon bomba adwong piny iepone noni kede twon teko, di likame oko bobo bino nene atwal. ²²Koko me adungu kede dwan jo kame tie kede diru me wer, kede koko me bilo, kede koko me agwara, likame bobo kobino winyo ii in. Likame bobo tie ngadiru me tic moro kame kobino udo ii in, doko mor me kidi me riego bobo likame bino winyere ii in.²³Likame bobo kobino neno liel me etala moro ii in, akadi dwan ateran kede eteran likame bobo kobino winyo ii in. Pien jocat ni oudo obedo jo kame pirgi tek i wi lobo, doko in oudo ingalo atekerin dedede kede tim ni me jwok. ²⁴Remo me inabin kede me jokacil, kede remo me jo dedede kame oudo koneko i wi lobo, bin koudo ii in.”

Chapter 19

¹. Bobo icen ngei magi, ako winyo dwan alik me jo atot kame tie malo di ki waco be, Aleluya alako kede deyo kede woro ki twer bed but Rwot Rubanga wa. ². Pien ngolo kop me ateni kede poore obedo mere pien bin engolo kop ne joo tim areco.³. Di doko gin kiko medo waco be Aleluya giro me wang mere duny medo mwakini dedede. ⁴. Doko joadongo ot are kiwic ongwon kede giabedp ot are kiwie ongwon akuo oko riebere piny di iko woro Rubanga kame oudo tie bedo ikom me ajakanut.⁵. Di dwan oko wok ikom me ajakanut di ki waco be, pakanu Rubanga wa, wan dedede jotic mege kede wan jo kame wore jo atimo kede adongo.⁶. Di ako winyo gikame ineno bala dwan me twon ekodet me jo doko ineno bala mor me twon pii atot kede ineno bala mor mor me kot atek di waco be Aleluya pi Rwot Rubanga kame tie kede twer dedede.⁷. Mito obedunu kede yom cuny kede kicel di okounu mino wor bute pien nyom me icutin Roma otieko tuno pien eteran mere otieko ikere. ⁸. Pien nute kotieko mino be ngape kede egoe kacil di etar pien egoe kacil nono en tim kopore me jo kacie.⁹. Do malaika non oko waco na be wandiko kitie kede winyo jo kame kolwongo iebaga me nyom me katin romo doko eko waco na be magi en kope me ateni ka Rubanga. ¹⁰. Do ango ako riebere itiene pi wore do en eko waco ne be neni kur itim kamano pien ango da abedo ngatic wad kede imiegu kede amiegu ni kame tie kede ijura ka Yesu wor Rubanga pien ijura kame Yesu omio en kame omurao bin.¹¹. Di ako neno di malo ayabere di ako neno asigia atar doko ngat kae udo obedo ingeo kolwongo be egenere kede ateni doko engolo kop kede yii beo ipoore. ¹². Wange oudo cal bala leb mac doko oudo iwie tie ie ocoron kitot di etie kede inying kame kowandiko kame lika tie ngat kame oudo ngeo kwanyo en kene. ¹³. Oudo kongape kede ekaniso kere korwako iremo kede di nyinye olwongo be kop ka Rubanga.¹⁴. Di isirikalen kame tie malo oko cako lube kede asigiran katar di kingapo igwen acil atar di meny. ¹⁵. Oudo epima abit wok idogo kame ebino tie kede me bwono atekerin doko ebino pugo gi kede ebela me lilim doko ebino nyonyono olok ibur me obio iye bwini kede lilo ka Rubanga. ¹⁶. Bobo i ekaniso kede amuro mere etie kede inying kame kowandiko be Abaka me abakai kame Rwot me Rwode.¹⁷. Di ako neno malaika di tie ango iceng di etie lelemo kede dwan amalo di eyei mo ne winy dedede kame por imalo bia icokerenu karacel tie baga ka Rubanga adwong. ¹⁸. Me wek icamunu ringo kom abakai kede ringo kom jo dongo me isirikalen kede ringo kom jo acek yii ringo kom asigiran kede jo kame wanano gi ringo komjo dedede ko gonyere kede ipasoi jo atino kede adongo.¹⁹. Di ako neno lee kede abakai me lobo kede isirikalen gi di ki cokere karacel pi cweno gii ikom ngat kame oud tie bedo iwi asigira kede ikom isirikalen mege. ²⁰. Di oko mako lee nono en karacel kede enabi me angalo kame oudo timio tangu inyime kame oudo engalo kede jo kame oudo ogamo alama me lee nono, kede jo kame oudo bedo woro cal mere. di jogi dedede oko uco inam me mac di ikuo.²¹. Doko jo apak kodong oko neko kede pala epima kame wok kibut ngat kame oudo tie bedo i asigira kame oudo pala wok idogi.

Chapter 20

¹Di ango ako neno malaika bino piny di wok kimalo, emako sumulito me bur kame ajikini me tuto mere likame tie, kede eriko kame tek icinge. ²Di en eko dong di emako twol, twol kariki a sek mere, kame obedo jwogi kede sitani, di eko tweno pi mwaka tutumia acel. ³Di oko uce kibur katut kame ajikini mere li, di oko mwone kiye, di oko keto alama ikome me anyut, me wek kur bobo engal atekerin tuno kede ka mwaka tutumia acel oromo, di icen mere di oko jajaro en anonok pi kare moro.⁴Di ako neno ajakanut, di gin ki ko bedo ikom di oko ngolo negi kop, di ango ako neno tipo me jo kame riki kongolo wi gi pi mino ijura ikom Yesu, kede pi kop ka Rubanda, di likame kiworo le, amotoko cal mere, amotoko yei keto alama mere moto itur nyim gi, ara icing gi, di gin kiko bedo di kipugo kede Rwot pi mwaka tutumia acel.⁵Do jo atot oto likame oko dwogo ikuo tuno kede romo mwaka tutumia acel, manoni en kiyarun me agege. ⁶Winyo kede cilo tie but jo oudo agege me ki yarun! kikom jogo pi to me are likame tie kede twer. Do gin kiyaro bedo jo saseredoti ka Rubanga kede me a Kristo, di kiko pugo kede en pi mwaka tutumia acel.⁷Di kame mwaka tutumia acel otiek, kobino gonyo sitani ki ot kol. ⁸Di eko donyo oko ngalo atekerin kame opokopoko iya adulio ongwon me lobo, Gog kede Magog en oyaro coko gi pi yii, gin ki tot bala asinge me dog nam.⁹Di gin kiko ot isarakin kilobo, do kiko luko kabedo me jo kacil, kede bomba kame Rubanga maro. Di mac kobino imalo tuno piny ki but Rubanga Papa wa di ko muducaro gi. ¹⁰Di sitani, kongalo gi nono, oko uce inam me mac kede salupa, kakame le kede inabin me angalo tie kiye. Di gin kiko bino neno can iceng kede iwor pi mwaka kede mwaka.¹¹Di ako neno twon kabedo atar me ajakanut, kede dano kobedo kiye. Kame inyime lobo kede malo oko rwenyo wir, dido kaketo gi okodoko li. ¹²Di ako neno jo oto, atino kede me awora, di ki cungo inyim Rubanga, di oko yabo itabun, di bobo oko yabo itabu ace, kame obedo itabu me kuo, di oko ngolo kop ne jo oto di olubo kop nogo kame kowandiko kiye itabun, di lubere kede tic angat acel acel.¹³Di nam adwong oko jalo jo oto kame oudo tie kiye, di to kede kabedo me jo oto da oko jalo jo oto kame oudo kitie kede, di oko ngolo ne gi kop, buli dano acel acel di lubo kede tic mere. ¹⁴Di to kede kabedo me jo oto oko uco inam me mac kalikame too. Man obedo too me tien are - inam me mac. ¹⁵Di ngat kalikame oudo kowandiko nyinge itabi me kuo, kouce inam me mac.

Chapter 21

¹Ango do ako neno malo anyen kede lobo anyen, pien malo me agege kede lobo me agege oudo otieko rwenyo, doko nam da oudo do odoko li. ²Di do ango, Yokana, ako neno Yerusalem anyen, di tie bino piny di ewok imalo kibut Rubanga, di oike bala ateran kame otubuso pi cware.³Di ango ako winyo dwan amalo di ewok imalo di eyamo be, "Neningo!, paco ka Rubanga tie kede jo, en do eyaro bedo kede gi. Di gin do iko doko jo mege, Rubanga en ikome bino bedo kede gi di eko bedo Rubanga gi. ⁴Di Rubanga ko weno tenge pige wang i wang gi acelacel, to do likame bobo bedo tie, akadi iturur, akadi koko, aramo da lika bobo bino bedo tie, pien jame alem tie otieko kato.⁵Di do en ngat koudo tie bedo ikom me ajakanut oko waco be, "Neningo! ango aloko jame dedede odoko nyen." Di en eko waco na be, "Wandiko, pien kope nogi obedo me ateni di igenere." ⁶Di eko waco na be, "etieko timere! ango en Alpha kede Omege, agege kede ajikini. Ango abino mino pi me kuo me nono but ngat kame winyo orio pii.⁷Ngat kame bino lono bino udo jame dedede, di ango ako doko Rubanga mere, di en eko doko woda. ⁸Do jo alwor, kalika yei, jo omunawun, jo nek, jo caro, jo jwogi, jo kame woro cal jwogi, kede jo angalo dedede bino udo kabedo gi inam kame liel kede mac kede salupa. Kobedo to me are."⁹Dido acel ikom imalaikan kanyare kame udo tie kede bakulin kanyare me egere me can kanyare me ajikini, oko bino buta di ewaco na be, "Bia, amito nyuto ni ateran, dako me atin romo." ¹⁰Di eko tinga tenge i cuny iwi moru apire dwong di ebor malo, di eko nyuto na bomba adwong, Yerusalem kacil, di ewok i malo kibut Rubanga dwogo piny.¹¹Di etie kede deyo ka Rubanga , rienu mere oudo cal bala kidi me wel, bala kidi me jesipa, di emilimili bala akako. ¹²Di dokon etie kede twon apama abor malo kede irutei tomon kiwie are, kede malaikan tomon kiwie are iye irutei nogi, di owandiko nying ikom gi, kobedo nying me atekerin tomon kiwie are me idwe me Isiraeli. ¹³Irutei adek tetu kide, irutei adek tetu malo, irutei adek tetu piny, kede irutei adek tetu tim.¹⁴Oudo apama me bomba tie kede acakini me gedo tomon kiwie are, do ikom gi oudo owandiko nying tomon kiwie are me joor me atin romo. ¹⁵Do ngat oudo tie yamo keda oudo mako lilim me sabu pi pimo bomba, irutei mege, kede apama mere.¹⁶Osipo bomba ni di etie bad ongwon kame rorom dedede, boro mere rom aroma kede laco mere. Di eko pimo bomba kede lilim, mairon mege oudo tuno tutumia tomon kiwie are (boro mere, laco mere kede boro malo oudo dedede rorom). ¹⁷Dido en eko pimo apama mere, kubitin tol acel i ot ongwon iwie ongwon, di lubere kede epone kame opimo kede, en obedo me ka malaika.¹⁸Oudo ogero apama mere kede jasipa, di bomba noni oudo obedo saabu ikokome, bala gilasi amilimili. ¹⁹Oudo kotubuso acakini me apama me bomba ni kede kide apapat me wel amalo, acakini me gedo me agege oudo obedo me jasipa, me are oudo obedo sapir, me adek agate, me ongwon emeradi. ²⁰Me kany onik, me kanyape saridia, me kanyare kirisolit, me kanyauni beril, me kanyangon topas, me tomon kiri sopures, me tomon kiwie acel jasinti kede me tomon kiwie are ametisit.²¹irutei tomon kiwie are oudo obedo kide tomon kiwie are me wel amalo. Erute acelacel ikom gi oudo obedo me kidi acel me wel amalo, do gudo me bomba oudo obedo me saabu acal bala gilasi icararai. ²²Do ango likame ako neno tempulo iiye, piento Rwot Rubanga won twer kede atin romo en obedo tempulo mere.²³Bomba ni oudo lika tie kede mit me ceng amoto duwe pi rieny iye, pien oudo deyo ka Rubanga rieny iye, atin romo en lero mere. ²⁴Dido atekerin me jo koyei bino ot i lero mere. Di abakai me lobo ko kelo deyo kede wor gi iye. ²⁵likame obino cego irutei gi iceng, di iwor likame bino bedo tie kuno²⁶Di gin iko kelo deyo kede wor me atekerin iye, ²⁷Do likame tie epone kame gi kalikame cil donyo kede iye, amoto tim me emuna arabo kop me abe, do jogo kenekene kame owandiko nyingi itabu me kuo me atim romo.

Chapter 22

¹. Di en eko nyuto na acilet me pi me kuo kame milimili bala akako, di emol elubo ajakanut ka Rubanga kede me atin Roma. ². Ki cung gudo ki bomb kede ilake ilake me ecilet, oudo tie yat me kuo, kame nyak tien tomokiwie are, di enyak anyakin mere buli duwe, di pote me yat nono otie kede pi cango jo piny nono.³. Di likame tie dako ilam noro, do ajakanut ka Rubanga kede me atin Romo bino bedo tie kie, d jo tic mege ko bino wore. ⁴. Di gin kiko bino neno nyime, di nyinge kobino bedo itur iyim gi. ⁵. Di iwor ko doko li kikuno, di likame iko mito etala, akadi neny me ceng da, pien Rwot Rubanga mio gi lero, di gin kiko bino pug pi mwaka kede mwaka.⁶. Di en eko waco nabe, kop kame owaco gi tie kop me yei kede ateni, di Rwot Rubanga me tipo me inabin ko cwano imalaikan mege pi nyuto ne jo tic mere gi ka poore me atima ki kare kiyapi yapi. ⁷. Kamano,ango abino awakawaka, etie kede winyo but ngat kame lubo yamo me imurai kame tie i itabu noni.⁸. Di ango Yokana aneno gi nogi kede awinyo gi da, di kite kame awinyo di aneno, Ako riebere piny pi wore di pwodi tien malaika kame onyuto na gigo. ⁹. Do en eko waco na be, "neni kur itimi kamano pien ango da atie ngatic, kre cel kede imiegu kede Amiegu na inabin, kede jo kame lubo kop me itabu ni, wor Rubanga.¹⁰. Di en eko waco na be, kur imungi kop me imurai me itabu noni, pien kare otieko tuno. ¹¹. ngat kame timo gika rac. emeede tim gika rac, di ngat kame opwokere, emeede bedo di epwokere kede ngat kopoore, emeede timo gi kopoore ked ngat kacil, emeede bedo ngat kacil.¹². Di kamano, ango abino awakawaka, di giamia tie buta, pi mino ngat kacelacel di lubere kede tic kame etimo. ¹³. Ango en Alpa kede Omega, me agege kede me ajikini acakini kede atiekini.¹⁴. Kitie kede winyo jo kame lubo cik mere, pi koto ibed kede twer ikom yat me juo, di koto kiko ot di kibeo lerute di ki kodonyo ibomba. ¹⁵. Pien abongo gig ige, igwogin, kede jo jwogi kede jacaro, kede jonek kede jo kame woro cal jwogi kede jo dedede kame maro kede timo tim me angalo.¹⁶. Ango Yesu, a cwao imalaikan na pi tuco kop nogi ne wu ikanisan, Ango en alias kede akwar ka Daudi , kede acer aneny me odiko.¹⁷. Di Tipo kede Ateran waco be, Bia di wek ngat kame winyo wac be, Bia di iko weko ngat kame orio oneko bin, di ngat kame mito egam pii me kuo abango cul moro.¹⁸. Pi ango akwenyaro jo dedede kame winyo kop me imurai me itabu noni kame ngatamoro omedo kop moro iye, Rubanga bino medo ne can kame otatamo kie itabu noni. ¹⁹. Di ka ngatamoro di kokwanyo tenge ikom kop me itabu ni kame omurao, Rubanga bino kwanyo tenge iner mere kie itabu me kuo kede kwanye tenge ki bomba kacil, kede ki kom jame kame kowandiko kie itabu noni.²⁰. Ngat kame omio ijura meginogi waco be, Ateteni ango atie bino awakawaka, Amen! Akadi, amano bia Rwot Yesu. ²¹. Kisa ka Rwot wa Yesu Kristo bed kede wu dedede. Amen.